Ngizim: Bible for 1 Corinthians, 1 John, 1 Peter, 1 Thessalonians, 1 Timothy, 2 Corinthians, 2 John, 2 Thessalonians, 2 Timothy, 3 John, Acts, Colossians, Ephesians, Galatians, Hebrews, James, John, Jude, Luke, Mark, Matthew, Philemon, Philippians, Revelation, Romans, Titus

Formatted for Translators

©2022 Wycliffe Associates
Released under a Creative Commons Attribution-ShareAlike 4.0 International License.

Bible Text: The English Unlocked Literal Bible (ULB)
©2017 Wycliffe Associates
Available at https://bibleineverylanguage.org/translations
The English Unlocked Literal Bible is based on the unfoldingWord® Literal Text, CC BY-SA 4.0. The original work of the unfoldingWord® Literal Text is available at https://unfoldingword.bible/ult/.
The ULB is licensed under the Creative Commons Attribution-ShareAlike 4.0 International License.

Notes: English ULB Translation Notes
©2017 Wycliffe Associates
Available at https://bibleineverylanguage.org/translations
The English ULB Translation Notes is based on the unfoldingWord translationNotes, under CC BY-SA 4.0. The original unfoldingWord work is available at https://unfoldingword.bible/utn.
The ULB Notes is licensed under the Creative Commons Attribution-ShareAlike 4.0 International License.

To view a copy of the CC BY-SA 4.0 license visit http://creativecommons.org/licenses/by-sa/4.0/

Below is a human-readable summary of (and not a substitute for) the license.
You are free to:

Share — copy and redistribute the material in any medium or format.

Adapt — remix, transform, and build upon the material for any purpose, even commercially.

The licensor cannot revoke these freedoms as long as you follow the license terms.
Under the following conditions:

Attribution — You must attribute the work as follows: "Original work available at https://BibleInEveryLanguage.org." Attribution statements in derivative works should not in any way suggest that we endorse you or your use of this work.

ShareAlike — If you remix, transform, or build upon the material, you must distribute your contributions under the same license as the original.

No additional restrictions — You may not apply legal terms or technological measures that legally restrict others from doing anything the license permits.

Notices:
You do not have to comply with the license for elements of the material in the public domain or where your use is permitted by an applicable exception or limitation.
No warranties are given. The license may not give you all of the permissions necessary for your intended use. For example, other rights such as publicity, privacy, or moral rights may limit how you use the material.

Matthew

Chapter 1

¹Labarr kadugum kǝ Yeso wǝn Dauda wǝn Ibrrahim kaasau: ²Ibrrahim afǝk Ishaku, ishaku afǝk Yakubu, Yakubu afǝk Yahuda na yaganaucin gǝri. ³Yahuda afǝk Perresa na Zerra kutli Tamarr, Perresa afǝk Hesrruna, Hesrruna afǝk Arram.⁴Arram ke Afǝk Aminadab, Aminadab ke afǝk Nashon, Nashon afǝk Salmon. ⁵Salmon ke afǝk Boaz wǝn Rahab, Boaz ke afǝk Obed wǝn Rrutu, Obed afǝk Jesi. ⁶Jesi aci afǝk dǝgǝm Dauda, Dauda ke afǝk Sulemanu, mii 'yawa ci nən ama Urriya,⁷Sulemanu ke afǝk Rohoboam afǝk ke Afǝk Abija, Abija afǝk Asa. ⁸Asa afǝk Yehoshafat, Yehoshafat afǝk Jorram, Jorram afǝk Azarriya.⁹Azarriya ke afək Yotan, Yotan afǝk Ahaz, Ahaz ke afək Hezikaya.¹⁰Hezikaya afǝk Manassa, Manassa afǝk Amon, Amon afǝk Yosiya. ¹¹Yosiya afǝk Yekoniya na yaaganaucin gǝri, lakwtu mii nda ngwak shi ii nye larrdi Babila.¹²Daku ngwak shi ii nye Babila, Yekoniya da 'yawi Sheyaltiyel, Sheyaltiyel ke da 'yawu Zarrubabel. ¹³Zarrubabel afǝk Abihudu, Abihudu afǝk Eliyakim, Eliyakim 'yawu Azurru. ¹⁴Azurru ke afǝk Sadiku, Sadiku da 'yawi Akimu, Akimu ke da 'yawi Aliyudu.¹⁵Aliyudu afǝk Elezar, Elezar afǝk Matana, se Matana da 'yawi Yakubu. ¹⁶Yakubu afǝk Isǝbu, Isǝbu mǝsǝk Marryamu warra 'yawu Yeso mii nda ɗaurau Masipu. ¹⁷Sutku tatku nda dlamu kadugum guuma ayawo fuɗu da lakwtu Ibrahim kapa ii nye kǝ Dauda, da lakwtu Dauda kapa ii nye lakwatu waarra nda ngwakshi nye Babila kaadugum guuma ayawo fuɗu, zam da lakwtu waarra nda ngwak shi ii nye Babila kapa lakwtu Masipu; kadugum guuma ayawo fuɗu.¹⁸Ɗi Yeso wakatu kasu tǝku: Lakwtu Isǝbu a ɗǝga maryamu mii Yeso ii patla, amman nda de naa atu ii susu gara bai, se nda duguratu naa madau, dari Nǝnwa Sǝku. ¹⁹Baci ɗǝga garau, Isǝbu, aci baci adalta, amman acuu anci da zhirwa atu ii patata bai. Se aci da maki daivi na ɗǝga zǝbau da dǝɓsa.²⁰Aci a kunu kurraram ii ɗak biwu tǝnu, se maleika Sǝku da pake ci, ii kunu sǝwan, da ram ma; "Isǝbu wǝn Dauda, ka kalwa zǝba Marryamu dabakwa ci bai. Gaɗa madu kunu garau, bau dari Nǝnwa Sǝku. ²¹Atu aye ɗi maayim, kaa ɗaura dləgungǝri Yeso, gaaɗa aci aye ra nda gǝri da kunu aipapin shi."²²Bitku wakatu mak gaɗa niya bee mii Sǝku ramu, da miya nabi maya, ²³"Aikina; dabaku mii zǝga gǝmsǝk bai, aaye bi madau, da 'yawi mayim , ndaa ye ɗaura dləgun gǝri Immanuwel", wato, "Səku aa ɗa gayi naa wa".²⁴Isǝbu gǝrradu da yiwan gǝri tənu, se da dlamu bee warra maleika Mǝgǝnyi ramicigu, da mi na Marryamu ii mbasu ama gǝri. ²⁵Dǝk na kasǝn, amman ngalte Isǝbu zəga atu bai , se aku atu 'yawu mayim gǝmsǝk. Se aci da bari ci dləgun maa Yeso.

Chapter 2

¹Lakwtu mi nda 'yawu Yeso ii Baitalami kǝ lardi Yahudiya, lakwatu waarra Hirridus a dəgəm ii Urushalima, ndak zǝgaya gəshawu da caɗ da nai ii Urrushalima da ramma, ²"A rawan Acu, warra ndaa 'yawu, dǝgǝm yahudaucin? Jaika gǝshawu gǝri ii caɗ, ja deu gaɗa ja dlamici nakwana." ³Hirrudus dǝgǝm kǝma kasǝn tǝnu, se hankal gǝri da tlingara, naa kǝ ndak Urrushalima mak.⁴Hirridus da cacpai Dǝgamcin Pǝrrisaucin, na Malamci Duumaya Musa mak, da jayakshi ma, " ndaye ɗi Masipu I rawan?" ⁵Akshi da ramici ma, ' I Baitialami kǝ larrdi Yahudiya,gaɗa nabi gu tarrnu kasau ma, ⁶" Kǝm rro, Baitalami kǝ larrdi Yahudiya, ko rrap kǝm ga-mbotak bai, i kunu marǝmamin larrdi yahudiya, gaɗa baci garva aaye vǝrayi da kuna kǝm, warra aaye dlaɓa makwatak ndak Isrraila."⁷Se Hirridus da ɗaure ndak zǝgayau da dǝɓǝs, da jayakshi ii ɗa kalkal lakwtu mii gǝshaugu pakeu.⁸Da wanyakshi ii Baitalami, ma, "Ada kwa bǝɗiyi na ankal, rri warra mayingu a kunu. Kwa be na acin, kwa baraa labarrgu, gaɗa iyu ke nayi na dlamau nakwana."⁹Aku kǝmu rama dǝgǝmgu, se akshi da jǝb rakanshi, gǝshau warra akshi ike ii caɗ gu; da jǝb rakan ii kǝmakshi, harr da nai darr'yi cǝk ii dǝsku rri warra mayingu a kunu.¹⁰Akshi ikau gǝshaugu tǝnu, se akshi da dlam kuno na pǝrrɗai tlaparr.¹¹Akshi da tǝfi ii wǝnduwau daiki kulaɓi gu na Marryamu mii gǝri. Akshi da gutki, da dlami Ci nakwana. Da rǝpci lalitarrshi da dlamiCi bari kǝ dinarr, na lubban, na murr. ¹²Kakasku da gabɗakshi i kun suwan ma da kata i ri Hirridus bai, se akshi daivi na riwu i nye dɗakshi da dǝvu dama.¹³Da aku akshi bǝzu rǝwu, se maleika Sǝku da rami Isǝbu i kun suwan ma, "Atlu, ka mi na mayingu na miwu, ka rawi naci larrdi Masarr. A dlaɓi riwu, se na dlamici rama. Gaɗa Hirridus aye bǝɗiya(maka) mayingu da tǝkI na aci." ¹⁴I kun dǝviɗgu, Isǝbu da tli da mi kulaɓu na miwu da rawi nakshi kun Masarr.¹⁵Da dlaɓǝngǝri riwu harr lakwtu bakota Hirridus. Su tǝku niyu na bee warra Mǝgǝnyi ramu da miya nabaucin ma, " Da kun Masarr na ɗaure Wǝngana."i¹⁶Hirridus ikau ndak zǝgayau ngǝrrǝntu na aci tǝnu, se da tlawurcingǝri tlaparr, da wanyi nda rəbina mamau gamsak warra a kun Baitalami, harr na warra akun lardu mak; warra amanshi shirin harr na mi mbotu na aman shirin ngun, tin da lakwtu mi aci zəga jirre biyu da miya ndak zəgayau.¹⁷I lakwtu ne rama mi Nabi Irrmiya ramu wakatu. ¹⁸Ma "Nda kəma wura ɗagai i Rrama, a ɗanau i kun dlimatu gəshi tlaparr, a aɗan nin Rahila gaɗa kutli gara, atu ke kuru na kəmu (gənyi) bari miya(kanadi/jiba amai), gaɗa akshu nabai.¹⁹Lakwtu mi Hirridus bakotingəri tənu, se maleika Məgənyi da pake Isubu, i Masarr i kun suwan, da ramma, ²⁰" Atlu ka mi mayingu na miwu, kayi naci lardi Isirraila, gaɗa ndak maka arro mayingu mutunakshi." ²¹Isubu da tli, da mi mayingu na miwu, da nai i larrdi Isirraila.²²Amman aci kəmau ma Arkilayus mau na gado afəkgəri Hirridus, a garva larrdi Yahudiya tənu, se da kəmi na kalau zaji rəwu. ²³Amman Kakasəku dlamici gabaɗ i kun suwan tənu se da gwapəngǝri da yingəri i larrdi Galili, da yi da mbashingəri i marəm ɗa ɗagai mi nda ɗaurau ma Nazarrat. Gaɗa watata bee mi nabaucin ramu, ma, "Ndaye ɗauraGəri nən Nazarrat."

Chapter 3

¹I kun yuwananingu ne Yahaha baci baptisma deu, a wazək i pata yahudaucin, a ramau ma, ²"A dlma tubi, gaɗa garva Səku dengara damtau." ³Sutku aci ne warra nabi Ishaya dlamu rama ii aɗa gəri, maya, "Wura ɗagai aa aura a pata, a ramau ma 'a dlamina sapərra dəvu Məgənyi, kwa ɗimi dəvuGəri tərr.'"⁴Yahai taɗu kacum kə yaɗ dləgəmau, na bik tawas akau kə rəvək i aku gəri, ta gəri nin angwam na zhabuwa pata. ⁵Se ndak Urrushalima na kə Yahudiya, na kǝ lardadin baka miya anku Urrdun mak, da jəb vərayi i rigəri. ⁶Da dlamikshi baptisma i kun anku Urrdun, i lakwtu mi aksha dlama tubi da aipapinshi.⁷Amman aci iika Parisaucin naa Sadukiyaucin gaawa ani ri gəri gaaɗa nda dlamikshi baptisma tin, se da ramikshi ma, "Kun nda haal mbikɗaɗin ndak sərka, gabɗu kun nən tai maa kwa rawi da miya shiitan mii aye ni ? ⁸A dlamina mbasu mii a tatkau ma kwa dlamu na tubi jirewa. ⁹ Kun ke kwa rama bai ii gəshakun ma, ' Afək ja nən Ibrrahim.' Gaɗa kasən naa rame kun, Səku naa kərrmai kə tlatli kutlai ii Ibrrahim da kunu guguyayin təku.¹⁰Nda mpa naa gawa ii tǝka guvu wakain sǝrram. Waka tawanke waarra 'yawu biinǝn nda karma du, nda vərkədu ii kunu aka. ¹¹Naa dlame kun baptisma naa aam ii nye tuubi, amman baci ni da ku ga ɗəka naa iyu ii kǝrmai, mii ko soono gəri ngum na bata bai na lənci. Aci aye dlame kun baptisma naa Nənuwa Səku, zam naa aka. ¹²Fǝna tlarya geri aa ami gǝri, aa tlarya naa rafiwau da kunu alkama, a kasa na ri ɗəkau sarral, da bəri na alkamau da pǝdu ii kunu gadlai gəri. Amman a baka na rafiwau naa aka waarra nda dumu tək gu bai."¹³Se Yeso da nai da larrdi Galili, da yi anku Urrdun ii ri Yahai gaaɗa da dlamici baptisma. ¹⁴Amman Yahai anci da dapci na aci, da ramu maa; "Iyu mii na makau ka dlama nai baptisma nǝn ci?" ¹⁵Yeso da ngumi, da ramici maa, "Abzhi da dlaɓi kasənu gusku, gaaɗa kalkal ii wa gaaɗa wa jǝbki adalta mak." Se Yahai da dlamu dii ci baptisma.¹⁶Aku nda dlamdici baptismau, Yeso da vəre kərrat da kun aamgu, se dəsku da rəpci ci,. Daiki Nənwa Səku a fuwayi ka tataru, da fuwai i ɗaGəri. ¹⁷Se so adərr wura, vəre da dəsku a ramau ma, "Sutku ne wən ntuganai, gəshi ga parrak na aci."

Chapter 4

¹Se Nənwa Səku da yi na Yeso i kun pata, gaɗa ləspərr da kaktlaCi.²Lakwtu mi aci dlam aasham kə nawa gumu fudu na yiwan gumu fudu tenu , aci da kemi na maya. ³Se baci kaktlau da nai da ramici ma, "Ci wən Kakasəku nin, a misci na guguyayin təku i burrodi." ⁴Amman Yeso da ngumi da rami ci ma, "Da tarrna, 'Nən da dlama katu na burrodi rrugara bai, amman na təlam tawanke mi a vərayi da miya Səku.'"⁵Se ləspərrgu da maaci, da yi naci kun marəm ɗa mi go-aipu tənu, darr'yi na aci, i ri warra rəmadi pəɗəm, i ɗak ləma wənduwa Səku, ⁶da rami ci ma, "Ci wən Səku nin, a zədapen ba, gaɗa da tarrna ma, 'Aci aye ɗawa maleikaucin gəri da ankalci ci' zam, 'Akshi a wuta na ci na aikwakshi da dəsku, gaɗa kak-kəma zəgərci bai, i təka guguyak.''"⁷Yeso da ramici ma, "Cam da tarrna wam," ma, "Ka kaktla Məgenyi, Kakaskwaci bai' ⁸Zam ləspərrgu dayi na aci i dəsku guguyak pədəm, da tatkici garvavin duniya na saksaktakshi mak. ⁹Da ramici ma, "Bayangu təku mak, na baridici, ka gutki ɗa ka dlama nakwana nin"¹⁰Se Yeso da ramici ma,"Ajinaci da sau , shetan! Aturro, da tarna," ma, "Ka dlama nakwana se i Məgənyi. Kakasəkwaci, ka dlama guzapəna i aci rrugəri".¹¹Se ləspərrgu daivi na aci, se so maleikaucin da nai da tambaci/da dlamici wana('hidima')¹²To, Yeso kəmau ma nda jəbu na Yahai tənu, se da yingəri i nye Galili. ¹³Daivi na Nazarrat da yi da mbashingəri i Kaparrnahum, mi a baka Anku Galili, i ɗa akwayu lardi Zabaluna na kə Naptali.¹⁴Sutku wakatu i niya bee mi Nabi Ishaya ramu, ma; ¹⁵"Lardi Zabaluna na Lardi Naptali, i miya Anku, aku gadərra Urrdun, na lardi Galili kə ndawa mi zəga Səku bai!

¹⁷ Ten da lakwtu, Yeso da banji wazek a ramau ma, "A dlamina tubi, garva mazgai/janna zaden gara damtau."¹⁸Lakwtu aca rakəna da miya Anku Galili, se so yaganaucin shirin, Simon mi nda ɗaurau Bitrus, na yaganagəri Andurrawus, a təka ta'i ragaya i kun anku, gada akshi ndak suwa venakau.¹⁹Yeso da ramikshi ma, "Anna, a ɗəgina iyu, naye kaci(məsta) na kun; kwa dlaɓi ndak suwa ndawa." ²⁰Na sukwakuya bai, se akshi daaivi na ragayayingu da ɗegi na aci.²¹Yeso a təka rakan i riwu tənu, se daiki yaganaucin shirin dama wam, Yakubu wən Zabadi na Yahai yaganagəri. Akshi a kun sawu aam na afakshi; Zabadi, a ɗaɗam ragayakshi. Aci da daurakshi, ²²na sukwakuya bai, se akshi daivi na sawu aamgu, na afəkshu da ɗəgi na aci²³Yeso da vaiki rawanke i lardi Galili, a gugza i kun ləmamin ri cacpa yahudaucin, a wazək labar herr kə Janna, a ngata zada fərarin tawanke na dagas ke kun ndiwa. ²⁴Labargəri da zajingara i rawanke, i lardi Sirriya. Ndiwa da jəb ni dici ndawa mi ngabai mak, na ndak sa bone na təta da fəra dam-dama, na ndak zuwak, na nda mi'ir. Yeso da ngaci na akshi cacak. ²⁵Algi tlaparr da ɗəga ci da Galili, na Dikapolis, na Urrushalima, na lardi Yahudiya, harr da aku gadərra Urrdun.

Chapter 5

¹Yeso ika cacpa algagin tənu, se da gayingəri ɗa guguyak. Lakwtu mi mbasəngəri tənu, pukuraucingəri da ni i rigəri. ² Da rəpci miyagəri a gugzekshi, a ramau ma,³Barrka Səku, katanas i ndawa mi na tlatluwa i kun rraglada, gaɗa garva dəsku/mazgai/janna kakshi.⁴Barrka Səku, katanas i ndawa mi a ɗanau,gaɗa nda dlama dikshi dlawapi/jəba amai.⁵Barrka Səku katanas, i ndawa warra go-rragdlaɗa, gaɗa akshi a ta na gado duniya. ⁶Barrba Səku katanas, i ndak sa/ta maya na nda kəmu gəji adalta, gaɗa nda niya na akshi.⁷Barrka Səku katanas, i nda mugurəm, gaɗa akshi a bina kanjino.⁸Barrka Səku katanas, i nda gəshi warra go-aipu,gaɗa akshi a lawan na Kakasəku.⁹Barrka Səku katanas, i nda nina saalam,gaɗa ndaye ɗaurakshi kutli Səku.¹⁰Barrka Səku katanas, i ndiwa mi ndaa barikshi bone(nda dlamekshi darari) gaɗa adalta, katanas garva dəsku(mazgai/janna) kakshi.¹¹Barrka Səku katanas kukun, lakwtu warra ndawa a nangakun, a dlamekun darari, ko a saanakun na bee gaɓshu tawanke, gaɗa ga. ¹² A dlamina kuno na pərrɗai, gada akeri(tumanja) kun a dəsku. Gaɗa kasən ke ndiwa dlam darari i nabaucin warra dlaɓu kapən kun.¹³Kun ne beeza kə duniya. Amman, beeza buku na manda kunugara nin(salamtəngara nin), nana, nda demu kaci du i beeza wam? Ngalte a dlaɓa bəlan i bee ɗagai wambai, se dai waaya, ndawa da tak'yidu na zəgər. ¹⁴Kun ne wiɗa/ tlanu/bədlak duniya. Ɗa marəm mi a dək zəgawu warra a patata, a debsa bai.¹⁵Ngalte ndawa a ɓədla pətəle da mpədu i dəɗa daɓərr bai, amman se i dɗak bi mpi pətəle, gaɗa da dlam ɓidla i tike warra a kunu wənduwau. ¹⁶Aivina, ɓədla kun da dlam parrak i kəma ndiwa, gaɗa daiki bee bəlalmin mi kwa dlamau , da sakərrci afakun mi a dəsku.¹⁷Kwa tumanta bai, ma, na deu ne gaɗa rəbga dumaya ko rama nabaucin, na deu gaɗa rebgagshi bai, amman gaɗa niyakshi. ¹⁸Jire na ramekun, dəsku na ɗa a rəbgangara, amman ko ɗilok da kun təlam dumaya na rama nabaucin a nuta bai, se tawanke niyu(se tawanke wakatu)¹⁹Gaɗa kasən, tike mi kətlu kogayi da kun dumayayin təku nin, ko gugzi ndawa; da ketli nin, ndaye ɗauragəri nən mi rəma di gangam i kun garva dəsku. Amman tike warra ɗəgu, zam a gugzau nin, ndaye dauragəri nən marəm i kun garva dəsku. ²⁰Gaɗa kasən, na ramekun, in adalta kun ɗəka kə malamcin dumaya na parisaucin bi nin, alambrram kwa tife garva dəsku(Janna) bai.²¹Kwa kəma rro ma nda rami kakancinkun,ma, 'Kwa təkaa nen bai,' zam , 'Tike təku nən nin a kun ɓaana shariya.' ²² Amman na ramekun, nən tawanke warra a gəshi na yaganau nin, a kun ɓaana shariya. Zam tike rami yaganau ma, 'Ci nən vatku! nin,' a kun ɓaana majalis. Zam tike ramu ma, 'Ci kakaɓu nin' a kun ɓaana aka larriya.²³Gaɗa kasən, kwa tanu ma wita kun na yaganakun na dləmatu gəshi, lakwtu mi kwaye dlam bari i kəma baga Pərris (kaya)nin, ²⁴aivina na bee warra kwaye barugu i kema baga Perris, kwayi nakun. Sekurr a salotina na yaganau dəgo, damba kwanai kwa dlam baru.²⁵A dlamina na salo na baci nya na arakun tin i dəvu, kapən kwa zaji sharriyarram, binin, baci nyana arau a ɗawa na kun i ami liyarri, liyarru ye da bari nakun i dogari, da dawi nakun i dəlo. ²⁶Jirre na ramekun, kwa dəmu vərayi bai da senu, se kwa ngumu tamke mi nda dəga kun mak.²⁷Kwa kəmau nda ramma, 'Kwa dlama tapai bai.' ²⁸Amman na ramekun, tike mi launu ama na mangarrta nin, dlam na tapai na atu sərram i geshigeri.²⁹Daa ci kə mata a dawaci i dagamu nin, aaji na atu ka vərəkədu da rici. Gaɗa ngalko gayi da kun təpapin(pallalin) təkaci da kambecingara/da jingara, da miya nda vərəki na təkau cak-cak i kun aka larriya. ³⁰Ko ami ci kə mata cam a ɗawaci i dagamu nin, a gəjidu, ka vərəkədu da reci.Gaɗa ngalko gayi da kun təpapin(pallalin) təkaci da kambecingara, da miya nda vərəkəna təkaci cak-cak i kun aka larriya.³¹Nda ramu wam ma, 'Nentawanke mi rakau amagəri nin, aci da baretu kakkadi ta'i.' ³²Amman na ramekun, tiye mi taɗu amagəri gaɗa tapai binin, ɗawu na atu i dlama tapai. Nəntawanke mi zebatu daku ta'igara ke, a teka tapai na atu.³³Zam, kwa kəmau, nda rami ndak zaman waci ma, ' Kwa taa yinɗa papiya bai.' ³⁴Amman, na ramekun; alambarram kwa taa yinɗa bai, ko na dəsku , gaɗa atu ne gwajere garva Səku; ³⁵ko na duniya,gaɗa atu ne ri mpi zəgər gəri, ko na Urrushalima , gaɗa atune ɗa marəm kə Dəgəm marəəm tlapar..³⁶Ko na aɗakun, kwa taa yinɗa bai, gaɗa ko yaɗ gayi ngun, kwa demu məstau bai, da dlab arawai ko aiwa. ³⁷Amman, aivina samana kun, da dlaɓi, 'Auwo, auwo' ko 'O-o, o-o.' Bee tawanke mi ɗəka na kasən, ani da ri kəlaɗo tənu.³⁸Kwa kəma dumaya rro tatku ma aipu/wala tawanke nda təmatau na larrutagara kalkal, 'Daa i miya daa, yanau ke i miya yanau.' ³⁹Amman na ramekun, kwa dlama gamɗaya na baci kəlaɗo bai. Da miya kasen, tike maskalatu kun da jampel mata nin, a məstineci palla madawai gu cam.Zam nən tawanke warra maku nya nakun i sharriyarram gaɗa da gumbi na gangam zani kun nin, warrau daama na marengu cam.⁴¹Tike ɗawu kun i dolle, ma,kwa dlam rakan kə mel gayi nin, adaa na aci harr mel shirin. ⁴²Abarina i tiye mi jayi kun, ke, kwa dapte basa i nən wambai, warra maku mau da ri kun.⁴³Kwa kəmau nda ramma, 'A ntutina makapət kun kwa kuri na makura kun.' ⁴⁴Amman na ramekun, a ntutina makurarin kun, ke kwa dlam magita i nda ngupta kun, ⁴⁵gaɗa kwa dlabi kutli afakun mi a dəsku. Gahɗa aci a ɗawa afagəri da dlam ɓidla i da kəlado na nən bəlan, ke a wanayi aam dəsku i ndak adalta na ndawa mi go adalta.⁴⁶To kwa ntuta ndawa mi a ntuta kun nin, tumanja tawan kwaye biwu? Nda gən arrajo ngun a dlamau kasən bai? ⁴⁷ Ke kwa dlama ndəma i yaganaucin kun rukshi nin, tam kwa dlamau mi ɗəka na kə ndau jəgab? Ndawa mi zəga Səku bai ngun a dlamau kasən bai? ⁴⁸Gaɗa kasən dolle kwa dlam bee tawanke kalkal, kakə mi afakun dəsku, aci kalkal goaipu.

Chapter 6

¹A dlama ankal, kwa dlama wana adalta i ri ndawa bai gaɗa daiki kun, kwa dlam kasən nin, kwa bi tumanja da ri afakun mi a kun dəsku bai. ²Gaɗa kasən, kwaye bari sadakta nin, kwa fiya gazhi/shilabai, (or kwa dlama daura gaɗa tike da kəmi bai), kakə mi mənafəkaucin a dlamau i kun ləma ri cacpa yahudaucin na aɗak tarbo, gada akshi da bi sakərta da ri ndiwa. Jire na ramekun, akshi bana tumanjakshi serram.³Amman, kwa bari sadaka nin, kwaiva amikun kə madlawai da zegi bee warra amikun kə mataa a təka dlamau bai .⁴Gaɗa kwa bari sadaka kun i kun ashərr nin, Afakun mi a lawangu i kun ashərr ke a bari kun tumanja.⁵Zam, kwaye magita nin, kwa dlaɓa kakə menafekaucin bai. Akshi rro, a ntuta dlam magita darr'i, i kun ləma ri cacpa yahudaucin , na miya tarrbobin mi beru shirin, gaɗa ndiwa daikakshi. Katanas, jirre na ramekun, akshi gən na tumanjakshi sərram. ⁶Amman kun, kwaye magita nin, a təfina i dlakwɗak kun. A cimina na miyak səsu kun, kwa dlam magita i afakun mi akun ashərr. Afakun mi a lawangu i kun ashərr ke, a bari dikun tumanja. ⁷Zam kwa magita nin, kwa jəba saana telam adau-adau bai ke vatku, kakə warra ndiwa mi zəga Seku bai a dlamau, gaɗa aksha tumangu ma, nda kəmu na akshi gaɗa gawa ramakshi.⁸Gaɗa kasən, kwa dlaɓa kakə akshi bai, gaɗa afakun zəga na betawanke mi kwa mərradu, damba kwa jayi aci. ⁹Gaɗa kasən, a dlamina magita kasau: 'Afaja mi a dəsku, dlugunci da dlaba go aipu.¹⁰Garvaci danna, a dlam kelele ci duniya kakə mi a dəsku ko ( a dlam nupaci duniya kakə mi a dəsku)¹¹A bari ja bik ta ja kə gusku, mi ka baru gafa tawanke. ¹²Atəpti dija aipapinja,kakə mi ja ke ja teptau, i ndawa mi ja ɗəgagshi basa. ¹³ Ka nina na ja i kun jarrapta bai, amman ari ja, da ri kelaɗo tənu.¹⁴Gaɗa kwa tupti ndawa aipapinshi nin, afakun ke dəsku ye a tupta na kukun. ¹⁵Amman kwa tuptu apapinshi binin, afakun ke a tupte kun aipapinkun bai.¹⁶Kasən ke, lakwtu mi kwa aasham nin, kwa tərrɓəna janpel kun bai, kaabe nda dlamikun mutu, kakə mi kəlaɗoɗin a dlamau; a tərrbəna na jampelshi lakwtu mi akshi a aasham, gaɗa ndawa da zəgi ma aksha aasham. Jirre na ramekun, akshi gən na tumanjakshi sərram. ¹⁷Amman kun, kwa aasham nin, a viyina na aɗakun na jampel kun, kwa zuwu dawu merak. ¹⁸To kasənu, kwa tatke ndawa bai ma kwa aasham, amman i afakun rrugəri mi a kun ashərr. Afakun mi a lawangu i kun asherr ye, a bari dikun tumanja.¹⁹Kwa cacpa ləmankun i duniya bai, ri warra kəshashkin na maguraucin a dləmtadu, na ri mi akəraucin a vəgi da dlam kəra. ²⁰ Da miyakasən, ngalko a cacpina ləman kun i dəsku, ri warra kəshashkin ko maguracin a dləmtau bai, ri mi akəraucin ke a dəmu vəgi da dlam kəra bai.

²³Amman daa ci bəlan binin, təka ci mak aiwa pələk. Gaɗa kasən, bədla warra a kuna cu aiwa pələk nin, gawa pələkgu nanaa! ²⁴Go nən mi a dəmu guzapəna i nda wənduwa shirin, ko da muwi/kuri na gayi da ntuci/degi na gayu. Na hal bai! Kwa dlam guzapena i Kakasəku na ləman ke i lakwtu gayi.²⁵Gaɗa kasən na rame kun, kwa jikta bai gaɗa arro kun, i ɗak bee mi kwaye tau, ko bee mi kwaye sau-ko gaɗa təka kun, i ɗak karre mi kwaye ta'yu. Kane arro ɗəka abən bai, təka ke ɗəka na kacum? ²⁶Aikina ɗutatin mi a guva desku. Ai akshu a zəgəm bai balle karam, ke aksha cacpau bai i kun gadladlin, amman afakun ke dəsku a dawakshi/barikshi ta. Kane kwa ɗəkakshi bai i marrtapa?²⁷To tai da kuna kun gaɗa ndelam geri, a demu na səkuna gawa aman mi Seku mpeci(barrewagenai geri), ko rap dagi yaye? ²⁸To! gaɗa gəmo kwa ndəlam /kalɓe gaɗa kacum? A dlamina darrurra, i ɗak bəlalimin tlayi petlayayin kun pata ba. Akshi a wana bai, ke a cakau bai. ²⁹Dək na kasən, na ramekun, ko sulemanu ngun, bau/dlam bedladu kake gayi da kunakshi bai ,i kun saksakta gəri mak.³⁰Kakasəku a dlama jage i azum pata, warra a bədladu gusku amman amzharu nda vərkədu i aka nin, to zada jage tawan aye dlame kun, kun nda gangam bari jirewa? ³¹Gaɗa kasen, kwa dlama ndəlam bai, kwa jəb ramau ma, 'Ja taa gəmo?' ko, 'Ja sa gəmo?' ko, 'Zada kacum tawan ja ta'yu?'³²Ai, ndiwa mi zəga Sǝku bai ngun a bədiya/maka zada bayangu, afakun kə dəsku rro, zəgadu kun na mərradu. ³³Amman səkurr a makina garva gəri, na adalta gəri, to bayangu mark nda bari dikun. ³⁴Gaɗa kasən, kwa dlama ruwawaɗ bai, gaɗa amzharu,amzharu rro a dlama na ruwawaɗ gaɗa aɗagara. Ai gafa tawanke na ngənəpu/ravan gara.

Chapter 7

¹Kwa wuda sharriya i nen bai, gada kun ye/ke nda wude kun bai. ²Gada na bee/ kuyangi mi kwa kaktlu, na atu ne nda kaktla kun.³Gada gemo ka launa bee ɓilɓil mi a daa yagana ci, amman ka ika tumtum mi a daa ci tenu bai? ⁴Nana ka jəb rame yagana ci ma, 'Ar'yi na ji dici bee ɓilɓil mi a daa ci tenu, 'Amman so tutum a daci? ⁵Ci mənafək! Səkurr a ji na tumtum warra a daa ci tenu, gaɗa ka dlam lawam parak/belan, kan kaji bee ɓilɓil mi a daa yagana cu.⁶Bee warra go apu, kwa bara i jaaɗin bai, bee warra na darraja(belan) ke, kwa vərka i kəma aladadin bai. Bi nin, a takad du na zəgərshi, zam da məstai, da tlimpiyayi na kun.⁷Ajayina, ke nda bari dikun. A makina, kwa bi du. A gwgwdlina, nda rəpta dikun. ⁸Gaɗa tike mi a jayau, a gənyu. Tike mi a makau ye, a biwu. I nən mi a gwagwdlau ke, nda rəpta dici. ⁹Ko nən tawan, i wita kun gu, wəngəri a jaya burrodi/səbasən nin, a maa guguyak da bari ci? ¹⁰Ko jayi vənakau nin, a bari ci mbikɗa.¹¹Gada kasən, kun mi kəlaɗoɗin gun, kwa zəga na bari bee warra bəlalimin i kutli kun, balle afakun mi a dəsku, a bari bik herr bai, i ndawa mi a wili/jaya gəri? ¹²Gaɗa kasən, betawanke mi kwancu ndawa da dlami kun, kun ke a dlaminekshi, gaɗa sutku ne dumaya musa na kə nabaucin.¹³Atefena da gangam mavgi. gaɗa mavgi di-gənən i nye kambeta marəm dlabecaɗe dəvu go-bone ɗəga , ke nda ɗəga da sənu gawa tlaparr. ¹⁴Gaɗa dəvu nye arro gagam ne, ɗəgara təta tlaparr, ndak biwu ke, rap ɗagai.¹⁵Adlamina ankal na nabaucin papiya, mi ani ri kun i gənawa tumamkin, amman kə jirewa nin, akshi zada bədladləmin ndak wawəri. ¹⁶Nda zadak diyi mi akshi a baru/dlamau. Ngalte kwa i kau, nda gəde ɗiyi inabi da waka dus, ko ɗiyi aayawu da waka dus?. ¹⁷Kasən ke, waka bəlan tawanke a bari/dlam ɗiyi bəlan, amman waka gaɓshu rro , a bari/dlam gaɓshu ɗiyi.¹⁸Waka bəlan rro, galte a dəmu a bari/dlama diyi gabshu bai, kasən ke gabshu waka cam, a dəmu bari/ dlama bəlalmin diyi bai ¹⁹ Waka tawanke mi baru/dlamu ɗiyi balalmin bai nin nda karma du, nda vərkədu i kun aka. ²⁰Kasən ke, ka sanuta na akshi da ri diyikshi²¹Tike bai, mi a ramanai ma, 'Megenyi, megenyi,' a təfe garva dəsku, amman se nən mi dlamu kelele(nufi) afəkga mi a dəsku. ²²Ndawa gawa aye ramau, gafogu ma, 'Məgənyi, məgənyi,' ja ramu bee warra aye wakata bai, i kun dləgun ci, i kun dləgun ci ja ji zəwawin, ikun dləgun ci cam bai, ja dlam baya marəmamin tlaparr.? ²³' Galte na zega kun bai ! Ada nakun da ri ga, ndak dlama kəlaɗo!²⁴Gaɗa kasən, tike kərrəmtu təlam ga, a dlamekshi nakwana ke nin, a dlaɓa kakə nən baci gərayu, warra ləmu wənduwa gəri i ɗa guguyak. ²⁵Aam dəsku da pai, ganjau da nai, zam zəwak da vəgai i ɗak wənduwau, amman dagamu bai, gada nda ləmi ɗa guguyak²⁶Amman nən tawanke mi a kəmu təlam təku, a dlamekshi nakwana bai nin , nda kakatlagəri na kakabu, warra ləmu wənduwagəri i ɗa aisawu. ²⁷Se aam dəsku daa pai, ganjau na zəwak da tase wenduwau. Se da dagamingara da rəbgəngara cakcak.²⁸ Lakwtu mi Yeso damu na rama təlam təku tənu, algu guiɗ da jəb japta gugzagəru, ²⁹gaɗa acu guzikshi na kərmai, kakə kə malamcinshi ndak taran bai.

Chapter 8

¹Yeso fəwən gəri da ɗak zegawuu tənu, se algi gawa da ɗəgaci. ²Sai so agurrdadəmak ɗagai, da gutki i kəmagəri, a ramau ma, "Məgənyi, ka kasaktu naci nin, ka dəmu cəlta na iyu." ³Se Yesu da lənci aci, na amigəri, da ramma, "Na kasaktunga, a cəltunaci." Na səkwakuya bai , se da cəltingəri, da agurrdadəmak gəru.⁴Yeso da ramici maKa rama bewanbai i nən. Aji, ka tatki aɗaci, i perris daiki ci. Ke, ka dlam bari mi nabi Musa ɗawu dlamau/ ramma nda dlami, gaɗa shaida i akshi.⁵ Yeso təfengeri ɗa kaparrnahum tənu, se marəm askarrabu ɗagai da nai i rigəri, da dladliyaci, ⁶ma, "Məgənyi, gabayi ga/zedai ga da veji a wənduwa, ranungəri, ke a kun təta tlaparr." ⁷Yeso da ramici ma, "Na ni, na ngaci na aci."⁸Marəm askarrabuu, da ngumi, da ramma, "Məgənyi, na bata bai, ka təfe i wənduwa ga, balle səsu ga, a dlam rama jaɓ, gabayi/zədai gagu a ngatangəri. ⁹Gada iye nən mi a dəɗa kerrmai kə ɗagai, ke, iyu na askarrabaucin a dəɗa ga. Na rami sutku, ma, 'Aji nin,' se da yii, i dama ke ma, 'Ayan nin', se da nai, i gabayi ga ke, ma, ' A dlam sau nin,' a dlamau. ¹⁰Yeso kəma sau tenu, se da ajapci, harr da rami ndak ɗəgagəri ma, "Jirre na ramekun, ngalte naika ɗagai na zada iman, kake sau bai, ko i kun Isrraila.¹¹Na ramekun, gawa ani da caɗ na dəkəma da mbashi taa abin i ɗagayi na Ibrrahim na Ishaku, na Yakubu, i kun garva Səku. ¹²Amman kutli garvau kuwa nda wayaa na akshi i kun damakənəm, iri mi nda dlam aɗan na gadaa yanau. ¹³Yesu da rami marəm askarrabaucingu ma, "Aji! Kakə mi ka baru jirrewa, da dlaɓeci kasənu." Se gabayi gu da ngacingeri, i kalkal lakwtu/awau.¹⁴Yeso tufu i wənduwa Bitrrus tənu, se daiki saurak BItrrus gama da veji, na fəra guvu. ¹⁵Se Yeso da lənci ami gara, dagas gu daivi na atu. Atu dan da tlli, da banji dlameci guzapena.¹⁶Dagaduwau dengara tənu, se ndau da nina ndak zuwak gawa i Yeso. Aci da ji na zuwawin gu na təlam jab, da ngaci na ndak fəra mak. ¹⁷Da kasən kuwa, rama mi nabi Ishaya dlamu ma,- "Aci na aɗa gəri; ngwa na dagas wa, da mi na fera wa."- wakatungara.¹⁸To, Yeso ika algi vaiku na aci tənu, se da ɗawi ndawa daivi na riwu, nda kaci nakshi i jəgam tiwu, ke baka Anku Galili. ¹⁹Se baci tarran dagai da nai i rigəri, da ramma, "Maləm ! na dega naci i rawanke mi kaya." ²⁰Yeso da ramici ma, "Adayayin na vəkvin, ɗutatin guva səku ke, na sakakin, amman wen gənən na ri səna aɗagəri bai."²¹Nən damaa, da kun pukurracingu da ramici ma, "Məgənyi, aivayu dəgo, sekur nayi na dabgi na afəkga" ²²Amman Yeso da ramici ma, "A ɗəgayu, kaivi na gamtau da dabgi gamtakshi."²³Yeso təfəngeri sawu aam tənu, pukurraucingəri da ɗəgi na aci i kunu. ²⁴Se so , zuwak tlaparr da tlai i aɗa ankuu, harr sawu aamgu da ciməngara na ganjau. Amman Yeso a yuwan. ²⁵Se pukurraucingu da nai, i rigəri da tlatli aci, da ramma, "Məgənyi, ari ja; ja ye kambeta naja!"²⁶

²⁷Ndau da dlam ajap, da ramma, :"Zada warrau tawan sutku, harr zuwawin na anku ngun a dlameci nakwana?²⁸Yeso zadeu da baka gayi i larrdi garrasənacin tənu, se ndawa shirin mi na zuwawin, da tase aci. Akshi vəreu da kun auɗaɗin, ke, akshi ndak dləra tlaparr. Gaɗa kasən ke, go baci buwa/rakan mi batau, da ɗəgi da dəvu tənu bai. ³⁰Lakwtu ke, na bərri aladadin gawa a dawa, i damtukshu. ³¹Zuwawingu da wilu Yeso da ramma, "Ka dau naja nin, a dabi naja i kun bərri aladadin təu." ³²Se Yeso da ramikshi ma,"To ada!" Zuwawingu da vərai, da təfinakshi i kun aladadingu. Se bərru mak rawi, da fewi da guva jegamgu i kun ankuu, da mutu nakshi i kun aamgu³³Ndawa warra a dawa aladadingu da rawu nakshi. Sartu mi akshu təfi kun ɗagu tənu, da jəb bari labarr tamke na tamke, na naanadi i ɗak bee wakatu na ndak zuwawin tənu. ³⁴Se ndak ɗagu mak da veəai, da tashi Yeso. Akshi ikaci tənu, da bari ci miya ma dabzhi dikshi larrdakshi.

Chapter 9

¹Yeso da təfi kun sawu aam, da nai i marem dageri. ²Se so, nda deu dici nən baci ranu da səna a ɗak buci. Yeso ika imanshi tənu,se da rami baci ranu ma, "Wən, a dlam pərrɗai. Nda tuptu dici aipapinci"³Se ndak taran jəgab da dlam ramma i gatukshi ma, "Nənangu a saɓo rro." ⁴Yeso kuwa zəga na bee mi a gəhakhii tənu, se da ramma , "Gaɗa gəmo kwa kurrarram kəlado i gəshakun?" ⁵Tawan ɗəkadi 'yale, 'Nda tuptu dici aipapinci rra, ko nda ramma, atlu ka dlam rakan'? ⁶Amman gaɗa kwa zəgi ma wən gənən na kərrmai kə tupta aipapin i duniya,... " aci rami babu ranu, "Atlu , ka mi bucaci, kayi naci wənduwaci."⁷Se wařau da tli da yingəri wənduwagəri.⁸Algu ikau sau tənu, da dlam ajap, da sakəřci Kakasəku, wařa baru kəřmai kasau i ndawa. ⁹Yeso ta kəma a nuta tin, se daiki nən dagai baci dlugun matiyu, da mbasu a ri gənyi ařajo. Dan da ramici ma, "A ɗəga yu."Aci da tli da dəgi na aci.¹⁰ Lakwtu mi Yeso da mbasu a taa masana i wənduwa tənu, se so ndak gənyi arrajo gawa na ndak aipu danai, a ta masana na Yeso na pukurraucingəri.

¹²Yeso kəma kasau tənu, da ramma, "Ai ndawa mi na kəlappiya, a merradi ləkəta bai, se ndak fera rukshi. ¹³Ada dəgo kwa sanuci, ma'ana sutku gu nin tam, 'Iyu na ndəlam kanjəno, sanaam bai.' Iyu rro, na deu i daura ndak adalta da dlam tubi bai, amman ndak aipapin.¹⁴Se pukurraucin Yahai da nai i rigəri da ramma, "Gaɗa gəmo ja, na parrisaucin ja dlam ashaam aɗau-aɗau, amman pukurraucin ci a dlama ashaam bai ? ¹⁶Go nən mi a dlam paci karara bakta i təka gamana kacum, gaɗa paci gu a tləmpiyangara da təka kacum gu, to tləmpiyau a ɗəki na kə waci i gabshu.¹⁷Ndawa ke a pi karara aam inabi i kun gamana janjamiyayin bai. Akshi dlami kasən nin, janjamiyayingu a dladu nakshi, aam inabi gu a yayingara,se janjamiyayingu da kambeci nakshi. Da miya kasən, aksha pi karara aam inabi i kun karara janjamiyayin, to makshi a səkwakuya nakshi."¹⁸Lakwtu mi Yeso a kun dlamekshi rama, se so, nən gazgara ɗakai danai, da nai da dlamici nakwana. da ramma, "Wənya ga mutu gususku jab, amman ayen, kam pi amici, i adagara, a tlayingara." ¹⁹Se Yeso da tli da ɗəga ci, na pukurraucingəri ke.²⁰Se so, ama ɗagai ke, mi dədəm a payi da təka gara tlaparr harr kə aman guma ayawau shirin, da nai da akau Yeso da lenci dəɗa/miya kacumgəri/miya arimama gəri. ²¹Gaɗa ramdu i gəshigara ma, "Na ləntu bakta gəri jaɓ nin, na ngatan ga" ²² Yeso da məsci dai katu, da ramma, "Wənya, a dauzaci aɗa kum. iman kəm ngatu na kəm" Se amau da ngacingara i miyakda.²³Yeso təfeu i wənduwa nən gazgarau tənu, se daiki , so ndak fiya shila, na algagin a təka rurau. ²⁴Yeso da ramma, "A barina rai, atərro wənyau mutu bai, amman a yuwan." Se ndau da dlami ci gamas muwa.²⁵Nda ji na algu i veda, aci da təfi səsugu, da jebi amigara da sukci, se wənyau da tli. ²⁶Labarr biwu da vaikəngara i rawanke i larrdu.²⁷Yeso a nute kəma da riwu tənu, se dluguyaucin dagai shirin da ɗəga ci. A sukta wurakshi, a ramau ma, "A kəmi kanjino ja, wən Dauda!"²⁹ Se Yeso da lənci dakshu da ramma, "Da dlabe kun kalkal iman kun." ³⁰Se dakshu da rəpci nakshi. Se Yeso da dlamikshi gabaɗ, da ramma, "Na nen da zəga bitku bi pa." ³¹Amman, ndo shiringu da bazaci na labarr bitku gu, i rawanke i larrdu.³² Lakwtu mi dliguyayin shiringu aya nakshi tənu, se so nda de na bebe ɗagai i ri Yeso. ³³Nda dau na zuwak gu tenu, se bebegu da da dlam rama. Algi gu da japci biyu da ramma, "Kai, ngalte nda ika zada bitku bai, i Isrraila." ³⁴Amman se parrisaucin a ramau ma, "Ai na kərrmai kə dəgəm zuwawin ne, aca di zuwawingu."³⁵Yeso da vaiki ɗa marəmamin na ɗa-ɗa kə patatin. Aci da ci kəma na gugzau; i kun ləmamin ri cacpa yahudaucin, a wazək labarr herr kə garva Səku, a ngata zadak dagas tawanke, na fəra mak. ³⁶Aci ikau algagingu tənu, se kanjənok shi da jəb na aci, gaɗa akshi a kun rəwawaɗ, na gafaka. Akshi ka tumamkin; mi go baci dawa.³⁷Yeso da rami pukurraucingəri, "Karam gu gawa , amman lebərraucingu rab ɗagai. ³⁸Gaɗa kasən, kaɗe-kaɗe a dlamina magita i Megenyi karamgu, gaɗa da wane lebərraucin i ri karamgəri.

Chapter 10

¹Yeso dauru pukurraucin gəri guma ayawau shirin, da barikshi kərrmai kə di nənwak zuwawin na ngata zadak dagas na fəra tawanke.²Dlugwagwin muwanaucin guma ayawau shirin gu kasau. Kə səkurr, Siman, mi aci ɗauri Bitrrus, na Andrrawus yaganagəri; Yakubu wən Zabadi, na Yahai yaganagəri; ³Pilibus, na Batalomi; Toma, na Matiyu baci gənyi arrajo; Yakubu wen Halfa,na yahuda, na ⁴Siman baci mugurum na Yahuda Iskarryoti, mi baru Yeso.⁵Guma ayawau shirin təku warra Yeso wanau. Aci dlamikshi gabad ma, "Kwa da bai i ri tawanke, mi ndawa warra zəga Svəku bai a kunu, na ɗa tawanke kə samarriyaucin . ⁶Amman ngalko adaa, i ri tumamkin mi ɗayu da kun wenduwa Israila. ⁷Kwa təka nya nin ke, a jəbina wazək, kwa ramau ma, 'Garva Səku den gara i damtau.'⁸A ngatina ndak fera, kwa tlati ndak mutu, a cəita agurdadumamin, ke kwa ji zuwawin. Nda barikun i vatku, kun ke a barina i vatku. ⁹ Kwa ma rrhəpilla bai, ko dinarr, ko ayawa dagwda i kun lalitarr kun bai.¹⁰Kwa ma cizimi bai gaɗa buwa kun, ko kacum na sono damaa, ko zawa. Gaɗa lebəra/baci dangwanji batana bik ta gəri(kama tu na bik ta gəri).

¹²Lakwtu mi kwaye təfe wənduwau nin, a dlamina salaam. ¹³Wənduwau na amaan nin, salaam kun da dlaɓan gara i ɗa wenduwau. Amman na amaan bi nin, salaam kun da katinangara i ri kun.¹⁴I akshi mi gənu kun bai, ko warra kərrəmtu təlalmin kun bai, lakwtu warra kwa ye vəra nakun da wənduwau, ko da ɗagu nin, a saspina na bərrbərr riwu da zəgər kun. ¹⁵Jirre na ramekun, a ɗeki di rrakta/herr, i ɗa Sodom na Gumarra gafa sharriya ;da miya ɗagu.¹⁶Aikina, na wanyakun ka tumamkin i wita adayauwin, gaɗa kasən, a dlaɓina na gərayu/asəm kakə mbikɗaɗin, go kəmangarr/ɓana, kakə tatararin. ¹⁷A ankaltina na ndiwa! Gaɗa aya na kun i kema majalis, zam da dlamikun gubǝɗ i kun lemakshi kə ri cacpa yahudaucin. ¹⁸Zam nda ya nakun i kəma ngwamnanin na degamcin, gaɗa gaa, da dlaɓi shaida i akshi na ndiwa, mi zəga Səku bai.¹⁹Harr ndaye bari na kun nin, kwa dameta/kalwa bai, i ɗak nana, ko tam kwaye ramau, gaɗa nda bari dikun be mi kwaye ramau i kalkal lakwtu. ²⁰Gaɗa kwaye raman kun bi rro, amman nənwa afakun ne, a rama da miya kun.²¹Yagana a bari na yaganagəri, nda təki, afək ke a barina matkamgəri. Mamau a tlayi ɗa ma'yawawinshi, da ɗawi nda teki na akshi. ²²Tike aye kura kun gaɗa gaa. Amman nən tawanke mi dlam kanadi/rraktu, harr i nye damak tamke nin, warrau a bi na raa. ²³Nda ɗawu kun i bone/darari i ɗa təku nin, a rawina nakun, i ɗa kə kəma. Jirre na ramekun, kapen kwa vaiki ɗa-ɗa kə lardi Isrraila mak, Wən Gənən a ningəri.²⁴Pukurra a ɗəki malemgəri bai, go gabayi ke mi a dəsku baci wənduwagəri. ²⁵Bata du i pukurra da dlabi kakə malemgəri, gabayi ke kakə baci wənduwagəri. Harr nda dauru baci wənduwau ba'alzabul nin, to nda kun wənduwau wam?²⁶Gada kasən, kwa kalwakshi bai, gaɗa, go bee mi da cima warra nda dəmu diwu i patata bai, go be mi da dəɓsa ke, mi nda zəgiwu bai. ²⁷Bee mi na ramekun i kun asherr ye, a ramina i patata. Bee warra kwa kəmau i kun adalama ke, a gayina i adak səsau kwa dlam kagalau.²⁸Kwa kalwa ndak təka gənən rugara bai, warra akshi a dəmu tək arrogu bai. Da miya kaseən, a kalwina nən mi a deəmu na kambeta arrogu na təkau cam i jahannama. ²⁹ Imada ɗutatin shirin nda ɗəbət gu i kobo gayi? To, ko gayi da kunakshi a vəgi bai i ɗa, se na zəgaya Afakun. ³⁰ Ai ko yaɗ aɗakun ngun mak da naa. ³¹Kwa kalwa bai, gaɗa kwa ɗəka na ɗutatin gawa, i darraja.³²Gaɗa kasən, tike mi tatku ɗəga ga i kəma ndawa nin, Iyu ye na dlam shaida zəgaya gəri, i kəma Afəkga warra a dəsku. ³³Amman aci mi dlam gamɗaya zəgi ga i kəma ndiwa, Iyu ye na dlama gamɗaya zəgi gəri i kəma Afəkga mi a dəsku.³⁴Kwa dlama tuman gu bai ma; na deu i ni na salam i duniya. Na deu i ni na salam bai, se dai kasakar. ³⁵Gaɗa na deu ne i ɗawak nən da dlam gaba na afku, wənya ke na migara, amaa ke na saura gara gama. ³⁶Ndak gaba na nən ke a dlaɓa nin nda gəri.³⁷ Nən warra ntutu miwu ko afku da ɗəki na iyu nin, bata bai da dlaɓi kanai. Zam, aci mi ntutu wəngəri ko wənyagəri da ɗəki na iyu nin, bata bai da dlaɓi kanai. ³⁸Nən warra a dəmu ma dəm dləga gəri da ɗəgi iyu binin, bata bai da dlaɓi kanai. ³⁹Dək nən mi a ndəlam rak arro gəri nin, a bukadu. Amman nən tawanke mi buku arrogəri gaɗa ga nin, a bi du.⁴⁰Nən mi marraptu kun tawanke , marraptu na iyu, zam aci mi marraptu nayu i gəshi gəri cam nin, marraptu na aci mi wane iyu. ⁴¹Nən mi marraptu nabi gada acu nabi nin, a gənyi tumanja zada kə nabi. Aci ke mi marraptu nən baci adalta gaɗa acu baci adalta nin, a ngənyi tumanja zada kə baci adalta.⁴²Tike mi baru bee i gayi da kun gangamin mamau təku gaɗa acu pukurra nin, ko kopi gayi kə aam lailai yaye, jirre na ramekun, alambarram aci a buka tumanja gəri bai.

Chapter 11

¹Daku yeso damu na gabaɗ i muwanaucin gəru tənu, se daivi na riwu i nye dlama gugza na wazək i kun marəmamin ɗakshu. ²Yahai baci baptisma kəmau da kun dəlo zada wananin mi Yeso dlamu tenu, se da dlam wanyi da miya pukurraucingəri ³ma, "Ci ne baci ni gu bi, ko na nən ɗagi dama wam, mi japi da i makau?Yeso da ngumi da ramma, "Adaa, kwa rami Yahai bee warra kwa ikau, na kwa kəmau. ⁵Dluguyayin a bi lawan na dakshi, dukdadin a rakan na zəgərshi tər, agurrdadumamin ke a təka bi celta. Dakuyayin a təka kəmu rama wam na agudshi, nda təka tlatli nda mutu na arro, ndak fətkən ke nda təka bariksh labarr herr. ⁶Baci barka ne, nən mi a bi kəma kurrtəm bai gadɗa ga.⁷Ndau jənakshi tənu, se Yeso da ɓanji rama i ɗak yahai baci baptisma i algagin gu, ma, "Kwa ya/Nda ya i fanfariya pata i lawan gəmo---azəm bi, warra zuwak a rəɓu? ⁸Biwu kwa/nda ye launa gəmo----nən warra a ta'i kacum ləmis bi? Ai ndak ta'i kacum ləmis a mbasu wənduwawin dəgamcin.⁹Amman tam kwa ya i lawan gu---nabi? Jirre, na ramekun, rəma na nabi ngun. ¹⁰Sutku aci ne, mi nda tarrnu rama game na aci, ma. 'Aiki, Na wanyi baci wanyi ga i kəma janpel ci,warra a sapərrata dəvaci, i kəma ci.'¹¹Na ramekun jirrewa, i kun ndawa mi 'yawakshi nin amatau, go nən mi ɗəka Yahai baci Baptisma. Dək na kasən, nən mi rəmadii gangam i kun garva dəsku, ɗəka na aci. ¹²Tin lakwtu yuwan Yahai baci Baptisma harr ni gususku, Garva dəsku a kun bone ruwawaɗ, ndak tagədlawa ke a təka gumbau na awayau.¹³ Atərro nabaucin na dumaya mak a rama, i dak bee mi aye wakata harr lakwtu Yahai. ¹⁴ To ci ka gənyu nin, sutku aci ne iliya, warra a ni. ¹⁵Nəm mi na agud kemu gu, aci da kərrəmta.¹⁶Na tam na kaktla zaman təku? Dlam gənawa na mamau mi a kawa i miyak asək, da mbasu, a daura i gatukshi, ¹⁷a ramau ma, 'Ja fiyi kun shila, kwa dlam suwari bai, ja mbasu i ri jəba gamai, ke kwa dlam aɗan bai.'¹⁸Yahai deu a kiɗa burrodi bai, a sa aam inabi bai, se nda ramau ma, 'Acu na gwai-gwai.' ¹⁹Wəngənən deu, a tau, a sau, se nda ramau ma, 'Aikina, so baci mbamba, na kuyo, manga ndak genyi arrajo na ndak aipapin!' Amman zəgaya rro, a tatəka aɗagara da ri wanagara."²⁰Se Yeso da banji kəlkəlta ɗa marəmamin warra aci dlam gawa wana geri, i kunakshi, gaɗa akshi dlam tubi bai. ²¹"Wadarre kəm Korrazin! Wadarre kəm Besaida! Bee marəmamin gawa mi nda dlami kuna kun, daa kasən ke, nda dlama i Taya na Siidon nin, da tin kaɗe akshi dlam na tubi, i kun dina na bəbət. ²²Amman a dekidi 'yale i Taya na Sidon i gafa shariya da miya kekun.²³Kəm Kaparrnahum, ka tumangu ma ka bi na sukta i dəsku bi! O o, nda wurtayi na kəm i hadis. Da, bee marəmamin mi nda dlamu i kuna kəm tənu, nda dlame kun Sodom ke kasən nin, da Sodom dlaɓungara harr gusku. ²⁴Amman na rame kəm, Sodom a remu du i bi rraama, gafa sharriya."²⁵ I lakwtu, se Yeso da ramma, "Na sakərrtaci, Afək, Məgənyi dəsku na ɗa, gaɗa ka dəɓsu na bayangu, da zəgaya nda gərayu na ndak kəmugu/kərrəmtau, ka tatkudu/gugzhidu/bazarcidu/ ji na ashərrgu i ndawa mi na gugza bai/ba gugza bai/zəga bee bai, kakə mamau gangamin. ²⁶Auwo, Afək, kasən rro rəmadii kalkal i rici. ²⁷Tanke nda bardaa aamangu, da ri Afəkga. Go nən mi zəga wəngu, se Afku,ke go nən mi zəga Afəkgu se wengu, na tike mi wəngu dlam ndəlam ntututu tatkeci.²⁸Anne riga, mak kun mi a sa bone, na kun, ndak dukshi kakera; na bari dikun putu. ²⁹ Amiina dem wura ga, kwa dlam gugza da riga, gaɗa iyu rro, baci sukta aɗa bai/baci ada kəske , baci ankal/baci dləmatu gəshi bai, kwa bi na putu, i arro kun. ³⁰Atərro, dəm wuraganai/kakəra dukshi bai, wana ga kə go bone.

Chapter 12

¹I lakwtu Yeso vəru gafa putu yahudaucin, da ɗegi da kun kam au. Pukuraucingəri a kəmu maya, se da jəb kətl aɗa augu a verɗau a kidau. ²Amman parrisaucin ikakshi tenu, se da rami Yeso ma, "Aiki, pukurraucin ci a dlama bee kalkal bai, kə bee mi dumaya ramu i ɗa gafa putu yahudaucin."³Amman Yeso da ramikshi ma, "Ngalte kwa kərratu be mi Dauda dlamu bai, lakwtu mi aci a kemu maya, na ndawa mi aɗa gayi na aci tənu? ⁴ Kakə mi aci təfi wənduwa Kakasəku, da ci burrodi warra dumaya dabtu dici tau, harr na ndawa mi aɗa gayi na aci ngum dumaya dabtu dikshi da ci, amman se pərisaucin rukshi, dumaya arrdatu dikshi da ci ?⁵Cam kwa kerratu bai i kun dumaya, ma Pərrisaucin i kun wenduwa Səku a dlam bee mi dumaya ramma nda nda dlama bai Gafa Putu yahudaucin, amma ka akshi dlam aipu bai? ⁶Amman jirre na ramekun, ɗagai, warra ɗəka na wənduwa Səku a ritku.⁷Da kwa zəga na bee mi sugu a tatkau/ ramau nin, 'Na rəma di ndəlam kanjəna ɗəka na kə sanaam,' da men, kwa wuda shariya i ɗak ndawa mi go aipu bai."

⁹Se Yeso da zərnakəngəri da rəwu da yi kun ləma cacpa yahudaucinshi. ¹⁰ Se so nən dagai mi amigəri garanak. Parrisaucingu da jayi Yeso ma, "Kalkal bi/ dumaya lamuntudu bi nda dlam ngata Gafa Putu yahudaucin?" Gaɗa akshi da mpi ci laipi aipu.¹¹Yeso da ramikshi ma, "Warrau tawan da kunakun, warra, aci na tumaku gaitak gara, se tumakuu da vəgəngara i kun vək mi pəɗəm. Gafa Putu yahudaucin, a jəbayu bai, da dai da kun vekgu? ¹²To, nəngaiwa ɗəka tumaku darraja bai? Gada kasən dumayagu, ardatəngara nda dlam bee bəlan Gafa Putu yahudaucin."¹³Se Yeso da rami warrau ma, "A ɗəmi amici." Acu da ɗəmi, se amigu da ngacingara, kalkal kakə amigəri gayu. ¹⁵Yeso ika kasu tənu, se gwapəngəri da riwu. Ndiwa gawa da ɗəgaci, aci da ngacinakshi mak. ¹⁶Aci da gaɓdakshi ma, akshi da ɗawa ɗagii da zəgaci bai. ¹⁷Gaɗa da dlaɓi jirrewa; bee warra nda ramu da miya nabi Ishaya, ma,¹⁸"Aiki, gabayi ga, warra na zaɓetu, bi ntu ganai, warra gəshi ga arawai parrak na aci. Na dawa nənwaga i kunu gəri, acu aye wuda shariya, i ndawa mi zəga Səku bai.¹⁹Acu a dlama gamɗaya bai ko gərrən/ tlatli wura ; go nən mi aye kəmu wura geri i ngwapate/dak tarbobin.²⁰ Aci a jukɓana na sesuwa warra a damtu kətl/gaza rap daktləngarabai; aci a tək aka petele mi a damtu mutu bai/gaza rap damcingara bai, se aci dena kənasar i sharriya. ²¹Ndawa mi zəga Səku bai aye dlama aaman i kun dlugungəri/ shukurra na aci.²²Se ndan na warra ɗagai dluguyu, dakuya ke, zam na zuwak a ɗa gəri; i ri Yeso, da ngaci na aci. Miya warrau da jeb na rama, daa gəri ke, da dlam na lawan. ²³Algagin gu mak, a japtau da ramma, "A dlabu, nənangu ne wən Dauda gu bi."²⁴Amman parrisaucin kəma bik ajap təku tənu, se da ramma, "Nənangu a dəmu di zuwawin/kuliram bai se na kərrrmi ba'alzabuba, maryam zuwawin." ²⁵Amman Yeso zəga na kurrarramshi, se da ramikshi ma, "Garva tawanke mi na gaaba a kunu nin, a dlamingara go paida/bi vatku, zam weəndəwa, ko marəm ɗa tawanke, mi na gaba i kunu gara nin, a dəmu mbasu bai.²⁶Ləspərr a rarka/di ləspər nin, na gaba i gatukshi ke nan. to garva gəri a rri'yi nana? ²⁷Ke, na dau zuwawawin na kərrmi Ba'alzabuba nin, wate na kərrmi gaye nda ɗəga kun a diwu? Gaɗa kasen, akshi a dlaɓa nakshi liyararin kun.²⁸Amman na da zuwawin na kərrmi Nənwa Kakasəku nin, to garva Səku dengara i ri kun. ²⁹Dəgo warrau tawan, a dəmu təfa da kəri karrai da kun wənduwa baci awayau, amman səkurr takwsu baci awayau gu bai? Se nda dəmi ngwa karrai gəri da wənduwa gəru. ³⁰Nən warra a ɗagayi na iyu bi nin, a gaba na iyu kenan, ke nən mi a cacpau na iyu bi nin, a wayau.³²Ke, tike mi dlam rama muwa i ɗa Wəngənən nin, nda təpta dici. Amman tike mi dlam rama muwa i ɗa Nənwa Səku nin, sam, senu nda təpteci bai, ko i duniya, ko i zaman mi aye ni.³³Ko ndabi waka belan na ɗi belan, ko waka gabshu na ɗi gabshu, gaɗa nda zəgi waka da zadak ɗi gara. ³⁴kun kutli mbəkɗaɗin, kun kəlado tənu, kwa dəmu na rama bee bəlaləmin na? Gaɗa rama miya rro, a vərayi da kun bee mi a kun gəshi. ³⁵Nən bəlan a dii bee bəlan da kun berrid bəlan kə kun gəshigəri, kəlado gənən ke, a dii bee gaɓshi da kun geshigeri mi kelado.³⁶ Wato na ramekun, i gafa shariya, ndawa aye bari lissapi rama vatku tawanke mi akshi dlamu. ³⁷Gaɗa da ri ramamin kun kwa bi na ra/dii mafiya/ gumba, ke da ri rama kun nda tək na kun."³⁸Se malamci dumaya na parrisaucin dagai da ngumi Yeso da ramma, "Maləm, jancu jaiki gənawa beɗagai da rici." ³⁹Amman Yeso da ngumi da ramikshi ma, "Zaman warra kəlado na mi tapai a makau daiki gənawa bee. Amman na gənawa bee warra nda tatke kun bai, se dai gənawa nabi Yunusa. ⁴⁰ Kake mi Yunusa dlabu i kun bazhi vənakau kə nawa kwan na yuwan kwan, kasən ke wəngənən a dlam nawa kwan na yuwan kwan i kun gəshi gagai.⁴²Marryam kə aɗau aye tlayi, i lakwtu sharriya da wəji sharriya, i ndak zaman təku. Atu deu fak da akwayu duniya, gaɗa da kəmi gərayu sulemanu, daiki. Sotai ɗagai a ritku, mi deka na Sulemsnu.⁴³Gabshu zuwak vəru da təka gənən nin, a jəba rakan, a maka ri təfa, amman ba bi nin, ⁴⁴Se da ramma, ' Na kacinganai, i wənduwa ga mi na vəreu.' Katau, tasa wənduwau, nda kasudu tamke bəlan nin. ⁴⁵A kaci, da ngwai zuwawin gatkasa, warra ɗəka na aci gabshu wam, akshi mak a təfayi, da mbashi nakshi i riwu. Da kugu, təka warrau a dlaman gara gabshu da rəmi na kə səkurr gu. A dlaɓan gara kasau na gabshu zaman təku.⁴⁶Lakwtu mi Yeso a rama i algagin gu tenu, se so, migəri na yanaucin gəri darr'yi vəda, a maka dlameci rama. ⁴⁷Ɗagi da ramici ma, "Aiki, mici na yaganaucin ci darr'yi a vəda , ancu dameci rama"⁴⁸Amman Yeso da ngumi da rami warrau ma, "Tai miga? Ke, Yaganaucinga nin ja gaye" ⁴⁹Se da ɗəvari amigəri i girre pukurraucingəri da ramma, "Aiki, ndo miga na yaganaucinga! ⁵⁰Gada tike dlamu bee warra Afəkga mi dəsku ancu nin. warrau ne afəkga. na miganaga.

Chapter 13

¹I gafo ɗagai, Yeso da vəri da wənduwa da mbashi i baka anku. ²Algi gawa da cacpai, da vaiki na aci. Se da təfi i kun gangam sawu aam, da mbashingəri kunu, algu mak darr'yi nakshi i ɗa aisawu baka ankugu.³Se Yeso da ramikshi bee gawa i kun ramamin gagənawa. Da ramma, "Na warrau ɗagai vəri dlama zəgəm. ⁴Aca kun zəgəmgu tənu, se zadak gu jəgab da pi i baka dəvu, se ɗutatin da nai da cik'yi du.⁵Zadakgu jəgab kuwa pa i ɗa guguyak mi aɗau na gagai gawa bai. Na tasəna bai zadakgu da vərenaksh, gaɗa gagi rəwu pəɗəm bai. ⁶ Amman afa tleu tənu, da luksənu nakshi, gada akshi na arau bai, se da we'yi/rabu naksh.⁷Zadau jəgab pau i kun azəm jəjəm. Azəm jəjəmgu da rawu da zhibi na akshi. ⁸Zadak gu jəgab ke da pi i ɗa gagai belan. Da aɗakshi tenu, da dlam ayawa bəlalmin; jəgab danamak, jəgab gumu zədu, jəgab ke gumu kwan. ⁹Nən warra na aguɗ nin, da kərəmta/kəma.¹⁰Pukurraucingu da nai da rami Yeso ma, "Gada gəmo ka dlama rama, i algu i kun gagənawa?" ¹¹Yeso da ngumi, da ramikshi ma, "Kun tənu, nda baru dikun banafo kə zəgi/sanuta ashərr/bik ajab kə garva dəsku, amman akshi, nda barikshi bai. ¹²Gaɗa tike mi na atu, nda səkuneci wam, ke, a bi na bee gawa wam. Amman nən tawanke mi na atu binin, bee mi aci na atu gu gum, nda gumba du.¹³Gaɗa kasən, na dlamekshi rama, i kun gagənawa gaɗa, ko, akshi a launau, dək na kasən, aksha lawangu bai. Zam, ko da aksha kǝrəmtau, kə jirre nin, akshu a kəmugu bai, balle da sanuci. ¹⁴I aɗakshi ne, rama warra nabi Ishaya rammu, wakatəngara, mi ramma, 'Kə kerremta nin, kwa dlamadu/dəmudu, amman kwaye kəmugu bai; Kə lawan nin, kwa launa du, amman galte, kwa sanutau bai.¹⁵Gaɗa gəshi ndawa təku, dlaməngara aiwa pǝlək, dlam nakshi gauɗak i kəmu gu, ke, cimu na daakshi, gaɗa kasən, akshi a dlama lawan bai, na dakshi, ko kəmugu, na aguɗshi, ko sanutau, na gəshakshi, gaɗa kasən, akshi da məstina wam, se na ngaci na akshi.¹⁶Amman barka, i daa kun, gaɗa akshi a lawan; na aguɗ kun, gaɗa akshi a kəmugu. ¹⁷Katanas, jirre na ramekun, nabaucin na ndak adallta/ndawa mi go aibu gawa, dlamu ndəlam lawan bayangu, mi kwa lawangu, amman akshi bau lawanshi. Dlam ndəlam kəmu bayangu mi kwa kəmugu təku, amman akshi bau da kəmakshi bai.¹⁸A kərrəmtina rama gagənawa i dak baci zəgəm gu. ¹⁹Tike kərrəmtu təlam garva dəsku, amman sanutu bi nin, se baci kəlaɗogu, da nai da gumbu na bee mi nda zəgəmu, i kun gəshi gəru. Sutku zadak warra nda zəgəmi miyak dəvu gu.²⁰Mi warra nda zəgəmi ɗa guguyak mi gagai rrap tənu, aci ne nən warra kəma təlam Səku, da gənyi du, na kuno kaɗe-kaɗe. ²¹Dek na kasənu, aci dlam awayau i kun gara bai, gaɗa na araubai. Lakwtu bone ko darari deu/tleu gaɗa təlamgu nin, na tasəna bai a dagamun gəri.²²Warra nda zəgəmu, i kun azəm jəjəm tənu, aci ne nən warra kəmau təlam Səku, amman rəwawaɗ duniya, na mbalastak ləman/bərəɗ da zhibi na telamgu, se da b̂ədaməngara bari ɗi. ²³Warra nda zəgəmu i ɗa gagai mi belan tənu, sutku ne nən mi kəmau təlamgu, da sanucidu. Sutku, aci ne mi a bari kutlai kə jirrewa harr nda rarmi. ɗi gu jəgab zəgər danamak, jəgab gumu zədu, jəgab gumu kwan."²⁴Yeso dlamikshi rama gagənawa dama wam, ma, "Nda kaktla garva desku na nən ɗagai mi zəgəmu zadak bəlan i kam gəri. ²⁵Amman, lakwtu mi ndawa dlam nakshi i yiwan tenu, se baci gaba geri da nai, cam da zəgəmi azəm gaɓshu i kunu alkamau, da yingəri. ²⁶Lakwtu mi kangu ɗuwayingara, a bari ayawa tənu, se azəm gabshu ke daa tlai.²⁷Gabayayin baci kam gu danai, da ramici ma, 'Alangəbro, biwu ka zəgəmu zadak belalminn bai i kam ci? Na kuwa na gabshu azəm? ²⁸Aci da ramikshi ma, 'Makuri ga ne dlam sutku.' Gabayayingu da ramici ma, 'To kancu jayi ja pici na akshi bi?'²⁹Baci kamgu da ramma, "O o, kwa prətu gabshu azəmgu nin, kwa pəta na alkamau i witakshi. ³⁰Aivinakshi mak, da rawi ɗagayi, harr lakwtu karam/raram. I lakwtu karam/raram nin, na rame ndak raramgu ma, "Səkurr, a pətina na gabshu azəmgu dəgo, se kwa me'ya'yi/meɗaɗi du, nda bakədu, amman a cacpina na alkamau i gadli ga.""³¹Se Yeso da dlamikshi rama dama wam i kun gagənawa. Garva dəsku dlam gənawa na ayawa mustad, warra nən ɗagai zəgəmu i kun kam gəri. ³²Ayawa mustad təkugu, rəma na ayawa zadak tawanke i gangam. Amman lakwtu vəreu da rawi tənu, se da ɗəki na waka tawanke i kamgu, harr ɗutatin dəsku danai, da dlam sakakinshi i gaptatingu."³³Yeso da dlamikshi rama i kun gagənawa wam, ma, "Garva dəsku dlam genawa na apta yist warra ama a ngwau da tamtli i dagayi na apta kwano kwan, se dlamu tlatlaru."³⁴Yeso ramu bayangu mak i algagingu i kun rama na gagənawa. Na bee mi ramikshi wamba, se i kun rama na gagənawa. ³⁵Sutku dlabu kasən gaɗa bee mi nda ramu da miya nabaucin, da dlaɓi jirre. Lakwtu mi aci ramu ma, "Na rəpta miya ganai i rama na gagənawa, Na ram bee mi da debsa, tin lakwtu dlamak duniya."³⁶Se Yeso daivi na algagin gu da təfəngəri kun wənduwa. Pukurraucingəri da nai i ri gəri, da ramma. "A pasaltija rama gagənawa kə ɗa gabshu azəm kunu kamgu ba!" ³⁷Yeso da ngumikshi ma, "Aci mi zəgəmu zadak bəlangu nin wəngənən. ³⁸Kamgu atune duniya; zadak bəlalmin ke, akshi ne kutli garva dəsku. Azəm gabshu nin kutli kəladogu, ³⁹makuri warra zəgəmakshi gu nin ləspərr. Raram gu nin damak duniya, ndak raram gu ke maleikaucin.⁴⁰Gada kasən, kakə mi nda cacpu gabshu azəm nda baki du na aka tənu, kasən ke a wakata i lakwtu damak duniya. ⁴¹Wəngənən a wanayi maleikaucingəri, da cacpina tamke warra a ɗawa aipu, da ji na akshi cak-cak; da kun garvagəri, harr na ndak wana dləmatu ngum. ⁴²Akshi a vərka na akshi i kun aka; mi a baka tlaparr, i ri warra ndaye aɗan na gada/kiɗa yanau. ⁴³I lakwtu ne ndawa mi na adalta aye wiɗa/ɓədla kaa afa, i kun garva Afekshi kə dəsku. To, baci aguɗ da kərrəmta/kəma.⁴⁴Garva dəsku ka ləman mi da dəɓsa i kun kam. Nən dəguru/bau tenu, se da dəɓshi du, dayingəri a perrdai. Dan da ɗəɓjina betawanke mi aci na atu, da nai da mashi na kamgu. ⁴⁵Zam, garva dəsku dlam gənawa na baci bərrəɗ, baci maka guguyayin kuza mi ɗəkadii dagwda. ⁴⁶ Aci bau guguyakgu gayi mi dagwda tlaparr tənu, se dayi da ɗəɓjina betawanke, mi aci na atu, da mashidu.⁴⁷Zam wam, garva dəsku, dlam gənawa na ragaya jəba vənakau warra nda taɗi kun gadərra, da cacpi zadak di/vaya kun aam tawanke. ⁴⁸Ragayau niyingara tənu, se nda jəba/shiyi/suwa vənakaugu da 'yiwai, i miya aamgu. Akshi da mbashi da cik'yi bee bəlaləmingu i kun gwabobin, amman bee gabshashingu da wayi du.⁴⁹A dlaɓa kasən i lakwtu damak duniya/duniyatu. Maleikaucin ani da ɓəri na ndak kəmangar/azəm kunu da witak ndak adalta. ⁵⁰Akshi a vərka na akshi i kun aka, mi a baka tlaparr. i ri warra ndaye aɗan na gada yanau.⁵¹Kwa sanutu na bayangu mak bi?" Pukuraucingu da ramici ma, "Auwo." ⁵²Se Yeso da ramikshi ma, "Gaɗa kasən, maləm dumaya tawanke warra dlaɓəngeri pukura dlaməngəri kakə nən baci wənduwa, warra a ngwa bee gamana na karara da kun ləmangəri/gadligəri. ⁵³Lakwtu mi Yeso damu na rama na gagənawawin təku tənu, se da dabingəri da riwu.⁵⁴Se Yeso da təfi kun lardi gəri da jəb gugze ndawa i kun ləmakshi kə ri cacpa yahudaucin. Gaɗa kasen, sə akshi da jəb ajap, a ramau ma, "Wrrangu bau zəgaya təku na rama gagənawawin təku da rawan? ⁵⁵Biwu nənangu wən kapənta bai? Miwu nin Marryamu bai? Yaganaucingəri akshi ne Yakubu na Isubu , na Simon, na Yahuda bai? ⁵⁶ Na yaganaucin gəri gamaɗ, makshi a witawa bai? To, da rawan, nənangu bau bətku mak?⁵⁷Gəshakshi dləmatungara gaɗa gəri. Amman Yeso da ramikshi ma, "Nabi na daraja i rawanke, amman go-atu, i lardi gəri na kun wənduwakshi." ⁵⁸Ke, a dlama bik ajab i riwu bai gaɗa kuri jirrewakshi.

Chapter 14

¹I gəre lakwtu, Hirridus dəgəm kəma labar Yeso tənu, ²se da rami gabayayin gəri, ma, "Ai sutku Yahai Baci Baptisma ne, nda tlatla naci da mutu. Gaɗa kasən ne, kərrmai gawa təku a təka wana i kunu gəri."³Gada waci HIrridus jəbu yahai da taushi na aci, da ɗawi na aci dəlo gaɗa Hirrudiya, amak yaganageri Filibus. ⁴Gaɗa wacigu, Yahai Baci Baptismau ramici ma, "Ai, dlamu kalkal bai, atuu, da dlaɓi amaci." ⁵Hirridus ji tək na aci, amman kalwun gəri ndawa, gaɗa akshi gu, mau na aci ka nabi.⁶Amman gafa ngəmurri tərra warra nda 'yawu Hirridus deu tənu, wunya Hirrudiya da dlam səwari i kəma ndiwa, harr Hirrudus da kəmi na karakgu tlaparr, ⁷harr da ci yinda baritu bee tawanke mi atu jayu nin.⁸Aku miwu gaɓɗatu tənu, se atuu da ramma, "A bara nai, aɗa Yahai Baci Baptisma i kun dəba/gadakuwa təku." ⁹Se gəshi dəgəmgu da dləmacingara, amman gaɗa ta yinda warra aci dlamu, na ndawa mi a ri ta ngemurrigu na aci mak tin, se da ɗawi ma, dolle nda dlami.¹⁰Aci da wanyi, nda karmi aɗa Yahaigu, i kun dəlogu. ¹¹Se ndan na aɗau, i kun dəba/gadakuwa, nda bari wunyau, da yi du i mi gara. ¹²Se pukurraucingəri da nai, da mi guvu, da dabgi du. Da ku sənu, akshi da yi da rami Yeso.¹³Yeso kəma kasu tənu, se da təfi sawu aam, da yingəri, i ri warra go nen. Algagin gu kəma kasən tənu , se da ɗəge na aci, na zəgər, da kun marəmamin ɗa-ɗa. ¹⁴Se Yeso da nai i kemakshi, daiki algi gawa. Aci da kəmi na kanjinokshi, da ngaci na ndak fəra mi a kunakshi.¹⁵Dagaduwau dlamingara tenu, pukurraucingu da nai i ri gəri da ramma, "Ritku rro go nən, so afa na bai ke. A sallamaci na algagingu, gaɗa akshi da yi kun ɗa patatingu, da mashi masana i gaɗa aɗkshi."¹⁶Amman Yeso da ramikshi ma, "Ai dolle bai akshi da yi. A barinekshi bee ɗagai ba, da ci." ¹⁷Akshi da ramici ma, "I ritku nin, ja na burrodi vaɗ jaɓ, na vənakau shirinshi." ¹⁸Se Yeso da ramikshi ma, "Anna da akshi."¹⁹Se Yeso da ɗawi algu da mbashi ɗak azəm gatla. Aci dami burrodi vadgu, na vənakau shiringu. Da sukci aɗagəri dəsku, aci da barrkaci, da gejaji , da bari pukurraucingəri. Pukurraucingu da ɓəri i algi gu. ²⁰Akshi mak da ci da wayi. Akshi da cacpi na gagezhin dugulalin masanau, harr daɓərr ganiyak guma ayawo shirin. ²¹Ndiwa warra tau gu, dlamna gamsak danamak vaɗ, banda amatau na mamau.²²Se da ɗawi pukurraucingəri da təfi sawu aam, da katərri nakshi i baka təu, da kau gu, aci na aɗagəri da sallamaci na algu, da yi nakshi. ²³Da ku aci sallamatu na algu jinakshi tənu, se dayingəri i aɗa zəgawu, rrugeri i magita. Lakwtu aduwau vəgengara cak-cak tənu, aci a riwu rrugəri. ²⁴I lakwtu kuwa sawu aamgu a kum gadərrau fak i gadava aam, na nən a demu ta aɗagara bai; gaɗa ganjau na zuwak a gaba na atu.²⁵ I gəre sarrtu kə mafuɗu kə dəviɗ, se Yeso da ɗime rikshi, a rakan i aɗa anku. ²⁶Pukurraucingu ikaci, a rakan, i dak aamgu tənu, se kalau da jəb na akshi, da ramma, "Sutu kulirram." se akshi da dlam kurwa a kun kalau. ²⁷Amman na tasəna bai, se Yeso da dlamikshi rama, da ramma, "A dlaɓina na zhigom! Sugu Iyu! Kwa kalwa bai!"Bitrrus da ngumi da ramma, "Məgənyi, su ci nin , a ɗawayu na nai i ri ci, i aɗa aamgu" ²⁹Yeso da ramma, "Ayen." Se Bitrrus da vərai da kun sawu aamgu da rakənyi da ɗa aammgu, i nye ri Yeso. ³⁰Amman lakwtu Bitrrus ika zuwak aɗa aamgu tənu, da dlamgəri kalau. Aci bandu 'yamungəri tǝnu, se da dlam kurwa, a ramau ma, "Məgənyi, arayu."³¹Yeso da ɗəvari amigəri kaɗe-kaɗe, da jəbai Bitrrus, da ramici ma, "Ci baci gangam iman, gaɗa gəmo ka shakka?" ³²Se lakwtu mi Bitrrus na Yeso təfi kun sawu aamgu, zuwakgu da ri'yingara cik. ³³Se pukurraucin mi a kun sawu aamgu da dlam nakwana i Yeso, da ramma, "Katanas jirrewa, ci wən Kakasǝku."³⁴Akshi katərru nakshi tənu, se da fuwai i lardi Janasarrata. ³⁵Ndak riwu sanutu Yeso tənu, se akshi da dlam wanyi i rawanke i karkara lardu, nda dici tike mi a dagas, ko ngabai. ³⁶Akshi da dlamici wili/ dladliyaci ma, aksha linta miya dəɗa kacum gəri jaɓ, se gawakshi mi lintugu, da bi na ngata.

Chapter 15

¹Se parrisaucin na malamcin dumaya ɗagai/jəgab da nai, i ri Yeso da Urrushslima, da ramma, ²"Gaɗa gəmo pukurraucinci a dləmit/kətl aada ndawa gazgaraucin? Gaɗa akshi a viya amikshi bai, lakwtu akshi aye ta masana nin." ³Yeso da ngumi, da ramikshi ma, "Kun wam, gaɗa gəmo kwa kǝtl/muwa dumaya Kakasəku gaɗa aadadin kun?⁴Gaɗa Kakasəku ramma, 'A dlamina/a barina kwakwana i afakun na mikun,' na, 'Aci mi dlam rama vatku/kəlaɗo i ɗa afku ko miwu, katanas, a mutungəri.' ⁵Amman kwa ramau ma, 'tike mi rami afku ko miwu ma, "Zada lata tawanke ka bau da ri ga, bari ne, da ri Kakasəku,'" ⁶warrau tənu, a mərradi kwakwana i afku bai. Da devuu sənu, kwa kata na rama Səku, bi vatku kenang, gada aadadin kun.⁷Kun munafukaucin, ai Ishaya dlam rama i dak bee mi a wakata da ri kun, lakwtu mi aci ramma, ⁸'Ndangu a dlama kwakwana na miyakshi rrugara, amman gəshakshi pəɗəm na iyu. ⁹A dlamanai nakwana i vatku gaɗa akshi a gugza devu ɗəgau, kakshi na dumayak/ramak ndawa.'"¹⁰Se aci da ɗauri algu i ri gəri, da ramikshi ma, "A kərrimtina, kwa sanuci, ¹¹go bee mi a təfə miya, da kaci na nən ƙazami. se dai bee mi a vərayi da miyau, atu ne a ƙazamta na nən."¹²Se pukurraucin da nai da rami Yeso ma, "Ka zəgadu kuwa ma, gəshi parrisaucin dləmatungara, akshi kəma rama təku tənu? ¹³Yeso da ngumi da ramma, "Zəgəm tawanke, warra zəgəmun Afəkga kə dəsku binin, nda pətadu ɓurrok. ¹⁴Abzinakshi jaɓ, Akshi dləguyayin ndak tatka dəvu. To, nən dləguyu, ma a tatka dəvu i nən dama mi dləguyu nin, ai akshi guiɗ, a payi nakshi kun vək.¹⁵Bitrrus da ngumi da rami Yeso ma, "A parakti ja rama na gagenawa təku ba." ¹⁶Yes da ramma, "Gusku yaye, ci go sanuta/zegaya bi? ¹⁷Ka lawangu bai, tamke təfi miya gənən nin, a nuta i kun bazhi, da nucingara i kun shadda?¹⁸Amman bee warra vəreu da miya gənə nin , a vərayi da kun geshi gəri. Akshi ne, baya mi a ƙazamta/dləmit gənən. ¹⁹Gaɗa da kun gəshi ne, gaɓshu/ kelado darrurrarrin, a vərayi; ja tek gənən, na ɗəga garamcin,na tapai, na dləmta amatin,na kəra, na saida papiya,na nanga/aasharr. ²⁰Amman nda tau, na ami warra da vəya bai nin, a dləmit/kazamta gənən bai.²¹Se yeso d yingəri da riwu da baringəri, i gəre larrdi ɗa marəmamin kə Taya na Sidom. ²² Se so amaa Kan'aniya ɗagai, vəreu da larrdu. Da dlam kurwa da ramma, "A kəm kanjino ga, Məgənyi, wən Dauda; wənya ga a təka sa ravan tlaparr, na zuwak." ²³Amman Yeso ngumitu bee wambai. Pukurraucingəri da nai, da dlamici wili/dladliya ma, "A rarki na atu, gaɗa atu a ɗəga wa na kurwa."²⁴Amman Yeso da ngumi da ramma, "Nda wane iyu, i ri nən wanbai, se dai iri tumamin warra ɗayu, kə wənduwa Isrraila." ²⁵Amman atuu da nai, da pi kufugara, i kəma gəri, a təka ramau ma, "A laacayu" ²⁶Aci da ngumi da ramma, "Dlam kalkal bai, nda mi burrodi mamau nda vərki jaɗin gangamin."²⁷Atuu da ramma, "Auwo, Məgənyi, amman yaye, ko gangamin jaɗingu wəm a tau da pəshshar mi a vəgi lakwtu mi baci wənduwakshi a ta msana." ²⁸"Se yeso da ngumi, da ramitu ma, "Amaa, kəm na iman tlapar. Kasən da dlabe kəm , kakə mi ka maku." Se wənya garau da ngacin gara i kalkal lakwtu.²⁹Yeso daivi na rəwu, da yingəri damtu Gaderra Galili. Se da gayi ɗa guguyak da mbashingəri i riwu. ³⁰Algagin gawa da nai i ri gəri. Danna ɗukdadin, na dləguyayin, na bebeucin, na ndawa gawa mi ngabai/a fera. da ni dii ri Yeso, aci da ngaci na akshi.³¹Se algu da jəb ajab , akshi ikau kurmamin a rama, ɗukdadin bana ngata tənu, na dluguyayin a lawan, na dkuyayin a kəmu rama . Akshi da sakərrci Kakasəku Isrraila.³²Yeso da ɗaure pukurraucingəri da ramma, "Iyu na kəmu kanjəno algi təku, gaɗa akshi mbasu na iyu, harr yiwan kwan sərram, ke na bee da ci bai. Nan ci na sallamacakshi na kunu gaɗau bai, gaɗa kada akshi da yindinakshi i dəvu." ³³Pukurraucingu da ramici ma, "Wa bayi dəgulelin burrodi warra a baci/wayu na akshi da rawan, i ritku mi go nən.?" ³⁴Yeso da jayakshi ma, "Dəngul nawan, kun na atu?" Akshi da ramma, "Gatkasa, na gangamin vənakau rrap." ³⁵Se Yeso da ɗawi algu da mbash i ɗa.³⁶Aci da mi dəngulalin gatkasau, na vənakau gu, aci dlam sambarka tənu, da gəjaji dəngulalin gu, da bari pukurraucingu. Pukurraucingu da ɓəri i algi gu. ³⁷Ndiwau mak, daci da wayi nakshi . Akshi da cacpi masana mi gazau, da pəshasharr dəngulalingu, harr daɓərr ganiyak gatkasa. ³⁸Ndawa mi ta masanau, akshi dubu fuɗu gamsak, banda amatin na mamau. ³⁹Se Yeso da sallamaci na algagingu, da təfi kun sawu aam, da yingəri larrdi Magadan.

Chapter 16

¹Parrisaucing na Sadukiyaucin da nai gaɗa da kaktlaci, se da jaya cima, da tatkikshi bik ajap bee dagai i guva desku. ²Amman aci da ngumi da ramikshi ma, "Lakwtu dagaduwau dlamin gara nin, se kwa ramau ma, 'ndaye lakwtu belan i ɗaagu, gaɗa guva desku dlamingara bau.'³Pəɗək nin ke, kwa ramau ma, ɗagu aye dlaɓa gabshu gusku, gaɗa guva dəsku gəɗ bau, ke cimna rawanke.' Harr kwa dəmu na parrakta tamke da ri pakaye alama/genawa da guva desku, amman kwa dəmu parrakta bee bai da alama/genawa lakwtatin. ⁴Kelado zaman ndak tapai a maka alama/genawa, amman go genawa/alama mi nda baritu, se genawak Yunusa." Se Yeso dabzhi nakshi, da yingəri.⁵Pukurraucingu da nai da baka tiwu, amman akshi tuwayu na mayi burrodi. ⁶Yeso da dlamikshi rama, ma, "A ankaltina, zam kwa dlam ankal na yist ke Parrisaucin na Sadukiyaucin." ⁷Se pukurraucingu da banji rama i gatukshi ma, "sutku gaɗa wa me burrodi bi rro." ⁸Yeso zega sau tənu, se da ramikshi ma, "Kun nda gangamin iman, gaɗa gemo kwa təka rama i gatukun, kwa ramau ma, sutku rro gaɗa kwa meu burrodu bai?⁹Biwu kwa yankintu bai, ko kwa tanu bai, dəgul burrodi kə dubu vaɗ tənu, na daɓərr nawan kwa cacpuu? ¹⁰Ko dəgul gatkasa kə dəbu huɗu, na daɓərr nawan kwa ngwau?¹¹Nda dlam nana kwa sanutu bai, ma, rama warra na dlamikungu, game na burodu bai? A ankaltina, cam kwa dlam ankal na yist kə Parrisaucin na Sadukiyaucin." ¹²Se akshi da ganecidu, ma acu, a ramekshi,bai ma akshi da dlam ankal na yist mi akun burrodigu, amman, da dlam ankal na gugza warra Parrisaucin na sadukiyaucin a dlamau.¹³Lakwtu mi Yeso deu i kun palla Kaisarriya Pilipi tenu, se da jayi pukurraucingəri, ma, "Ndawa a ramau ma wəngənən gu nin tai?" ¹⁴Akshi da ramma, "Ndau jəgab ma Yahai Baci Bptisma, jəgab ma, Iliya, ndau ɗagi ke ma Irrmiya, ko gayi da kun nabaucin." ¹⁵ Aci da ramikshi ma, "Amman kwa ramau ma iyu gu tai?" ¹⁶Se Simon Bitrrus da ramma, "Ci ne Masihu, Wən Kakasəku Babu Arro"¹⁷Yeso da ngumi da ramici ma, "Baci barrka ne ci, Simon wenə Inusa, gaɗa tatki ci sau nin tləwai na, dədəm bi rro, amman Afək, mi a dəsku.

¹⁹Na barici shurram/mabuɗi kə garva dəsku, ke betawanke mi kwa təpu/taksu i duniya, dlamingara be mi nda tepudu/takwsudu, i dəsku. Zam betawanke mi kwa fətku i duniya, nda fətkədu i dəsku." ²⁰Se Yeso da gab'i pukurraucingu ma , akshi da rame nənwambai ma aci ne Masihu.²¹Da lakwtu tənu, Yeso da ɓanji ramau i pukurraucingəri ma, dolle a ci da yi Urrushslima, da shi bone gawa, i ami ndawa gazgaraucin, na marəmamin perisaucin, na malamcin dumaya, nda təki na aci, nda tlati na aci wam na arro, i gafa yuwan kə makwan. ²²Se Bitrrus da yi na aci, i baka, da ramici ma, "BItku da dlaɓa pəɗəm na ci, Məgənyi; bitku ngalte, a wakata na ci bai." ²³Amman Yeso da məstai da rami Bitrrus ma, "A kaci akuga, ləspərr! Ci tumtum dasaga, gaɗa ci, ka dametu bai ,na bayangu, kə Kakasku, amman se bayangu kə ndawa.²⁴Se Yeso da rami pukurraucingəri, to, nən tawanke anci ɗəga ga nin, dolle da dlam gamɗaya aɗageri, da mi na dəm dləga gəri, dan da ɗəga yu. ²⁵Gaɗa tike, warra ra arro gəri nin, a bukadu, tike ke buku arrogəri gaɗa ga nin a bi du. ²⁶Gaɗa ribau tawan, nən a biwuu, da bi na duniya mak , amman da bukəna arro geəri? To tam, nən a dəmu na baru, da palci na arrogər?²⁷Wengenen aye ni, i kun saksakta Afəkgəri n maleikaucin gəri. Se da biyaci warrau tawanke iɗa wanagəri. ²⁸Katanas, jirre na ramekun, na ndau jəgab da kuna kun mi darr'yi, i ritku, mi warra a tamba mutu bai, se akshi ika wəngənən a təka ni, i kun garva gəri."

Chapter 17

¹Aku yiwan zədu, se Yesu da mi Bitrrus, na Yakubu, Yahai na yagana gəri, da ni nakshi i dəsku guguyak pəɗəm, akshi rrukshi. ²Gənawa gəri da məscingara i kemakshi dakshi. Jampel gəri da jəb bədla/wiɗa ka afa, kacum gəri ke da dlaɓəngara arawai sarral, a wiɗa.³Na tasəna bai , se so nabi Musa na Iliya da pakai a rama na aci. ⁴Bitrrus da ngumi da rami Yeso ma, "Məgənyi, dlamin gara bəlam, ja ritku. Ka ndəlamgu/ kancidu nin, na pi bakakin kwan; gayi gada ci, gayi i Musa, gayi ke i Iliya."⁵Lakwtu mi aci a kun rama tənu, se so kəraɓak arawai, da cimi na akshi, ke se so wura, da vərai da kun keəraɓakgu, a ramau ma, "Sutku wən ntu ganai, gəshiga/arroga parrak na aci. A kərrəmtinaci." ⁶Pukurraucingu kəma kasən tənu, Da vəgi/dagami, na jampelshi a gagai, kalau ke da jəb na akshi. ⁷Se Yeso da nai da ləncakshi, da ramma, "Atlina, kwa dlama kalau bai." ⁸Se akshi da sukci dakshi dəsku, amman ika nənwambai se Yeso rrugeri.⁹Akshi a fuwayi da da guyau tenu, Se Yeso gap'yakshi, da ramma, "Kwa rame nen wambai, lawan mi wakatu teku, se lakwtu mi Wengenen tlau, da mutu."

¹¹Yeso da ngumi da ramma, "Iliya katanas aye ni,da kaci na bayangu mak. ¹²Amman na ramekun, Iliya dengəri sərram, amman akshi sanutaci bai. Da miya kasen, akshi da dlamici tamke mi akshi ancu. I dəvu kasen ke, Wəngənən ke aye sa bone, i aikwakwinshi. ¹³Se pukurraucingu da ganeci du, ma, aci a dlamekshi rama game na/i ɗa Yahai.¹⁴Akshi zade nakshi i ri algu tənu, se nən ɗagai da ni i ri gəri, da gutkii kəmegəri, da ramma, ¹⁵"Məgənyi, a kəmi kanjəno i ɗa wənga ba, gaɗa acu na maɗitik, ke a sa bone tlaparr. Gaɗa a jəba vəgi i kun aka, ko aam aɗau-aɗau.¹⁶Na de na aci, i pukurraucin ci, amman akshi dəma ngata gəri bai."¹⁷Yeso da ngumi da ramma, "Gaɓshu zaman, na kə ndak kuri bari jirrewa, Harr fatawan , na jəba mbasu na kun? Harr fatawan ke, na jəba dlama kanadi na kun? Anna na aci, i ri ga, i ritku." ¹⁸Yeso da gernyi da geri, se gabshu zəwakgu da vərən gəri da təka/aɗa/kunu gəri. Mayimgu da ngacingəri da laktu/awa tenu¹⁹Se pukuraucingu, da nai iri Yeso kun dəɓəs, da ramma, "Gaɗa gəmo ja dəma diwu bai? ²⁰Yeso da ramikshi ma, "Gaɗa gagam kə iman kun. To, jirre na ramekun, kun na imam nin, ko gangam kakə ayawa mustad, kwa dəmu na rame guguya təku ma, 'A dabi da ritku,' se da dabingara, zam, go bee, warra/mi a ɓədaməgara i kun. ²¹[Amman zadak zuwak teku, a vəra bai, se na magita, zam na aasham].²²Lakwtu akshi gambasak i Galili tənu, se Yeso da rami pukurraucingəri ma, "Ndaye bari/ta;yi na Wəgənən, i ami ndawa. ²³Akshi ke da tək na aci, gafa yiwam kə makwan ke , nda tlatli na aci."Se pukurraucingu da dlamnakshi i tlərabu.²⁴Akshi zadeu i Kaparrnahum tənu, ndawa mi a gənyi arrajo kə rreta shekel, da nai i ri Bitrrus da ramma, "Malem kun a bari arrajo kə rreta shekel bi? ²⁵Se da ramma, "Auwo." Amman Bitrrus təfi kun wənduwa tənu, Yeso da banji dlameci rama ma, "Ka tuman gemo, Simon? Dəganciin duniya, a gənyi arrajo, ko bik ndəma da rigaye? Da ri talakaucinshi, ko kuwa, da ri magərafcin?"Bitrrus ramma, "Da ri magərafcin," tənu, se Yeso da ramici ma, "Kane talakaucinshi, nda ma na dukshi biyatau aɗakshi kenang. ²⁷Amman wa ɗawa ndak gǝnyi arrajo gu da dlam aipu bai, aji anku, ka ta'yi məriməri,. Ka reptu miya vənakau mi ka ye diwu səkur nin, ka ye bi shekel gayi. Ami ka bari nda gən arrajogu, gaɗaga na ci."

Chapter 18

¹I locktu wam,se pukuraucingu dani ri yesu da ramma , baci martaban tai i garva sǝku? ²Yeso da daure mayum gangam dampi witagshi ³se da ramma na ramekun jirewa,se kwa dlab kamamu gangaminbin kwa bi tife garva sǝku bai.⁴Gaɗa kasən, tike mi ma aɗagəri bewambai ka mayim gangam təku nin, aci ne rəmadi marəm i garva dəsku. ⁵Ke tike mi gənu mayim gangam zadak sau, i kun dləgun ga nin, gən na iyu. ⁶Amman tike ɗawu gayi da kun gangamin təku, mi dlamna iman na iyu, da dlam aipu nin, a ɗəki di ngalko i warrau, nda taushici marəm venyi i wura gəri, nda vərkəna aci, i kun anku warra pəɗəm.⁷Wadarre i duniya, gaɗa lakwtuk dlagat! Gaɗa dlamin gara dolle, lakwatatin təkugu danai , amman , wadarre i nən, mi lakwtatin təku a wakata da ri gəri. ⁸Amici na zəgərci a ɗawaci i dlagat nin, a wuji du, ka vərkədu, gaɗa ngalko ka təfi janna garanak, da miya nda vərki na ci, i kun aka harr dəmarro, na ami na zəgər mak.⁹Daci gayi a ɗawa ci ka dlam aipu nin, aaji du, gaɗa ngalko ka təfi garva Səku na daa gayi, da miya nda vərki na ci, i kun aka na daa ci shirin¹⁰Kwa muwa mamau gangamin təku bai, gaɗa fatawanke, maleikaucinshi a lawan jampel Afekga mi a dəsku. ¹¹Gaɗa wəngənən deu gaɗa ra bee mi gaɗayak.¹²Kwa tuman gu nana? Nən na tumamkin danamak nin, gayi da kunu da ɗayingara da kunu, aci aiv/bəza gumu kuɗkuvda ayawau kuɗkuvdau bai, dayi da makai gayu? ¹³Aci beu du nin, na ramekun jirrewa, ai dlam kuno tlaparr i ɗa gayi gu, da rəmi na warra a dlamau, i ɗa gumu kuɗkuvda ayawau kuɗkuvdagu, mi ɗayu bai tənu. ¹⁴Kakal kasən ke, dlaɓu ntu Səku bai, ko gayi da kun gangamin təku da kambeci.¹⁵Yagana ci dlami ci aipu nin, ka cimeci bai, a ramici aipu gəri mi a witaci na aci. Aci kərrəmtu na ci nin, ka raa na aci da kun təfe aka dəsku. ¹⁶Amman aci kuru na kərrəmtaci nin, aji ri gəri na yagana gayi ko shirin, gaɗa da miya shaidadin shirin ko kwan nda bi na jirrewa.¹⁷Aci kuru na kərrəmtakshi nin, se ka ram biwu i coci. Zam aci kuru na kəmu rama coci gu nin, ami na warrau,ka nən mi zəga Səku bai na baci gən arrajo.¹⁸Na ramekun jirrewa, tamke kwa təpu i duniya nin, dlaɓa da təpa i dəsku, Zam bee tawanke kwa fətku i duniya nin, a dlaɓa da fətka i dəsku. ¹⁹Nakat na ramekun, nən shirin arrdatu i duniya i ɗak tamke mi akshi a jayau nin, Afək ga kə dəsku a dama dikshi. ²⁰Ai nən shirin ko kwan cacpu i kun dləgun ga nin, iyu ke na dlaɓe riwu, i witakshi.²¹Se Bitrrus da nai da rami Yeso ma, "Məgənyi, yagana ga a dlama aipu zəgər nawan, na tupti ci? "Zəgər gatkasa? ²²Yeso da ramma, "Na rami ci ma zəgər gatkasa bai, amman gumu gatkasa zəgər gatkasa.²³Gaɗa kasən, garva dəsku dlam gənawa na dəgəm mi anci da nyi ləman gəri, mi a ami gabayayi gəri. ²⁴ Aci ɓandu naau tenu, se nda ni dici gabayi gayi, mi aca ɗəga gəri i basa talen dəbu guma. ²⁵Amman acu na dəvu ngumu gu bai. Se baci wənduwa gəru, da ɗawi ma, nda ɗəɓji na aci i ɗagayi na amagəri, na tamke mi aci na atu, gaɗa nda ngumi basau.²⁶Se gabayi gu da pi kufu gəri i kəma baci wənduwagəru, da ramma, 'A dlama kəmarr ba, na ngumu dici tamke.' ²⁷se baci wənduwa gabayu, kəma na kanjino gəri tənu, da ta'yi na aci, da tupti dici basau.²⁸Amman gabayi mi nda tuptici basau, vəri da tashi kamanci gəri gabayi ɗagai, mi aci ke a ɗəga gəri dənarr danamak gayi. da jəba ci , da zhebi na wura gəri, da ramma, 'A ngumi danai bee mi na ɗəga ci i basa.' ²⁹Amman kamanci gəri gabayu, dada dagamii ɗaa, a barici kanadi ma, ' adlama nai kanadi ba! Na ngumu dici.'³⁰Amman gabayi səkurr gu da kurdu, da miya kasənu, se da yi da ɗawuna aci i dəlo, ma se aci a nguma dici nin. ³¹Sartu mi kamancawaɗshi gabayayin ɗagai ika bee warra wakatu tənu, se biwu da dləmci dikshi gəshakshi tlaparr. Se da yi da ramna bee wakatu tawanke i baci wənduwakshu.³²Baci wənduwa gabayi səkurr gu da ɗaure aci, da ramici ma,'Ci baci kəmangarr, na tuptu dici basa mi ɗəgəci mak, gaɗa ka bara miya harr na jiganta təka. ³³Ci wam ka dlama kanjino i gabayi kamancaci bai, kakə mi na dlamici?³⁴Gəshi baci wənduwa gəru da dləmacingara, da bari na aci i nda bari kabine kə dəgəm, se aci nguma basa warra nda ɗəga gəri mak. ³⁵Kasən ke Afək ga kə dəsku a dame kun, kwa tuptu aipu yagana kun , da ku gəsha kun bi nin.

Chapter 19

¹Aku yeso damuna ramatku, seda tlai da Galili da nai lardi yahudiya da pala anku Urdun. ²marǝm algi dǝge aci, acu ke da ngatakshi i riwu.³Parrisaucin da nai i ri geri, da kaktlaci, maya, ''Kalkal bi, nen da ta'yi ama geri gada hal tawanke?'' ⁴Yeso da ngumi da ramma, ''Kwa kerratu bai, ma aci mi dlamakshi tin sekurr gara ,dlamakshi, gemsek na gama?⁵Aci mara dlamakshi ram wam ma, gada kasǝn nǝn gǝmsǝk ai vai na afǝkgǝri na migǝri, datlibɗǝngǝri na amagǝri, shiringu da dlabnakshi be gayi? . ⁶gususku akshi tǝka shirin wambai amman tǝka gayi. Gada kasǝn, kakasǝku nǝbkǝdǝn, nǝngaiwa da ɓura bai.⁷Akshi rami ci ma, "Gaɗa kəmo nabi Musa barija linok ki bari kakkadi ta ta'yi na kə rarka?" ⁸Se a ci da ramikshi ma, "Gaɗa gauɗak gəsha ku ne, nabi Musa aivu kun kwa ta'yi amatən kun, amman tən səkur kasən bai. ⁹Na rame kun, nən tawanke tadu ama gəri, amman gaɗa tabai nin, da zəbi dama to a tapai. Nən tawanke mi zəbu ama gataɗak, a tapai."¹⁰Pakuraucin gu da rami Yeso ma, "Tlabin gara kasən nin, a tlaman gara bəlan nən da dlam zəba bai. ¹¹Yeso da ramma, "Nən tawan ke bai a gən na gugza tuku, se ndawa mi ardatu nakshi da gənyi. ¹²Na ndawa mi da'yawakshi, i mbasu gamsak bai, mi tun da kun mikshi da 'yawakshi ka sunu. Na ndawa mi dlaɓu gamsak bai gu, dawakshin ndawa da dlaɓ kasunu. Ke na ndawa mi dlaɓu gabsak bai dawu aɗakshi da dlaɓ ka sunu gaɗa garva dəsku. Nən wara a dumana gənyi gugza tuku, a ci da gənadu.¹³Se ndawa dani di ci mamau gangamin gaɗa aci dampikshi aikwak i aɗak shi da dlamikshi magita, amman pukurraucingu da dapci nakshi. ¹⁴Amman Yeso da ramma, "Aivina mamau gamgamin, dani ri ga kwa daptakshi bai, gaɗa garva Səku kə zadakshi." ¹⁵Dampi aikwak gəri iɗa mamau gu, se dayin gəri da riwu.

¹⁷Yeso da rami ci ma, "Gaɗa gəmo ka jayaga, iɗa be bəlan? Gayi ne bəlan, kan cu ka təfi garva Səku nin, a ɗəgi dumaya."¹⁸Warau da ramici ma, "Tawan da kunu dumayau." Yeso da rami ci ma, "Katka nən bai, ka dlama tapai bai, ka dlama kəra bai, ka wuda ngadar i nən wambai, ¹⁹a bari martapa i afək ci na mi ci, a ntuti makapət ci ka aɗa ci."²⁰Se mapəndu da rami ci ma, "Na dəgəna bayangu mak. Na maka gəmo wam?" ²¹Yeso da rami ci ma, "Kan cu ka dlam na ci go aipu nin, a ji ka dəɓji na be tawanke mi ci na atu, ka bari na dakwdau i ndak tluwa, ka bi na bərəɗ i dəsku. Se ka nai ka dəgayu. ²²Lakwtu mi mapəndu kəma be Yeso ramu tənu, Se da kalakcin gəri na dləmit gəshi, gaɗa avci baci ləman gawa.²³Yeso dca rami pakuraucin gəri, "Jire na rame kun, a dlaɓa təta i baci ləman da təfi i garva dəsku. ²⁴Zam na rame kun, a rəmudi 'yale i dləgəmau, da təfi da məzba alibram, damiya baci ləman da təfi garva Səku."²⁵Lakwtu mi pukuraucin gəri kəma kasən tunu, da dlam ajab tlaparr da ramma, "To tai abi ra?" ²⁶Yeso dai kakshi, da ramma, "Iri ndawa nin, su təku a dlama bai, amman i ri Səku nin, go be mi a ɓədamu." ²⁷Se Bitrus da ngumi da ramma, "Aki, jaivina be tawanke ja dəga ci. Ja bi gəmo?"²⁸Yeso da ramikshi ma,"Katanas jire na rame kun, i duniya mi ni lakwtu mi wən gənin dan mbasu iɗa kwajere garva kə saksakta gəri, kun ke kwa dəgə na iyu nin kwaye mbasu iɗa gwajere guma ayuwo shirin kə garva, kwa dlam shariya i zaɗak guma ayawo shirin kə Israila²⁹Nən tawanke mi bəzu na wənduwa gəri, na yaganaucin gəri gamsak na gamaɗ, afək na mai, mamau, ko kamin gaɗa dləgun ga nin, a bina atu har kurak danamak har a bina arro mi go dadəgəri. ³⁰Amman ndawa mi kə səkur a dlama nakshi i akau, ke akau a dlama nakshi kə səkur

Chapter 20

¹Atərro, garva dəsku a gənawa na baci kam ɗagai warra vəru pəɗək da maki nda dagwanji mi a dlameci wana i kam gəri. ²Daku akshi kasaktu nakshi i ɗa dagwda mi aci a barikshigu anini gayi i nawa gayi tawanke. Se da dabakshi i kamgəru da dlam wana.³Daku sartu kwan, aci da vəri wam, se daiki nda wam dar'yi a miya asək, na wana bai. ⁴Se da ramikshi ma, 'Anna kwa dlam wana i kam ga, be jəbu dək nin na bari dikun. Se da yi na akshi da dlam wanu.⁵Se da vəri wam i sartu kə zədu, da vəri wam i sartu kə kuɗkuvda, mak da ngwai nda wana i kamgəru. ⁶Da dlam kasen wam i sartu kə guma ayawo gayi, se daiki ndau jəgap wam, se da ramik shi ma, 'ɗawun tam kun darr'yi kwa dlama be wanbai, i nawa təku mak?' ⁷Go nən warra ma ja i wana, bee ɗawu kenang. Se da ramikshi ma, 'Kun ke ade kamgu.⁸Aduwau dlaməngara tənu, se baci kamgu da rami baci aɗa wana kamagu ma, 'A ɗauren nda wana kangu ka ngumakshi, ⁹amman a ɓanji da ɗa ndawa mi deu da kau, se kanai i ɗa ndawa mi deu səkurrgu. ¹⁰Ndawa mi ɓandu wana səkurrgu deu tənu, a tumangu gu ma nda ngumakshi kalkal bai na kə ndak nawa, amman se nda ngumi tike kalkal, dinarr gayi gayi.¹¹Ndawa mi ɓandu wana tin pəɗək gu, gənu ttmanjakshi tənu,, da Jəb ngurrngurr i ɗa baci kamgu.

¹³Amman baci kamgu da rammi gayi da kunakshi ma, 'Manga, go bee kalkal mi na dlamikun. Kwa arrdatu na kun bai i ɗak dənarr gayi ne tumanja kə nawa gayi? ¹⁴A gənyina bee warra kukun, kwayi nakun. Sutku lawan ganai ne, na bari ndawa warra deu da kugu bee kalkal na kəkun.¹⁵Kane dlam kalkal bai na dlam bee warra gəshi ga ancu na dlami na bee kanai? Kwa guru bi na be bəlan mi na dlamu? ' ¹⁶To, Kə akau a dlama nakshi kə səkurr, kə səkurr a dlama nakshi kə akau. (Nda ɗauru gawa amman rap ne nda cikɗau.)¹⁷Yeso aye Urrushalima tənu, se da ɓəri pukurraucin guma ayawo-shirin tin i baka, lakwtu mi aksha rakan, se da ramikshi ma, ¹⁸"Aikina pa, wa təka nya nawa i Urrushalima, ndaye bari na Wəngənən i ami marəm pərisaucin na malamcin dumaya. Akshi da wuji dici shariya papiya kə mutu.¹⁹ se da bari naci i ndawa mi na iman bai, da dlmici muwa, da dlami kupak da dləgi na aci. Amman i kun yuwan kə makwan nda tlatli na aci."²⁰Se mi kutli Zabadi danai i ri Yeso na kutli gara. D a pi kufu gara i kəma gəri a maka bana da ri gəri. ²¹Yeso da jayatu ma, "Kancu na dlami kəm tam?" Se da ramici ma, "Nancu ka ɗawi ndabzhi kutli ga shirin təku, gayi da mbashi i mataci gayi i madlawici i kun garva ci."²²Amman Yeso da ngumitu, maya, "Kəm ka zəga be warra ka wilu bai. Ko kwa dəmu na sau da kun məɗənkuyi warra na ye sau?" Se akshi da ramici ma, "Ja dəmudu." ²³Se da ramikshi ma,"Gaɗa məɗənkuyi warra na sau nin, dawanage kwa dəmudu, amman mbasu i mataga ko i madlawiga nin, a baru nin iyu bai. amman kə ndawa mi Afəkga sapəratu gaɗakshi." ²⁴Lakwtu mi gagəzhin pukurraucin gumau kəma kasən tənu, se gəshakshi da dləmacin gara na yaganaucin shiringu.²⁵Amman Yeso da ɗaurakshi i rəgəri, da ramikshi ma, " Kwa zəgadu rro, dəgamcin ndiwa mi zəga Səku bai, a ɗawa ndak dəgashi i dolle da dlam be mi akshi ancu, ndak aɗak dəgancin ke a tatkekshi awayau. ²⁶ Amman da dlaɓa kasu bai i wita kun. Da miya kasən, nən tawanke ancu da dlaɓi nən gazgara nin, da kata na aɗa gəri gabayi i wita kun. ²⁷Tike ke, ancu da dlaɓi marəm i wita kun nin, dolle da dlaɓi gabayakun. ²⁸ Kalkal kakə warra Wəngənən ke deu gaɗa nda dlamici guzapəna bai, amman da dlam guzapəna, da bari arro gəri sanam gaɗa ndawa gawa."²⁹Akshi vəre da kun Yariko tənu, marəm algi da ɗəgi na akshi. ³⁰Akshi daiki dləguyayin shirin nda mbasu i baka dəvu. Dləguyayin gu kəma ma a nutan Yeso tənu, se da səkci wurakshi dəsku maya, "Məgənyi wən Dauda, a dlami ja kanjəno ba." ³¹Amman ndiwa da gərrnyi aɗakshi, da ramikshi da bəzami nakshi. Dək na kasən, dəguyayin gu da jəb sukta wurakshi wam tlaparr ma, "Məgənyi wən Dauda, a dlami ja kanjəno."³²Se Y eso da rrə'yingəri cik, da ɗawi nda ɗaure dləguyayingu, da ramikshi ma, "Kwanci na dlamikun tam?" ³³Se akshi da ramikshi ma, "Məgənyi, jan cu ja bi na lawan." ³⁴Se Yeso da kəmna mugurumshi i gəshi gəri, da lənci dakshu. Na tasəna bai, se akshi da bi na lawan. Akshi da ɗəgi na aci.

Chapter 21

¹Sartu mi Yeso na pukurraucingəri deu i damtu Urrushalima tənu, se da nai i Betaji mi a gəre guguyak Zaitun. Se Yeso da wanyi pukurraucingeri shirin. ²Da ramikshi ma, "A təfina i kun ɗa mi a kəma təku, kwa launa kwarra ɗagai da takwsa,na matkam gara. A fətkinanai akshi , kwa ni da nai. ³dlami kun rama i ɗau nin, a ramineci ma, 'Məgənyi ne a merradakshi." Warrau kuwa a wanayi na kun kaɗe- kaɗe."⁴Suktu gu wakatu i niya bee mi Kakasəku ramu tin kade, da miya nabi gəri, ma, ⁵"A ramine wunya Sihiyona(Israila), so dəgəm kem ani ri kem, baci səna aɗa, a rakan iɗa kwara, iɗa matkamgu."⁶Pukurraucingu dayi da dlame bee mi Yeso ramishigu. ⁷Akshi da nina kwarrau na matkamgarau, da pərrci kacumshi iɗa kwarrau, Se Yeso da mbashi i ɗau. ⁸Ndawa gawa da jəb pərta kacumshi i ɗa dəvu gu. Ndau jəgab da jəb kətlayi gabtatin wakakakin, da jəb perrtau i dak devu gu.⁹Algagin warra a kəma Yeso, na warra a akau da jəb kurwa, a ramau ma, "Husana i Wən Dauda! Baci barka ne aci mi ani i kun dləgun Məgənyi. Husana i Kakasəku Mula. ¹⁰Sartu mi Yeso təfeu i kun Urrushalima tənu, se tike i kun ɗa marəm da gu a pərrdai, a ramau ma, "Su gu wam tai?" ¹¹Algagin gu da ngumi ma, "Sutku aci ne Nabi Yeso, da Nazarrat kə Galili.¹²Se Yeso da tefi i Wənduwa Səku, da rarki na ndak ɗəbət na masa mak, da kun Wənduwa Səkugu. Da jəmbəli na tebərr nda məsta dagwdadin, na gwajerarin ndak ɗəbət tatabararin. Da ramikshi ¹³ma, "Atərro da tarrna ma, 'Nda daura wənduwa ganai ma ri magita,' amman kun kwa kata du i gərəɗ kə ndak bəmbəɗa." ¹⁴Se dluguyayin na ɗukdadin da nai i ri gəri, i kun Wənduwa Səku gu, aci da ngaci na akshi.¹⁵Amman marəm pərisaucin na malamcin dumaya ika bik ajab mi aci dlamu tin, mamau ke a tlatli wurakshi i kun Wənduwa Səku a ramau ma, "Husana i wən Dauda," se akshi da shitini nakshi. ¹⁶Da ramici ma, "Ka kəmu bee ndangu a ramau kuwa?" Yeso da ramikshi ma, "Auwo! Amman ngalte kwa kərratu bai, ma, 'Da miya mamau na kulababin ndak sa anyi, ka ɗawu gədləɓ da wakaci?" ¹⁷Se Yeso dabzhi na akshi i kun ɗa maremgu, dayi Betanya, da wunyingəri riwu.¹⁸Da tlanu aca təka katayi marəm ɗagu tənu. se da kəmna maya ́

²⁰Pukurraucingu ika kasən tənu se da dlam ajap.da ramma,"Nana waka ayawugu wuɗəngara go-tasənaʔ" ²¹Yesu da ngumi da ramikshi ma, "Jirre na rame kun, kun na iman , ke go-shakka nin, kwa dəmu na dlama bee mi rəma na mi nda dlami waka awayu təku ngum, harr kwa dəmu na rame guguyak təku ma, ' Apci na kəm da sau, ka vəgi kun anku tiwu,' a pətangara. ²²Zam tamke kwa wilu i kun magita na iman nin, kwa bi du."²³Sartu mi Yeso təfi kun Wənduwa seku a gugza tənu, se marmamin perisaucin na gazgaraucin ndawa danai, da jayaci ma, "Na izni(kərrmai) gaye(tawan) ka dlama bangu?" ²⁴Yeso dangumikshi ma, "Iyu ke na jaya kun, kwa ramdanai nin, i ye na rama dikun, ko na kərrmai tawan na dlama bayangu.²⁵Baptismak Yahai vəreu da rawan, da dẹsku rra da ri ndiwa?" Se akshi da dlam shawarr i witakshi, ma, "Wa ram ma, 'Da dəsku nin,' a rame wa ma, 'Gaɗa gemo wa dlam iman na atu bai?' ²⁶Amman wa ram ma, 'Da ri ndawa nin,wa kalu algu gada akshi mak ma na yahaigu nabi." ²⁷Se akshi da ngumi Yeso da ramma, "Ja zəga bai. Aci ye da ramma, " Iyu ke na ramekun bai, ko na izni(kerrmai) gaye(tawan) na dlama bayangu.²⁸Amman kwa tuman gəmo? Nən ɗagai na kutli shirin, se da yi gayi, da ramma, 'Wənganai, aci ka dlama wana gusku i kun kam ganai.' ²⁹Se wungu da ngumi da ramma, 'Na dlamau bai,' amman daku gu, gəshi gəri da palcingara i ɗa bee mi aci ramu, se dayi. ³⁰Se warrau da yi iri wəngəri ke mashirin, acu kuwa da ramma.' baci wənduwa ga. na ya' amman da kurna nya.³¹Tai i kun mamau shiringu ɗəgu na bee mi afku rami ci?'' Akshi da ramma. ''Kə səkurr gu.'' Yeso da nguni da ramikshi ma. ''Katanas. Jirre na rame kun. a dəmu na dlaɓa i nda gən arrajo na nda gawa tapai da təfi nakshi garva Səƙu da wərmi na kun. ³²Gaɗa Yahai baci Baptisma deu gaɗa kun. da gugzhi dəvu adalta. amman kwa dlam iman bai. Nda gən arrajo na kəlakawaɗn ƙuwa dlam na iman na aci. Kun kuwa kwaika na bee wakatu amman kwa dlam tubi wəmbai balle kwa dlam lman.³³A kəramtina rama gagənawa dama wam; nda dlam nən ɗagai na kam marəm, da zəgəm i kamgu, da bədli vək kə yayi am inabi, da ɗalmi dababərak kə ra/gadi kamgu. Se da bar na haya kamgu i ndak rəwai inabi ɗagai. Se dayingəri i Lardi ɗagai. ³⁴Lakwtu ngwa ɗi inabu dlamingara tənu, se da wanyi gabayayin gəri jəgab i ri ndak riwi kam inabigu gaɗa da barici kurak ɗigu kəri.³⁵Amman ndak rewi kamgu da jəb gabayayingu da dadgi gayi, da təki na gayi, vərkaki gayi na guguyayin. ³⁶Se baci gayi da wanyi wanyi gabayayin dama wam, mi ɗəka na kə səkur gu, amman ndak rəwi inabi gu, da dlamikshi kakə warra dlami gabayayin kə səkurr gu. ³⁷ Da kuk sən, se baci kamgu da wane wəngəri kə aɗagəri i rikshi, a ramau ma, 'Akshu a bari na martapa i wənga nai'³⁸Amman ndak rəwi kam inabi gu ika wən baci kam inabu tənu, se da rami gatukshi ma, 'Sutku aci ne baci gado gu, Anna wa təki na aci, wa bi na gadogu.' ³⁹Se akshi da maci, da vərki na aci da kun kamgu, da təki na aci.⁴⁰To baci kam inabi gu deu nin, aca dlam gəmo i ndak hayagu?" ⁴¹Se akshi da ramma, "Aci a kambeta na kəlaɗoɗin ndiwa təku, da bari na kamgu i haya i ndak riwi inabi ɗagai wam, warra a bari na dagwda gaɗa inabu lakwtu mi ɗi gu nawa nakshi nin."⁴²Yeso da rami ndau ma, "Kwa kərratu bai i kun Kakkadi Kakasəku? ma, 'Guguyak warra ndak ləma kuru du, dlamingara guguyak mi rəmadu i kərrmai." Sutku rro da ri Məgənyi, ke bik ajap bi ko i daa kun?"⁴³Gaɗa kasən na rame kun , nda gen na gava Səku da ri kun, nda baridi ndak lardi warra a bari ɗi bəlan kə garva Səku. ⁴⁴Tike mi dagami ɗa guguyak təku nin a rukɓangəri. Amman tike mi guguyak təku vəgi ɗa gəri nin, a naya na aci."⁴⁵Marəmamin pərrissaucin na Parrisaucin kəma rama na gagənawa təku tənu, se akshi da sanuciduma Yesogu a ramau na akshi.⁴⁶Amman sartu tawamke akshi ancu jəba gəri nin, se da dlam nakshi kalu ndawa, gaɗa ndawa ma na aci nabi.

Chapter 22

¹1 Yeso da sǝkunyi dlamekshi rama i kun gagǝnawa, maya, ²Garva sǝku a gǝnawa na dəgəm ɗagai mi wara sapǝrratu ngumuru wǝn gəri.³Aci da wanyi gabayayin gəri da daure ndawa mi ndampekshi miya ngumuru zubagu.ma da nai. Amman akshu deu bai.⁴Sai dəgəmgu da wanyi gabayain dama wam, ma. a rami ne ndawa mi ndanpekshi miyau, "Aikina.na sapǝrratu na ngumuru ganai. Nda zidu kwaminga na gadǝbayak akshiyayinga, nda sapǝrratu na tamke. Anna baa i ri ngǝmuru zəbau.⁵Amman ndau ko shala dlambai. sai da rakǝnyinakshi. Ɗagai dayin gəri kamgəri, ɗagi ke iri asək gəri.⁶Ndau gafikai ke da jib gabayayn dəgəmgu. da barikshi bone,da rəbəna akshi. ⁷Sai gəshi dəgəmgu da dlumacin gara. Da wanyi askarabaucingəri. da rəbi na nda rǝba gabayayingǝru, da baki na ɗa mi akshi a kunu.⁸Se da rami guzabcingəri. Nda damu na sapǝrra ngǝmuri dlamak zǝbau. amman ndiwa mi ndampekshi miyau kane akshibai.⁹Gada kasən. ade miya dəvu kwanpi miyau i ndawa tawanke wara kwa bau danai i ri ngǝmuri zəbau. ¹⁰Guzabcin gu dayi i miyak dəvu da cacpe ndawa mi wara akshi bau mak.gabshu na bǝlalmin. zaure zəbau ke da niyingara cal na magərafcin.¹¹Amman,dəgəm gu deu gaɗa daiki magərafcin gu tin,se daiki ɗagai mi dawu kacum mi zada kǝ zəba bai. ¹²Se dəgəm gu, da rami warrau ma, "Manga, ka dlam nana katəfai i ritku, cina kare zəba bai? warau kuwa dǝma rama bai.¹³Se dəgəm gu da rami gabayayin gəru ma, A mǝɗina na aikwak nənangu na zəgir gəri cam,kwa vǝrkina aci i ayuwak rai. wara aca jǝba gaɗan na gada yanau gəri. ¹⁴ 'Atǝrro. ndawa gawa nda ɗaureu amman rrap ne da cikɗa.'"¹⁵Se Parisaucin ɗagai a maka dəvu warra akshi a jiba na Yeso da ri ramagəri. ¹⁶Se akshi da dabi ci pukuraucinshi,na Hirudiyaucin.akshi da rami yeso ma,"malum,ja zəgadu ci baci jirewa,ka gugza dəvu məgənyi na jirewa ke. ka ma rama nən waambai, ka tatka ntu aɗa i gadava ndawa ke bai ¹⁷To a ramija, kai ka nana? kalkal bi nda bari arrajo i Kaisar? ko nda bara bai?¹⁸Amma yeso zǝga na kəmangarshi, se da ram maya,"Kwa kaktla ga gaɗa gəmo kun munafaucin? ¹⁹a tatkina zada dagwda nguma arajogu," se akshi dandi ci dagdau.²⁰Yeso da ramikshi ma," Aikina. jampel na dləgun gaye a tǝkau? ²¹Akshi da rami ci ma,"kǝ Kaisarr''. Se yeso da ramikshi ma,"To a barine Kaisarr bee mi kǝ kaisarrr, i Səku ke bee mi kǝ Səku," ²²Akshi kəma kasən tin, se da ajabci biwu. akshi dayinakshi daivu na aci.²³I gafogu. se sadukiyaucin ɗagai,mi a ramau ma na tlayi da mutu bai,da nai i rigəri. Da jayaci ma ²⁴,"malum, nabi Musa ram ma,"Nən mutu gokutlai nin. dolle yaganagəri da zəbi amaa warrau da 'yawi kutli i yagana gəri gu.²⁵Na yaganaucin ɗagai gatkasa.Ki səkur dlam zəba se da mutəngəri.Buzu kutli bi tənu daivi na amagəri i yagana gəri. ²⁶Se yagana gəri kə mashirən ke da dlam kasən, kǝ makwan ke kasən.har da nai ɗa yaganagəri kǝ maġatkasa. ²⁷Daku makshi nabai,se amau ke da bakocingara. ²⁸To i lakwtu tlayi da mutu,amau a dlaɓa ka ye i kunakshi gatkasa gu? Gaɗa akshi mak dlam zəba na atu''.²⁹AmmanYeso da ngumikshi maya,"kwa ɗayu nakun,gaɗa kwa zǝga kakkadi Sǝku bai ko kərmai Səku. ³⁰Gaɗa i kun tlayi da mutu na zəba bai. nda bari zəba ke bai.Gaɗa kasən akshi a dlama nakshi gənawa malekaucin i kunuk dəsku.³¹Amman i ɗak tlayi da mutu, kwa kǝrratu bee mi wara Seku rami kun bai, maya ³²''Seku Ibrahim rro nin iyu, na Seku Ishaku, na Seku Yakubu?'' Sǝku kakasǝku ndawa mi gamtak bai, amman kǝ ndak arro. ³³Algi kema kasen tin,se da jabci gugzagəri.³⁴Amman Parisaucin kəma, ma yeso kurrumtu na na rama Sadaukiyaucin tin,se dacacpai aɗakshi. ³⁵Gayi da kunakshi baci zigayak dumaya, da dlamikshi jaya a kaktlagəri ³⁶"Malum. linokgu tawan rǝmana tawanke i kun dumaya?''³⁷Yeso da ramici ma,"An ntuci Məgənyi kakasǝkwaci na gǝshaci mak,na aro ci mak,na ankalci mak. ³⁸sutku atune marǝm linok na kǝ səkurr i kun dumaya.³⁹Linok kə shirən ke, kakǝ atu cam.A ntucmakapǝt ci kaki aɗa ci. ⁴⁰I ɗak linok shirin tǝku ne dumaya na nabaucin mak, da dlǝgaya''.⁴¹Lakwtu mi Parisaucingu guskuyaye da cacpa a ɗa gayi, Yeso da dlamikshi jaya. ⁴²Da ramma.''Kwa tuman gəmo i ɗa masipu gu? Acu wən gaye?'' Akshi da rami ci ma,"wən Dauda.''⁴³Yeso da ramishi maya,"To nda dlam nana Dauda i kun Nənwa Səku ɗaura ci məgənyi, a ramau ma. ⁴⁴"məgənyi rami məgənyi ganai maya,a mbashi da amiga kǝ mata,se na kata nda kuraci da dlaɓi bi mpi zəgirci.⁴⁵Dauda ɗauru masihu,"məgənyi"nin nda dlam nana da dlaɓi wən Dauda? ⁴⁶Go nən warra dəmau ngume ci ko tǝlam gayi.zam go nǝn mi sǝkuna dlameci jaya wam tin da gafogu.

Chapter 23

¹¹Se Yeso da dlam rama na algu na pukuraucin gəri maya ²"Ndak taran na parisaucin mbasu i ri mbasu musa.³Gaɗa kasǝn, tamke akshi ɗawu kun i dlamau nin a dlamina kwa ankaltau.Amman kwa ɗǝga dǝvu warra akshi a ɗǝgau bai.gaɗa akshi a ramma bee amman akshi a dlama gara bai.⁴Ama kakira dukshi,mi mau tita,dampidi gapta ndiwa. Amman akshi na aɗakshi a dumu dabu ko na gurbakshi. ⁵Duk wana mi akshi a dlamau gaɗa ndiwa daiki.A dlam masparin shi marumamin,lipi zanikshi har dakufu.⁶Akshi ancu ri mbasu marumamin iri ngumuru,na ri mbasu ndiwa marumamin i wənduwa səku. ⁷Zam nda ndumakshi i asək, nda jib ɗaurakshi "malum".⁸Amman kun tən, nda ɗaura kun"malum" bai,gaɗa mallum kun gaitak geri, kun duk kun ke gayi, kun dukun kuwa yaganaucin. ⁹Kwa ɗaura tike "afək" bai i kun duniya, gaɗa kun na afək gaitak,mi a dəsku. ¹⁰Kar nda ɗauri kun malamcin,gaɗa malam kun gaitak gəri, aci ne Masihu.¹¹Amman nən tlatla adagəri marum a kuna kun nən da dlamingəri gəzub. ¹²Duk nən a ma adagərin nda kacina aci i diɗa. Duk nən mi suktu adagəri bin nda sukta na aci.¹³Amman wadare kun mallam cin attaura na kə parisaucin, munafaucin, kwa dasina mavgi garva seku i ndiwa. kwa tufubai na aɗa kun, kwa buzu ndawa ke tufu bai. ¹⁴Wadare kun mallamcin attaura na farisaucin munafaucin!, kwa mowana munduwa gudugamcin, kwa tatka gazibir magita kwa gən marəm Hagata. ¹⁵kun mallamcin attaura na farisaucin munafaucin!, kwa digəna anku gaɗa kwa musci ndawa, mustenakshin da dlam nakshi matkam aka da dəki na kun zəgir shirən.¹⁶Wadare kun dluguyaucin ndak zaga, kun mi kwa ramau ma, tike ata yinda na wənduwa səku be ngum bai,amman duk nən mi ta yinda na dinar wənduwa səku nən sai ta yinda gəri da jib na aci. ¹⁷kun dluguyaucin, kakaɓaucin!, ɗika di marəm nən tawan dinaru bi ko kuwa, munduwa səku mi ɗawu dinar gu blan.¹⁸Gaɗa kun ma," tike tana yinɗa na bagadik sanam nən be ngum bai amman, nən mi ta yinɗa na barik mi ndampe aɗau nən sai ta yinɗa gəri da jib na aci . ¹⁹ kun dluguyaucin!, dikadi marəm nən tawan barugu ko bagadik sanam mi na aibu bai?.²⁰Gaɗa kasən, duk nən tana yinɗa na bagadin,tana yinɗa na atu na duk be mi a aɗau. ²¹zam duk nən tana yinɗa na wənduwa səku, tana yinɗa ndiwa mi a kunu ²²zam duk nən mi tana yinɗa na dəsku, tana yinɗa na gwajerek səku, na nən mi dam mbasu aɗagara.²³Wadare kun farisaucin,na mallamcin attaura, munafaɗiucin! kwa kwa di zakka na'a na'a na anase na laspər, amman kwa vurkina marumamin paida ki attaurat wato jirewa, na kanjino na bar jirewa. Ndagune kamatu kwa dlamikshi ko kwa dlam, gagizhin bai. ²⁴Dliguyaucin ndak zara ndiwa, zam kwa dii kishakin gangamin, amman kwanta na dligəmau!.²⁵Wadare kun mallamcin attaura na parisaucin, munafaucin! kwa viya aku funa na gadakuwa,amman kunu daniya na zalim na mbaba. ²⁶kaici dluguyu nən parisa! sai kwa jib ɓanda viya kunu funa na dawai gaɗa akugu ye da viyingara.²⁷Wadare kun mallamcin attaura na yahudaucin munafaucin! kaki auɗaɗin mi nda gwa gagi arawai kun kasən, da vuda nən kun blan, da kwakunu, sai awək gamtak na alɓa dama-dama. ²⁸kasən ke i ndak ndiwa kun ndak Səku, amman kuna kun munafurci na munafuk wana.²⁹Wadare kun mallamcin attaura na parisaucin munafaucin! kwa lima iɗak auɗu nabaucin, kwa sukuna sirka i ndak ɗiga səku. ³⁰kwa rama ka wambsa kaki zaman kakancin wa da watam bakshi na pi dədəm nabaucin bai? ³¹Dari kasən kwa saidatu kunne kutli ndak tək nabaucin.³²To sai kwa dlam wana afafkin kun!. ³³Kun kutli mbikɗaɗin! kwa dlam nana kwa rawi da hagata wənduwa aka?.³⁴Gaɗa kasən ne na wanekun nababaucin, na ndak asəm na ndak zigaya attaura, kwaa dligə na jigab, kwa dlamdikshi kurpak i jigab i kun susu magita kun kwa da na akshi daɗa i nye ɗa. ³⁵Gaɗa alaki dədəm ndak ɗiga səku mi nda pau i duniya da kalaktengara i ɗakun tən ndapa dədəm Habila nən jirewa har i nye Zakariya wən Berikiya mi kwa təku i gadava wənduwa Səku na bakak sanam. ³⁶Jirewa, na ramekun, duk su a wakata i ɗak zamantuku.³⁷Urushalima, Urushalima, kun mi kwa təku nabaucin kwa virki ndiwa mi nda wane kun na guguyak! zəgir nawan nan cu na cacpai kun kaki mi gaza a cacpa na kutligara i diɗa gapta gara amman kwanci bai. ³⁸So tai nda buzidikun wəndu kun gaɗau! Naramekun, kwa sukuna lawan ga bai, sai gafa mi kwa ramma. ³⁹Barka da dlaɓa i ɗak baci ni i kun dlugun Məgənyi.

Chapter 24

¹Yesu da vərin gəri da kun wənduwa Səku gu, da yingəri. Pukurraucingəri da nai i ri gəri, da tatki ci ləmamami Wənduwa Səku gu.²Amman Yeso da ngumi da ramikshi ma, "Kwa lawan bayangu mak bi? Katanas na rame kun, go guguyak mi nda buzau ko gayi i ɗa kamancu, mi nda dabu bai i ɗa."³Aci dan mbasu i ɗa guguyak Zaitun tənu, se pukurraucingəri da nai rrukshi da ramma, "A rami ja, bayangu a wakata fatawan? Tam gənawa katayaci na gənawa damak duniya?" ⁴ Yesu da ngumi da ramikshi ma, "A dlamina ankal, gaɗa go nən da gwapa kun da dəvu. ⁵Gaɗa gawa aye ni i kun dləgun ganai. Akshi aye ramau ma, 'Iyu ne masihu gu,' ke da dlagda na ndiwa da ɗak dəvu .⁶Kwaye kəmu koko zha na labar zhazhin. Kwa bəza bayangu da ɗawa kun i ruwawaɗ bai, gaɗa dolle bayangu da wakaci; amman dadəgəru dəgo. ⁷Atərro lardi aye vəgi ɗak lardi,garva ke a dlam gaba na garva. Ndaye dlama maya na rəɓək gagai i ri dama-dama gawa. ⁸Amman bayangu mak kə banda bone na ravan gawa.⁹Aku kasən, ndaye ɗawa nakun i darari nda təki na kun. Ndawa mi zəga Səku bai i rawanke aye ngupta kun. ¹⁰Ndawa gawa ke aye dagamu, da dlagji nakshi da ɗak dəvu da ci na aaman kamancawaɗ shi, da jəb nguptakshi. ¹¹papiya gawa aye ni da ɗawi jəb da dlagji nakshi.¹²Gaɗa kəmangar a səkunangara gawa, ntau i wita ndawa a pulutangara. ¹³Amma nən tawanke warra rrəɗingəri tərr iɗak dəvu Seku, harr dadəgiri nin, a bi na ra. ¹⁴Labar herr kə garva dəsku təku, nda dlam wazik gara i duniya mak, gaɗa da dlaɓ shaida i duniyabu mak.¹⁵Gaɗa kasən, kwaika bi nyannya warra a dləmit, warra nabi Daniyel dlam rame ɗau, rrəɗi kun cube nakwana (ar'yi baci kərratu da dlaɓ parrak). ¹⁶Ndiwa mi a yahudiya da rawa nakshi i ɗa guguyayin. ¹⁷Nən warra a dəsku səsau nin, da fuwina bai gaɗa mayi tanke mi a kun səsu gəru, ¹⁸nən warra a pata ke da katine wənduwa bai gaɗa ma kacum gəri¹⁹Amman wadarre ndiwa mi na matkam, na warra a bari anyi kulaɓaɓin i sarrtu! ²⁰A dlamina magita gaɗa rawa kun da da dlaɓa lakwtu wuzinak bai, ko gafa subduwa. ²¹ndaye dlama kabine tlaparr warra ngalte da dlamu jiri gu bai, tən dlamak duniya harr ini gusku, O, o, fak nda dlama jiri gu wambai. ²²In gaɗa nda pulutu na yiwan gu binin, da go-nən mi abi ra. Aman i barka ndiwa mi nda cikɗu, nda puluta na dati yiwangu.²³inde nən rami kun ma, "So Masihu a ritku nin!," ko "Si Masihu a ri tiu nin," kwa bara jirrewa bai. ²⁴Atərro ngapapiyak Masihu na nabaucin papiya aye ni da jəbi tatka gənaw na bik ajap, gaɗa nda ləvaci ndawa gawa i nye ɗayu, nda dlam ankal bin harr ngum na ndak iman i Səku. ²⁵Aiki, na ramdi ci tin kabən lakwtu²⁶Gaɗa kasən inde akshi rami kun ma, "Aikina, sitai Masihugu pata tiu nin," Kwa da i patau bai, ²⁷Kakə mi wiɗa a vəryi da caɗ da bidli harr nye dəkəma, kasen ne nii Wəngənən a daɓa. ²⁸Dek ri mi na guvu dabba nin, angululalin a cacpe riwu.²⁹Amman go sukwakuya aku ruwawaɗ gu, afa a cimangara, tərra ke a bari ɓidla gara bai, gəshau ke a payi naksh da dəsku, kərrmai dəsku aye dlama rəɓ.³⁰I lakwtu, gənawa Wəngənən a pakayi i patata dəsku, Zadak ndawa kun duniya mak aye aiwa gəshi gaɗa kalau. Aye lawan Wəngənən ani i aɗa kəraɓak da dəsku na kərrmai na saksakta tlaparr. ³¹Aye wanayi maleikaucin gəri na marəm adərr gazhi, da cacpi na ndak iman na Yeso da palla tawanke kə duniya.³²A gugzina bee da waka ayawu. Sartu mi gaptatingu jəb na ɗuwayu nin, a zəgina du ma wuzinak den gara damtau. ³³Kasən ke, kwaika zada bayangu mak nin, ngalko a zəgi na du ma Yeso dlamen gəri damta, harr damtu miya mavgagin.³⁴Jirre na ramekun, zaman tuku a nuta bai, se Kakasku ɗawu bayangu da wakaci ³⁵Dəsku na duniya a ɗayu nakshi, amman təlalmin ganai a nuta waambai.³⁶Amma game na gafogu na sartuu, go nin mi zəgau, ko maleikaucin dəsku ngum, ko Wəngu , se Afəkgu rrugəri.³⁷Gafa wara Wəngənən aye ni wam, a dlaɓa kakə lakwtu mi yiwan nabi Nuhu dlaɓu, gaɗa go nen a zəgi bee gaɓshu mi aye wakata. ³⁸ Atərro, kakə sartu damba ganjau Tsufana da wakaci, aksha kun ta na sa, na ngumurarin zəbabin so yiwan mi nu tufu i kun Suwa aamgu, ³⁹ashi zəga gai se so ganjau gu danai da ngwi na akshi mak-kasən ke a dlaɓa, lakwtu ni Wəngənən⁴⁰I lakwtu ndawa shiri a dlaɓa kam, nda ma na gayi, ndabzhi na gayi. ⁴¹Amatin shirin a dlaɓe ri naya, nd mana gayi ndbzhi na gayi. ⁴²Gaɗa kasən, a dlamina mbasik dərri fatawanke, gaɗa kwa zəga gafa wara Məgənyi aye ni bai.⁴³Amman a zəgina na sau, daa baci wənduwa a zəgi na lakwtu mi akərak aye nii nin, daa a mbasən gəri da dlam ɗəmai, daa abzau nda kətli wəduwa gəri nda dlamici kəra bai. ⁴⁴Gaɗa kasən kun cam a dlamina ɗəmai, gaɗa wənəgən aye ni i kun lakwtu mi kwa tumantau bai.⁴⁵To warrau tawan baci aaman, gabayi baci gərayu, mi baci wənduwa gəri ɗawaci kun yaal gəri gaɗa da barikshi bik ta i ɗa lakwtu gara kalkal? ⁴⁶Baci barka ne gabayi tənu, warra baci wənduwa gəru a tasayi gəri aɗak wana gəri lakwtu mi baci wənduwau a kateyi. ⁴⁷Katanas na ramekun, baci wənduwa gəru aammpi na aci i ɗak bee tawanke mi aci na atu.⁴⁸Amman ən kəlaɗo/mənfək gabayi rami gəshi gəri ma, 'Baci wənduwa ga gu dləm tu', ⁴⁹da jəb gubəɓ kamancawaɗ gəri gabayayin, a tau na sau na nda kuyo sa səma nin, ⁵⁰baci wənduwa gabayi gu a dəmu na nii go-tasana, i kun awa warra aca zəgiwu bai. ⁵¹Baci wənduwa gəru a karma na aci i kurak shirin, miya damak yiwan gəri a dlaɓan gara kalkal na kə mənafəkaucin, nda ɗawa na aci i ri mi a jəba ɗaanau na gada yaanau.

Chapter 25

¹ Gada kasǝn garva dusku a dlǝn gǝnawo na dababkin guma mi wara ngwa petǝlak shi gaɗa dauci miya ango. ²vaɗ da gadavakshi nda gǝrayu vaɗ ke kakaɓawaɗ. ³Lakwtu miwara kakaɓawaɗ dababkin ma petǝlak shi tun, akshi ma sǝkuna mǝrak bai. ⁴Amman dababkin nda gǝrayu da mǝ na kugitu mǝrak iɗa gayi na petǝlak shi.⁵Ango gu ngeztǝn gǝri tunu gwid shi se da ɓanji na zǝngagaɗ se yuwan da mǝna akshi. ⁶Amman dǝrtǝ kuk se nda dlam wagǝrma; soti Ango zaden gǝri! o vǝri ne wuta miya gǝri.⁷Se dababkin gu guiɗ da tli da ɗalmǝ na petǝlakshi. ⁸Kakaɓawaɗ dababkin gu da rami nda gǝrayu gu, "A bari nèja rab da kun mǝrak kun gaɗa petǝla ja atka mutu nakshi." ⁹Amman nda gǝrayu da ramikshi "mǝrak gu ro a bacaja na kun cam bai, se kwayi rin nda ɗǝbǝɗ gu kwa mase i ɗa kum."¹⁰Sartu mi wara ji nakshi i masa masa mǝrak gu, se ango gu datfai, akshi miwa ra gashiryatak gu, da tǝfǝ akshi i ɗa gayi na aci iri zǝbau, se nda cim na mavgu. ¹¹Aku lakwtu rab, gagzhin dababkin gu da kate nakshi tun da jab ramo maya, " Baci wunduwa, baci wunduwa, a ribci ja mavgi" ¹²Amman da wurikshi maya, "jirewa na rame kun, iyu nazga kun bai." ¹³Gaɗa kasǝn, se kwa dlam ankal gaɗa kwazga yuwan ko lakwtu bai.¹⁴Gaɗa a gǝnawa na nǝn ɗagai wara ayan gǝri i lardǝ ɗagai. Da ɗaure guzabcin gǝri da barikshi lǝman gǝri. ¹⁵i nǝn gayi bari ci talenti vaɗ, i nǝn gayi bari ci shirin, i nǝn gayi ke bari ci talenti gayi. Tike nda barici i ɗa zǝgaya gǝri, se wazo gu da dlam rakǝn gǝri. ¹⁶I miyag da se nǝn mi wara nda bari a talenti vaɗ da ɗauwu na kǝri i asǝk, dabǝ na sukuna talenti vaɗ wam.¹⁷kasǝn ke nǝn mi wara gǝnǝ talenti shirin da bǝ na sukuna shirin mam. ¹⁸Amman guzub mi wara gǝnǝ talenti gayi tum, se da dlam rakam gǝri, aci da zǝi vug da dabgǝ na daguda baci wunduwa gǝri gu.¹⁹To, aku lakwtu gawa se baci wunduma guzubcin gu da katen gǝri, gaɗa da capci dagu dak shi ²⁰Guzub miraza gǝnu talenti vaɗ tun, dami na kǝri na sukuna vaɗ wam. Aci mayo. Baci wunduwa, a bara ni talenti vaɗ, sotai nabe na sukuna vaɗ wam. ²¹Baci wumduwa geri da ramci 'sambaska, guzub bǝlam baci jirewa! ka dlam na jirewa i ɗa be sap. Nampina ci i ɗa be gama. Atfi kwakunu, ka dlam kuna na baci wunduwa ci.²²Guzuɓ miwara gǝnu talenti shizin ke, danai da sam maya, 'Baci wunduwa na bara nai talenti shishin. satai na be na sukuna shishin wam'' ²³Baci wunduwa gǝri da slami ci "sambarka ci guzuɓ bǝlam baci jirewa ka dlam na jirewa i ɗa be rap. Nan pi naci i ɗa be gawa. Atfi kwakunu ka dlam kuno na baci wunduwa ci²⁴Se guzuɓ mimara gǝnu talenti gayi da nai da ram maya, "Baci wunduwa nazga du kǝmu miya ci tǝta. ka kasam i si mimaza ka dlam zǝgǝm bai, ka capta baya i su mimaza ka wayi ke bai. ²⁵Na kǝma kalau gaɗa kasǝn naji na dǝɓsǝna talenti ci i kun vug. aiki, otai be mimara kǝci.²⁶Amman baci wunduwa gǝri da wai ci maya ci munafuk guzuɓ taskin kazga du i baci kasam i ri mimaso na dlam zǝgǝm bai na cicpa baya i si mimasa na wayi bai. ²⁷To ba se kayi na dagudo ga i banki bai, ri na katen se na gǝne biga na sukuna.²⁸Gaɗa kasǝn a gumbina na talenti dasu gǝri kwa basdi i baci talenti guma tǝn. ²⁹Atǝro nǝn mimara na be nǝn, nda sǝkune ci has nda sǝkune ci tlapas. amman nǝn miwara na bigɗu bin be kǝrin gum nda gum du ³⁰A vǝrki na munapǝk guzuɓ tǝku miwara na paida bai i kun vuk pǝɗǝm miwara aiwa pǝlǝ wara nda aɗam na gada yanau.³¹Lakwtu miwara wǝn gǝnin ani i kun kǝrmai gǝri na malekawaɗ guid i ɗa gayi no aci , lakwtu ke aci aye mbasui gwjere garva gǝri mi kǝrmai .³²Nda cicpa na duniyabu guid i kǝma gǝri,a bara na ndawo gayi gayi kamiuala nda bǝra tumamkin do gadava gawau ³³ aci ampi na tumankin i amai gǝri ki mata ,amman ganau iami gǝri kǝ madlawai.³⁴Laktu gu dǝgǝma rame kǝ amai mata gǝri 'Anina kun miwara acukga barkawatu ,agadotina garva miwara na shiyati kun tun nda dlam duniya bai . ³⁵ Atǝro na kǝma mayatǝn kwa bai da bikta ;na kǝma gǝji kwa bai da amgǝsa. ,Na dlam magǝrafkwina kwa barda rin mbasu . ³⁶Tǝka ga gaɗau kwa barda kacum, Nadlam cuwua kwa nkatu nayu. ,Na kundǝlo kwa nɗǝme iyu.,³⁷ndao adalta aye wureci maya ,''mǝgǝnyi, jai kaci fatawan kakǝmu maya ja barici bikta? koka kǝmu gǝji ja bari am so ? ³⁸fatawan wam jaikaci a magǝrafkwina ja bai ci rin mbasu ? ko tǝka ci gadau ja bari kawm? ³⁹fatawan wam jai ka ci nga bai ko kakum dǝlo jayi ja ndǝmeci? ⁴⁰dǝgǝ aye ulurek shi maya. Jirewa na rame kun, gwid be miwara kwa dlami gangamin i kun yaganin ganai i rit ku to kwa dlama i iyu.⁴¹Se aci a same daua mi wara a ami gǝri kǝ madlawai, " Ada dasau kun miwasa da tlasuyai ada i kun wunduwa aka miwaso nda shisiyatu gaɗo lisfǝr na malekawaɗ gǝri. ⁴²Gaɗa na kǝma maya kwa bara ru bikta bai, na kǝma gǝji kwa basa nai am sa bai. ⁴³Na dlam magǝrafkuina amman kwa basin ni ri mba su bai, tǝka ga gaɗau kwa basa ni kacum bai na dlam fusa na kun dǝlo ke, ku nkaltu na i bai.⁴⁴Akshi ke aye wuke ci maye, 'mǝgǝyi, jai ka ci fataulan ka kǝ maya, ko ka kǝmu giji, ko ka magǝrafkwina, ko tǝka ci gaɗau, ko ci nga bai, ko ka kunu dǝlo, ja nkaltu na ci bai? ⁴⁵Aci a wurekshi maya " Na slame kun jirewa be miwara kwa dǝma dlama i ndawo gangamin tǝku bin kwa dlama bai. ⁴⁶Ndangu aya nakshi i kun bene miwara go daddgǝri amman nda adalta aya nakshi i kun aslo mi wara go daddgǝri.

Chapter 26

¹Lakwtu mi Yeso dami dlamekshi rama tenu, se da rami pukurraucingeri ma, ²"Aterro kwa zega du, aku yiwan shirin ngumiri paska aye ni, ke ndaye bari na Wengenen nda dlegi na aci."³Se marəmamin pərris na ndawa gazgaraucin ke ndiwa, ⁴da cacpai i ɗagayi i ngwapate kə marəm pərisaucin baci dləgun Kayapas. ⁵Gaɗa da sapəɗrraci dəvu mi akshi a ɗəgau da jəb Yeso da təki na aci da dəɓsa.⁶Lakwtu mi Yeso a Baitanya i wənduwa wənduwa Saminu agurdadəmak, ⁷kal lakwtulakwtu mi ndan mbasu i baka tebərr tak masana, se aama ɗagai da tlai na kwalɓa mərak mi na sada tlaparr, se da pi aɗa Yeso. ⁸Amman pukurraucin gəri ika kasən tin, se da mi na gəshi, da ramma, "Nda dlama aasarr təku gaɗa gəmo?" ⁹Ai, da nda ɗəɓdu mərak təku nda bi dagwda gawa nda ɓəri ndak tluwa.¹⁰Amman gaɗa Yesu zəga na gəshakshi tənu, se daramikshi ma, "Gaɗa gəmo kwa tlatli ankal amangu?" Gaɗa atu dlama be bəlan. ¹¹Atərro fatawanke kun na ndak tluwau i wita kun, amman kwa bi ga fatawanke bai.¹²Gaɗa lakwtu mi atuu pa mərak i təka ga tənu, atuu dlamu kasən gaɗa dabak ga. ¹³Jirre na rame kun, ri tawanke mi nda dlam wazək labarr herr təku i duniya nin, bee warra aama təku dlamu gu nda dlam samanau, ke a dlaɓa bi taana gara.¹⁴Se gayi da kun guma ayawa shirin gu, baci dləgun Yahuza Iskarryoti, dayi ri marəmamin marəm pərrissaucin,

¹⁶Tin da lakwtu, se aci da jəb kurrarram dəvu lakwtu mi aci bari gəri akshi.¹⁷I gafa nawak səkur kə ngəmurri paska, pukurraucin da nai i ri Yeo da ramma, "Kanci jayi rawan, ja sapərraci ri tak masana paska?" ¹⁸Aci da ramma, "A təfine kunuk marəm ɗa, kwa bi na warrau ɗagai, kwa rami ci maya, 'Maləm maya, "lakwtu ga dlaməngara damtau. Naye ta ngəmuri paska i wənduwa ci, na pukurraucin ganai."" ¹⁹Pukurraucingu da dlami kakə mi Yeso ramikshi, se akshi sapərraci masana ngəmuri gu.²⁰Sartu aduwau dlamingara tin,se da mbashi gaɗa da ci na pukurraucin guma ayawo shiringu. ²¹Lakwtu aksha kun ta masana tənu, aci da ramikshi ma, "Jire na ramekun ma gayi da kuna kun aye bari na iyu."²²Gəshakshi da dlamingara aiwa, se akshi da jaya gəri gayi-gayi ma, "Nazgadu iyu biko, Məgənyi?"²³Se da wuri ma, "Nən mi a ɗawa amai i kun gadakuwa gayi na iyu a bari ga nin aci.²⁴ Wəngənən ayan gəri, kakə mi nda tarnu i ɗa gəri. Amman wadarre gənən mi nda baraci da ri gəri. Ngalko daa nda 'yawa ci bai." ²⁵Yahuda, mi aye bari gəru da ram maya, " Maləm, ko iyu bi?" Da wurici ma, "Ka ramdu na aɗa ci."²⁶Sartu mi akshi a takta tin, se Yeso da mi burrodi, da barkaci, da gəjaji, da bari pukurraucingu,da ramma, "A gənina, kwa ci, sutku təka ganai."²⁷Se da mi kop gu, da dlam sambarka, da barikshi da ramma, "Asina kun mak kun. ²⁸Atərro sugu, dədəm ga kə alkawarr, mi nda pau gaɗa tupta aipapin. ²⁹Amman na rame kun, na sa aam ɗi innabi tiku wambai, se gafa mi naye sau karra na kun, i kun garva Afawa."³⁰Akshi dlam ruwa tənu, se dayi nakshi i ɗa guguyak Zaitun. ³¹Se Yeso da ramikshi maya, "Bal kun kwa bəza na iyu dəviɗ təku, atərro da tarrna ma, 'Nak kəma makwatak gu, bərru da wayi nakshi,' ³²Amman aku nda tlatla na iyu nin, na wurma na kun,i nye Galili."³³Amman Bitrrus da rami maya, "Ko akshi gwiɗ a rwa nakshi da rici yaye, iyu tin go ri naya." ³⁴Yeso da ramici ma, "Jirre na rameci, i kun dəviɗ təku, kabən gaskam da dlam kwakuryakok ngun, ka dlama na gamɗaya zəgi ga, harr zəgər kwan." ³⁵Bitrrus da ramici ma , "ko na mutunga na ci yaye, na dlama gamɗaya zəgi ci bai." Se gagəzhin pukurraucingu mak, ke da ram kasənu.³⁶Se Yeso dayi na akshi i ri ɗagai, mi nda ɗaurau ma Getsamani, da rami pukurraucingəru ma , "A mbasi ne ritku, iyu na yaye kəma, na dlam magita. ³⁷"Aci da mi BItrrus na kutli Zabadi shiringu i ɗa gayi na aci, se da jəb jəgyayi na ruwawaɗ. ³⁸Se da ramikshi ma, "Arro ga a kun jiktu rankata, harr i nye mutu. A dlaɓine ri təku, kwa rrə'yi bəlan i ɗa gayi na iyu."³⁹Se aci da rakənyi kəm rap, da gutki da da dlam magita ma. "Baaba, a dlamangara nin, abzhi kop təku da nucingara da aɗa ga.Dək na kasən nda ɗəga ka bai, amman se kəci." ⁴⁰Aci da kaci ri pukurraucingu, da tashakshi a yuwan, se da rami Bitrrus ma, "Ah, kwa dəmu dəri na iyu bai, kə awa gayi yaye? ⁴¹ A blamina sirita pa, kwa dlam magita, gaɗa kwa vəge kun jarrapta bai. Nənwa arro dlam na kəlele/kasaktingara, amman təka go- awayau/na awayu bai."⁴²Se da yingəri ri magita gəri, zəgər kə mashirin, da dlam magita wam ma, "Afəkganai, kop təku a nuta da ɗaga bai se na sau nin, bee kancu da dlaɓa." ⁴³Aci da nai wam, da tase akshi a yuwan, dakshi dlamingara dukshi. ⁴⁴Se da yingəri wam , zəgər kə ma kwan. Aci da dlam magita wam, da səkunyi rama bee warra aci ramu sartu magita gacarregu.Se Yeso da katai i ri pukurraucingu, da ramikshi ma, "Gusku yaye kwa yuwan kwa di mafiya kun? Aikina, lakwtu dlamingara, nda baru na Wəngənən i ami ndak apapin. ⁴⁶Atla, wa yi. Aiki, aci mi abari na iyu a damtau."⁴⁷Lakwtu mi gusku yaye aci akun rama, se Yahuda, gayi da kun guama ayawo shirin gu, da nai. Marəm algi da nai na aci da ri marəɗɓem perissaucin na ndawa gazgaraucin kə ndiwa. Akshi deu na kasakar nakunpul i amikshi. ⁴⁸Atərro, nən mi aye bari na Yeso gu, nabi ramdikshi be aca dlamau da tatkikshi Yeso gu; ma, dək nən mi na ləntaci nin, a jəbina aci.⁴⁹Go tasəna, se da nai i ri Yeso, da ramici ma, "Maləm, use.!" Se da dlami ci səmɓa. ⁵⁰Se Yeso da ramici ma, "Manga, a dlam bee mi ka deu i dlamau." Se akshi da nai, da mpi amai i təka Yeso da jəb na aci.⁵¹Lakwtu ke, gayi dakun ndiwa mi wara aɗa gayi na Yeso da bar ami gəri, da zǝmte kasakar gǝri, dai na karam i guzuɓ marǝm Prəs gu dauji na aguɗ gǝri gayi. ⁵²Se Yeso da rami ci, "A kaci na kasakar gu i kunu saka gara. gaɗa guid nən wara ma kasakar nən, nda tək gǝri na kasakar. ⁵³ Ko kwa tuman gu na dǝmu ɗaura Afǝk ga bai da wane Askarabu Malekawaɗ wara ɗǝka na guma ayawo shirin? ⁵⁴Amman nda dlən nana nda nǝyi be wara kakkadadin ramu, ma se sutku wakatu?⁵⁵I lakwtu se Yeso da rami algi gu, "Kwade na kasakar na kumpul, kwa giba ga kakǝ baci kapaɗ ndawa bi? I dambasu fatawanke i kun sǝsu magita na dlǝm gubza, amman kwa jiba yu bai. ⁵⁶Amman su mak wakatu gaɗa nda niyi be wara Nabaucin tarnu" Aku kasǝn se cakcak Pukuraucin gu dabzhi na aci da rawu nakshi.⁵⁷Ndawa mi wara gib Yeaso, da yi na aci iri Kayapa marǝm Prǝs, ri wara ndak taran na gasgaraucin cacpu i ɗa gayi. ⁵⁸Amman Bitrus a ɗǝga gəri da pǝɗǝm har i nye ngwapate marǝm Prǝs gu. Da tǝfǝn gəri damashin gǝri na Askarabaucin gaɗa dai ki be wara a wakata.⁵⁹I lakwtu marmamin Prəstaucin na ndak majalisa mak da jib maka aibu gǝri.gaɗa akshi da tǝkǝna aci. ⁶⁰Amman akshi ba aibu gǝri bai ko gayi, amman na nda wuda papəya i ɗa gǝri gawa a riwu, da kugu se ndawa ɗagai shiri da vəre i kǝma. ⁶¹Da ram maya, "Nǝnangu maya na dǝmu na rəɓga na ri magita Kakasku, zam na rəmə du wam i kun yuwan kwan."⁶²Marəm Prəs gu da tli dar'i da ram maya, "Chi na rama bai, jiri shaidau tawan nda dlami i aɗa ci?" ⁶³Amman Yeso kata na miya gǝri bai. Marəm Prǝs da rami ci maya, "Na nǝpkǝ na ci na dlǝgun Seku baci aro, arami ja Masipun ci bi Wun Kakasku?" ⁶⁴Yeso da wuri ci maya, "Ka ram du na miya ci. Amman na rame ci, da gususku ka lawan Wun gǝnǝn dambasu a ami mata kǝ kǝrmai, ani i aɗa kǝraɓak kǝ dǝsku."⁶⁵Se marǝm Prǝs gu da tlǝmpapiyi na zani gǝri, aramo maya, "Nangǝna Seku! Kwa maka shaida dama wan gaɗa gǝmo? Aikina,gususku tən ai kwa kəma na saɓo gu. ⁶⁶Kwaika nana? Akshi da wuri ci maya, "Dlamən gara bəlan nda təkəna aci."⁶⁷Se akshi da təpki ci nawuk i da gəri, akshi da dlami ci lakodi, akshi da maskalata ci, ⁶⁸Da ramma, "A rami ja be wara aye wakata i kəma, Ci Masipu nən, kəmə cin tai? A rami ja."⁶⁹Bitrus kuwa dambasu a ngwapate sharriyaram, se gabayi wunya ɗagai, da nai iri gəri da ram ma, "Ciye ka ɗa gayi na Yeso kə Galili." ⁷⁰Amman da dlam na gamɗaya i kəmakshi, da ramma "Nazga be wara ka ram i aɗo bai."⁷¹Aci vəri miya mavgi tənu, riwu na gabayi wunya ɗagi wam, daika ci da rami ndawa wara a riwu maya, "Nənan gu ye aɗa gayi na Yeso kə Nazarat." ⁷²Se aci da dlam na gamɗaya wam har da ci yinɗa, da ramma, "Nazga warau bai."⁷³Aku lakwtu rap, se ndawa wara dar'i a riwu, da nai da rami Bitrus maya, "Jire, cike gayi ta kunakshi, atu ro marnya ci bazartu na ci." ⁷⁴Se aci da jib ta yinɗa jiri kə tlarya gənən, aramo ma, "Ngalte nazga nənangu bai," na səkwakuya bai se gazkam da dlam kwakuryakok. ⁷⁵Bitrus da tanyi na rama wara Yeso rami ci ma "Damba gaskam da dlam kwaryak nən ka dlama na gamɗaya zəgi ga har zəgər kwan." Se aci da vərən gəri i vuda da dlam aɗan tlapar.

Chapter 27

¹ɗa tlanu pəɗək mara, marumamin pristaucin na ndawa gasgaraucin yahudaucin da nibki miyakshi iɗa duvu mi wara akshi a ɗigau dabi Romaucin da tiki na yeso. ²sai akshi da takshi na ami yeso dai na aci i Bilatus, Gwamna Roma.³Sai yahuza nən wara bar yeso, na bai ɗidke du nda ye tik na yeso sai da tifingəri i kun jiyayi i ɗa be aci dlamu. Dayi na dagda sule gumu kwan gu i marum pristaucin na gasgaraucin. ⁴Da ramikshi ma," Na dlam na aipu Na bar Na nən mi go aipu"akshi da kalakcikshi ma," Sən jikti ja bai! jiktici" ⁵ Sai yahuza damuna dagdau dai da virkidu i kun patata wənduwa magita dayi da dligə na aɗa gəri.⁶Dəgəm pristaucin gu dami ayawa dagdau da ramma," sutuku dagda mi nda baru iɗa nən nda tuku. Kuru dumaya wa yardatu bai wampi zada dagda tuku i kun bitilimanwa" ⁷sai akshi da masi na patata na dagdau mi nda ɗaurau ma patata potter. Akshi da dlam na patatau ri dabak magərafcin mi a mutu i kunn Urushalima. ⁸Gaɗa sən ne riwu gusku yaye nda ɗaurau ma," patata dədəm".⁹Dari masa patata tiku, dlamun gara jire rama wara Nabi irmiya tarnu tin da kaɗe," Akshi mana ayawa silver gumu kwan, sən ne be marumamin Israila rami i ɗagəri. ¹⁰Kuru na dagda tunu akshi aye masa patata potter. akshi dlam kasən kaki mi Məgənyi rama nai."¹¹Sai Yeso da tli dar i kima Gwamna. Gwamnau da jayaci, "ka ramau bi ma ci dəgəm yahudaucin?" yeso da ngumi ci ma Awoo kaki be mi ka ramu". ¹²Amman laktu marim pristaucin na gasgarauccin wədu adalama i ɗa yeso iɗak be gawa wara be dlam bai aci da kurna kaci dəkshi. ¹³Sai Bəlatus da rami ci ma," ka kima adlama gawa wara akshi a wudau i ɗa ci bai ka kata dikshi bai?. ¹⁴Amman yeso ram be wam bai. Getak aci kalaktishi bai da kun be wara akshi wudi ci adalama gu bai gaɗa kasən Gwamnau da jabci.¹⁵Dlaməngara ƙilado Gwamnau i aman tawanke, laktun ngumuru paska nən da taɗi nən gayi da kun dilo Aci a taɗi nən tawanke mi ndawa ancu nda taɗi da kun dilogu. ¹⁶I sartu na nən ɗagai a kun Urushalima wara ga zəgayak baci dlugun ma Barnaba.¹⁷Laktu mi Algi cacpu, Bəlatus da jayakshi," Baci kun dilogu tawan kwan cu na taɗe kun, Barnaba ra yeso wara kwa ɗaurau ma Masihu?. ¹⁸Aci dlan jayatu gaɗa na bai aci yakintudu marim pristaucin gu de na yeso gaɗa akshi tana gəshi na yeso Bəlatus a kuraram i ɗak ko Algu a ramau ma nda taɗa na yeso. ¹⁹Laktu Bəlatus dambasu aɗa kurus ki kagala tin, sai amagəri da wanai ci saktu ma, "I miya dlanuk ɗa tiku na dlam suwan gabshu iɗak nən tuku ka dlama hagata i ɗak Nəngu mi go aipu bai pa!.²⁰Amman marim pristaucin na gasgaraucin da maki algi da jayi B əlatus da tadikshi Barnaba,amman nda barna yeso i mutu. ²¹Laktu Gwamnau jayakshi, "tawan da kun nda dilogu na taɗi kun gayi? Sai akshi da ram ma Barnaba" ²²Bəlatus da jayakshi Na dlama nana na yeso wara ndakun jigab a raurau ma, Masihu? Akshi mak dangumi ma aɗawi askarabaucin da dləgədu.²³Bəlatus "da ram ɗawun tam? aipu tawan aci dlamu? "Amman ndau da sukci wurakshi i da ramma Nda dliga na aci. ²⁴Bəlatus yakin tidu go be aci a ye dlamau sai aci daki ndau aye tlatləna tarzoma, sai da mai bik viya da pi am da viyina amigəri i dak dakshi da rama ma, "Dari viya amiga na tatike kun iɗak nəngu mutu nən aipa kun bin kabai²⁵Sai ndau dan ngumikshi ma, "Alaki mutugəri da dlaɓangara aɗa ja na kutli ja cam!" ²⁶Sai aci da ɗawi askarabaucin da taɗi dikshi Barnabas. Amman da ɗawi nda dlam kurpak i Yeso, da ɗivari na aci i Askarabaucin gaɗa dayi da kim na Yeso i tika dəmtliga.²⁷Sai Askarabaucin Gwamnau da dai na yeso da barna aci i Askaraubaucin barigi.Ndau mak da cacpinakshi i ɗagəri.²⁸Akshi da tlici na kare gəri, da tatiki ka aci dəgəm,akshi da ɗawi ci bakta mi am bau da tagsici a kugəri.²⁹Akshi da tlimpiye gabta waka jijim da yaiɗi kwabci da ɗawidici i ɗagəri, akshi da mai zawa da ɗawi amigəri ki mata da jib kaki zawa garva. Sai akshi dapi kufakshi i kima gəri da ngarin taci a rama ma ,"Alangubro dəgəm yahudaucin.³⁰Akshi da tli tipkeci nawuk.Akshi da ginna zawau da kimi aɗagəri na atu.³¹Daku akshi damuna dlamici gabshu rama tunu,akshi da jina zani garvau da ɗawudici kare gəri.Sai akshi dai na aci i ri wara akshi aye kuma gəri i tika dəmdliga.³²Aku yeso kakiri dimdliga gəri ki ri rab, Askarabaucingu daki nən ɗagai bacidlugun Saminu, wara vurai da alkariya ki Cyrene. Akshi da ɗawaci da tambi yeso na kakira dimdligau. ³³Akshi da nai i ri ɗagai mi nda ɗaurau ma, Golgata. ma ana dlugunngu ma, "kwankwayak". ³⁴Laktu akshi zada riwu nda mai am ɗagai gwadlugaɗak akshi da bari yeso ma dashi gaɗa aci dakima fuu tita ƙuma gəri bai a ɗak dim tliga bai. Amman laktu aci mi aci tamba ngum da kurna sau. Askarabaucin gu jəgaɓ da mi na kacum gəri³⁵Sai akshi da dləgi na aci i ɗa dəm dləga, Da kugu, Akshi da ɓurna kacum gəri i gadavakshi da duvu dlama bama gaɗa tai a bi be tawan da kun kare gu. ³⁶Sai askarabaucin gu dambasunakshi gaɗa da ankalci, gaɗa nən wam da dina damaci bai. ³⁷Akshi da tarni be dawu da dləgi Yeso nda kəmu də i təka dəm dləga i dəsku aɗa Yeso ma, "Sutuku Yeso dəgəm Yahudaucin".³⁸Akshi da dligi nda kapat duvu shirin i ɗa dim dliga gu , gayi da mata yeso gayi ye da matlawai. ³⁹Nda nuta da tli ngarin ta gəri har a rib aɗakshi kaki aci gabshi gə nən. ⁴⁰da ram, "Cima ka ribgana wənduwa Seku tuku kuru ka limadu i kun yiwan kwan! to in har ka dumuna sən, da ka dəmu ra aɗa cin! In ci wən Kakasku nən, a fuwen da ɗa dəm dləgau!"⁴¹Kasən wam, marəm Pəristaucin na ndwa wara tattiku dumaya Yahudaucin, na gasgaraucin ndan ngarintaci. Akshi a rameci kasau, ⁴²Ngatu na ndawa da furak shi amman a dəmu lata aɗa gəri bai. "Aci ram ma aci dəgəm israila. Aci da fuwina da ɗa dəm dləgau. Se wa bari ci jirewa."⁴³Aci ram ma aci bar na jirewa i Səku, kuru ma aci Wun Səku. In har Kakasku a kəmu karak gəri nən, to Kakasku da gumba ci ba gusku.!" ⁴⁴Akəraucin shirin gu miwara nda dləgag shi i ɗa gayi na aci cam da dlami ci zada rama tuku cam.⁴⁵I afa aɗa se ɗagu da dlamən gara aiwa pələk i lardak shi gwiɗ har karpe kwan kə aduwau. ⁴⁶I fara kare kwan se Yeso da tlatli wura i dəsku, maya, "Eli, Eli, Lama Sabaktani?" Kakasku ga, Kakasku ga, Kai va yu gaɗa gəmo? ⁴⁷Lakwtu miwara ndo gafkai dar i a riwu kəma tun akshi da ram maya, "Aci a təka ɗaura Nabi Iliya".⁴⁸Kaɗe kaɗe gayi da kunakshi da rawi da me soso da ɗawi dɗa am zhom da dləgi i təka zawa da sukci Yeso i dəsku, ma da pa'i am gu da təkau. ⁴⁹Amman ndo jigaɓ da ram maya, "Aivina waiki ko Iliya ani da rə na aci!." ⁵⁰Da ku gu Yeso da sukci wura gəri rankata da ta'i na aro gəri i Kakasku.⁵¹I laktu tənu marəm bəbərəm mi wara cimu kun susu magita Səku da tləmpiyi gara kurak shirin da dəsku har dani i dəɗa, gagai da dlam řəɓ, guguyayin da dlaji nakshi. ⁵²Auɗaɗin da rəpci nakshi, Guvavin ndawa gawa wara na aibu bai davji a kunu da gəraji nakshi. ⁵³Da vərə nakshi da kun auɗaɗin gu da ku tlayi Yeso, da təfu nakshi i kun Urushalima da tatki aɗak shi i ndawa gawa.⁵⁴Marəm baci nkalta askarabaucin wara kumu Yeso na ndawa wara a lawan Yeso gu, dai ki ruwawaɗ gagai na be wara wakatu, da kalwu nakshi tlapar, da ram maya, "Jire, acu Wun Səku." ⁵⁵Amatau gawa wara ɗəge Yeso da Galili gaɗa da nkaltaci na aci, a lawan be tawanke da pəɗəm. ⁵⁶A gadava amatu gu na Maryamu Magdaliya, Maryamu mi Yakubu na Yusubu, na mi kutli Zabadi.⁵⁷Aduwau dlamən gara tunu, baci bərəɗ ɗagai wara de da Arimatiya, dlugun gəri ma Yusubu. Aci ke cam Bukura Yeso. ⁵⁸Aci dayi ri Bəlatus da jayaci da bari ci guvu Yeso da dabgə du. Se Bəlatus da rami Askarabaucin gəri da bari ci guvu gu.⁵⁹Se Yusubu dame na guvu Yeso gu da yai'i du ikun lakapani arawai sol. ⁶⁰Da sənyi na guvu i kun karara auɗu wara aci dlamə gaɗa aɗa gəri wara aci yau i kun guguyak. Se aci da vərgagənyi na guguyak marəm da cimə na miya auɗu dayin gəri. ⁶¹Maryamu Magdaliya na Maryamu gayu a riwu, dambasə nakshi i jamɓel auɗu gu.⁶²Ɗa tlanən Subduwa gafa putu Yahudaucin, marəm Pristaucin na Parsaucin jəgaɓ da cicpi dayi iri Bəlatus. ⁶³Akshi da rami ci, "Alamgəbəro, ja tanu na lakwtu wara baci ləvata ndawa lakwtu wara aci na aro gəri ramu ma, "Daku yəwam kwan na tlayin ga wam." ⁶⁴Gaɗa kasən, a jimbəli Askarabaucin da nkalci auɗu har kə yiwam kwan, ka dlam kasən bin, Bukuraucin gəri a dəmu ni da kəri na guvu, se da rami ndawa ma "Nabai tlan gəri da mutu," akshi jib ləvata ndawa kasən nən, topa, aye dlama gaɓshu rama i ɗa ləvata wara aci dlamu i ndiwa waci."⁶⁵Bəlatus da ramik shi ma; kwa dəmu na kwai vana Askarabaucin, ada na akshi iri auɗu gu, aiki na riwu da sərita bəlan kaki wa zəgau." ⁶⁶Se akshi dayi i ri auɗu da ciriɓci da ri tawas zayi da miyau na kəmau da verkə du dai vǝ na Askarabaucin jigaɓ da sərici auɗu gu.

Chapter 28

¹Aku ngumu Yahudaucin subduwa nutun gara, gafa laduwa puɗik, maryamu magdaliya na maryamu mashiringara dayi lawan auɗu Yeso. ²Nda dlam rupu gagai mi awayau gaɗa malaika dari Kakasəku dew da dəsku. Aci dayi kima auɗugu da virgagənyi na gugguyak cima miya vək auḍɗugu, dan dambashin gəri i ɗa gugguyak gu.³Tika gəri kaki ɓayan, kare gəri ke arawai mbol kaki ayayin. ⁴Tika ndatsirita riwu da jib jiganta gaeɗa kalau jib nakshi, sai akshi da dagaminakshi kaki ndawa gamtak.⁵Malaika da rami amatu shirən guma, "kwa dlama kalau bai na zigadu kwa maka wara ndak kuma ci i tika dəm dləga. ⁶A ri tuku bai! Kakasku na bai tlatla na aci na aro wam, kaki mi yeso rami kuna ci aye dlamau! Anna kwa ki ri wara nda tsunu guvu gəri!. ⁷To ada kaɗe kwa kwa rami pukuraucin gəri. Na bai tlagəri da mutu: Atika rakan i kima kun nye lardi Galili kwa lawan na aci i ri tunu. Ampina ankal i ɗa be na ramikun.⁸Da kaɗe ngum amatu gu dai ve na ri auɗu gu.Akshi a tika kalau amman atika perɗai ye Akshi da rawi dayi da rami pukuraucin gu be wara wakatu. ⁹Go tatsəna lackwtu akshi a kun rawa sai so yeso da pakai shi. Aci da ram ma, "Na nduma kun!" Amatu gu da nai i dantu na aci, akshi da pii kufakshi i dantu na zigir gəri da dlamici nakwana. ¹⁰Sai yeso da ramikshi ma, "kwa dlama kalau bai! Ada kwa rami pukuraucin gu mak iɗa akshi dayi Galili. Akshi a lawan na 'yu iri tunu".¹¹laktu mi Amatugu a kun rakan, Askarabaucin gu jigab wara a tsirita auɗu gu da yi kun ɗa. Akshi dayi da bar labar i marumamin prestaucin ki be ki be wara mak wakatu. ¹²sai marumamin prirstaucin gu na nda gasgaraucin yahudaucin da dlam mbasu i ɗak maka duvu mi wara akshi a rame ndawa nda dlam na na auɗu da kacin gara gaɗau. Akshi da bar dagda gawa i Askarabaucin gu gaɗa da cum na miyakshi. ¹³Akshi da ramma, "A ramine ndawa, pukuraucin gəri dew dəvəd laktu ja kun yuwan akshi da kirna guvu gəri".¹⁴Ngwamna kima na be wakatun jana aɗaja ja dlama be tawan gaɗa ankal gəri da tla bai har da bari kun bone, ko gayi kwa jikta bai. ¹⁵Sai Askarabaucin gu dami na dagdau, dayi da dlam kaki be nda ramikshi. Amman gafo ngum nda bar na labar gu mak i kun yahudaucin.¹⁶A kugu , pukuraucin gu guma ayawa gayi gu dai nakshi i lardi Galili dai nakshi i ɗak guguyak wara yeso ramikshi ma dayi. ¹⁷Akshi da kaci i riwu da dlamici nakwana. Amman ndau jigab bar jirewa bai i ɗa ko yeso gu! kuru tlangəri na arro wam bai.¹⁸Sai Yeso da nai i dan tukshi, da ramma, "Afikga barda kərmai i ɗak be tawanke na i ɗak nən tawanke i kun dəsku na ɗa. ¹⁹Ada kwa dlam paida na kərmai ga kwa tatiki ramaga i ndawa ,ndawa zadak tawanke gaɗa da dlam nakshi pukuraucin ga.A dlaminakshi Baptisma i kun kərmai Afik, na ki Wən na ki Nənwa Səku.²⁰A gugzinekshi da ɗəgi be tawanke wara na ramikun kuru kwa zigədu na dlaɓa aɗa gayi na kun har gafa tlai duniya.

Mark

Chapter 1

¹nda ɓandu labar her ki Yeso wun kakasku ka sau ²Ka ke mi nda tarnu ikun kakadi na bi Ishaya ma aiki na wanyi muwanak ga da saparaci duvu ³wura warau a rara i kun pata, a dalmina duvu i migǝnyi da nɗamugara tǝrr.⁴Yahai deu a babtisma i kun pata, ke a wazik babtismak tubu gada aipapin. ⁵Lardi judiya, na dak Urushalima gwǝd da jib virayi i rigǝri, a tǝka tubi aipapinkshi aci da dlamikshi babtisma. ⁶Yahai tadi kacum ki yad dligǝmau, na bik takwas ki rivǝk i akugǝri, ta gǝrin amgwam na zhabuwa pata.⁷Da dlam kagala ma, dagai aye ni mi dǝkana iyu i kǝrmai, ko zayi sono gǝri ngun na bata na fǝtki bai. ⁸Iyu, na dlamekun babtisma na am, amma aci aye dlamekun na nǝnuwa Sǝku.⁹ Su wakatu, ikun yuwan mi yeso deu da nazarat, i Galili se Yahai da dlamici babtisma ikun gaderak Urdun. ¹⁰Lakwtu Yeso a vǝrayi da kun amgu tunu, daiki dǝsku da rǝpci, se nǝn wa Sǝku da fuwai i da gǝri ka tataru. ¹¹Se wura da vǝrai da dǝsku a ramau ma " Ci wunga nai na kǝmu karakci tlapar."¹²Se nǝwa sǝku, dai na aci i kun fanfariya pata. ¹³Aca kun patau har yuwan gumu fudu Aca dagayi na fayin pata, malekaucin Sǝku a dlameci wana.¹⁴Daku nda jib na Yahai, se Yeso da nai ikun Galili a Kagala herr ki kakasku. ¹⁵" A ramau ma lakwtu dlamǝngara garva sǝku a damtau, a dlamana tubi kwa kasakcinakun na labar herr gu.. ¹⁶Aca rakan ikun anku galili tunu, se dai ki Siman na Andirawus yaganagiri a jiba vinakau gada daman akshi ndak jibau ¹⁷Yeso da ramikshi maya anna kwadigayu na kacinaskun ndak jiba ndiwa". ¹⁸Na tasina bai se akshi daivina ragaya jiba vinakugu¹⁹Yeso rakini kima rabtǝnu, se daiki yakubu wunzabadi na yahai yaganagǝr, a kunu sawu am gada a dalma ragaya jibak vinakau ²⁰Se da daurakshi akshi daivǝna Afakshi zabadi na ndak dlameci wana ikun sawu amgu da digǝna Aci.²¹Se akshi da nai ikun kaparnahum Yeso da tifi kunu lima ri cacpa Yahudaucin gafa putakshi da dlam gugza ²²Akshi a ajabtau gukza gǝru gada acu a gugzekshi na kirmai dikana ki malamcin dumaya.²³Na tasina bai se so baci zuwak da tli na kurwa ikun limakj cacpa Yahudaucin ²⁴A ramau ma, "lambejantam naci; Yeso ki nazarat kade kambeta na ja bi? na ziganaci. Ci ki sǝku mi go aipu!" ²⁵Yeso da gǝrnyi adagǝri da ramma "Abzamu naci, ka virai da kunu gǝri!" ²⁶Se zuwakgu da karɓina aci da, da vǝri da kunu gǝri daivina aci, a adan na kurwa dlpar.²⁷Ndawa mak a ajab se dajib jaya i gatǝkshi, "Suwam tam? karara gugza na kǝrmai? har a ɗawa zuwawin da dlamici nakwana!" ²⁸Na tasina bai se labargǝri da vaikingara i rawanke i lardi galili.²⁹Akshi vǝre nakshi ikun lima ricacpa yahudaucin tunu se dayi wuduwa ja Siman, na andrawus. A dagayi na Yakuybu na Yahai. ³⁰Lakwtu saurak siman gama ngabai se akshi da rami Yeso. ³¹Yeso da yi da jib amigara da sukwtatu se da gatǝngara da firau, atu da banji dlamekshi bikta.³²Aduwau aku vǝrayi afa akshi da ngaci ndak fira mak, na ndak zuwawin. ³³Ndak ɗagu mak da cacpinakshi a miya mavgu. ³⁴Dagacina ndak fira gawa, daji zuwawin da ɗak ndawa gawa.³⁵Yeso da veri digikɗa dayi riwara go nǝn da dlam magita i rǝwu ³⁶Siman na ndawa mi akshi a dagayi da jib makagǝri ³⁷se akshi da bina aci, da ramici ma, "Tike a makaci.³⁸Se da ramma, wade ri dama iɗajigam, na dlam wazǝk irǝyu ke. ³⁹Dalil vǝragu kenan.⁴⁰Agurdadimak dagai da nai i rigǝri dapukufugǝri, da wili, a ramau ma, "kan cidu nin, kadumuna ngataga." ⁴¹se Yeso da kǝmuna kanjinogǝri "Dalintaci na aikokgǝri da ramici ma, "Nancu a ngatinaci. ⁴²Na tasina bai se so fira agurdadimakgu da ngacingara.⁴³Yeso da dlamici gabaɓ ma. ⁴⁴" Karame nǝn wambai pa, amman a ji, ka tatki adaci i pǝris ka dlam bari ƙi saspa mi musa ramma, nda dlami gada saida.⁴⁵Amman se da vǝri da ɓanji bari Labar i rawanke har da dapcina, Yeso i vǝre ɗa rawanke, i patata. Se ndanbashingǝri, i ri wara go ndawa amman, ndawa zam da jib ni rigǝri.

Chapter 2

¹Aku yuwan rab aci katau da kaparnahum, se nda kǝmi ma, aca wunduwa. ²Se ndawa gawa da cacpai, har da cǝmi na rawanke, se Yeso da ramikshi rama Suku.³Ndawa dagai da ni di ci baci ranu; kare acin ndawa fudu. ⁴Akshi a dǝmu ni damtu gǝri bai, gaɗa algu tǝn, se da ji na palla gayi gayi ke adak sǝsau, da palla mi Yeso dambasu, da wurte baci ranu i kǝma gǝri.⁵Yeso ikau immani ndak ni na aci tǝn, se da ramici ma, "Wunga nda tuptudici aibabinci." ⁶Malamcin dumaya jǝgab dan mbasu a riwu, se da rami gǝshakshi ma, ⁷"Nana waratku a rama kasau? A sabo! Tai adǝmuna tupta aibu banda Kakasku rugǝri?"⁸Yeso zǝgadu akshi atǝka darrurra biwu i gǝshakshi, se da ramishi ma, "Kwa darrurra sau a gǝsha kun gaɗa gemo? ⁹Tawan rǝmadu, 'Nda rami baci ranu ma nda tubtudici, a dlam rakanci?¹⁰Amman gaɗa kwa zegi ma wun genin na kǝrmai tubta aibu, se da rami baci ranu, ¹¹"na rameci, atlu ami bucaci kayi naci wuduwa ci." ¹²se da tli kǝrat da mi buci gvri da verin gǝri da wunduwau i da tike, ndawa jabtu, da saksakci Suku a ramau ma, "Ngalte jaika be kasau bai.¹³Yeso da vure wam i miya anku, algi gawa da nai i rǝgi, aci da dlamikshi gugza. ¹⁴Aca nuta tǝn, daiki Lawi wun Alfa dambasu i ri gǝn arajo, da ramici ma, "Aɗgen iyu" se da tli da ɗegaci.¹⁵Lakwtu mi Yeso a ta masana i wunduwa Lawi tǝn, ndak gǝn arajo gawa na ndak aibu ke a takta na aci na pakuraucin gǝri, gaɗa akshi gawa ɗege aci. ¹⁶Malamcin dumaya mi akshi parisaucin i ka Yeso ata masana ndak aibu na ndak gǝn arajo tǝn, se da rami pakuraucin gǝri ma, "Gaɗa gemo aci ta masana na nda gǝn arajo na ndak aibu?"

¹⁸Pakuraucin Yahai na ke parisaucin a tǝka asham. Se ndawa dagai da nai da jayi Yeso ma, "Gaɗa gǝmo pakuraucin ci a dlamau bai? ¹⁹Yeso da ramikshi ma, "Mangaucin ango a dlam asham bai lakwtu mi ango a witakshi?" Ai angogu a witakshin, akshi a dlama asham bai.²⁰Amman yuwan ayeni mi nda ma na angogu da rikshi, to, i lakwtu, aksha dlamana asham. ²¹Na nǝn mi a danka karara bakta i gamana kare bai, gaɗa karara baktau a tlmpiya na gamana kare gu tlaparr.²²Go nǝn mi a dasa karara am i kun gamana janjamya, binin janjamiya a dladingara nda bakena am inabigu dǝk. Da miya kasun, a pina kararra inabi i kun karara janjamiya.²³Yesu ɗegi da kun kam au gafa putu yahudaucin, se pakuraucin da jǝb ketl aɗa augu. ²⁴Parisaucin da ramikshi ma, "Aiki, gaɗa gǝmo akshi a dlamak be wara kalkal bai i gafa putu yahudaucin?²⁵Yesu da ramikshi ma, "Ngalte kwa karatu be mi Dauda dlam bai lakwtu mi aci na nda adageri na tetken, zam na maya ²⁶dayi wunduwa kakasku lakwatu abiyata a masem paris, da ci burodi mi tike bai a atau se parusaucin rukshi, har da bari jǝgab i ndawa mi a ɗa gayi na ci ke da ci?²⁷Yeso da ramma, "Gafa putu yahudaucingu dlam gaɗa nengaiwa, amman nǝngaiwa nda dlamaci gaɗa gafa putu yahudaucin bai. ²⁸Gada kasǝn, "Wungǝnen, megenyi, harke gafa putu yahudaucin.

Chapter 3

¹A ci tufuwam i susau magita na nin ɗagai ,iwara amigǝri gasak. ²Sǝi dawa dapchi na daki ko aya ngatina warau i gafa subduwa gada akshi da jib aibu gǝri³Sai yeso daramio i nin miwara amigiri gasakgu, "Atli dar'i gadava ndawa" ⁴Sai Yeso da ramindawa ma "tawan kalkal da dan dalam be blan gafa subduwa ko gapshi ndari aro ko datki?" Sai ndawa da dlaminaakshi shiru.⁵Sai a ci daki ndawau ikun shitina, na tlumat gǝshi gaɗa kurna ramak suku na gauɗak aɗakshi, sai Yeso darami i warau "Abaren amici" warau bare amigu tǝn, sǝi amigiri dan dagatingara. ⁶Sai parrisaucin da virinakshi kaɗe da nupki aɗak shi na nda Hiridus i da devu ta wan akshi a be giri gaɗa datkina ci.Yeso na pakuraucin giri dayi nakshi i miya anku, ndawa gawa danai ndak ɗa Galili na Judiya ⁸na Urshalima na ɗa Edom na ɗa miwara a akau anku Urdun na lardi ɗa Taya na ki Sidon, ndawa gawa, akshi kima be ajab miwara a tlamau, sǝi algi da virai nakkadabai i ri giri⁹Yeso da jayi pakuraucin giri da bareci daragai amm, gada algu tlamnakshi gawa, gaɗa da jimbilaci bai. ¹⁰Gada achi gatina ndawa gawa, da fura tawanke, algi atkani gaɗa dan da lintaci¹¹Lakto tawanke ndak zuwawin ikacin sai da dagaminakshi kǝma giri da dawi kurwa ma, "ci ne wun Kakasku Mula." ¹²Yeso da gabdakshi da ramikshi ma nda ziga bai.¹³Sǝi Yeso da gayi da gayi da gugyak da dauri ndawa miwara aci ancu akshi da nai i rigiri ¹⁴A ci cikɗo nǝn guma aywau shirin (da barekshi dlagun mawanaucin), gaɗa akshi a dlapa na aci gada wanakshi da dlam wazik ki herr suku, ¹⁵Bardikshi kirmai kidi zuwawin. ¹⁶Sǝi ndawa guma ayawau shirin mi aci wanau Simon wara baci dlagun Bitrus¹⁷na Yakubu wun Zebadi, na Yahai yagana wara aci barikshi dlagun Bartanawus, miwara barikshi dlagun girin Kakasku. ¹⁸na Andarawus, na filibus, na Bartalami na Matiyu, na Toma, Na Yakubu wun Alfa, na Thadayus na Saminu Bakan'ane, ¹⁹na Yahuda Iskariti miwara aye barna aci.Sǝi Yeso da kacigiri wunduwa, Algi da chacpi nakshi i aɗagayiwam miwara koda burodu dǝma tau bai ²¹Laktu miwara nda giri ika kasun, akshi anchi da jibina aci gaɗa a tumangu akun ankal giri bai. ²²Ndak taran wara dǝw da Urshalima ramma "A ciu na Ba alzabuba, a dlama wanaktu na kirmai zuwawin gaɗa sun ne a di zuwawin²³Sǝi Yeso da ɗaurakshi ida gayi da barikshi rama na gagǝnawa ma " A dlama nana lirpir daji lispir? ²⁴Garva ɓiringara a zhiya i gadavakshi, garva tǝn a bik mbasu kilapiya bai ²⁵In wunduwa birin gara shirin, wunduwatunu abǝk mbasu likapiya bai²⁶In lispir a tliri na aɗagirin , aci cam a riɗi bai gada aci ye den giri i dadigiri giri ²⁷Go nǝn miwara a tufe wunduwa babu awayu da dlam kǝra, taksu baci awayau gu bai sukur dam ba da tlamici kǝra i wundiwaw.²⁸Jire naramekun gid aibu wara nǝn gaywa a dlamau da tǝp ta dici ko ndak rama ngadar na thgun Suju wara akshi a ramau, ²⁹amman nǝn tawanke nangi Nunuwa suku nǝn nda tiptau bai gada tlmna aibu miwara go tupta. ³⁰Yeso rami sutuku gaɗa akshi a ramau ma ' Aci na zuwawin ko a wana na zuwaawin³¹Sǝi migiri na yaganaucin giri danai i vǝda akshi da wani ci ma danai. ³²Ndawa mi basu i dantau na a aci daramici ma "Mici a vǝda amaka ci."³³Daramikshi ma, "Migan tai, i na yagana nǝn ga?" ³⁴Sǝi daki ndawa wara dan mbasu vaikina aci da ram maya, "Aikina ndagu wara akshi ne miganai na yaganaucin ganai" ³⁵Gaɗa gid nǝn wara dlam bǝwara afukga, akshi ne miga na yagaucin ga

Chapter 4

¹Yeso a gugza a miya anku, se ndawa gawa danai i ri gǝri, se da tefin gǝri kun daragai am dan mbasun sengeri ndau dar'i a jigam anku gu ²Dajib gugzekshi i kun gaginawa da ramik shi ma,³"Baci ruwai ji zǝgem kam gǝri ⁴A ci a zegǝm gu tǝn, zadakgu jǝgab da pi nakshi i ɗa dǝvo, se datuten da chicdidu. ⁵Zadakgu jegab da pi nakshi i aɗa gugiyak, ri na gagai bǝlan bai; da verenakshi, amman gagigu bǝlan bai.⁶Kema afatǝn se da samadinak shi gaɗa dawu arau bǝlan bai da wundinak shi. ⁷Zadakgu gafakai wam da pinak shi kun jijim, da rawunak shi amma jijim gu da zhibnakshi da kurna ɗi aɗa.⁸Zadak gu jǝgab da pinak shi iɗa gagiwak bǝlan mi na vuru da 'yawi tlapar jǝgab gumu kwan, gafikai gumu zedu nye danamak." ⁹Se achi ma, "Babu aguɗ kǝrǝmtau da kǝrǝmumta!"¹⁰Sartu Yeso, rugǝri, se ndawa jǝgab na pakuraucin gǝri da jaya ci i ɗak gaginawa na rama gu. ¹¹A chi da ramikshi ma, "Kuntǝn nda bardikun assir bǝk dǝsku amman i gafikai se i kun gaginawa rama bin a zigigu bai!" ¹²Gaɗa akshi fatawanke a lawan, i, a lawan amman lawan biwu bai, zam akshi a kǝmugu i, a kumugu amman yakintu be me akshi a kǝrumtau bai gaɗa wange megenyi a tubta dikshi aibabik shi."¹³Zam da ramik shi ma, "Ko zam kwa yakintu gagǝnawa ramagu bai? kwa zigi gagǝnawa ramau jigab nana? ¹⁴Babu ruwai mi dlam zǝgǝmu zadak gǝri aci ne babu zǝgǝm tilam ¹⁵zadak mi vigi da gagiwak akshi ne mi kǝremtu na rama Sǝku akshi dlam pidǝm i kunu bai se lispir da gǝnna ramau da gishak shi.¹⁶Zadak mi wara vegi i aɗa guguyak atu ne gǝn na ramau Sǝku na jirewa ¹⁷ki sartu rap amma gaɗa dlam pidǝm i kunu bai, jaraba lispir na duniya, gada rama se tlǝlam da vǝgǝnakshi¹⁸Jǝgab mi pe gadavak jijim akshi ne mi kǝrem tuna rama Kasku, da gǝndu, ¹⁹amman jarabak duniya, na inuta birǝd na ntu kǝmu karak duniya da jigtenak shi karak duniya da jigtǝnakshi da kurna dlamekshi paida. ²⁰Zadak mi wara vǝgu i aɗa gagai bǝlan kǝma ramau tǝn da gendu na gishakshi duk, da dlam paida ribu gumu kwan har nye danamak.²¹Yeso da ramikshi maya, "Kwanpi petila i kun sǝsau kwan pidu i kun dabǝr ko i diɗa rakai? ai kwan pidu i dǝsku baya gaɗa da bari payan. ²²Go ɓe mi wara a vere patata bai, mi da ɗibsu zam go asir me a vere patat bai. ²³Nǝn tawanke na aguɗ kǝrumtan da kǝrumta!"²⁴A chi da ramik shi ma, "ampina hankal iɗak be mi kwa kǝremtau, gaɗa be mi kwa ngaltu na atu da ngalte kun atu har na sǝkuna. ²⁵Gaɗa nǝn na be gawa da bari ci gawa, nǝn na be bin nda genna fencik mi aci na atu."²⁶Da ramma garva sǝku dlam gǝnawa na babu zǝgem zada gǝri i aɗa gagai. ²⁷Aku zǝgǝm dayi dafjin gǝri ɗa dlanu tun zadaggu da veren gara, amma aci ziga yada zadak gu vǝre bai. ²⁸Waka tawanke a vǝrayi da kun gagai, da dlam gabta na aguɗ na ayawa i kun ɗigu. ²⁹In zadak gu nawan garan, a tatkana gagenawa gada lakwtu karam dlamungara"³⁰A chi da ramma, "Na kaktla garva sǝku na tam, ko zadak gagǝnawa rama tawan na kaktlau na atu? ³¹Dlam genawa na ngaber gaɗa a tune gangam i kun zadak i kun duniya. ³²Duk na kasǝn nda zǝgǝm nǝn, a vera da rawi da dlam marum waka mi wara dutaten dǝsku a mbasu da dalm sakakinshi i kunu."³³A chi gugzigshi na gagǝnawa rama kaki mi akshi a yakintau, ³⁴ngalte aci gugzekshi be bai se i kun gaginawa rama amman aci rugeri nǝn se da tatki i pakuraucin giri.³⁵Gafau, aduwaw da ramik shi ma, "Wada da baka tew." ³⁶Zam akshi da tli daivǝ na algu akshi na Yeso tunda aci a kun daragai am gafikai ke ada gayi na akshi. ³⁷Se zuwak na am mi awayau da tlai i kun anku gu da ni yi na kun daragai am gu tlar.³⁸Amma Yeso sartu a yuwan i kun daragai, akshi da lathlaci da yuwan gu da ramma, "Mullum ka lawangu waye mutunawa?" ³⁹A ci dan da tli da gǝrnyi iɗak zuwak anku gu da ramma, "Salam, a roci nakǝm se zuwak anku gu dar in gara kidak kaki na be wakatu bai.⁴⁰A ci da ramikshi ma, "Kwa kalau gada gǝmo? gusku yaye kwa bar jirebai?" ⁴¹Mak se kalau da jeɓnakshi da rami gatukshi ma, "Su wam tai, Kasau har zuwak na am anku a kǝrim ta gǝri ?"

Chapter 5

¹Laktuwara akshi jinakshi i miya anku t‌ənu, i lardi Garasunawa. ²Go zigaya laktu Yeso v‌ərai da kun daragai am se baci z‌əwak da pakai da kun ri dabak ndawa.³Warau dan mbasu akun ri dabakgu amman gawa. Go n‌ən batau da daptaci ko dawaa kan dumbil. ⁴Nda tagsaci z‌əgir gawa I dimbil na zayi. S‌e da burjina zayew na dimgu go baci awayau wara da daptaci.⁵Div‌əd na afa tawanke lokuty aci a kun ri dabagu ko kun guguyak na div‌əd bai na afa bai a wuda t‌əka g‌əri na guguyaym nda lanau. ⁶Lockwtu aci ike Yeso da pidim, da v‌ərena rawai iri g‌əri da gutki i k‌əmagri.⁷S‌e aci da danyi na wura sosai da ramma, "Na dlam gumo naci, Yeso wun kakas‌əku? Na nibkici na kakaseku na a‌ɗa g‌əri ka bara bone bai." ⁸Gada aci a ramedi ma "a v‌ərnachi da kum warau ci zuwak."⁹S‌e aci da jayaci ma, "Dlugunci matam?" Aci da ngumi ma, "Dlug‌ənga ma, Tlapar gada ja gawa." ¹⁰S‌e aci da wilitaci da ramma, kada‌əa bai da lardu.¹¹A laktu gu na birri aladadin gawaa dawa a ‌ɗa zigawu. ¹²S‌e zuwawingu da jayaci ma, "Aci daivakshi datfi nakshi i tika aladadin." ¹³S‌e aci daivinakshi zuwawingu da v‌əre nakshi da t‌əfinakshi i kum aladadin gu, akshi da rawai mak da dasinakshi kun ankil. Akshi datu dubu shirm da 'yam nakshi i kun ankugu.¹⁴S‌e, makwataklingu v‌ər na rawa, dayi na labar be mi wakatu i ‌ɗak ‌ɗa na lardu. Ndawa gawa da v‌ərai ga‌ɗa ki be wara wakatu. ¹⁵S‌e kshi danai i rik Yeso daki baci zuwak, wara gwaigwailu. Babu zuwakgu, dam mbasu a kun kachum kuru a kun hankal g‌əri; se akshi da kumi na kalau.¹⁶Ndawa wara ikana be wakatu na babuk zuwak gu, da ramikshi be wara wakatu na aci na aladadingu. ¹⁷S‌e akshi da barikshi k‌əmar daivi na lardu.¹⁸Laktu wara aci atifi kuu daragai amm, baci zuwakgu da barici kumar ma aci a ‌ɗigana aci. ¹⁹Amman aci yar da tubai, "Se da rami ci ma, asi mun duwa iri ndakun, ka ramikshi be m‌əg‌ənyi dlam mi ci, na kanjino wara dlami ci." ²⁰Das‌ən se dayingiri da tli yayata bik ajab wara Yeso dlamu i Dikapolis, tike a jabtau.²¹Laktu wara Yeso sa a‌ɗa anku i kun daragai am t‌ən algi da chacpai I Irig‌əri. ²²Laktu na nin marim gayi babu wana a sisau magita, tligun g‌əri ma Jaixus, canai, s‌e ika Yeso tunu, da gudki i kima g‌əri. ²³Da barici kemar wam da rameei atl‌ən! atlen! "w‌ənya ga a miya mutu, a dlam kanadani ayen, kampi ami ci l'aga‌əa sa‌ɗ a ugat‌əngara." ²⁴S‌e ari da dig‌əna aci na algi a digag‌əri dantau, dantau. (dama-dama)²⁵Na ama, lakwtu, mara a pik didim ki amman guma ayaw a shirin. ²⁶A tu sa bonai ‌rankata I ami dak korgun, da dlimcina bi, amigara gid amman ba, ‌rama bai. ²⁷Atu, kima labar Yeso t‌ən, danai, daku g‌əri lockwtu wara aci a rakan a kun algi, s‌e atu da linci miya jampa g‌əri.²⁸Da rami g‌əshi gara ma, "In na lintu mya jampa g‌əri nin na ngat‌ənga." ²⁹Lockwtu atu linta ci tunu, didimgy darin gara, se atu da kimi itukagara atu ngatunga‌əg.³⁰Tinin Yeso kimi kirmai viri dakun g‌əri. Se pimi da jayi ndawa, "Lintu zanigan tai?" ³¹Se pukuraucin g‌əri da rami ci ma, ka gada va ndawa, ka ramma, lintunyin tai?" ³²Amma Yeso da pime gaɗa daki bai linta g‌əri.³³Amau zigana be wara batu tunu kalu ‌ɗa j‌əbnatu tika gara da j‌əb jiganta se atu danai i kimak Yeso da gutki da ramdici jirewa be atu dlamu. ³⁴Se aci da ramitu, "Wun'ya bar ji‌rewakum dgatu ngatuna keim, aji kilapiya, kura ka ngatuna k‌əmda kun furak‌əm."³⁵Laktu wara aci akun rama, se dawa da nai da ridegim magita da rami ci maya, "Wieyanci bukotun gara. Ka jigta mallum gu wambai."³⁶Amma laktu wara Yeso a kirimta b‌əwara akshi a ramau tunu se darami digim susa mayitau, "Ka kima kalaubai a barina jirewa." ³⁷Aci ivu nin mambai da digaci se Bitrus, na Yakubu, na Yahai Yagang Yakubu. ³⁸Se akshi danai i wunduwau warim susu magita, se da ki dawa a kara a na a‌ɗan tlapar.³⁹Laktu wara aci tifu i wunduwau da ramikshi, "Ga‌ɗa gimo d

⁴⁰Se akshi da gamsa ci se da ji nakshi gidlvuda, se aci da dibai afuk na mi magugy na dawa mi wara a‌ɗa gayi na aci dayi riwara mayum gu a riwu.⁴¹Sai aci da jib aikwak wuyau, "Da ramma, Talitha koun," da rimitu, "Talitha koun, watp wuya gangam na ramikum, atu dar, I." ⁴²Da rituni wuyau da tli dar, I, da dlam rakan. Mi amman guma ayawa shirin, akshi gu‌ɗ da jib jabtau. ⁴³Aci da ramma na dabaretu bikta, amman da gab‌ɗakshi da rame nin wambai be wakatu.

Chapter 6

¹Tla dasǝn dayi ɗa gǝri, pakuraucin gǝri ke da dǝgina aci. ²Gafa putu yahudaucin aci dlam gugza i kun susau cacpa Yahudaucin. Ndawa gawa me kǝrǝmtaci, da jabci gugza gǝru. Akshi da ramma, "Ba zada gugza tǝku da lkawan ?" Zada asǝm tawan wara a ci dlamau?" na amigǝri ³Sutku wǝn kapinta tǝn bai, wǝn Maryamu, yaganaucin gǝrin Yakub, na Isubu na Yahuda na Siman bai? Yaganaucin gǝri gamad a dagayi nawa bai a ritku? na Yeso⁴Sǝi da ramikshi ma, "Daman nabi na martapa bai i dakshi, i witak yaganaucin gǝri ko kun wunduwakshi." ⁵Aci ba dlamu bik ajab marmamin bai, sǝi mpa amigǝri i adak ndak fǝra rap ndan gatinakshi. ⁶Rashi bar jirewa shi jabtuna aci. Tlau da vaiki ɗa patatǝn a dlamek shi gugza.

⁸Aci ramikshi dama bebai gada rakanshi; sǝi zawa rugura: kwama ɓikta bai, dagwda bai i latintar kun. ⁹Amman kwa ɗawi tankalepet zegǝrkun: kwa ɗawa zanai shirin bai.Sǝi da ramikshi ma " lakwtu kwa tifi wǝnduwa nǝn, ambasa riwu sǝi gafa wara kwaivǝna ɗa gu. ¹¹Amman ɗa tawanke wara gǝni kun bai ko kǝremtu kun bin, lakwtu mi kwaiva riwun, sǝi kwa saspina bǝbǝr ɗagu da zǝgǝrkun, ga da dlamin gara saida i aɗakshi."¹²Akshi da vǝri da dlam wagǝrma ma ndawa da mǝstai nakshi da dǝvu aipapinkshi. ¹³Daji zuwawin gawa da ɗak ndawa; da zuwi murak i ɗak ndak ferarin, da nga tunakshi.¹⁴Dǝgǝm Hiridus da kǝmu bitku mak gada dlugun Yeso jin gara ire tawanke. Ndau jǝgab atika ramau ma, "Yahai baci Baptisma tlen gǝri da mutu gada kasǝn kǝrmai dlama bik ajab a wakata da ri gǝri. ¹⁵Ndawa jǝgab ma, "Aci Iliya, zam jǝgab ma, Aci nabi, kakǝ gayi dakun nabaucin kǝ waci.¹⁶Lakwtu Hiridus kǝmu sutku tǝn da rami ma, "Yahai wara daudi aɗau, thlan gǝri da mutu. ¹⁷Gada Hiridus wanau nda jǝbe Yahai da taushi na aci i dǝlo gaɗak Hirodiya ama yaganagǝri wara aci zǝbidu.¹⁸Gada Yahai rami Hiridus ma, "Be wara ka dlamau gu kalkal bai gada ka kutuna am yagana ci." ¹⁹Amman Hiridiya damina gǝshi na aci, har dama ki da tǝkina aci. amma ba dǝvu bai. ²⁰Gaɗa Hiridus a kalu Yahai gaɗa aci baci adaltu, nǝn mi go aibu, depsi na aci, kǝremta gǝri ani dici dlǝmid gǝshi amma dǝkana kasǝn, a kǝrǝm ta gǝri tlapar.²¹Sǝi manawa danai kǝ gafa ɗi Hiridus, a ci dlami ngǝmuri i ndak garva gǝri, na marmamin askaraucin na ndawa marmamin kǝ Galili. ²²Wunya Hirodiya na aɗa gara, da nai da dlamishi suwari, Hiridus na ndawa wara deu ri ngǝmuru, da kǝmi karak suwaru. Dǝgǝmsu da rami wunya ma, "Ajayiyu be tawanke mi kancu I ke na baridikǝm."²³Acu da ci yinɗa da ramma, "Be tanwanke ka jayin, na bari dikǝm harr reta lardi ga." ²⁴Wunya daviri vǝda, da rami miwu ma, "Na jayi tam?" miwu da ramma, "Aɗa Yahai baci Baptisma." ²⁵Na tasǝna bai wunyau da tǝfai ri ɗegǝm kaɗe da rami ma, "Nancu ka bara aɗa Yahai baci baptisma."²⁶Ko da bǝtku dlam tǝna gǝshi, dǝgemgu tlapar amman adumu kuri dlama be wunya jayu bai gaɗa yinɗa wara mau gaɗa magǝrafcingǝri. ²⁷Dǝgǝm gu da wayi askarabu gǝri danai dici aɗa Yahai. Askarabau dayi dǝdo gu dakdai na aɗau. ²⁸Ndanna aɗau i tire da bardi wunyau, atekǝ dayi da bardi migara. ²⁹Pakuraucin gǝri kǝma be wakatutǝnu, danai da mina guvu dayi da dabgǝdu.³⁰Pakuraucin da cacpina da vaiki na Yeso a rameci ba akshi dlamu na be akshi gugze ndawa. ³¹Sǝi aci da ramikshi ma, "Avǝrina kwayi nakun i fanfara pata, kwa putaci." gada ndawa ani aya, har akshi ba lakwtu ta masanagun bai. ³²Gaɗa kasǝn, sǝi akshi da tǝfi suwan am, dayi nakshi riwara go ndiwa.³³Amman ndau daikina lakwtu pǝɗakshi, sanutinakshi tǝnu, sǝi da banji rawa a zǝgǝr da kunu ɗa marmamin har da wurmina pakuraucingu i nje riwu. ³⁴Akshi zade rewutǝnu sǝi dai kǝmi na kanjǝnuk shi gaɗa ndau dlamnakshi ka tumankin wara go magwatak. sǝi da mbanji gugzek shi be gawa.³⁵Lakwtu nutǝn gara tlapar pakuraucin gu danai iri gǝri da rammm, "Rǝtku farfarak pata, afa ke jǝbna vǝgi. ³⁶" A sallamatinak shi gaɗa dayi vǝdadin, na ɗa patatin kǝ damtutku da masai bikta , da ci."³⁷Amma da wurǝk shi da ramma; "A barinekshi bikta da ci" Akshi da ramici ma, "Jayi bi, ja masai burodi kǝ dinari danmak shirin ja barikshi da ci?" ³⁸Sǝi aci da ramikshi ma, "Kunna burodi nawan? Ada kwai ki." Akshi i ke detǝnu, da ramici ma "Ada burodi vad na vunakau shirin.³⁹A ci ɗawi ndau dan mbashi i aɗa azem gatla tlered. ⁴⁰Akshi da mbashi i kun kurak: kurak kǝ cacpa danamak-danamak na kurak kǝ cacpa gumu vad- gum vad. ⁴¹Dami burodi vadgu na vunakau shirin gu, da sukci aɗa gǝri dǝsku da barkawaci, dak ji burodi, da bari pakuraucin gǝri dampi kǝma ndau. Da bǝri vunakau gu cam i ndau.⁴²Algi cak-cak da ci da wayi. ⁴³Akshi da cacpi gagǝzhin burodu na vunakau wara ndawa tau har da bi daɓer guma ayawo shirin. ⁴⁴Ndawa dubu vad ne mi ta burodu na vunakau gu.⁴⁵Kade da ɗawi pakuraucin gǝri tǝfi nakshi i kun suwa am dayi nakshi i kǝma gǝri, da palla Betsaida. Lakwtu kǝ a aci a kun sallamata algu tǝnu, sǝi aci dayin gǝri iɗa gugyak i magita. ⁴⁷Aduwau dlaman gara, sǝi suwa anku dai vina aci rugǝri ada gagai.⁴⁸Sǝi aci dai ki pakuraucin gǝri a tǝfinakshi ngǝnǝpu i ri wara akshi aya gu. gada zǝwak tlengara adakshi. Divid, sǝi a ci da nai irikshi, a rakan a ɗa anku, ancu da bǝnci da bakakshi. ⁴⁹Lakwtu akshi i ka ci a rakan a da anku tǝnu, akshi daiki ka acu ka kulǝram, sǝi akshi da ɓanji kalau kur wa ⁵⁰gaɗa akshi i ka ci da kalwunakshi. Na tasǝna bai sǝi aci da dlamik shi rama, "Kwa kalwa bai iyu ne pa!"⁵¹Acu da tǝfi i kunu suwa am gu, sǝi zǝwak am gu da yingara. cak-cak shi da jǝb jabta biwu. ⁵²Gada akshi sanutu benda dlamau kǝ ajab kǝ sukuna burodi bai. Gadak sǝn sǝi gǝshakshi da dlamingara dukshi.⁵³Akshi de jigam anku tǝn iɗa Jinisarata, da taushi na suwa am shu i rewu. ⁵⁴Sǝi akshi da vǝre da kun suwa am gu, na tasǝna bai ndawa da sanutinakshi. ⁵⁵Sǝi ndawa da yi lardu mak, da jǝb nina ndawa mi ngabai i aɗa rakai, da ri tawanke mi kǝma na labar ni gǝri.Ritawanke aci tefi ɗa patatin, ko marǝmamin ɗa ko kun lardi, nda pi ndawa wara nga bai i ri patata asǝk, a jaya gǝri ma, aci dai vakshi da tǝnci miya kacum gǝri. Dǝk ndawa wara lǝntaci, ngatinakshi.

Chapter 7

¹Parisaucin na nda gin arajo jigab deu da Urshalima, da chapci nakshi iɗagiri.²Se akshi da ki pakuraucin gu a tak taa viya amikshi bai. ³Pharasaucin na yahudaucin a taa bik taa bai se viyu amikshi gaɗa lono gasgaraucin. ⁴ka ki parisaucin de da assik nin, se vuyu tikakshi damba da chi taa. Na linok gawa mi wara se nda ɗugu i awayau. Har na viya ja girgiyayin, dawawin, dipapin, funanin mi wara nda tak taa i kunu.⁵Parasaucin na ndak taran da jayi Yeso ma, "Ɗawun tam pakuraucin chi a ɗiga be gasgaraucin ramu bai? a viya amikshi bai damba tak taa?"⁶Se Yeso da ramikshi maya, " Ishaya ramu jirewa i aɗa kun munapaucin a ci tarnu ma, "A dlama kǝrmai na miyak shi amma gǝsha shi pudun da riganai ⁷Kǝrmai shi ki vatku, gugzak shi na linok shi kun ndawa.⁸Kwai vuna linokk Kakasku, kwa ɗiga ki ndawa ⁹a chi da ramikshi maya, "Kwa kurna linok Sǝku, kwa jibna aɗakun ¹⁰Musa ram maya, 'A saksakci Afa chi na michi, 'Nin ramu gabshi afuk giri ko na migiri tabbas a chi amantn giri.'¹¹Amma, 'Nin rami afuk ko mi giri ma, "Be miwara kwa biwu da riga na bardi Sǝku ¹²ga ɗa ka sunu na duva wantai ki banata afku na mai. ¹³kwa mistana linok Sǝku atubai se be mi wara aɗa kun ramekun tin wacci. Na be mi wara ganawaa bai kwa dlamau."¹⁴Se aci da ɗauri algu guwam da ramikshi maya, "A kiminayu duk kun kwa sanuci. ¹⁵na be miwara a tifa da miya ginin bai da vuda mi wara da dlamchachi, se dai be mi wara avurayi da miya ginin ne da dlamcachi." ¹⁶Duk nin mi wara na aguɗd da kǝramta.¹⁷Yeso daivina algi gu datfin giri i munduwa, se pakuraucin giri da jaya chi wurzu rammau. ¹⁸Se Yeso da ramma ya, "Kuncham kwa sanutu ramau bai? ko kwe ka be mi wara tufi kun ginin da vuda a dlamta giri bai ¹⁹gaɗa a tifa i kun gǝshi giri bai, amman i kun bashi giri da dlamin gara shau sai kun shadda." Na ramatku Yeso ɗalmuna bi taa duk.²⁰A chi da ramma ya, "Be me wara vure da kun ginin a tune a dlamid giri. ²¹Gaɗa da kun gǝshi ginin gabshu kǝmangar, tunani ki maka ama, kǝra, tǝk ginin, ²²tapai, gin kare ginin, hal gabshu, livata ginin, ta gǝshi, rakatta, marǝm aɗa na dlabgǝnu. ²³Duk be gabshu tuku a vuraryi da kun gǝshi, su akshi ne a dlamǝd gi nin.²⁴Se a chi da tlhi dayin giri i lardi ki Tyre na Sidon. Se da nai i wunduwa, mi wara an chu nda ziga a chi a riwu bai. Duk na kasǝn a chi dabsu bai. ²⁵Kade ama ɗagai mi wunya gamgam mi wara na zuwak, kǝma na labar gǝri, danai da dagami i kǝma giri ²⁶Amau zadak greek basurafinya amau da wila chi da ji na zuwak gu da aɗa wunyau.²⁷A ci da ramma, "Dugo mamu da tana ta'a. Kalkal bai ndami bik taa mamu nda wayi i jaɗin." ²⁸Se amau da rami chi maya, "Ka sunu miginyi aman jaɗin a tak taa mi wara vǝgu da ɗa tebur ki mamu gu."²⁹A chi da ramitu maya, " Gaɗa karan kasu, aji bekǝm na bǝbai zuwak gu na bai i vuna wunya kǝm gu" ³⁰atu da kalchin gar i wunduwa gar, da tashi matkan gu da viji aɗarai nabai gatǝn gara.³¹Zamwam a chi ɗa tlhi da lardi Tyre, dayi da sidon i gaddira Galili har lardi Dikafolis. ³²zamwam ɗani dici nin wara kurma dakwiya, akshi da wilici ma dampi amigǝri i da warau³³Se achi dami warau i baka da gadavan ndawa na abkal se daɗawi gubak gǝri i aguɗ warau, a chi tupki nawuk tǝn da linci marnyi warau. ³⁴A chi daki dǝsku i Kakasku da ram maya, 'Iffat!' ma, "Aribchi" ³⁵kade kuma rama gǝri da latetengara, be mi wara daptu maryi gǝri namramau na bai, se rama gǝri bǝlan.³⁶A chi da ramikshi ma rame inin wambai, kulum a chi a daptak shi na ramau amman kullum se a sukuna. ³⁷Ndawa se jabta be mi wara a wakata, akshi a ramau ma, "A tanke kalkal bǝlan" a ɗawa kurma da kimi, dakuya da dlam rama.

Chapter 8

¹I yuwan tǝn, ndawa chacpi gawa, kuma akshi na bi ta bai. Yeso da dare pakuraucin da ramik shi ,²"I na mugurim algi gada akshi a dagayi na iyu tǝn yuwan kwan akshi ba bik tabai. ³In na jimbilanashi i wunduwa na bik tabin a dagam nakshi i ɗak dǝvo, jigab kuwa veri da ri pǝdǝm" ⁴Pakuraucin gǝri da ramikshi ma, "Wabi bikta daman da rawan da patatku har da ba ci ndawa?"⁵Da jayakshi kun na guntu burodi nawan? Akshi ma, "Gatkasa" ⁶Da rami algu dambasunak shi gagai. dami burodi gatsau da bar kawaci, da pishashiri. Da bari pakuraucin da tarɓi i ndawa.⁷Akshi na vǝnakau rap, da barkawaci wam, da rami pakuraucin gǝri ma da ɓiri wam. ⁸Akshi da ci da wayinakshi, akshi dan gu gagizhin da niyi dapǝr katkasa. ⁹Akshi diwa dantu dubu hudu. Da wayi nak shi. ¹⁰Go labirta a ci da tifin gǝri kun daragai am, dai nakshi i kun lardik dalmanuta.¹¹Se parisaucin danai da jǝb gamdaya na aci. Akshi da maki dari gǝri gaginawa be da dǝsku, gaɗa kaktla gǝri. ¹²Da tlan kuraram da pǝdǝm i gǝshi gǝri daram maya' "Gada gumu zadak zaman tuku an ci ginawa?" Jirewa na ramekun, "Go ginawa me na barikun zadak zaman tuku." ¹³Se dabzinakshi dayi datfin gǝri ikun daragai am gu wam, da yin gǝri jampel dama.¹⁴Se pakuraucin gǝri gu datiwayi na ma burodi a kun daragai gu. ¹⁵Da gabdak shi da ramikshi maya, "Aikina blan, kwa tlan ankal na gabshaucin yesti parisaucin na ki Hiridus.¹⁶Pakuraucin gu da yardatinakshi i gadavakshi gaɗa akshi na burodi bai. ¹⁷Yeso zigana sǝn, se daramikshi maya, "Dawan tam kwat ka dameta gada kun na burodi bai?" Gusku ya ye kwa gun bai? Gusku ya ye kwa sanutu bai? Gisha kun tlmun gara dukshi bi?¹⁸Kun na da kwa lawan bai? kunna aguɗ kwa kimu gu bai? kwa tanu bai? ¹⁹Lakwtu na kitli guntu burodi vaɗ i gadava ndawa dubu vaɗ tun, kwa vina dabǝr nawan ki pishashira burodi gu? akshi daramma, "Guma ayawu shirin"²⁰Lakwtu na biri burodi gatkasa i gadava ndawa dubu hudu, kwame dabǝr nawan? Akshi daramici ma, "Gatkasa" ²¹Darami shi ma, gusguyaye kwa sanutu bai?²²Akshi danai i Baiseda. Ndau dan di ci tliguyu da ramici ma da lintaci. ²³Se Yeso da jǝbai ami tliguyu dai na aci i akau ɗa. Da tǝbki ci nawuk i da gǝri da mi amai dan pi i aɗa gǝri, da jaya ci ma, "Ka lawan gǝmo?"²⁴Daki dǝsku darammaya, "Na lawan ndawa a rakan kaki wakakin". ²⁵Se dampi ami wan i da gǝri, se da warau da ripchin na da gǝri, se da bandi lawan, adumuna lawan sosai. ²⁶Se Yeso da sallamaci naci dayin gǝri wunduwa, se darammaya, "Kat tife kun da bai"²⁷Yeso dayin gǝri na pakuraucin gǝri i patak kaisariya filibi. I da dǝvo se da jayi pakuraucin gǝri, "Ndawa aramo ma i tai?"

²⁹Da jayakshi ma, "Wate kun wam kwaramau ma i tai? Bitrus ma, "Ci Masihu." ³⁰Yeso dagabdakshi darame nǝn wambai.³¹Se dabanji gugzekshi wam ma wǝn ginin aye sa bone gawa, gazgaraucin na mallamci dumaya na ndak taran a kur na aci, aku yuwan kwan a tlayin giri. ³²Ran kasu ipatata, Se Bitrus i wa ci baka da tlamici thliri³³Amman Yeso damistai daki pakuraucin gǝri da tlan thiri i Bitrus maya, "A tlabi dagu ga! "Ka dawa aroci iɗak bi Sǝku bai se idak bin ndawa" ³⁴Se da daure ndawa na pakuraucin giri da gayi, daramikshi maya, in nǝn anchu ɗiga ga nǝn, akurna aɗa gǝri; da me dim dliga gǝri dadge iyu.³⁵Duk nǝn anci dari aro a ɗayidu, kuru duk nǝn mi dayina aro gǝri gadaga, na gada labar herr abidu wam. ³⁶A ribta gǝmo i nǝn, dabina duniya duk da bukina aro gǝri? ³⁷Nǝn abargumo imiya aro gǝri?³⁸Duk nǝn azhuruga na ramaga i kun ndak tapai na ndak aibu, wun ginǝn akumu na zhirau gǝri gafa saksakta Kakasku na melekaucin den

Chapter 9

¹Aci ramik shi maya "Jirewa na ramekun na ndo dagai dar'i arituku wara a lawan mutu bai se garvak Sǝku dew." ²A ku yuwan zǝdu Yeso dauri Bitrus , Yakubu na Yahai da gayi iɗa gugyak. Se gǝnawa gǝri da palcin gara i baranshi. ³Kachum gǝri da palcin gara a weda a rawai saral.⁴I ri tunu se Iliya na Musa dapakekshi dajǝp rama na Yeso. ⁵Bitrus darami Yeso maya, "Mulum thdam blan jaritku wa dlam sǝsau kwan gayi ki ci, gayi ki Musa, gayi ki Iliya." ⁶Amman a ci zǝga be a ci aramo bai gaɗa akshi kalwunakshi.⁷Kǝrabak da chimna akshi se wura davǝrai da kun kǝrabak gu maya, "Sutku wun ganai a kirimtena chi." ⁸Amman akshi ika bakak shitǝn akshi ika nǝn bai sai Yeso.⁹Akshi afuyi da ɗa guguyak tunu se a ci daramic shi maya, "Kwa ramme nǝn bai fa be kwekau se wun gǝnen thla da mutu. ¹⁰Se akshi da jǝb na ramo i gǝshakshi, amman akshi aroma i gutukshi maya "thayi da mutu" tam a nupu.¹¹Akshi jayaci ma, "Gaɗa gǝmo ndak taran aramo ma Iliya ani sǝkur?" ¹²A ci dangumik shi maya Iliya de sǝkur gada da dalmi tanke, wate gaɗa gǝmo da taranu ma wun gǝnǝn a sa bone be gawa kake nǝn me da tharyidu? ¹³Amman naramekun Iliya den gǝri sǝram akshi i ku thama be akshi dlamo bai ka ki me ndak taran ramu ida gǝri.¹⁴Akshi kate ri pakuraucin tunu data se algi gawa na ndak taran a gamdaya na akshi. ¹⁵Akshi i kachitun algu mak a jabta se darewe ndama gǝri. ¹⁶Dajayi pakuraucin gǝri maya, "kwa gamɗaya na akshi i da gǝmo?"¹⁷Gayi dakun algu dauri cimaya, "Mallum nade na wunga iri ci na zuwak me daptena aci i rama, ¹⁸Jǝb naci daraɓina ci da na kumpa amiya gǝri, gadina yanu gǝri, daudin gǝri. Na jayi pakuraucin ci da jidu amman akshi dema bai." ¹⁹A ci maya gabshi zadak har fatawan na thlabna kun? har fatwan na kanadi kun? annada achi."²⁰Akshi dan dechi mayam gu. Zuwak gu ika Yeso tunu, da taɗ na mayim gu i mu'ir dadagamin gǝri i ɗa miya gǝri na kumpa. ²¹Yeso da jayi afak mayimgu ma tun fatawan a chi kasau? Afuk ku da ramma tun achi a mayim gangam. ²²Zǝgǝr gawa a virgka gǝri i kun aka ko ikun am ancu datki na aci. Ka ɗima na dlama be i aɗau nǝn, a kǝmi kanjino ja ka latuja.²³Yeso darami chi maya, "Kadimudǝn, tanke kiske iri baci bar jirewa." ²⁴Kaɗe afǝk mayimgu dauri maya, "Nabar na jirewa a lachi baci rashi bar jirewa!" ²⁵Lakwtu Yeso ika algu ani ri gǝri tunu, se dajina zuwak gu daram maya, "kun dukuya na mak zuwawin nadawakun a vǝrina ɗat ka mayim gu kwa sukuna ɗiga gǝri wambai.²⁶Se da ɗanyi pǝdǝm da dlam rǝb thapar da taɗ mayim gu. Mayim gu da dlamen gǝri ka mutun gǝri har dawa ma, "Na bai." ²⁷Amman Yeso da sukca ci na amai gǝri, se mayim gu da thlai.²⁸Lakwtu Yeso tifiwunduwa tunu se pakuraucin gǝri da ja yaci kiɗak maya, "Gaɗa gǝmo jadima dikshi bai?" ²⁹A ci daramik shi maya zada sau avǝrabai se na magita.³⁰Dainakshi dari tunu daɗgi da kun Galili. Anchu tike da ziga ri akshi a riwu bai, ³¹Achi a gugze pakuraucin gǝri daramikshi maya, "Dabar na wun gǝnin ami ndawa datkina chi. Dat kǝna chin daku yuwan kwan a thlayin gǝri wam." ³²Akshi sanutu ramau sǝn bai, se dai akshi a kalau jaya gǝri.³³Akshi de kaparnahum tunu, lakwtu akshi a kun wunduwa achi da jayak shi maya, "Kwa rama gǝmo wada dilau tunu? ³⁴Amman akshi katadu bai, gaɗa akshi atika gamɗaya i witak shi ma, marim nǝn tai. Se achi dambashi baka gǝri guma ayawo shirin i da gayi daramik shi maya, dek nvn mi an chu da thap ki sǝkur nǝn, da thapu ki akau, da thlap guzab tike.³⁶Dame mayim gangam dampi witakshi dami da gabta gǝri da ramma, ³⁷"Tike mi gǝnu mayim tuku ikun dlagun ga, gina iyu, tike mi ginayu ginna baci wanayiga.³⁸ Yohana daramici ma, "Mallum je ka nǝn ɗagai adik zuwak na dlagun ci amman ja dapti na aci, gada aci dǝguwabai." ³⁹Yeso daramma, kwa dapta ci bai, na nǝn bai wara dlam be marim ikun dlagun ga da dlap baci kurga.⁴⁰Tike mi makurawa bin aɗagayi na wa. ⁴¹Tike mi bari kun am mudinkuyi gayi ma kwashin achi ki kiristi, jirewa naramekun achi aboka lada gǝri bai.⁴²Tike me dawu gayi dakun mamu gangam tuku da dlam iabin, dikadicin bǝlan da takwshi ci vinyi i wura gǝri da taɗ naci ikun anku. ⁴³In amaici a ɗawa ci ka dagamen aujidu. Gara kaujidu. dikadi bǝlan katfi wunduwa Sǝku na amai gayi damya katfi aka mi amutubai na ammi shirin. ⁴⁴ Mi kishashen gu a mutu bai ako ke a gumaku bai.⁴⁵In zigar chi a dawa chi ka dagamin, akdidu, dikadu bǝlan katfi wunduwa Sǝku ɗukdu damiya katfi aka na zǝgǝr ci shirin nin. ⁴⁶Kishahin gu amutubai ako ke a kunamu bai⁴⁷In dai da chi adawaci dagamǝn gwamma kajidu a tlap bǝlan katfi wunduwa Sǝku na ɗa gayi damya katfi aka na ɗa shirin, ⁴⁸fatawanke in kishak kunu mutu binin akau ke amtu bai.⁴⁹Atro tikenda babata gǝri na aka. ⁵⁰Beza bǝlan amman in beza taɗna karakgǝn ka kacidu beza fatwan wamm a thlabin beza i witkun gaɗa kwa thap kilapiya i witakun.

Chapter 10

¹Yeso ivu riwu tǝnu da yingǝri i lardi judiya se dayin gǝri aku anku judiya se algǝ da nai i rigǝri wam kakǝ mi ac kawa gugzekshi ²se parisaucin da nai tabtla gǝri na jaya ma " dlamungara kalkal bi gimsǝk da ta'i amagǝri?" ³ se aci da wurikshi ma "Dumaya Musa ramikun ma tam? ⁴se akshi da wuri ma "Dumaya musa ram ma gimsik da tarnyi kakkadu ta'i da barditu da rarkina atu.⁵Yeso da ramikshi ma, "gaɗa gauɗak aɗakun ne Musa tarnikun kasau ⁶Tin sukurgara Kakasǝku dlam gǝmsǝk na ama.⁷Gaɗa kasǝn gǝmsǝk aiva na afikgǝri na migǝri da tlǝbgǝngǝri na amagǝri ⁸Akshi dlamnakshi tǝka gayi akshi fak a dlaɓa shirin wam bai se dai tǝka gayi. ⁹Gaɗa ka sau be wara Kakasku nibkidu i ɗa gayin nǝn wan da ɓǝra bai.¹⁰laktu akshi a munduwa pukuraucingu jayaci i ɗak sau. ¹¹ se aci da ramikshi maya nǝn wan wara tan na amagǝn da zibai ama ɗagai dama dlam na aibu tapai na atu ¹²Kuru atuye taɗena musikgǝarn da zǝbu na gǝmsik ɗagai dama nin atiye dlamna aibuk tapai¹³se aakshi dandici mamukshik gangamin gada da lintakshi amman pukuraucingu da gǝrnyi ɗakshi. ¹⁴Laktu Yeso ika tunu kǝma karakshi bai, " aivina mamau gangamin danai iriga kwadabtakshi bai gada garva kakasku kǝ jirikshi.¹⁵Na rameku jirewa nǝn tawanke wara gǝn garva sǝku kakǝ mayim gangambin abi tifa bai ikunu ¹⁶Se aci dami mayim gayi i ɗa gabtagǝri da pikshi barka¹⁷Da kuksin se da jib rakangǝri, se nǝn ɗagai da rawai da pu kufugǝri i kǝmagǝri, "da dlam jaya ma "Malǝm bulan na dlama gǝmo na bi aro mi go dadigǝri?" ¹⁸Yeso da ramikshi maya "Kaɗayu bilan gaɗagǝmo? a a aina nǝn bǝlam bai se kakasku rugǝri. ¹⁹Kasgana dumaya musa ka tǝka nǝn bai Kadlama tapai bai ka dlama kǝra bai kawuda adalama i nǝn bai kata Aaman gǝnǝn bai, A sasakci afaci na mici.²⁰warau da ramma malum jandu tuku duk naɗǝgǝdu tun na kun mafindi ga

²² amma gaɗa ramatku gǝshigǝri da dlǝmatungara da yin gǝri na gǝshi gaɗa baci liman tlapar²³Yeso daki rai da rami pukuraucingiri ma, "a dlam tita ka tam ndak liman dabi tifa i kun garva sǝku" ²⁴pukuraucin gu da kirinci tikakshi i ɗa ramagiru amman Yeso da ramikshi wam ma " Mamau" tita ka tam tife garva sǝku ²⁵A dlamangara kǝske dlǝgumau da tifi da kun aliburam kapǝn baci liman da tǝfi kun garvak sǝku".²⁶gidshi da kirimci tikakshi da rami gatukshi ma a katutan tai? ²⁷Yeso dakakshi da ramma, i nǝn gaiwa a dlam tita amman be tawanke i ri kakasku tita bai. ²⁸Bitrus da jib rama na aci ma " aiki ja jabuze na be tawanke , ja diginaci"²⁹Yeso da ramma na ramekun jirewa na nǝn gaitak bai wara ive na wuduwagiri , yaganagiri, gimsik ko yaganaucin gamaɗ ko mi ko afik ko kutlai ko kamin gaɗa ganai a bina aro mi go dadigǝri. ³⁰wara aye gǝnyi disku na danamak ikun duniyatku wuduwawin yaganauci gamsak na miwad na mamau na yagananin na bone ikun duniyatku mi na aro go dadigiri. ³¹Amman dawa gawa ki sikur a dlamanakshi ki akau ki aku ke a dlamanakshi ki a kau ki aku ke a dlamankshi ki sukur³²Akshi a da duvu i nye Urushalima pukuraucin Yeso a rakan i kimakshi pukuraucin gu a kun ajab , da rakan ikun ki akau aun kimu kalau, se Yeso da gu gumu a yawo shirin i baka wqau da jib ramekshi be wara a ye wakata na aci. ³³Aikina wa nya i Urushalima, da yi bari na wungi nǝn i malamcin dumaya na ndak taran aye bar na aci i mutu, nda bar na aci i ami ndawa mi ziga sǝku bai. ³⁴Akshi aye ngarimtagiri da tibtici nawuk, da pici ngar da tikina aci amma aku yuwan kwan nin a dlayingir.³⁵Yakubu na yahai kutli zabadi da nai i rigiri da ramma malum jancu ka dlamija be tawanke mi ja jayaci, ³⁶Na dlamekun tam" ³⁷ Aivi ja jambashi na ci ikun kirmici gayi da amici ki mata gayi da amici ki madlawai"̈³⁸Amma Yeso da daramikshi ma kwasga be kwajayau bai, kwadumuna sau ikun girgiya wara naye nye sau ko babtisma wara da ye dlama ³⁹Akshi da ramikshi ja dumudu se Yeso da ramikshi girgiya wara vna nye se kunu, kunke kwaye se kunu babtisma wara da dlama ke kuye da dlamekun ⁴⁰Amman baci basu i a mi matagagu ko ami madlawai ga sin na barikun nin i bai. amma atu ki ndawa wara nda saparatu.⁴¹Laktu pukuraucin guma kimalabar tiku se da dlam nakshi gishi na yakubu na yahai ⁴²Yeso da daurai akshi da daurai akshi da ramma kwasgana ndak garva ki ndak ada ayuwa a ginna ri basu da tifi i garva ki garva kwina i diskwakshi⁴³Amma a dlama kasǝn bai, i gadaba kun nǝn wara ancu da dlaɓi marum i witakun n̂ǝn da dlamin gǝri mayum gangam kunakun.⁴⁴kuru dǝk nǝn baci intu dlamaki sǝkur i gadavakun kun nǝn, da dlamin gǝri guzuɓ kun gid.⁴⁵wungi nǝn dew gaɗanda dlamici guzabana bai, sǝi dai aci da dlaɓi guzuɓ.Da bar aro gǝri gaɗa da tligji aro ndawa gawa.⁴⁶Akshi danai i jariko, locktu aci aiva jirico na pukurrauci gǝri na algi gawaa akugǝri wun Timaeus, Bartmaeus kutli baci wili dam mbasu a baka duvu loctu ⁴⁷aci ƙuma Yeso ki Nazarat a nuta t̂unu, jib ɗaura ma, "Yesowun Dauda a ki mi kanjino ga!. ⁴⁸Ndawa gawa da jib gǝrin i ɗa tliguyu, ma, da cim na wura miya gǝri, amma sǝi ɗauri na awayau ma,"wun Dauda a kimi kanjinoga!".⁴⁹Yeso dar i da ramma nda daure aci, akshi da ɗaure tliguyuma, a dlam awayau! a tlen!, warau a ɗaura ci. ⁵⁰Aci da vǝrki na kachim gǝri i baka, da katǝri dar i , i kuma Yeso.⁵¹Sei Yeso da ngumici da ramici maya, "kan cu na dlamici tam?"Tliguyu da ram ma "mǝgǝnyi" nancu nabi .lawan ⁵²Sei Yesoda ramicima aji naci, barjirewaci ngatu naci dasun dasun dajib na lawan.Sei da ɗigi na aci i dǝvu.

Chapter 11

¹Akshi dew i Urshalima tǝn, dantau na Bethphage na Bethany, i gugyak olive, se Yeso da wani pakuraucin gǝri shirin ²da ramikshi ma, "A da i ɗa tiu, Kwatfǝn kwa lawan na, matkam kwara wara gale da guyubai. Afit kina kwanda nai. ³Gǝd nǝn jayikun nin, kwa ramma megenyi ancu gusku a dlam paida na atu.⁴Akshi dew tǝn da bi na matkam kwara da tawksa miyak dǝvu, sai akshi da fǝtkedu. ⁵Ndawa dagai dar'i beramgu da ramik shi ma, "Kwa fitka matkam kwara tǝku i tam?" ⁶Se pakuraucin gu da ramik shi yadda mǝgyni ramǝkshi, se ndau dab zina akshi da fǝtki.⁷Pakuraucin gu danna matkam kwarau i Yeso se dan pi akumari i aɗau gada Yeso dan dagayi. ⁸Ndawa gawa da pi akumarakshi i adak dǝvu ndau jǝgab danpi awai wokakin shi gaɗa Yeso da tak'i in a bǝntan. ⁹Ndawa wara wurminaci i nya na ndak diga gǝri dajǝp ruwa ma, "Hossana! Barka i nǝn wara dew i kun dlagun Seku. ¹⁰Barka i garva dǝsku wara ani ki afawa Dauda! Hossana i nǝn wara a garva!"¹¹Se Yeso da yi Urshalima datfi i kun wunduwa Sǝku se daki betawanke mi wara a kunu. Aduwaw dlam tǝn, dayin gǝri i Bethany na pakuraucin gǝri guma ayawu shirin. ¹²Da dlanu katayakshi da Bethany, a chi a kemu maya.¹³Se da kai waka ayawu da pǝdim miwara na awai, se aci dayi riwu gaɗa ko da wakau na ɗi, amman na be wanbai se awai, gaɗa lawtu ɗi ayawu bai. ¹⁴Se da rami wakau ma, "Nen wam ata di kem wam bai." Se pakuraucin giri da kemidu.¹⁵Tufew i Urshalima, se datfi i wǝnduwa Sǝku da bandi raika ndak asek na ndak masa da riwu. Se a ci da jimbilina tebur ndak piya dagwda na ri mbasu ndak dǝbda bararin. ¹⁶A ci bizu nǝn wam bai dami be da kun wǝnduwa Seku wara ki dibiɗ.¹⁷A ci nda gugzig shi ma, "Da tarna bai, 'wunduwa ga a dlab ri magita waginik da? amman kwa dlamdu ri chacpa akiraucin" ¹⁸Marmamin ndak dumaya na ndak taran da ki mina be wara a ci ramu. Se akshi da dlam dǝvu wara akshi a tǝk na a ci. Akshi kalwunak shi ga da ndawa gǝd a jabta na be wara a chi a guskek shi. ¹⁹Gǝd aduwau dlamin, akshi dap zina da gu.²⁰Akshi a bǝnta pǝdem tǝn, se da ki waka ayawu gu wudin gara har arau gara. ²¹Se Bitrus da tani da ramma, "Mullum a ki! waka ayawu wara ka tharyu wudin gara"²²Yeso da ramikshi ma, "Abarina jirewa na Sǝku. ²³Jire na ramekun gǝd nǝn mi wara rami gugiyak tu ku, "Aptenakem kate fi i kun anku, in aci barna jirewa i gǝshi gǝri nen na be a ci ramu, Sǝku a dlamadu.²⁴Jirewa na rame kun; Gid be ka dlam magita ka jayin, a bar jire ka badu, zam a dlamangara ki ci. ²⁵In ka magita nen, ka tubti na ged be wara nda dlami ci, gada Afukun wara a desku a tebta di kun be kwa dlam kalkal bai. ²⁶Kwa tibti bin kun wara a desku a tibte kun aibakun²⁷Akshi dew i Urshalima wan ten. Yeso a rakan i wǝnduwa Sǝku tǝn, marmamin ndak dumaya, nda taran na gasgaraucin da nai i ri gǝri. ²⁸Akshi da ramma, "Ka dlama bitku na kǝrmai tawan? zam ba ri ci kǝrmai dlamau nǝn tai?"²⁹Yeso da ramishi ma, "Na dlame kun jaya gayi. A ramina i ke na ram di kun kǝrmai wara na dlama betku na atu. ³⁰Baptisma Yahai ki Sǝku ra ki ndawa? a ramina"³¹Gamɗaya datfin gara i witak shi, "In wa ramma ki Sǝku nǝn, a rammau ma gaɗa gǝmu wa bar jirewa na aci bai? ³²Zam wa ramma da ri ndawa nǝn da bizawabai, ndawa gǝd bar na jire iɗa Yahai nabi. ³³Se akshi rammi Yeso ma, "Jazgabai." Se Yeso da ramikshi ma, "Iyu ke na rame kun garva wara nda dlam bitku bai."

Chapter 12

¹Yeso da banji gugza i kun rama na gagǝnawa, maya. "Nǝn ɗagai zegumu kam inabi, da vaikǝdu na daraga, da ɗalmi ri takad inabu, dalmina dababurak da saarnuti na kangu i ndak ruwai da yin gǝri buwa pǝdǝm. ²Kalkal lawtu gara, se da wanyi gabayi gǝri gayi iri ndak ruwai kam inabu gaɗa dagǝneci ɗi wakau. ³Amman ndau wana kangu da jibaci, da dadgaci, da rarkǝnaci ami gaɗau.⁴Se aci da wanyi dama, nda kǝmi dici tǝta i aɗa gǝri, daivi naci i kun zhirau. ⁵Zam aci da wanyi gabayi dama akshi da tǝkǝdu. Akshi dlam kasǝn i ndawa gawa da dadgi jǝgab dat tǝki na jǝgab.⁶Zam aci na nǝn gayi wara aye wanayu, wǝn gǝri kǝ ntau. Aci ne kǝ akau wara wanaci rǝkshi. Da ramma, "Ko da wanange akshi a kǝmu na martapha wǝngagu." ⁷Nda wani ikam gu da rami gatukshi ma, "Yo, su baci ta gado gu, anna wa tǝkina aci. gadogǝro da dlam gara kuwa."⁸Akshi da jibaci, da tǝkǝnaci, da vǝrkina guvu da kun kamgu.

¹⁰Kwa gugza biko ikun kakadu Sǝku? Gugyak mi yara nda lima kuru, atine dlamin gara shi limau, ¹¹sutku migyi dlmingara bi ajab i dawa"' Akshi maku dajǝb na Yǝso, amman da kalwuna algu, ¹²gaɗa akshi zugadu rama gaginawa wara aci dlamau gu na akshi. Sai akshi daivi na aci dayinakshi.Sai akshi dawanyi parisaucin jǝgab na nda Hiridus gaɗa dajibaci iri rama. ¹⁴Akshi deu tǝnu, se da ramici maya, "Mullum, jasgadu lameci bai na nǝn , kamana tike kalka. gugza rama Sǝku ke jirewa. Dlamungara kalkalbi da bar arajo i Kaisar, Ko a'a? Jabari ra a'a? ¹⁵Amman Yeso zigana halshi kǝ munafǝk da ramik shi ma, "Kwa kaktlaga gaɗa gǝmo? Annada dinar gu naki¹⁶Akshi dan di ci dinari gayi, se daramikshi ma, "Janpel na dlagun gaye a ɗau?" Akshi da ramma, "Kǝ Kaisar" ¹⁷Se Yeso da ramma, "Abarine Kaisar be wara kǝ Kaisar, i Sǝku ke bee mi kǝ Seku." Akshi da jabtaci.¹⁸Se sadukiyaucin wara a ramau ma na tlayi da mutu bai dani ri gǝri dajayaci maya, " ¹⁹Mallum, Musa tarnija ma 'yagana ginin mutu daivi aa go matkamnin, se yagana gǝri dami amau da 'yawici kutlai'²⁰Na yaganaucin katkasa, kǝ sukur zǝba amau dam tun gǝri ba ɗi bai. ²¹Mashirin gu dami gado amau, a cike damcin gǝri ba ɗi bai. Makwangu ke kǝsen. ²²Har ma gatkasau ba matkambai. Amauke damcin gara. ²³I lakwtu tlayi da m,utu atugu a tlaɓa ama gaye da kunakshi? gaɗa yaganaucin gatkasa mak zǝbatu"²⁴Yeso da ramma, "Sutku ne dalili taltakun bai gaɗa kwa zǝga rama Sǝku bai ko kǝrmai gǝri? ²⁵Gaɗa lakwtu mi akshi tla da mutu nin, akshi a dlama zǝba bai, ke nda basakshi zǝbai, amma akshi a dlaɓa ka malaikaucin²⁶Amman iɗak dlayi da mutu, kwa kǝratu bai i kun kakkadu Musa, labar baka pata kakǝ mi Kakasku dlamici rama; 'Iyu Kakasku Ibrhim, nakǝ Ishaku, na kǝ Yakubu?' ²⁷Aci Kaksku amman kǝ nda bar arro, kwa taltu nakun"²⁸Gayi dakun malamcin dumaya kǝma ramakshi tǝn; daiki Yeso ngumu dikshi kalka. Se da jaya ci ma, "I kun dumaya, marǝm nǝn tawan?" ²⁹Yeso da ngumuci ma, "Marǝm kunakshi atune; A kǝrǝmci Israila, Mǝgǝnyi Kakaskawa, Mǝgǝnyi gayi, ³⁰Dolle, kantuci Mǝgǝnyi Kaskacina gǝshaci, na arroci, na kuraramci na awayuci.' ³¹Kǝ mashǝringu kasau, 'Ka ntuci makapǝtci kakǝ aɗaci' na dumaya wara rǝma sau bai"³²Se malum dumayau da ramma, "Mulum bǝlan! Jire, ka ramdu kalkal, Kaska gayi, ke na ndama wambai banda aci. ³³Ka ntuci na gǝshaci mak, na asǝmci, na awayauci mak. Kantuci makapǝtci kaǝ aɗaci, sau dǝk ɗǝkana zayad-zayad na sanam mak." ³⁴Lakwtu mi Yeso kǝmau acu ngumdici ramau kalkal tǝnu, se ramici maya, "Ka pǝɗǝm na garva Sǝku bai." Dakuksǝn, go nǝn mi jayici wam.³⁵Se Yeso da ngumi, lakwtu mi aca gugza ikun wundeuwa Sǝku, da ramma, nanawam malamcin dumaya ramma masihugu wǝn Dauda? ³⁶Dauda na aɗagǝri ngun, i kun kǝrmai nǝnwa Sǝku ramma, "Mǝgǝnyi, rami mǝgǝnyiga, ambashi da amiga kǝ mata, se na ɗawu ndakaramci da dlaɓ bik takaɗci.' ³⁷Dauda na aɗa gǝri gun ɗaraci mǝgǝnyi; Gada ka sǝn, adlama nana Masihu da dlaɓi wǝn Dauda?" Marǝm algu da kǝramta ci na pǝrdai.³⁸I kun gugza gǝri aci da ramma, "A dlamina ankal na malamcin, mi acu da rakini na marmamin kacum na ntu gazbǝr ndǝma i asǝk ³⁹akshi ancu marmamin ri mbasu i kun lǝnari cacpa yahudaucin na ri ngǝmuri. ⁴⁰A gumba wǝnduwa gudugwamcin, zam a gazbǝr magita gaɗa ndawa daiki. Ndaye dlamekshi marum hagata.⁴¹Sǝ Yeso da mbashin gǝri damtu akwati cacpa bari i wǝnduwa Sǝku; a lawan ndawa atlayi dagwda i kun akwati gu. Ndak bǝrǝd gawa pa dagwda gawa i kun akwati gu. ⁴²Se gudugum mi tlawa ɗagai da nai da pi rǝta kobo shirin, wato kobo gayi kenan.⁴³Se da ɗaure pakuraucin gǝri, da ramikshi ma, "Jire na ramekun, I kun ndawa tǝku mak, go nǝn mi dlam bari kakǝ gudum tǝku bai. ⁴⁴Gaɗa dǝkshi baru da kun lǝmanshi, amman atu baru da kun tluwagara, ɓe wara atu na atu cakcak.

Chapter 13

¹Yeso vəru da kunu susu magita, se gayi da kunu pakuraucin gəri da rami ci maa, "Mallum aiki zada guguyayin tuku na ləmamin tuku!" ²se Yeso da ramici maa, "Kaikana marmamin ləmamin tuku? Go guguyak wara nda bəzau iiɗa kammancu wara nda dlǝrgədo bai."³Aci da mbasu aaɗa guguyak Zaitun wara a lawan susu magita, se Bitrus, na Yakubu, na Yahai na, Andarawus da jaya ci ii baka da ramma, ⁴"A ramija, bitku a wakata fatawan? Zada gənawa tawan nda lawangu sartu mi aye wakata nǝn?⁵Se Yeso da ɓanji dlamǝk shi rama ma, "A dlamina ankal gaɗa nǝn wan da ɗaya kun bai ⁶Ndawa gawa aye ni ii kunu dləgunga da ramma, Masipu nən iyu, harr da ɗayina ndiwa gawa.⁷Kwa kəma labarr zha dama dama na gəɗgəɗ shi nən, ankal kun da tla bai; katanas bitku mak se wakatu, amman dadəgəru dəgo de bai ⁸lardi a tlayi iiɗak lardi, garva ke da tli iiɗak garva. Nda dlamak rǝb gagai iiri dama dama, na maya. Amman jandu mak dəgo ɓanda bone.⁹Amman a dlamina ankal na aɗa kun. Akshi a yana kun ii kəma nda garva, da dadgə kun ii kun susu magita: Kwaye ərɗi ii kəma gwamnanin na dəgamcin gaɗa dləgun ganai, gaɗa kwa bari saida ii kəmakshi. ¹⁰Amman jibən gara se nda ɓandu dlama wazik labarr herr ii ndawa mak wara zəga Səku bai.¹¹Lakwtu mi akshi jibu kun da ɗəvari na kun ii amik nda hagata, kwa jikta bai iiɗa be mi kwaye ramau. Amman bari tawanke mi nda bari kun bari kun iiɗak be mi kwa ramau kwa rama gara gaɗa kawa rama nən kun bai amman aa ramo nən Nənwa Səku. ¹²Yagana aa bari na yagana gǝri nda təkədu, afək a bari na wun gǝri, mamau a tlatlə ankal ma'yawawin shi, harr nda təki na akshi. ¹³Tike a kuri na kun gaɗa tləgun ga. Amman nǝn tawanke wara ərɗin gǝri harr dadəgəri nǝn aa bina rra.¹⁴Sartu mi kwaika be gaɓshu a wakata iiri kalkal binən (baci kəratu da yakintadu) ndiwa wara a Judiya da rawa nakshi ii kunu gugwuyak, ¹⁵nǝn wara a dǝsku soro da fuwina bai ii kunu wunduwa gaɗa dami be ɗagai, ¹⁶nǝn wara aa kunu kam gəri nǝn, da katina ii ma gwadam gǝri bai.¹⁷Waddare nda madau na nda gudaf ii lakwtu! ¹⁸A dlamina magita bitku da wakata ii kunu dəman bai. ¹⁹Ndaye dlama zada gaɓshu bone ɗagai wara galte nda dlambai tən mpik duniya mi Səku dlamatu, harr gusku yaye fak nda dlamo wambai harr dəmmaro. ²⁰Gaɗa Sǝku pulutəna yuwan tuku bibən, na nǝngaiwa wara aabi rra bai. Amman gaɗa ndiwa wara ga cikɗak wara aci cikɗu, se aci da pulucina yuwangu.²¹Zam nǝn wara rami kun maa, 'aikina, sotai Masipu!' ko siitai aci kwa kasakta bai. ²²Gaɗa Masipu papiya na nabaucin papiya aa jiba vərayi, da tatki gənawa na bik ajab gaɗa aa dalaman gara nən akshi da ɗayina ndiwa wara nda chikɗu. ²³Ammam a dlamina ankal! Na ramdikun bitku tən kaɗe.²⁴Amman daku kabine kə yuwan təngu; nda ɗawana afa da dlamən gara aaiwa, təra ke a bari ɓyan gara bai, ²⁵gəshiwawin aapayi nakshi da dǝsku, kərma gawa mi a dǝsku a jiba rəɓ. ²⁶Dari tunu nda lawanna Wun Gənən aani da kunu kǝrabak na marǝm kǝrmai. ²⁷Dari tənu aci aaye wanayi malaikaucin gǝri da cacpə na ndawa wara aci chikɗu iiɗa gayi da dəkəma na caɗ na zəgar na aaɗau, harr ii nye dadəgəri dəɗa na dadəgǝri dǝsku.²⁸A gugzina dari waka ayawu. Lakwtu mi gapta gara ɓandə na parya na ɗuwayu nən, azigina du dǝman den gara ii damtau. ²⁹Kasǝn ke, lakwtu kwaika bitku mak a wakata nən, a ziginadu aci den gəri ii dantau, damtu na mavgi.³⁰Na rame kun, jirewa, zaman tuku a nuta bai se bitku mak wakatu. ³¹Dǝsku na dəɗa aa bǝnta nakshi, amman tilam ga ngalte aa bənta bai. ³²Amman gafau ko lakwtu tənu,na nən wara zəga bai, ko malaikaucin wara a kunu dǝsku, ko wungu, se Afək gu.³³A dlamina ankal kwa launyi bəlan, gaɗa kwa zəga lakwtu bai. ³⁴Kakə nən baci buwa - aci iivəna wuduwa gǝri da ɗawudu ii aikwak zədaucin gǝri da ankalci wuduwau, tike na wana gǝri, se aci da rami baci ɗəri mavgə ma da dlama yuwan bai.³⁵Gaɗa ka sǝn a tlaɓina ga sapratak, gaɗa kwa zəga lakwtu mi baci wunduwau a katayi bai; aa dlaɓangara ii aduwau, ko ii gadava dǝvid, ko ii lakwtu kwaryak gaskam, ko ii miya tlanək ɗa. ³⁶Aci de go tasəna nən, kwaiva da tase kun kwa yuwan bai. ³⁷Be mi naa rame kun na ramo ii tike. A launina bəlan!

Chapter 14

¹'Yuwan shirin daku gumuri sa gada na ngumurui burodi mi go yisti. Manemamin perrisaucin na dak taran ancu dabi dǝvu jiba Yeso da tǝkina aci.²Akshi a ramauma, "A Sartu nigiemaru bai, gada kar akshi da tlatli na hunkal ndawa.³Yeso a kun Betany i kun munduwa Siman agurdadumak amma dagai danai i rigiri na gudu mirak a tirshan mi vaya ha par atu da ripci da pi ci i ɗa giri.⁴Amma ndo jǝgah da mina gǝshi da jib ramau i witakshi ma "Gada gumo a dlimud bitǝku ka sam?⁵Atirshan tǝku nda ɗibdǝn da a dlama na dnari dansmak kwan da ndabar na dagdau i dak tiuwa," akshi da jib gada gara.⁶Amman Yeso da ramma "aiuinatu kwa jigtagara gaɗa i tam? Atu dlam nda be blǝn, ⁷Kun na ndak tluwa fatawan ke na kun, icwa dumu na dlamekshi be bǝlan, amman kwa lawanga fatawanki bai. ⁸Atu dlam na be atu dlamu atu dalmina tǝkaga 'nye dabak. ⁹Na ramekun jirewa duk ri mi wara nda dlam na wazik herr i duniya tukun se nda dlam rama be a man gu dlama gada tana gara.¹⁰Sai Yahudar Iskariyot gayi da kun pukurraucin gǝri guma ayawa shirin dayi ri marramamin perrisaucin gada da bardik shi Yeso.¹¹marrumamin perrisau an gu kǝma tunu akshi dadlam pridai rankata da dlam alkawar barici dagda. Yahuda da jim zaga sartu mi aci a jib feso da bardikshi aci.¹²Gafak sǝkur ki yuwan buro di mi go yeast dew tǝn, pukurraucin geri, da ramikshi ma "jayi rauwan gaɗa ja ɗalmi ci ri ta masanau?"¹³Aci da waiyi nǝn shirin da kun Pukurraucin geri, da ramik shi ma "Ada i kun alkaira na nǝn mi a dakɗakun na am i kum tsawa kwa digaci.

¹⁵"Aci a tatka dikun susu ma rǝm a disku da dlama gara a dlam newa tamke i riwu."¹⁶POukurraucigu dayi nakshi i kum alkaiǝsau. Da ki tam ke kakimiwara Yeso ramikshi akshi da dalmi masa nau iriwu.¹⁷Aduwu dew tǝ dani na guma ayawa shiringu.¹⁸Akshi da sirma a ɗa tǝbur ata masanau tǝn, Yeso da ramik shi ma, "Na ramekum jirewa nǝngayi a kunakun ata ta na iyu, a bar na 'yu."¹⁹Dukshi dakimi jigyayi gatukshi a ramau gayi na gayi, "Jiri i bai?"²⁰Yeso dauri da ramikshi ma " gayi da kun guma ayawa shirin gu mi a ɗawa aikwak girina iyu ikun gadakuwau.²¹Gada wǝnginǝn kaki mi nda tarnu ikun kakadu i da gǝri, Amman wadare nǝn mi dlam sanadik bar wungǝnǝ ngalko da nda 'yawa ci ngum bai."²²Lacktu akshi, a ta tau tǝn, Yeso dami sinasǝn da barka, waici, dam kǝtli. Acida barikshi da ramma, "Sotai sutǝku tika ganai."²³Dami gni giya da godeci da mi da barikshik, dukshi da shi.²⁴Da ramikshi ma "Sutku didim ga ki aman didim mi da Peɗa gada ndewa gowa.²⁵Jwa ramekun jirewa, na sau na kun wambai, sai gafau mi na say na kum ikun garva sǝku.²⁶Akshi dlam ruwa tǝn, dayi nak shi i ɗeuǝ guggiya olives.²⁷Yeso da ramikshi ma, "Duk kun, kwa uǝgǝ nakun, gada da tarna ma, na kima na makwatakgu, tumamingu da wayinakshi.²⁸Amman lockwtu mi na tlanga dg kun masgi nǝn na wurini nakun i nye kun Galili.²⁹Bitrus da rammi ci ma "Koda tike a rumungǝri i yu na rumu bai."³⁰Yeso da rami ci ma, "Na rameci jire katin gaskam da kwaryi. Takok zigir shurim ka ramauma ka zigai ba zigir kwan." ³¹ASmma Bitrus da ramma ko nda tikna 'yu gaɗa ci ni kuraci bai kukshi da dlam alkawar gayi.³²Akshi danai i ridagai me nda daura ma Gethsemani, Yeso da rami pukurraucin geri ma, "Ambasa naku da sau, na dlam ³³Yeso dami Bitrus na yakubu na Yahai lacktu arro giri da bandi na dlimatu da jiktǝn tlapar. ³⁴Da ramikshi ma. "Arro ga dlima tǝngara har mu tu; Arɗda dasay kwa dlam ɗǝmai."³⁵Yeso dayui kǝma rap da dagǝmin geri i gagai, da diam magita idak dlamin gara blǝlan nǝn seku dami dici ngufufu tuku i lacktu. ³⁶Da ramma "Abba (baba). Tam ke daudamici bai, Amida kabine aɗaga amma dai ntuga bai amma ki ci,"³⁷Yeso icate tǝnu da tase akshi dlam makshi i tu wan sai da rami Bitrus ma "Siman kwa 'yuwan bi? Kwa dumu ɗimai tsar tu gayi bai? ³⁸Adlam ɗimai na magita gada kwa ti fe kun jarabta bai Aǝshi ntutudu amman, tiki na awuyu bai. " ³⁹Zam dayin gǝri i dlam magita Zam da dlam rama kaki ki sukur.⁴⁰Zam da tase akshi dlan nakshi yuwan dakshi mak. Hamin gara ɗukshi gaɗa na be akshi da ramici bai. ⁴¹Achi de wkima kwan tǝn da ramikshi "ma zam icwa yuwan bi icwa tǝka di ɗuwatlakun? Bata du! Lackutu dengara. Aikinci nda bar na ulǝ ngǝnan i kun aikwak ndak aiba bǝn. ⁴²Athla dar li wadanawa gaɗa nin me barayu dengori dan tau."⁴³Sartu mi au a ramatan sai so Yahuda Iskariyoti gayi da ilun pukurraucin geri guma aya Shirin ǝaden geri na algina barime na kasakar, na marumamin derriscaicin nandak tarran na ndewa gaǝgaraucin. ⁴⁴Baci bar gerew ta tikidikshi ginuwa ma " Mǝn mi wara i na kwiyaci athlaa ga nǝn sen aci; ajibbaci kwayi nakun na aci da gumba bai." ⁴⁵Yahuda deci tǝn, danai i ri Yeso da rammici ma, "Wallum", da kwiyaci athlagiri ⁴⁶Da sǝn akshi da jibaci dagi nakshi na aci.⁴⁷Amman nǝn gayi da kumindak ɗiga giri da ǝimci kasakar gen dakgisi na agud dak jiba gorkw gayi. ⁴⁸Yeso da rammikshi maya icwa dew ka kwa siba akǝr na kasa kar na zawawin i jibaga? ⁴⁹Sartu na da gayi nakun na gugzekum a munduwa magilei, kwa jibayu bai, amman nda dlam kasǝn gada nda niyi ramak seku; ⁵⁰Ndawa mi aɗagayi na aci dukshi da rumnakshi.⁵¹Na mafindi ɗawu kachum lilin aɗiga Yaso satri ndajo bau tun. ⁵²Dai vi na irachum gerew da rummun girina tǝka gaɗau.⁵³Akshi dayi na Yeso i ri ma ǝum digim perriscucin marumma min perrisaucin na dawa guzga ǝducin na nda turan mak chacpunakshi i riwu. ⁵⁴Bitrus ice a cligashi i akaupidim i baka wundura marim piristaucin dan basin giri iri ndak ɗimmaimi aya aka. dam mbasu giri i gadura nda dimai amiya aka.⁵⁵marumamin pǝiesfaucin na yahudaucin a maka aibu me akshi dabi i da Yeso gaɗa akshi da hagati na achi amman ba be wambai. ⁵⁶Ndwa jama da dlamici ngadar i da gǝri amman atu ye cham jire bai.⁵⁷Nday jigab da () da adlama mudichi ngadar ǝam da ramma, ⁵⁸Jakǝma a rammau ma aci a rubga na suru dlam magifa na amigiri icun yuwan kwan atluma na dama mi go aikwak hurcina a badeji. ⁵⁹Zam icuru gadar icshi jire bai.⁶⁰Marum pristaucin gu da () dar i gadau akshi da tayi Jeso ma "Ci ga tlama rama go amsa bi? Ndangu a rama aɗa ci magaɗa gǝmo? ⁶¹Amma aci kata dishi bai. Zam marum priestaucin gu da tabtlashi ma, "ci re Christy, me sernu barkawatu? ⁶²Yeso da ramma. "Iyu ne kwa lawan na wǝngǝnǝn mbasu na kǝmai a ami mata sǝku ani ikun kirabak da disku."⁶³Marum pristasucin gu da tlum piyana kachum gǝri da ramma "zam icwancu saida tawan wan?⁶⁴Kwa kuma na ngadar gǝri icwan ci tam wan, "Sai akshi dampidichi arbu kaki nǝnmi bata na haata ().⁶⁵ndau jigab da tubkici nawǝk i da gen jigab da cim na dageri, da ramichi ma, "a rami kimicinta sar aekarabaucin go dayinakshi na aci da jib kuma geri hanne a i badyo.⁶⁶Lacktu Bitrus ke a da "tau a ganderi vu, sai wonya gabayik maru pristaucin gu dani rigiri. ⁶⁷Atu dakina Bitrus dambasu a ta aka atu da jib lawan geri. Atu da ǝamici ma "ci cam kada gayi na teso ki nazarat (Yeso). ⁶⁸Bitrus da ramitu ma papiyakum, ngalte da kuma bai, ke na zigabe mi ka ramau bai." Sai Bitrus da tei da kacingon gandivu." Sai gaskam da kwaryi.⁶⁹Amma wunga gabayu, da jib raman i gagzhin dawa, mi dar i a ǝiwu ma "Nǝn tǝku can gatu da kunakshi." ⁷⁰Amman aci da kurdu ma papiya kum; ndawa mi dar i a da rami Bitrus ma. jirewa ci cum gayi da kunak shi kagaɗa ka dew da Galili"⁷¹Amma aci dajib dlam papiya ida gen da jib ta yinda, "Na ziga nǝn nmu jwazama aɗa gǝrew bai."⁷²Zai gaskam da dlam kwarya idi zigir mu shirin. Sai Bitrus da ta nyi tlǝlam ni wara Yeso zamici; "Da mba gaskam da dlam kwakuryakok zigir shirin ka kkurna 'yu zigir icwan." Aci da gǝdli na kurwa da jib aɗan.

Chapter 15

¹Pǝdǝk-pǝdǝk, dǝgǝm malmcin dumaya nda gǝmu ɗa gayi na gazgaraucin na nda taran na marmamin yahudaucin. Sai nda tausaci. Dabar naci i Bilatus. ²Bilatus da jayaci, "Ci dǝgǝm yahudawan ci bi?" Da rami ci ma, "Ka ramdu" ³Dǝgǝm malamcin dumayayingu chacpina bike gawa i Yeso.⁴Bilatus da jayaci, "kauro bai? Aki gawa bike dandi aɗa ci? ⁵Amman Yeso wuti Bilatus bai, da jǝbtina ci.⁶Gusisku lakwtu ta ngumuri, Bilatus a tadikshi pirsina gayi mi akshiacu, na munapaucin akun dulogu. ⁷Se na ndak tarzuma akun dilo, da kun nda tǝk ndawa, ndak tlathi tarzuma dlugun gǝri ma Barabas. ⁸Algu danai iri Bilatus da jǝb jaya gǝri be a tlameskshi kaki waci.⁹Bilatus daurikshi maya, "Kwanci na tadǝna dǝgǝm yahudaucin bi? ¹⁰A ciro zigadu gaɗa ta gǝshi dǝgǝm dumaya bardici Yeso. ¹¹Amman dǝgǝm dumaya riɓi ndawa daramma nda tadna Barabas i suringu¹²Bilatus daurik shi wam maya, "Na tlan gimowam na dǝgǝm yahudaucin? ¹³Akshi da gǝrnyi wam, "Ndathlaganaci"¹⁴Bilatus daramikshi maya, "Tilan gabshu tawan?" Amman akshi dǝgirnyi thlapar "Ndatlganaci." ¹⁵Bilatus ancu da tlan be algu ancu se da tad dikshi Barabas. Da bar dikshi Yeso i amikshi dathlginaci¹⁶Askarabu gu dayi naci wunduwa dǝgǝm, se dadare askarabaucin chakchak. ¹⁷Da yayaiɗi du dina alkas iɗa Yeso, da yayɗi arugufu jijǝm i aɗa gǝri. ¹⁸Da jǝb ndima gǝri, ngiburo dǝgǝm yahudaucin.¹⁹Da jǝb kǝma aɗa gǝri na zawa, da jǝb tubke ci nawak. Da gutkinashi a tlamaci nakwana. ²⁰Akshi ngarim taci tǝn, akshi damina alkas dinau da ɗawici kǝri, dayi naci ri tligau. ²¹Da ɗawi ndak nata anida kun ɗa da mu dum thliga Yeso, waro dltugun gu ma Siman ki cyrene afǝk Alexanda na Rufus. Da ɗawaci da mi dǝm thlagau²²Askarabaucin dana Yeso i ri ɗagai da dauro ma Golgotta (ma'ana, "Ri kwankwayak)" ²³Da ba rici amɗi waka na mur amman ai sa bai. ²⁴Datlgina ci da ɓǝrna kachum gǝri i bama daki askarabu tawan abiwu.²⁵I kun saktu kǝmakwan akshi daltligina ci. ²⁶Iɗa gǝnawa me nda tarnu iɗa gǝri, "Dǝgǝm yahudaucin." ²⁷Ndatligi akiraucin shirin i ri gǝri, gayi da mata gayi da matlawai. ²⁸Nda baci na aibu bai.²⁹Ndak nuta da nangaci, arib adakshi maya, "Aha! Babu rubga susau magita dalmi yuwan kwan. ³⁰Ari aɗa ci, ka fuwai da ɗak dǝm thlagau.³¹I dvu gay digum dumaya ngarinta ci da gayi na dak taran, daram maya aran ndawa amma admu ra ada gri bai. ³²Abzi masihu, dgem yahudaucin daffuwai da da dum thligau jaki. Ja yardaci na aci ndawa mi ndatlgag shi dagyi da tambakshi.³³I saktu ki ma zidu, ɗa dacimin gara chakchak saktu ki ma kudkuvǝda. ³⁴I saktu kudkuvǝdau Yeso da danyi wura tlapar, "Eloli eloli, labachtjani?" nda palti maya, "Kakasku, Kakasku, kabzayu gaɗa gǝmo. ³⁵Ndak irdi baka kimau ma, "Aki atka daura Iliya."³⁶Dagai da rawi, dartli soso na am dathlgi miya zawa, da dawi ci miya gǝri ma dashi waro maya, "Ardina waki ko Iliya ani daurte na a ci." ³⁷Se Yeso da danyi tlapar se damcin gǝri. ³⁸Se baburum wunduwa Suku da thlimpiyin gara da dusku har diɗa.³⁹Lakwtu marum askarabu dardi a lawan Yeso na bai mutun gǝri, darammaya, "Jire nangu wun Seku. ⁴⁰Na ammatau wara da pǝdim na aci, A gadavak shi na Maryamu magadaliya, na Maryamu mi Yukubu gǝdin Joses), na Salomi. ⁴¹Aci akun galili tǝn akshi dage achi da tlamici nakwana. Amatau gawa dǝge aci i Urshalima.⁴²Aduwau tlamin gara tǝn, gaɗa gafa sapire, gaɗa gafadamba putu yahudaucin. ⁴³Isubu Armatiya de riwu. Aci baci martapa i kun majalisa, a diri garva Suku. Dayi na awayau iri Bilatus da jayaci guvu Yeso. ⁴⁴Bilatus da gigicin gǝri gaɗa Yeso mutǝn gǝri; da darai marum askarabu da jayi ma Yeso muten gǝri be.⁴⁵Lakwtu Bilatus kǝmau dari marum askarabu ma Yeso mutǝn gǝri tǝn, se da barna guvu i Isubu. ⁴⁶Isubu da masai bakta. Da minaci daɗa dǝm thligau da yaydaci kun baktu, da dawuna ci kun audu me nda zidu i kun guguyak. Da virgaginina guguyak imiya audu gu. ⁴⁷Maryamu magdaliya na Maryamu mi Jose i kan ri me nda dabgi Yeso.

Chapter 16

¹Grafa subduwa nutingara tun, sai Mayjamu Magadaliya na maryamu mi yakubu na Salomi damasai stivshan gada dani na atu da zuwi i tika Yeso.²Gafa sukur kǝ sati, pudikpudik, dan dani imiya auɗu loktu miwaya afa ɓandina virayi.³A ramau igatukshi, "taiw a dabi wa gugyak da miya auɗugu?" ⁴Loktu miwara akshi suk ti adakshi tun, sai daki guguyakgu amiyasubai, gaɗa guguyakgu ma rum.⁵Akshi tufi kun auɗugutum sai daki mafundi ɗagai na kare arawai, danbasu da a mi mata, sai akshi de wamjabta. ⁶Da ramikshima, "kwakalwabai kusamaka Yeso, nin Nazarat wara datkumi iɗa dum dliga. Ai tlangiri! Ayitkubai, akina riwara da sina ci. ⁷Ada kisarami pukuyaucin giri na Bitunis kem a wuymanakum inye Galili inritun kwalawan na aci, kaki ki rama miwaya yamekum tun aci ɗarai kun.⁸Sai da virinakshi dakum auɗuga, daf virina rawa akshin kalwunakshi atka jabta. Du me dlama rama na nin wambai gaɗa kaiwunakshi tlapar.⁹Pudikpudik ka gafa sukur kun anagu a ku tlayi giri da mutu, sai da pakai i Marjamu Magadaliya sukur miwara aci detu tuwawun gatkasa datika gara. ¹⁰Atugu dayi dayami i ndawa mi wara a ɗagayi na a ci, kafun damci, i loktu akshi ata kama na kima auɗu na aɗan. ¹¹Akshi kama ma aci tlangiri tun, atuke aikana a ci, akshi bar jirebai.¹²Daku sutkuwan a pake indawa shirin, iɗak duvakshi uiyte ɗakshi. ¹³Akshi dayi da yami i gagizhin pukuraucin gu, aman akshi kasakti na ramaubai.¹⁴Sai Yeso da pakai igadara pukuracin guma aya wau gayigu loktu miwara atka tak ta, sai dadlamikshi gabaɗ i ɗa dur bar jerewakshi na gawɗak gishakshi, gaɗaakshi kasatubai i na nda usa mi raminsh ytlansiti da mutu. ¹⁵Sai da ramikshi ma ta, atfina ikun dumiyabu kwa diam wazik hew ka suku. ¹⁶Nin tawanke kasaktina ramakumnin da dlamici baptisma nin abinara, nin tawanke kur na kasakta naramakunnin da hogatadawu mutu migo dadisiri.¹⁷Nda lawan ginawatki inkun dawa mi kasakti nakshi na iyu: ikun dlusuganai a di na zuwawin. Adlama rama na karara miya. ¹⁸Adumuna jiba bikɗa na aikokshi, ko akshi sa sirkanin, a dlamekshi bebai. Ampi amikshiu iɗa ndawa mi bagau satinakshi.¹⁹Da akaurama na akshi tun, sai dami na ali i dusku aci danbasu a ami mata suku. ²⁰Pukuraucingu dayinakshi da tawanke atka wazik ka herr suku, kakasku awana ikunakshi na ginawa na wana a jab.

Luke

Chapter 1

¹Ndiwa gawa maku i gəshskshi da tarrnyi bayangu mi wakatu katanas i witaja, ²kakə mi nda rami ja da miya ndawa mi biwu wakati daakshi, wato muwanaucin sakwtu gu. ³Iyu ke naika dlamingara bəlan, na tarrnyici bee tawanke kurak-kurak, gaɗa tin səkurr na ɗəgena dalasa bayangu cak-cak, alanguprro baci martapa Tiyopulus. ⁴Sutku kasən gaɗa kaa zəgi jirrewa i ɗa tamke warra nda ramici.⁵I zaman Hirridus dəgəm Yahudiya, nda dlam pərris ɗagai , baci dləgun Zakarriya, warra vəre da kun auɗu Pẹrris Abija. Aci zəbe ama da kun auɗu Harruna gamaɗ, mi dləgun Alisabatu. ⁶Akshi shirin cam ndak adalta i ri Kakasəku, gaɗa akshi a ɗəga dumaya mak na be tawanke mi Məgənyi ancu, na gəshi gayi. ⁷Amman akshi na matkam bai, gaɗa Alisabatu gu duguru,, so akshi ke garunakshi tlapar i lakwtu.⁸Sartu ɗagai, Zakarriya a kəma Səku, a miya wana gəri kə pərris, gaɗa gafo ke, miya wanau vaikengara kə pallakshi. ⁹Kakə mi nda kawa cikɗa pərris warra aye dlama wana, se nda cikɗe aci da kun palla pərrisaucin mi aca kunu gaɗa da təfi wənduwa Məgənyi da baki atərrshan. ¹⁰Algi ndawa mak a magita a vəda i lakwtu mi aca baka atərrshan gu.¹¹Se maleika Səku da pakai da rrə'yi da baaka bagadi baka atẹrrshangu. ¹²Lakwtu mi Zakarriya i ka ci tənu, se da gəraɓi, kalau da jəb na aci. ¹³Amman maleikau da ramici ma, "Zakarriya, ka kalwa bai, gaɗa Kakasẹku wuru na magita ci. Amaci Alisabatu aye ɗi ci mayim. Ka ɗaura dləgun gəri Yahai.¹⁴Ka ye dlama kuno na pərrɗai tlaparr, zam ndawa gawa aye kuno ɗi gəri. ¹⁵Gaɗa aci aye dlaɓa marəm gənən i kəma Məgẹnyi. Aca dlaɓa baci sak səma bai, ko baci sa bee mi a ɗawa kuyo. Nda niya na aci na Nẹnwa Səku tin da kun madu miwu,¹⁶a katayi na ndak Isrraila gwa i ɗak dəvu Məgənyi Kakasəkwakshi. ¹⁷Aci aye dlama rakan i kəma Məngənyi i kun nənwa na kərrmai Nabi Iliya. Aye dlama kasau gaɗa da məsci gəshi afafkin i gərre kutlatlkinshi, gaɗa nda gauɗak gaɗa da ɗigi dəvu adalta. Da sərmi ndawa mi nda sapərratu gaɗa Məgənyi."¹⁸Se Zakarriya da rami maleikau ma, "Na zəgi kasu nana? So na garənga, amaga ke garəngara." ¹⁹Maleikau nda ngumici da ramma, "Iyu Jibrrilu, baci rrə'yi kəma Kakasəku. Nda wane iyu na ramici, nandici labarr herr təku. ²⁰Aiki, ka kaci na ci dakuya, ka dəmu rama bai, se gafa warra bayangu wakatu. A dlaɓa kasau gaɗa ka bar jirrewa na rama warra na rami ci bai, mi aye wakata i kal-kal lakwtu gara.²¹Sarrtu ndawa a dərri Zakarriya tənu, se da jəb ajab gaɗa gawa sukwakuya gəri, i kun Wənduwa Səku gu. ²²Aci vəre tənu, a dəmu dlamekshi rama bai. Akshi da sanucidu ma, acu dlame na lawan i kun Wənduwa Səku. Se aci da jəb dlamekshi rama na aikwak, a dəmu rama na miya bai. ²³Sarrtu warra miya yiwan wana gəri kə lakwtu damungara tənu, se da kacingeri wenduwa geri²⁴Da ku yiwan təku, se amagəri Alisabatu da mi na madau, da deɓshi na aɗagara harr tərra vaɗ, da ramma, ²⁵"Sutku ne bee mi Məgənyi dlama nai, sarrtu mi launayu na kanjino, gaɗa da mi danai bik zhirau, da ri ndawa."²⁶Lakwtu Alisabatu a kun tərra ma-zədu na ma madau, se Kakasəku da wanyi maleika Jibrrilu i ɗa ɗagai i kun lardi Galili mi dləgun Nazarrat, ²⁷i ri dabaku ɗagai, mi dləgun Maryamu, warra Isubu kə auɗu dəgəm Dauda a ɗəgau i patla. ²⁸Maleikau da nai i ri gara, da ramma, "Nda ndəma kəm, kəm warra ka ba na herr tlaparr! Kakasəku a ɗagayi na kəm." ²⁹Amman ankal gara tlangara tlaparr i ɗa təlam gəru, se atu da dlam ajap, da ramma, zada ndema tawan kasau.³⁰Maleikau da ramitu ma, 'Ka kalwa bai Marryamu, gaɗa ka ba na herr da ri Səku. ³¹Aiki, ka ye bi madau, ka 'yawi mayim. Kaye ɗaura dləgun gəri 'Yeso.' ³²Aye dlaɓa marəm, ke, ndaye ɗaura gəri Wən Kakasəku Mulah/baci saksakta. Kakasəku Məgənyi a bardici gwajere garva auɗu Dauda.. ³³Aye dlama garva wənduwa/audu Yakubu harr dəmarro, garva gəri ke a dama bai."³⁴Se Maryamu da rami maleikau ma, "Bitku a wakata nana, bee galte na zẹga gəmsək bai?" ³⁵Se maleikau da ngumitu, da ramma, "Nẹnwa Sẹku aye fuwayi ɗa kəm, kərrmai Səku Mulah ke a cima na kəm. Gaɗa kasən, nən go aipu mi ndaye ɗi gu, nda ɗaurau Wen Kakaseku.³⁶Aiki, yagana kem Alisabatu cam na madau mayim i kun garugaragu. Sutku terra gara ke zedu, atu mi nda daura tu duguru. ³⁷Gada go-bee warra a bedamu i Kakaseku." ³⁸Se Marryamu da ramma, "To, so iyu gabayi gama ke Megenyi rro. Arr'yi da dlabanai kake mi ka ramu." Se maleikau daivi na atu.³⁹Se maryamu da tli kaɗe, i kun yiwangu, da yi ɗa ɗagai, mi a kun guguyayin Yahudiya, ⁴⁰təfi kunu wənduwa Zakarriya, da ndəmi Alisabatu. ⁴¹Lakwtu mi Alisabatu kəma ndəma Marryamu tənu, se matkam warra a kunu garagu da dlam katarr, ke nda niyi na Alisabatu na Nənwa Səku.⁴²Se atuu da tlatli wura gara na awayau da ram maya, "Mi barka ne kəm i kun amatin, matkam mi a kuna kəm ke baci barka. ⁴³Gaɗa gəmo wakatu na iyu kasau, harr mi məgənyi ga da nai i ri ga? ⁴⁴Aiki, lakwtu mi ndəma kəm təfi agu ga tənu, se matkam mi a kunuga katərri gaɗa pərrɗai. ⁴⁵Zam mi barka ne atu, mi barna jirrewa na bayangu, warra nda ramitu alkawarr gu da ri Məgənyi, ma nda niya du."⁴⁶Se Marryamu da ramma, "Arroga a saksakta Məgənyi, ⁴⁷nənwa ga ke a pərrɗai na Kakasəku baci ra ga,⁴⁸Gaɗa aci tanu na gabayi gəri gama. Aiki, i kəmangu, zaman tawanke mak, aye ɗaura ganai mi barka. ⁴⁹Gaɗa Kakasəku baci kərrmai dlamu danai bik ajap tlaparr, dləgun gəri ke go apu.⁵⁰Kanjənogəri dlaɓungara katanas harr dẹmarro, i ɗa zaman/kəlama tawanke mi a kalu gəri/a dlameci nakwana. ⁵¹ Aci tatku kərrmai ami gəri, da wayi na ndawa mi a rrakdlaɗa na kurrarram gəshakshi.⁵²Aci wurrtu na nda garva, da gwajerarin garvakshi, se da saksakci na ndawa warra bee wammbai. ⁵³Ndak maya ke aci da wayi na akshi na bəlalmin bayangu, amman nda bərrəɗ, aci rarka du ami gaɗau⁵⁴ Da banaci gabayi gəri Isrraila, gaɗa aci da tanyi da tatki mugurəm, ⁵⁵ (kakə mi aci rami afafkin ja) i Ibrrahim na kadugumamin gəri harr dəmaro."⁵⁶Marryamu da mbasi ri yaganagara Alisabatu harr damtu tərra kwan, da kugu da kacingara i wənduwa gara. ⁵⁷Yiwan mi Alisabatu aye ɗingara dengara tin se da'yawi mayim. ⁵⁸Makapətatin na yaganaucingara kəma ma Məgənyi tatku na mugurum geri tlaparr i Alisabatu, se akshi da jəb dlama pərdai atu.⁵⁹Gafa yiwan danda-fudu na di mayingu dengara tenu, akshi da nai i wuda mayingu, Askhi maku da mpici dlegun ma "Zakariya;" cubena afekgeri. ⁶⁰Amman miwu da ramma, "O,o. Ndaye daura geri Yahai." ⁶¹Se akshi da ramitu ma, "Go nen warra a kun yaganaucin kun mi nda daurau na dlegun teku."⁶²Se akshi da dlam rama i afku na amai, nda jaya ci dlegun warra aci anci nda dauri mayim gu na atu. ⁶³Afku da jayi bi tarran, da tarrnyi ma, "Dlegun geri Yahai." Akshi mak da jeb ajap i da biyu.⁶⁴Na tasena bai se Seku da repci na miya geri da fetki na marrnyu. Aci da banji rama a saksakta Kakaseku. ⁶⁵ Ndawa mi da mbasu a damtukshi mak, da kalwi nakshi Kakaseku warra dlam bitku i Zakariya. Labarr bayangu mak da vaikingare lardi guguyayin Yahudiya. ⁶⁶Ndawa mi kema mak, da mpi di geshakshi, da jeb ramau ma, "Zada marem genen tawan mayim teku aye dlaba?" Gada aikwak Megenyi a da geri.⁶⁷Nenwa Seku da niyi na afek geri Zakariya, da dlam anapci, maya, ⁶⁸"Sarkerta i Megenyi, Kakasəku Isrraila, gaɗa aci deu da dlam bana, ke damu na wana kə dləgda ndagəri,⁶⁹Aci waneu diwa baci ra, warra na kərrmai tlaparr kə ra, da wənduwa gabayi gəri Dauda, wato da kun auɗu Dauda zədai gəri, ⁷⁰kakə mi Kakasəku ramu, da miya nabaucingəri mi ga aipu tin zaman waci. ⁷¹Acaye ni diwa ra, da ri makuraucinwa na nda gaba na wa.⁷²Aca dlama kasau gaɗa da tatki kanjino i afafkinwa Ibrrahim, ke da tanyi ardiya gəri mi goaipu, ⁷³ yinɗa warra aci ramu i afəkwa Ibrahim, ⁷⁴ ta yinɗa bəza nawa, wa dlamici nakwana go-kalau, aku nda ra na wa da ami makuraucinwa, ⁷⁵wa dlaɓi go aipu i kun adalta i kema geri, i kun mbasawa mak,⁷⁶Auwo, mayim təku ke, ndaye ɗauraci nabi kə Kakasəku Mulah, gaɗa ka ye nute jampel Məgənyi, ka sapərraci ndiwa gaɗa ni gəri, ⁷⁷ka parrakci dəvu ra i ndiwa, da ri tupta aipapinshi.⁷⁸Sutku aye wakata ne gaɗa gawa kanjino Kakasəkwawa, gaɗa ɓidla da dəsku a ni, da bariwa bana da ri Səku, ⁷⁹da bari ɓidla i ndawa mi da mbasu i kun aiwakwina, na nənwa mutu. Aca ye dlama sau da tatkiwa dəvu salam."⁸⁰Mayingu da rawi da dlamingeri na awayau i kun Nenwa Seku, da mbasu a pata harr lakwtu mi aci bandu wazek i ndak Isrraila.

Chapter 2

¹Ilakwtu ɗagai, se wagərrma da vəre da miya Kaisarr Agustus i ndak duniya, ma tike dayi ɗakshi nda tarrnyi dləgungəri. ²Sutku ne tarran dləgun kə səkurr mi nda dlamu, lakwtu mi Karrniliyus a gwamna Surriya. ³Se tike da banji nya i ri warra kakancin gəri vərau gaɗa nda tarrnyi dləgungəri.⁴Isubu ke da tli da Galili, ɗa marəm da Nazarrat, dayi marəm ɗa Dauda mi nda ɗaurau ma Baitalami, gaɗa aci kadugu da yal ke Dauda ⁵Aci ji riwu gaɗa nda tarrnyi dləgunshi na Marryamu warra aca ɗəge patla, atu na madu ajap a təka gara.⁶Akshi a riwu tənu, se lakwtu da ningara kə ɗi matkam gara, ⁷Atu da nyawi mayim, wato matkam gara kə səkurr, se atu da yaiɗi na aci na bakta gwadam kə gudaf, da sənyi na aci i kun daragai, gaɗa akshi ba səsu bai, i ri zədapakshu,⁸Na makwataucin ɗagai mi a pata larrdu, a ɗemi bərik fayinshi dəviɗ. ⁹Na tasəna bai, se so maleika Məgənyi da pakekshi, se mayabak Məgənyi ɓayan da vaiki na akshi, kalau da jəb na akshi tlaparr.¹⁰Se maleikau da ramikshi ma, "Kwa kalwa bai, gaɗa na deu dikun labarr herr, mi a ni na pərrɗai tlaparr i ndawa mak. ¹¹Gusku nda 'yawu dikun baci ra, i kun marȩm ɗa Dauda! Aci ne Masihu Məgənyi! ¹²Səku a tatka dikun gənawa təku, kwa tashi kulabi da yayiɗa a kun bakta gwadam, da səna i kun daragai¹³Na tasəna bai se so maleikaucin Səku gawa, da pakai na maleika kə səkurrgu, da jəb sakərrta Kakasəku maya, ¹⁴"Saksakta i Kakasəku i kun dəsku, i kun duniya ke salam da dlaɓa i wita ndawa mi Səku a kəmu karak mbasakshi.¹⁵Lakwtu mi maleikaucin gu ji nakshi da rikshi i dəsku tənu, se makwataucingu da rami gatukshi ma, "Wada gususku i ɗa Baitalami, waiki bitku mi wakatu, warra Kakasəku ramu diwau." ¹⁶Se akshi da yi kərrat da tashi Marryamu na Isubu, da launyi kulaɓu da səna a kun daragai fayin.¹⁷Akshi ika na aci tənu, se dayi dajəb bari labarr bee warra nda ramikshi i ɗa mayingu. ¹⁸Nda wa mi kəma mak, da jéb ajap i a bee mi makwataucingu ramikshi, ¹⁹Amman Maryamu da jəb kurrarram bqyangu mak warra atu kemau, a təka jajəmgu i gəshi gara. ²⁰Se makwataucingu da kacinakshi, a sakərrta Kakasəku, i ɗa bee akshi kəmau na bee akshi ikau, kalkal kakə mi nda ramikshi.²¹Yiwan dadan fuɗu na ɗi mayimgu dlamingara, nda wudi na aci, se nda mpi ci dləgun Yeso, dləgun warra maleika kapən nda dlam madau gəri²²Lakwtu mi akshi damuna viya aada, kakə warra dumaya musa tatku tənu, se Isubu na marryamu da ni na mayimgu i Wənduwa Səku i Urrushalima gaɗa nda nina aci kəma Məgənyi. ²³Kakə mi nda tarrnu i kun dumaya Məgənyi ma, "Matkam gemək səkurr tawanke nda daa na aci i kəma Məgənyi." ²⁴Se akshi da dlam sanam kakə mi dumaya Mənyi ramu, ma, " Tatarararin shirin ko tatabararin shirin."²⁵I lakwtu, na nən ɗagai a Urrushalima baci dləgun Siman, warrau baci dlama bee mi Səku a kumu karak gu, ke baci nakwana i dumaya Kakasəku. Acu jəktəngəri na ni gənən warra aye dlama dlawapi i Isrraila, Nənwa Səku ke a ɗa gayi na aci. ²⁶Nənwa Səku tatkə dici ma, aca mutu bai se aci ika Məgnyi Masihu.²⁷Gafo, se Nənwa Səku da ni na aci i Wənduwa Kakasəku. Lakwtu ke ma'yawawin Yeso deu na kulabi gəri, gada nda dlamici bee mi aada dumaya Kakasəku ramu. ²⁸Simangu daa maci, i ami gəri, da sakərrci Kakasəku da ramma, ²⁹"Gusəsku abzhi guzəɓ ci da yi bjgəri i kun salam, Məgənyi, kakə mi ka ramu."³²Gada daa ganai ika na ra ci, ³¹mi ka saperratu i ndiwa mak: ³⁰Mayim təku aye dlaɓa ɓidla i ndiwa mi zəga Səku bai, da dam sanuta parrak, da ni na saksakta i ndak Isrraila."³³Afək mayimgu na miyu da dlam ajap i ɗa bayangu mi Siman ramu i ɗa mayingu. ³⁴Se Simangu da pikshi barka, da rami Marryamu mi mayingu ma, "Aiki, mayim təku a dlabangəri sanadi vəgi, na ra i ndiwa gawa i Isrraila, ke a dlaɓa sakwtu warra ndiwa gawa a kuridu." ³⁵Aiwa gəshakem a dlaɓa fau, kabe nda dlapu gəshakəmgu na kasakarr."³⁶Nabi ɗagai gama, mi dləgun Hannatu a riwu. Atu wunya Fanuwal kə zadak Ashirru. Atuu gagarak, amman mbasu na məsək gara kə aaman gatkasa aku zəbakshi, ³⁷da dlam mbasu duguru kə aaman gumu dandafuɗu ayawo fuɗu aku mutu maəkgu. Ngalte atuu bəzu kun Wənduwa Səku bai, fatawanke a nakwana i Kakasəku, i kun aasham na magida, dəviɗ na afa. ³⁸I kalkal lakwtuu, se Hannatu da təfai i rikshi, da ɓanji sambarrkata Kakasəku, atu da dlam rama i game na mayimgu i tike mi a təka dərri baci ra Urrushalima.³⁹Lakwtu mi Isubu na Marryamu damu na tamke mi dumaya Məgənyi maku akshi da dlami tənu, se da kacinakshi i ɗakshi Nazarrat mi a larrdi Galili. ⁴⁰Myimgu da rawi da dlaɓən gəri na awayau, a səkuna i asəm, herr Kakasəku ke a ɗa gəri.⁴¹Aaman tawanke, ma'yawawin Yeso aye Urrushalima gaɗa ngəmurri Paska. ⁴²lakwtu, aaman gəri guma ayawo shirin tənu, akshi da yi wam, i lakwtu aada dlqmq paskau. ⁴³Aku akshi damu na yiwan dlama Paskau tənu, se akshi da jibe dəvi katayi wənduwa. Amman kane mayimgu rrəɗengəri akau i kun Urrushalima. Amman ma'yawawin gəru zəga bai. ⁴⁴Akshi a tumangu ma, aci a kun ndak rakan mi a ɗagayi na akshi, harr aku rakan nawa gayi. Se akshi da banji maka gəri, i kun yaganaucinshi na mangaucin.⁴⁷Akshi ika ci bai tənu, se da kaci Urrushalima da jəb maka gəri i riwu. ⁴⁶Se aku yiwan kwan, akshi daa baci, i kun Wənduwa Səku, da mbasu i wita malamcin, a kərrimtakshi, a təka dlamekshi jaya ke. ⁴⁵Ndiwa mi kərrimtaci mak da jəb ajap, i ɗa gawa zəgaya geri, na zada kalkal nguma warra aca a dlamau.⁴⁸Ma'yawawingeru ika ci tənu, se akshi da dlam ajap. Miwu da ramici ma, "Matkam! Ka dlamija kasau gaɗa gemo ? Ankal bəba na iyu tlangara, ja teka maaka ci" ⁴⁹Acu da wurikshi ma, "Kwa maka ga gada gəmo? Kwa zəga biko, dolle na dlabi wənduwa afəkga? ⁵⁰Aman akshi sanutu bee mi aca ramau bai.⁵¹Se Yeso da kacin gəri wənduwa na akshi i da Nazarrat, ke a dlamekshi nakwana. Se miwu da mpi na bayangu mak i gəshigara. ⁵²Amman Yeso da ci kəma na sukuna i aasəm, na daati, na mayaba i kəma Kakasəku na ndiwa.

Chapter 3

¹I kun aman guma ayawo vaɗ kə garva Kaisarr Tibarriyus, lakwatuBintus Bilatus a gwamna yahudiya, Hirridus ke a dəgəm i Galili, yagana gəri Pilibus a garva i larrdi Iturriya na Tirrakonitis, Lisaniyas ke a garva i lardi Abiliya., ²zam i lakwtu mi Hanana na kayafa a marmamin pərrissaucin, rama Kakasəku da nai i ri Yahai wən Zakarriya, i kun fanfariya pata.³Se da vaiki Larrdadin aku gadərra Urrdun mak, a wazək baptismak tubi kə tupta aipu.⁴Kakə mi da tarna i kun kakkadi nabi Ishaya ma, "Wura ɗagai a ɗaura i kun fanfariya pata,ma, 'A sapərraci devu kə Məgənyi, a ɗalmi devu gəri tərr!⁵Guɗapiya tawanke nda niyadu, zəgawu na guguyak tawanke nda rəbgadu, gaɗəbadlak dəvu tawanke nda ɗəmadu tərr, mi gaɓshu ke nda ɗalmadu təlus. ⁶Nəngaiwa mak a lawan na dəvu ra Kakasəku i ndawa."⁷Se Yahai da rami algi ndawa mi a təka ni gaɗa aci da dlamikshi baptisma ma, "Kun kutli mbikɗaɗin! Gapɗƒu kun nin tai ma kwa rawi da dakənekənek warra Səku a wanayu?⁸Gaɗa kasən, a dlamina bee bəlan warra da tatki, ma kwa dlamna tubi da aipapin kun. Kwa dlama tumangu bai ma, ja kadugu Ibrrahim, ai Səku a təmata ja bai,' to na ramekun, Səku a dəmu na dlama kutlai i Ibrahim da kun guguyayin təku.⁹Ko gususku yaye nda mpa na gawa i ɗa aruu wakakin. Gaɗa kasən, waka tawanke mi a bari ɗi bəlalmin binin, nda karma du vərkədi kun aka."¹⁰Se algagin gu da jəb jaya gəri, a ramau ma, "To, tam ja dlamau? ¹¹Se Yahai gu da ngumi da ramikshi ma, "Nən na nzanai shirin nin, da bara gayi i nən mi na atu bai, nən mi na masana ke da dlama kasənu."¹²Nda gən arrajo ke da nai gaɗa nda dlamikshi baptisma, akshi ke da ramici ma, "Maləm, ja wam ja dlam gəmo? ¹³Aci da ramikshi ma, "Kwa gəna dagda bai, mi ɗẹkana warra nda ramikun kwa gənyi."¹⁴Askarrabaucin cam da jayi ma, "Ja wam askarrabaucin? Ja dlama gəmo?" Aci da ramikshi ma, "Kwa gəna dagda dolle da ri gənən wammbai! Kasən ke, kwa wuda ngadarr i nən gaɗa ko kwa bi dagwda bai."¹⁵Gaɗa ndawau, a kun tuman na dərri ni kə Masihu tənu, se nen tawanke a kurrarram i gəshi gəri i ɗak Yahai ko acine Masihu gu. ¹⁶Yahai nda ngumi, da ramikshi mak ma, "Iyu tənu, na dlame kun baptisma na aam, amman na dagai mi ani, warra deka na iyu, marrtapa ga ngum bata bai, ko fetka zayi soono geri. Aci aye dlamekun baptisma na Nenwa Seku ke na aka.¹⁷Fəna tlaryagəri a amigəri, a kasa na ri tlaryau bəlan, da cacpəna ayawa alkamau i gatligəri. Amman a baka na rafiwau na aka warra alambaram a mutu bai."¹⁸ Na gawa zada rama təku cam, Yahai dlam gabaɗ na wazək labarr herr i ndiwau,. ¹⁹Yahai zam dlam gabaɗ i Hiridus gwamna, gaɗa zəba Hirridiya; ama yaganagəri, na bi kəlaɗo gawa warra aci dlamu, ²⁰aci da dlam bi gaɓshu wam; da jəbi Yahai da ɗawi na aci i dəlo.²¹Nda ri tənu, lakwtu mi nda təka dlama baptisma i ndiwa tin, Yeso cam nda dlamici. Lakwtuu, Yeso a magita tənu, se dəsku da répci, ²²Nénwa Séku da fuwai i ɗagəri i kun gənawa tataru, se wura da vərai da dəsku, maya, "Ci wən ganai, warra Na ntugu, arroga parrak na aci."²³Lakwtu Yeso ɓandu wanagəri, aaman gəri gumu kwan. Aci wen (kakə mi nda a tumangu) Isubu, Isubu wen Hali, ²⁴Hali wen Matat, Matat wen Lawi, Lawi wen Malki, Malki wen Yanna, Yanna wen Isubu.²⁵Isubu wən Matatiya, Matatiya wən Amos, Amos wen Nahum, Nahum wən Hasli, Hasli wən Najaya, ²⁶Najaya wən Ma'ata, Ma'ata wən Matatiya, Matatiya wən Shimeya, Shimeya wən Yoseka, Yoseka wən Yoda.²⁷Yoda wən Yowanan, Yowanan wen Rresa, Rresa wən Zarrubabel, Zarrubabel wən Shiyaltiyel, Shiyaltiyel wən Nirri, ²⁸Nirri wən Malki, Malki wən Addi, Addi wen ²⁹Kosama, Kosama wən Almadama, Almadama wən Err, Err wən Yoshuwa, Yoshuwa Aliyazar, Aliyezar wən Yorrəm, Yorrəm wən Matat, Matat wən Lawi.³⁰Lawi wən Siman. Siman wən Yahuda, Yahuda wən Isubu, Isubu wənYonam, ³¹Yonam wən Eliyakim, Eliyakim wən Meleya, Meleya wən Menna, Menna wən Mattata, Mattata wən Natan, Natan wən Dauda, ³²Dauda wən Yesse, Yesse wən Obed, Obed wən Bowaz, Bowaz wən Salmon, Salmon wən Nashon.³³Nashon wən Amminadab, Amminadab wən Arram, Arram wən Hezrron, Hezrron wən Perrez, Perrez wən Yahuda, ³⁴Yahuda wən Yakubu, Yakubu wən Ishaku, Ishaku wən Ibrrahim, Ibrrahim wən Terra, Terra wən Nahorr, ³⁵Nahorr wən Serrug, Serrug wən Rreyu, Rreyu wən Peleg, Peleg wən Eberr, Eberr wən Shela.³⁶Shela wən Kenan, Kenan wən Arrfakshada, Arrfakshada wən Shem, Shem wən Nuhu, Nuhu wən Lameck, ³⁷Lamek wən Metusela, Metusela wən Annuhu, Annuhu wən Yarred, Yarred wən Mahalalel, Mahalalel wən Kenan, ³⁸Kenan wən Enosh, Enosh wən Set, Set wən Adamu, Adamu wən Kakasəku.

Chapter 4

¹Se Yeso, ganiyak na nənwa Səku kateu da gadərak Urrdun, se Nənwa Səku dayi na aci kun fanfariya pata, ²i ri warra ləspərr jarraptaci kə yuwan gumu fuɗu, I lakwatu aci ta beaa bai, se maya da jeb na aci i kun daama yuwangu³Ləspərr da ramici ma, "Ci wən Səku nin, a ɗayi guguyak təku ba da məscingara i burrodi." ⁴Se Yeso da wurici ma "Da tarrna, 'Nən a dlaɓu se na burrodu rrugara bai.'"⁵Se ləspərr da yi na aci i dəsku jigam ɗagai pəɗəm, da tatkici garvavin duniya mak i kun lakwtu rrap. ⁶Ləspərrgu da ramici ma, ""Naa bardici kərrmaigu na mayaba na ləmangu gwiɗ, gaɗa cak-cakshi nda bardanai, iyu ke na dəmu du na bardi nəntawanke mi nancu. ⁷To, ka gutka naci ka dlama nakwana nin, gwiɗ a dlaɓa nakshi kəci."⁸Amman Yeso da ngumi da ramici ma, "Da tarrna, 'Ka dlama nakwana se Məgənyi Kakasəku rrugəri, ke ka dlama guzapəna i aci rrugəri.'"⁹Se ləsperrgu da yi na Yesogu i Urrushalima, da rri'yi na aci iri mi rəmadi pəɗəm, i dəsku ləma Wənduwa Kakasəku, da ramici ma, "CI Wən Səku nin, a katərri da sau ka vəgi ɗa, ¹⁰gaɗa da tarrna ma, 'Aci a ɗawa na maleikaucingəri gaɗaci da cərəptici,' ¹¹ke, 'Akshi a sukta naci dəsku i amikshi, gaɗa kakkəmazəgərci bai i guguyak.'"¹²Yeso da ngumici, "Da tarrna, 'Ka ɗawa Məgənyi Kakasəkwaci i jarrabta bai.'" ¹³Ləspərr damu na jarrapta Yeso tənu, se da yingəri daivi na aci lakwtu dama.¹⁴Se Yeso da kalakcingəri Galili i kun kərrmi Nənwa Səku, labarrgəri da vaikəngara i rawanke i kun larrdu. ¹⁵Acu ke da jəb gugza i kun ləmamin ri cacpa yahudaucin, ndiwa mak da sakərrta ci.¹⁶Aci da nai i Nazarrat, ɗa warra nda tliɗaci, ke kakə mi aci kawau gafa putu yahudaucin tawanke.Se da təfi kun ləma ri caapau gafa putugu, kakə mi dlamungara aada, aci da tli darr'yi gaɗa da dlam kərratu. ¹⁷Se nda ɗivareci kakkadi nabi Ishaya. Aci da pərrci kakkadu da bi riwarra nda tarrnu ma,¹⁸"Nənwa Məgənyi a ɗaganai, gaɗa aci baranai kərrmai na bari labarr herr i ndak tluwa. Aci wane iyu na dlam kagala bi-aɗa ndiwa mi a dəlo, na rəpci daa dluguyayin, na ta'yi ndiwa warra a guzapəna, ¹⁹zam na dlam kagala kə zadayi aaman warra Məgənyi aye tatka kunu gayi geri."²⁰Se Yeso da yaiɗi na kakkadu, da bardi baci mpiwu da mbashingəri. Nda kun ləma ri cacpa yahudaucingu mak da pədici daa i ɗagəri. ²¹Se aci da ɓanji dlamekshi rama ma, "Gusku, rama kakkadi Səku təku, wakatəngara da miya ga, na kərrəmtakun." ²²Tike i riwu da dlaɓəngəri saida bee warra aci ramu, se makshi damagarrci aci, a japta zada rama herr warra vərayi da miya gəri. Akshi da jəb jayau ma, "Sutku wən Isubu, ko kasən bai?"²³Aci da ramikshi ma, "Katanas, kwa rama da gamzazəgai təku; 'Lakita, a ngaci aɗaci. Bee mak warra ja kəmau ma ka dlamu i Kaparrnahum, a dlam kasən cam i ɗakun ba. ²⁴"Se da ramikshi wam ma, "Katanas na ramekun, galte go-nabi mi nda gənyi gəri, i kun ɗa warra aci tlau.²⁵Amman jirre na ramekun, na gudugwamcin gawa i kun larrdi Isrraila i zaman nabi Iliya, lakwtu mi go-aam harr kə aman kwan na tərra zedu, gaɓshu maya da vəgai i rawanke tənu, ²⁶Amman nda wana nabi Iliya i ɗa ko gayi da kunakshi bai, amman se i Zarrafat kə Larrdi Sidom rrugara, iri gudugum warra da mbasu a riwu. ²⁷Zam na agurrdadumamin gawa i kun Isrraila, i zaman nabi Ilisha, amman ko gayi nda ngatu bai, se Na'aman, nən Sirriya rrugəri."²⁸Ndawa mi a kun ləma ri cacpa yahudaucin gu kəma bayangu tənu, se makshi da shitənyi nakshi. ²⁹Akshi da tli , da ji na Yeso i dolle da ɗagu, da yi na aci ɗa miya zəgau warra nda ləmu ɗagu, da maki jəmbula gəri gorrorro. ³⁰Amman da rakənyingəri da witakshi, da yingəri ri dama.³¹Se da yingəri Kaparrnahum, marəm ɗa ɗagai i lardi Galili, da ɓanji gugzekshi i gafa putu yahudaucin. ³²Akshi da jəb ajap i ɗa gugza gəru, gaɗa aca ramau na kərrmai.³³I kun ləma ri cacpa yahudaucingu, na nən ɗagai warra na zəwak ləspərr a ravangəri, se da dlam kurwa na wura marəm ma, ³⁴"Kai! Lambe jan tam na ci, Yeso kə Nazarrat? Kade kambetaja bi? Na zəga na ci--nən Səku mi go-aipu!"³⁵Yeso da gərrnyi ɗa zəwakgu, a ramau ma, "A cim miyaci ka vərai naci da kunugəri!" Ləspərrgu karɓuna warrau i gadava ndawa tənu, se da vərai da kunu warrau, ke kimeci təta bai ko rrap. ³⁶Ndau mak a japtau tlaparr, da jəb rama i ɗau i gatukshi. Aramau ma, "Zada təlalmin tawan kasau? Aci da ɗawi gaɓshu zuwawingu na kərrmai na awayau da vərai nakshi." ³⁷Se labarrgəri da vaikəngara i rawanke, na bakakin larrdu'³⁸Se Yeso daive na kun ləma ri cacpa yahudaucingu da təfingəri kun wənduwa Simon. i lakwtu, saurak Simon gama a sa bone da fəra guvu, akshi da wili Yeso da ngacatu. ³⁹Se aci darr'yi, da gutki i ɗagara, da ɗawi guvu da ta'yi na atu. Na sukwakuya bai se atu da tli, da ɓanji dlamekshi guzapəna.⁴⁰Gərre vəgi afa tənu, se ndawa da jəb ni na tike mi a dagas na zada fəra dama-dama gawa i Yeso. Aci da mpi amigəri i ɗa tawanke, da ngaji na akshi. ⁴¹Gaɓshu zuwawin ke da vəre da təka ndawa gawa, a ɗanau a ramau ma, "Ci ne Wən Kakasəku!" Yeso da jəb gərrne ɗa gaɓshu zuwawingu da dapci na akshi dlama rama, gaɗa akshu zəgadu ma aci ne Masihu.⁴²Da tlanungəra tənu, aci da vəri da yinngəri i ri mi go-nen, Ndawa gawa da jeb maka gəri, se da zadai iri mi aca kunu. Akshi da raimici da marci da bəza ɗakshuu bai. ⁴³Amman se aci da ramikshi ma, "Dolle cam na dlam wazək labarr herr game na garva Səku i ɗa marəmamin jəgap ke, gaɗa sau ne dalil mi Səku wane iyu i ritku." ⁴⁴Se aci da ci kəma a wazək i kun ləmamin ri cacpa yahudaucin i rawanke i lardi Yahudiya.

Chapter 5

¹Gafo ɗagai Yeso darr'yi a baka anku Janisarret, na ndawa gawa a damtugərri a kərrəmta təlam Səku. ²Se daiki sawu aam shirin da mpayi i baka ankuu. Ndak jəba vənakau gu bəzu na kunu, a təka viya rariyakshi kə jəba vənakaugu. ³Yeso da təfi kun sawu aamgu gayi, warra kə Simon, da ɗawaci da dabi sawu amgu rrap i nye kun amgu. Se yeso da mbashi kunu da dlam gugza i ndawa warra a miya aamgu.⁴Aci damu na rama tənu, se da rami SImon ma, "A dabi sawu aamcu, i kun am pəɗəm ka ta'yi rariyaya ci i jəba vənakau." ⁵Simon da ngumi da ramma, "Məgənyi, ja wunu perr ja wanau, ja jəb bee bai, amman ka ramu tənu, na ta'yi rariyagagu." ⁶Akshi taɗu rariyau tənu, se da caapai vənakau gawa, harr rariyau da ɓanji tləmpiya. ⁷Se akshi da ɗaurai kamancawaɗshi mi a kun sawu aam dama da nai i latakshi. Akshi da nai da niyi na sawu ammgu mak na vənakakin, harr akshi da ɓanji na 'yamu.⁸Simon Bitrus ika biwu tənu, se da pi kufugəri i kəma Yeso, da ramma, "Abzhayu Məgənyi, gaɗa iyu nən baci apu." ⁹Aci da dlam ajap, har na ndawa warra a ɗagayi na aci mak, gaɗa gawa vənakau warra akshi ngwau. ¹⁰Simon g, na kamancawaɗ gəri; Yakubu na Yahai mamu Zabadi. Se Yeso da rami Simon ma, "Ka kalwa bai, gaɗa da gususku kaye jəba nina ndiwa. ¹¹Akshi dabe na suwawin aamshu i baka anku tənu, se daivi na tamke da ɗəgi na Yeso.¹²Lakwtu mi Yeso a kunu gayi da kun marəmamin ɗa tin, na nən baci agurrdadəmak tlaparr a riwu. Acu ika Yeso tənu, se da gutki na jampel gəri i gagai, da ramma, "Məgənyi, ka arrdatu naci nin, ka dəmu du ka cəlti na iyu." ¹³Se Yeso da ɗəvari amigəri da ləntaci, da ramma, "Na ardatinganai, A cəlti naci." Na sukwakuya bai se argurrdadəmak gu da celtingara.¹⁴Se da gabɗaci ma, da rama bai i nən, amman da ramici ma, "Aji bi ci, ka tatki aɗaci i pərris ka dlam sanam kə cəlta ci, kakə mi nabi musa ɗawu, gaɗa shaida i akshi."¹⁵Amman labarr i ɗagəri vaikəngara pəɗən, harr algi gawa da cacpai i kərrəmta gugzagəri, na da bi ngata da fərarinsh. ¹⁶Amman fatawanke a ɓəra aɗagəri i ri warra go-nən da dlam magita.¹⁷Gafo ɗagai Yeso a gugza tənu, na parrisaucin na malamcin dumaya, warra deu da ɗa pata dama-dama kə larrdadin Galili na Yahudiya,na ɗa Urrushalima cam da mbasu i riwu. Kərrmai Məgənyi a ɗagəri i dlama ngata.¹⁸Se ndawa ɗagai da nai a kakəra baci ranu ɗagai i ɗa buci, da jəb maka dəvu warra akshi a təfayi na aci , da mpaci kəma Yeso. ¹⁹Amman akshi ba dəvu bai gaɗa gawa ndiwa tin, se akshi da gayi dəsku səsu warra Yeso a kunugu, da zəkci aɗau, da taɗe warrau i ɗa buci gəru da gadava ndawa i kəma Yeso.²⁰Yeso ika imanshi tənu, se da ramma, "Warra, nda tuptudici aipapinci." ²¹Parrisaucingu na malamcin dumayau da jəb jayau, da ramma, "Sutku gu tai, a tatka muwa i Səku? A tupta aipapin nin tai banda Kakasəku rrugəri?²²mman Yeso sanutu na bee akshi a kurrarram i ɗau tin, se da jayakshi ma, "Gaɗa gəmo kwa jaya i aɗak sau, i gəsha kun? ²³"Tawan ɗəka di 'yale nda rami, 'nda tuptu dici aipapin ci,' ko nda ramma, 'Atlu ka dlam rakan?' ²⁴Amman gaɗa kwaa zəgi ma WəngəNən na kərrmai i duniya, da tupti aipapinn! Na rameci, 'Atlu, ami bucaci kayi naci wənduwaci."²⁵Se da tli kərrat i kəmakshi, da mi buci mi aci da səna a ɗau. Da kalakcingəri wənduwa a sakərrta Kakasəku. ²⁶Tike a japtau, se akshi da saksakci Səku. Kalau da da niyi na akshi, da ramma, "Jaika na magəraf bayangu gusku."²⁷Daku wakata bayangu, Yeso da vərəngəri da sənu, se daiki baci gən arrajo ɗagai baci dlugun Lawi, dammbasu i ri gən arajo gəru. Yeso da rami ci ma, "A ɗəgen iyu" ²⁸Se Lawi da tli da ɗigi na aci, daivi na bee tawanke i akau.²⁹Se Lawi da dlam marəm ngəmuri i wənduwageri i Yeso.Ndak gən arajo gawa na ndau jəgab danai a ta masana na akshi. ³⁰Amman parisaucin na malamcin dumaya da jəb ngurrngurr i pukurraucin, a ramau ma, "Gaɗa gəmo kwa tau na sau na nda gən arajo na ndak aipu?" ³¹Yeso da ramikshi ma, "Ndawa warra a kun kəlappiya nin, lambekshi bai na lakita, se ndawa mi ngabai rrukkshi ne a maradu. ³²Na deu gaɗa daura ndak adalta i tubi bai, amman i ɗaura ndak aipapin da tubaci."³⁵Malamcin dumayau da rami yeso ma, "Pukurraucin Yahai fatawanke a asham na magita, pukurraucin parisaucin ke a dlamau. Amman pukurraucinci a teka ta na sa." ³³Yeso da ramikshi ma, "ɗagai a dəmu na ɗawa magərafcin ango bi da dlam asham, lakwtu mi ango gu a ɗagayi na akshi? ³⁴Amman lakwtu aye ni, warra ndaye ma na angogu da rikshi, i lkwtu ne aksha dlama na asham."³⁶Se Yeso da dlamikshi rama i kun gagənawa wam ma, "Go-nən a tlimpiya bakta da təka karara zanai da ɗanki cima miya tlimpiya kə gmana zanai. Warrau dlamu kasən nin, aca tlimpiya na karara zanai gu, ke bakta kara zanaigu, adlam bəlan na gamanazanai gu bai.³⁷Zam, go-nən mi pi karara am inabi i kun gamana janjamiya, warrau dlam kaṣən nin, karara am inabi gu a zəbayingara da zəkci na janjamiyau, am inabu a jəba yayu, jajanjamiyau da tlimpayayin gara. ³⁸Amman dlamingara dolle nda pi karara am inabi i kun karara janjamiya. ³⁹Ke go-nən warra a ntu karara am inabi, daku sa gamanau, gaɗa ramau ma, "Gamanau rema na kararau."

Chapter 6

¹Gafa putu yahudaucin ɗagai, Yeso a nuta da kun kaamin alkama, pukurraucingəri da jəb kətli aɗa jəgab a mərrmusau na aikwakshi, a kəɗa ayawau. ²Se parrisaucin jəgab mi a riwu da ramma, "Gaɗa gəmo kwa dlama bee warra dumaya dabtu dlamau gafa putu?"³Yeso da ngumikshi ma, "Ngalee kwa kərratu bee Dauda dlamu bai, lakwtu mi aca kəmu maya, aci na ndawa mi a ɗagayi na aci a lakwtu? ⁴Aci təfi kwakunu wənduwa, da ngwi burrodi kəma kakasəku da ci jəgab da kunu, cam da bari jəgab i ndawa mi a ɗagayi na aci ke da ci, yaye perrissaucin rrukshi ne dumaya tatku ma a tau." ⁵Se Yeso da ramikshi wam ma, "Wən gəNən rro aci Məgənyi Gafa putu."⁶Gafa putu ɗagai wam, Yeso təfi kun ləma ri cacpa yahudaucin, da dlam gugza i rewu, Nən ɗagai ke a riwu warra ami gəri kə mata garanak, ⁷Se malamcin na parrisaucin da jəb pi ci da, daiki ko Yeso a dlama ngata gafa putu gu, gaɗa akshi daiki da bi dalil dlame ci zankam. ⁸Amman Yeso zəga na be mi aksha kurrarram gu i gəshakshi tənu, se da rami baci ami garanakgu ma, "Atlu, karri'yi kəma tike." Se warrau da tli darri'yi riwu.⁹Yeso da ramikshi ma, '"Na jaya kun, kalkal bi i dumaya nda tlam bee bəlan ko bee gaɓshu, nda ri arro ko nda təkdu.? ¹⁰Se Yeso da launyaksi mak da rami warrau ma, "A sukten amici." Aci da sukci, se ami gəru da ngacingara. ¹¹Amman gəshskshi da dlimacin gara, da dlam rama i gatukshi i ɗak bee mi aksha dlamau.¹²Gafo ɗagai Yesovəru da gayi ɗa guguya i dlama magita. Se da wunyi perr a dlamau i Kakasəku. ¹³Datlanu tənu da ɗaure pukuraucingəri i rigəri, se da cik'yi guma ayawo shirin da kunakshi, warra aci ɗaurakshi cam ma muwanaucin.¹⁴Dlugwagwin muwanaucingu ma:Simon (mi aci mpeci dlugun Bitrrus) na yaganagəri Andrrawus, na Yahai,na Pilibus, na Bbatalomi, ¹⁵na Matta, na Toma, na Yakubu wən Alfa, Simon mi nda ɗaurau Zilot, ¹⁶na Yahuda wənYakubu, na Yahuda Isariyoti, warra katangəri baci ta-aamaan.¹⁷Se Yeso da fuwai da ɗa guguyakgu na akshi, darr'yi aɗa patata warra go-jigam. na marəm Pukurraucin gəri gawa a riwu, na ndawa tlaparr da larrdi Yhudiya, na ɗa Urrushalima, na da larrd baka anku Taya na Sidom. ¹⁸Akshi deu gaɗa da kərrəmci Yeso, na da bi ngata da fərarinshi. Ndawa warra tẹka bədərr na gaɓshu zuwawin cam bama ngata. ¹⁹Nən twanke da kun algu jəb maka lənta gəri, gaɗa kərrmai a vərayi da təkagəri da ndatakshi mak.²⁰Se Yeso daiki pukurraucingəru, da ramma, "Barrka i kun, mi tluwa, gaɗa kwa bi na rai garva Səku. ²¹Barrka i kun, mi na maya gususku, gaɗa ndaye wayu nakun. Barrka i kun, warra kwa aɗan gusku, kwaye dlama gamas na pərrɗai.²²Barka i kun , sarrtu mi ndawa a kurakun ke a nguftakun, a nanga kun, gaɗa wəngeNən. ²³A dlamina pərrɗagai na kuno gafa kasən wakatikun nin, gaɗa katanas kwa bina marəm tumanja i dəsku, gaaɗa kasənke kakanci-kakacinshi dlamu i nabaucin.²⁴Amman wadarrekun, ndak ləman gusku, gaɗa kwa gənna bəmtakun sərram. ²⁵Wadarre kun, kunmi gawayak, gaɗa kwaye kəmu maya kəma. wadarrekun nda gamas gusku, gaɗa kwaye dlama aɗan na saurai.²⁶Wadarekun, lakwtu mi, sartu mi ndawa mak a gedliɓ kun, gaɗa kasənke kakanci-kakancinshi gedliɓu nabaucin papiya.²⁷Amman na ramekun, nda kərrəmtaga, a ntuta makurakun, ke kwa dlam bee bəlan i nda nguptakun. ²⁸A barkata nangakun, a dlam magita gaɗa nda ravan/bazarrta kun.²⁹Nən maskalatu ci da palla gayi nin, a məstici palla gayi wam, nən gəndici marəm kacum ci nin, da mana gangamgu cam. ³⁰A barina i tike mi jayi kun bee nin.Nən mau na bee warra kəkun nin, kwa jayaci bai da kate dikun.³¹Tamke mi kancu ndawa da lamkun, ci ke a dlamikshi kasənu. ³²Ka ntutu ndawa warra antutaci rukshi nin, Zada akəri Sekuu tawan kaye biwu? Ai ndak aipu cam a ntuta ndak ntukshi. ³³Kwa dlama herr i ndawa warra a tatke kun herr rrukshi nin, zadak atəri tawan kwa biwu? Ko ndak apapin ngum a dlama kasən. ³⁴Kwa bari basa, se i ndawa warra kwa lawangu a dəmuna ngumugu rrukshi nin, kwa dlama tuman atəri da ri Kakasəku bai, gaɗa ko nda apapin ngum a bari basa indak apapin i kun tuman ngənyi ngumu be akshi baru kalkal.³⁵Amman a ntutina makurarin kun, kwa dlamikshi bik herr. A barina basa na tuman ngumugu bai, atəri aye dlaɓa tlapar da ri Səku, ke kwa dlaɓa nakun kutli Kakasəku Mulah. Gaɗa aci na aɗagəri ngum na mugurəm i ndawa mi go-sambarrka na kəlaɗoɗin. ³⁶A dlaɓina na kanjəno, kalkal kakə mi Afək kun ke baci kanjəno.³⁷Kwa mpa bike i nən bai, kun ke nda mpi kun bai. Kwah agata, kun ke nda hagata kun bai. A təpta, kun ke Səku a təpta dikun.³⁸A dlamina bari, kun ke Səku a bari kun gawa. Nda pi kun zada kə baci ngalta, ganiyak da takɗa, da rəɓ harr a payi i ɗa gəma, kasən ke Səku a bari kun. Atəro, na bi ngalta warra kwa dlam wana na atu, na atu ne ndaye ngaltekun."³⁹Se da dlamikshi rama i kun gagənawa wam ma, "Dləguyu a dəmuna 'yiwa dlguyu bi? Aci dlamu nin, mak shi a vəgi i kun vək bi ko? ⁴⁰Ai pukurra a rəmu maləmgəri bai, amman tike warra bana gugza tlaparr nin, a dlamangəri ka maləmgəru.⁴¹Gaɗa gəmo ka pi daa i lawan gangam ngapcetl kə daa yagana ci, amman ka ankaltu na təmtem warra a kun daaci tin bai? ⁴²Ka ramau nana i yaganaci ma, 'Yagana, arr'yi naaji dici ngapcetl daaci,' amman ci na aɗaci ngum kaika təmtəm warra a kun daaci tin bai? Ci mənafək! Səkurr aaji na təmtəm warra a kun daaci tənu, damba ka dəmi lawan parrak gaɗa ka dəmi kaji ngapcetl mi a daa yaganacigu.⁴³Atərro go-waka bəlan warra ɗi gabshu, go-waka gabshu ke mi a bari ɗi bəlan. ⁴⁴Gaɗa ka zəgiina waka tawanke da ri ɗigara. Atərro, ngalte nda bi ɗi ayawu bai, da waka akɗa, ko ɗi inabi da waka tlatlirraɗak.⁴⁵Kasən ke, nən bəlan a dlam bee bəlan da kun bee warra bəlan mi a gəshi gəri, mənafək gənən ke a dlama bee gaɓshu da kun gadlai gabshu mi a kun gəshigəri. Ai da kun bee warra da cacpa i kun geshi ne miya gənən a ngwau da rami.⁴⁶Gaɗa gəmo kwa ɗaura ga ma, 'Məgənyi, Megenyi,' dək na kasən kwa dlama nakwana i bee mi na ramekun bai? ⁴⁷Nən tawanke, warra ani i riga, a kərrəmta təlalminga, ke a dlamawu nakwana nin, ⁴⁸dlaməngəri kakə nən mi a ləma wənduwa, se da dlam zəda gazbərr i dəɗa, harr aɗa guguyak, da dlam ləmagəru i aɗau. Lakwtu ganjau deu na awayau tənu, ka a raɓa na wənduwau, amman dəma bai, balle da rəbgi, gaɗa warrau ləmudu na awayau.⁴⁹Amman nən warra a kərrəmta ramaganai, amman a dlamawu nakwana bai nin, dlaməngəri kakə nən warra a ləma wənduwa gəri, amma bədlu vəg kə mpi vəkshi ləmau bai, se da mpi dəsku gagai. lakwtu ganjau deu na awayau i təka wənduwau tənu, na səkwakuya bai wəmduwau da dagamungara, da rəbgingara cakcak.

Chapter 7

¹Aku Yeso damuna rama tamke i ndawa mi a kərrəmta tənu, se da kacingəri kaparrnahum.²I ɗagu na marəm askarrabu ɗgai mi na guzəɓ warra aci a ntutugu tlaparr. ³Guzəɓgu nga bai harr a miya mutu. Marəm askarrabu kəma labarr Yeso tənu, se da wanyi gazgaraucin yahudaucin i rigəri, da jayaci da nai da ngaci gabayi gəru. ⁴Akshi zade ri Yeso tənu, se akshi da jayaci wilaci da ramma, "Ai marəm askarrabu batadu ka dabi banaci, ⁵gaɗa acu baci ntu larrdawa, harr ləmiija ri cacpa yahudaucin."⁶Se Yeso rakənyi na akshi i ɗagayi. Aci dengəri damtu wənduwau tənu, marəm askarrabu da wanyi mangaucingəri da ramici ma, "Məgənyi, ka ravəna aɗaci bai, gaɗa na bata bai ka təfai i wenduwa ganai. ⁷Gaɗa kasən, na batawəmbai harr na nai i rici, amman a dlam rama jaɓ, gabayi gagu a ngatangəri. ⁸Gaɗa iyu ke na ɗagai a dəskuga warra dolle na dlamici nakwana, ke na askarrabaucin a deɗaga. Na rami nənangu ma, 'Ajin,' se da yi, i dama ma, 'Ayan nin' se da nai, i gabayiga ke ma, 'Adlam kasau nin,' se da dlami."⁹Yeso kəma kasau tənu, se da japci warrau, se da məstai da məsci i ri algi warra a ɗəga gəru, da ramma, "Na ramekun, ko i kun Isrraila, ngalte naika zada iman kasau bai." ¹⁰Lakwtu ndawa warra marəm askarrabu wanugu kalakteu i wənduwa tenu, se da tase gabayigu ngatungəri.¹¹Dakuk sen, na sekwakuya bai, se Yeso da yi ɗa ɗagai mi nda ɗaurau ma Nayin, pukurraucingəri na algi gawa a rakan i ɗagayi na aci. ¹²Aci zade damtu miya mavgi ɗagu tenu, se so nda meu guvu warrau ɗagai, mi acu gaitakgeri wən guduguM ɗagai, na ndawa gawa ke da kun ɗagu a ɗagayi na atu. ¹³Məgənyi ikatu tənu, se gəshi gəri da niyingara na kanjəno gara, se da ramitu ma, "Ka ɗana bai." ¹⁴Se aci da yi da lenci maɗanba ma guvugu, se nda kakar guvu darr'yi nakshi. Yeso da ramma, "Mpəndi, na ramici, atlu." ¹⁵Se guvu da tli da ɓanji rama, se Yeso da bari na aci miwu.¹⁶Se kalau da jəb na ndau mak, akshi da jəb sakərrta Kakasəku, a ramau ma, "Nda tlatla na marəm nabi i wita wa," ke "Kakaseku shalu na ndagəri." ¹⁷Ndiwa da jəb bari labarr bee mi Yeso dlamu təku i rawanke i larrdi Yahudiya na baka gara mak.¹⁸Pukurraucin Yahai baci baptisma da ramici labarr bayangu mak. ¹⁹Se Yahaigu da ɗauri pukurraucingəri shirin da wanyakshi i ri Məgenyi Yeso da ramici ma. "Ci ne nən warra aye ni tənu, ko ja launyi ɗagi dama? ²⁰Ndau da yi ri Yeso da ramma, "Yahai baci baptisma wane ja, ja jayi ci ko ci ne warra mi aye ni, ko ja maki agai dama?"²¹I kun lakwtu, Yeso ngatu ndawa gawa da dagas na fərarin na gaɓshu zuwawin, dluguyayi gawa cam ba lawan na dakshi. ²²Se Yeso da ngumi da ramikshi ma, "Kwa zada nakun nin, a rama i Yahai bee warra kwaikau na warra kwa kəmau, Dluguyayin a təka bi lawan, ɗukdadin ke a rakan, agurrdadimamin a təka bi cəlta, dakuyayin ke a təka kəmu rama, ndawa mi mutu ke a təka tlayi na arro, nda wazək labarr herr ke i ndak tluwa. ²³Barka i nən warra bəzu dlama nai iman bai gaɗa wana warra na dlamau."²⁴Aku ndawa warra Yahai wanau gu jinakshi tənu, se Yeso da ɓanji rama i algagin gu iɗa Yahai ma, "Tam kwa ji lanau i kun fanfariya pata? Azəm, warra zuwak a rəɓgu? ²⁵Amman kwa ju gaɗa lawan gəmo? Nən baci ta'yi kacum bəlan sarral? Aiki, ndawa mi a ta'yi bəlan kacum, warra a kunbəmtu ke, rro a ngwapate dgamcin. ²⁶To kwa ji lawan gəmo? Nabi? Auwo, na ramekun, ɗəka na nabi.²⁷Yahai aci ne mi nabaucin dlam tarran i ɗagəri tin kaɗe ma, "Aikina, naye wanyi sakwtuga i kəma ci, warra a sapərrateci dəvu i kəmaci. ²⁸Jirre na ramekun, i kun ndawa mi 'yawakshin amatin mak, go-nən warra ɗəka Yahai baci baptisma. Dək na kasən, aci warra gambotak i garva Seku ɗəka na aci.²⁹Sarrtu ndawa warra yahai dlamikshi batisma mak , harr na ndak gən arrajo cam, kəma kasən tənu ,se da ramma, lalle Səku baci adalta. ³⁰Amman parrisaucin na malamcin dumaya kurna dlama bee warra Kakasəku ancakshi da dlami, gaɗa akshi kurna baptismak Yahai.³¹"To na tam na kaktla ndak zaman tuku na atu? Akshi dlam gənawa na tam? ³²Akshi a gənawa na mamau mi a kawa a miya aṣək, warra a rama na gatukshi a ramau ma, 'Ja fiyi kun shila , kwa dlam səwari bai. Ja dlam aɗan mutu, amman kwa ɗanu na ja bai.'³³To yahai baci baptisma deu ata burodi bai, a sa aam inabi bai, kwa ramau ma, 'Acu na zuwkak.' ³⁴Wəngənən deu a tau na sau, se kwa jəb ramau ma, 'Aiki, acu baci mbamba na kuyo, manga ndak gən arrajo na ndak aipapin.' ³⁵Amman asəm Səku tatkəna aɗagara kalkal da ri kutligara.³⁶Gafo ɗagai nən parrise ɗagai da ɗaure Yeso i wənduwagəri da ci masana na aci. Yeso təfu tənu, se da mbashi ri ta masanau. ³⁷Na ama ɗagai mi aipu tlaparr i kun ɗagu. Amau kəma ma Yeso a ri ta masana i kun wənduwa nən parrisegu tənu, se da nai na kwalɓa atərrshan mi na dagwda tlaparr. ³⁸Atu rriɗi aku gəri i gəre zəgər gəri a ɗanau tənu, se da ɓanji rridla zəgər gəri na sauraigara, a saspau na yaɗ aɗagara, da mpi miyagara i aɗa zəgəru, da jəb zuwa atərrshangu i zəgərgu.³⁹Nən parrise warra ɗaure Yesogu ika kasau tənu, se da rami gəṣḥɩgəri ma, "Nənangu nabi nən, daa a zəgi na tai na zada amau tawan a ləntagəri gu; mi aipu." ⁴⁰Se Yeso da ngumici ma, "Simon , iyu na bee na rameci." Aci da ramma, "A rami, maləm!"⁴¹Se Yeso da ramma, "Na nən shirin warra ma basa da ri ləman ɗagai. Warrau gayi ma dinarr danamak vaɗ, gayi ma dinarr gumu vaɗ. ⁴²Akshi dəma ngumu gu bai tənu, se warrau da tupti dikshi mak. I kunakshi, tai a rəmudii tatka ntau i baci ləmangu? ⁴³Simon da ngumici da ramma, "I tuman ganai, nən mi da tuptici gawau." Yeso da ramici ma, "Ka ramdu kalkal."⁴⁴Yeso da launyi amau, da rami Simon ma, "Kaika amangu, na təfe kunu wənduwaci, ko am vəya zəgər ka bara bai. Amman atu vəyu da zəgərga na saurai gara da sau'yi da na yaɗgara. ⁴⁵Ka dlama zada lale kə ntu bai, amman tin təfayi ga i ritku, atu bəzu mpi miya gara i ɗa zəgərga bai.⁴⁶Ka paa mərak i aɗaga bai, amman atu pa atərrshan i zəgərga. ⁴⁷Gaɗa kasən na rameci, dək na aipapin gara gawa warra atu dlamu, nda tuptu ditu; gaɗa atu tatku gawa ntau. Amman nən mi nda tuptici rrap, tatku ntu rrap."⁴⁸Se Yeso da ramitu ma, "Nda tuptu dikəm aipapin kəm." ⁴⁹Ndau warra a ri ta masana na aci da ɓanji ramau i gatukshi ma, "Sutku warrau tawan harr ma a tuptaaipu, ka aci Kakasəku? ⁵⁰Se Yeso da rami amau ma, "Iman kəm ra na kəm, aji kun salam."

Chapter 8

¹Da kuk sən, na sukwkuya bai se Yeso na muwanaucin geri da ɓanji rakan a vayak ɗa marəmamin na ɗa patatin a kagala na wazək labarr herr game na garva Səku. ²Na amatin ɗagai gawa, warra nda dekshi gaɓshu zuwawin na warra nda ngatakshi da fərarin dama-dama; Marryamu mi nda ɗaurau Magdaliya, mi Yeso detu zuwawin gatkasa, ³na Yuwanna ama Kuza baci shala wənduwa Hirridus, na Suzana, na amatin jəgab gawa warra dlamikshi bana na bik amikshi.⁴Sartu mi algi gawa a təka cacpayi, ndawa ke təka ni i ri gəri ɗa dama-dama tənu, se Yeso da dlam rama i kun gagənawa ma, ⁵"Baci zəgəm ɗagai ju i zəgəm zadak gəri. Aca kun zəgəm tənu, zadak gu jəgab, da pi baka dəvu, ndawa da tak'yidu na zəgər, se ɗutatin da cidu mak. ⁶Jəgab da pi aɗa guguyak, zadak gu vəraeu tənu, da rawi, amman da wu'yingara, gaɗa na nasawa bai.⁷Gafkai ke vəgi kun jəjim, da rawi ɗagayi na jəjimgu da zhibinakshi. Amman ⁸zadakgu gafkai da pi ɗa gagi bəlan da rawi bəlan da bari ɗi tlaparr nakkadabai." Daku Yeso damu na rama bayangu tənu, se da ramma, "Nən warra na aguɗ kəmu rama nin, da kəma."⁹Pukurraucingəri da jayaci da parrakcikshi rama na gagənawa warra aci dlamikshi gu. ¹⁰Se aci da ramikshi ma, "Kun nda bardikun zəgaya ashərr garva Seku, amman i ndau jəgab, na rama i kun gagənawa, gaɗa, 'ko akshi ikau, a launau bai, ko akshi kəmau, a sanutau bai.'¹¹To so bee mi rama kun gagənawau tatku; ayawa zadakgu təlam Səku. ¹²Warra pe ɗak dəvugu, tatku ndawa mi kəma təlam Səku, amman ləspər danai da gumbuna na təlamgu da kun gəshakshi, gaɗa akshi da kasakta na təlamgu ba da bi ra. ¹³Zadak mi pe aɗa guguyak tənu tatku ndawa mi kəma təlangu tin se da kasakci nakshi na atu na kuno. Amman akshu dlam awayau bai i kun kasaktakshu, lakwtu akshi kema kabine tin, se da kaci nakshida kau.¹⁴Zadak warra pe kun jəjimgu, a tataka ndawa mi kəma təlamgu da gən na ramau, amman ruwawaɗ na ləman na bəmtu kə duniya da zhibinakshi, halshi rawa bai i kun ɗəga təlamgu. ¹⁵Amman zadak mi pe aɗa gagai warra bəlan tənuu,akshi ne ndiwa mi kəma ṭəlam gu, da gənyi na jirrewa na gəshi gaitak, a ɗəgau ke a wana na atu na kanadi, harr a parya a bari kutlai tlaparr nakkadabai.¹⁶Ngalte, go nən mi a ɓidla pətəle da cimdu na fəna ko da mpidi shi rakai, se dai da mpidi dəsku bee ɗagai. Gaɗa tike ika riwu nin, a lawan na ɓidlau. ¹⁷Atərro go bee mi da dəɓsa warra nda dəmu zəgiwu bai. ko bee mi a kun ashərr warra nda diwu i patata nda zəgi bai. ¹⁸Gaɗa kasən, a kərəmtina na akal; Seku a ɗawa akshi warra dlam iman na jirrewa da dlam sanuta wam tlaparr, amman ndiwa mi dlam iman na zəgi jirrewa bai tənu, zəgaya rrap mi akshi a tumangu akshi na atu gum, Seku a ɗawau nda gubudu.¹⁹Se mi Yeso na na yaganaucingəri da nai i rigəri, amman ba zaji i damtugəri bai gaɗa algi. ²⁰Se nda ramici ma , " Mici na yaganaucinci darr'yi a vəda, anci lawanci. ²¹Amman Yeso da ngumi da ramikshi ma, "Miga na yauganaucinga nin ndawa warra a kəmu ṭəlam Kakasəku a ɗəgau ke."²²Gafo ɗagai wam se Yeso da gayi kun sawu am na pukuraucingəri, da ramikshi ma, "Arr'yi wa katirri baka anku da siwu. ²³Akshi bandu rakan katarrgu tənu, se yuwan dami na Yeso. Na tasəna bai se so zuwak na awayau tlaparr da fuwe i ɗa anku, a wabat am i kun sawu amgu, ka a 'yamu nakshi, a kun hal kambeta.²⁴Se pukurraucin Yeso da nai i rigeri da tlatlaci, a ramau ma, "Baci martapa! baci martapa! Waye mutu nawa!" Se Yeso da tli da gərrnyi aɗa zuwak na am warra zuwakgu tlatttleu, se mak da kusamu nakshi. ²⁵Se aci da ramikshi ma, "Imankun a rawan?" Se kalau da jəb na akshi, a japta bee mi wakatu, da jəb jaya i gatukshi ma, "Sutku zada nn tawan? Harr a gərin i ɗa zuwak na am, ke da dlamici nakwana."²⁶Akshi da ci kəma da zadai larrdi Garrasinaucin, mi a aku anku da Galili. ²⁷Sarrtu Yeso a təka fuwayi da kun sawu amgu tənu, se so warrau ɗagai baci gaɓshu zuwak da kun marəm ɗagu da tase aci. Warrau sukwakuyingeri a rakan na shi gaɗau, ke a mbasu i wənduwa bai se i kun auɗaɗin dabak nda mutu.²⁸Warrau ika Yeso tin, se da dlam aɗan da gutki kəma Yeso, da sukci wura gəri tlaparr, da ramma, "Lambecin tam na iyu, Yeso, Wən Kakasəku Mulah? A marrci, ka ravvəravənayu bai." ²⁹Gaɗa Yeso ramdi gaɓshu zuwakgu da vərengeri da ṭeka warrau. Gaɗa zuwakgu karrɓaci zəgər gawa zuwakgu a karɗagəri. Nda ɗawa wrrau i dəmbəl nda taushi na aci, nda jəb ankalta gəri amman dək na kasen, a gəji na bi tawas gəru, zuwakgu da dabi na aci kun fanfariya pata.³⁰Se Yeso da jayaci ma, "Dləgunci ma tam?" Acu da wurici ma, "Tlaparr," Gaɗa gaɓshu zuwawingu təfici gawa. ³¹Ashi da jəb wiligəri aɗau-aɗau ma da jəmbəlakshi bai i kun vək mi go-dadəgəri.³²Sarrtu na marəm biri aladadin ɗagai a dawa i ɗa sərrnəp zəgawu i damtu rəwu' Se gaɓshu zuwawingu da wili Yeso dabzakshi da təfi kun aladadingu, se dabzhi nakshi. ³³Se gaɓshu zuwawingu da vərai da təka warrau da təfi nakshi kun aladadingu. Se bəru mak da fuwai da ɗa sərrnep zəgawu, da pinakshi i kun anku da 'yaminakshi.³⁴Makwtaucin aladadingu ika bee wakatu tənu, da vəri na rawa da yi kun ɗagu na larrdu bari labarrgu. ³⁵Se ndiwa da vərai gaɗa lawan bee mi wakatugu. Ashi zade ri yeso da tase nən mi gaɓshu zuwawingu vəre da təka gəri, da mbasu i kema Yeso , na zanai i təkagəri, ke a kun ankalgəri tənu, se kalau da jəb na akshi.³⁶Ndawa mi ika lakwtu mi nda ngatu warrau tənu, se da jəb bari labarrgu i ndiwa. ³⁷Se ndiwa mi a larrdi garrasinaucigu mak da rami Yeso ma da yingəri da ɗakshi, gaɗa kalau jébnakshi tlaparr. Se Yeso da téfi kun sawu amgu gaɗa da kaci nakkshi.³⁸Nən warra nda deci gaɓshu zuwawingu da wili Yeso ma dabzaci da yi na aci. Amman Yeso da ramici ma, ³⁹"A kaci naci wənduwa, ka rami tamke mi Kakasəku dlamici." Warrau da yingəri, a kagala betawanke mi Yeso dlamici i rawanke i kun marəm ɗagu.⁴⁰Lakwtu Yeso kateu tənu, algu da ndəmaci na kuno, gaɗa akshi mak a zaga katayi gəri. ⁴¹Se so nən ɗagai baci dləgun Yayirrus, gayi da kun ndawa gazgaraucin kə kun ləma ri cacpa yahudaucin, da nai da gutki i kəma Yeso , da wilaci ma da nai i wənduwagəri, ⁴²gaɗa wunyagəri gaitakgara, amangara guma ayawo shirin, aye mutungara. Sartu mi Yeso a ɗa dəvu nya i riwu tin, se algagin ndawa da cacpai i ɗagayi i bakagəri.⁴³Ikun algu ke na ama ɗagai warra təka pi dədəm harr kə aman guma ayawo shirin, ke təku na dagwdagara mak i ri likətatin, amman ba ngata bai da ri ko gayi da ri likətatingu. ⁴⁴Atu da ni aku yeso da lənci miya armamagəri, na tasəna bai se payi dədəmgu da rr'yingara.⁴⁵Se Yeso da ramma, "Tai ləntayu?" Tike da dlam na gamɗaya ləntagəri tin, se Bitrrus da ramma, "Alangubrro, algagin ndawa rro mak vaikənaci, ke a zhibaci." ⁴⁶Amman Yeso da ramma, "Dagai jaɓ ləntayu, gaɗa na kəma kərrmai vəru da təkaga."⁴⁷Amau ika asherrgara a vərangara tənu, se da nai da pi kufugara i kəma Yeso, təkara a jəganta. Se atu da rami i kəma tike, dalil warra atu ləntaci, na go-sukwkuya mi atu ngata. ⁴⁸Yeso da ramitu ma, "Wunyaga, iman kəm ngatu na kəm. Aji bikəm i kun salam."⁴⁹Sartu Yeso a kun rama tənu, ɗagai da nai da wənduwa nəngazgara kun ləma ri cacpa yahudaucin, da rami warrau ma, "Ka ravəna maləmgu bai, wunyacu bakotəngara." ⁵⁰Amman Yeso kəma kasau tin, se da wuri Yayirrus ma, "Ka kalwa bai, a bari jirrewa jaɓ, atu a ngatangara."⁵¹Yeso zade wənduwauYayirrus tin, da dapcina tike da təfi ɗagaayi na aci, se Bitrrus na Yahai na Yakub, na afək wunyau na miwu rukshi. ⁵²Lakwtu ndawa mi a kun wənduwa mak a kurwa a ɗanu wunyau, amman Yeso da ramikshi ma, "Kwa ɗana bai; atu mutu bai a yiwan." ⁵³Amman akshi dadlamici gamas , na zəgaya ma atu mutungara.⁵⁴Yeso dayi ri wunyau da sukci amigara da dlam ɗara ma, "Wunya, tlu! ⁵⁵Nənwa gara da katengara, na tasəna bai se atu da tli. Aci da ɗawakshi da makitu bee da ci. ⁵⁶Ma'yawawin gara da dlam ajap, amman yesogu daramikshi ma kwa rame nən waambai be warra wakatu.

Chapter 9

¹Yeso da ɗaure muwanaucingu da barikshi awayau na kərrmai kə di zada gaɓshu zuwawin tawawanke na ngata fərarin. ²Da wanyashi da dlam wazək garva Seku ke da ngaci nda fəra.³Aci da ramikshi ma, "Kwa ma bee waambai gaɗa buwa kungu. Kwa ma zawa bai, ko cizimi, ko burrodi, ko dagwda ko zanai dama wam. ⁴Wənduwa tawanke kwa təfu nin, a mbasine riwu harr se nya kun deu.⁵Sartu tawanke mi nda gən kun binin, kwa bəza ɗagu nin , a saspina na bəbər ɗagu da zəgər kun, da dlaɓi shaida i aɗakshi." ⁶Se akshi da tli da vaiki ɗa patatin larrdu, a kagala labarr herr na dlama ngata i rawanke.⁷Hirridus baci garva kəma labarr bee warra a wakata mark tənu, se ankal geri da tlingaratlapparr, gaɗa nda təka ramau ma Yahai baci batisma tlengəri da kun nda mutu, ⁸ndau jəgab a ramau ma nabi Iliya ne pakeu, jəgab ke a ramau ma gayi da kun nabaucin waci ne tleu. ⁹Se Hirridus da rmma, "Yahai rro na wudu na aɗau, amman sugu tai mi na kəmu bayangu game na aci.¹⁰Lakwtu mi muwanaucingu kateu tənu, se da rami betewanke warra akshi dlameu i Yeso. Se aci da ngwakshi dayi na akshi pəɗəm i ɗa ɗagai mu nda ɗaurau ma Baesaida. ¹¹Amman algagingu kema kema kasən tin, se ɗəgi na aci. Aci da dlamikshik marraba da dlamikshi rama game na Garva Səku, zam da ngaci ndawa mi ancu ngata.¹²Nawa gafo a damtu damangara tənu, se muwanaucingu da nai i ri Yeso da ramici ma, "A sllamaci na algu ba, gaɗaakshi dayi ka ɗa patatin baka təku da maki ri vəji naa masana, gaɗa wa ai mi go- nən. ¹³Amman aci da ramikshi ma, "Kun a barinekshi bee da ci." Akshi da ramma, "Ja na bee warra ɗəka burrodi vaɗ na vənakau bai--se dai jayi ja masai masana i ndawa tətu." ¹⁴(A riwu na gamsak dubu vaɗ). Yeso da raminpukurraucingəri ma, A ɗawakshi da mbashi kurak-kurak na dawa gumu vaɗ i kurak tawanke."¹⁵Se akshi da ɗawi ndau da mbashi kura-kurakgu. ¹⁶Yeso da ngwi burrodi vaɗ na vənakau shiringu, da sukci aɗagəri dəsku, da sambarrci burodu na vənakaugu, da gəjaji gangamin da bari pukurraucingu da ɓəri algi ndawau. ¹⁷Akshi mak da ci da wayi nakshi. Se pukuraucingu da capi bee warra gazau harr da niyi daɓərr guma ayawo shirin.¹⁸Na gafo ɗagai mi Yeso a magita na adagəri, pukauraucingu a rigeri, se aci da jayakshi ma, "Ndawa a ramau ma iyugu tai?" ¹⁹Akshi da ngumi ma, "Yahai baci batisma, amman ndau jəgap ma ci Iliya, jəgap ke ma, gayi da kun nabaucin waci ne tleu da mutu."²⁰Se aci da ramikshi ma, "Amman kun wam, kwa ramau ma iyugu tai?" Bitrrus da ngumi ma, Masihu wen Səku." ²¹Amman Yesogu da gabɗakshi na awayau ma akshi da rama su i nən wammbai, ²²acu da ramma, "Dolle Wengənən da shi bone bee gawa, ke ndawa gazgaraucin na pərissaucin na malamci dumaya da kur na aci, zam ndaye tək na aci,aku yiwan kwan nda tlatli na aci na arro."²³Se da rami gwiɗshi mi a riwu ma, "Tike anci ɗəga ga nin, dolle da kuri ɗəga ntu gəshi gəri, dolle ke fatawanke da jəb dlamanai nakwana ko i miya mutu. ²⁴Tike mi aci ra arro geri a dəmu buka du, amman tike mi bukuna arro gəri gaɗa ga nin, a ra du. ²⁵Paidon tam, nen da bi na duniya mak da buki ko da dlam na asarr arro gəri?²⁶Nən tawanke mi a kəmu zhiru ɗəga ga na təlalmingaga nin, kasen ke wəngənən aye kəmu zhiru warrau, lakwtu mi aci kete kun saksaktagəri, na saksakta afku, na kə maleikaucin mi go-aipu. ²⁷Amman jirre na ramekun, jəgab da kuna kun mi darr'yi ritku a tamba mutu bai damba akshi daiki garva Səku."²⁸Aku Yeso ramu təlalmin təku na yiwan dandafuɗu, se da mi Bitrrus na Yahai na Yakubu, da gayi ɗa guguyak i magita. ²⁹Sartu aca kun magita tənu, se gənawa jampelgəri da palcingara, kacungeri ke da dlamngara arawai sarral.³⁰Na tasəna bai, se so ndawa shirin a rama na aci; nabi Musa na Iliya, ³¹mi pakau i kun saksakta na wiɗa saral. Akshi rama na Yeso a ɗa mutu gəri mi acaye dlamau i kun Urrushalima.³²Bitrrus na kamancawaɗgeru akun dukshi yiwan, amman aku akshi gərradunakshi tənu, se akshi daiki saksakta Yeso na ndawa mi darr'yi na acu. ³³Nabi musau na iliyau aye nyanakshi da riwu tenu, se Bitrrus da rami Yeso ma, "Məgenyi, ai dlaməngara bəlan ja riwu. Aivi ja, ja ɗalmi cubebin kwan. Gayi kəci, gayi kə nabi Musa, gayi ke kə Iliya." (acu rro zəga bee aca ramau bai).³⁴Bitrrus a ku rama tnu, se kəraɓak da fuwai da cimna akshi, kalau da jəbna akshi, sartu kəraɓakgu fuwayi tənu. ³⁵Se nda kəmi wura da kun kəraɓakgu, a ramau ma, "Sutku Wenga warra na cikɗu; a kəminaci." ³⁶Sartu wurau damu na rama tənu, se akshi daiki Yeso rrugəri. Pukurraucingu da mpi na biwu i gəshakshi, akshi ramu bee akshi ikagu i nənwaammbai.³⁷Sartu akshi kateu da ɗa guguyak gu ɗatlanu tənu, algi gawa da ni i ri Yeso. ³⁸Se nən ɗagai da dlam ɗaura da kun algu ma, "Malum, na wilaci kaiki wənganai, atərro aci wnga gaitakgəri. ³⁹Sotai gaɓshu zuwak a ravangri, a ɗawagəri kurwa go-dalasa, zam a vərkagəri matiɗək harr miyau a kumpa. Abzagəri bai se kəmeci təta tlaparr damba daivaci. ⁴⁰Na wilu pukurraucin ci daa jidu, amman akshu dəma bai."⁴¹Se Yeso da wuri da ramma, "Kun gaɗibadlak zaman mi go iman, harr fatawan na dlaɓa ɗagayi na kun, gusku yaye kwa baru jirrewa bai? Ayen na wəncu i ritku." ⁴²Nda kun nina mayingu tənu, gaɓshu zuwakgu da sukcaci dəsku da karɓaci ɗa, da jijgaci na matiɗək tlaparr. Amman Yeso da gərrnyi ɗa gaɓshu zuwakgu, mayingu da bi na ngata, da barnaci afku.⁴³Se ndau mak da japci marəmkwina Kakasəku.Aksha kun japta bee tawanke mi aca dlamau tin, se aci da rami pukurraucingu ma, ⁴⁴"Akərrəmtina bəlan bee mi naye ramekun: "Na sukwakuya bai ndaye bari na Wəngənən i ami ndawa." ⁴⁵Amman pukurraucingu sanutu bee aca ramau bai. Gaɗa nda dəɓsu dikshi sanuta bee warra aci ramu. Ke akshi a kalu jayagəri i ɗa ramau.⁴⁶Se gamɗaya da tli i wita pukurraucingu, i ɗak tai da kunakshi ɗəkadi marəm. ⁴⁷Amman Yeso zəga na na kurrarram gəshakshi tin, se da mi mayim gangam, da mpidi baka gri, ⁴⁸da ramikshi ma, "Nən tawanke mi gənu mayim gangam kasau gaɗa ganai nin, dlaməngara ka marrabtu na iyu. Nen mi gən na iyu ke, gən na aci warra wane iyu. Gaɗa tke mi dlaməngəri gangam i witakun mak nin, acine ɗékadi marém.⁴⁹Yahai da ngumi da ramma, "Baci wənduwaga, Jaika agai a di gashu zuwak i kun dlugunci se ja dapci na aci na dlamau, gaɗa aca ɗagayi na ja bai" ⁵⁰Yeso da ramikshi ma "Kwa daptaci bai, gaɗa tike mi a gaba na kun binin, ai kukun."⁵¹⁵³Yuwan ma Yeso i nye dəsku dengata damtau tin, se acu da ɗawi nye Urrushalima nakat-nakat i gəshigəri. ⁵²Se da wanyi ndawa ɗagai da bənci kəma, dayi ɗa pata larrdi samariya da sapərraci tamke damba akshi da zadai. Amman Yeso zade tənu, ndak ɗagu gənaci bai, gaɗa gəshigəri mana nye Urrushalima.⁵⁴Pukurraucingu,Yakubu na Yahai ika kasən tənu, se da jayaci ma, "Məgənyi, kanci ja ɗawe aka da dəsku da kambeci na akshi bi? ⁵⁵Amman Yeso da məstai da gərnyi aɗakshi, ⁵⁶da bəncinakshi ɗa pata dama i larrdu.⁵⁷Aksha kun rakan i ɗak dəvu tənu, se nən ɗagai da rami Yeso ma, "Na ɗega naci rawanke mi kaya. ⁵⁸Yeso da ramici ma, Adayau na vək mi kakshi, ɗutatin kun dəsku ke na sakakinshi, amman Wəngənən go-ri səna aɗagəri ngum.⁵⁹Se Yes da rami nən ɗagai damaa, ma, "A ɗəgayu." Amman warrau da ramma, "Məgənyi, aivayu dəgo na yi na dabge na afəkga." ⁶⁰Amman Yeso da ramici ma, "Aivi ndawa mi gamtak da dabgi ndakshi warra mutu. Amman i ci, aji pəɗəm na ri gawa ka dlam wagərrma garva Kakasəku."⁶¹Se nən ɗagai wam da ramma, "Naɗəga naci, amman səkur dəgo arr'yi na dlame anya i wənduwa ganai." ⁶²Se Yeso da wurici ma, "Go-nən mi a puɗa zam a pima, dlam kalkal na tife garva Kakasəku."

Chapter 10

¹Daku Bayangu, se Meəgənyi da cik'yi ndawa gumu gatkasa wam, da wanyakshi shirin-shrin i ɗa gawa na ri mi aci tuman nye riwu. ²Aci da ramikshi ma, "Tatamgu gawa,amman nda wanau rapɗagai. Gaɗa kasən a jayi Megənyi kamgu da wanyi ndak wana i kun kamgu'³Ada! Aikina na wanakun ka tumamkin i wita bədlamamin. ⁴Amman kwa ma lalitarr bai, ko jaka buwa, ko sono, ke kwa rriɗe dlama ndəma bai i ɗak dəvu.⁵Wənduwa tawanke kwa təƒ‌u nin, sekurr a ramina ma, 'Salam Seku da dlaɓe ɗa wənduwa təku.' ⁶Na baci salam i wənduwau nin, salam kun a fuwe ɗagəri, amman na baci salam binin, salam kun a katayingara i rikun. ⁷A dlaɓine wənduwau, kwa ci kwa shi bee warra nda barikun, atərro dlaməngarra kalkal baci wana da bi akəri gəri. Kwa jəba yawo i wənduwa dama bai gaɗa ri vəji.⁸Ɗa warra kwa təfu tawanke, akshi gən na kun nin, a tina bee tawanke mi nda mpau i kəma kun, ⁹kwa ngaci ndak fəra mi a riwu ke. Kwa ramikshi ma, Garva Səku dengara i damtu kun.'¹⁰Lakwtu tawanke mi kwa təfi ɗa, ndau da kuri na gənya kun nin, ada i aɗak tarbo ɗagu kwa ramma, ¹¹'kakə warra kwa kuru gənyaja, kasən ke ja kuru na kun, harr bərrbərr ɗakun mi jəbu zəgər ja ngum ja saspudu, gaɗa da dlaməngara saida i aɗakun. Amman a zəgəna sau:Garva Səku dengara damtau.' ¹²Naremekun, i gafa sharriya, Sodom a bi na 'yale da ɗəki na ɗa təku.¹³Wadarre kəm, Korrazin! Wadarre kəm, Batsaida! marəmamin wana mi nda dlami kuna kəm,da nda dlame kun Taya na Sidom nin, da tubatu nakshi tin kaɗe, dari ɗawa dina na mbasu i kun bəbət. ¹⁴Amman aye ɗəkidu i 'yale, i Ttaaya na Sidom i gafa shariya i aɗa kəm. ¹⁵Kem Kaparrnahum ke, ka tumangu ndaye saksaktakum i nye desku bi? O, o. Ndaye vərka na kəm fak i hadəs.¹⁶Nən warra kərəmtu na kun nin, kərəmtu na iyu. Nən mi kuru na kun nin kurna iyu, ke nən tawanke mi kurna iyu nin kurna baci wanayi ga."¹⁷Pukuraucin gumu gatkasau da katai na pərɗai a təka ramau ma, "Məgənyi, harr gaɓshu zuwawin ngum dlamija nakwana i kun dləgunci." ¹⁸Yeso da ramikshi ma, "Naika ləsperr a vəgayi da dəsku kakə wiɗa. ¹⁹Aikina, na baridikun kərrmai mi kwa dəmu na takaɗ mbəkɗaɗin, na wərrjajin, harr kwa ta na awayau makurakun mak, ke go bee mi dəmu laruta kun. ²⁰Dək na kasənu, kwa dlama pərrɗai bai i ɗak sən, ma nénuwawin dlamikun nakwana, amman a dlama pérrɗai gaɗa nda tarrnu na dləgun kun i kun dəsku."²¹I kun lakwatu, Yeso dlam pərrɗai tlaparr i kun Nənwa Kakasəku, da ramma, "Na səkarrta ci, Baaba, Məgənyi kə dəsku na ɗa, gaɗa ka dəɓsu na bayangu da miya ndak asəm na zəgaya, ka tatkəna akshi i ndawa mi na gangam zəgaya ka mamau. Auwo, Baaba, Gaɗa sutku ne bee warra rəma dici karak.²² Afəkga ɗawu daa bee tawanke i aikwaga, go-nən mi zəga Wəngu se Afəkgu, ke go-nən mi zəga Afəkgu se Wəngu, na ndaw warra Wəngu cikɗu da tatki Afəkgu i akshi."²³Se da məsci ri pukurraucingu da ramikshi rukshi ma, "Barrka i ndawa mi a lawan bee warra kwa lawangu. ²⁴Na ramekun, nabaucin gawa na dəgamcin gawa maku daiki bayangu mi warra kwa lawangu, amman akshi ba lawangu bai, da əmi bayangu mi kwa kərrəmtau amman ba kərrəmtau bai."²⁵Se so maləm dumaya yahudaucin ɗagai da tli darr'yi gaɗa da kaktli Yeso, se da ramma, "Maləm, tam na dlamau gaɗa na bi gado arro mi go dadəgəri?" ²⁶Se Yeso da ramici ma, Tam nda tarrnu i kun dumaya? Ka kərratu nana? ²⁷Se warrau da wuri ma, "A ntuci Məgənyaci na gəshaci cakcak, na arroci, zam a ntuci makəpətci ka aɗaci." ²⁸Yeso da ramici ma, Ka ramu du kalkal. A dlam kasəgu, ka kaci."²⁹Amman maləm dumayau ancu gən na aɗagəri tin se da ramma, "Makapət ga nin tai?" ³⁰Yeso da wurici na rama ma, "Na warrau ɗagai a ye Yariko da Urrushalima. Se da vəgi ami ndak bəmbəɗa, da gubi na bigəri mak, da dadgaji, daivi naci miya mutu.³¹Se so pərris ɗagai ɗəge da dəvu warra nda dlam bəmbəɗa i warrau, aci duguru aci tin, se da gwapəngəri, da nucingəri da baka damaa. ³²Kasən ke Lawi ɗagai de riwu ika warrau tənu, se da bəncingəri da baka dama.³³Amman nən Samarriya ɗagai, aye buwa, da zade ri mi warrau a kunu. Aci ika ci tənu, mugurum da jəb na aci. ³⁴Da nai i ri warrau, se da pi mərak na am inabi i miya matlau da yayiɗidu na bakta. Da mi warau i aɗa dabbagəri dayi na aci ri zədapu magərafcin, da ankaca ci. ³⁵Ɗatlanu tin, se da mi dagda mi a baci na ankaltagəri kə yiwan shirin, da bari baci wənduwa zədapu magərafcingu, da ramma, 'Ankaltanai aci, na kate nin , na kaci dici miya dagda warra ka səkunu i ɗa warra na barici gu.'³⁶Tawan da kun ndawa kwan təku, ka tumangu, aci ne makapət i nən mi vəgi ami nda bəmbəɗa gu? ³⁷Maləm gu da ramma, "Warrau mi tatkici mugurumgu." Yeso da ramici ma, "Aji ka dlami kasənu."³⁸Yeso a kun rakan na pukurraucingeri tənu, se da təfi kun ɗa pata ɗagai. Ama ɗagi mi dləgun Marrta da gənyaci i wənduwa gara. ³⁹Atuu na yagana midləgun Maryamu, warra mbasi damtu Məgənyi a kərrəmta təlam gəri.⁴⁰Amman atu Marrta jəkcingara na wana dlama masana. Atuu da nai i ri Yeso da ramma, "Məgənyi, ka saltu bai yagana bəzu na iyu na təka ɗauzata rruga? Aramitu baa da nai da tambayu." ⁴¹Amman Məgənyi da ngumi, da ramitu ma, "Marrta, Marrta, ka jəktu nakəm i aɗa bee gawaa, ⁴²amman na be gaitak mi ɗəkadii paida. Marryamu nabai zaɓetu na be mi rəmadii bəlan. warra go-nən mi a dəmu gumbau da rigara."

Chapter 11

¹Lakwtuu ɗagai, Yeso a magita i ri ɗagai, se gayi da kun pukurraucingəri da ramici ma, "Məgənyi, a gugzhi ja dlama magita , kakə mi Yahai gugzi pukurraucingəri."²Yeso da ramikshi ma, "Sartu mi kwa magita nin, a ramina ma, 'Baaba, dləgunci bik saksakta. Garva ci danna.³A barija bik taa, kə gafa tawanke. ⁴Atupti diija aipapinja, kak mi ja tuptau i nən tawanke mi dlamija bike. Kaiva ja ja vəgi kun jarrapta bai."⁵Se Yeso da dlamikshi ramatku, "Tai da kunakun na manga, se dayi rigəri i kun dəviɗ da ramici ma, 'Manga a baraa dəvga burrodi kwan, ⁶gaɗa manga ganai deu gususku jaɓ da dəvu buwa, iyu kuwa na bee na bari ci da ci bai.' ⁷Daa warrau ngumici da kun wənduwau ma, 'Ka ravəna iyu bai, na cimna miya mavgi ga sərram. So iyu na mamuga gwiɗ, ja vədunaja, na dəmu tlayi na barici bee bai nin wam.' ⁸A kəmina, warrau a dəmu da kurna tlayi da barici burrodu koda aci mangari yaye, amman ko gaɗa mangagəru dlam zhiru jaya gəri aɗau-aɗau bitənu, aci a tlayi da barici burrodu warra aca marradu gawa.⁹"To, zam na ramekun, a jayina nda bardikun, amakina kwa bidu, a gwagdlina nda rǝptadikun mavgu. ¹⁰Tike mi jayu nin a gǝndu, nǝn maku ke a bidu, nǝn maku tawanke mi gwagdlun nda rǝbtadici mavgu.¹¹Afək tawan i kuna kun, wǝngǝri jayici vǝnakau nin da barici mbəkɗa i sərrəm vənakaugu? ¹²Ko aci jayu agwai nin, da bari ci wurrji? ¹³To kun nda gǝshi gabshu ngun,kwa dumuna bari bee bǝlan i mamukun, balle Afək kun kə dəsku warra a barna Nenwa Seku i ndawa warra jayaci nin!"¹⁴Sarrtu ɗagai Yeso a təka di gaɓshu zuwak warra dlam na nən ɗagai muka . Lakwtu Yeso da na zuwak gu tənu, se warrau da ɓanji rama. Algi ndawa i a riwu da dlam ajap! ¹⁵Amman ndau jəgab a ramau ma, "Ai a di zuwakgu na kərrmai Ba'alzabuba, dəgəm gaɓshu zuwawin"¹⁶Ndau jəgap kaktli Yeso, akshi makaci da dlamikshi bik ajap da dəsku. ¹⁷Amman Yeso zəga na bee mi a gəshakshi tənu, se da ramikshi ma, "Garva tawanke mi ɓəru na aɗagra na gaba nin, a rəbgangara."¹⁸Ləspərr na nda aɗagəri a tləri i gatukshi nin, garva gəri rri'yi nana? Kwa təka ramau ma na di zuwawin na Ba'alzabuba. ¹⁹Ramau kun gu jirre nin, wate na kərmai gaye nda ɗəga kun a di zuwakgu? Gaɗa kasən, akshi a dlaɓa nakshi ndak dlame kun shariya. ²⁰Amman na di zuwawin na kərrmai Səku nin, to garva Kakasəku zadengare rici.²¹Nən baci awayau, baci karre zha ɗəmiyu na wənduwagəri nin, karregəri a dlaɓa gacirəptak. ²²Amman nən dama warra ɗəkadi awayau, ta na awayugəri nin, nən mi ɗəkadi awayugu a gumba na karre ragaɗa warrau, da ngwi na ngwi na bee aci na atu mak. ²³Nən mi a ɗagayi na iyu bi nin, a təka gaba na iyu, nən warra a cacpau i ɗagayi na iyu binin ke a təka wayau.²⁴Sartu mi gaɓshu zuwak vəru da aɗagənən nin, a jəba wudadarr i fanfariya pata, a makak ri di mafiya. aAmman ba binin, a ramau ma, 'Na kacinga i wənduwa ganai, ri warra na vəreu.' ²⁵Kata nin, tasa wənduwau da kasa, tamke da ɗalmagara cikas nin, ²⁶aye nya da ngwai gaɓshu zuwawin gatkasa, warra ɗəka na aci i kəmengarr wam, makshi na aci danai da mbashi nakshi i kun warrau. Ngənpu warrau kə gususku a ɗeki na kə waci i gaɓshu."²⁷Yeso a kun rama bayangu tənu, se ama ɗagai da sukci wuragara i dəsku kə tike i kun algu, da ramma, "Barka i mai mi 'yawuci na anyi warra ka sau." ²⁸Amman Yeso da ramma, "Ndawa mi a kərrəmta təlam Kakasku, ke a wana na atu nin, rəmadi barrka."²⁹Algu a təka səkuna tənu, se Yeso da ɓanji ramau ma, "Zaman təku zaman ndak kəlaɗo. A maka lawan gənawa da tatki ma na deu da ri Kakasəku, ko da go-gənawa mi ndaye tatketu se zada kə Yunusa. ³⁰Atərro, kakə mi Yunusa dlaɓu gənawa i ndak Nniniba, kasən ke Wəngənən aye dlaɓa gənawa i zaman təku.³¹Ama warra a garva Sheba i aɗau aye rri'yi da dlam sharriya na ndak zaman təku, ke da kambeci na akshi. Atuu rro deu da ri pəɗən, gaɗa kərrəmci aasəm Sulemanu. Aikina, so ɗagai mi ɗəka na Sulemanu a ritku.³²Ndak Neneba aye rri'yi sharia na ndak zaman təku, da hagaci du, gaɗa ndak Nenebau kəma wazək Yunusa da dlam tubi, aikina, so ɗagai warra ɗəka na Yunusa a ritku.³³Go nən mi a ɓədla pətəle da cimdu na fəna, ko da mpudu i dəɗa daɓərr amman a mpidi dəsku baya gaɗa ndawa təfi susugu nin daiki ɓədla tlaparr. ³⁴Daa kun a mbasu pətəle. Daa kun bəlan nən, təka kun a dlaɓangara na ɓədla. Amman daa kun bəlan binin, təka mak a dlaɓangara aiwa tlaparr. ³⁵To, a dlamina alkal pa! Gaɗa ɓelda warra a rikun da dlaɓa aiwa bai. ³⁶Təka kun mak ganayak na ɓədla nin, ke go aiwakwina ko rrap nin, to təka kun mak a dlaɓa gara ka pətəle mi a bari ɓədla gara i aɗa kun."³⁷Lakwtu mi Yeso damu na rama tənu, se nəən parise ɗagai da ɗauraci i ta masana i wənduwa gəri, se Yeso da yi da mbashi i ri tau. ³⁸Se nən parise gu da dlam ajap, ika Yeso vəyi aikwak gəri ba tənu.³⁹Amman Məgənyu da ramici ma, "Kun parrisauci kwa vəya aku gərgiyayin na gadakuwawin, amman kwakuna kun ganiyak na mbamba na kəlaɗo. ⁴⁰Kun kakaɓaucin ndawa! Nən warra dlam wurzu, aci ne dlam kwakunu bai? ⁴¹Abarina bee mi a kwakunu indak tluwa, tamke ke a cəltangara i kun.⁴²Amman wadarre kun parrisaucin, gaɗa kwa bari zakka harr kə gangamin awai na karre dlugwan, amman kwa shalu na jirrewa na ntu Kakasəku bai. Dlaməngara dolle nda dlam adalta na ntu Kakasəku, amman a jəba dlama bee mi bəlalmin jəgab cam ke.⁴³Wadarre kun parrisaucin, gaɗa kulum kwancu nda bari kun ri mbasu martapa i kun ləma ri cacpa yahudaucin, ke kwancu nda jəb ndəma kun i patatatin asək. ⁴⁴Wadarre kun, gaɗa kwa dlam nakun ka auɗaɗin mi go saida, warra ndiwa a takɗau go zəgaya."⁴⁵Se gayi da kun malamcin dumaya da wuri Yeso ma, "Maləm, bee warra ka ramu rro, nangu naja rro cam." ⁴⁶Yeso da ramma, "Kun ke wadarre kun , malamcin dumaya! Gaɗa kwmpi karre dukshi, da kakəri da kerr, amman kun ko damtu karregu ngum kwa ni bai, balle kwa lənci ko na zhigwet kun gayi.⁴⁷Wadarre kun, gaɗa kwa ləmak bi tana i ɗak aɗaɗin nabaucin, amman rro rəbagshi nin kakancin kakacin kun. ⁴⁸Kane kwa dlam nakun saida, wato kwa zəga na bee warra kakancin kakancin kun dlamu kenang, gaɗa jirre akshi rəbu nabaucin, warra kwa ləmu bik tana i aɗa auɗaɗinshi.⁴⁹Gaɗa dalil təku ke, Səku i kun asəm gəri ramma, 'Naye wanyekshi nabaucin na muwanaucin, ashi ke aye tatkeshi daraari bone da təki na jəgab.' ⁵⁰Zaman təku dolle da mi alakə dədəm nabaucin mi nda pau mak, tin dlaɓa duniya, ⁵¹da dədəm Habila i nye dədəm Zakariya mi nda təku i gadava bagadi na ri mi go aipu kə wənduwa Səku. Auwo na ramekun, zaman təku aye ma lakəgu.⁵²Wadarre kun malamcin dumaya yahudaucin, gaɗa kwa ma na surram zəgaya, kun ke kwa təfu bai, kwa daptuna nda ntu təfa ke.⁵³Aku Yeso bəzu na wənduwa nən parrise gu, se malamcin taran, na parrisaucin da tashaci, da ɓanji nguptagəri tlaparr, a gamɗaya na aci i ɗa bee gawa. ⁵⁴Akshi təka mpici kambudi jəba gəri i kun təlalmin gəri,

Chapter 12

¹

²Amman go bee wana da cima, mi nda diwu bai, ko da dǝɓsa wana nda zǝgi wu bai. ³Gaɗa kasan, go bee mi kwa raman kun asherr da dǝbsa mi nda kǝmu du i patata bai, ko i kun sǝsau paɗan nda alama na kagalau i dǝsku sǝsasin.⁴Ma ramekun mangaucinga, kwa dlama kaw ndawa mi a dǝmi tak taka jaɓ bai, dmman da kugu ke a dimu dlama bee dama bai. ⁵Amman arr 'yi na gab 'yi kun i ɗa nǝn mi kwa kalwǝgari. A dlamina kalu aci warra aku taku na takaupin, aci na karrmai ka vwkau i kun aka lagiya. Awro na ramekun, a kalwina aci.⁶Ndu ɗǝbda ɗutatin vaɗ i miya anini shirin biko? Dek na kasan, nda tuwayu ko gayi da kunakshi bai i kǝma sɛku ⁷Har yaɗ aɗakun ngum aci zǝga na gawakshi. Kwa kalwa bai. Kun kwa ɗǝka na ɗutatin i martapa i kǝmaga.⁸Na rame kun, Man Tawanke a tatkan i kǝma ndawa ma aci baci ɗǝga nin, Nangǝnǝn ke a dlama sai da zǝgi gǝri i kǝma maleikaucin Sǝku, ⁹amman tike mi dlam gamɗaya zǝgi ga i kǝma ndiwa nin, ndaye dlama gamɗaya zǝgi gǝri ke i kǝma maleikaucin. ¹⁰Nan tawanke mi dlam rama gaba na wanganan nin nda tupta dici aipu; amman tike mi dlam rama Saɓo i Nǝnwa Sǝku nin. nda tupteci aipu bai.¹¹Akshi ji na kun i kǝma cacpa yahudaucin nin ko i kǝma ndak garva, ke kǝma li yarasin, ko kǝma nda karrmai min, kwa dameta bai na bee ni kwa ramau, kwa ji aɗa kun ko bee bee mi kwa wurau, ¹²gaɗa nunwa Sǝku a gugza di kun bee be mi kwa ye raman, i kal kal Lakwtuw."¹³ Se ɗagai da kunu algu da ramici ma, "Malǝm, a rami yagana ganai, da ɓari gadogu na i yu." ¹⁴Yeso da rami ci ma, "Kai ci, ɗawayu nin tai na dlabi li yaari, ko baci ɓara i jadawa kun?" ¹⁵Se Yeso da ci kǝma na dlamekshi rama ma, "A a dlama ankal pa kwa dlaɓa ndak mbab ba bee wanbai, gaɗa barrǝɗ mi nǝn bata arrogǝri paida bai.¹⁶Se Yeso da dlanmikshi rama i kun gagǝnawa wam, ma, "kam baci lǝman ɗagai 'yawu tlaparr, ¹⁷se da dlam kurrarram i gǝshigari ma, 'Na dlam gǝmu, gaɗaiya na ri mpi karrer kamga tǝku bai? ¹⁸Se da ramma 'Na zǝga na bee na Dlamau, na rǝbga na gadliga tǝku, na lami dama marǝmanmin, na mpi auga na karre gawa i kunu. ¹⁹Se na rami arrogarra, "Arroga, a na karre gawa mi da mpayi gaɗa ci, ka ci, ka shi, ka dlam pǝrɗai kɛnaman gawa."²⁰Amman kakasǝki da ramici ma, ' kakaɓu gǝnǝń! Heriɗ tǝku ndacu na arroci dda rici.' ko kare wara ka cacpu gu. ²¹A dlaɓa kaye." A dlaɓa kasẹn, i nǝn tawanke mi cacpu bǝrrɛɗ i aɗagǝri, amman go bǝrrǝɗ i kǝma kakasǝku."²²Se Yeso da rami pukurraucingǝn ma, "Gaɗa kasǝn, na ramakun, kwa dlama ruwawaɗ bai gaɗa arro kun, i ɗa bee mi kwa tau, ko bee mi kwa ta 'yu i tǝku kun. ²³Atawo arro rǝmana masana tǝka ke ɗǝka na bik ta 'yi tǝka gu.²⁴Aikina ɗutatin, a zǝgǝm bai ko karam, na gaɗlai, amman kakasɛku a bari kshi bik ta. Ai kwa ɗǝka na ɗutatin pǝɗǝm i martapa. ²⁵Tai i kunakun dari cǝnagǝri, a dǝmu na Sukuna amangǝri? ²⁶Kwa dǝmu dlama bie i aɗakun ko gangam kasu binin gaɗa gǝmo kwa jɛkla aɗakun i ɗa gagǝ zhingu?²⁷²⁸²⁹Kwa dlama cǝna bai i ɗa bee kwa tau, ko kwa sau, ke kwa jǝkta bai i gaɗau. ³⁰Atǝrro, duniyabu mak a marre-marre maka bayangu, Afǝk kun rro zǝga du ma kun na marradi bitku.³¹Amman sǝkarr a makina garra Sǝku bayangu ke nda Sukuna di kun. ³²Kwa dlama kalan bai, gangam barri gaɗa Afakun a gǝshi arawai na bari kun gar va.³³A ɗǝbda na be mi kun na atu, kwa barna dagdau i ndak thiwa. A diamina lakitarr i aɗa kun, warr a dlǝmatir bai, a mpina na lǝman kun i dǝsku, ri warra bee a puluta bai. Akǝraucin ke a dǝmu nya i ri wu bai, Earwa ke a dǝmu kambetau bai. ³⁴Guɗa ri warra lǝmanci a ri tǝnu gǝshali ke a dlaɓan gara i nwu.³⁵A pulata na dati karre ta'yakun kwa takshi na aku kun gaɗa wana, gaɗa da dlamɛngara pǝtǝle kun Fatawanke. Ke kwa dlabi ka naiwa mi a kun dǝri baci wǝnduwakshi da katai da ri ngǝmarri zǝba. ³⁶Karen gwagdlu miya mavgi rin go Sukwakuya aksha rǝptadici miya mavgu.³⁷Ndak barka ne gabayayin tǝku warra baci wǝnduwakshi a tasayakshi a tǝka darri katayi gǝri. Jire na rame kun, a takwsa aku gǝri, da ɗawakshi da mbashi, aci aɗagǝri da barikshi masana. ³⁸Mǝgǝnyakshi deu dǝviɗ nin ko da i gadara dǝviɗ, tasekshi a dǝri gǝri nin, ndak barka ne gabayayin tǝku.³⁹A zǝgina sutuku ke, lakwtu mi ba ci wǝnduwa a zǝgi na sartu wara akǝr aye ni nin, aci aiva ndatfi wǝduwan da dlami ci bana bai. ⁴⁰Kun cam a dlabina na sapǝrra, gaɗa kwa zǝga lakwtu ni wǝn gǝnin a katayi bai.⁴¹Se Bitrrus da ramina, "Mǝgǝnyi, ka rama na gagǝnawa tǝku i ja rujara, ko i tike na tike?" ⁴²Se Mǝgǝnyi da ramma, "To nǝn gazgarau tawan, baci aaman na asǝm kasau, mi mǝgǝnyu a mpi na aci nkaltta gabayayin gǝri, da jǝb barikshi biktakshi i ɗa lakwtu gara kalkal? ⁴³Barka i gabayi wara mǝgǝnyi gǝri tasayi gǝri, a tǝka dlama be mi nda ɗawa ci dlamau. ⁴⁴Jire na rame kun, mǝgǝnyi gǝru a bari di ci ankalta be wara aci na atu cak cak.⁴⁵Amman gabayi taku, mau i jǝshigǝri ma, "Mǝgǝnyi gagu ngestǝn gǝri na katayi," se da banji dadak gabayayin gamgak na gamaɗ gu, da jǝb tak ta na sa harr dlama kuyo, ⁴⁶mǝgǝnyi gabayu aye katayi i gafa mi gabayu aye tu ma ngu bai, i kal kal awa miarra aci a zǝgiwu bai, da Kǝcǝn-coli ana acdi gayi-gayi, da mpi na aci ɗagayi na dawa mi go iman.⁴⁷Gabayi wara zǝgana hau mǝgǝnyigǝri, amman sapǝratu da dlam be mi mǝgǝnyigǝri ancu bai tin, aye sa dadak rankata. ⁴⁸Amman aci mi zǝga bai, ke da dlam bee mi kalkal bai nin, a sa dadak gawa bai. Nǝn tawanke warra nda bari be gawa nin, ke ndaye maka bee gawa da rigǝri. Zam aci mi nda baricci bee gawa i kien aaman nin, nda tnaka bee mi rǝma na sun i gawa da gawa da warrau.⁴⁹Na deu gaɗa na ta'yi aka i duniya, na ntutu daa ndu na ta sarram. ⁵⁰Iyu na baptisma kǝ kabine warra ndaye dlama, na tǝka ruwawaɗ tse sugu da dlamu.⁵¹Kwa tumangu, na deu i ni na salam i duniya? O, o na ramekun. Se dai bara aɗak ndiwa. ⁵²To da gusushu i nye kǝma ndawa vaɗ i kun wǝnduwa gayi aye ɓɛra nakshi-kwan aye dlama gaba na shirin, shirin ke a dlama gaba na kwan. ⁵³A bara nakshi, afak a dlanagaba na wǝngɛri, wǝn ke a dlama gaba afku, mai a dlama gaba na wuouagara nunya ke a dlama gaba na miwu mi wǝn dlama gaba na ama wɛngara, ama wɛn ke adlama gaba na mi mǝsǝk-gara."⁵⁴Yeso zam da rami algu wam ma, "Lakntu warra kwai ka kanam tleu da dǝkǝma nin, se kwa rami ma, 'Ndaye am' kasǝn ke se da dlaɓi. ⁵⁵Lakwtu zǝwak a tleyi da aɗam min, kwa ramau na, "Diwu aye dlamangara fau." Se da dlabǝn gara kasǝn. ⁵⁶Manafǝkaucin! kwa dɛmuna sanu ta gɛnawa bee mi a dɛsku n ɗa, gaɗa gǝmokwa dɛmu sanuta bee warra a wakatai gusku i zaman tǝku bai?⁵⁷Gaɗa gǝmoo kwa dɛmu kurarram kǝ sanuta be warra a dlame kun balan bai? ⁵⁸Kwa taka rakan i sharriyaram na tliraci nin, a make. Kwa dlami na salo, damba kwa zaji kǝma ri liyarigun, Gaɗa ka da li yarru da bari naci i baci nana dɛla, da ɗawi na ci kun dǝlo. ⁵⁹Na rameci, ka dǝmu vǝra yi bai sǝ ka ngumu bee warra nda dǝga ci cak cak."

Chapter 13

¹Lakwtu na ndawa ɗagai a ri mi yeso a riwu, se da barici labarr nda Galili lakwtu a dlama sanam shi se Bilatus da ɗawi nda rǝbi akshi. ²yeso da ngumi da ramma, "kwa tumangu ndak Galili wara Bilatus ɗawu nda rǝbi gu ɗǝka tike i aipu bi, i kunu nda Galili gu mak, akshi da shi bone kasau?" ³O, o, Na rame kun dlam tubi binin gǝɗ kun kwa kambeta na kun kasǝn.⁴Ko ndawa gawa awayau dandafuɗu wara lǝma rǝbgu i aɗakshi i Silom damci nakshi tǝnu, kwa tumangu akshi dǝkana gagǝshin ndawa mi a Urshalima mak i bike bi? ⁵Na ramekun, O, o, Amman kun cam kwa dlam tubi binin, mak cun kwa kambeta na kun.⁶Se Yeso da dlamikshi rama na gagǝnawa ma, "Nǝn ɗagai na waka ayawu i kunu kam geri, se da nai da makǝɗi i wakau, amman ba ko gayi bai. ⁷Se warau da rami baci ankalta kamgu ma, "Aiki, na jǝb ni har kǝ aman kwan i maka ɗi da waka ayawu tǝku, amman galtle na ba ko gayi bai. A karmi na wakau. Gada gǝmo atu a cima rai i vatku?'⁸Baci ankalta kamgu ngumici ma, 'Alangǝpuro, aivi wakau ba kǝ davanangu yaye na ɗalmi arugu na gagai, na pitu amm na taki t;laparr, waiki wam dǝgo. ⁹Dlam na ɗi wayak nin to, dlam bi nin wa kǝrmudu!'''¹⁰Gafa putuyuhudaucin, Yeso a tǝka gugza i kunu lema cacpa yahudaucin. ¹¹Se so ama ɗagai a ri wu, mi gaɓshu zuwak, sa na atu tunu, aaman guma ayau ɗandafuɗu fǝrau dǝbadlu na atu, a dǝmu dǝma tǝka gara bai.¹²Yeso ikatu tǝnu, se da ɗaura tu da ramitu ma, "Ama, nda ngatu nam da fǝra tǝku." ¹³Da mpi ami gǝri i aɗa gara, ko sukwakuya, fǝra garau da dǝmǝn gara rr, se atu da ɓanji sakǝrrta Sǝku. ¹⁴Amman mǝrǝm kunu lǝma ri cacpa yahudaucin gu da shitǝn nin gǝri, gaɗa Yeso dlamu ngata gafa putu yahudaucin. Se marǝm kǝ ri cacpa da ngumi da rami ndawa ma, "Ai na yuwan zǝdu kǝ wana. Anna ba i kunu yuwungu, gaɗa nda ngaci kun, amman da dlaɓa gafa putu bai."¹⁵Mǝgǝngyi da ngumi ci da ramma, "Mǝgǝngyi! Tai afǝtka kwara gǝri ko kwam gǝri bai da yi di ri dǝɓa gafa putu? ¹⁶To, so amangu ke wunya Ibrahim, mi lǝspǝr takwsu du har aman guma ayawo dandahuɗu, kane dlam kalkal bai nda ta'yatu gafa putu?"¹⁷Yeso ramikshi kasau tǝnu, nda gada gǝri mak da zhirwunakshi, amman gagǝzhin ndawa mak da jǝb pǝrrdai na bik saksakta mi acu dlamu.¹⁸Se Yeso da ramma, "Garva Sǝku gu dlam gǝnawa na tam? ke na kaktlu na tam? ¹⁹A ri tǝnu, ka ayawa mustad, wara nǝn ɗagai mau da vǝrki du i kunu gadina gǝri, da rawi, da dlamǝngara marǝm waka, har ɗutatin da dlami sakikinshi i gabtatin gu."²⁰Zam da ramma, Na kakla garva Sǝku na bee tawan? ²¹Ka kǝ yist wara ama ɗagai waiku i kunu kuyangi kwan kǝ apta alkama gaɗa da waiki nakshi, yist gu da ɗawi tlatlaru."²²Yeso jǝbu dǝvu gǝri i nye Urshalima tǝnu, se da ɗǝgi da ɗa marǝmanin, na ɗa patatin gawa, a gugza i ndawa. ²³Se nǝn ɗagai da jayaci ma, "Biwu, ndawa rap dagai bi a ye bi ra?" se yeso da rami ci ma, ²⁴"A dlaɓina dǝi i maka tǝka da miya gamgam mavgi, gaɗa na rame kun, ndawa aye maka tǝfa, amman a dǝmu gu da tǝfi bai.²⁵Ba ci wǝnduwa tla da cim na mavgu nin, atǝro kwa rri'i i vǝɗa kwa b gwagdlau kwa ramma, "Mǝgǝngyi, abzhi ja, ja tǝfi' A ci aye wurau da rami kun ma, 'Nǝga kun bai, ko ri mi kwa vǝrau.! ²⁶Kwaye ramau ma, 'Haba! Ja mi, ja tau na sau i kǝma ci, har ka dlam gugza i tarbobin ja.' ²⁷Amman acaye wurǝkshi ma, 'na rame kun, nazga ri mi kwa vǝreu bai. Ada na kun da ri ganai, kun ndak dlama kǝlado!'²⁸Ndaye dlama aɗan na gaɗa yanau, lakwtu mi kwaika ibrahim, na Ishaku, na nabaucin mak i kunu garva Sǝku nin, amman nda vǝrka na kun i vǝda. ²⁹Akshi aye ni da caɗ, na dǝkǝma, na zǝgar na aɗau, da mbasi ri tak masana i aɗagayi, i kunu gavra Sǝku. ³⁰Ke a zǝgǝna na sau; akshi mi a akau, a dlaɓa nakshi kǝ kǝma, kǝ adlaɓa nakshi kǝ akau.³¹Daku rrap parrisaucin ɗagai danai da ramici Yeso ma, "Aji na ci da tǝkǝ na ci. ³²Yeso da ramikshi ma, "Aiki na da gaɓshu zuwawin, na tǝka ngata gususku na amzharu, i kunu yiwan kǝ makwan kǝ, na damna na wana ganai.' ³³Ko da kasǝnu yaye, dolle ro na ci kǝma na rakan ga gususku, na amzharu, na afaɗagai ke. Gaɗa dlam kalkal bai nda tǝkǝ na nabi pǝɗǝm na Urshalima bai.³⁴Yawai! Urshalima, Urshalima, ɗa mi rǝbik nabaucin, ndak vǝrǝk mawanaucin mi nda wanǝu i ri kun. Zǝgǝr nawan maku na cacpi kutli kǝm i ɗagayi, ka kǝ mi gaza a cacpa kutlatlin gara kunakshi gabtatin gara, amman kwa lamǝnyu bai. ³⁵To, aikina na bǝzu di kun, ke na rame kun, kwaye lawanga wam bai, se gafa mi ramma, 'Barka, katana i nǝn mi ba ci ni i kunu dlǝgun mǝgǝngyi.'''

Chapter 14

¹Sau wakatu gafa gayi da kunu ngumuri yahudaucin, lakwtu mi aci ju wǝnduwa gayi da ci masana, se akshi da pi da a lawan gǝri. ²Go tasina se ndan di ci ba ci fǝra vǝgi i kǝma gǝri. ³Yeso da jayi nda zigi be ki kunu dumaya na perrrissaucin, "Dlam gara blan bi ndan ngaci nǝn gafa ngumuri, ko o,o?"⁴Amman da dlamnakshi shiru. Se Yeso da jǝba ci ndangaci na aci, da jimbilina aci. ⁵Aci da ramikshi ma, "Nǝn tawank da kuna kun na wǝn gǝri ko tlagǝri wara vogu i kunu duwa gafa ngumuri da ramma aci aɗewu bai?" ⁶Akshi dima kalaktǝci na rama bai i dak bi tuku.⁷Lakwtu Yeso ike ndawa mi nda daurau mbasu nakshi iɗa kwajerarin martapa, aci nda rama ma gagǝnawa da ramiukshi ma, ⁸"In ɗagai make kun iri ngumuri zǝba nin, kwam mbasa iri mi na martapa bai, gaɗa na nǝn ɗagai mi wara nda dauraci na martapa ɗika kun. ⁹Lakwtu mi ba ci daurayakun gu zadǝn nin, arame kun ma, "A barina ri mbasakun i nǝnangu" se i kunu zhǝrau kwa tlayi i ri mbasu mi ngambutak.¹⁰Amman lakwtu nda maka kun nin, am mbasina i ri ngambutak gaɗa lakwtu ba ci daura kun dǝnin, aci arame ci ma, 'Manga a tlu i dǝsku tiu.' Da sǝnu nda bar di ci martapa i kǝma ndawa mak wara ndan mbasu aɗa taburgu. ¹¹Gaɗa dik nǝn wara tsuktu aɗagǝri nin nda kalaktaina aci da kau kuru duk nǝn mi tsinuna aɗagǝri nda tsuktana aci.¹²Zam Yeso da rami i nǝn wara daura aci ma, "Lakwtu a kamayi ndawa i ta masana aduwau ko i ngumuri, ka makina, mangaucin ci bai ko yaganaucin ci ko nda kun ko makabaucin ci ndak lǝman, ka ki mi akshi ke aye maka ci da kau, gaɗa ndan gumici tsǝrimgu.¹³Amman lakwtu kaye ngumuri nin a ɗauren ndak tliwa, ndak rida ɗokdaucin na dliguyaucin, ¹⁴ka ye bi na barka, gaɗa akshi a ɗimu ngumu gu bai. Gaɗa da ye ngume ci gafa tlatli ndak adalta."¹⁵Lakwtu mi nǝn gayi wara dam mbasu na Yeso iɗa gayi kǝma jandau tunu da rami ci ma, "Barka i nǝn mi wara a ye ta borodi i kunu garava Sǝku!" ¹⁶Amman Yeso da rami ci ma, Nǝn ɗagai saperatu masanak adauwau se da makai ndawa gawa. ¹⁷Lakwtu nda saperatu masanau tunu, aci da wa'yni guzabcin gǝri ma da rami, 'ndau ma "ɗanai," gaɗa betawanke dlamingara.'¹⁸Ndau mak da jib bari kajikakshi, nǝn ki Sukur da ramma, 'Na masa patata, nan ciku nai nakai. A dlama ni kanadi.' ¹⁹Nǝn gayi wam da ram ma, na maseci kwamin vaɗ, nan cu kuɗatakshi a dlam kǝmar. ²⁰Zam nǝn gayi wam da ram ma, na zǝba na aama, gaɗa kasau na be nya bai.²¹Se guzabgu da nai da ramma jandau i ba ci wǝunduwa gǝri. Se baci wǝnduwaugǝri da bi na dlimiɗ gǝshi da rami i guzab gǝru ma, Aji vǝda iɗak tǝrbo kaɗe-kaɗe kanda nai iri tuku ndak tliwa na ndak rida, na tliguyaucin na ɗokdaucin.' ²²Guzuɓ gu daram ma, baci wǝnduwa be karamgu nda dlamdu, gusku ya ye na ri wam.'²³Se ba ci wǝnduwau darami guzub gu ma, A ji wam i vǝda iɗak tarbo na kororo a ɗawenakshi gaɗa wǝnduwa ga da dlapi ganiyak. ²⁴Na rame ci, gǝtak da kunu nda tunu wara nda ji makaugu a be da linci masana ga bai.²⁵Se su algi gawa a tǝka rakan na aci, se aci da vutai da ramikshi ma, ²⁶"In har nǝn da ri ga amman kur afǝk gǝri bai na mai gǝri, na kutli gǝri, gamsak na gamaɗ har aci na aro gǝri ben adǝmu dlama pakura ga bai. ²⁷Duk nǝn tawanke dima ma dimtliga gǝri da dǝgai Iyu ben aɗimu dlama pakura ga bai.²⁸Tai da kuna kun, wara ntutu dlama lǝma tsusu dǝsku, mbasu da i kasapci be aci a tǝku iɗa wanau bai da zigi ko aci a dimuna damau? ²⁹In ka sǝn bin, lakwtu aci ɓandu impikshi lǝmau nin ba damau bin ndawa i kan a jǝba ngarin tagǝri? ³⁰A ramau ma, 'Nǝnnagu impa shi lǝma amman dima damau bai,'³¹Ko dǝgǝm tawan aye zha na dǝgǝm ɗagai, aye mbasu na askarabaucin gǝri dubu guma da maki shawar da ri ndak shawar gǝri bai in ba ci tlirigiri na askarabucin dubu gumu shirin? ³²In kasǝn bin lakwtu mi askarabaucin ba ci zha gǝri pedim nin a wayin ndawa bai gaɗa da maki dǝvo selpu. ³³To gaɗa kasǝn duk nǝn bari be ni aci ba atu mak bin a dimu dlama pakuruga bai.³⁴Bǝza bǝlan, amman in bǝzau bukuna ɗininim nin garan, a dlamana na da bari chap-chap gara wam? ³⁵A dlama go paida ko i gagai ko i rugzhe nda wayadu. Duk nǝn mi na aguɗ kǝrimta da kǝrimta."

Chapter 15

¹Gafo ɗagai nda gənyi arrajo na ndak aipapin jəgap da jəb ni iri Yeso a kərrəmta gəri. ²Parrisaucin na malamcin dumaya mak da jəb ngurrngurr i gatukshi, a ramau ma, "Warrangu men a mbasi ḍagayi na nda aipapin, harr ateḍgayi na akshi."³Se Yeso da dlamikshi rama i kun Gagənawa kasau, ⁴"Warrau tawan da kunakun, aci na təmamkin danamak, se gayi da ḍayingara, aci aiva gumu kuḍkuvuda ayawau kuḍkuvudau bai i kun pata , dan dayi i maka gayi warra ḍayu se aci beu na atu nin? ⁵Sartu aci bedu nin, aci da sənidu i aḍa gapta gəri da jəb pərrḍai.⁶Lakwtu mi aci deu i wənduwa nin, a ḍaurayi mangaucingəri na makapətaucingəri, da ramikshi ma, ''A dlamina pərrḍai na iyu, gaɗa na beu na tumakuga mi ḍayu gu.' ⁷ Na ramekun, harr kasən ke aye dlaɓa na pərɗai tlaparr i kunu dəsku, gaɗa baci aipu warra dlam tubi, rəma na ndak adalta gumu kuɗkuvda ayawau kuɗkuvda warra na fətkən tubi bai.⁸Ko amau tawan na ayawa rrəpila guma, se da buki na gayi da kun. , Ata ɓidla pətəle bai, da kashi wənduwa, da dlam maka bəlan, se atu ba gayi gu? ⁹Sartu mi atu badu nin, a ɗaurayi muyayingara na makəpətatingara, da ramma, 'A dlamina pərrḍai na iyu, gaɗa na beu na ayawa rəpəlaga mi ḍayu gu.' Na ramekun, ¹⁰harr kasən ke aye dlaɓa na pərɗai i ri maleikawucin Kakasəku, i gaɗa baci aipu gayi mi dlam tubi."¹¹Se yeso da ramma, "Warrau ɗagai na mamau gamsak shirin, ¹²gangam gu da rami afəkgəri, ma 'Baaba, a bardanai miya kurak ləman warra dlaɓəngarra kanai.' Se afku da ɓeri na karre gəri i gadavakshi.¹³Aku yiwan rrap, se wən gangamgu da cacpi karre mi kəri i ɗagayi, dan dampəna aɗagəri i larrdi ɗaga pəɗəm, da dləmci na dagwdagəri, a masa baya mi aci na go pətkəngu. da təkéna dagwda gəri i ăɗa mbasu vatku. ¹⁴Aku acu təkuna tamke tənu, se maya gaɓshu da pakai i rawanke i kunu larrdu, se aci da ɓanji kəmu pətkən.¹⁵Se dayi da bari na aagri dagwanji i nen agi kə larrdu, da wanyi na aci i kun kamingəri da bari ta i aladadin. ¹⁶Aci maku da niyi bazhigəri na bəji warra aladadingu a tau, gaɗa go nən mi barici bikta da ci.¹⁷Amman lakwtu mi mayimgu kateu i alkalgəri tənu, se da ramma, 'Gabayayin kə dagwanji afəkga, akshi nawan na abən warra da ɗəkza gara, so tai iyu naye mutunga da miya maya! ¹⁸Na bəza na ritku, nayinga iri afəkga, na ramici ma, 'Baaba, na dlamna aipu i Səku na ci. ¹⁹Na bata wam bai nda ɗaurayu wənci. a kaci na iyu ka gayi da kunu gabayi dagwanji ci.''²⁰Se mafəndu, daivi na riwu, da ningəri damtu afku. Afku ikaci da pəɗəm tənu, se da kəmi na kanjino geri da jëb na aci. Afku darawi da jəbaci i adla gəri. ²¹Wəngu da ramici ma, 'Baaba, na dlamna aipu i Səku na ci. Na bata wam bai nda ɗaurayu wənci.'²²Afku da rami gabayayingəri ma, 'Kaɗe Kaɗe, anna nakacum mi bəlan, kwa ta'yici, zam kwaɗawici kuyu i aikwakgəri, na sono i zəgǝr gəri. ²³Se kwa nina gawayak abuwan kwa zəji. Wa ci wa dlam ngəmurri. ²⁴Atərro waci wənganai mutu, amman gusku na arro. Aci ɗayu, gusku nda bau na aci.' Se akshi da ɓanji ngəmurri.²⁵Lakwtu ke wǝngəri marəmgu ji kam a təka katayi, Aci zadeu damtu wənduwa tənu, se da kəmi nda ruwa na səwari. ²⁶Aci da ɗaure gayi da kun gabayayin wənduwau, Da jayaci ma nda tawan wam? ²⁷Gabayu da ramici ma, 'Gədənci katengəri wənduwa, afəkci da ziji gawayak abuwan, gaɗa katengəri kəlappiya.²⁸Wəngu gazgarau da shitinəngəri. da kuri na tife wənduwau. Se afku da vərai da barici miya. ²⁹Amman gazgara wəngu da ngumi afku ma, 'Aiki! Amananin təku mak na dlameci guzapəna, ngaltena muwa ramaci bai, ko matkam aku ka bara bai, na dlami ngəmurri na mangaucinga, ³⁰Amman wənci warra ju da təki na ləmanci mak na kəlakawaɗ, ka zəjici abuwa mi ramadi gawayak,'³¹Se afku da ramici ma, 'Wənganai, ci fatawanke kaa ɗagayi na iyu, tamke mi kanai ke kəci. ³²Amman ai dlaməngara kalkal i waa, wa dlam ngəmurri na pərrɗai, gaɗa atǝrro yaganaci təku mutəngəri, so gusku aci na arro; ke nda bau na aci.'"

Chapter 16

¹Yeso zam rami pukuraucin gǝri ma, "Na baci lǝman dagai wara na akawu. Se dai di ci miyau ma akawu gǝri a dlǝmiɗ lǝman gǝri. ²Se ba ci lǝman gu da daura ci da rami ci ma, "Biwu be tawan na kǝmau gu i aɗa ci ? Ayanan da duga wana ci gaɗa kaye dlaɓa akawu wam bai."³ Se akawu da rami i aɗa gǝri ma "Na dlama na na gusku. baci wǝnduwa ga a gumbana wana da ami ga i yu na awayu zǝda bai. Kuru na kǝmu zhǝrau wili. ⁴Nasgana be na ye dlamau, gaɗa ko da da gumbuna wana da amiga, ndaw a laletana iyu gafa na ji wǝnduwakshin.'⁵Se akawu da dauri ndawa mak mi baci wǝnduwa gǝri a ɗigakshi basa. Se a ci da jayi nǝn kǝ sǝkur ma, afǝk wǝnduwa a diga ci i nawan ⁶A ci da ramma kobo danamak kǝ mǝrak zaitun" so tai a mbashi kade-kade a tarni gumu vaɗ. ⁷Se akawu gu da rami da ma wam ma nda ɗiga ci nawan? A ci da rami ma buhu alkama danamak." A ci da rami ci wan "Ami sau a tarnyi gumu danda fudu".⁸Ba ci wǝnduwau da ki akawu gu da glibnaci na dabar wanak buka jirewa. Gaɗa mamu zaman tuku na dabar wana na ndawa i kunu buka Jirewa ɗikana mamu kunu payan. ⁹Na rame kun. A dlamin a mangitu i aɗa kun da ri dlama dagwda ki buka jirewa gaɗa lakwtu a tu jingaran, daye lalita i kunu ara mi a ni.¹⁰Nǝn dlam na jirewa i kunu be rab nin a dlama du i kunu bǝgawa kuru nǝn mi tatiku jirewa bai i kunu be ram kasen kǝ i kunu be gawa. ¹¹In ka dlam jirewa bai i kunu wana na ɗagwda zalum. A ba ri ci jirewan nin tai i kunu dlama wana na dagwak halal? ¹²In ka dlam jirewa bai i kunu paida na dagwdak ndawa. A bari a ɗagwda kǝ aɗacin tai?¹³Na nǝn mi wara a dlama wana guzapuna i wǝnduwa nǝn shirin bai, ko aci da kuri gayi nda ntuci gayi, Ko a ci da ba ri aɗa gǝri i nǝn gayi a wayina nǝn gayi. A turo ka dǝmu ka dlam guzabuna i Kakasǝku na bǝrid i dagai bai.¹⁴Gusku perrissaucin wara ndak ntau ɗagwda kǝma be tuku mak tunu da jǝb dlama muwa.

¹⁶Dumaya na nabaucin a kunu wana har lakwtu nin Yahai tin da lakwtu tunu nda jǝb labarta marak herr ki kunu garvak Sǝku, tike da tli maka ɗawa aɗa gǝri i tife kunu dǝvo tunu. ¹⁷Amman a dlaman gara yale i dǝsku na ɗa da nuci nakshi da miya tǝlam kǝ dumaya tuku da nuci.¹⁸Duk nǝn mi tǝdna ama gǝri da zǝbǝ dama to a tapai, nǝn kǝ mi zǝba amma mi mǝsu tǝdau to a tapai.¹⁹Gusku na nǝɗn baci lǝman ɗagai mi a kunu kachum mi tamen sosai, a kǝmu karak lǝman gǝri da dlamau wai. ²⁰Ba ci wili ɗagai ba ci dlǝgun Lazarus kullum da viji a miya mafgi gǝri, ²¹Kullum a makak bik ta mi a payi ɗa gaɗakuwa ba ci lǝmangu da ci jaɗin gum dlamun a patika miya dlayau.²²lakwttu ɗagai se ba ci wiliu damcin gǝri se malekaucin da nai de na aci i baka nabi Ibrahim. Ba ci lǝman gu ke damcin gǝri nda dabgǝna aci. ²³Se aci da ɗidkai da kunu aka a tǝka sa bone, da ki na Ibrahim pǝdim na Lazarus a baka gǝri.²⁴Se aci da dauri da ramma, "Afǝk Ibrahim, a kǝmi kanjino ga a jubatanai Lazarus, ga ɗa aci da dawi gurbak gǝri i kunu amm da tlika nai i marnyi ga, gaɗa na kunu gǝna aka tuku.'²⁵Amman Ibrahim da rami ci maya, mayim a tani lakwtu ka duniya ka kunu ta karak ci ka gingyi be blan kuru Lazarus kǝ a kunu gabshu sabone. Amman gusku kasau aci aritiku, ci ye ka kunu bone. ²⁶Aku na kan mak, na gasbir gara mi nǝn a dumu sa aɗau bai iye ri tunu, da ri tǝn ye na nǝn mi a dumu sa aɗa bai da ni iri tuku.'²⁷Ba ci lǝmangu da ram maya, 'Na wǝlaci, afǝk Ibrahim, ima to a wanyi ci i wǝnduwa afǝk ga- ²⁸Gaɗa iyu na yaganaucin vaɗ dayi da gabɗakshi gaɗa kalu kar akshi ye da nai iri bone na kunu tuku.'²⁹Amman Ibrahim da rammaya, akshi na Musa na nabaucin. akshi da kǝrimtakshi.' ³⁰Ba ci lǝman gu da kalakcina rama ma, o,o Afǝk Ibrahim, Amman in nǝn ɗagai ju dari ndawa gamtak nin, akshi a tubtanakshi. ³¹Amman Ibrahim da rami ci ma, in akshi a kǝrimta Musa na nabaucin bin ko makktu daa akshi a kǝrimta gǝri bai.'''

Chapter 17

¹Se Yeso da rami pukaraucingəri ma, katanas, bik ɗawau wa dlam aipu ani, amman wadarre i nən warra biwu ani da rigəri. ²Arəmudi bəlan, ngalko nda takwshi vənyi i wəra warrau, nda vərki na aci i kun madlarram, da miya aci da ɗawi ko gayi da kunu mamu gangamin təku da dagami.³A ankaltina aɗakun pa! Yaganaci dlamici bike nin, a dlamici gabaɗ, dlamiici tubi nin, a tupti dici. ⁴Ko aci dlamici bike zəgər gatkasa i gafa gayi, aci ramici zəgər gatkatkasa ma, 'Na tubi!' nin, dolle ka tuti dici!'"⁵Se muwanaucingu da rami məgenyigu ma, "A sukunyi ja iman ja!" ⁶Se Məgənyi da ramma, Imankun bata na ayawa mustad nən, kwa dəmu na rame marəm waka təku ma, "A pici nakum, ka kumi nakəm i kunu madlarram nin,' a dlama dikun nakwana.⁷To nən tai kunakun, na gabayi warra a dlameci puɗa ko dawa tumamkin, kateu da pata nin a rameci bi ma, 'Kaɗe a mbashi ka cii abən? ⁸Baci wənduwau a rame ci bai ma, 'Dugo a sapərrata bee naci, ka dlam ɗamara, ka dlamanai guzapəna, harr se na damu tau na sau. Se da kugu dəgo kaci ka shi?⁹ Acu a dlama sambarrka i gabayu bai, ko gaɗa dlamna be mi nda ɗawaaci da dlami gu? ¹⁰Kun camkasən, kwa dlama na bee warra nda ɗawukun kwa dlami nin, kwa dəmu na ramau ma, 'ai ja gabayayin jaɓ, atərro ja dlamu wana warra kamatu ja dlami rrugara.'"¹¹Gafo ɗagai Yeso aye Urrushalima tənu, se da dəvu mi a gadavak Samarriya na Galili. ¹²Aca təka təfe ɗa pata ɗagi tənu, se aci da tase agurrdadəmamin ɗagai guma. Akshi da rrə'yi pəɗəm na aci, ¹³se da sukci wurakshi dəsku, a ramau ma, "Yeso, Məgənyi, a kəmi kanjino ja."¹⁴Yeso ikakshi tənu, se da ramikshi ma, "Ada kwa tatki aɗakun i perissaucin." Akshi a təka rakan i nya tənu se dacelti nakshi. ¹⁵Gayi da kunakshi ikau aci ngatungəri tin, se da məstai da akau, na wura marəm a saksakta Səku. ¹⁶Da gutki i damtu zəgər Yeso, da dlamici sambarrka. Aci nən Samarriya. ¹⁷Se Yeso da jayi algu, ma, "Nda cəltu hdawa guma bai? Arawan kuɗkuvdau? ¹⁸Go jəgab wara kateu da bari sakərrta i Kakasəku, banda magərafcin təku? ¹⁹Aci da rami warrau ma, "Atlu, ka yi bici. Imanci dlamu naci akəlappiya."²⁰Gafo ɗagai, Parrisaucin da jayi Yeso ma, "Garva Səku ani fatawan? Se Yeso da wuri ma, "Kwa dəmu sanuta ni garva Səku na dabai. ²¹Ko nda ramaobai ma, 'Sotai! ko 'Sitai!' Gaɗa garva Səku a witakun."²²Se da rami pukurraucingəri ma, "Lakwtu aye ni, mi kwa ye pətkən lawan gayi da kunu yuwan gawa kə wəngənən, amman kwa lawnau bai." ²³Ndawa aye ramekun ma, 'Aiki ritiu!' ko 'Aiki ritku! Amman kwa vəra bai ko kwa rawi ɗəgau. ²⁴Atərro ni Wəngənən adlaɓa i kun yiwan gəri ka wiɗa mi a ɓidla i dəsku da baka gayi i nye baka dama.²⁵ Amman Səkurr, dolle aci da shi bone bee gawa, ndak zaman təku ke da kurna aci. ²⁶ Ka mi wakatu i zaman Nuhu, kasən ke a wakata i kun lakwtu ni Wəngənən. ²⁷Ndawa jəb tak ta, na sak sa, ke a zəba, a baru kutlikshi i zəba, harr gafa mi Nuhu təfi kunu sawu am, se so ganjau danai danci nakshi mak.²⁸Kal kal kakə zaman lutu ke, ndawa a təka ta, na sa, a masa a ɗəbət, a zəgəm, a ləma. ²⁹Amman lakwtu warra bəzu kunuk ɗa sadom, aka da vəgai da dsku da cinakshi mak.³⁰"A dlaɓa kasən ke, gafa mi nda tatku pakayi Wəngənən. ³¹I gafogu, kwaiva nən mi a ɗak sau da fuwine ɗa bai, i ngwa karregəri da kunu wəduwau, kasən ke, Ke kaiva nən mi a pata da katai i wənduwa bai.³²A tanina ama Lutu ba! ³³Tike mi a maka cərəpta arrogəri nin, a bukadu, amman tike mi buku arrogəri gaɗaga, aye ra du.³⁴Na remekun, i dəvɗgu, nən shirin aye dlaɓe ɗa rakai gayi. Nda ma na gayi, ndaivi na gayi. ³⁵Amatin shirin aye naya i ɗagayi. Ndaye ma na gayi, ndaivi na gayi. ³⁶[Gaamsak shirin ke adlaɓa a pata, nda ma na gayi, ndaivi na gayi.]" ³⁷Se pukurraucingu da jayaci ma, "Bitku a dlaɓa a rawan, Məgənyi?" Se Yeso da ramikshi ma, "Ri warra guvu a riwu , ai dishaucin ke a cacpa i ɗagayi."

Chapter 18

¹Aci ke da ramik i kunu gǝnawa kame kullum akshi da dlam magita fatawanke gǝshak shi da tatla bai. ²aci maya, "li ɗa ɗagai na baci kagala ɗagai wara a kaluk Sǝku bai, a lawan martapa ndawa ke bai.³Na gudugum ɗagai a ɗa tǝngu. wara atu a jibe nye i ri gǝri, atu a rame ci maya. 'A latayu ba nazǝgi dǝvu wara na bi na adalta darik makur ga nai.' ⁴Sukwakwin gara aci ancu lata gara bai, amman dakugu, ⁵se de rami i kuni gǝshi gǝri, 'ka gaɗe na Sǝku bi yaye, na martapatak ndawe ke bai.⁶Se mǝgǝnyi da ram maya "A kǝmi na be wara ba ci kagala wara na jirewa bai a ramau. ⁷Gususku kasau Sǝku a ngumuk ndawa wa aci cikɗakshi bai wara a dlame ci adan dǝvǝɗ na afa i ɗak be wara kakshi? Aci a ngǝstan gǝri i ri latakshi? ⁸Na rame kun aci a dlama dikshi bik jirewa kaɗe kaɗe. Amman lakwtu wara wǝn gǝnǝn de nin, a tasayi na jirewa bi i kunuk duniya?"⁹Zam aci da dlam rama na gǝnawa i ndawa wara akshi a muwak gagzhin ndawa ¹⁰"Ndawa ɗagai shirin da tufa i kunuk sǝsu magita gaɗa akshi da dlam magita-gayi nǝn Farisa gayi ke baci gǝnyi arajo.¹¹Se nǝn Farisau da tle dayi da dlam magita i ɗak be wara ke aɗa gǝri. 'Kakasǝku, na godeti ci. gaɗa iyu ka ki gagǝzhin ndawa a mbamba, ko nda buka adalta. Ko ndak tapai, ko ka kǝ ba ci ganyi arajo tǝku. ¹²Magi tawanke na dlamak asham zǝgǝr shirin. Na dik zakka da kunuk mak be wara na bau.'¹³Amman ba ci gǝnyi arajo tǝn dayi pǝdǝm dǝma sukta aɗa gǝri i dǝsku bai, se da jǝb kǝma adla gǝri, aramau maya, 'Kakasǝku, a dlama a ni kanjino, iyu ba ci aipu." ¹⁴Na rame kun, maran gu kata i wǝnduwa gǝri ga tǝptak ka ki waro gayu bai, gaɗa dik nǝn wara sukta aɗa gǝri, nda kaci na aci i di ɗa, amman duk nǝn ware a sǝna aɗa gǝri nda sukta na aci.¹⁵Se ndawau ani na kulaɓaɓin shi gaɗa aci da lintakshi, pukuraucin gǝri ika kasu tunu, akshi da garnyi ɗakshi. ¹⁶Amman Yeso da ɗaure akshi i ri gǝri, da ramikshi maya. "Aivina mamu gangamin dani i ri ga. kwa daptakshi bai. Ai garve sǝku kǝ zadakshi. ¹⁷Na rame kun jirewa, duk nǝn wara gǝnu garva sǝku ka kǝ mayim gamgam binǝn. lalle aci a tafu bai."¹⁸Baci garva dagai da jaya ci maya, "Malǝm ba ci mugurum, na dlama gǝmo nabi aro wara go dadigiri?" ¹⁹Yeso da rami ci maya, "ka daura yu ba ci mugurum gaɗa gǝmo? Na baci mugurum bai se sǝku rugǝri. ²⁰Aturo ka zǝga na linok gu ka dlama tapi bai, ka tǝka nangaiwa bai, Ka dlama kǝra bai, ka dlama wudak ngadar bai. a saksakeci afǝk ci na mii ci." ²¹Se ba ci garvau da ram maya. "Jandu taku na ciriptudu tun lakwtu " ii mapǝndi."²²Yeso kǝmǝ kasan tuni, da rami ci maya. "Gaze cin be getak. Dolle ka ɗǝɓdina lǝman ci mak, ka ɓǝri di ndak tluwa, ka bina lǝman wam i dǝsku-ka kate ka ɗi ga yu. ²³Amman ba ci garvau kǝma kasǝn tunu. Se da dlaɓan gǝri na gǝshi aiwa tlapar, gaɗa aci baci bǝrǝɗ tlapar.²⁴Se Yeso, ika gǝshi gǝri dlǝmatǝn gara tǝnu, da rami ci maya. "A dlaɓa tǝta ndak bǝrǝɗ da tafi i kunu garva sǝku! ²⁵A dlaɓan gara na ramaa i dlǝgǝmau da tǝfi da tǝn alibǝram. i ɗak baci bǝrǝɗ da tǝfi i kunu garva Sǝku."²⁶Ndawa wara kǝma rama tunu se akshi da ram maya, "In de kasan nin abi raa nin tai? ²⁷Yeso da Wuri maya, "Be ware rǝma na awayu gǝnǝn a dlaman gara i ri sǝku."²⁸ Se Bitrus da ram maya, "To so tai ja bǝzu na lǝman ja dǝgi na ci." ²⁹Yeso da ramik shi maya. "Jirewa, na rame kun na nǝn ware aiva wǝnduwe gǝri bai ko ama gǝri ko yaganaucin gǝri, ko afǝk gǝri na mii gǝri, ko kutli gǝri gaɗa garva Sǝku. ³⁰sannan da buka na nuba gǝri gawa i kunu duniya tǝku na aro wara go dadigiri i duniya mi ni."³¹Daku wara aci cacpǝ guma ayawo shirin gu, da ramik shi maya. "Sotai, wa tǝke rakan i nye Urushalima, be wara nda tarni iɗak wǝn gǝnǝn mak da amik nabaucin a dlama nakshi tabbas. ³²Atǝro nda barna aci i ndawa mara zǝga Sǝku bai, nda dlami ci muwa, nda ba ri ci bone nda tǝkwi ci nanuk. ³³Akshi a dlame ci guzapunak aci a tǝkna aci a dǝk yǝwan ma kwan ke a tlayin gǝri."³⁴Amman akshi sanuti ko gayi da kunak be wara aci ramikshi bai, gaɗa nda dǝbsa na ramau da rikshi akshi sanutu be wara aci a ramik shi bai³⁵Aci de i dantau Jeriko tunu, se so tai zǝgǝɗ ɗaga da mbasu i baka dǝvu atka wili, ³⁶aci kama algi a nuta tunu, se aci da jayakshi ma awakatan tam. ³⁷Akshi da rami ci ma a nuta nǝn Yeso kǝ Nazarat³⁸Se zǝgǝɗ gu da tlatle wura gǝri na awayau maya, "Yeso, Wǝn Dauda, a dlama ni kajino." ³⁹Se ndawa a kǝma da gaɓɗa ci ma da bǝzaman gǝri. Amman da sukci wura tlapar i dǝsku maya, "Wǝn Dauda, a dlama ni kanjino."⁴⁰Se Yeso dar'i, da ɗawi ndani na aci i ri gǝri. Dlǝgǝɗ gu de i damtu tunu, se Yeso da jaya ci, ⁴¹"Kan cu na dlami ci tam?" Aci da ram ma "Mǝgǝnyi, nanci na dlam lawan."⁴²Yeso da rami ci maya "A dlam lawan. Barik jirewa ci ngatu na ci." ⁴³Aci da bǝna lawan i miyak da, aci da ɗǝgǝna Yeso, a dlama saksakta i Sǝku Ndai ke kasǝn tǝn, Se algi mak dajiɓ ma aɗa sǝku.

Chapter 19

¹Yeso təfu da nucin gəri da kunu Jerico. ²Na nən ɗagai dləgun gəri ma Zakka. Aci dəgəm chachpa arajo baci bərəɗ ke.³Aci a makau daiki Yeso nən tai, amman a dəmu daiki bai gaɗa aci gwavgwən. ⁴Se aci vəri na rawa da gayin gəri a waka ayawu gaɗa aci daiki Yeso a nuta nən.⁵Lakwtu wara Yeso de i riwu tən, aci dai ki dusku da rami ci maya, "Zakka, a fuwen i ɗa kaɗe kaɗe atəro gusku na fuwa i wunduwa ci." ⁶Se aci da fuwe kaɗe kaɗe daɗa da gənya ci na pərɗai. ⁷Lakwtu wara ndawa mak ika kasu tən, akshi da jib ngurngur, maya, "Aci jin gəri i wunduwa baci aipu."⁸Zakka da tli da rami Məgənyi , "Aiki, Məgənyi, na bar na reta ləman ga i ndak tluwa, in na zalumtə nən tawan ke nən, na ngumu dici zəgər fuɗu." ⁹Yeso da rami ci maya, "Gusku raa dengara i wunduwa ci, gaɗa aci cham wun Ibrahim. ¹⁰Atəro Wun Gənən dew da maki zam dari ndawa wara ɗayinakshi."¹¹Akshi kəma bitku tənu, aci da ramikshi, dlamikshi rama i kunu gənawa gaɗa aci a damtu nye Urushalim, akshi a kuraram garva Səku gaza gawa bai da paken gara kususku. ¹²Aci maya wate, "Nən ɗagai baci ankal ju i kunu fak lardə tiwu da gənyi garva i aɗa daku guda katai.¹³Aci da ɗaure guma da kunu gabayayin gəri, da barik shi pam guma guma da ramikshi maya, "A dlamina asək se na kateu." ¹⁴Amman nda gəri da kuru na aci se da wane ndawa iri gəri, maya, "Jancu nənan gu da dlami garva i aɗa ja bai." ¹⁵Lakwtu wara aci kate tən, harr aci da gənna garvau, aci da rami i guzaɓcin gəri wara aci barik shi dagwdau nda ɗaurek ci akshi gaɗa da zəgi sukuna nawan akshi bau darik asək gu.¹⁶Kə sukur dani i kəma gəri, da rami ci maya, Məgənyi, pam guma ci iwe na pam guma wam. ¹⁷Baci garvau da rami ci maya, "Use gabayi bəlan. Gaɗa ka dlam na jirewa i kunu be rap, ga dlaɓa naci baci garva i aɗak be gawa.¹⁸Masirin gu danai da ram maya, pam ci, Məgənyi iwe pam vaɗ wam. ¹⁹Baci garvau da rami ci maya, "Ka dlama naci baci gaeva iɗak ɗa marmamin vaɗ."²⁰Dama danai, maya, Məgənyi,Sotai pam ci, wara nanpadu bəlan i kunu kare ga, ²¹atəro na kalu ci , gaɗa kəmu miya ci təta. Kama na be wara kampa bai,ka karam be wara ka zəgəm bai.²²Baci garvau da rami ci maya, "Dayrik təlam ci na kagalatə na ci, ci munafuk guzuɓ, ka zəga du kəmu miya ga təta, na ma be wara nan pa bai, na karmə be wara na zəgəm bai. ²³Wate gaɗa gəmo ka pa dagwda ga i kunu baitalmani bai, gaɗa lakwtu wara na kate nən nan gu du go sukuna?²⁴Baci garvau da rami ndawa wara dar'i a riwu, "A gənina na pam dari gəri, kwa bar di nən wara na pam guma. ²⁵Akshi da rami maya, məgənyi aci na pam gumau."²⁶Na rame kun, nən tawan ke wara na be nən nda bari ci gawa amman nən wara na atə bai nda gənyi na be wara na atu. ²⁷Amman ndawa wara ancha yu bitku, anchu na dlama garva bai i aɗak shi, anna na akshi i ritku kwa rəbəna akshi i kəma ga.²⁸Lakwtu wara aci ram bitku mak, aci dayin gəri i kəma, dayin gəri fak i Urushalima.²⁹Dlaɓən gara wara aci de i damtau Betfaji na Baitanya, i ɗa guguyak wara nda ɗauro ma Zaitun, aci da wanyi bukuraucin gəri shirin. ³⁰"Ade kunu ɗa tiwu. Kwa təfa nən kwa bi matkam kwara wara ngalte nda gayi bai. A fətkina kwa ni da aci." ³¹Akshi jayi kun nən, kwa fətkau gaɗa gəmo, A ramina ma "Məgənyi wane ja."³²Ndawa wara nda wanak shi dayi da be matkam kwarau kakə wara Yeso ramik shi. ³³Akshi a fətka matkam kwaro tən, baci matkam kwarau da ramikshi maya, "Kwa fətka matkam kwarau gaɗa gəmo?" ³⁴Akshi maya, "Məgənyi ancu." ³⁵Akshi dandi Yeso, akshi da pərci na karek shi iɗa matkam kwarau, dampən na Yeso i aɗau. ³⁶Akshi aya tən, akshi da sərmi karek shi i aɗak duvu.³⁷Aci a zaden gəri i damtuk fuwayi da guguyak Zaitun, pukuraucin mak da jib pərɗai na ma aɗa Səku na wura i dusku kə wana ajab wara akshi ikau. ³⁸Maya, Barka kasaktən gara iɗak Dəgəm wara deu i kunuk dləgun Məgənyi! Salam a kunu dəsku na saksakta na kərmai tlapar.³⁹Farisaucin gu jigaɓ da rami ci maya, "Maləm, a gəryi iɗa pukuraucin ci." ⁴⁰Yeso da wurik shi maya, "Na rame kun, in bitku mak bəzamu nakshi nən, guguyayin a gərna nakshi."⁴¹Lakwtu wara Yeso de i damtuk ɗa gu, aci da pi saurai i aɗa ɗa gu. ⁴²Maya, da kwa zəga na gafa təku nən, ko kun yaea, be wara anidi kun salm! Amman gususku akshi dəpsə du da daa kun.⁴³Atəro yuwan gu ani iri kəm, lakwtu wara makurarin kun a ləma na garu i aɗakshi da vaikəna kun, da jikti da baka tawanke. ⁴⁴Akshi a jiba karan kun da wayi na kuni gagai na mamu kun cham. Akshi a bəza ko guguyak gayi bai iɗa gayi gaɗa kwa sanutə bai lakwtu wara Səku anci da ɗauri kun.⁴⁵Yeso da təfu i susu magita da jib rakan nda dəbəɗ kare. ⁴⁶A ramek shi maya, Da tarna, "Wunduwa ga a dlaɓa wunduwa magita, amman kwa məstədi vuk ndak pashi."⁴⁷Wate Yeso a gugze ndawa fatawanke i kunu susu magita. Dəgəm Farisaucin na ndak taran na nda təfe kəmak ndawa anci da təkə na aci, ⁴⁸amman akshi ba duvu dlamo bai, gaɗa ndawa mak a kərəmta gəri tlapar.

Chapter 20

¹Nda rimu ga fan ɗagai, Yeso a kun gugza a kim susu magida uia maziz hin, sei marǝm prist au cin na ndak t aran da nai i rigǝri na adawa gurgaraucin. ²Akshi da dlam vama, akshi a ramau ma, "A ramija ka dlam wang tuku na zadak kǝrmai tawan." bari ci kǝrmai gun tai?"³⁴Aci da ngumikshi da rami kshi ma, "'Yu ke na dlame kun jaya. a ramina i ɗak baptisma tahai. Atu dew da dǝsku va da ri ndawa bi?"⁵Sai akshi da jib saya ga tukshi akshi a ramau ma, "in wa ma da dasku nin, a dlamau ma. To gaɗa gǝmo kwa bar Jirewa na a ci bari? ⁶In wa ramma, da ri ndawa nin; ndawa dmo a vǝrkawa na gugu tak. gaɗa aikshi mak zǝga du i dak Yahai nabi ne.⁷Sei akshi da ngumi ci ma akshi zǝga ri wara atu dew bai. ⁸Yesu ɗa ramikshi ma, "To i ye na rame kun bai ka na dlam wana tuku na kǝrmai tawan."⁹Aki da ramikshi rama gagǝna wa tuku," Nan daigai dibu kam inabi gǝri, aci da ban na wama rawi gu i dak siwi dagai. dayin gǝri ɗa ɗagari da sukwakuyengǝri de bai. ¹⁰Da lakwtu karam dengara tunu aci da wanyi gabayi gǝri i ri dak dimigu, gaɗa akshi da bari ci da kun kare kamgu. Amman dak riwi gu do dadgaci, se akshi da rarki na aci na ami gadau.¹¹Aci da sukuni wanyi gabaya dama wam, zam akshi da dadkaci, da zharwu na aci, zam da rarkina aci na ami gaɗau. ¹²Zam aci da sukuni wanyi kǝ zǝgar kwan, akshi da laru ci na aci akshi da varkina aci vǝda.¹³Sai aci baci kamgu da ramma, "Na dlam gǝmo ? Na wanyi wǝn ntu ga. Da wnange akshi a bar di ci martapa. ¹⁴Amman sartu mi ndak riwai gu i ka aci tunu, aikshi da dlam shawar i witakshi akshi a ramau ma. "Butuku baci gadota kamgu. Wa tǝka na aci gaɗa gado da dlabin gara kuwa.¹⁵Akshi da varki na aci da kun kamgu i vada akshi da tǝici no aci Ba kangu a dlam gǝmo i dak riwigu? ¹⁶Aci ani da hagati na ndak riwi kam gu, aci da bar na kamgu i mdawa ɗagai." lakwtu wara akshi kǝma jandau. akshi da ramma "Kakasǝku da dabta."¹⁷Amma Yeso da pikshi da daramikshi da ramma. "ma ana rama tuku ma tam. "Guguyak mi wara ndak lǝma kuru atune ndampa du i iɗak daa kufu lǝma? ¹⁸Duk nǝn mi dagamu i dak guguyak gun a rukɓangiri, amman in nǝn wara guguyakgu vage i ɗa gǝrin a naya na aci.¹⁹Se ndak taran gu na marmamin pristaucingu da maki da jǝbna aci a sartu gaɗa akshi zigadu aci dlam rama tuku gaɗakshi. Amman akshi da kǝmi na kalu ndawa. ²⁰Akshi a pakota gǝri, akshi da wangi ndak sanuta ka akshi ndak adalta, gaɗa akshi dabi bi karam i ɗa rama gǝri, gaɗa akshi da baraci nda hagataci na kǝrmari gwamna.²¹Akshi da Jaya ci maya malǝm, ja zigadu i ɗak ka rama na gugaza be tawanke kal kal, zam go nan waya a dawe ci rama gǝri i kunu kǝ ci amman ka gugza jirewa i dak dǝvu sǝku. ²²Biwu linok rambi ma da bar arajo i kaisar, ko o, o?"²³Amman Yeso da yakinci na kǝmangarci. Se da ramikshi maya. ²⁴"A tatkina dagwdau gǝnawa gaye a ɗau zam dlǝgun gaye a ɗau?" Akshi ma "kǝ kaisar ne."²⁵Aci da ramikshi ma, "Sai kwa bar be mi kǝ kaisar i kaisar, be mi kǝ sǝku kǝ kwa bari sǝku." ²⁶Ndak tarangu na marumanin priestaucingu akshi ba bi gabɗa bai i kunu rama gǝri i kǝma ndawa akshi da dabti zaɗak amsa wara Yeso barikshi akshi ramikshi be wam bai.²⁷ Sartu sadukiyawa ɗagai da nai i ri gǝri mi akshi a ramau ma nda tlayi da mutu bai, ²⁸akshi da jaya ci da rami maya, " malǝm Musa tarnu ma in yagana nin ɗagai mutu nun, aci na ama amman na matkambai. Se yagana gǝru da zǝbna amau , da 'yawi matkam i yagana gǝri gu.²⁹Na yaganaucin nǝn gatkasa marǝm shi aci na ama se da mutun gǝri go matkam. ³⁰kasin ke ki mashmingu. ³¹Kǝ ma kwan gu da zǝbatu kasin ke har kǝ ma gatikasau buzi Matkam bai da mutu nakshi. ³²Daku ama ke da mutun gara. ³³To, i gafa tlayi da mutu, atu a dlaɓa amau kaye da kunakshi?³⁴Yeso da ramikshi ma, "Kutli duniya tuku a dlam zǝba, zam da barakshi i zǝba. ³⁵Amman ndawa mi adai kena ankalshi i kun auɗu tiwu, akshi bata da bi tlayi da kunu mutu akshi a dlam zǝba bai ke nda barik shi zǝba bai. ³⁶Gaɗa akshi fak a mutu bai, gaɗa akshi kalkal na maleikaucin zam akshi kutlin kakasǝku gaɗa akshi kutli tlai da mutu ne.³⁷Amman i ɗak tlayi da kunu mutu, ko Musa ngum tatki na sau i kunu pata, ri mi aci dauru mǝgǝnyi, kakasǝku kǝ Ibrahim na kakasǝku kǝ Ishaku na kakasǝku kǝ Yakubu. ³⁸Gususku aci kakasǝku kǝn ndawa mi mutunakshi bai amman kǝ ri nda aro, gaɗa makshi na aro i ri gǝri³⁹Ndak taran ɗagai da wuri ma, "Malǝm ka ngumdu bǝlan." ⁴⁰Dasin akshi dlami ci jaya dama wambai.⁴¹Yeso da ramikshi ma, "Gaɗa gǝmo akshi a ramau ma masihu wǝn Dauda? ⁴²Gaɗa Dauda a ramu i kunu kakadu zabura ma. " mǝgǝnyi rami mǝgǝnyi ga na " a mbashi da amiga kǝ mata; ⁴³se na katana ndak kura ci i diɗa zǝgǝr ci!" ⁴⁴Dauda ɗauru masihu ma mǝgǝnyi to dlam na na da dlami wǝn Dauda!"⁴⁵Ndawa mak a kǝmu gu a rama i pukuraucin gǝri, ⁴⁶A dlamin ankal na ndak taran, mi akshi a rakan na marǝmamin kachum, akshi ye ancu nda ndumakshi i kunu asǝk. Na marǝmamin rai, na kun sǝsu magita na duk ri murmamin ri ngumwuru. ⁴⁷Akshi ke a gǝma wǝduwawin amatin wara gu mǝsaskin a ke a ɗayuna a gǝnawa dari gazibar magitakshi. Ndangu a sa na marǝm hagata.

Chapter 21

¹Yeso suktu aɗagəri tənu se daiki ndak ləman a təka ta'yi kakshi barri i kun Wənduwa Səku ²Daiki gudugum ɗagai mi tluwa a pi anini shirin ³Se da ramma, "Jirre na ramekun, gatluwak gudugum tǝku dlamu bari warra ɗǝka na kakshi mak ⁴Ndangu mak dlamu bari da kunu bərrəɗ mi akshi na atu rro. Amman gudugum təku da kun tluwagara baru bee warra atu na atu cak cak"⁵Sartu mi ndau jǝgab a samana i ɗak Wǝnduwa Sǝku, a mangarrta zada guyuyayin bǝlan mi nda lǝmu na atu, na zada karre mi ndawa baru warra nda dlamitu jage na atu tənu, se Yeso da ramma, ⁶"Gaɗa bayangu mi kwa təka lawangu nin, lakwtu aye ni warra ko guyuyak gaitak ndaivau bai i ɗa kamancu, makshi nda rǝbgadu."⁷Se akshi da jayaci ma, "Maləm, bayangu a wakata fatawan? Ke, tam a tatka gənawa lakwtu mi bayangu gu aye damtu wakata? ⁸Se Yeso da wuri da ramma, "A dlamina ankal kada nda ləvaci kun. Gaɖa gawa aye ni i kunu dləgunga, a ramau ma, 'Iyu gu aci.' ke ma 'Lakwtuu dengara damta.' Kwa ɗəgakshi bai. ⁹Kwa kəma zha na tlati ankal nin, kwa kalwa bai, gaɗa dolle bayangu da wakaci səkurr, amman dadəəriu aye wakata gususku-gususku bai."¹⁰Se da ramikshi ma, "Larrdi a tlayi na zha i ɗa larrdi, garva ke i ɗa garva. ¹¹Ndaye gawa rǝb gagai tlaparr, na maya na dlamra i ri gawa.Bik ɗawa kalau na bik ajap aye wakata i dǝsku.¹²"Amma kapǝn bayangu mak da wakaci, akshi aye jǝbakun da ravǝnyi kun,daya nakun i lǝma gazgaraucin kunu ləma ri cacpa yahudaucin, na dǝlo, nda yi nakun i kǝma dǝgamcin na ndak garva, mak gaɗa dləgunganai. ¹³Sutku a bardikun kaada bari labarr i ɗa ga.¹⁴Gaɗa kasǝn, ampina di gǝshakun, kwa dlama saperra bai, i ɗa bee mi kwa ramau gaɗa ra aɗakun. ¹⁵Atərro na baridikun tǝlam na aasǝm mi harr makuraucinkun ngum adǝmu mǝstekun rama bai, balle da dlamikun gamɗaya na bee mi kwaye ramau.¹⁶Amman harr Afafkin na miwaɗkun na yaganaucinkun na mangaucinkun ngum a bari nakun, nda tǝki na jǝgab da kunakun. ¹⁷Tike a kuri nakun, gaɗaganai. ¹⁸Amman ko yaɗ gaitak kǝ aɗakun a kambeta bai. ¹⁹I kunu kanadakun, kwa gənna arro.²⁰"Lakwtu mi kwaika nda vaikǝna Urrushalima na askarrabaucin nin, a zǝgǝnadu ma kambeta gara dengara damtau. ²¹To, ndawa mi a kunu Yahudiya da rawanakshi i aɗa guguyayin, ndawa warra a kunu marǝm ɗa ke, da vəra nakshi, kwaiva nda kunu pata ke da təfine kwakunu bai. ²²Atərro, sutku ne lakwtu foro, gaɗa bee mi nda tarrnu mak da wakacingara.²³Wadarre i amatin mi na madau, na warra na gudaf mi a sa anyi i lakwtu! Gaɗa ndaye dlama gaɓshu bone i larrdu, dlǝmatu gǝzhi kakasǝku aye vǝgayi i ɗak ndangu, ²⁴Nda tǝknakshi na kasakarr, ko makuraucinshi da ngwinakshi i guzapǝna i larrdadin dama. Ndawa mi Yahudaucin bai a taa na Urrushalima na zha, da dlamikshi garva, harr se lakwtu mi Səku ampau damu.²⁵"Ndaye lawan gənawawin i kun afa, na tərra, na gəshaucin. I duniya ke, ndaye dlama bone kə duniyabu , na ruwawaɗ gaɗa ganjau aam kə madlarram. ²⁶ Arro ndawa aye vərangara gaɗa kalau, tumaan bee warra aye fəwayi aɗak duniya a ɗawa na ndawa i kalau. Kərmai kə duniya aye rəɓ.²⁷I lakwtu, ndaye lawan wǝngǝnǝn ani i kun kǝraɓak na kǝrrmai na saksakta tlaparr. ²⁸Kwaika bayangu ɓanduna wakata nin, a ɗauzatina aɗakun gaɗa ra kun dengare damtau."²⁹Se da dlamikshi rama na gagənawa ma, "Aikina wakakin mak ba, ³⁰ɓanduna ɗuwayu nin, kwa zəgidu dəman dengara damtau. ³¹Kasən ke, kwaika bayangu a wakata nin, a zəgnadu ma garva Səku dengara i damtau.³²"Jirre na ramekun, zaman tǝku a nuta bai, harr se bayangu mak wakatu, ³³Dəsku na ɗa a damangara, amman təlamga a nuta bai alambaram.³⁴"Amman a dlamina ankal, gaɗa gǝshakun da niya bai na mbamba na kuyo, na ruwawaɗ duniya. Kada yuwangu a ni go tasǝna da jǝb nakun. ³⁵Gaɗa aye ni i ɗak ndawa mak warra a duniya.³⁶A dlaɓina a kun ɗmai,kwa magita fatawanke gaɗa kwa bi awayau gwapi dari bee mi aye wakata, kwa bi kwaryi kəma wəngənən.³⁷Da tlanu wai, Yeso a gugza i wǝnduwa Səku, aduwau wai a vǝra dayi ɗak zəgawu warra nda ɗaurau Zaitun da wunyi riwu. ³⁸Ndawa mak da nai pəɗəkpəɗək i wǝnduwa Səku gaɗa da kərramtaci.

Chapter 22

¹Lakwtu ngǝmurri burrodi mi go yist mi nda ɗauro ma, Ngǝmurri Paska dengara damtau tənu, ²mammamin prrisaucin na malamcin dumaya da maka dəvu jəba Yeso amman i kunu dəɓəs, gaɗa akshu a kalu ndau.³Se lǝspǝrr da tǝfi gǝshi Yahuda, mi nda ɗauraugǝri ma iskaryoti, gayi da kunu muwanaucin Yeso. ⁴Se acu dayi i ri marəmamin pərrisaucin na marəm askarrabaucin ndak ɗəmi ləma Wənduwa Səku, gaɗa akshi da dlam shawarr i ɗa dǝvu warra aci a bari na Yeso.⁵Akshu da dlam pərrɗai tlaparr, Se akshi da dlam sapərra barici dagwda. ⁶Yahuda da kasakcingəri, se da jəb maka dəvu mi aci a baridikshi Yeso i lakwtu mi go algi i riwu.⁷Gafa ngəmurri Burrodi mi go yist dengara, lawtu warra dolle nda ziiji gwamak sanam paska. ⁸Se Yeso da ɗaurai Bitrrus na Yahai, da ramikshi ma "Ada, kwa sapəraciwa Ngəmurri paska, gaɗa wa ci." ⁹Akshu da jayaci da ramma "kancu jayi ja sapərraci manasanau i rawan?"¹⁰Da wurikshi ma, "kwa təfi kunɗa nin, kwa ndagəma na nən ɗagai a kakar vakənak am. A ɗəgina warrau i wənduwa mi aci aya, ¹¹Se kwa rami baci wənduwau ma, "maləmja a jayau ma, səsu mpi magərafcinci a rawan, ri warra naye ta masana Ngəmumi paska na pukuraucinga.¹²Warrau a tatka dikun səsu dəsku ɗagai marəm, na karre mbasu da sərma ɗarai a kunu, se kwa sapərraci riwu." ¹³Akshi dayi, da tashi tamke kalkal, kakə warra Yeso ramikshi, se akshi da sapərraci Ngəmurri paskau.¹⁴Lakwtu dengara tənu, Yeso dambashi na muwanaucingu. ¹⁵Se da ramikshi ma, "Na ntutu tlaparr naci masana ngəmurri paska təku nakun, damba kabine ga danai ¹⁶To na ramakun, na ta ngemurri təku wam bai, se lakwtu dalil dlamau niyu i garva səku."¹⁷Se Yeso dami gərgiya aam inabi, da sambarkaci Səku, da ramma, "Amina sau kwa ɓəri gadava kun. ¹⁸To na ramekun, na sa aam kə ɗi inabi təku wam bai, se garva səku deu."¹⁹Se dami burrodi da sambarkaci Səku da barikshi, a ramau ma, "Sutku təka ganai,warra nda baru gaɗa kun. A dlamina sau gaɗaga nai." ²⁰Kasən ke, dami gərgiya, da ku ta Masanau, da ramma, "Am inabi kə kun gərgiya təku, kararak arrdiya i kun dədəm ganai, mi nda pau gaɗa kun.²¹Amman akəmin. Nən warra aye bari na iyu i makuraucinga a təka ta masana a ɗagayi na iyu! ²²Wəngənən rro aye mutu kakə mi nda sapərratu, amman wadarre i nən mi acine aye bari Wəngənən." ²³Se pukurraucinga da ɓanji jaya gatkukshi, ma, tai i gadavakshi aye dlama bitku.²⁴Se gamɗaya da tlengara i wita pukurraucingu, aɗak, tai da kunakshi nda lawangu ma ɗəkadi marəm. ²⁵Yeso da ramikshi ma,"Dəgamcin duniya təku rro a dlama garva ndiwa na gantam, akshi warra na kərrmai bari lənok ke ancu nda ɗaurakshi ma, "Ndak marrtapa."²⁶Amman da dlaɓa kasən bai na kun, da miya kasən, ngalko nən mi ɗəkadi marəm i witakun da dlaɓi ka warra ɗəkadi gangam i witakun, aci baci garva ke da dlaɓi ka gabayi. ²⁷To tai ɗəkadi marəm? Nən mi a təka ta abənguu, ko baci guzapənau? Ai nən mi a təka tau ne ɗəkana baci gapənau i marəm. Amman so iyu na kunakun ka baci guzapəna.²⁸Amman kun ne mi kwa rrəɗu na iyu i kun sa jarrababinga . ²⁹Kakə mi Afəkganai baridanai garva, kasən ke na bardikun, ³⁰gaɗa kwa ci, kwa shi i ɗagayi na iyu i kun garva ganai, kwan mbashi i ɗa gwajerarin garva, kwa dlam sharriya i auɗaɗin guma ayawo shirin kə Isrraila.³¹"Siman, Siman, Ləspərr jayu da bi kun, gaɗa da tlaryikun, kakə alkamac. ³²Amman na dlamna magita gaɗaci Siman, gaɗa ka ci kema na aaman na iyu. Da ku ka kateu wam nin, ka ɗauzaci yaganaucinci kaskci na iyu."³³Bitrrus da ramici ma, Məgənyi, iyu na bəza ɗəgaci bai, ko i nye kun dəlo ko mutu." ³⁴Yeso da ngumi ma, "Na rameci, Bitrrus, damba gaskam da dlam kwarya gusku, kaye dlama gamɗaya zəgər kwan ma ka zəgayu bai."³⁵Se Yeso da rami pukurraucingəri ma, "Lakwtu na wana kun go lalitarr, go kare buwa, ko sonanin tənu, kwa buku tam?" Akshi da wuri da ramma, "ja buku bee waammbai! ³⁶ Acu da ramikshi ma, "Amman lakwtu təku tənu, nən na lalintar nin, daa maa, harr na karre buwa cam. Tike mi go kasakarr nin, da ɗəbda kachumgəri da mashi gayi.³⁷To na ramekun, bee warra nda tarrnu game na iyu dolle da wakaci. Nda tarna ma, 'Nda nau na aci i kun ndak bike,' Auwo, bee warra nda tarrnu i ɗagagu a təka wakata." ³⁸Se pukurraucingu da ramici ma, "Aiki, Məgənyi, sotai kasakarr shirin." Se aci da ramikshi ma, "Bata du."³⁹Dagaduwau, se Yeso da vəri, kakə mi aci kawau, i nye ɗa guguyak Zaitun, pukuraucin gu ke da ɗəgaci. ⁴⁰Akshi zada riwu tənu, se aci da ramikshi ma, "A dlama magita, gaɗa kwa vəgee kun jarrapta bai."⁴¹Se acu da dabi kəma rap da rikshi, da pi kufugəri da dlam magita. ⁴²Aramau ma, "Baaba, ka laməntudu nin, amidanai gərgiyak bone təku da ɗaga. Dəkna kasən, ka ɗəga bee nacu bai, a kəci da dlaɓa!"⁴³Se so maleika da pakai da dəsku, a ɗauzatagəri. ⁴⁴Gaɗa acu a kun kabine tlaparr, se da ci kəma na magita , harr ɗafugəri da jəb payi tlaparr ka ɗatlka dədəm i ɗa.⁴⁵Yeso tla dari magitagəri tənu, se da kaci ri pukurraucingəru, da tashakshi a yiwan, gaɗa ayuwa gəshi. ⁴⁶Da ramikshi ma, "Kwa yiwan gaɗa gəmo? A tlina kwa dlam magita, gaɗa kwa vəge kun jarapta bai."⁴⁷Acu a kun dlamekshi rama, se so algi ndawa da pakai. Yahuda, gayi da kunu muwanaucingəri guma ayawo shiringu, deu na akshi. Se da dabai i ri Yeso, da jəbaci i guvagəri. ⁴⁸ Amma Yeso da jayaci ma, "Yahuda, kane na jəba gənən i guva bi, kaye bari wəngənən?"⁴⁹Lakwtu pukurraucin warra a ɗagayi na Yeso ika bee warra a wakata tənu, se da jayi Yeso ma, "Məgənyi, ja dlam karam bi, na kasakarr? ⁵⁰Se gayi da kunu pukurraucingu da karmi guzəɓ marəm pərrisgu, dagəjidici aguɗgəri kə mata. ⁵¹Amman Yeso da ramikshi ma,"Kwa dlama kasu wam bai." Se da lənci aguɗ warrau, da ngaci na aci.⁵²Se Yeso da rami marəm pərrisaucingu, na marmamin askarabu ɗəmi wənduwa Səku, na ndawa gazgaraucin mi mi a gaaba na acu ma, "kwa deu na kasakarr, na zawawin gaɗa jəbagaa, kabe iyu baci bmbəɗa? ⁵³Fatawanke na ɗagayi nakun, i wənduwa səku, kwa jəbayu bai. Amman sutku atu ne lakwtakun, na kərrmai Ləspərr da dlam wana ."⁵⁴Akshi da jəbna Yeso dayinkakshi na naci i wənduwak marəm pərris. Amman Bitrrus da jəb ɗəgagshi da pəɗəm. ⁵⁵Ndak ɗəmi wənduwau da fici aka i gandərvu wənduwau, dambashinakshi i miyau, se Bitrrus ke dambashingəri i witakshi.⁵⁶Gabayi dabaku ɗagai ikau Bitrrus dambasu a miya akau tənu, se da pəci da, da ramma, "Nənangu a ɗagayi na aci." ⁵⁷Amman Bitrrus da dlamna gamɗayau, daramma, "Ama, na zəgaci bi pa." ⁵⁸Aku lakwtu rap, warrau ɗagai ikaci tin, se da ramma, "Ci cam gayi da kunakshi." Amman Bitrrus da ramma "Kaici, iyu bai."⁵⁹Aku lakwtu rap, se nən ɗagi wam da ramma, "Katanas ,nənangu a ɗagayi na aci, gaɗa acu nən Galili." ⁶⁰Amman Bitrrus da ramma, "Warra! Na zəga bee ka ramau ngum bai!" Damba da dami ramau, se gaskam da dlam kwakuryakok.⁶¹Məgənyi da məsci daiki Bitrrus. Se Bitrrus da tanyi təlam Məgənyi, warra ramici, "Damba gaskam da dlam kwarya gusku, ka dlamagamɗaya zəgər kwan ma, ka zəgayu bai." ⁶²Se Bittrus da vəri vəda, da ɗanyi tlaparr.⁶³Se ndawa warra nda mpakshi i ɗəmai Yeso, da ɓanji ngarrəmtagəri da dadgaci. ⁶⁴Akshi cimdici daagəri tin, da jayaci ma, "A rami təlam da ri Səku! Kəmu ci nin warrau tawan?" ⁶⁵Aksh dlamu rama gaɓshu gawa i ɗa Yeso, da dlamici ngadar i ɗagəri.⁶⁶Da tlanu tənu, gazgaraucin kə Yahudaucin, na marmamin pərrisaucin, na malacin dumaya da cacpi, se ndanna Yeso i kəma majalis, ⁶⁷da ramma, "Aramija, ci ne Masihu?" Amman aci da ramikshi ma, "Ko na rami kun, kwa kasakta na iyu bai, ⁶⁸ke na dlamikun jaya nin, kwa ngumugu bai.⁶⁹Amman da kəmangu, Wəngənən aye dlɓa da mbasu i ami mata kərrmi Kakasəku." ⁷⁰Se akshi mak, da ramma, "kane cigu wən Kakasəku bi?' Dangumikshi ma, "Kwa ramdu kal kal, kasənu." ⁷¹Se akshu da ramma, "Wate, wa maka zada saida tawam zam? So, wa kəmadu da miyagəri."

Chapter 23

¹Se ndak majalis kə yahudaucingu mak datli, dayi na Yeso i kəma Bilatus. ²Akshu da ɓanji zankam i Yesogu, a rammau ma, "Ja beu nənagu a shikshikta ndawa. A ramekshi ma da nguma arrajo bai, zam a təka ramau ma aci gu Masihu, dəgəm."³Bilatus da jayaci da ramma, "Cine dəgəm Yahudaucin ?" Yeso da ngumici ma, "Ka ramu kasənu." ⁴Se Bilatus da rami marmamin pərrisaucin na algu ma, "Iyu rro na bau ko bike iri nənangu bai." ⁵Amman akshi da jəb tatkau na awayau, ma, "Acu a shikshikta ndawa, a gugza i rawanke i larrdi Yahudiya, Ɓandeu da Galili, harr so dengəri ritku."⁶Bilatus kəma kasən tənu, se da jayi ma, "Warrau nən Galili bi?" ⁷Acu kəma ma Yeso a dəɗa kərrmai Hirridus tənu, se da dabi na aci ri Hirridus, Lakwtu ke Hirridus a kun Urrushalima.⁹⁸Hirridus ika Yeso tənu, se da dlam pərrɗai rrankata, acu maku daikaci tin kaɗe. Gaɗa acu kema labarrgəri, ke aci təka tuman launa bik ajap da rigəri.⁹Hirridus da dlami jaya i Yeso i kun təlalmin gawa, amman Yeso wurici bee waammbai. ¹⁰Marəmamin pərrisaucin na malamcin dumaya mi darr'yi a riwu danai i kəma, a dlama zankam i Yeso i ɗa bee gawa.¹¹Hirridus na askarbaucingri da jəb nanga gəri, da dlamici muwa, da ɗawici karre dəgəm, a ngarrəmtagəri, da kaci na aci i ri Bilatus. ¹²Hirridus na Bilatus da dlaɓinakshi mangaucin gafogu. Waci kuwa akshi a gaba i gatukshi.¹³Bilatus da cacpe marmamin pərrisaucin na nda garva na algi ndawa, ¹⁴da ramikshi ma "Kwa deu danai nənangu ma, 'A shikshikta ndawa i ɓədamu.' Sotai na jayaci i kəma kun, amman warrangu na bikekin warra kwa təka ramau ma acu dlamu bai.¹⁵Ko Hirridu ngum a tuma da acu acu na bike bai, gaɗa sənu, kate diwa aci. Nənangu go be mi dlamu warra bata na mutu. ¹⁶Gaɗa kasənu, na dlameci lakodi na ta'yi na aci" ¹⁷[Daaman i lakwtu Ngəmurri paska tawanke, Bilatus a ta'yi nən gayi da dəlo.]¹⁸Amman makshi da dlam kurwa, a ramau ma, "Aamina na warrangu nda təkədu, nda tayi ja Barrabas!" ¹⁹Barrabas gu nən mi a kun dəlo, dlamu bike ɗagai kə tlatli ankal ndawa, harr təkə nən.²⁰Bilatus ancu da tayi na Yeso, se da dlamikshi rama wam. ²¹Amman akshu da jəb kurwa, a ramau ma, "Nda dləga na aci! Nda dləga na aci!" ²²Bilatus da dlamikshi rama zəgər kə makwan ma, "Gaɗa gəmo? Aipu tawan nənangu dlamu? Iyu dai nabaci na bee ɗagai warra bata wuda shariya mutu bai. Na ɗawau nda dlamici lakodi, na ta'yi na aci."²³Amman akshi da jəb jəktagəri na kurwa, a makau ma se nda dləgi na Yeso. Se kurwakshu da nzəmi na Bilatus. ²⁴Se Bilatus da dlamdikshi bee akshi ancu. ²⁵Aci da taɗe dikshi nən mi akshi maku da taɗaigu, warra a dəlo gaɗa bike tlatli ankal ndawa na tək gənən. Amman da baridikshi Yeso gaɗa bee warra akshi ancu.²⁶Askarrabaucin mau yeso da ri Bilatus tənu, se akshi da jəbi ɗagai baci dləgun Simon kə Bakurane, warra a təka ni da ɗa pata, se da mpici dəm dləga i aɗa gəri, nda ɗawaci da ɗəgi aku Yeso.²⁷Algi ndawa gawa ke da jəb ɗəgakshi, harr na amatau warra gəshakshi ga-dləmatak, a təka aɗan Yeso. ²⁸Amman Yesogu da məstai i rikshi, da ramma, "Amatin Urrushalima, kwa dlama aɗan gaɗaga bai, a dlamina gaɗa aɗakun na kutlatlkin kun.²⁹Aikina, lakwtu aye ni, mi ndawa aye ramau ma, 'Barrka i amatin duguraucin , na bazhi mi ngalte yawu bai, na anyi mi ngalte tliɗu bai' ³⁰I lakwtu ne, akshi aye rame guguyayin ma, 'A vəgine aɗa ja!' Da rami zəgawawin ke ma, 'A cimina na ja!' ³¹To. akshi dlamu bayangu sartu mi waka gatla nin, tam a wakata sarrtu mi wakau gauɗak?"³²Askarrabaucingu dayi na Yeso na ndak bike shirin, gaɗa nda təki na akshi.³³Akshi zadeu i ri mi nda ɗaurau, "Kwankwayak" tənu, se akshi da dləgi na aci na nnda bikegu. Nən gayi da baka mata gəri, gayi ke da madlawai gəri. ³⁴Yeso da ramma, " Baaba, a təptidikshi, gaɗa akshi zəga bee mi aksha dlamau bai. " Se askarrabaucingu da dlam baama, i ɓəra kacumamin gəri.³⁵Ndau darr yi a launa bee warra a wakata, nda garva ngum da jəb dlameci muwa, a ramau ma, "Aca ra ndawa, to da ra aɗagəri ba, aci Masihu kə Kakasəkugu nin."³⁶Askarrabaucingu ca da dlamici muwa. Da ɗəvarici am i inabi warra zhomungara tlaparr, ³⁷a ramau ma, "Ci dəgəm Yahudaucin nin, ari aɗaci ba." ³⁸Nda dlam tarran ɗagai i dəsku aɗagəri ma, "Stku dəgəm yahudauci."³⁹Gayi da kun ndak bike warra nda dləgakshi ɗagayi na acu da dlamici muwa, a ramau ma, "Biwu, ci Masihu bi ko? To ari aɗaci ba, ka ri ja ke." ⁴⁰Amman nən gayu da gərrnyi aɗagəri, da ramma, "Ci ka kalu Səku bi ko, Ci warra nda hagatu ci kal kal na aci? ⁴¹Wa rro nda hagatuwa kal kal na bikewa, amman nənangu go bike, ko rrab."⁴²Se da ramma, "Yeso a tanayu, ka deu i kun garvaci nin!" ⁴³Yeso da ngumici ma, "Jirre na rameci, katanas gusku ka dlaɓa na iyu i kun janna."⁴⁴ I adliyadliya, se ɗagu da dlaməngara ayuwa pələk harr miya aduwau, ⁴⁵afa dlaməngara ayuwa tənu, se ɓabərəm kə kun Wənduwa Səku da tləmpiyingara da dəsku harr dəɗa da gadava.⁴⁶Yeso da sukci wuragəri na awayau da ramma, "Baaba, na baru na arroga i amici." Ramu kasu tənu, damcingəri. ⁴⁷Marəm askarrabu ika bee warra wakatu tənu, se da səkarrci Səku da ramma, "Pakat, nənangu baci adalta."⁴⁸Algagin mi deu i riwu gaɗa saida riwu, ika bee mi nda dlamu tənu, da kacinakshi wənduwa, akkəma adlakshi i kun dləmatu gəshi. ⁴⁹Amman ndiwa mi zəga na Yeso mak, harr na amatin mi ɗəge aci da larrdi Galili, da rrə'yinakshi pəɗəm, a lawan bee wakatu.⁵⁰Na nən ɗagai baci dləgun Isubu,, gayi da kun marəmamin majalis Yahudaucin, baci adalta na kunu gayi, ⁵¹(Aci kuru na kwapta i ɗa na bee mi akshi dlamu). Aci nən ɗa Arrimatiya kə kun larrdi Yahudiya. Acu kuwa a kun dəri ni garva Səku.⁵²Isubugu dayi ri Bilatus, da jayi guvu Yeso. ⁵³Se da wurtedi ɗa, da yayiɗidu i kun bakta lilin, da ɗawudi kun auɗu, mi nda bədlu i kun guguyak, warra ngalte nda dabgu nən i kunu bai.⁵⁴Gafogu, gazarrab nda ɓanji na gafa putu. ⁵⁵Amatin warra ɗəge Yeso da larrdi Galili tənu, da ɗəgi Isubu, gaɗa akshi daiki ri auɗugu, na zada dabak mi nda dlami guvu Yeso gu. ⁵⁶Se amatingu da kacinakshi wənduwa, da dlam sapərra mərak zuwa, na atərrshan. Se gafa putu gu, akshi da ji mafiya, kakə mi dumaya ramu.

Chapter 24

¹Pǝɗǝk-Pǝɗǝk gafak sukur kǝ magi, akshi da nai i ri auɗu akshi dan na kare aci fan karak mi akshi sapartu. ²Akshi da tasai na jǝmbuluna guguyak gu da miya auɗu. ³Akshi da tǝfi l kunu, amman akshi ba tǝka Mǝgǝnyi Yeso bai.⁴Wakatu kasin, sartu mi akshi ga tlayak aɗa sǝnun, go tatsǝna nǝn shirin dar'i i kǝmakshi na kare mi a wiɗa. ⁵Sartu mi amatau gu gutkina aɗakshi gaɗa kalau akshi da rami ma, "Gaɗa gǝmo kwa maka baci aro i kunu gamtatin?⁶A ri tuku bai amman tlangǝri! A tani na na rama wara rami kun sartu wara aci a kunu Galili, ⁷maya nda barna Wǝngǝnǝn ndawa mi na aipu. Akshi da dligǝ na aci; aku yuwan kwan a tlayingǝri."⁸ Se amatau gu da tanyi na tǝlam gǝri, ⁹akshi da kacinakshi da ri auɗu akshi da rami i guma ayawa na ndawau Jǝgab bayangu mak. ¹⁰Atu Maryamu Magadaliya Yagana Maryamu mi Yakubu na gagzhin amatau wara a ɗa gayi na akshi akshi da bar labar be wakatu i mawanaucingu.¹¹Amman mawanaucingu dami na ramau i ɗak be wambai, kuru akshi da kurna bar Jirewa i amatugu. ¹²Duk na kasǝn Bitirus da tlii se da rawi i ri auɗu, da gutki dai ki kunu, sai aci daki likafanu rugara. Da sǝn aci dayingǝri i wǝndugǝri aci a jabta be wara wakatu.¹³I gafau se so shirin da kunakshi a rakan i nye kauye mi nda ɗaurau ma imawus mi gadava gara na Urshalima ka mel kwan. ¹⁴Akshi a rama gatukshi i ɗak be wara wakatu.¹⁵Sarta wara akshi a rama a jaya aɗau tunu, se Yeso na aɗa gǝri da dabe i dantau na akshi da jǝb rakan i ɗa gayi na akshi. ¹⁶Amma dukshi dǝma rǝpta daa da yakinci ma aci bai.¹⁷ Yeso da ramikshi ma, "Bi wu kun shirin kwa rama a ɗa gǝmo sartu mi kwa rakan?" Akshi darɗi i riwu gǝshak shi ga dlimatak. ¹⁸Gayi da kunakshi, babu dlǝgun Kiliyobas da ngumi ci, "Ci ruci bi nǝn wara a kunu Urushalima, mi zǝga be wara wakatu bai i ri tǝnu i kunu yuwanangu?"¹⁹Yeso da ramikshi ma, "Biwu tawan?" Akshi da ngumici ma Be a ɗak Yeso kǝ nazarat, mi aci nabi, baci marmamin wana na tǝlam da ri sǝku na ndawa, ²⁰na yadda marǝmamin priestaucin na ndak garva akshi barna aci gaɗa nda hagaci na aci i mutu zam nda dligǝ na aci.²¹Amman akshi dlam tumangu ma aci ne a ye dligdǝ kutli Israila. I, aku na sǝn zam gususku yuwan kwan na be wara wakatu.²²Zama gusku yaye, amatin mi aɗa gayi na ja dlami ja bik ajab, lakwtu akshi ji ri auɗu tǝn pǝɗǝk. ²³Akshi i ka tǝka gǝri bi tunu akshi da nai, a ramaw ma akshi ye ika wahayi da ri malekaucin mi akshi ramikshi ma aci na aro. ²⁴Gamsaɗin jǝgab da kunu dayi ri auɗu, akshi da tashi ka ki wara amatugu ramu. Amman akshi i ka ci bai.²⁵Yeso da ramikshi ma, "Kun kakaɓawaɗ na ndak kur bar jirewa na be nabaucin ramu! ²⁶Dlamǝngara katanas bai ma, Masihu da shi bone bayangu mak, zam aci da tǝfin geri i kunu saksakta gǝrí?" ²⁷Tunda sǝkur Musa, har i nye nabaucin mak, Yeso da parak cikshi duk be mi nda ram i ɗa gǝri na kakkadu mak.²⁸Da akshi zadenakshi dantu kaye gutunu ri mi akshi aya, Yeso da dlam ka aci a nutana akshi. ²⁹Amma akshi da ɗawaci i awayu, maya, am mbashi naja, gaɗau dlamingara afa atuke gaza gawabai da vǝgǝrigara." Se Yeso dayi da mbasin gǝri i rikshi.³⁰Lakwtu mi aci aɗa gayi akshi aya taa bikta sai aci dami boridi da barkawaci da pishashiri da barikshi. ³¹Dasǝn daakshi da rǝpcin gara, akshi yakintu na aci tunu, se da ɗayin gǝri da rikshi. ³²Se akshi da rami gatukshi ma, "gǝshawa baki bai i kunawa sartu mi aci a rakan aɗa gayi na wa i ɗak dǝvu, sartu mi aci rǝptiwa kakkadadin?"³³ Akshi datli i sartu, se da ka ci nakshin i Urshalima. Akshi da tasi guma awaya gayu a aɗa gayi na ndau jǝb na akshi, ³⁴maya, "Katanas mǝgǝnyi Yeso tlan gǝri aci dagǝmu na Siman." ³⁵Se akshi da ram be wakatu i ɗak dǝvo mak, na ka ki mi nda tatkikshi Yeso na lakwtu wara aci pishashuru burodi.³⁶Sartu mi akshi a tǝka rama bayangu se Yeso dar'i gadavakshi, se da ramikshi ma, "Salamko." ³⁷Amman akshi da kalwunakshi na kalau akshi a tumangu ma akshi i kana nǝnuwa.³⁸ Yeso da ramikshi ma, "kwa jǝkta gaɗa gǝmo? Gaɗa gǝmo kwa jaya i kunu gǝshakun? ³⁹Aikina amiga na zǝgǝrga, i ɗak Iyu ne na aɗaga. A lǝnta kwai ki. Gaɗa nǝnuwa na tǝka bai na awǝk bai ka ki wara kwai kau Iyu na atu." ⁴⁰Aku aci dlam rama tuku se aci da tatkishi ami gǝri na zǝgǝ gǝri.⁴¹Sartu mi akshi da niya na pǝrdai na bi ajab tunu Yeso da ramikshi ma, "kuna bikta ɗagǝ bi?" ⁴²Se akshi da ba ri ci vǝnekau da baka, ⁴³Yeso da gǝnyi, da ci kimakshi⁴⁴Se aci da ramikshi ma, "Sartu mi na ɗa gayi na kun tunu, na ramdikun maya, duk be mi nda tarnu i kunu linok Musa na kǝ nabaucin na, zabura katanas da jǝbki."⁴⁵Se aci da rǝpci hankalshi gaɗa akshi da yakinci kakkadadin. ⁴⁶Da ramikshi ma, "Da tarna ma, "masipu a sa bone, a tlayin gǝri da kunu mutu, i kunu yuwun kwan. ⁴⁷A dlamina wa'azik tubi na kǝ tubta aipapin i kunu dlǝgun gǝri i duk ndawa mi zǝga Sǝku bai, a bandina da kunu Urshalima.⁴⁸Kun saida ne i bayangu mak. ⁴⁹Aikina na wana akawar Afǝk ga i ɗa kun. Amma a dirina i kunu Alkariya. Se da nyi kun na kǝrmai da dǝsku."⁵⁰Dasǝn se Yeso dayin gǝri i ɗa gayi na akshi har i dantau Betanya. ⁵¹Se da sukci ami geri da pikshi barka.⁵²Se akshi da dlami ci nakwana da kalakcinakshi i Urshalima na pǝrɗai gawa. ⁵³Fatawanke akshi a kunu sǝsu magita akshi a barkata Sǝku.

John

Chapter 1

¹I kun səkur na təlam kuru təlam gu aɗagayi na Səku, kuru təlam ke Səku. ²Tun səkur aɗa gayi na Səku. ³Nda dlam be tawanke da ri gəri kuru na aci bai na be bai, ko be nda dlamu go aci.⁴I kun gəri na aro, aro payan ki ndawa gəd. ⁵Payan gu tifi kun ɗa ayiwa, da ayiwa bata da chimi bai.⁶Na nən dagai nda wane aci da ri Səku. ba ci dlugun Yahai. ⁷A ci dew gaɗa da bari labar i dak payan gu gada tike da bar jirewa da ri gəri. ⁸Yahai aci ne payan gu bai amman dew gaɗa aci da bar labar payan gu.⁹Jire payan gu wara a bar payan i ndawa mak a ye ni ikun duniya.¹⁰A ci a kun duniyau, nda dlam duniyau da ri gəri amman duniyau ziga ci bai. ¹¹Dew i ri nda gəri amman nda gəri ngənaci bai.¹²Amman ka ki gawa ngəna ci wara bar na jirewa na dlugun gəri, bar dikshi dəvo dlamanakshi kutli Səku, ¹³Sutuku nda yawakshi da dəvo dədəm na təka na da nen gaiwa bai amman dari Səku.¹⁴Kuru təlam gu da dlamungara nən da mbashi i gadava wa. Weka na kərmai gəri, kərmai wara a kaki ki nən wara vərew da ri Afak. ganiyak na herr na jirewa. ¹⁵Yahai bar labar gəri na ndokta wura maya, "So nən mi wara na rame kun ma, 'Nən ba ci ni da kuga, aci a riwu damba na nai.'"¹⁶Gaɗa da kun baci gəri wa gwid wa gən herr iɗak herr. ¹⁷A təro nda ba dumaya da ri Musa amman herr na jirewa dew dari Yeso məgənyi. ¹⁸Go nən wara ngalte ika Səku. wara aci ne rugeri Seku, wara a jampel Afək aci ne tatki nda ziga ci.¹⁹Sutuku saida adak Yahai lakwtu wara yahudauccin wanak parisauccin na leviyauccin iri gəri da Urshalima da jaya ci, "Ci tai?" ²⁰A ci da urikshi go gamdaya da rama, "I yu məgənyi bai." ²¹Zam akshi da ja ya ci wam, "Kile ci tai? Ci Iliya bi?" A ci ma, "I bai", akshi ma, "Ci nabi bi?" aci ma, "o o."²²Se akshi da rami ci, par ci tai, a rami ja gaɗa ja bi be wara ja rame ndak wanaya ja? ka ram tam i aɗa ci?" ²³A ci ma, "I yu wura mi a ndokta a kun pata: 'A dəmina dəvu məgənyi tərr,' ka ki mi wara nabi Ishaya ramu."²⁴Ndawa wara nda wana gu vire dari parrisauccin akshi nda ja ya ci da rami ci maya to, ²⁵"Ɗawun tam ka dlama Baptisma, ci məgənyi bai ci Iliya bai ci nabi bai?"²⁶Se Yahai dan gumikshi maya, "Iyu na dlam baptisma na am amman a gadava kun na nən darɗi wara kwazga ci bai. ²⁷A ci nən mi dew da kuga wara na bata fitka zayi sono zəgər gəri bai." ²⁸Jandu tuku mak dna dlamu i kun Bataniya da baka gadəra Urdun ri wara Yahai dlam baptisma.²⁹Da tlanu Yahai daki Yeso a ni ri gəri da rama, "A kina gwomak Səku mi wara amana aibuk duniya mak! ³⁰Su ne nən wara na dlam ramau 'Nən wara a ni da kuga rima na iyu gaɗa a ci a səkur ga.' ³¹Na ziga ci bai amman dlamin gara ka sunu, ada nda tatika du i Israila, Na dew na dlama baptisma na am."³²Yahai tatika ma na Nənwa Səku a fuwayi ka ki tataru da dəsku da ni darɗi aɗa geri. ³³Na sanutaci bai, ba ci wanai ga na dlam baptisima na am ramanai ma i da gəri na wanai Nənwa da fuwai nda dlampu na aci, aci ne ba ci dlama baptisma na Nənwa Səku go aibu. ³⁴I yu ne ka na aci katanasa su tuku wun Səku."³⁵Zam wam da tlanu lakwtu Yahai darɗi na pakurauccin gəri shirin, ³⁶akshi da ki Yeso a ni rikshi, Yahai daram ma, "A kina Gwomak Kakasəku!"³⁷Se pakurauccin gəri shirin gu da kina ci da rami sau. Se akshi nda dəgina Yeso. ³⁸Se Yeso da pimi da kakshi a dəga gəri da ramikshi ma, "Kwan cu tam?" Akshi dauri ma, "Rabbi (wato malum) ci na mbasu a rawan?" ³⁹Da ramikshi ma, "Anna kwa ki riwara aci dam mbasu." Akshi dam mbasu na aci gafugu gaɗa lakwtu damtu na awa goma.⁴⁰Gayi da kun ndawa shirin wara kərəmtu Yahai a rama, da dəgina Yesu a ci ne Andrawus, Yagana Siman Bitrus. ⁴¹Səkur ba yagana Saminu da rami ci ma, "Wa bana masihu" ⁴²Dan na aci i ri Yeso. se Yeso daka ci da ramma, "Ci ne Saminu wun Yahai da ye rauraci ma Kefas" (wato 'Bitrus')⁴³Da tlanu, lakwtu wara Yeso tlau an ci nyan gəri i Galili, Se da bi Filibus da ramici ma "adgen Iyu" ⁴⁴Filibus vire da Baitaiza marən da Andirawus na Bitrus. ⁴⁵Filibus da bi Natinal da ramici ma, "Nən mi wara Musa tarnu i kun dumaya na nabauccin ja bana aci Yeso wun Isibu da Nazarayi."⁴⁶Natinal da ramici ma, "Anya be bəlan Seram a viriyan gara da Nazariya?" Filibus da ramici ma, "Ayan ka ki." ⁴⁷Yeso ike Natinal a ni ri gəri tunu da rami i da gəri ma, "Aiki na nən Israila ki jirewa wara kunu gəri go aibu" ⁴⁸Natinal da rami ci ma, "Ka zigayu na na?" Yeso dauri ci ma, "Kabin Filibus da raure ci lakwtu wara ka diɗa waka ayau, ne kana ci."⁴⁹Natinal darami ci ma, "Rabbi (wato malum) ci wun Kakasəku, ci dəgəm Israila" ⁵⁰Yeso da rami ci ma, "Gaɗa na ramici ma ne ka na ci tun ka diɗa waka ayau kabar na jirewa? ⁵¹A ci daram ma, "Jirewa jirewa na rame ci ka ye lawan dəsku a rəpta kuru malaikawaccin Səku a gaya na fuwayi iɗak wun gi nən.

Chapter 2

¹A ku na yuwan kwan, na takwas zəba i kun kana ki Galili, mi Yeso ye ariwu. ²Yeso na pakurauccin gəri ke ndam pekshi miya zəbau.³Lakwtu wara am ngumuru datsen gara tunu mi Yeso da ramici ma, "Am ngumuru damən gara ⁴Yeso da ramitu ma, "Ama kade riga gada gemo? lakwtu ga gusku yaye zadeu bai" ⁵Mi gəri darami ndak wana miyau ma, "Be tawanke aci ramikun nen a dlamina."⁶Na vakənak zədu wara nda paida na akshi gada pek am i lakwtu ngumuru a riwu. ⁷Yeso da ramekshi ma, "Aniyana vakenanin gu na am" har akshi da niyudu perr har i wurau. ⁸Se aci daramikshi nda wanau ma, "A tlina kwayidu i marim baci ngumuru" se akshi nda dlami kasən.⁹Marim ndak ngumuru da tambi amgu na bai dlamun gara amsa karak, amman aci za ga riwara atu vere bai (amman nda wanau zigana ri wara akshi ba am gu) se aci nda dauri gəmsik amau baci ngumuru. ¹⁰Se da ramici ma, "Tike da barau am bəlan da sukur aku nen wayin gərin nda barau wara bata sau bai ci ka jəbna bəlan gu se gususku."¹¹Su be ajab sukur wara Yeso dlamu i rik zəba i Kana ki Galili ri aci tattiki kərmai gəri mi pakurauccin gəri ba ri ci jirewa.¹²A ku sunu, Yeso, mi gəri, yaganauccin gəri na pakurauccin gəri dew nakshi kafarnahum akshi dam mbasi ki yuwan rap.¹³Lakwtu ngumuri sa ada yahudaucccin den gara dan tau, se Yeso da yin gəri Urshalima. ¹⁴Aci da tashi ndak dəbət kwamin, na tumamin na tatabararin, na dna piya dagwada dam mbasu a riwu.¹⁵Se aci da limai gurutu daraikina akshi mak da kun wunduwa Səku, na tumamin gu na kwamamin gu. Aci da wayi na aywa dagwda dak piyau, da wayi na tebər shi. ¹⁶I dak dəbət tattabaru da ramik shi ma, "Angwena na jandau da ri tuku, ai vena na dlama wunduwa Afək i asak."¹⁷Pakurauccin gəri da tani ma da tarnu ma, "Gabgabta wunduwa ci antanyu." ¹⁸Se ndak garvauccin yahudauccin darami ci maya, "Ka tattika ja gənawa tawan tin ka tika dlama jandau?" ¹⁹Yeso daurik shi ma, "Aribgina na wunduwa Səku tuku, kuru i kun yuwan kwan na tlalti du."²⁰Se nda garvauccin Yahudauccin daram ma, "Ndalmi wunduwak Səku tuku i kun aman gumu fudu ayau zədu,karam ma ka tlatlidu i kun yuwan kwan?" ²¹Aci zigabai aci arma na wunduwa gubu tika gəri. ²²A ku a ci tlan gəri da kunu ndawa wara gamtak, da kugu pakurauccin gəri da tani aci ramu kasau, se akshi da bar jirewa i kun kakadu Səku na labar wara Yeso ramu.²³Lakwtu wara a kun Urshalima ari ngumurisa sa ada i ri gumun ndwa gawa da bar jirewa i kun dlugun gəri gaɗa akshi ikau ajab wara aci dlamu. ²⁴Amman Yeso tado kunu na akshi bai gada zigana akshi gid. ²⁵Gada aci ancu nen wan daramici aɗa genən bai, gaɗa a ci zigana be wara a gəshi nən.

Chapter 3

¹Na ba parresi dagai baci dlugun Nikodomu, marəm i yahudauccin.

³Yeso da ramici maya, "Jirewa, jirewa, in ndaskunu di gi nən bin, a dimo lawan garvak Səku bai." ⁴Nikodomu da ramici ma, "A dlama nana nda yawu nən wam dama aku aci garin gəri? A ci a tife bazhi mi gəri mashirin bai a ci a dumudu?⁵Yeso da ramici ma, "Jirewa, jirewa se da yawu nən da ri am na nənwa Səku bin a dumu tifa i kun garvak Səku bai. ⁶Be wara da yawu da kun təka ki təka, be wara da yawu da kun Nənwa Səku ke ki Nənuwa Səku.⁷Ka jabta bai, gada na ramici ma jibin gara se da yawu ci wam.' ⁸Kwaktak a fiya i rawanke mi atu ancu. kwa kəmu adərgu, amman kwaziga ri atu vire bai na ri atu a dima, sen ye kasen nən wara da yawu aci da kun nənwa Səku.⁹Nikodomu da gayici da rama, "Jandu tuku a dlama na na?" ¹⁰Yeso da kalaktici da ram ma, "Ci malum gugza ki Israila amman ka sanutu jandu tuku bai? ¹¹Jirewa, jirewa, na rame ci, ja rama be jazzigau kuru ja tatika be wara jaikau amman gusku yaye ka gənu be jaram bai.¹²In na ramici be wara a kun duniya ka bar jirewa bai a dlama na na ka bar jirewa in na ramici be wara a kun dəsku? ¹³Na nən wara ji dəsku bai se nən wara fuwai da dəsku, wun gi nən.¹⁴Ka ki mi Musa Sektu nbəkɗa i kun pata, ka sen ye nda sekta wun gi nən i dəsku. ¹⁵Gaɗa tike wara bar dici jirewa a be na aro mi go dadi giri.¹⁶Səku rro ntutu duuniya kapa da bari naa wən gəri waarra getak gəri, maa nən tawanke waarra bari naa jiirrew ii aci nən aa mutu bai amman aabi naa aarro kapa dəmarro. ¹⁷Səku rro wane wən gu ii kunu duuniya gaaɗa nda dlamu kaagala ii duuniya bai, amman gaaɗa duuniya da kaaci dari gəri. ¹⁸Nən waarra bari dici jiirrewa nən ndaa dlame ci kagala bai, amman nən waarra bari jiirrewa bii nən nda dlamu diici kagala sərram gaaɗa aci kuri naa bari jiirrewa ii kunu dləgun wən Səku waarra aci geetak gəri.¹⁹Su be mi dena shariya, payan dew kun duniya amman ndawa dantuci da ayiwa da miya payan gaɗa wanakshi mak gabshu. ²⁰Ba ci dlama wana gabshu tawanke ma kuru payan. kuru ani ri payan gu bai gaɗa nda wuthliɗa wana gəri bai. ²¹Amman ba ci wana na jirewa a ni ri payangu gaɗa da lawandu parak wana gəri gid. gaɗa wana gəri mak nda dlamakshi i kun Səku.²²A ku sau, Yeso na pakurauccin gəri da yi nakshi kun gagai judiya. I ri tunu aci dlami yuwan gawa na akshi a baptisima. ²³Yahai ye a tika baptisma i kun Aenon i dantu na Salim gada riyu na am tlapar ndawa a ni ri gəri a dlamekshi baptisma, ²⁴Lakwtu digo da ɗawu Yahai bai i kun dəlo.²⁵Se gamdaya da tlai i gadava pakurauccin Yahai jəgab na ba yahude i da rama viya. ²⁶Akshi da yi ri Yahai da rami ci maya, "Mulum nən gayi wara dlapu aɗa gayi na ci ke amiya gadira Urdun, wara ka dlam rama gəri, aki atika dlama baptisma, ndawa gawa a tika nya i ri gəri."²⁷Yahai da ram maya, "Nən a dimu ginneyi be bai de nda bare ci da dəsku. ²⁸Kun na aɗa kun kwazigana sau, na ram ma, "Iyu kiristi bai amman da wanena iyu i səkur gəri.'²⁹Ama aama ki gəmsek aama, manga gəmsek aama gu wara rido da kirimci wura gəri a perdai rankata gaɗa aci kima na wura gəmsek ama gu. Sau iyu ganiyak na perdai tlapar. ³⁰A ci a jiba sukuna iyu na puluta.³¹Nən wara deu da dəsku a dəsku na tike, nən wara dew da duniya ki duniya kuru a rama be wara ki duniya. Nən wara dew da dəsku a dəsku na tike. ³²A bar labar be wara aci ikew na aci kərəmtu amman na nən antuto bai. ³³Nən wara gen na rama gərin zigadu Kakasəku jirewa.³⁴Nən wara Kakasəku wanau, a dlama rama Kakasəku, gaɗa aci abar nənwa Səku go kaktla. ³⁵Afək intutu wungo da bar dici be tawanke i kun ami gəri. ³⁶Ba ci bari jirewa i kun wungu na aro go dadigiri, amman ma kuru wun gu a lawan aro bai amman tlimid gizhi Kakasəku a dlapa a da gəri.

Chapter 4

¹Lakwtu mi wara Yeso zigadu parrisaucin gu abin dak diga geri. ²(Yeso na ada geri da dlami ci baptisma bai amman nda dlam du i pakuraucin geri), ³dai vina Judiya dayin geri i kunu Galili.Amman jəbəngara aci da yi da Samariya. ⁵Se aci da tefei da ɗa ki Samariya nda dauro ma Sychar a dantau a patata mi Yakubu bari wun gəri Yusuf.⁶Duwa Yakubu a riwu, Yeso diwatlingəri na rakan dambashin gəri miya dawau, dan tu na lakwtu zədu. ⁷Se amak da Samariya da nai i ma am, Yeso da jayatu ma, "A bara ni am na shi." ⁸Sartu pakurauccin gu jinakshi kun da i masayi bikta.⁹Se ama Samariyau da ramici ma, "A dlama na na ci Yahudu ka ja ya ga ama Samariya na bari ci am ka shi?" go be nibki Yahudu na Samariya. ¹⁰Yeso da daramitu ma, "Da kasigana barik Səku nen, na baci jaya kəm ma a baranai na shi da ka jaya ci da a bar dikəm am aro."¹¹Amau da ramici ma, "Wara ci na kurpi bai so duwau ke gazbər ka be am aro gu da rawan? ¹²Ci kadkana afaja Yakubu bi ba ci bari ja duwau, mi aci gum sau da riwu na kutlai gəri na fayin gəri?"¹³Yeso da kalaktitu da ramitu ma, "Tike mi sa am tukun a kəmuna giji wam, ¹⁴amman nən tawanke wara aye sau da kun am mi na baru a kimu giji wam bai, gaɗa am mi na baru a dlamangara am i kunu gəri mi barici am aro mi go dadigiri."¹⁵Amau da ramici ma, "Wara, a bara nai am tuku gaɗa na kəma giji wambai na vina ni i magum tuku." ¹⁶Yeso da ramitu ma, "A ji ka daure misakim kwanai i rituku."¹⁷Amau da ramici ma, "Iyu na məsek bai" Yeso da rami tu ma, "Karamna jirewa i dak kim na misek bai,' ¹⁸Gaɗa ka dlam misaskin vaɗ kuru mi ka da gayi na aci məsakəm bai be karam gu jirewa.¹⁹Amau da rami ci ma, "Wara na lawangu kabe ci nabi. ²⁰Afafkin ja dlamu nakwana iɗa guguyak tuku amman ci karam ma Urshalima a ne ri ndawa aye dlama nakwana."²¹Yeso da ramitu a bara jirewa Ama, lakwtu a ni mi ka dlama na kwana i afək i ɗak gugyaktu ko i kun Urshalima bai. ²²Kwa nakwana i be kwazga bai, ja ja nakwana i be jazgadu, ra ani da ri yahudauccin.²³Dəg na kasen lakwtu a ni, a rituku me wara ndak na kwana jirewa a dlama nakwana i afək i kun Nənwa Səku na jirewa, gaɗa afək gu a maka zada ndangu da dlapeci nakwana gəri. ²⁴Kakasəku Nənwa kuru ndak dlameci nakwana ye a dlame ci nakwana i kun Nənwa na jirewa."²⁵Amau da rami ci maya, "Na zigadu masihu gu ani (Nən mi da rauru ma məgənyi). Lakwtu aci den a rama dija be tawanke." ²⁶Yeso da rami tu ma, "I ne aci, ba ci dlame kəm rama tuku."²⁷A sartu ye pakurauccin gu zadenakshi. Se akshi da jibi jabtau dawun tam aci a rama na ama, amman go nən dlam rama idau, "Kancu tam?" ka rama na atu gaɗa gemo?"²⁸Se amau de vina dawai ma am gara, da yen gara kun da da rami nda ɗangu ma, ²⁹"An na kwa ki nən mi ramda nai be na dlamu mak. Su a dlaman gəri Masihu da, ko na na?" ³⁰Akshi dai vena dagu da ni ri gəri.³¹A sartu gu pakurauccin a tika dlame ci rama ma, "Mulum aci ta." ³²Amman aci daramekshi ma, "I na bikta wara kwa ziga bai." ³³Se pakurauccin gu da rame gatukshi ma go nən deu dici bikta, ko na na?"³⁴Yeso da ramekshi ma, Abən ga nin na dlam be wara baci wanai gu ancu kuru na damuna wana gəri. ³⁵Kwa ram bai ma, gaza tera hudu lakwtu karam da nin gara? Na ramekun, a suktina aɗa kun i dəsku kwa ki patata kam gu na bai nawangara gazen karam! ³⁶Ba ci wana karam aye genyi tumanja na cacpu di aro me go dadegiri. Gada ba ci zəgəm na baci wana karam gu da kime karak iɗa gayi.³⁷I kun ramatuku jirewa, 'nən gayi a zəgəm, ma shirin a karam.' ³⁸Na wana kun kwa dlam karam be wara wana du bai. Ndawa jəgab dlan na wanau, kun ye kwadfinakun i kun wanakshi."³⁹Gawa da kun Samariyauccin gu wara vire ɗa dagu bar dici jirewa gaɗa rama wara akshi kəmau da miya amau, "Aci ramda be tawanke wara na dlamu." ⁴⁰Sartu mi wara Samariyayin gu deu ri gəri, akshi da jaya ci iɗak dambashi na akshi se aci da fuwi i ritun ki yuwan shirin.⁴¹Se ndawa gawa da Sekuni bar jirewa gaɗa tilam gəri. ⁴²Se akshi da rami amau ma, "Ja jirewa gaɗa be karamija bai, amman na adaja ja kəmadu, kuru jazegadu iɗak na nangu baci ra duniya.⁴³Aku na yiwan shirin tunu, aci da tli da ritunu da yin gəri Galili. ⁴⁴Gada Yeso na aɗa gəri gum rama nabi na martaba bai ikun dak shi. ⁴⁵Akshi ike na be wara mak aci dlamu ikun Urshalima a lakwtu ngumuri gaɗa akshi ye ju iri ngumuru.⁴⁶Zam aci da nai wam i Kana ki Galili iri wara aci mustu am i am dəninim na nən baci aɗa garva wara matikan gu gabɗai a kun Kaparrnahum. ⁴⁷Lakwtu aci kəma ma Yeso ivena Judiya a ni i Galili da ramici ma da nai ba, ndam gaci wun gəri wara a miya mutu.⁴⁸Yeso da ramici ma, "Se ke kau gagənawawen na bi bari ajab ben ka bar jirewa bai." ⁴⁹Baci aɗa garvau da ram maya baci martaba a yan damba mattkikam ga damci." ⁵⁰Yeso da rami ci maya, "A ji mattikam ci ngatin gəri" warau bar na jirewa aɗa təlam mi Yeso rame ci, se da yin gəri.⁵¹Lakwtu aci a kun rakan tunu, dan nda gəmən gəri na guzabcin gəri iɗak dəvo da rameci ma mayingu ngatin gəri. ⁵²Se aci da jaya akshi sartu mi wara ngatu akshi da rami ci ma, "Garvaca dantu na sartu ma gatkasa, furau guvo dai va ci."⁵³Se afəku da sanutudu kalkal na sartu wara Yeso ramici ma, "Mattkam ci a gatan gəri." gaɗa ka sunu aci na aɗa gəri na ndak kun wunduwa gəri mak da barna jirewa. ⁵⁴Su tuku bi ajab ma shirin wara Yeso dlamu lakwtu mi aci ive Judiya da ni Galili

Chapter 5

¹Aku na kasau, na ngumuri yahudaucin, se Yeso dayi fak i Urshalima. ²I kun Urshalima da fara mavgi timamin na ri cacpa am ɗagai nda ɗaurau da miya Ibraniyawa ma, Bethesa. Na bakakin vaɗ da peyi a miyau. ³Ndak fira gawa, dluguyaucin gurgaucin na ndawa garanak mak a miyau. ⁴A di ri sartu mi wara Malǝka Sǝku dew rǝbi am kun baci vigi sǝkur i kunu a gatan gǝri da zaɗa fǝra tawanke mi a jikta gǝri.⁵Na nǝn ɗagai a ri tuku, wara aman gumukwan ayawau ɗanda-hudu gadazak. ⁶Lakwtu Yeso ike ci davji ari'u aku aci sanutu wara dlam na 'yuwan gawa ari'u da jayaci, "kan cu ka be na kǝlapiya ci?"⁷Baci dagasgu da rama ma, baci martaba, "Iyu na nǝn mi wara a taɗi ga i kun amgu bai. Lakwtu wara nda rǝbǝn kabǝn na tlan takaɗ gayi i kǝman ɗagai da wǝrimi na ma iyu." ⁸Yeso da rami ci ma, "atlu, a mi rakici, ka dlam rakan.⁹Go tasǝna warau ndan ga cin gǝri da mina raki gǝri, da dlam rakan gǝri. Gafa ki putu yahudaucin.¹⁰Se Yahudaucin gu da rami nǝn wara dan gataci ma, Gusku gafa putu, jǝbi bai ka kakkiri bucaci." ¹¹Aci daram ma nǝn wara ngata 'iyu rama ma, "Ami bucaci ka dlam rakan."¹²Akshi da jayaci ma, "Waro tawan baci rame ci ma "Amudu ka dlam rakan?" ¹³Dǝk na ka sunu nǝn wara da ngatugu zǝga tai bai, gaɗa Yeso jin gǝri da dǝpsa da riwu, gaɗa ndawa dlamnakshi gawa ari'u¹⁴Daku gu, Yeso da ba ci a kun wǝnduwa Sǝku, da rami ci ma, aiki kangatunaci! ka dlama aibu wambai gaɗa be gabshu da ba ci bai." ¹⁵Warau da yin gǝri da rami Yahudaucin ma Ngatacin Yeso.¹⁶Gususku gaɗa jandau Yahudaucin da bar bone i Yeso, ma gaɗa dlamu wana tǝku i gafa putu yahudaucin. ¹⁷Yeso daramikshi maya, "Afǝk ga a wana ko gususku yaye i cam na wana." ¹⁸Gaɗak sau yahudaucin da maki tǝk na aci gaɗa aci kitli dumaya putu rugara bai har a daura Kakasǝku ma Afǝk gǝri, kuru a kaktla aɗa gǝri kalkal na Sǝku.¹⁹Yeso wurikshi ma, Jirewa, jirewa wǝn gu a dǝmu dlama be wambai gaɗa aɗa gǝri se dai aci ike be wara afǝkgu a dlamau be tawanke afǝku dlamau wǝngu a dlamau cam. ²⁰Gaɗa afek gu ntutu wǝngu a tattike ci be tawanke mi aci a dlamau, kuru aye tatike ci be na gawa gaɗa nda jabci.²¹Ka ki mi wara Afǝk tlatlau ndawa gamtak da barikshi aro, ka sǝn ye wǝngu a bari aro nǝn mi a ci ntutu. ²²Afǝk gu a dlama kagalau bai i nǝn gaɗa a ci barna kagalau i wǝngu. ²³Gaɗa tike da martabati Afǝk, nǝn mi wara martabatu wǝngu bin a martabata Afǝk gu wara wanne a ci bai.²⁴Jirewa jirewa nǝn wara kǝmana tilam ga da bar na jirewa i baci wanayi ga, bana aro mi go dadigiri, Nda hagata gǝri bai amman a sana aɗa mutu nye aro.²⁵Jirewa jirewa na rame kun lakwtu a ni, dengara sǝram mi ndawa gamtak a kǝmu wǝn Kakasǝku, ndak kirimtau a dlapa.²⁶Kaki mi Afuk na aro i kunu gǝri, aci bardu i wungu gaɗa aci ye da dlapa na aro i kunu gǝri. ²⁷Kuru Afǝk barna kǝrmai i wǝngu da dlam wana kagala aci wǝngǝ nǝn.²⁸Kwa dlama ajab iɗak su bai na lakwtu mi wara a ni tike wara akun auɗo a kǝmu na wura gǝri. ²⁹Avirayi viɗa, ndawa wara dlamna be bǝlan a tlayi i nye aro, kuru ndawa wara dlam wana gabshu a nye kagala.³⁰Iyu na dimu dlama be bai da aɗa ga, ka ki na kǝmu na kagala, kagala ga na adalta gaɗa na maka be aɗa ga bai se be ki baci wanayi ga. ³¹In na dlama rama gaɗa ga ne nin, labar ga a dlapa jire bai. ³²Na nǝn dagai wara a rama i aɗa ga amman nasgadu be aci arame ǝɗa ga jirewa.³³Kwa wane i Yahai kuru aci barna labar jirewa. ³⁴Labar wara na ngene da ri gi nin bai na rame kun sau gaɗa kwabi rra. ³⁵Yahai aci petila mi ata a weɗa, kwa maka dlama pǝrdai i kun payan gǝri ki lakwtu rap.³⁶Amman labar mi iyu na atu rima na ki Yahai, gaɗa wana mi Afuk bara nai na damudu wana wara na dlamau tatkidu iɗa Afǝk ne wane Iyu. ³⁷Afuk wara wana iyu aci ne aɗa gǝri ramma be i aɗa ga. Galte kwa kǝma wura gǝri i lakwtu tawanke. ³⁸Kun na tǝlam gǝri bai dambasu a kuna kun gaɗa kwa kasaktu bai na nǝn mi da waneu.³⁹Kwa bidiya kun kakkadu Sǝku kwa tuman i kunakshi kwa bi na aro mi go dade giri, Zam kakkadi ne arama i ada ga. ⁴⁰Amman kwan cu ni i riga bai gaɗa kwa be aro.⁴¹Na gǝni gitlib bai da ri ndawa, ⁴²amman nasgadu kun na ntu Kakasǝku bai i gǝzha kun.⁴³Na dew i kun dlugun Afǝk ga amman kwa gǝnayu bai, in nǝn dagai dew i kun dlugun gǝrin. ⁴⁴Kwa bar jire na na, kun wara kwa gǝne getlib da ri kamanchuɗ kun amman kwa maka gitlib mi a ni dari Sǝku bai?⁴⁵Kwa tuman gu ma na burguta na kun i kǝma Afǝk ga. Ba ci mpi kun aibu nin Musa, wara kwampa tuman kun i a ci. ⁴⁶Har kwa barna jirewa i musan kwa barda jirewa gaɗa a ci tarnu i aɗa ga. ⁴⁷In kwa bar jirewa i be aci tarnu bin, kwa bar jirewa na na i tǝlam ga?"

Chapter 6

¹Aku na be tuku mak, Yeso da palcin gǝri i baka anku Galili mi wara nda dauro ma anku Tiberiyas. ²Se marim algu a ɗiga gǝri gaɗa akshi i ka na bi ajap wara a ci dlamu i nɗak nda dagas. ³Yeso da yen gǝri fak i dǝsku gugyak i ri tunu dam mbashin gǝri na pakuraucin gǝri.⁴(Gusku ngumuri paska, lakwtu ngumuri Yahudaucin a dantau.) ⁵Lakwtu Yeso ike dǝsku da kǝ cacpa ndawa gawa a ni, da rami Filibus ma, "Wa masayi borodi da rawan gaɗa ndawa tuku da bi da ci ta?" ⁶ (Amman Yeso ram sau gaɗa ancu kaktla Filibus, gaɗa a ci na aɗa gǝri zǝga na be a ci aya dlamau.)⁷Filibus nda gumi ma, "Borodi kǝ dinary danamak shirin a baci be wam bai ko da ti ke abi rab rab." ⁸Gayi da kunu Pakuraucin gu, Andrawus yagana Saminu Bitrus da rami Yeso ma, ⁹"Na mayim a ri tuku na borodi vaɗ na vǝnakau shirin, amman su a dlam gǝmu i kunu ndawa gawa tuku?"¹⁰Yeso da ramma, "A ɗawina ndawa ndan mbasi ɗa. (A riwu na azǝm gawa). Se ndau ndan mbasi dantau na ndawa dubu vaɗ. ¹¹Se Yeso da mi dugul vaɗ gu da sambarkaci Sǝku, da bari ndawa ndan mbasu. Da dlam kasǝn wam na vunakau gu, i tike ka ki be a ci an cu. ¹²A ku tike wayin gǝri tunu, da rami pakuraucin gǝri ma, "A cacpa aɗa be mi gazau, gaɗa be da dlimata bai."¹³Da kun be nda cacpu gazau, da kun borudi na vanakau shirin gu akshi da cacpi da niyi na daɓǝrr guma ayawu shirin. ¹⁴Se lakwtu ndawa i ka bi ajab tuku, akshi da ramma, "Jirewa na nangu a ci ne nabi wara aya ni i kun duniya." ¹⁵Lakwtu wara Yeso sanutudu akshi a ya jǝba na a ci na awayau da dlam na a ci dǝgǝm, da virin gǝri kǝɗak da yi da ga yin gǝri dǝsku gugyak na aɗa gǝri.¹⁶Lakwtu aduwau dlamǝn gara tunu, pakuraucin gǝri dayi nakshi miya anku. ¹⁷Dayi da tufi nakshi i kun marǝm daragai am, da jǝb rakan i dǝsku ankuk aye kaparnahum, sartu ɗa gu ɗa ayiwa, Yeso zade bai i rikshi. ¹⁸Se zuwak mi awayau da tlai, anku da jǝb tambalta.¹⁹Lakwtu akshi dlam ndokta zǝger gumo shirin i nye i nye gomu kwan tunu, se akshi da ki Yeso a rakina yi iɗa anku a ni bǝram daragai gu, Se kalau da jǝɓ na akshi. ²⁰Amman a ci da ramikshi ma, "Iyu kwa kalwa bai." ²¹Se akshi da maki gǝni gǝri i kun daragai gu, go tasina daragai gu da zaden gara iɗa gagai ri akshi a ya.²²Da tlanu tunu, na algi gawa darɗi a baka anku da ki na daragai dama wambai se getak, mi Yeso tifi kunu bai na pakuraucin gǝri, gaɗa pakuraucin gu ji nakshi go Yeso. ²³(Se Yeso darakini ri wara deu da Tiberiyus dantau na ri mi wara nda ta dǝgul borodi mi Yeso Mǝgǝngyi barkawatu.²⁴Lakwtu algu sanutudu Yeso na pakuraucin gǝri a riwu bi tunu, se akshi na aɗakshi i kun daragai dayi kun Kaparrnahum a maka Yeso. ²⁵Aku akshi ba na a ci a jampel anku tunu, akshi darmi ci ma, "Malǝm ka deu ri tuku fatawan?"²⁶Yeso da ngumikshi da ramma, "Jirewa, jirewa, kwa maka ga ba gaɗa be ajab wara na dlamau bai , se gaɗa ne naye kun na bik ta. ²⁷Kwa dlama wana gaɗa masana wara a tǝraɓo bai amman a dlamina wana gaɗa masana wara a sukwakuya ki aro mi go dadigiri wara wǝn gǝ nǝn a baru, mi Suku Afǝk mpa di ci atimi i aɗa gǝri.²⁸Akshi da rami ci maya, "Ja dlama gǝmo gada ja dlam wana Kakasǝku?" ²⁹Yeso da ramikshi ma, "Sutuku ne wana kaksǝku kwa bar jire i kun nǝn mi a ci waneu.³⁰Se akshi da rami ci ma, "Bi gǝnawa tawan ka dlamau, gaɗa ja ki ja bari ci jirewa?" ka dlama gǝmo? ³¹Afǝfkin ja te manna i kun pata ka ki mi da tarna, "A ci barikshi borodi da ti da dǝsku."³²Se Yeso da ramikshi ma, "Jirewa jirewa, bari kun burodi da dǝsku nin Musa bai, amman Afǝk ga wara a tǝka bari kun borodi jirewa da dǝsku. ³³Gaɗa borodi da ri Sǝku atu ne wara vire da dǝsku mi bari aro i duniya." ³⁴Se akshi da rami ci ma, "Baci martapa, a barija borodi tuku fatawanke."³⁵Yeso da ramikshi ma, "Iyu ne borodi aro, Nǝn wara dew i riga a kǝmu maya bai. Nǝn mi barda jirewa ke a kǝmu gǝji bai. ³⁶Amman na rame kun kwǝ kwana Iyu, kwa bar jirewa bai. ³⁷Tike mi Afǝk gu bara a ni ri ga ba ci ni ri gatanas na rai ka gǝri i vǝɗa bai.³⁸Na dew da dǝsku, gaɗa rama bik aɗa ga bai, amman bik ntu ba ci wanayi ga. ³⁹Su tuku ntu gǝri ki baci wanayi ga, ma na dayana ko getak da kun ndawa wara a ci bara bai, amman tike wara i ka na wǝngun da bardi ci jirewa a bina aro mi go dadigiri, na tlatli na a ci wam i gafa damak duniya.⁴¹Se yahudaucin da jǝbi ngurngur iɗa gǝri gaɗa a ci ramma, "Iyu borodi mi dew da dǝsku." ⁴²Akshi da ramma, "Biwu su Yeso wǝn Yusufu wara wasagana afǝk na miwu bai? a dlama na na a ci a ramau ma, "Iyu na dew da dǝsku?"⁴³Yeso dan ngumi ma, "Aivi na ngurnur i gadava kun. ⁴⁴Na nǝn a dǝmo ni ri ga bai se mi Afǝk ba ci wanayi ga zareu a cin, na tlatli na aci gafak damak duniya. ⁴⁵Aturo da tarna i kun nabaucin, 'Tike Kakasǝku a gugza di ci.' Tike wara kǝmadu da gugzidu da ri Sǝku a ni ri ga.⁴⁶Tike ba ci lawan Afǝk bai, se a ci wara deu da ri Sǝku- a ci ne i ke Afǝk. ⁴⁷Jirewa, jirewa a ci ba ci bari jirewa na aro mi go dadigiri.⁴⁸Iyu ne borodi kǝ aro. ⁴⁹Afǝfkin kun ta manna i kun pata, kuru dam ti nakshi.⁵⁰Su tuku borodi mi dew da dǝsku, gaɗa nǝn kidi da kunu kuru damta bai. ⁵¹Iyu ne borodi mi katu, wara vireu da dǝsku. in nǝn tawanke kidu da kunu borodi tukun a dlaɓa go dadigiri. Borodi wara na barau gu tǝka ganai aro duniya.⁵²Yahudaucin da mi na gǝshi i gadavakshi da jǝb gamdaya i witakshi da jǝb ramau ma, "A dlama na na nanangu da bari wa tǝka gǝri wa kidi?" ⁵³Se Yeso da ramikshi ma, "Jirewa, jirewa se ko kwa kidu tǝka wǝn gǝ nǝn, kwa shi dǝdǝm gǝri bin kwa bi aro bai i kuna kun.⁵⁴Duk nǝn mi kidu tǝka ga da shi dǝdǝm ga bana aro mi go dadigiri, kuru na tlatli na a ci gafa tlatli duniya. ⁵⁵Gaɗa tǝka ga abǝn jirewa, dǝdǝm ga ye bik sa jirewa. ⁵⁶Nǝn ba ci ta tǝka ga, da shi dǝdǝm ga, a dlaɓa i kun ga, Iyu ke i kun gǝri.⁵⁷Ka ki Afǝk ba ci aro waneu Iyu, kuru kǝ na mbasu gaɗa Afǝk gu, tike wara kidu Iyu, a ci ke a mbasu gaɗa ga. ⁵⁸Su tuku ne borodi mi virau da dǝsku ka ki mi afǝfkin kidu damti nakshi bai. Ba ci kiɗa borodi tuku a dlabu har dimaro." ⁵⁹Amman Yeso ramu jandau tuku mak lakwtu mi a ci a kun Sǝsua cacpa yahudaucin lakwtu mi a ci a kun gugza i kun kaparnahum.⁶⁰Se gawa da kunu pakuraucin gǝri kǝma ka sunu tunu da rami ma, "Su gugza tuku tǝta, a a gǝnu nin tai?" ⁶¹Yeso gaɗa zǝgadu i kun gǝshi gǝri i adak pakuraucin gǝri a tǝka ngurngur i aɗak sau, se da ramikshi ma, "Su gu dlim tidi kun gǝsha kun bi?⁶²Wate a dlam na na in kwe ka wǝn gǝnin a gaye dǝsku i ri mi a ci virau wa ci?" ⁶³A bar aro gu nin Nǝnuwa. Tǝkau a ta paida be bai, tǝlam wara na rami kun gu Nǝnuwa Sǝku kuru atu aro.⁶⁴Kuru zam na wara a kuna kun bar jirewa bai. "Gaɗa Yeso zǝgadu tǝn da sǝkur gum na ndawa wara a bar jirewa bai, kuru na nǝn mi wara a ni da barna a ci. ⁶⁵A ci daram maya, "Gaɗa su ne na rami kun ma na nǝn ba ta bai da ni ri ga se in nda bari ci yarji da ri Afǝk ga."⁶⁶Gaɗa sau, gawa da kunu pakuraucin gǝri da yinakshi fak dlam rakan na a ci wam bai. ⁶⁷Se Yeso da rami guma ayawu shirin gu, "Kun ye kwan ci nya na kun bi?" ⁶⁸Simin Bitrus dan ngumi ma, "Mǝgǝngyi ja ye rawan? ci na tǝlam aro mi go dadigiri. ⁶⁹Ja barna jirewa kuru jasgadu ci ne nǝn mi go aipu ki Kakasǝku."⁷⁰Yeso da ramikshi ma, "Biwu na chik di kun nin Iyu bai, kun guma ayawu shirin, gayi da kuna kun lǝspǝr?" ⁷¹Su tuku a ci a rama na Yahuda wǝn Siman Iskariyoti ga ɗa a ci ne gayi da kun guma ayawu shirin gu mi aye barna Yeso.

Chapter 7

¹Aku jundutuku mak Yeso da jib rakan giri ikun Galili, Ga da aci an cu nya bai ikun judiya gada Yahudau cin atika maka tik na aci ²Ladatu Ngumun baka Ki Yahudacin den gara dantau.³Yaganaucin gir da ramici ma, ''Aironaritiku Kayi na ci judiya gada pukuraucinci cam da ki wana wara ka dlamu, ⁴Na nena dlamma Wana da dipsa bai in har aci anau Ndazigacin In ka dlama jandu tiken a tattik ada ci I duniya,''⁵Gada Yaganaucin girin Ngum barici irewa bai ⁶sǝ Yoso daramichima ,'' lacktu ga guskiyaye zada bai amman fatawamke kun na lacktu ⁷duniya a kurakun bai , amma akuru gu, gda na rama idagara ma wara gara gadshu .⁸Ada lri Ngumaru gu ,'' na yeri Ngumuru bai digo gada lacktu go guskiyaye jibki bi''. ⁹Aku aci ramikshi sau aci dorchingin i Galili.¹⁰ sartu yaganaucin giri jinakshi ri Ngumru tun ,aci ye da hi dayi amman nda kun ndiwe bai da dibsa. ¹¹Yahuawancin da tle makairi ari ngumu nu askin atikan ma "aci a rawan?"¹²Na rama Nakkadabai a gadawa Algigu ida giri, Ndo jigeab aramau ma aci nen bikin, ndo jidaba ma "a'a aci naci tlekdana na Ndawa da jirewa. ¹³Amman ye na nan mira i putata daram perak bai gada kalu Yahudancin.¹⁴Larktu wara Ndatifinaksh kun gadavaNgumuru tunu, Yesu da tifaii kan wənduwa səku, səi da jib gugza. ¹⁵Səi Yahudaucin da tib jabtau ma, "Nda dlum nana Nəngu na Zigaya rankata? "Ngalte Nda Tlamici gudzarbiu." ¹⁶Yeso dairamalshi ma, "taktika ganai ga kanəi bai amman da ri ba ci wanai ga.¹⁷In na nem mi an cu da dlum be intu girin, azigǝna bǝ ida gugza tuku ,ko virau da ri sǝku, ko na rama da ad ga. ¹⁸dik nen miwara a ramai adugiri a malca kilmai adagiri, amma dik baci malca kimai idala baci wanai giri, nen tumu nǝn jire, kuru go buka adalta ikun giri .'¹⁹Biwo musa barikun Dumaya bai? amman nen gǝtak a kuna kun jibi na dumayu bai, kwa maka tik ga gada gimo? ²⁰ sǝi algu nda gumi ma, '' ci lǝsperr, a maka tik cin tci?''²¹Yeso dauri, daramikshi ma, ''Na dlam wana gǝtak kun mak kwatika jabtau ²²Musa bari kan wuɗa ( sun gu dari Musa bai dari ndak gagaya) amman gafa Ngumuri sibuwa kwa dlam wana wudagi nǝn.²³In nǝn da dlamau wuda gafa ngumuri subduwa gada nda takdina dumaya Musa, sǝi be bai kwa tika shitan na ifu ma gada na bar kilapiya i nǝn gafu ngumuri sidurwa? ²⁴kwa kaktla nen da vida bai a ki na ci da kun adalta giri²⁵Ndo jigaba da Urushalima da rama '' bai su nǝn mira wara Nda maka tik giri tin bai? ²⁶akina, a rama i patata amman na ba ci dlamci rama bai, a dlaman gara garvaucin zigaba ma sǝku megnǝyi adlaba? ²⁷Amman wazigana riwara nangiu virau , Amman lactu mǝgnoyi de nen na nen miwara zigan virai giri bai .''²⁸sǝi Yeso da sǝkci wura giri I kun wǝnduwa sǝku , agugza aramau ma , kun mak kwazaga nayu na rimi navira na dew na adagabai amma baci wanai ga jire amman kwazaga ci bai ²⁹Na zigana aci gada na daw da rigi wanalyu aci .''³⁰Akshi dlamu da jibaci amman na nən Impa amai I dika giri bai ga da lacktu giri dlam bai digo.'' ³¹Amman gawa da kan algu bar dia jirewa akshi daram ma. Laktu mǝgenoyi den a dlamana gaginawa mi a rimuna bǝwera nan nagu dlamu? " ³²Pǝrrisaucin kimau ramatuku a vayak I kan algi idak bǝ arakan idak Yeso, sǝi Marin pǝrris na pǝ³³sǝi Yeso daram ma, "iyu gusku Gaye na da gayi na kum ki lacktu rab, da kugu na yin ga iri back wanai ga ³⁴kwa ye maka ga amman kwa bi ga bai, ri Maya kwa dimu bai."³⁵Yahudaucin darami igadavakshi ma, nǝmgu a ye rawan mi wara dimu bi giri bai? A ya nya giri girkabe dayi da jibi dlama gugza a gadava gǝrkaucin? ³⁶Zada tilam tawa mi aci ramu, " kwa ye maka ga amman kwa bi ga bai? ri mi na ya kwa dimu ni bai"³⁷Da kugu, gafa marim yewan Ngumura, Yeso da tli da sǝkci wura giri dci ram ma "in na nǝn baci kimu gǝfin, da dina da shi da riga. ³⁸Ba ci bar kirewa i kun ga, ka ki mi kakachi sǝku ramu . Gadira am aro a ye rawa da kumu bazhi giri".³⁹Amman aci dlam ramatuku idak nǝnwa wara ndak bari jirewa i kun giri aye gǝmew nda barici nenwau bai digo gada nda dlam kirmai bai digo i Yeso.⁴⁰Jigab da kun algu, lacktu akshi kima tilan tiku da ram ma, "nǝnnangu roo nabi". ⁴¹Ndo jigaba daram na nǝngu mǝgǝnyi. Amman, ndo jigab daram ma biegu mǝgǝnyi a ni da Galili bi? ⁴²beiu kakkadi sǝku ram bai ma mǝgǝmǝy a ni da kan sadak Dauda da Bataleimi da ɗa mi wara Dauda virau?⁴³Sǝ bira gada da wakatin gara i gadava algu ida giri ⁴⁴Ndo jigab maku akshi da jiba ci amman na nǝn wan bai wara ma ami giri ndan pi ada giri.⁴⁵ Sǝi maramcin nda wana da ninnakshi iri marim pǝrris na pǝrriscucin gu wara wanakshi " dawǝn tam kwa de na aci bai?" ⁴⁶Marimamin mawanak gu duram ma " Ngalte na nǝn mi wara ram rama kasu bi pa?"⁴⁷Sǝi pǝrriscucin gu ndan gumikshi ma, " kun ye ndulvatina kun bi?" ⁴⁸Na nen getak da kun garra ucin bari ci jirewa ko gayi da kun pǝrrisauci? ⁴⁹amman, algutiku wara ziga dumaya bai nda pidikshi miya"⁵⁰Nicodimus ( gayi pǝrrisaucin wara new lacktu dagan) da ramikshi ma ⁵¹Biyu dumayauwara hagata gǝnǝn sǝi nda kima da miyo giri na zigaya bǝ aci dlamu ra? ⁵²sǝi akshi dau wurici ma " ci ye da Galili bi? a ji ka butdiyi ka lawan du be na Nabi wara vure da Galili"⁵³kakkak bilan ki gamana dana yahai 7:38-8:11. Sei ti ke dayin giri wǝnduwa giri.

Chapter 8

¹Yeso da yin gǝri i aɗak gugyak Olives. ²Dǝgigɗa a ci dayi kun wǝnduwa Sǝku wam, se algu mak danai a ci da mbashi da dlamikshi gugza. ³Malǝmcin dumaya na pakuraucin ndan di ci ama mi akshi jibu i dawana, akshi dan na atu dam pina atu i gadava.⁴Se akshi darami ci ma, "Malǝm, amangu nda jǝba tu a tǝka tapai. ⁵Gusku i kun dumaya, Musa rami ja ma nda virki zada ndangu na gugyayin: Ci wam ka ramma tam i aɗa gara?" ⁶Akshi ram su tuku gaɗa akshi a maka da jǝba ci na gaya ida gara, Amman Yeso da guɗki iɗa da dlam taran i gagai na gurbak gǝri.⁷Akshi irdi bai na jaya gǝri, a ci da tli dardi dǝsku se da ramikshi ma, "Nǝn wara na aipu bai a kuna kun sǝkur da banda virak gara na gugyak." ⁸Zam a ci da gugti da tarni iɗa wam na gurbak gǝri.⁹Sartu akshi kǝma ka sunu, akshi da bandi zǝrma gayi na gayi ɓandau da ɗa marmamain witakshi. Da ku gu ndai vina Yeso ru gǝri, se amau wara wa ci dardi a gadava. ¹⁰Yeso da tli dardi da ramitu ma, "Ama, nda ndak dlamekǝm adalama? Gayi da kunakshi jǝb kǝm na aipu be? ¹¹Atu daram ma, "Go nǝn, Mǝgǝngyi" Yeso da ram ma, "Iye na jǝb kǝm bai, a ji bi kem fak ka dlama aipu wam bai."¹²Zam wam Yeso da dlamikshi rama ma, "Iyu ne payan ki duniya, nǝn ba ci dǝga ga a dlam rakan i kun da ayuwa bai, amman a bi na payan ki aro." ¹³Parrisaucin da rami ci ma, "Ka bar saida i ɗa ci; saida ci jire bai."¹⁴Yeso da ramikshi ma, "Ko na bar saida aɗa ga, saida ganai jire, nasgana ri na deu kuru i na ri na ya, amman kun kwasga ri na deu bai na ri wara na ya. ¹⁵Kwa ngalta gǝ nǝn da tǝka, Iyu na ngalta gǝ nǝn bai. ¹⁶Amman da na ngaltan, ngalta ga a dlaɓa jire gaɗa Iyu ruga bai, Iyu na da gayi na Afǝk wara waneu Iyu.¹⁷Auwo, i kun dumaya da tarna ma saidak ndawa shirin dlamun gara jire. ¹⁸Iyu nǝn wara bari saida aɗa gǝri kuru Afǝk ye wara waneu Iyu bar saida i aɗa ga."¹⁹Akshi da rami ci ma, "Afǝk ci a rawan?" Yeso da ngumikshi ma, "Kwasga Iyu bai bale Afǝk ga; da kwas gana Iyu nin da kwasga na Afǝk ga cam." ²⁰A ci ram tǝlamin tuku da kun bitilman lakwtu wara a ci a kun gugza i kun wǝnduwa Sǝku na nǝn wam jǝba ci bai gaɗa sartu gǝri zadai bai dǝgo.²¹Zam a ci da ramikshi ma, "Na yanga fak; kwa ye maka ga, kuru kwa mutuna kun i kun aipabin kun ri wara na ya kwa dǝmu ni bai." ²²Yahudaucin da ram ma, "A tǝk aɗa gǝri bi? Gaɗa su ne a ci ramma, "Ri na ya kwa dǝmu nya bai?"²³Yeso da ramikshi ma, "Kun dak duniya, Iyu da dǝsku. Kun ki kun duniya Iyu ki duniya bai. ²⁴Gaɗa ka sunu, na rami kun ma kwa mutu na kun i kun aipapin kun. Se kwa bar jirewa iɗa Iyu ne a ci bin kwamtuna kun i kun aipapin kun.²⁵Akshi da ramici ka sunu ma, "Ci tai?" Yeso da ra mikshi ma, "Be wara na rami kun da sǝkur gara. ²⁶Iyu na be gawa na rame kun kuru na shariyata aɗa kun. Duk na ka sunu, ba ci wanai ga jire na be wara na kǝmau da ri gǝri jandau tuku na ramdu i duniya." ²⁷Akshi sanutu bai aɗa a ci aromau na akshi i aɗa Afǝk gǝri.²⁸Yeso da ramma, "Laktu wara kwa suktu na wǝn gǝ nǝn i dǝsku sartu kwas gudu Iyu ne aci, kuru na dlama be na aɗa ga bai ka ki be Afǝk gu gugza na ram jandau tuku. ²⁹Ba ci wanayi gagu aɗa gayi na Iyu, kuru iva Iyu i ruga bai gaɗa kulum na dlama be ntu gǝri." ³⁰I sartu Yeso a rama jandau tuku, ndawa gawa da bar di ci jirewa.³¹Yeso da rami yahudaucin wara bar di ci jirewa ma, "In kwa dlaɓu na kun i kun tǝlam ga, to jirewa kwa dlam na kun pakuraucin ga; ³²kuru kwa zǝgi na jirewa, jirewa ara na kun." ³³Akshi da ra mi ci ma, "Ja kakancin Ibrahim, ngalte ja dlam guzabcin gǝ nǝn bai, a dlama na na karam ma, 'Nda ra na ja'?"³⁴Yeso dan ngumi ci ma, "Jirewa, jirewa na rame kun nǝn tawanke mi dlamu aipu guzub aipu. ³⁵Guzub a mbasu kun wǝnduwa bai fatawanke; matkam a dlaɓe wǝnduwa fatawan ke. ³⁶Gaɗa kasau, in matikangu tligɗi na cin jirewa ka tligɗi na ci.³⁷Nasgadu kun kakancin Ibrahim; kwa maka tǝk ga gaɗa tǝlam ga na ri bai i kuna kun. ³⁸I na rama be wara nekau a ri Afǝk ga, Kun ye kwa dlama be kwa kǝmau da ri afǝk kun."³⁹Akshi dan ngumi ci ma, "Afǝk jan Ibrahim" Yeso da ramikshi ma, In da kun kutli Ibrahim nin da kwa dlama wana ki Ibrahim. ⁴⁰Amman gusku kwa maka tǝk ga ba ci rame kun jire mi na kǝma da ri Sǝku. Ibrahim dlam su bai. ⁴¹Kwa dlama wana afa kun." Akshi da rami ci ma, "Nda 'yaw ja da kun tapai bai; ja na Afǝk gayi, Kakasuku."⁴²Yeso da ramikshi ma, "In da Kakasǝku Afǝk kun nin da kwa ntuta na Iyu, gaɗa na deu da ri Kakasǝku so Iyu na ri tuku; Ngalte na deu gaɗa aɗa ga bai, amman a ci waneu Iyu. ⁴³Dawun tam kwa sanutu tǝlam ga bai? gaɗa kwa kǝma tǝlamin ga bai. ⁴⁴Kun ki afǝkun, lǝsper kuru kwan cu dlama be afǝkun ancu. A ci ba ci tǝk gǝ nǝn da sǝkur gara gum, ancu ri di iɗak jirewa bai gaɗa na jirewa bai a kunu gǝri lakwtu a ci a ramamin papiya, a rama da kunu gǝri gaɗa a ci ba ci ngadar kuru afǝk nda ngadar.⁴⁵Zam, gaɗa na rama jirewa, kwa bara jirewa bai. ⁴⁶Tai da kuna kun ba Iyu i kun aipu? In na rama jirewan dawun tam kwa bara jirewa bai? ⁴⁷Nǝn mi wara ki Kakasǝku a kǝmu na tǝlamin Sǝku kwa kǝmukshi bai gaɗa kun ki Sǝku bai."⁴⁸Yahudaucin gu dangumi da rami ci maya, "Biwu jire jarami ci bai iɗak ci ba samariya kuru ci na zuwak?" ⁴⁹Yeso da ramikshi ma, Iyu na zuwak bai, amman na martapa Afǝk ga, amman kun kwa kuru na Iyu.⁵⁰Na maka kǝrmai gada ga bai; na dagai a makau hagata. ⁵¹Jirewa, jirewa na rame kun in na nǝn mi jǝbna rama ga nin a ci fak a lawan mutu bai."⁵²Yahudaucin gu da rami ci ma, "Gusku ne jasgadu ci na zuwak, Ibrahim na nabaucin mutu; amman ka ramma, duk nǝn mi wara jǝb na tǝlam tukun, warau a tamba mutu bai. ⁵³Karmana afaja Ibrahim bi wara mutu? Nabaucin cam mutu, ci ka mana aɗa ci tai?"⁵⁴Yeso da ngumikshi ma, "In na bar saksakta iɗa ga nin, saksakta ga a dlaman gara vatku; Afǝk ga nai ne ba ci bara nai kǝrmai iɗak nǝn wara kwa ramma a ci Kakasǝku kun. ⁵⁵Kwa zǝga a ci bai, amman na dlaman ga ka ki ci kun, ndak papiya. Amman nasga na a ci kuru na jǝbna tǝlam. ⁵⁶Afǝk kun Ibrahim dlam pǝrdai na lawan lakwtu ga , a ci i kadu da kǝmi karak.⁵⁷Yahudaucin gu da rami ci ma, "Ka dlam aman gumu vaɗ bai, karam ma ke ka na Ibrahim?' ⁵⁸Yeso da ramikshi ma, "Jirewa na rame kun kabin nda dlam Ibrahim Iyu na riwu. ⁵⁹Se akshi ndan gwi gugyayin da tli vǝrika gǝri amman Yeso da dipshin gǝri da virin gǝri da kunu wǝnduwa Sǝku.

Chapter 9

¹Se Yeso a nuta, a ci da ki nǝn dagai tliguyu tun da ɗi gǝri. ²Pakuraucin gǝri da jaya ci ma, "Rabbi" wato malǝm, dlam nda 'yawa ci tliguyu?"³Yeso da ramikshi ma, "Biwu a ci warau ko ndak di gǝri bi dlam aipu, amman nda dlam na nangu tuku gaɗa Kakasǝku da tatiki aɗa gǝri. ⁴Wa dlama wana, wanak ba ci wani ga i kun afa, Dǝvid a ni mi go nǝn a dǝmu dlama wana. ⁵Lakwtu wara na kun duniya, Iyu ne payan ki duniya."⁶Da ku Yeso ram rama tuku tunu, da cirɗi nawuk i ɗa, da tamtli i gagai na nawuk gu da tligɗi i ɗa warau. ⁷Da rami ci ma, "A ji, ka viyi i kun gumbak Siloam (wara pesartu ma' wayi)." Se warau dayi da viye, da kalakten gǝri, a lawan.⁸Nda makabut warau na ndawa wara a lawan gǝri kulum dan mbasu a wili da jǝb ramau ma, "Su tuku nǝn wara kulum ndan mbasu a wili tǝnu bai?" ⁹Ndawa jǝgab da rama ma, "A ci." jǝgab da jǝb ramau ma, "O o, amman ka ki a ci" Amman a ci daram ma, "Iyu."¹⁰Akshi da rami ci ma, "To na na wam ɗa ci garǝbtak?" ¹¹A ci daramikshi ma, "Nǝn tunu wara nda daura gǝri ma Yeso tunu tamtli gagai na nawuk da tlibgi i ɗa ga da rama nayi gumbak Siloam na viyi, se na yi na viye na bina lawan gu." ¹²Akshi da rami ci ma, "A ci a rawan?" a ci da ramma, "nasga bai."¹³Akshi ndan na warau wa ci tliguyu iri parrisaucin. ¹⁴Dlamǝn gara gafa putu yahudaucin lawktu mi wara Yeso dlam wana rǝbtak ɗau. ¹⁵Se Parrisaucin gu da jaya wam, dlan na na a ci dabi lawan, a ci da ramikshi ma, "Warau tlibgi gagai i ɗa ga na viyi gusku kasau na lawan."¹⁶Parisaucin gu jǝgab da ramma, "Na nangu da ri Kakasǝku bai gaɗa a ci rǝbtu gafa putu yahudaucin bai" Ndawa jǝgab ma, a dlam na na nǝn gu ba ci aipu da dlam zada wana tuku? da ri tunu gamɗaya da tufin gara i gadavakshi. ¹⁷Se akshi da jayi tliguyu wam, "Ka rama gǝmu iɗa gǝri tun da ribtu di ci da ci?" tliguyu da ramma, "A ci Nabi" ¹⁸ Amman yahudaucin gu kurna bari jirewa iɗak waci warau tliguyu kuru bana lawan se da akshi dauri nda ɗi giri.¹⁹Akshi da jayi ndak ɗi gǝru, "Su tuku matkam kun bi mi wara kwa ramma da 'yawaci tliguyu? Da dlam na na gusku kasau a lawan?" ²⁰Mayaucin gǝri da ramma, "Jasgadu su tuku wǝn ja nda 'yawa ci tliguyu. ²¹Da dlam na na a ci a lawan, jasga bai, ba ci rǝbte ci ɗa gǝru ye jasga bai a jayina ci, a ci ye batan gǝri nǝn a dumuna rama iɗa gǝri."²²Mayaucin gǝri ram kasunu gaɗa akshi a kalau yahudaucin. Gaɗa Yahudaucin gu nǝbkina miya iɗa nǝn tawanke rama a ci Mǝgǝngyi nin nda virika na ci da lǝma ri cacpa yahudaucin. ²³Gadak su nu mayaucin daram ma, "A ci ye ka ada gǝri a jayina ci."²⁴Zǝgǝr kǝ ma shirin akshi da dauri a ci wara wa ci a ci tliguyu da rami ci ma, "A bar kǝrmai i Sǝku, jasgadu na nanangu ba ci aipu." ²⁵Se waru da ramikshi ma, "Nasga bai ko warau ba ci aipu, be gayi nasgau wa ci Iyu tliguyu, gusku kasau na lawan."²⁶Se akshi da rami ci ma, "A cu dlami ci tam? dlam na na da rǝb ti ci ɗa cu?" ²⁷Dan ngu ma, "Iyu na ramdi kun da kade, kwa kurna kǝrimtau, kwa jaya ga wam gaɗa kǝmu? kwan cu dlama pakuraucin gǝri bi kun gu? ²⁸Se akshi da nanga ci da ramma, Ci ne pakuraucin dlam rama i musa, Amman jasga ri wara nangu vire bai."³⁰Wara daramikshi ma, "Su tuku be bǝlan kǝ nan kwasga ri a ci virai bai amman deu na bai rǝbtina ɗa ganai. ³¹Jasgadu Kakasǝku a kǝrimta ba ci aipu bai, amman in nǝn hal gu bǝlan a dlama na be ntu gǝri a ci a kǝrimta na warau.³²Tǝn da dlam duniya, ngalte da kǝma bai ma nǝn wara da 'yawa ci tliguyu da ribtau ɗau. ³³In na nangu da ri Kakasǝku bin da a dǝmu dlama be bai" ³⁴Akshi dauri da ramma, Ci wara da 'yawuci i kun aipu ka ye gugze ja?" Se akshi da virkina ci vǝda da ri cacpa yahudaucin gu.³⁵Yeso da kǝmi ma akshi da na a ci da kun cacpa shi ki yahudaucin, se a ci daba ci, daramici ma, "Ka barna jirewa i kun wǝn gǝ nǝn?" ³⁶A ci dan ngumi ma, "A ci tai Mǝgǝngyi mi na bar jirewa na a ci?" ³⁷Yeso da rami ci ma, ke ka na a ci kura a ci ne ba ci rama na ci. ³⁸Warau da ramma, "Mǝgǝngyi na bar na jirewa" se da dlami ci nakwana.³⁹Yeso da ramma, na deu sharantata ikun duniya tuku gaɗa ndawa wara a lawan bai da bi lawan. wara wa ci a lawan da dlam nakshi tliguyu." ⁴⁰jǝgab da kun yahudaucin wara a da gayi na a ci mi kǝma sau da dlami ci jaya ma, "Jaye tliguyayin bi?" ⁴¹Yeso da ramikshi ma, "In da kun tliguyayin nin da kun na aipu bai amman gusku kwa ramma, "Ja lawan" gaɗa ka sunu aipapin kun a dlaɓa.

Chapter 10

¹"Jirewa, jirewa, na rame kun, nən wara dəma təfa da miya mafgi garta təmamin gu bin, amman da shi aɗau da dəvo dama, nən tunu akər na babu kapat. ²Ba ci təfa da miya mafgi a ci ne makwatak təmamin gu.³Ba ci dəmi mafgu a rəpte ci, təmamin gu a kəmu wara gəri, a ci ye ɗauru təmamin gu na dlugun shi da jikshi i vəda. ⁴A ku a ci dana kə ri i vəda, a ci dayi da nuti i kəma, təmamin gu da ɗiga ci gaɗa akshi zəga na wura gəri.⁵Akshi a dəga magəraf bai amman a kurna a ci, gaɗa akshi zəga wura magəraf cin bai." ⁶Yeso dlamikshi rama gamzazigai tuku, amman akshi sanutu be gəd a ramikshi bai.⁷Se Yeso da ramikshi wam, "Jirewa, jirewa, na rame kun Iyu ne mafgi daragai təmamin gu. ⁸Duk ba ci ni kabən ni ga akər na ba ci kapet, amman təmamin gu kur na kəremtak shi.⁹I ne mafgu, in tiye tufu da riga nin, na ra na a ci; a təfa da vəri da bi na rik dawa. ¹⁰Akər gu a ni bai se i kəra, na tək na tlimit. Na dew ga ɗa akshi da bi aro kuru da bi du tlapar.¹¹Iyu ne makwatak bəlan, makwtak bəlan a tadi aro gəri i təmamin gəri. ¹²Guzub ba ci wana tumanja, makwatak bai kuru təmamin gu kəri bai, in i ka dambaligun a ni nin aivana timamin gu da rawun gəri. Se dabatligurau raka na shi da wayinakshi. ¹³A ci a rawan gəri gaɗa a ci guzub seperata lambo gəri bai na təmamin gu.¹⁴Iyu makwatak bəlan, na zəga na kanai kuru ka nai ke zəga na Iyu. ¹⁵Afək ga zəga na Iyu, Iyu na zəgana Afək ga, kuru na bari aro ga gaɗa təmamin gu. ¹⁶I na təmamin dagai mi wara a kun daragu timamin tuku bai. Na ni na akshi cam, gaɗa akshi da kəmi wura ga gaɗa akshi da dlaminakshi gayi makwatak ke gayi.¹⁷Gaɗa sənu ne Afək gu an cu Iyu: Na bar aro ga gaɗa na midu wam. ¹⁸Na nən bata bai da midu da ri ga, amman na baru gaɗa aɗa ga, ina awayau baru, kuru i na awayau gənu wam. Na gəne awayu tuku da ri Afək ga."¹⁹Ɓəra aɗa wakatu wam da gadava yahudaucin gaɗa təlamin tuku. ²⁰Gawashi da ramma, "A cu na zuwak kuru ni yi na a ci, kwa kərəmta gəri gaɗa gəmo?" ²¹Ndawa jəgab da ramma, "Jandau təlam nin mi wara zuwak təfi təkau bai. Zuwak a dəmu na rəptak da tliguyu bi?"²²Se lakwtu da dlamin gara lakwtu ngumuri ki bar aɗa i kunu Urshalima. ²³Sartu bazara, se Yeso da yin gəri kunu wənduwa Səku i baka ri Sulemanu a mbasu. ²⁴Se yahudaucin da vərina a ci da rami ci ma, har fatawan ka jəba ja na tuman? in ci Məgəngyi, a rami ja parak."²⁵Yeso da ramikshi ma, "Na rame kun amman kwa bar jirewa bai wananin wara na dlamu i kunu dləgun Afək, tatiki di kun i tai. ²⁶Duk na kasau kwa bar jirewa bai ga ɗa kun təmamin ga bai.²⁷Təmamin ga a kərəmta wura ga: na zəga na akshi, kuru akshi a dəga ga. ²⁸Iyu na barikshi aro mi go dadigiri, akshi a mutu bai, kuru na nən bata bai da gumbakshi da amiga.²⁹Afək ga, wara bara ni akshi, rimana gagizhin ndawa duk. Kuru na nən bata bai da gumbakshi da kun amai Afək gu." ³⁰Iyu na Afək gu duk be gayi." ³¹Se yahudaucin gu ndangu guguyak zam gaɗa da vərka ci.³²Yeso ndan gumikshi maya, "Na tatəki kun wana bəlalimin gawa dari Afək. Da kun wanau tawan kwa ye vərka ga?" ³³Se yahudaucin gu da ramma ya, "Ja vərka ci gaɗa wananin bəlan gu bai se dai gaɗa ngadar ci, gaɗa ci nən gaiyiwa, kan cu dlama na ci Səku."³⁴Yeso da ramikshi maya, "Da tarna bai i kunu dumaya na ramma kun zuwak." ³⁵In a ci daurakshi ma zuwak nin, i ja gaye təlam Səku deu (go nən a dəmu musta rama Kakasuku) ³⁶Kwarami ci ma nən Afək gu in pe baka, kuru ndawa a ci i kunu duniya ba ci ngadar,' gaɗa na ramma Iyu wən Səku'?³⁷In na dlama wana Afək ga bi nin, kwa bara jirewa bai. ³⁸Amman in na wanau, ko kwa bara jirewa bai, a bara jirewa i aɗak wanau gaɗa kwa zəgi kuru kwa sanuti ci i dak Afək a kunu ga iye na kunu Afək gu". ³⁹Akshi maku da jəba ci wam amman a ci da pədən gəri da amikshi.⁴⁰A ci da yin gəri fak i gəre gadira Jordan i ri wara Yahai dlamu wana Baptisima ndan mbasun gəri i ri tunu. ⁴¹Ndawa wara a ni ri gəri akshi da ramma, "Yahai ngalte tatiki gənawa bai, amman be tawanke Yahai ramu i aɗa nangu jire." ⁴²Ndawa gawa da bari jirewa iri tunu.

Chapter 11

¹Gusku na nən ɗagai ba ci dləgun Lazarus ngabai a ci nən Baitaniya, ki da ja Marrayamu na yagana gara Martha. ²Marrayamu ne mi pi ci atrishan da tsenpina zəger gəri na yaɗ aɗa wara atu ne yagana Lazarus mi ngabai.³Yaganaucin amatau da wani Yeso ma, "Məgəngyi, se tai nən mi ka ntu gu ngabai." ⁴Lakwtu Yeso kəma tunu da ramma, fəra tuku ki mutu bai, amman ki dlama kərmai i Səku gaɗa wən Kakasəku nda dlamau kərmai da dalasau."⁵Gusku Yeso ntutu na yagana gara na Lazarus. ⁶Lakwtu a ci kəma ma Lazarus ngabai tunu, Yeso darɗi kə yuwan shirin i kunu ɗa wara a ci a riwu. ⁷Da ku gu, da rami pakuraucin gəri ma, "Wada i Judiya wam."⁸Pakuraucin gu da ramma, "Maləm" gususku tuku yahudaucin a maka vərka ci na gugyak zam kan cu kati na ci i ri tunu wam?" ⁹Yeso ndan ngumikshi ma, "Biwu awa guma ayawu shirin bai ki payan i kun yuwan gayi? In nən a rakan kunu afa nin a kəmu kurtum bai gaɗa a ci a lawan payan ki duniyak tuku.¹⁰Duk na kasən in a ci dlam rakan i kunu dəvid nin a dagəman gəri gaɗa payan gu a kunu geri wam bai." ¹¹A ci ramu bi tuku, aku jandau a ci da ramikshi, "Manga wa Lazarus vədin gəri i yuwan, amman na ya gaɗa na tlatli na a ci da yuwan."¹²Se pakuraucin gəri gu da rami ci ma, "Məgəngyi, in a ci vədən gərin, a tlai geri ai" ¹³Su tuku Yeso dlam rama mutu gəri, amman akshi a tuman rama yuwan ki putata. ¹⁴Se Yeso da vərakshi i patata da ramikshi ma, "Lazarus mutun gəri.¹⁵Na kuno gaɗa kun, gaɗa i na riwu bai, gaɗa kwa bar jirewa. Wada i ri gəri." ¹⁶Tamos, mi da daura gəri ma Didimus, da rami pakuraucin gəri ma, "Wa ye wada gaɗa wa muti nawa na Yeso."¹⁷Se Yeso da nai da tasə guvu Lazarus a kunu auɗo dantau yuwan fuɗu. ¹⁸Gusku Baitaniya a dantu Urshalima, gadavakshi dlam na mil guma ayawu vaɗ ya ye. ¹⁹Yahudaucin gawa deu nakshi ri Martha na Marryamu gaɗa da jəbi amikshi na mutu yaganakshi. ²⁰Se Martha laktu mi atu kəmau ma Yeso a ni tunu atu da tli nye wutai miya gəri, amman Marryamu dan mbasu a kwakunu wənduwa.²¹Se Martha da rami Yeso ma, "Məgəngyi, da ka ri tuku nin, da yagana ga mutu bai. ²²Ko gususku be tawanke ka jayu da ri Kakasəku nin a bar di ci." ²³Yeso da ramikshi ma, "Yaganakəm a tlayin gəri."²⁴Martha da rami ci ma, Nasgadu idak a tlayin gəri wam i lakwtu tlatli gafa lariya." ²⁵Yeso da rami tu ma, "Iyu ne tlatli duniya na aro, nən wara barda jirewa, ko mutu a tlayin gəri wam. ²⁶Kuru nən mi na aro da barda jirewa a mutu wambai. Ka bar na jirewa i aɗak sau?"²⁷Atu da rami ci ma, "Auwo Məgəngyi na barna jirewa i aɗak ci Məgəngyi wən Kakasəku wara a ye nye kunu duniya." ²⁸Lakwtu a tu dlam rama tuku mak, atu da yin gara da daurai yagana gara marryamu kəɗak da ramitu ma, "Maləm gu a ri tuku a daura kəm." ²⁹Aku atu kəma sən tunu, da tli kaɗe da yi ri gəri.³⁰Gususku yaye Yeso zadeu i kunu ɗa gu bai a ri wara Martha nda gumu na a ci. ³¹Lakwtu wara yahudaucin aɗa gayi na atu i kunu wənduwa, wara a baritu kəmar da ki Marryamu a tlayi kade-kade a ya virayi vəda akshi da dəgə atu a tumangu atu a ye kəma auɗo gu da dlam aɗan i riwu. ³²Lakwtu Marryamu deu i riwu tunu da tase Yeso da kə ci, da dagamən gara idak zəger gəri, da rami ci ma, "Məgəngyi in da ka ri tunu nin da yagana ga mutu bai."³³Sartu Yeso i katu a ɗanau, yahudaucin mi ɗəge atu cam a ɗanau, se mugurum da jəb na ci Nunəwa anakal gəri ke da tlingara. ³⁴A ci da ramma, "kwa səna ci rawan?" akshi da rami ci ma, "Məgəngyi ayan ka ki." ³⁵Yeso da ɗani.³⁶Se yahudaucin gu da ramma, "A ki ntu mi dlami Lazarus!" ³⁷Ndawa jəgab da ramma biwu na nangu bai wara rəbtu da tliguyu tunu bai, dawu nanagu bai damta bai?"³⁸Se Yeso zam, biwu jəb na a ci i gəshi gəri rankata da tli da yi ri auɗo gu, gusku a kunu gəriɗ gugyak, kuru nda cim na miyau na gugyak. ³⁹Yeso da ramma, "Nda ma na gugyak gu i baka." Martha, yagana Lazarus nən wara mutu gu da rami Yeso, "Məgəngyi, har i nye yaginangu, guvu a təraɓen gara be a ci gamtak har yuwan hudu səram." ⁴⁰Yeso da ramitu ma, "Na ramikəm bai i aɗak in ka barna jirewa, ka lawan na kərmai Səku?"⁴¹Se akshi da mina guguyak gu, Yeso da sukti da gəri dəsku da ramma, "Afək, na gode ti ci gaɗa ka kərəmta ga. ⁴²Nasgadu gaɗa kulum ka kərəmta ga amman gaɗa algi wara dardi na Iyu, na ram sau, gaɗa akshi da bar jirewa i aɗak ka waneu Iyu."⁴³Aku a ci ram su tuku a ci da dlam daura na awayau ma, "Lazarus a vəre vəda" ⁴⁴Nən gamtak gu da vəre vəda, zəger gəri na aikwak gəri da tausa na bakta kuru peska gəri cam da cima na bakta. Yeso da ramma, "A fətki na ci dayin gəri."⁴⁵Se gawa da kunu yahudaucin mi deu i ri Marryamu, i ka be Yeso dlamu tunu da bardi ci jirewa. ⁴⁶Amman jəgab da kunakshi dayi nakshi ri pərrisaucin da ramikshi be mi wara Yeso dlamu.⁴⁷Se marmamin pərristaucin na parisaucin da dlam cacpa i majalis da ramma, "Wa dlama gəmo? Na nangu a dlama gagənawa. ⁴⁸In waiva ci ka su ro ndawa gəd a bar di ci jirewa. Romaucin a ni da gəni na riwa na lardawa mak."⁴⁹Gəd na kasən na nən dagai a gadavakshi nda daura gəri ma Kayafas, a ci ne marim Pərrist ki gadava tənu, da ramikshi ma, "Kun kwasga be bai. ⁵⁰Kwa lawan gu bai ngalko nən gayi damti da miya duniyabu da damənakshi."⁵¹Gusku a ci ramu sau da aɗa gəri bai, gaɗa a ci marim pərrist ki amangu, be a ci diɗkau Yeso a ye mutu gaɗak duniya. ⁵²ba i duniya rugara bai, amman gaɗa kutlai wara dawaya da cacpənakshi i aɗa gayi i ri gayi ⁵³Tən da sunu akshi da jəbi maka dəvo təkna Yeso.⁵⁴Sukwakuyu bai, Yeso dlam rakan i patata i gadava yahudaucin, se datli dayin gəri darikshi i kunu gugyak dagai fak a pata i kunu ɗa mi nda daurau ma Ephraim. A ci dan mbasi na pakuraucin gəri i ri tunu. ⁵⁵Lakwtu ngumuri paska yahudaucin den gara dantau, ndawa gawa dayi nakshi i Urshalima lardu damba ngumuri gaɗa da viye aɗakshi.⁵⁶Akshi da tli maka Yeso, a rama i witakshi gayi lakwtu akshi darɗi a kunu wənduwa Səku, "Kwa tuman gəmo?" ma a ci a ni i ri ngumuri bai?" ⁵⁷Se marim pərristaucin na parrisaucin da bar izini i aɗak duk nən zəgana ri mi a kunu, da dina da rami dai nda jəbna a ci.

Chapter 12

¹Yuwan zidu damba ngumuri paska, Yeso da ni a Baitaniya, ri wara Lazarus mi Yeso tlatlau da kunu ndawa gamtak. ²Se akshi dlami ci masana ki adiwau Martha a təka barikshi be ta amman Lazarus ye gayi da kunu ndawa wara dan mbasu a miya tebur gu na Yeso. ³Se Marryamu da ni kwalba atirshan mi da dlam bəlan, da pe i aɗak zəger Yeso, nda tli saspeci zəger gəri na yaɗ aɗa gara; wənduwa gəd da ngənen gara na fan atirshan.⁴Yahuda Iskariyoti gayi da kunu pakuraucin gəri wara abar gəri da rami ci ma, ⁵"Dawun tam atirshan da dəbdau bai a dinari danamak kwan da ɓeri na dagwadau i ndak tliwa?" ⁶Su tuku a ci ramu ba gaɗa a ci a kəmu mugurum ndak tliwa bai ne, se gaɗa acu akər, laliter dagwdau a ami gəri an cu dabe da kəri du kunu.⁷Yeso da ramma, "Avinatu da jəbna be atu na atu gafa dabak ga. ⁸Kullum kwa dlaɓa na ndak tliwa a ri kun; amman kullum kwa dlaɓa na Iyu bai."⁹Se marim algi gawa ki yahudaucin da kimi labar ma Yeso a riwu; akshi da nai gaɗa Yeso bai amman da ki Lazarus wara Yeso tlatlu da mutu. ¹⁰Marim pərristaucin da nibki miya na akshi i aɗak Lazarus cam nda təkina a ci. ¹¹Gaɗa da dalasa gəri yahudaucin gawa dayinakshi da bar na jirewa i Yeso¹²Da tlanu ndawa gawa da nai i ri ngumuru, lakwtu akshi kəma ma Yeso a ye ni Urshalima, ¹³se akshi da tlaptai gabtak dəbino akshi dayi i wuta miya gəri a sukta wurakshi aramau ma, "Hosanna barka a ci nən wara aya ni i kunu dləgun Məgənyi; dəgəm Israila."¹⁴Yeso da bai mattikam kwara da mbasai adau ka ki mi nda tarnu, ¹⁵" Kwa kəma kalau bai mamu gamad zion; aiki, dəgəm kunu a ni, aɗa mattikam kwara."¹⁶Pakuraucin gəri da səkur sanutu su bai amman lakwtu Yeso a kunu kərmai gəri se akshi da tani jandau bal nda tarnu i aɗa gəri kuru nda dlam be tuku mak i a ci.¹⁷Se algu da ramma akshi aɗagayi na a ci sartu wara a ci dauru Lazarus da kunu auɗo da tlatlai na ci da kunu ndawa wara gamtak. ¹⁸Ci ye gaɗa sau ne algu da vire vəda dayi dautai miya gəri, gaɗa akshi kəmadu ma dlam zaddak be ka jandau. ¹⁹Se pərristaucin gu da rami i witakshi ma, "Aikina, kwa dəmu dlama be wambai, aika duniyau mak dəgəna a ci.²⁰Gusku na Girkaucin ɗagai wara a ye nya ri ngumuri gaɗa dlama nakwana. ²¹Sau dayi ri Filibus, wara virau da Baisada ki Galili da jaya ci da ramma, "jan ci lawan Yeso." ²²Filibus dayi da rami Andirawus; Anirawus na Filibus, dayi da rami Yeso.²³Yeso dan ngumikshi da ramikshi ma, "Lakwtu dlamin gara mi wən gə nən da dlamau kərmai . ²⁴Jirewa, jirewa na rame kun se ayawa alkama pa i ɗa damci atu adlapa na aɗa gara kasənu; amman in tirpən garan, a bar na ɗi gawa.²⁵Nən baci ntu aro gəri i kunu duniya tuku; a bukadu i kunu aro mi go dadigiri. ²⁶In nən ancu dlama wanan, to a ci da diga Iyu; gada ri wara na kunu, ri tunu ne ndak dlamanai wana cam. In nən tawanke dlama wana ga nən, Afək ga a gitliɓa na a ci.²⁷Gusku ankal ga tlan gara na rame kun tam? 'Afək a riwu da kunu lakwtu tuku amman gaɗa kasənu na deu lakwtu tuku. ²⁸Afək a dlama kərmai a dlugun ci, "Se wura dagai da vire da dəsku da ramma na dlam na kərmai kuru na sukuna kərmai gu wam." ²⁹Se cacpa algu wara dardi aɗa gayi na a ci da ramma na ngərən Kakasəku. Se ndawa jəgab da ramma, "Maleka ne dlam rama na a ci."³⁰Yeso dan ngumikshi da ramma, "Wuratuku de gada ga bai, amman gaɗa kun. ³¹Gusuku ne kagaltak duniya: Gususku ne ndaye wanaya garvakin duniya.³²Se nən Iyu, laktu wara dama na Iyu da duniya, na yuwa na tike i aɗa ga. ³³A ci ram sau gaɗa tatika zada mutu wara a ci aya dlamau.³⁴Se algu dan ngumikshi ma, "Ja kəmadu da kunu dumaya ma Məgəngyi aye dlapu go dadigiri. Ka rame ja na na ma, 'Nda suktu na wən ge nən a dəsku? wən gə nən tuku nin tai?" ³⁵Yeso daramikshi ma, payangu zam a dlapa na kun ki lakwtu rab a tlamina rakan lakwtu na payangu gaɗa da ayuwa da ta awayu kun bai nən ba ci rakan a kunu da ayuwa zəga ri a ci aya bai. ³⁶In kun na payan gu, a barina jire i kunu payanku gaɗa akshi a dlapanakshi kutli payangu." Yeso ram jandau tuku da yi da dəɓshin gəri da miyakshi.³⁷Duk na Yeso dlam gagənawa gawa arikshi amman akshi kurna bari jirewa i a ci. ³⁸Su tuku gaɗa təlam nabi Ishaya da bi da jəbkin gara wara ramma, "Məgəngyi wara bar jirewa i aɗa rama wa? Kuru a ci ne wara nda tatikau ami Məgəngyi?"³⁹Gaɗak sau akshi a bar jirewa bai, gaɗa nabi Ishaya zam ramma, ⁴⁰"A ci cim na dakshi, kuru a ci wuɗo na gəshakshi gaɗa kasən bin da akshi a lawandu na dakshi, kuru da sanutudu na gəshi da katai, da katai nakshi kuru dan ngatu nakshi."⁴¹Ishaya ramma jandau gaɗa a ci ike na kərmai Yeso a ci da rami ci. ⁴²Duk na kasau gawa da kunu garvaucin barna jirewa i Yeso amman gaɗa parisaucin akshi kurna tattkau i patata gaɗa kar yahudaucin da daptinakshi. ⁴³Akshi an cu githliɓ mi a vərayi da ri ndawa mi wara a vərayi da ri Səku.⁴⁴Yeso da gərnyi da ramikshi ma, "Nən wara bar jirewa na Iyu, barna jirewa na Iyu rugara bai amman na nən wara waneu Iyu cam. ⁴⁵Kuru ba ci lawangu ika na ba ci wanai ga.⁴⁶Na deu ka ki payan i kunu duniya gaɗa duk nən mi barda jirewa a dlaɓa i kunu ɗa ayuwa wambai, ⁴⁷In nən kəma na təlam ga amman kurna jəbau na dlame ci kagala bai, gaɗa na deu gaɗa dlama kagala i duniya bai, na deu gaɗa ra duniya.⁴⁸Nən wara kurna Iyu ke da kurna maraga na nən ɗagai wara a kagalata gəri, ramaga wara na ramau a kagala na a ci gafa tlayik duniya. ⁴⁹Gaɗa na ram da aɗa ga bai, amman Afək wara waneu Iyu, wara barda izini rama i aɗa be na rami na be naye ramau. ⁵⁰Nasgadu i ɗak izini gəri aro mi go dadigiri; sən ne be na ramo ka ki mi Afək rama, na rama tu."

Chapter 13

¹Sartu damba ngumuri ki yahudaucin, Yeso zəgadu i aɗak lakwtu gəri batan gara ki ivak duniya da yin gəri i ri Afək, aku ntutu nda gəri wara a kunu duniya tuku a ci ntutu akshi har i miya dadegiri. ²Na bai ləspər tənin ɗawudu i kunu gəshi Yahuda Iskariot wən Siman da barna Yeso.³A ci zəgadu iɗak barna be tawanke i kunu aikwak gəri kuru i aɗak a ci deu da ri Kakasəku zam a kalaktan gəri i ri Kakasəku. ⁴Se a ci da tli da ri tak masana aduwau da rənci na marim zanai gəri, se da mina arəyapu da twakshidu aku gəri. ⁵Se da pi am i kunu bi pi am da banji viya zəger pakuraucin gəri da tli saspau na miya aryapu wara takwse aku gəri.⁶A ci deu i ri Simon Bitrus, se Bitrus da rami ci ma, "Məgəngyi kaye viya zəger ga?" ⁷Yeso dan ngumi ci ma, "Be na dlamau tuku ka sanutu bai amman ka sanutu du da ku gəri." ⁸Bitrus da rami ci ma, "Wa ne ka viye zəger ga." Yeso da rami ci in na viye ci bin, ci na nuba bai da ri ga." ⁹Simon Bitrus da rami ci ma, "Məgəngyi ka viya zəger ga rugara bai amman na aikwak ga na aɗa cam."¹⁰Yeso da rami ci, "Nən wara gaviyak na paida dalma ci wambai se nda viye ci zəger gəri kuru, gaɗa a ci gaviyak; ci gaviyak amman tike bai. ¹¹Gaɗa Yeso zəgana nən wara a bar gəri, gaɗa sen ne da ramma, "Gəd kun bai gaviyak."¹²Sartu Yeso damina viya zəger shi se da ɗawuna marim zanai gəri dan mbashin gəri wam, da ramikshi ma, "Kwasgana be na dlami kun? ¹³Kwa daura ga maləm na Məgəngyi kuru kwa ramau kalkal, gaɗa Iyu kasənu. ¹⁴In de har Iyu Məgəngyi na maləm nin har na viyana zəger, kun ye kwa viya zəgər kamaca kun. ¹⁵Na bar di kun sanam gaɗa kun ye kwa dlam kasau¹⁶Jirew, jirew, na rami kun, mayim wənduwa a diki ba ci wənduwa gəri bai, ko mawanak daɗkina ba ci wənduwa gəri. ¹⁷In kwasgana su nin kun na barka in kwa dlaminakshin. ¹⁸Na ramatuku iɗa kun gəd bai, nasaga ndawa wara na chikɗu su tuku gaɗa kakkadu Səku da jəbki: ' Ba ci kiɗak borodi ga saktu na jigjiggəri iɗa ga.'¹⁹Na rame kun sau damba da wakati lakwtu wakata, kwa barna jirewa i aɗak Iyu ne. ²⁰Jirewa, jirewa, na rame kun, nən wara gənna nən mi na wanau, gənna Iyu kuru nən mi gənna Iyu, gənna nən mi wara waneu Iyu.²¹Sartu Yeso a ramu sau, a ci gajəktak i kun Nənuwa, a ci tatku da ramma, "Jirewa jirewa, na rami kun iɗak gayi da kuna kun a barna Iyu." ²²Pakuraucin gu da ki kamancu a jabtau a ci a rama na tai.²³Gayi da kunu pakuraucin gəri wara Yeso ntutu gadiginatak iɗa tebur gu da baka Yeso. ²⁴Simon Bitrus da viyki gadava pakuraucin gu da ramma, "A jayina a ci arama iɗa gaye." ²⁵Se pakurau da guɗtike wam i baka Yeso da rami ci ma, "Məgəngyi, biwu tai?"²⁶Se Yeso ndan ngumi ci ma, "A ci nən mi na dawa chile burodi na bari ci " se lakwtu a ci dawu burodi tunu da ba ri Yahuda wən Simon Iskarioti. ²⁷Se da ku burodi tunu, ləspər da tufi kunu gəri, se Yeso da rami ci ma, "Be kaye dlamau gu a dlandu kade"²⁸Gususku na nən wambai wara gadiginatak aɗa tebur zigau be wara dawu a ci da rami ci kasau bai. ²⁹Jəgab a tumangu ma ko gaɗa Yahuda na lalitar dagwda, Yeso da rami ci ma, "Amasana be wara wancu gaɗa ngumuri ko a ci da bar be dagai iɗak tliwa. ³⁰Aku Yahuda gənna borodu, dayin gəri vəda kade-kade sartu ye dəvid.³¹Lakwtu Yahuda jin gəri, Yeso da ramma, "Gususku wən gə nən a kunu kərmai, kuru Kakasəku ye a kunu kərmai i kunu gəri. ³²Kakasəku a kərmai ta na a ci i kun gəri tunu nən a kərmaita na a ci. ³³Mamau ngangamin na da gayi na kun, i kunu lakwtu wara gazau rab, kwa ye maka ga, ka ki mi na rami yahudaucin, "Ri wara na ya akshi a dəmu nya bai, gusku ye, Na rami sau i kun.³⁴Na bari kun kararak dumaya, i aɗak kwa ntuti kamancha kun, ka ki nan ntutu kun, kun ye an ntuta kamanchu kun. ³⁵Da sau tike a zəgedu kun pakuraucin ga in kun na ntu kamancha kun.³⁶Simon Bitrus da rami ci ma, "Məgəngyi kaye rawan?" Yeso dan ngumi ci, "Ri wara na ya, ka dəmu dəgau bai dəgo, amman ka dəgadu da kau." ³⁷Bitrus da rami ci ma, "Məgənyi dawun tam na dəmu dəga ci bai gususku? Na bar na aro ga gaɗa ci" ³⁸Yeso ndan ngumi ci ma, "Ka barna aro ci gaɗa ganai? Jirewa, jirewa na rame ci gaskam a dlam kwarya bai se ka dlam gamdaya ziger kwan.

Chapter 14

¹"kwa tlatla gəsha kun bai. Kwa bar na jirewa na Səku; kwa bara nai jirewa cam. ²I kunu wənduwa Afək gu na səsasin gawa; in da kasən be da na ramdi kun, gaɗa na ya na dal mi kun rai. ³In na jən na dal mi kun rai nin na ni wam na gən na i kun iri ga gada ri na kunu kun ye kwatlaɓi⁴Kwas gana dəvo ri wara naya." ⁵Toma da rami Yeso ma, "Məgəngyi jasga ri wara kaya bai; ja ziga dəvo na na?" ⁶Yeso da rami ci ma, "Iyu ne dəvo, na jirewa, kuru na aro; na nən ani ri Afək gu bai se da ri ga. ⁷Da kwas gana Iyu nən da kwa zəgina Afək ga cam; da da gusku kwasgana a ci. kuru kweka na a ci."⁸Filibus da rami Yeso ma, "Məgəngyi a tatika ja Afək gu, sən a ba ci na ja." ⁹Yeso da rami ci ma, Na dlaɓu ada gayi na kun gusku bai amman zam kwazga Iyu bai Fililibus? Duk nən mi ika na Iyu, I ka na Afək, a dlama na na, ka ramma, "A tatiki ja Afək gu'?¹⁰Ka bar jirewa bai iɗak Iyu na kunu Afək gu, Afək gu ye a kunu ga? Təlamin wara na rame kun, na rame kun ne ba da kunu kərmai ga bai amman Afək wara a kunu ga ne a dlama wana tuku. ¹¹A barna jirewa i ɗak Iyu na kunu Afək, kuru Afək gu ye a kunu ga; bi ye a barina jirewa i wanau na aɗakshi.¹²Jirewa, jirewa, na rame kun, nən wara barda jirewa a dəmu na dlama wana tuku har a dəmuna dlamau da ri mi na kasau gaɗa na yanga iri Afək gu. ¹³Be tawanke kwa jayin i kunu dləgun ga na dlama du i kun gaɗa da dlam kərmai i Afək be tawanke i kunu dləgun ga na dlama du.¹⁵In kwan ntutu na Iyu a jəbina dumaya ga. ¹⁶Na dlam magita i Afək ga se da bari kun ba ci impe gəsha kun wam gaɗa dlaɓi na kun go dadigiri. ¹⁷Nənuwa jirewa. Duniyau a gəni gəri bai gaɗa atu a dəmo lawan gəri bai bale da ziga ci. Amman kun, kwasgana a ci, gaɗa dlaɓu na kuk kuru a dlaɓa na kun.¹⁸Naiva kun rukun bai; Na kalaktai ga wam i ri kun. ¹⁹Na gagishin lakwtu rab, duniyau aye lawanga wambai, amman kun kwa lawan ga gaɗa Iyu na dlaɓa, kun ye kwa dlaɓu. ²⁰I gafa tunu, kwa zəgidu iɗa Iyu na kunu Afək gu, kun kwa kunu ga Iye na kuna kun.²¹Nən wara na dumaya kuru a jəbakshi, a ci ne nən ba ci ntu ga kuru ba ci ntu Afək ga a ntuta na a ci Iyu na ntuta na a ci na takəna aɗa ga i a ci." ²²Juda (amman Iskarioti bai ) da rami Yeso ma, "Məgəngyi da wən tam ka ye tatikəna aɗa ci i ja amman na duniya bai?"²³Yeso ndan ngumi ci ma, "Nən ba ci ntu ga tawanke a jəbana təlamga, Afək ga ntuta na a ci, kuru ja ni ri gəri ja dlama na wənduwa ja na a ci. ²⁴Nən mi wara an cu bai a dəmu jəba təlalimmin ga bai. Təlam wara kwa kumau dari ga bai amman da ri Afək wara waneu Iyu.²⁵Na rami jandu tuku i kun i lakwtu wara na dagai na kun. ²⁶Amman ba ci impi gəsha Nənuwa mi go aibu, wara Afək gu a ye wanayu i kunu dləgun ga a gugzadi kun be tawanke, kuru a tana dikun be na rame kun wa ci. ²⁷Nai vidu kun salama ga, na bardi ci salama gu, Na ba ri kun ka ki mi duniya a baru bai, kwai va gəsha kun da dameti kun bai, kwa dlama kalau bai.²⁸Kwa kəmau na rami kun ma, "Na yanga kuru na katayin ga wam i ri kun.' kwan ntutu na Iyu nin kwa dlama na pərdai gɗa na yanga i ri Afək gu rima na Iyu. ²⁹Gusku na rama dikun damba da waka ti lakwtu kwa barna jirewa. ³⁰Na dlam rama gawa wambai na kun gaɗa garvak duniya tuku atika ni. A ci na awayau bai ida ga, ³¹amman gaɗa duniya da zəgi i aɗa na ntutu Afək gu, na dlamau ka ki mi wara Afək gu dawi Iyu. Wa tla. wayi na wa da ri tuku."

Chapter 15

¹ I ne am inabi ki jirewa,afikga nai aci ne baci kamgu. ²A sika na gapta tawanke da kun ga mi a bar ɗi bai, kuru a salamta na gapta tawanke mi bari ɗi gaɗa da bar ɗi gawa.³Kun da vi nakun gaɗ labar wara na ramdikun. ⁴A dlaɓina i kun ga 'yu ye na dlaɓi i kuna kun kaki miwara gapta a dumu bar ɗi aɗagara bai a tika guvu wakau, kun ye kwa dumugu bai sai kwa dlaɓu i kunuga.⁵'yu ne guvu wakau, kun gaptatingu, nən wara dlaɓu i kunga nən i ke na kunugəri a bar na ɗi gawa.Gaɗa in na 'yu bin kwa dumu dlam be bai. ⁶In towable dlaɓu a kunugan bin,nda vurka na aci kaki gapta waka, da wuɗingəri nda cacpi na gaptau i ɗa gayi nda pudu i kun aka nda bakinakshi. ⁷In kwa dlaɓu a kunu gan maragaye a kuna kun a jayina be kwan cu nda dlama di kun.⁸Nda dlamna kərmai i afik ga i kun tuku, gaɗa kwa bar ɗi gawa kuru tatikidu kun pukuraucinga. ⁹kaki miwara fikgu ntutu 'yu i ye na intutuna kun a dlaɓina i kun intuga.¹⁰In har kwa jib na dumaya ga nən kwa dlaɓa a kun intuga, kaki mi na jibna dumaya afikga i kun intugəri. ¹¹Na ramekun jandau tuku gaɗa perɗai ga da dlaɓi i kuna kun,gaɗa perɗi kun ye da jibungara.¹²sutuku dumayaga,kwa intuci tika kunkaki mi na intutu kun. ¹³Na intau mi da rimi su bai,nən da taɗina arro gəri gaɗa mangaucingəri.¹⁴kun mangaucin ga in kwa dlam be tuku wara na barikun dumayan. ¹⁵ Na ɗaura kun ma mamu wənduwa wam bai ,gaɗa mayim munduwa ziga be wara baci wənduwa a dlamau bai, na ɗauri kun mangitau gaɗa duk be na kimau da ri afikga na ramadikun.¹⁶kwa cik ɗa yin kun bai,amman na cikɗina kun, na mina kun gaɗa kwa bar ɗi, ɗikun kuru ɗikun a dlaɓa sutku kasunu, be tawanke kwa jayu i kun dlgunganən, aci a bar dikun. ¹⁷Jandau na ramikun gaɗa kwa intuci aɗakun.¹⁸In duniya kurna kun nən, a zigina du kurna 'yu bamba da kurkun.

²⁰ A tanina tlam mi wara na rame kun,mayum wənduwa a rumu baci munduwa gəri bai,in akshi bara ni bone nən kun a barikun bone, in har akshi jib na tlamgun kun ye a jiba na kukun.²¹Akshi a dlamekun jandu giɗ gaɗa dlugun ga, gaɗa akshi ziga aci babu wanai ga bai.²²In da in da na dina na ramikshi bi nən da aksggghi na aipu bai amman, gususku kasau, akshi na be da rami i aɗak aipapin shi bai.²³Nən mi kuru 'yu ,kurna afikga cam. ²⁴In da na dlama wana tuku bən,da na nən wam bai a dumu da dlami da gadavakshi da akshi na aipu bai amman gususku akshi i kadu amman gaɗ nda kurna 'yu na afikga.²⁵Amman jandu tuku mak gaɗa nda jibki tlam wara nda tarnu i kun dumayakshi. Akshi kurna 'yu go pirtək²⁶sartu ba ci impi gəshj wara nda ji wanagu da ri afik gu wato Nənwa jirewa wara a virrai da ri Afik, den aci a rama be i ɗaga.

Chapter 16

¹"Na ramikun jandau i kun gaɗa kwa vuga bai. ²Nda ɗina kun kun susu cacpa yahudaucin amman lockwtu ani mi wara duk nən wara təku kun nən a tuman gu ka aci dlam na wana sadaka i səku.³Akshi a dlama jandau gaɗa akshi ziga afikgu bai ko 'yu. ⁴Na ramekun jandau i kun gaɗa locwtu dlamin gara, kwa tana du iɗak na ramdikun, na ramikun bai da kaɗe i ɗak sau locwtu na ɗagayi na kun.⁵Amman gususku na yanga i ri gdəri baci wanaiga: amman na nən bai wara jaya 'yu da kuna kun, kaye rawan?. ⁶Amman gaɗa na ramdikun jandaudlimidgəshi niyi na kun. ⁷Amman na ramdikun jirewa; a dlamangara blan i kun nayinga gaɗa in har na jibin baci kakta gəshu ani bai i ri kun , amman in na jingan na wane dikunn aci.⁸Locwtu aci den, babu kakta gəshiu a tatika du i duniya, gambasak bai i ɗak aipu na aɗak adalta, na aɗak kagala. ⁹a ɗak aipu gaɗa akshi bar jirewa bai i 'yu.¹⁰i ɗak adalta kuwa gaɗa nayanga iri afik, kuru kwa ye lawanga wam bai.¹¹I ɗak kagala kwa gaɗa baci garvak duniya tiku nda kalaktana aci.¹²'yu na be gawa nan cu ramekun,amman kwa dima sanutau bai digo. ¹³Amman aci baci Nənwa jirewa den aci a cirupta na kun mak i kun jirewa gaɗa aci aye rama da aɗagəri bai, amman a ye rama be aci kimau kuru a ramadikun be miwara aya ni. ¹⁴Aci aye dlama kərmai gaɗa aci a mayu da kun be kanai da rami kun atu.¹⁵Be tawanke mi afikgu na atu kanai gaɗa kasən na ramma Ndənwau aye mayu da kun be ka aci da rami kun. ¹⁶ i kun lockwtu rab ɗagai kwa ye lawan ga wambai daku sunu na lockwtu rab wam kwa lawan na 'yu.¹⁷Sai jigab da kun pukuraucingəri da rami kamancawaɗshi ma,"dugo su be tawan aci a ramewa; ilockwtu rab ɗagai kwa lawan ga bai daku na lockwtu rab wam kwa lawan na 'yu kuru gaɗa nayan ga i ri afik?.¹⁸sai akshi da ramma,"su zada be tawan mi aci a rammau i kun lockwtu rab ɗagai? wa ziga be aci a rama aɗau bai".¹⁹Yeso ika kabe akshi aye jaya gəri sai aci da ramikshi,"sutuku ne be kwa jaya tika kun gaɗa na ramikun sau ma lockwtu rab kwa ye lawan ga bai kuru da kugu i kun lockwtu rab wan kwa lawan na'yu?.²⁰Jirewa jirewa na rame kun kwa ye dlama aɗan na tufe jikyayi, amman duniya a dlam pərɗai kwa dlama na kun na ayuwa gəshi rankata amman dlimud arro kun a mustangara i arawai gəshi. ²¹lockwtu ama a kun ɗin atu a kun ayuwa gəshi gaɗa lockwtu gara den gara, amman aku atu 'yauna matkam gun sai atu da tuwayu na ayuwa gəshi na bone mi atu sau sai atu da jib pərɗai gaɗa'yau na nən i kun duniya.²²Gususku kun na ayuwa gəshi, amman kwa lawan na'yu wam. Kwa dlamana arawai gəshi kuru na nən wara bata bai da gumbi na perɗai kun da ri kun ²³I gafau tunu kwa ye jayaga be wam bai, jirewa jirewa na rame kun in kwa jayi be tawanke dari afik i kun dlugun ga ndən a bar di kun. ²⁴Har gususku tuku kwa jayu be wan bai da kun dlugun ga, a jayina kwa gəndu gaɗa pereɗai kun da jibki.²⁵Na rame kun jjandau tuku gwid i kun gagənawa amman lockwtu ani wara na dlame kun rama da kun gagənawa wambai, amman na parakta na aɗa kun na ramau i dɗak afik ga.²⁶Gafau tunu kwa ya jayau da kun dlugun ga kuru na ramijkun naye magita da ri afik gaɗa kun. ²⁷Gaɗa afik gu intutu kun,gaɗa kun ye kwa intutu na 'yu kwa barda jirewa i ɗak nadew da ri afik gu. ²⁸Na dew da ri afik na nai i kun duniya zam nai vu na duniya na yan ga iri afik".²⁹Pukuraucin gu da ramma," aiki ka rama parak ka paida na gagənawa wam bai. ³⁰Gususku ja zigadu ka ziga na be tawanke kuru kan cu nən wambai da dlamici jaya, gaɗa sau ja barda ci jirewa aɗa ka dew dari kakasəku."v 31 Yeso da ngumikshi ma,"gususku kwa bar na jirewa?.|v 32 Aiki na lockwtu batangara awo har zaden gara səram, ndaya waya na kun, tike dayingəri wənduwa gəri kwai vu na 'yu ruga,amman'yu ruga bai gaɗa Afikga aɗa gayi na'yu.³³Na ramdikun jandau gaɗakwa dla ɓi na salam i kun ga i kun duniya kun na tlatli ankal amman a dlamina awayau na bai na tana awayu duniya!.

Chapter 17

¹Aku Yeso ram jandau; da sukti aɗa gəri dəsku da rammaya, "Afək lakwtu den gara a dlam kərmai i wən ci gaɗa wən ci ye da dlami ci kərmai. ²Ka ki mi ka ba ri ci kərmai i aɗak tliwi təka mak gaɗa a ci da bari aro mi go dadigiri i nən tawanke wara ka bari ci.³Su tuku aro mi go dadigiri: i aɗak akshi zəgana ci, ci ne Kakasəku mula wara ba ci wanai Yeso Məgəngyi. ⁴Na saksakti na ci i duniya, na damina wana wara ka baranai na dlami. ⁵Gususku Afək, a saksaktina Iyu na ci na saksakta wara Iyu na atu da ri ci tən damba nda dlam duniya.⁶Na tatəki na dləgun ci i ndawa wara ka baranai akshi i kunu duniya. Akshi ki ci kuru ka bar da nai akshi kuru jəbna təlam ci. ⁷Gusku kasau akshi zəgadu be tawanke wara ka bara nai vəre da ri ci. ⁸Gaɗa na bardikshi təlamin tuku wara ka bara akshi zəgadu na deu da ri ci kuru barna jirewa i aɗak ka wanai Iyu nin ci.⁹Na dlamikshi magita. Na dlamu magita i duniyabu bai amman i ndawa wara ka bara gada akshi ki ci. ¹⁰Be tawanke ka nin, ki ci ye kanai nda dlam da kərmai i kunakshi. ¹¹Iyu na kunu duniya wambai, amman ndangu a kunu duniya, Na yanga i ri ci. Mula Afək a jəbna akshi i kunu dləgun ci wara ka bara nai gaɗa akshi da dliɓnakshi gayi ka ki mi wara wa gayi.¹²Lakwtu na ɗa gayi na akshi na jəbnakshi i kunu dləgun ci wara ka baranai; Nan pana ankal ga, i aɗakshi na nən gayi da kunakshi mi dlimtu bai, se dai wən gadlimtak, gaɗa be nda tarnu i kunu Kakkadu Səku da jəbki. ¹³Gusku kasau; na ni ri ci amman na ramau jandau i kunu duniya gaɗa na be na pərdi ga ganiyak i kunakshi. ¹⁴Na bar dikshi təlam ci amman duniya kurna akshi gaɗa akshi ki duniya bai ka ki mi wara Iyu ye ki duniya bai.¹⁵Na jayi ci bai gaɗa kaminakshi da duniyau amman gaɗa ka daptinaklshi dari gabshu. ¹⁶Akshi ki duniya bai ka ki Iyu ki duniya bai. ¹⁷A jibnakshi i baka i kun jirewa; təlam ci a tune jirewa.¹⁸Ka ki mi waneu Iyu i kunu duniya akshi ye na wanayakshi i kunu duniya. ¹⁹Gaɗa akshi na barna aɗa ga i kun gaɗa akshi ke da bar na aɗakshi i kun i kunu jirewa.²⁰Na dlam magita iɗakshi rukshi bai har na ndawa wara a bari jirewa i kunu dləgun ga dari təlam shi ²¹gaɗa akshi gəd da dlam nakshi gayi, ka ki ci Afək, ka kunu ga, Iyu ke na kuna ci na dlam magita gaɗa akshi ye da dlaɓi i kuna wa gaɗa duniya da bar jirewa i aɗak ka waneu i Iyu.²²Kərmai wara ka bara na bardikshi gaɗa akshi da dlaɓi gayi ka ki wa gayi. ²³Iyu na kunakshi, ci ka kunu ga gaɗa dani nakshi i kunu nəbka gaɗa duniya da zige ka waneu Iyu kuru ka ntutu na akshi ka ki kan ntutu Iyu.²⁴Afək, nan cu ndawa wara ka baranai da dlaɓi ri wara na kunu gaɗa akshi da ki kərmai ga wara ka bara gaɗa ka ntutu na Iyu tən damba dlamak duniya.²⁵Afək ba ci adalta, duniya zəga ci bai amman nasgana ci. Amman jandau zəgadu aɗak ka waneu Iyu. ²⁶Na dlama na dləgun ci gasgayak i kunakshi na dlamadu gasgayak gaɗa ntu wara ka ntuta da dlaɓi i kunakshi Iyu ke na dlaɓi i kunakshi.

Chapter 18

¹Aku Yeso ram təlam tuku, dayin gəri na pakuraucin gəri i baka dudapiya ki kidrin, ri wara na gadina da təfingəri na pakuraucin gəri. ²Yahuda, wara aya bar gəri, zəgana riwu, gaɗa Yeso dlamən aye riwu na pakuraucin gəri. ³Se Yahuda cam danai i jimpi askarabaucin na nda aɗa garvaucin jəgab dari dəgəm pərrisaucin na parrisaucin, dayi ri tunu na aci-balbal, na pətəla, na karekzha.⁴Se Yeso, wara zəgana bi tuku mak wara aye wakata na a ci deu kəma da jayakshi, "Kwa maka gaye?" ⁵Akshi dan ngumi ci ma, "Yeso ki Nazariya" Yeso da ramikshi, "Iyu ne" Yahuda ba ci bari gəri ye dardi aɗa gayi na askarabaucin gu.⁶A ci ramikshi ma, "Iyu ne" da 'yuwi təkakshi da kau da dagaminakshi i ɗa. ⁷Zam a ci da jayakshi wam, "Kwa maka gaye" zam akshi da ramma ya, "Yeso ki Nazariya."Yeso dan ngumi ma, "Na rami kun iɗa Iyu ne; in kwa maka ga nin, aivina dan gu da yinakshi." ⁹Su tuku gaɗa nda jəbki tilam mi a ci ramu ma, "Da kunu ndawa wara ka bara gətak na nən mi wara dayu bai."¹⁰Se Siman Bitrus, wara na kasakar da 'yiwi, dayi na karam i mayin wənduwa marim pərrist gu ndak jina aguɗ gəri ki mata. Dləgun mayim wənduwau ma Malchus. ¹¹Yeso da rami Bitrus ma, "A kalaktina kasakar cu i kunu saka gara. Na sau da kunu bik sa wara Afək ga bara gu bai?"¹²Se jimbi askarabaucin gu na marmamin shi na nda aɗa garva Yahudaucin, da jəbi Yeso da takwsina a ci. ¹³Dayi na a ci səkur i Annas gaɗa a ci saurak Kayafas wara marim pərrist ki aman tunu. ¹⁴Kayafas a ci ne baci bar shawar i yahudaucin i ɗa a dlaman gara bəlan nən gayi damti i sirən ndawa gawa.¹⁵Siman Bitrus da dəgi Yeso, se pakura gayi cam, kane marim pərrist gu zəgana pakurau. Da təfin gəri iɗa gayi na Yeso i kunu səsau wuda rama ki marim pərrist gu. ¹⁶Amman Bitrus darɗi a miyak səsau da vəda, se pakura wara dasgaya da dari marim pərrist dayi vəda da dlam rama na ama mi tsirita miyak səsau gu nda dawi na Bitrus i kwa kunu.¹⁷Se wunya mi wənduwa mi tsirita miyak səsau gu da ra mi Bitrus ma, "Ci gayi da kunu pakuraucin na nangu bai?" A ci da rami ma, "Iyu bai." ¹⁸Mamu wənduwa na nda aɗa garvau darɗi i ri tunu, akshi fətina aka a yau gaɗa lakwtu mama, Bitrus ye darɗi a rikshi a ɗəmu təka gəri¹⁹Se marim pərrist da jayi Yeso i aɗak pakuraucin gəri na gugza gəri. ²⁰Yeso dan ngumi ci ma, "Na dlam rama da dəɓsa bai i kunu duniya na dlam gugza i kunu səsau cacpa na ri magita yahudaucin a cacpa go be na ramu da dəɓsa. ²¹Kwa jaya ga gaɗa gəmo? A jayina ndawa wara kəma be na ramu. Ndan gu zəgana be na ramu."²²Lakwtu Yeso ram kasən tunu, gayi da kunu nda aɗa garva dayina kəma I yeso da rami ma, "Kautau da miya marim pərrist gu ka sunu?" ²³Yeso dan ngumi ci ma, "In na ram kalkal binin a tatəka ri wara na ram begu amman in kalkal nin, dawuntam ka kəma Iyu?" ²⁴Se Annas da jimbili na a ci da takwsa i ri Kayafas marim pərristaucin.²⁵Siman Bitrus darɗi a ɗəmu təka gəri, se ndawa da rami ci ma, "Ci gayi da kunu pakuraucin gəri bai?" A ci da dlam dikshi gamɗaya da ramma, "Iyu bai." ²⁶Gayi da kunu mamu wənduwa marim pərrist gu yagana nən mi wara Bitrus karmu aguəɗ gu da ramma, "Ne ka ci bai i kunu gadəra na a ci?" ²⁷Bitrus da dlam na gamɗayau ma kwan, se gaskam da kwaryi.²⁸Se akshi da jina Yeso dari Kayafas i nye halkwata gwamnati. Lakwtu ke da tlanu bai, se akshi da kurna təfa gaɗa kar akshi da dlama aipu gaɗa ngumuri. ²⁹Se Pulatus da yi rikshi i vəɗa da ramikshi ma, "Kwa dena aipabin tawan i aɗak nən tuku?" ³⁰Akshi dan ngumi ci ma, "In nən təku ba ci wana gabshu bin, da jabara ci i ci bai."³¹Bulatus da ramikshi ma, "Ami na ci kun na aɗa kun kwayi kwa dlami ci kagala da dəvo dumaya kun." Yahudaucin da rami ci ma, "A ri ja kalkal bai ja dawo nən i mutu." ³²Akshi ram kasau gada təlam Yeso da təbki, i aɗa be wara a ci ramu da tatəki dəvo wara a ci aya mutu.³³Se Bulatus da tifi i helkwata gwamnatu wam da dauri Yeso da rami ci ma, "Ci dəgəm yahudaucin?" ³⁴Yeso da rami ci ma, "Ka ramau i aɗa ci ko ndawa ɗagai ne rami ci be iɗa ga?" ³⁵Bulatus da rami ci ma, "Iyu ba yahude bai, i bi? Nda ci na marim pərristaucin bari cin akshi I iyu; ka dlam tam?"³⁶Yeso dan ngumikshi ma, "Garva ga ki duniya tuku bai in da garva ga da kunu duniya tukun da mamu wənduwa ga a dlama tliri gaɗa da bara Iyu i yahudaucin bai. ³⁷Bulatus da rami ci ma, "Cu ci dəgəm bi?" Yeso da rami ci ma, "Ka ramdu ma Iyu dəgəm. Gaɗa sune nda yuwa Iyu, kuru gadak su ne na deu i kunu duniya gaɗa bar saida i jirewa, Tike wara ki kunu jirewa a kəmu na wura ga."³⁸Bulatus da rami ci ma, "Jirewau nin tam?" lakwtu a ci ram su tunu dayin gəri i vəda yahudancin gu da ramikshiu ma, "Na ba aipu bai na nangu. ³⁹Amman kun na kiladu kun i aɗak na tadi kun nən gayi gafa ngumuri gaɗa ka sunu kwan cu na tadi kun dəgəm yahudaucin bi?" ⁴⁰Se akshi nda sukci wurakshi na awayau da rama, "Nangu bai amman Barabas, Barabas kuwa baci kabat ndawa.

Chapter 19

¹Se Bilatus nda jəbna Yeso nda dlamau ngurutu. ²Askarabaucin gu nda yayəɗi ci kwabshi jijəm. Akshi da dawi i aɗa gəri nda tadi ci marim zannai. ³Akshi da nai i kəma gəri da ramma, "Alanguburo dəgəm yahudaucin!" se akshi nda za ji ci na amik shi.⁴Se Bilatus dayi vəda i rikshi wam da ramikshi ma, "Aikina, na ni na a ci i kun i vəda gaɗa kwazigi i aɗak Iyu na ba aipu gəri bai." ⁵Yeso da vəre vəda na aryapuk jijəm a aɗa gəri a kunu marim zanai, Bilatus da ramikshi ma, "Iakina, so tai warau!" ⁶Lakwtu wara marim pərristaucin na nda garva ika Yeso tunu, akshi da sukti wuraskshi dəsku da ramma, "Nda dliga na a ci" nda dliga na a ci" Bilatus da ramikshi ma, "Ami na ci kun na aɗa kun kwayi kwa dli ga ci i kaya na ba aipu wambai dari gəri."⁷Yahudaucin gu ndan ngumi ci ma, "Ja na dumaya, dumaya rama ma ndak təki na a ci gaɗa a ci ma aɗa gəri matkam Səku." ⁸Lakwtu Bilatus kəma rama tuku tunu se kalau da jəb na a ci, ⁹da tufin gəri wənduwa gwamnati wam da rami Yeso ma, "Ci ka vəreu da rawan?" Amman Yeso ka ta di ci bai.¹⁰Se Bilatus dan ngumi ci ma, "Ka dlama ni rama bai? kasgabai Iyu na awayai taɗaci na awayu dliga ci?" ¹¹Yeso dan ngumi ci ma, "Ci na awayau be wam bai i aɗa ga, se dai ko be wara nda bare ci da dəsku, gaɗa kasənu ba ci bar ga nai i ci na marim aipu."¹²Lakwtu kima kasənu, Bilatus da maki taɗi na a ci, amman yahudaucin da ndokta na wura marim da ramma, "In ka tadi na nangun, kwa manga wambai na Kaisar: Nən tawanke dlamna aɗa gəri dəgəm nin a gubta na Kaisar." ¹³Lakwtu Bilatus kəma tilam tuku tunu da jina Yeso i vəda ndan mbasən gəri i aɗa gwajere kagalata i kunu səsau dagai mi da daurau da miya Ibraniyawa ma "Gabbatha"¹⁴Gusku lakwtu dlama sapare ngumuri sa aɗa dan tuna awa zidu, Bilatus da rami yahudaucin ma, "Aikina sotai dəgəm kun!" ¹⁵Akshi da dlam kurwa maya, "Nda da na a ci nda da na a ci; nda dliga na a ci!" Bilatus da ramikshi ma, "Na dligina dəgəm kun gu?" Marim pərristaucin dan ngumi ma ja na dəgəm bai se Kaisar." ¹⁶Se Bilatus da barikshi Yeso gaɗa dayi da dligidu.¹⁷Se akshi da mina Yeso, daiyi nakshi vəda, a kakəra ɗəm dligau iɗa gəri i ri ɗagai wara da daurau ma, "Ri kwankwayak" wara da miya Ibraniyawa ma Golgota. ¹⁸Akshi da dligina Yeso i ri tunu na ndawa shirin tawanke da palla gəri na Yeso a gadava.¹⁹Bilatus nda dlam taran tatəka gənawa ndan puɗu aɗa ɗəm dligau i ri tunu nda tarna ma, YESO KI NAZARET, DƏGƏM YAHUDAUCIN. ²⁰Nda wa gawa da kunu yahudaucin karam tu taran tunu gaɗa ri da dligi Yeso gu a dantau na marim ɗa. Nda dlan tarangu da miya Ibraniyawa, na Latin na miya Grika.²¹Se marim pərristaucin ki yahudaucin da rami Bilatus ma, ka tarna bai ma "Dəgəm yahudaucin" Amman a tarni ma, "Na nangu ma, "Iyu ne dəgəm yahudaucin." ²²Bilatus dan ngumi ci ma, be na tarnu na tarnu du."²³Aku askarabaucin gu ɗigəna Yeso, akshi da mina kachum gəri da ɓəridu kurakkurak fudu i gadavakshi, kuru na zani gəri. zanigəru nda chakatu na ngirazan getak har iya dəsku. ²⁴Se akshi da rami təkakshi ma, "Wa dlimpiya su bai amman wa dlama bama i aɗau nən tadun kəri." Su tuku wakatu gaɗa be jəbki be nda tarnu i kunu rama Səku maya, "Akshi ɓərina kachum ga i gadavakshi kuru da dlam bama i aɗa kare gu" su tuku be askarabaucin gu dlamu."²⁵Da palla da dligi Yeso ndarɗin mi gəri na yagana mi gəri Marryamu ama Kilopas na Marryamu Magadakiya. ²⁶Lakwtu Yeso ike mi gəri na pakuraucin gəri wara a ci ntutu darɗi a dantau tunu a ci da rami miwu ma, "Ama səna wənkəm!" ²⁷Da rami pakuraucin gu ye ma, Səna mi kun!" Tun da lakwtu tunu pakuraucin gu da mina atu i wənduwa gəri.²⁸Aku sau, Yeso zigadu i aɗak be tawanke na bai damun gara, ka ki mi be da tarnu i kunu kakkadu Səku jəbkin gara Yeso da ramma, "Na kəmu giji." ²⁹Na bi pi am dagai a riwu kunu na am mi ga zhumak, se akshi da dawi soso i aɗau da dligi miya zawa da divari ci miya gəri i dəsku. ³⁰Lakwtu Yeso tamba am gazhumak gu tunu da ramma, "Da mingara" Nda tidi aɗa gəri i diɗa da barna aro gəri.³¹Se yahudaucin gaɗa sartu sapara guvu a dlapa bai da dliga i aɗak ɗəm dligau gafa ngumuri (gaɗa gafa ngumuri tungu na martapa rankata) akshi da jayi Bilatus i da akshi da daktlina ziger shi da wurtai na akshi. ³²Se askarabaucin gu da nai daktli zəger nən ki səkur na ki ma shirin da dligagshi na Yeso aɗa gayi. ³³Lakwtu akshi deu i ri Yeso se akshi daki na bai mutun gəri saram akshi kitli zəger gəri bai.³⁴Duk, na kasənu gayi da kunu askarabaucin gu da zagima ci na ngas da ara gəri, se dədəm na am da pai. ³⁵Ba ci lawan gu da ramma, jirewa, be a ci ramgu jire. A ci zigadu be a ci ramgu jire gaɗa ci ye ka bar jirewa.³⁶Jandau tuku gəd wakatu gaɗa da jibki na be nda tarnu i kunu kakadi Səku, "Na getak da kunu awuk gəri nda kitli bai." ³⁷Zama, kakkadu Səku gayi rama ma, "Akshi ye a lawan gəri nən mi akshi zagamu na ngas.³⁸Aku jandau Yusufu Arimatiya, tən a ci pukuru Yeso. (amman da ɗəbsa gaɗa kalu yahudaucin) nda nai da jayi Bilatus ko nda bar di ci guvu Yeso. Bilatus da bar di ci i zini, se Yusufu da nai da mina guvu. ³⁹Nikodamus cam da nai, a ci mi wara da səkur ndeu i ri Yeso dəvid. A ci dena am viya guvu da nibka na atrishan dan tu na lita danamak.⁴⁰Se akshi da mi na guvu Yeso da yaydiɗu i kunu lakapani da bak ka ki mi kiladu yahudaucin a dabak guvavin. ⁴¹A dantau na ri wara nda dliga cu na gadina; i kunu gadinau na vək dabak karara wara ngalte nda dabgə nən bai i kunu. ⁴²Gaɗa gafu gu sapare yahudaucin so ye ri auɗo a dantau na akshi da dabgəna Yeso i kunu.

Chapter 20

¹I kunu yuwan səkur na yuwan gayi ki magi, lakwtu dagu dlibin dlibin, Marryamu Magdaliya dayi ri auɗo se atu da ki nda jəmbuluna gugyak wara da chimu miya auɗo gu. ²Se atu da rawi ri Simon Bitrus na pakura wara Yeso ntutu atu da ramikshi ma, "Nda ma na Məgəngyi da kunu auɗo gu kuru jasga ri wara nda jina a ci bai."³Se Bitrus na pakuraucin da vəre vəda akshi dayi ri auɗo gu. ⁴Akshi mak rawau iɗa gayi; amman pakurau rawan gəri da wurmi na Bitrus dayin gəri i ri auɗogu da wurmina Bitrus. ⁵A ci ɗidki kunu se da ki lakapan dabak gu dan payi a baka amman aci təfi kunu bai.⁶Simon Bitrus se da nai da ku gəri da təfin gəri i kunu auɗo gu a ci da kina lakapanu dampayi a baka ariwu. ⁷Na kare wara da lalpi aɗa gəri na atu, a dagayi na kachum gu bai amman da yayɗa na atu rugara.⁸Se pakuraucin wara wurmin gəri i nya iri auɗo cam; da təfi daki da bar jirewa. ⁹Se da kau da zəgi be da rami kakkadi ma a ci a ya tliyin gəri da mutu. ¹⁰Se pakuraucin gu da ka ci nakshi wənduwa wam.¹¹Amman Marryamu dardi a vəda a təka aɗan a kəma auɗo gu, a kunu aɗan se da guɗki, da ɗidki kunu audo gu. ¹²Se atu da ki Malekaucin shirin a kunu kare na arawai dan mbasu gayi da palla aɗa gayi da palla zəgər i ri wara ndanpa guvu Yeso. ¹³Akshi da rami tu ma, "Ama ka ɗanu gumo?" atu da ramikshi ma, gaɗa nda mana Məgəngyi ga, Nasga ri wara akshi impa a ci bai."¹⁴Lakwtu atu ram su tunu, se atu da pi mi i baka se atu da ki Yeso darɗi a riwu, amman atu yakkintu bai ma Yeso. ¹⁵Yeso da ramitu ma, "Ama ka ɗanu gəmo? ka maka gaye? atu a tuman gu ma warau ba ci gadinau, "Maləm in kaman cin a rama ri wara ka jina a ci naya na mina a ci."¹⁶Yeso da ramitu ma, "Marryamu" se atu da mistai se da rami ci da miya Aramiya, "Rabboni" wato, maləm." ¹⁷Yeso da rami tu ma, "ka linta Iyu bai gaɗa gusku ya ye na gayi bai i ri Afək ga, amman "a ji karami yaganaucin ga ma, na gayanga dəsku i ri Afək ga na Afək kun, Kakasəku ga na Kakasəku kun." ¹⁸Marryamu Magadaliya dayi dara mi pakuraucin gu ma, "Ne kana Məgəngyi," kuru a ci ramdu dik jandau.¹⁹Gafau aduwau, yuwan səkur ki magi, mafgagin mi wara pakuraucin gu a kunu duk da chima gaɗa kalu yahudaucin, Yeso danai darɗi gadavakshi da ramikshi ma, "Salam i kun." ²⁰Aku a ci ram sau se da tatikikshi ami gəri na aro, pakuraucin gu da dlam pərdai lakwtu akshi i ka Məgəngyi.²¹Yeso zam da ramikshi ma, "Salam i kun ka ki mi Afək waneu Iyu, Iyu na wanayakun." ²²Lakwtu Yeso ram su tuku, da ji mafiya i aɗakshi da ramma a gənina Nənuwa Səku. ²³Nən tawanke baci aipu, a tupta di ci; Nən tawanke dlam aipu nin kwa tuptu bin, nda tupta bai."²⁴Toma, gayi da kunu guma ayawu shirin gu, mi nda dauri ma Didamus lakwatu mi wara Yeso deu a riwu bai. ²⁵Pakuraucin jəgab a kugu da rami ci maya, "Ja ka na Məgəngyi" a ci daramikshi ma, se neka ami gəri na gatər usasin na ləntu miya vək usasin gu gurbakga i gatir vuk usau, zam na dawi aikwak ga i ara geri bin na bar jirewa bai."²⁶Aku yuwan danda fudu pakuraucin a kwakunu wam, Toma ye aɗa gayi na akshi. Yeso danai lakwtu miya mafgu da chima, danai darɗi gadavakshi da ramma, "Salam i kun." ²⁷Se da rami Toma ma, "Adivaran gurbak ci, ka ki amiga, a zaden ri tuku na ami ci a dawi kunu ara ga; ka dlama ba ci buka bar jirewa bai, amman a bar jirewa."²⁸Toma dan ngumi ci ma, "Məgəngyi ga Kakasəku ganai." ²⁹Yeso da rami ci ma, "Gaɗa ke kana Iyu ka bar jirewa. barka i ndawa wara i ka Iyu bai amman barna jirewa."³⁰Yeso dlamu be ajab gawa i kəma pakuraucin gəri, bi ajab wara nda tarnu wum bai i kunu kakkadu tuku; ³¹amman jandau nda tarnu gada nda bar jirewa iɗa Yeso Masihu, wən Kakasəku, gaɗa kasau a bari jirewa, nda bi na aro i kunu dləgun gəri.

Chapter 21

¹A ku jandau tuku, Yeso tatəki aɗa wam i pakuraucin gəri i miya anku tabariya, su dəvo wara a ci tatəki aɗa gəri: ²Siman Bitrus aɗa gayi na Toma wara da daurau Didimus, Natiniyal deu da Cana ki Galili kutli Zabade na pakuraucin shirin ki Yeso. ³Siman Bitrus da ramikshi ma, "Na yanga i jəba vanakau" Akshi da rami ci ma, "Jaye cam, ja ɗiga na ci" Akshi dayi da tufinakshi kunu daragai am, amman akshi jəbi wambai i kunu dəvid tunu har tlanik ɗa.⁴Lakwtu wara har ɗa tlanin gara, Yeso darɗi a miya anku, amman pakuraucin zəga bai ma Yeso. ⁵Se Yeso da ramikshi ma, "Mapəndawaɗ, kun na be dagai bi ki ta?" Akshi dan ngumi ci ma, "o o." ⁶A ci da ramikshi ma, "A virkina ragaya jəba vənakau kun da pali mata ki daragai gu kwa be na jəgab." Se akshi da virki ragayau, dab da mu nakshi yuwan da kunu am gu i daragai gu gaɗa gawa vənakau wara akshi jəbu.⁷Se pakura wara Yeso ntutu da rami Bitrus maya, "Su guro Məgəngyi" Lakwtu Siman Bitrus kəma Məgəngyi tunu se da kajumi kachum gəri da vəda (gaɗa a ci gasiltak) da yi'u təka gəri i kunu anku gu. ⁸Gagizhin pakuraucin gu dan nakshi kunu daragai gu (gaɗa akshi pədəm bai na miya jigam ka ki takad zəgər danamak shirin) akshi a təka yuwa ragayau ganiyak na vanakau. ⁹Lakwtu wara akshi vire nakshi viɗa akshi da ki avun aka a riwu na vonakau da perrta a aɗau, na borodi.¹⁰Yeso da ramikshi, "An nana vonakau gu jəgab wara kwa jəbu." ¹¹Saminu Bitrus se dayi dau yiwe na ragayau i jigam ganiyak na vonakau 153; Gawa tlapar amman ragayau tlimpiyi bai.¹²Yeso da ramikshi ma, "An na kwa kitli kimolo" Getak da kunu pakuraucin gu dəma jaya gəri bai, "Ci tai" Akshi zəgadu Məgəngyi. ¹³Yeso da mi borodu da barikshi na vonakau gu da barikshi. ¹⁴Su tuku zəgər ma kwan mi Yeso tatiki aɗa gəri i pakuraucin gəri aku tliyi gəri da mutu.¹⁵Aku akshi kitli kimolokshi, Yeso da rami Siman Bitrus, "Siman wən Yahai, ntu ga i ri ci dəka na sau bi? Bitrus da rami ci ma awwo Məgənyi cin gum kasgadu nan cu ci." ¹⁶Da rami ci wam ki ma shirin, "Siman wən Yahai ka ntu ga?" Bitrus da rami ci ma, "Awwo Məgəngyi; kasgadu Iyu ba ci ntu ci" Yeso da rami ci ma, "Ankalta tumamin ga?"¹⁷Da rami ci wam ki zəgər ma kwan, "Siman, wən Yahai, kan cu Iyu?" Bitrus da shitin gəri gaɗa Yeso jaya ci ki ma kwan, "Kan cu Iyu?" A ci da rami ma, "Məgənyi kasgana be tawanke, kasgadu nan cu ci." Yeso da rami ci ma, "A bari ta i tumamin ga. ¹⁸Jirewa, jirewa na rame ci lakwtu wara ci mapəndi ka dawa kachum ci na aɗa ci kayi i ri wara mak kan cu Iyu; amman ka garu nacin ka sukta ami ci kare da mi ci dayi na ci i ri wara kan cu nya bai."¹⁹Su Yeso dlam ram tuku gaɗa da tatiki dəvo mutu Bitrus mi wara a bar kərmai i Səku. Aku a ci ram ram na sau tunu se da rami Bitrus ma, "Aɗiga Iyu"²⁰Bitrus da pimai da ki pakura wara Yeso ntutu a dəga yakshi nən wara dəgina təka Yeso wam da baka gəri lakwtu wara akshi ata masana dəvid mi wara rama, Məgəngyi tai wara aya barna ci? ²¹Bitrus i ka ci se da rami Yeso, Məgənyi, Na nan gu a dlama gəmo?"²²Yeso da rami ci ma, "In na cu ci dan mbashi har se lakwtu na kalalten sen tam i ci? Aɗigen Iyu" ²³Se rama tuku da tliba binyi i gadava yaganaucu, ma pakurau a mutu bai. Amman Yeso ram kasən bai i Bitrus, ma pakurau amtubai, amman "in nan cu da dlapi har lakwtu katayi ga, sungu tam i ci?"²⁴Su tuku ne pakura wara ram be i aɗak jandau kuru ba ci taran jandau wasgadu daya rama mi a ci ramau jirewa. ²⁵Na be gawa mi Yeso dlamu. In da nda tarnu na gəd i ɗa nin, na kakkadu wara a dəmu mau bai i kunu duniya tuku na aɗa gara.

Acts

Chapter 1

¹I kunu tarran kakadu ga kǝ sǝkurr Theoflus, ramna man be Yeso dlamu na gugzu ²harr ii lakwtu gǝnyi gǝri ii dǝsku, su wakatu daku aci barik shi kǝrmai ii mawanaucin mii aci cikɗu da ri Nǝnwa Sǝku. ³Aku saa bone gǝri, da tatki aɗa gǝri naa arro ii rikshi naa be gawa waarra akshi zǝgau. Yuwan guma fuɗu aci aa tatika aɗa gǝri aa dlamek shi rama garvak Sǝku.⁴Sartu aci akun caccpa na akshi tunu daramikshi ma akshi daive Urshalima bai amman akshi da dǝri alkawar Afuk iɗa be aci ramu na be akshi kǝmau dari gǝri. ⁵ma Yahai dlam Baptisma na am, Nda ye dlamekun Baftisma i kun Nǝnwa Sǝku yuwan dantau.⁶Lakwtu wara akshi aɗa gayi akshi da jaya ci ma, "Mǝgenyi sutuku ne lakwtu bar garva i israila?" ⁷Daramikshi ma, "Ku kun bai zigaya lakwtu ko zaman mi Afik a ye tatika kirmai gǝri" ⁸amman kwa ye gǝni kǝrmai, lakwtu Nenwa Suku zidapai i aɗa kun nǝn, kwa ye dlapa dak bari labar gǝri i kun Urshalima, na judiya na samariya na dadigǝrik duniya.⁹Lakwtu Yeso mǝgenyi ramna ramatuku, sartu wara akshi a lawan dǝsku, nda tlati na a ci dǝsku kǝrabak da cimna aci da dakshi. ¹⁰Sartu akshi impa ankalshi i lawan dǝsku tunu ka kik aci a ya go tasina se gamsak shirin dani a kun kare arawai, ¹¹Daramikshi, "Kun gamsak Galili dawun tam kun darɗi a rituku kwa lawan dǝsku? Yeso tuku wara tlai i kun dǝsku a katayi wam ka ki mi wara kwa lawan gǝri aya i kun dǝsku."¹²Se akshi da katai nakshi i kun Urshalima da dǝsku guguyak Olives mi wara adan tu Urshalima, rakan gafa putu yahudaucin. ¹³Akshi zada tunu dai nakshi fak ikun dǝsku iri wara akshi dlam mbasu. Ja Bitrus, Yahai, Yakub, Andrawus, Filibus, Toma, Baltimawus, Yakubu wan Alfa, Saminu gawayu na Juda wan Yakubu ¹⁴akshi gǝd nǝbkinakshi iri gayi wara bar na aɗakshi i magita na amatau cam, Marryamu mi Yeso na yaganaucin gǝri¹⁵I kun yuwan gu Bitrus da tli daryi i gadava yaganaucin dantu na ndawa danamak na gumu shirin 120, da ram ma, ¹⁶"Yaganaucin,dlam gara tilas nda jibki rama Kakasku, wara Nǝnwa Sǝku ramu da miya Dauda i dak Yahuda wara banatu nda jǝba Yeso.¹⁷Aci gayi da kanawa wara ginna nuba gǝri da kun wanatuku. ¹⁸Gusku nǝn gu masana pata na dagwda gǝri mi aci bau da dǝvo kǝmangar; aci da dagamin gǝri iri tunu bazhu da bagun gara andat gu da pǝringara i vǝda ¹⁹ndan mbasu ikun Urshalima mak kǝma na labar gu, akshi da rari patau da miyakshi ma, "Akadama" watau ma, "Patata dǝdǝm"²⁰"Ka ki nda tarnu ikun zabura 'Ndei vana patata gǝri da dlapu gadau go nǝn, 'da be nǝn dagai dama damina gatǝr gǝri.'²¹Jibǝngara nda bi gayi da kun ndawa wara a digawa lakwtu mi Yeso mǝgǝnyi dlam tifa na vera aɗa gayi na wa,²²tun da lawktu Baptisma Yahai i nye lakwtu wara nda maci i dǝsku da riwa, kuru baci bari shaida iɗa gayi nawa game na tlai gǝri. ²³Akshi da dai nǝn shirin i kima, Yusufu wara nda rauro ma Barnaba kura baci dlagun ma Justus, na Mathias.²⁴Akshi da dlam magita da ram ma, "Ci Mǝgǝnyi baci ziga gǝshi ndawa gǝd, a tatkija da kun ndawa shirin tuku tawan mi ka ciɗo?" ²⁵da mi gatǝri kun wanatuku, da ri wana mawanak wara Yahuda buzu iye rewara dlam gara bǝlan i aci" Se akshi dlam kulo Se da vigin gara iɗa Mathias, dari tunu nda barici gatǝr ki ma guma ayau gayi ki mawanakcin gu.

Chapter 2

¹Lakwtu gafa gǝmuri paska deu tunu, akshi gǝd da caccpa a rigayi. ²Go tasǝna se so adǝr da dǝsku ka ki adǝr maram zuwak, da chimna wunduwau mak ri wara akshi dam mbasu. ³Akshi a tasina bi se so marnyi aka a da pakai da dǝsku dam mbasi iɗak tike mi wara a kun sugu. ⁴Gǝd shi da niyin nakshi na Nǝnwa Sǝku da jǝb rama na miya dama-dama ka ki mi wara Nǝnwa Sǝku barikshi da dlami⁵A sartu na yahudaucin wara dan mbasu a Urshalima nda kalau Seku da lardi tawanke i diɗa dǝsku. ⁶Lakwtu da kǝma adǝr tunu, algu da nai da jǝb jabtau gaɗa tike a kǝmukshi a rama zadak miya tawanke. ⁷Akshi da tli jabtau; da ram ma, "Jire be ndan gu akshi ne mi wara arama da miya Galili bai?⁸A dlama na na wa kǝrǝmtakshi tike da miya wara nda yawu wa? ⁹Parthians na Medias na Elamites na kun Judiya na Capadokiya ikun Pontus na Asia cam, ¹⁰i kun phyrgia na pamphylia i kun masar na baka Libiya fara cyrene na magǝrafcin da Roma. ¹¹Yahudaucin na proselites, cretans na larabaucin wa kiramtakshi arama ikun miyak zada wa aɗa marim wana Kakasku.¹²Akshi mak a kun jabta na jiganta tǝka, da rami tikashi ma, "Su wam tam kasau?" ¹³Ndo jigab da garintak shi, maya, "Niyi nakshi na kuyok sima"¹⁴Amman Bitrus da tli na guma ayau gayi gu, da sukci wura gǝri, da ram ma, "Gamsak na gǝd kun wara dam mbasu a Urshalima, tike dazgana sau ampa ankal kun iɗa ramaga. ¹⁵Ndangu ba be bai ka ki kwa tumangu atiro dagu tlanu gususku.¹⁶Sutuku be wara nabi Joel ramu: ¹⁷A dlamangara i kun zaman dadi gǝri inji Kakasku, "Na ye payi Nǝnwa idak tike kuthikun gamsak na gamaɗ a ye dlama rama saktu Sǝku, mapǝndawaɗ kun a ye lawan, nda wa gazgaraucin kun aya saunak suwan.¹⁸A ɗa guzabcin ga, ke na guzabcin gamaɗ ikun lakwtu tunu, na ye pi Nǝnwa ga akshi ye a yana sadtu Sǝku. ¹⁹Na ye tatika bi ajab i kun dǝsku na gagǝnawawin didak ɗa. Dǝdǝm, aka na gambiririk zuwak.²⁰Afa a mistangara ayiwa pǝlak, tǝra a dlamangara dǝdǝm ka bin lawktu marǝm gafa mǝgǝnyi da nai. ²¹A dlamangara nǝn tawanke wara rauru dlagun Megenyi a bi na raa.²²Gamsaɗin Israila a kimina ramtuku: Yeso ba Nazarrat, nǝn Kakasku viyi na aci marim wana, na bi ajab na tatika gaginawawin dari gǝri i gadavakun, ka ki be kun na adakun kuzgau- ²³Gada shiri bǝlan ki zigaya Kakasku. Nda bar na aci, na kun, da barna aci i amai ndawa wara zǝga dumaya bai da tligidu datikina aci; ²⁴Nǝn wara Kakasku tlatladu, da jina tita da tika gǝri gaɗa a dlama bai mutu da jǝbaci.²⁵Nabi Dauda rami ɗagǝri ma, 'Na lawan Mǝgǝnyi a dibakimaga, Aci kulum a jampel mataga, gaɗa nda dabayu bai. ²⁶Gaɗa kasunu gǝshi ga arawai, marnyi ga a pirdai. Tǝka gaye a tlapu gawayau.²⁷Ka virka aro ga i kun aka bai, ko kai vai vatkanǝn go aibu da tǝrapi. ²⁸Ka tatka nai dǝvo aro; ka niyi na iyu na arrawi gǝshi na dibakimaci.²⁹Yagaucin, na rame kun go jimjim labar nabi Dauda aci cam mutu nda dabgina aci, aɗuo gǝri gusku yaye ariwa. ³⁰Gaɗa kasǝn aci ye Nabi aci ye zigadu Kakasku tadici yinda ma da kun zadak gǝri aci a ya ye impinaci iɗa kurusyi gǝri. ³¹Aci diɗke na sau, da ram labar tlathi Mǝgǝnyi. 'A ci a verika gǝri aka bai ko tǝka gǝri daki tǝrabu'³²Yeso tǝku-Kakasku tlatla na aci, wara wa gǝd shaidaucin. ³³Gaɗa kasǝn nda tlatla na aci dǝsku a ammi mata Kakasku, aku gǝnna alkawar nǝnwa Sǝku dari Afak, da pedikun sau, gusku kwa lawangu na kiramtau.³⁴A tǝro nda ma Dauda i dǝsku bai amman ram maya Mǝgǝnyi rami Megenyi ganai, "Ambashi i ami mata ga, ³⁵har lakwtu wara na dawu dagabaci ri ampi zǝgir ci. ³⁶Gaɗa kasau nda wunduwa Isaraila mak da zigadu iɗak Kakasku dlamna aci Mǝgǝnyi ba ci marrtapa, Yeso tuku wara nda tligu."³⁷Lakwtu akshi kǝma sutǝn da tlapina akshi i kun gǝshak shi, se darami Bitrus na gagǝshin mawanaucin gu, "Yaganucin, waya dlama gumo? ³⁸Se Bitrus da ramikshi, A tubtina nda dlami kun Baptisma, tike kun i kun dlagun Yeso Mǝgǝnyi gaɗa tubta aibakun, kuru kwa gine na bari Nǝnwa Sǝku. ³⁹i kun na alkawar na kutlikun na ndawa wara a pǝdǝm na ndawa gawa wara Mǝgǝnyi Kakasku wara a ye raurayu."

⁴¹Se akshi da gǝnina rama gǝri da dlamikshi Baptisma, akshi dabina sukuna aro ndawa dubu kwan gufu tunu.⁴²Akshi da jibi wana mawanaucin, gugza na dumaya i kun kitl burodi na magita.⁴³Kalau da zidapai iɗa aro tawanke, bi ajab gawa, na kaktla gaginawaucin da ri mawanaucin gu. ⁴⁴Dǝk ndawa wara bari jire da dlamnakshi aɗa gayi, ⁴⁵Da dibjina kare shi na liman da tarbudu i gadava shi, kaki intuta.⁴⁶Kulum yiwan a tifa fatawanke akshi da jǝb dlama be tawanke getak, i kun sesau magita Kakasku, akshi a kitli burodi a terba abin i wunduwawinshi i kun pǝrdai na ntu gǝshi; ⁴⁷Akshi a saksakta Sǝku da bina intau dari ndawa. Megenyi da tli sukunak shi ɗa tlanu wai ndawa wara nda raa.

Chapter 3

¹Gusku, Bitrus na Yahai a tika rakan i nye sǝsau magita a lawktu magita, dan tu sartu kudku-veda. ²Na nǝn ɗagai, karanak tun lakwtu ɗi gǝri; nda magǝri danpigǝri i miyak su magita wara nda rarauma Bǝlan, gaɗa da tlam wili dari ndak tǝfa i sǝsau magita. ³Lakwtu ika Bitrus na Yahai aya tufe i sǝsau magitau, da jayi sadaka.⁴Bitrus, da pici da na Yahai da ramma, "Akija." ⁵Nǝn garanakgu da kakshi, a tuman gǝnyi be da barici. ⁶Bitrus se darama silva na zinari iyu na atu bai, amman, be iyu na atu na bari ci. Ikun dlagun Yeso Mǝgǝnyi ki Nazarat, "A dlam rakan."⁷Bitrus dami ami gǝri ki mata, da tlatla ci dǝsku tunu zǝgir gǝri na awuk gǝri da bina awayau. ⁸Dakatar da tli, da rakani da tifin gǝri na Bitrus na Yahai i kun sǝsau magita, a rakan, a gitlib dlagun Sǝku.⁹Ndawa gǝd da kaci a rakan a gitlip Sǝku. ¹⁰Se akshi da sanuci nǝn tunu ba ci mbasu a gǝn sadaka da miya mafgi sǝsau magita Sǝku bǝlan tunu; da niyi nakshi na bi ajabta gaɗa be mi wara wakatu na aci.¹¹Lakwtu aci jǝbna Bitrus na Yahai tunu, Ndawa mak da rawai irikshi baka wara da raura ma dlakɗa Sulemanu jigamta tika. ¹²Lakwtu Bitrus ikau kasǝn tunu, darami ndau ma, "Kun gamsadin Israila kwa jabta gumo? da win tam kwa pa na daa kun i aɗa ja? ka be ja dawaci da dlam rakan gu na awayau na kirmai ja?¹³Kakasku Ibrahim, na ki Ishaku na ki Yakubu, Kakasku Afafkin ja, kirmai tina Yeso guzub gǝri, A ci ne wara kwa baru kwa karoci idak Bilatus lakwtu tumman tu tadi na aci. ¹⁴Kwa kurna nǝn go aibu, ba ci jirewa, kwa jayi ma galko da taɗi kun baci tǝk ndawa.¹⁵Kwa tǝkina dǝgǝm aro, wara Kakasku tlatlau da mutu, ja shaidak sau. ¹⁶Gusku da ri bar jirewa ikun dlagun gǝri, nangu wara kwa lawangu na kwazgau dlagun tuku ne wara barici awayau. Bar jirewa da ri Yeso a tune barici ngatu na kilapiya i kima kun gǝd.¹⁷Gusku yaganaucin ga, nazgadu kwa dlami ikun rashi zigaya, ka ki mi wara dǝgamcin kun dlamu. ¹⁸Amman be wara Kakasku ramau da miya nabaucin ma, Yeso aya sa bone dek jibkin gara.¹⁹ A tubtina , kwa katai nakun, gaɗa da viya dikun aibabin kun, gaɗa kwa bi lakwtu dlama kuno i kǝma mǝgǝnyi; ²⁰gaɗa aci da wanai mǝgǝnyi wara nda tatiki kun, Yeso.²¹A ci ne nǝn wara dǝsku a gǝnu har lakwtu kalakta na be tawanke, wara kakasku ramu lakwtu tu da miya nabaucin. ²²Musa ma, 'Mǝgǝnyi Kakasku aye tlathi nabi ka ki iyu da kun yaganaucin ga, kwa ye kirimta be tawanke wara a rame kun. ²³A dlaman gara tika wara kirimtu nabi tunu bin nda dina na ci da kunu ndawa.'²⁴Auwo, na nabaucin tun da Samaila na wara deu da kugiri akshi ramu da sanara yiwan tuku. ²⁵Kun ne kutli nabaucin na alkawar wara Kakasku dlami kakancin kun, rami Ibrahim, "Da kun zadaci aye varai nen yal duniya na barkawaci. ²⁶A ku Kakasku tlatla na guzub gǝri aye wanyi gǝri i rikun sukur, gaɗa pi kun barka gada mistayi nǝn tawanke dari wana kǝmangar.

Chapter 4

¹Lakwtu Bitrus na Yahai a rama i ndawa, parisaucin na dǝgǝm ri magita da ankalta sǝsau magita da nai rikshi. ²Akshi dametinakshi gaɗa Bitrus na Yahai a bar labar Yeso na tlatli gǝri da mutu. ³Se akshi da jǝb na akshi dampǝdu i kun dilo se datlanu pǝdǝk gaɗa lakwtu gu aduwau. ⁴Amman ndawa gawa wara kǝma labar gu da bar na jirewa; ndak bari jirewa dantu nǝn dubu vaɗ.⁵Ɗa tlanu tunu, gravaucin, gaskauraucin na ndak taran da caccpe iɗa gayi i kun Urshalima. ⁶Anasa marǝm perris cam ari'u, na Kayapas na Yahai na Alezanda na ndawa wara gǝd na yaganaucin marǝm perris gu. ⁷Lakwtu akshi mbasu na Bitrus na Yahai i gadavakshi tunu da ja yakshi, "Kǝrmai gaye ko i kun dlagun ga ye kwa dlama bi tiku?"⁸Se Bitrus, ganiyak na Nǝnwa Sǝku, da ramakshi ma, "Kun dǝgamcin ndawa, na gazgaruacin, ⁹iɗa yuwan ku kwa jaya ja, idalasa be da dlamu bǝlan tǝku iɗa baci buka kilapiya nda dlam na na warau dan gaci? ¹⁰To su da dlapan gara zigaya kun gǝd na dǝk nda Israila, wara kwa tligu, wara Kaksku tlatlaci da mutu, da ri gǝri na nangu dar'i rituku gangatak a kima kun.¹¹Yeso mǝgǝnyi aci ne gugyak mi wara nda kuru, amman dlamǝn gara aɗa gugyak mi nda pu i ri daɓathluk lǝma. ¹²Na ri tuku bai i kun nǝn tawanke: gaɗa na dlagun dagai bai a diɗa, wara nda baru, gaɗa ye katu.¹³Da akshi i ke awayau ridi Bitrus na Yahai tunu, da zigadu ndawa ne na ilimi bai akshi da jabci da zigǝdu aɗak Bitrus na Yahai dlapu iɗa gayi na Yeso. ¹⁴Gaɗa akshi ika wara mi gatagu dirɗi na akshi, na be akshi darami idak su wambai.¹⁵Aku akshi ɗawu na mawanaucin gu dai vǝna sǝsau cacpa tunu da tli rama gatuk shi. ¹⁶Darami maya, "Wa dlama gǝmo i dangu? Jirewa be ajab marǝm wakatǝn gara da rikshi tike zigadu wara da mbasu a kun Urshalima, wa dǝmu wa papiyatakshi bai . ¹⁷Amman gaɗa da sukuna nya pǝdǝm bai i witak ndawa, wa gabɗak shi da sukuna rama nǝn wambai i kun dlagun tuku" ¹⁸Akshi da ɗauri Bitrus na Yahai i kwakunu gabɗakshi ma fak akshi da dlama rama ko gugza i dlagun Yeso wam bai.¹⁹Amman Bitrus na Yahai da ramikshi ma, "Ko dlaman gara bǝlan nda ɗigi Kakasku ko kun, a kina kunu. ²⁰Gaɗa jaiva rama be wara jakawu na kǝmu gu bai."²¹A ku sukuna gabaɗ, Bitrus na Yahai, akshi dai vinakshi, akshi ba dǝvo wara a dawa da barikshi bone bai gaɗa dawa mak a gǝthlip Sǝku na be wara wakatu. ²²Ba ci kimu bi ajab gatugu rǝmana aman gumu fuɗu.²³A ku ndai vina akshi tunu, Bitrus na Yahai nda nai i ri dakshi da bari labar be wara dǝgǝm peris na gazgaraucin ramikshi. ²⁴A ku akshi kimadu tunu, akshi da sukci wurakshi iɗa gayi i Kakasku da ramma, "Mǝgǝnyi ci wara ka dlam dǝsku na ɗa na anku na be wara a kunakshi. ²⁵Ci wara da kun Nǝnwaci da miya Afaja Dauda guzubci ka ramma, 'Dawun tam ndawa mi ziga Kakasku bai a gǝshi na aci, ndawa ye a tamun be vadtuku?²⁶Garvaucin duniya in pe aɗakshi na dǝgǝm caccǝpu iri gayi gaba na Mǝgǝnyi, na guba na christi.²⁷Zam wan, Hiridus na Bintus Bilatus, aɗa gayi na ndawa mi zǝga Seku bai na da Israila, da cacpi ri dǝgǝm gaba na guzub mi go aibu Yeso wara ka yaiɗo. ²⁸Akshi cacpu i da gayi da dlam be wara ammici na gǝsha ci intutu dlamau da wakaci.²⁹Kusku, Mǝgǝnyi, dik na gabad shi aiva guzab ci da rami tilam go kalau. ³⁰Ga lakwtu mi adivara ammi ci gaɗa wana ndatu, tatika gaginawa, na bi ajab da wakaci da devo dlagun Yeso guzub ci mi go aibu. ³¹A ku akshi damina magita, ri wara akshi a kunu gu da dlam rǝb, akshi gǝd da niyi nakshi na Nǝnwa Sǝku, se akshi da jǝb rama Sǝku go kalau.³²Ndawa gawa wara bar jirewa da dlapnakshi na gǝshi getak: go nǝn mi wara ramma be aci na atu kǝri amma gǝdshi a dlama be iɗa gayi na bǝra kurak bai. ³³Na marim kǝrmai mawanucin gu da jǝb rama be wakatu na akshi i dak tliayi Mǝgǝnyi Yeso, se marim herr da pi ɗakshi gǝd.³⁴Na nǝn getak a gadavakshi wara buku be gaɗa tike wara na kamin, wunduwawin dǝbdidu, dan na jayau mi akshi dibdu gǝd. ³⁵Da nai danpuna dagwdau i kǝma mawanaucin gu akshi da pandi purau gadavak nda bari jirewa tawanke ka ki jiktu ti ke.³⁶Yusufu ba ci wana i wunduwa Sǝku, mi vire da cyprus, wara mawanaucin in peci dlagun ma Barnaba wato ba ci mista miya, wun dauzata. ³⁷Na patata nda ɗǝbdadu nda na vayau da pudu i kima mawanaucin gu.

Chapter 5

¹Na nǝn ɗagai baci dlugun Hananiya na amagǝri, ɗebji karecshi. ²Se da ɗǝɓshi na gagǝshin dagdau jǝgab amma giri zigagu se daniana gagǝshin dagdau dampudu i kima muwanaucin.³Amman Bitrus da ramma, "Hananiya,gaɗa gǝmo lǝspurr niyi na gǝsha ci ka dlam papiya i Nǝnwa sǝku, ka dǝɓshina dagwdau kamgu jǝgab? ⁴lawktu mi kamgu da ɗǝbda bai tunu, a mbasa ci bai? gaɗa ǧǝmo ka dlam kuraram bitku bai i gǝsha ci? Ai kadlam papiya i ndawa bai, amma i kakasǝku" ⁵Hananiya kǝma rama tǝku se dadagami damcingǝri. Se kalau da jibna ndawa thlapar mi wara a riwu. ⁶ Mapindawaɗ da nai da dayaiɗi na guvu ,dami dayi da dabgudu.⁷ Daku dantau awa kwan, se so amagǝri da tǝfai, amman zǝga bee wakatu bai. ⁸Se Bitrus da ramitu ma, "A rama nai ko kwa ɗǝbdu kamgu kasu" Se atu da ramma "Auwo, i kasǝnu."Se Bitrus da ramitu ma,"Gaɗa gǝmo kwa kwaptu miyakun, kwa gwadaci Nǝnwa Sǝku? Aiki gatǝr zigǝr ndawa mi dabgu misakǝm a miyak mavgi, zam akshi ama na kǝm i vida ¹⁰Na tasǝna bai, se atu da dagamungara da mutǝngara. Se mapindawaɗgu da tase atu gamtak, se dami guvu da dabgǝdu. ¹¹Se kalau thapar da jǝbna ndak ɗigau na ndawa mi kǝma labar tinda dajib kalau.¹²Munduwacingu dajǝ dlama ɓǝk ajap gawa i witak ndawa. makshi kuwa na nupi gayi a cacpa i su mbasu Sulemanu. ¹³Amman, i kun ndiwa ,go nǝn midlam awayau gǝshi, dayi rikshi. Dǝk na kasǝn, ndawa a saksaktashi.¹⁴Ndak iman i Yeso gasak na amatauda jǝb sǝkuna aɗau- aɗau. ¹⁵Harr da jǝb nina, fura gawa i ɗak tarbo a zǝmakshi i ɗak rakai na bǝk vǝji, gaɗa lawktu mi Bitrus de damtu nǝn , nǝnwagǝri a fuwayi ɗak ndo jigab. ¹⁶Ndawa gawa ke danai da ɗa gawa mi a baka Urishalima da nina ndak fǝra gawa na ndak zuwawin, makshi nda ngatinakshi.¹⁷Amman, marǝm perist da tli da'yi har na akshi wara a ɗa gayi na aci, da palla sadukiyaucin da tatkishi guvu. ¹⁸Nda gwi muwaucingu, da pinakshi kun dilo.¹⁹I kun divǝd , malǝika kakasǝku da rupcina miyak susasǝn dilogu da ta'yi nakshi i vǝda, da ramma, ²⁰"Ada, kwarr'yi kun munduwa sǝku, kwa bari labarr herr, thapar i dawa." ²¹Lawktu akshi kǝmau kasu tunu, da tufi kun munduwa kakasǝku ɗatlanu pǝɗǝk da dlam guza. Amman marum pristgun, danai na ndawa gawa mi a rigǝri, da ɗauri majalisgu i ɗa gayi na ndawa gasgaraucin kǝ Israila, se da wanyi , nda nina muwanaucingu da kun dǝlogu.²²Amman ndawa mi nda wanagu, tasakshi bai i kun dǝlogu, se da katai da ramma ²³"jatasa dǝlogu da cima belan, amma nda gadi dar i miyak magvu, amma lakwtu waran jatarnu riwu , tǝnu, jaika nǝn wambai i kunu."²⁴Lakwtu mi marǝm askarabu na marumamin pǝrissaucigu weǝnduwa kakasǝku kǝma kasau,tunu, se ankalkshi da tlingara thlapar gatukshi, da bukina tam aye wakata i ɗak bitǝku. ²⁵Se ɗagai da nai da ramikshik ma,"Ndawa mi kwa tadi i kun dilo tunu , dar'yi a kun wunduwa kakasǝkua gugza i ndawa."²⁶Se mǝm askrabaucingu, dayi na adagiri da katai na akshi, amma na titabai, gaɗa akshi a kalau vǝre da ri ndawa. ²⁷Lawktu akshi kate nakshi tunu, se dampakshi i kǝma majalisgu, se marǝm pǝrissssaucingu da jayakshi. ²⁸Da ramma,"ja gabɗi kun thlapar ma kwa dlama gugza i ɗak dlugun tǝku bai, deǝk nakasǝn, kwa niyu na kun Urushalima na gugza da ri kun, zam kwancu kwa pidǝdǝm warrangu i aɗaja."²⁹Amman, Bitrus, na muwanaucingu, da wuri ma,"ja dlama nakwana i kakasǝku, dla mau, i ndawa." ³⁰ Kakasǝku ki afafkinja tlatla na Yesu, mi kwa tǝki na aci, dari ɗigagǝri i dak waka. ³¹ Kakasǝku, saksaktu na aci i ami matagǝri, da kacina aci digum na baci ra.da bar tubi i Israila, na tubta aipapapin. ³²Ja saidadin bayangu, gaɗa kasǝn, Nǝnwa Sǝku, aci nekakasǝku bari ndawa mi a dlameci nakwana."³³Ndak majalisgu, kǝma sau tǝku, se da shitini nakshi thlapar, ancu tǝk na muwanaucingu. ³⁴Amman baci parise dagai, baci dlgun ma, Gamaliel acu malum dumaya, mi ndawa mak saksakta gǝri, da tli dar'yi da ɗawi muwanaucingu nda ji nakshi vǝda dǝgo.³⁵ se da rami ndak majalisgu ma,"gasgaraucin Israila, a dlamina ankal pa na bee mi kwa niya dlamau na ndangu. ³⁶I lawktu amman ɗagai na nǝn ɗagai tleu ma aci Tudas, da mi aɗagǝri nbasu nǝn marǝm, se ndawa gawa tla ma a ɗigǝri nda tǝki na naci, se ndak dlameci saksaktau mak nda wayina akshi da kaci nakshi be wambai.³⁷Dakuk sǝn yahuda ki Galili da tlai i lawktu yuwan nakwana da 'yu ndau jigab i aku gǝri . Aci cham da bakoncigǝri, zam ndak dlameci saksaktau mak da wayinakshi.³⁸Gusuku na ramekun, a vǝra nakun da duvu ndangu, kwa bǝzinakshi rǝkshi, Gada sugku sǝpǝrata ko wanak ndawa nǝn a rǝbgangara. ³⁹Amman, ki kakasǝku nin, kwa dǝmu kwa ci awayukshik bai . kwa ni kwa zǝgi nǝn ma kwa tlǝri na Kakasku"se nda y'u na hankalshi.⁴⁰Se akshi da ɗaure muwanaucingu, da gaɓɗakshi ma akshi da sǝkuna rama i kun dlǝgun Yeso wambai, sai daivi na akshi. dayinakshi. ⁴¹Muwanaucingu, dai vǝna majalisgu, a pǝrdai ma akshi dlam nakshi ikun ndawa wara mi nda muwau gada dlǝgun Yeso. ⁴²Gada kasǝn, gafa tawanke akshi a kun munduwa seku, ke a diga munduwa i nye munduwa a gugza aɗau-aɗau, na wazik Yeso Almasihu.

Chapter 6

¹To ikun yǝwan tuku mi gawa, pakurraucin a tǝka sǝguna aɗau-aɗau tunu, se ngurgur da vǝrai da ri yahudaucin mi a kǝmu miyak helinaucin iɗak ibraniyaucin, gaɗa a ankalta na gudugwamcin shi bai, lakwtu ɓera masana gafa tawanke.²Mawanaucin gu daure i cacpa pakuraucin da ramma, "Dlam kalkal bai ja jaivi na tǝlam Kakasǝku gaɗa bari masana. ³Gaɗa kasǝn, a cikɗina ndawa gatkasa da witakun, ndawa mi na hal bǝlan mi ganeyak na nǝnwa Sǝku, na zǝgaya mi wamǝpkshi i ɗak wana tuku. ⁴Amman ja nǝn, fatawanke ja ta kǝma na magita i ri wana tǝlam Kakasǝku."⁵Ndau da kǝmi na karak ramakshu. Se akshi da cikdi Istifanus, nǝn mi na iman da niya na Nǝnwa Sǝku, zam na Filibus, na Burokoras, na Nikanar, na Timan, na Barrminas, na Nikolass nǝn Antakiya mi waci a dǝga aɗa yahudaucin. ⁶Ndak iman na Yeso gu, da ni na akshi i kǝma mawanaucin gu, da dlamikshi magita, nda mpǝkshi aikok i aɗak.⁷Da sǝn, se tǝlam Kakasǝku da jǝb sǝkuna gawa pakuraucin ke da sǝkuni ga ra tlaparr i kun Urshalima nak kada bai. Zam Piristaucin gawa ke da barna jire.⁸Lakwtu Istifanus ganiyak na herr, a dlamak bǝk ajap tlaparr i wita ndawa. ⁹Amman ndawa dagai ke lemak ri cacpa yahudaucin mi nda ɗaurau ma ri cacpa ndawa mi bana aɗa; wato kuraniyaucin na iskandariyaucin, na nɗau dagai ke lardi kilikiya na Asiya, da tltli gamɗaya na Istifanus.¹⁰Amman akshi dǝmabai da dlam gaba na asǝn, na kǝrmai mi Istifanus a rama na atu. ¹¹Se akshi da shikshikci ndawa dagai dan da ramma, "Ja kǝma Istifanus dlamu rama kalkal bai i ɗak nabi Musa na Kakasǝku."¹²Se da shikshikci ndawa gasgaraucin na malamcin dumaya, se akshi dar'i kǝma Istifanus, da jǝbci, danna a ci kǝma majakis. ¹³Akshi danna ndak bari saida ke papeya, da ramma, "Warrangu bezu rama aibu bai i dak dumaya na retku mi go aibu. ¹⁴Gaɗa ja kǝmaci ramu ma, Yeso ke nazarat tǝku, a rabga na rǝtku, da miscina aɗadin mi warra nabi Musa bǝziwa." ¹⁵Tike mi dan mbasu i kun majalis gu da pici ɗa, se daiki jampel gǝri kaki jampel kǝ malaika kakasǝku

Chapter 7

¹marum pǝristaucin gayi da ramma, "bitǝku, jirewabi?. ²sei Istifanus da ramma, "yaganaucin na afafkin, a kǝrimtina 'yu, kakasǝku ba ci dǝsku vǝri afaja ibrahim, sartu aci a mesopotamia, kafin aci dambashi i kun Haran, . ³Da ramici ma, "Aivǝna ɗaci, na yaga̵naucin ci, kayi ɗa ɗagai mi naye tatike ci.⁴se aci daivi na dagǝri mi a kun Chaldean dayingǝri i,Haran da sǝnu aku afik gǝri mutungǝri, kakasku danna aci i kun lardi tǝku, mi kun dam mbasu. ⁵Aci bari nǝn wambai, gaɗa gado . Amma, aci tana yiɗa duk na kasǝn, Ibrahim go matkam, dik na kasin ma aci a bardici gagaigu da dlamingara kǝri, na zuriyagiri mi a tlai da, aku gǝri. ⁶Kakasǝku dlami ramma kasǝn ma zuriya gǝri a mbasu i kun lardi, mi wara kakshi bai, na daku gǝri nda ɗawa nakshi da dlam nakshi guzabcin, dan nda tatkishi bone ƙi amman, danamak. ⁷Zam nda dlam, da dlam sharia i lardir mi, akshi a dlam guzabchin ramin kakasǝku, zam dakugu, akshi a vǝrai nakshi da kun lardu. da nai, da dlam Nakwana i ritku. ⁸Zam aci da bar alkawar ki wuda, i Ibrahim, dasǝn Ibrahim dlamin gǝri, Afik Ishaku dan dawujina aci, i kun yuwan, dandafudu;Ishaku da dlamingǝri AfikYakubu, Yakubu ke da dlamingǝri, Afik audu guma, ayawa shirǝn.⁹Audu gguma ayawa shirin gu da jib ta gǝshi na yusuf, da ɗibjina aci i masar, Kaksǝku kuma na aci. ¹⁰Kakasǝku daji na aci, da kun bone mak da bar ntau da bari ci intau na zigaya i furiauna digǝm masar firauna dan da bar dici gwamna i kun masar na munduwa gǝri.¹¹Se nda dlam marum lam lam i kun masar, na kun kanaana, na marǝm bone, afafkinja na bik ta bai. ¹²Amma, Yakubu kima ma na au a kun masar, aci da wanyi Afafkinja sǝkur dayi masar. ¹³Yakshi ki mashirin se Yusuy dan da tatiki aɗa gǝri i yaganaucingǝri, daku sǝn, se Firauna da zigina dak munduwakshi dik.Yusuf da wanyi yaganaucingǝri i rik afafja yakubu akshi danakshi i masar, akshi na yaganaucigǝri na ndakshi gumu gatkasa ayawa vaɗ. ¹⁵Kasǝn Yakubu dayin gǝri masar; da kugu da mutǝngǝri, aci na kakanjinja. ¹⁶Dasǝn dan nakshi i kun shechem nda dabgǝna aci i kun auɗu mi wara Ibrahim masu i kun ɗagu azurfa da aikwak mamu Hamon i kun Shechem.sartu amman, dengara dantau, amman mikakasrǝku dlami Ibrahim, ndau da jib sukuna thlapar i kun masar. ¹⁸Dakugu se nda dlam, dǝgǝm karara i kun Masar, dǝgǝm mi ngalte ziga Yusuf bai, . ¹⁹karara dǝgǝmgu dayi na ndawa da barikshi bone i kakancinja har da ɗawi kutlatlkinja ma nda tiki na akshi gaɗa da tla bai.²⁰A sartu ne nda ,yau Musa matkam blan i kima Kakasǝku a sa anyi i tira kwan i kun munduwa afikgǝri. ²¹Llakwtu nda dana aci i vǝda, wu'ya Firauna dami na aci da tliɗina aci kaki wun gara.²²Musa na zigaya i kun guzga masar aci, marum i kun tlamgri na wanagẹri. ²³Lakwtu mi musa dlam na amman dan tau gumu fuɗu tuinu aci da rami kun gǝshigǝri ma dlamin gara blan aci dayi da ki yaganaucingǝri mamu Israila. ²⁴Se daiki nǝn Israila nda barawu kabine, musa da gǝn na tlru da ri na aci daktina nǝn masargu. ²⁵Aci a tumangu ma yaganaucingǝri a yakintadu ma kakasǝku ne wane aci gaɗa da rakshi amman akshi yakintu bai.²⁶I ɗa tlanu, aci da nai iri Israilagu, loctu aci atliri, aci dayi da salotakshi. da ramma, "ndawa kun mak yaganaucin gayi kwa tana tikakun gaɗa gumo? ²⁷Amman nǝn wara ancu yaganagǝri da jumbalaci da ramma yaiɗicn tai i dǝgdǝm i ɗaja? ²⁸kan cu ka tikna 'yu bi kaki mi ka tiki nǝnmasar garbaca?²⁹Se musa da rawungǝri aci kima kasǝn tunu. Da dlamingǝri magiraf i kun lardi midian, rimi wara aci da dlamingǝri afuk mamu shirin. ³⁰Aku amman gumu fuɗu, nutǝngara tunu, malǝika da ni rigǝri i kun pata i ɗak guguyak sinai i kun marnyi aka i kun pata.³¹Lakwtu musa ika tunu, da jabci riyu se aci ́́ nye buramgu ma dai ki se wura Mǝgǝnyib da disku da ramma. ³²I ne kakaseku Afakinkun, Kakasku ki Ibrahim na ki Ishaku na ki Yakubu, Se musa da dlamigẹri i kalau, lawan riwu.,³³Se Mǝgǝnyi da rammi ci ma, "aji na sono ci, gaɗa rimi ci dar iwu, gagigu da sarkaketa. ³⁴I nai kana bone ndaga nai mi a kun, Masar. Na kima na rumgǝknshi, na dengagaɗa na dai na akshi, gususku ayen, Na wanya cii kun Masar.³⁵Musa mi nda kuru, mi akshi ramma, impacin tai i dǝgǝd i ɗa ja? Aci ne nǝn mi Kakasǝku wanau kaki dǝgdǝm na layari aci ne nǝn wara Kakasǝku wanau kaki dǝgǝm na baci ran ndawa, Kakasǝku wana ci da ami malǝika . Musa danai na akshi ɗawaravǝri da musa i pata. ³⁶Musa da jakshi da kun masr aku aci dlam bi ajab na ginawa i kun Masar, na anku Reeds, na kun pata i kun amman gumufuɗu. ³⁷Achi ne musa, mi rammi nda Israila, Kakasǝku a tlatli kun nabi da kunu yaganaucin kun nabi kaki 'yu.³⁸aci nǝn mi a kun cacpa, na Malǝikaucin i kun pata mi dlam rama da guguyak Sinai. Sǝn nǝnwara aɗa gayi na kakancinja, Aci ne zam nǝnwara gine tlam Kakasǝku dan diwa.

⁴¹Se akshi da dlam garum ki matkam tla dan di ci sanam i garumgu da dlam perɗai na wana aikwakshi. ⁴²Amma, Kakasǝku da barikshi da bar nakshi nakwana i gǝshawun disku kaki mi nda tarnu, i kun kakadu Nabaucin , "kwa ye bara bi pata mi kwa zidu bi kaki sanam, i kun yuwan gumu fuɗu i kun pata kun munduwa Israila?"⁴³kwa gǝnna garum cube molech na gǝshawu ki garum Rephan nagagǝnawak be mi nda dlam na kikwak kwa dlamikshi nakwana na ya na kun aku Babila".⁴⁴kakancija na tabacik shida bar herr i kun pata, kaki mi acidlam rama na musa ma achi da dlam kaki dǝvu mi aci i kau. ⁴⁵sutku ne baka mi kakancin ja a zamanshi dedu i kun lardu na Joshua. Su wakatu lakwtu akshi tufe kun ɗa lardakshi mi kakasǝku rarkau i kima kakancinwa har lakwtu Dauda. a rakan kasǝn har i nye zaman Dauda. ⁴⁶Aci ba kǝrmai i kima kakasǝku, aci da jayi ɗa mbasu i kakasǝkuYakubu.⁴⁷Amma, Sulemanu da limi susu i kakasǝku. ⁴⁸Dik na kasǝn, Baci disku a mbasu bai i kun munduwa mi nda dlamu na ami bai, kaki mi Nabaucin ramuma, ⁵⁰Ndadlam tamke na aikwak ga bi ko?⁵¹ Kun ndawa mi wara wudina gǝshakshi ke ndawa wudukun bai i kun gǝshakun na aguɗ kun, kun fatawankekwa gaba na Nǝnwa kakasǝku kwa dlam kaki be kakancinkundlamu. ⁵²Nabaucin tawan mi wara kakancinkun, tatkikshi bone bai? Akshi da tiki naNabaucin mi wara nda wanedede ndak adalta, kunke gusuku , kwa dlam ndak kuri ndawa na dak tikgǝri ke. ⁵³Kun ne ndawa mi wara gǝn na Dumaya Malǝika dlamu amma kun kwa kurna ɗigau."⁵⁴Sartu mi Majalis gu kima su tunu, se gǝshakshi da dlumacingara rankata, da ɓanji gada yanukshi i ɗa istifanus. ⁵⁵Amma aci da niya na Nǝnwa Kakasǝku, da pi dagǝri i disku se dai ki disku rǝptingara daki saksakta kakasǝku aci, daki Yeso dar i , i ami mata, ki Kakasǝku. ⁵⁷Amma, Majalis gu, da dlam kurwa na wura marum, da cum na agu ɗshi akshi da pai i ɗa gǝri dukshi. ⁵⁸Akshi da vǝrki na aci da kun alkariyau da vǝrka ci guguyak da tǝki na aci. Amman ndak lawan gu daji na zanikshi mi a wurakshi danpi du i dak zigǝr mapundi babu dlugun ma shawulu.⁵⁹Lakwtu, mi akshi a vǝrik Istifanus, tunu, aci jib ɗaura Mǝgǝnyi a ramau ma,"Mǝgǝnyi Yeso, a gǝn na aro ga." ⁶⁰Aci da gudki i ɗa, da dlam ɗaura na awaya,ma "Mǝgǝnyi, kampekshi aibu ba."Aci ram kasǝn tunu, da dlamingǝri i yuwan."

Chapter 8

¹Shawulu cam muɗikshi akau tǝk Istifanus. I gafautin marum dakinekine davigai in ɗa ndak niga Yǝso ikun Urusalima; gid dawayina akshi ku ɗa Yahudiya na Samarisa, se gazin mawanaucin rukshi. ²Sai dawa ɗadai dak kalau suku da ni da dabgina guvu-Istisanus Akshi dan pi mavum kima auɗu. ³Aman Shawulu dlam marum ɓana in dǝk ɗiga suku, atufa waduwawin a jiba dǝk ɗiga a matin na gamsaɗin mak, da ɗawuna akshi ikun dilo.⁴Gidna kasau, dak niga miwara da wayakshi tun at ka wazik kǝn her suku. ⁵Filibus dingǝri ɗa Samaria da da dlamikshi wazik her kǝk Yǝso.⁶Lokwtu miwa ra algi kɖmau da-ki wam bi ajab miwara Filibus dlamautin se da dlam nakshi shasharau kirumta gǝri. ⁷Ndawa gawa mi kǝrimtakshi, se zuwawin da viri da kunakshi na kurwa, ndak ranu na ɗukdadin gawa dan da gatinaleshi. ⁸Gaɗa su na kuno tlapar i ɗagu.⁹Amman na nin ɗagai i ɗagu baci dlugun Saminu, aciu baci gompi, dǝk Samariya ajabta na bimiwara aci a dlamau, aramau ma aci marin nin ɗagi. ¹⁰Ndak Samariya mak, tun da daɗa marun inye gangam gid, akirimta gǝri, aramauma, "Nin tuku kirmai suku marum ikunu gǝri." ¹¹Akirim ta gǝri gaɗa dlam dikshi bik jabtagawa na gompigiriu kǝ gasbir lokwtu.¹²Amman lokwtu miwara akshi kasaktinakshi na rama Filibus iɗa gara suku na tlugum Yǝso, sai da dlamikshi baptisma, gid amatin na gamsaɗin. ¹³Simon can na aɗagǝri barna jirewa: daku da dlameci babtismatin, da jib ɗiga Filibus, lokwtu miwara ikau wanami nunu-wasuku adlamau dari Filibus tun, sai da jabti biwu.¹⁴Lokwtu miwara muwanaucin i Urusalima ma Samariya cam gin na rama suku, sai dawanikshi Biturus na Yohana. ¹⁵Lokwtu miwara akshi zade tun, se da dlamekshi magita, gaɗa da bi nunuwa suku. ¹⁶Gaɗa her lokwtugu, akshi babtisma ikun dlugun Yǝso. ¹⁷Biturus na Yohana danpi amikshi i aɗakshi, sai dabi na nunuwa suku.¹⁸Lokwtu miwara Saminu ikan, da ri piamai kǝ muwanaucin dabi nunuwa suku, sai aci da barikshi dakda. ¹⁹Daran ma, "Abarina kǝrmaituku cam, gaɗnin ta wanke nan pici aminin da bi nunuwa suku."²⁰Aman Biturus darnici ma, "Ciu na dagda ciu, kwa kambetanaku gaɗa katumangu, dabi nunu wasu da rimasa. ²¹Cina nubabai ikun bitku, gaɗa gishaci bilanbai ikǝma suku, ²²Gada sutku a dlam tubi i ɗa kimangarciu, a dlum magita i mǝgǝniyi, koda a tubtadici kimangor gishaciiu. ²³Gaɗa neika gishaciu ɗugwagwak ciu da takwsa ikun ipu."²⁴Simon dauri ma, "I dlamanai magita i mǝgǝnyi ga gaɗa, gaɗa bitkumiwara karam tunu dawakatinabai."²⁵Lokwtu miwa ra Biturus na Yohana damina dlam wazik i Samariyatun sai dakatai i Urushalima; atka wazik in ɗa tawan ke kǝk Samariya.²⁶Se malaika suku da dlam rama na Filibus ma, "Atlu kayi dari Aɗau i miya duvu mi vire da Urushalima in ye Gaza." ²⁷Se da tli da yi riwu. Na tasinabai, sai so nin ɗagai nin Habasha, aciu nin gasgara, babu marum gwajere i kum garva kanda katu digim Habasha acine babu inpi ɗagu, deu Urushalima gaɗa da dlam nakwana. ²⁸At ka kaci danbasu ikun keke dukagǝri, at ka kirata kakkadu nabi Ishaya.²⁹Se nunuwa suku darami Filibus ma, "Aji karɗi i dan tu keke dukatiu," ³⁰Filibus da rawi i gǝri, dakǝrimtaci kirata kakkadu nabi Ishaya, da ramici ma, "Kasgana biwara ka kirataubi?" ³¹Nin Habashau da ram ma, "Na zigiwunana, se ɗagai tatkanainin," sai da wili Filibus datfai dan basi na aci ikn kakagu.³²Ri wara a ciu a kiratugu ram ma, da iyawa ci katumatu niwara da yedu iri zayad; kaki matkam gwamak iri da wuda yadgǝri dakwuyi gǝri, aci rubti maya gǝribai. ³³Da dlam dawu muwa, dak gwasidirici jiregǝri. Taiwa adumu da bar labar zaman gǝri? gaɗa da bmana a rogǝri da dusku gagai.³⁴Se nin habashau da jayi Filibus ma, nabitku arama iɗa tai? I ɗagǝri ko nin ɗagai?" ³⁵Filibus da rubci miya, dabanji da ɗa kakkatu nabi Ishaya, da dlamawu wazik Yǝso.³⁶Akun rakan sai da tase am; nin habashagu da rammi Filibus ma, "sotai am adaftaunin tam dlama babtisma." ³⁷Filibus darama wu maya, "kabarna jirewa na gishaci gid nin, da dlama dici babtisma nin habashau da ramma, "Nabarna jire Yǝso wun suku." ³⁸Nin habashau dan darina keke dukai, se datfi nakshi ikun amgu aci na Filibus, sai Filibus da dlamawu babtima.³⁹Da virenakshi dakun amgutun, se nuwa suku damina Filibus; nin habashau ika ci wambai, dajib rakan ngǝri atka npivdai. ⁴⁰Filibus se da pakai iazotus se vaiki lardiu a wazik her i ɗa ta wanke, se da aci deu kaisarisa.

Chapter 9

¹Shawulu atka gabad in dak ɗiga misyi, ma aci a tik na akshi, se aciu daji iri marum prise ²da jayaci dabari ci kǝkkadi in ye susaucacpa Yahudaucin kǝ Damashka gaɗa aci ba nin, nin gimsik ko gamaɗ dan nak shi da tausa i Urushalima.³karakan tun, aci de dan tau na Damashka, natasam, bai, se so bayan dagai da dusku da vaikina rimiwara aci dari; ⁴dagamin gǝri i ɗa se da kum wura ɗagai da dusku da ramici ma, "Shawulu, Shawulu, gana gǝmo ka gizataga?⁵Shawulu dauri, "Ciutai, migyi?" se migiyi da ramicima, "Iyune Yǝso miwara ka gizatau; ⁶amman a tli katfi kun ɗasu, i ritin darama dici bimiwara ka dlamau." ⁷Dawa mi a rakan na aci dar, i sam gorama, gaɗa akshi kǝmina, vamau, aman ika nibai.⁸Shawulu da tli daɗagu, rubtu dagǝritun se daki adamu lawan wambai, dawa da yiwici inta ɗa Damushka. ⁹Yuwan gǝri kwan a lawabai, aci sa ambai ta, tabai.¹⁰Na baci ɗiga Yǝso dagai idamashka dlugun gǝri ma, Hananaiya, suku ɗa dlamawu rama ikun Lawan, daraci ma, "Hananiya." Se da rami, "Iki ina ritku, migyi." ¹¹Suku da ramici ma, "Atlikayi i ɗa duvu mida ɗaurauma. Pirat, ajayi wunduwa Yahuda, kajayi nin ɗagai nin Tarsus, babu dlugun shawulu; gaɗa atka magita; ¹²I kun Lawan aci ika na nin dagai baci dlugun Hananinya, tifeu din pici amai, gaɗa da bi Lawan wam."¹³Aman Hananiya dan gumi ma, "Migiyi nakǝma dari dawa gawa ida nin tuku, bana mi wara aci dlamu iɗa dǝk digaci i Urushalima. ¹⁴So tai marumamin pǝristaucin bardi izini da jib na nin tawanke baci ɗsura dlugunci." ¹⁵Aman se suku dara mici ma, "Aji gaɗa acieu na cikidana aci gaɗa wana ga gaɗa da dlam wazik ga iri ndawa mi wara akshi Yahudaucibai na digamcin her na mamu Israila cam; ¹⁶gaɗa naya tatkeci gawa bone miwara aye sau ga ɗaga."¹⁷Se Hananiya diyi wunduwaw, danpici amai iɗagǝri darama, "Yagana Shawulu, migiyi Yǝso, Wara pakeci iɗa duvu lokwtu mikani, wane na iyeu gaɗa kabi daci wam na nunuwa suku." ¹⁸Natasina bai se beɗagai ka dlukwakurak dafgai da daa Shawulu, se da banji Lawan; da dlatun se da dlamawu babtisma; ¹⁹daci ta da bina awayaw. Aci basi na muwa naucin yuwan gatkasa ikun da Damaskus.²⁰Se da banji wazik Yǝso win suku susau cacpa Yahudaucin. ²¹Gid ndawa mikǝrim taci a japta, a ramau ma, "Su acibi ko baci bana i dak ɗiga Yǝso i Urushalima? Aci deritku gaɗa dan nakshi da tausa iri marum pǝris." ²²Shawulu da jib dlam awayau in kun zigayi gǝri, tlatlin ankal Yahudaucin kǝ kun Damasku, atka tatkeshi jire Yǝso acine Masihu.²³Aku yuwan gawa, Yahudaucin sapirati idagayi anci datkina Shawulu. ²⁴Saparatashhiu se dani agud Shawulu. ²⁵Aman duvid dlamugara tu pukuracin gǝri dawurtai na aci da garu ɗagu ikun daɓir.²⁶Loktu mi aci kate i Urushalima, makitufa i gadava dǝk ɗiga, aman makshi a kalau gǝri, akshi kurna kasakta ma aci cam akum muwaanaucin. ²⁷Amman barnabas da maci danna aci iri muwanaucin. Da barikshi labar kǝ be baci iɗa duvu iye Damuskus, na rama miwara suku dlamawu i ɗa duvu, nawazik mi aci dlamu i Damuska, iɗa Yǝso igadava ɗawa.²⁸Dan dagimi na akshi iri tufayi na ri vura da kun Urushalima. A rama gokalau in da her kǝk suku wara Yǝso dlamu, ²⁹arama na Yahudaucin da kǝmu helinaucin, amman akshi fata wanke amaka datkina aci. ³⁰Lokwtu miwara dakɗiga kǝmatun, se dayina aci iɗa kaisarisa, da dabaci in ye Tarsus.³¹Daritun, dak dakɗiga Yǝso kǝ laridi Judiya, na Galili na kǝ Samarisa dabi kilabpiya da jib ta kǝma; a rakanshi ikun kalau suku na viji gishi kǝ nunuwa suku, da ɗigau se atkasukuna na ɗigau se atkasukuna na ɗawa. ³²I lokwtutku, Biturus vaikina gid lardiu, her da ni iri dak ɗiga i lidda.³³Iritun da bi nin ɗagai ga ranak, baci dlugun Iniyasu iɗa rakigǝri, gaɗa dlam na aman danda hudu ngabai. ³⁴Biturus da ramici ma, "Iniyasu, Yǝso gatinaci adli kamirakeci." Go tasana se da dli. ³⁵Dawa gid kǝ ɗa lidda na ɗa Sarona dakaci, da barnajirewa migiyi.³⁶I yafa kǝ na miɗiga ɗagai dlugungara ma, Tabita, atune, "Dokas, atu na kunu gayi a her isak tluwa. ³⁷Hu dlam fura se damcingara; akshi viyatu tun, da sinna atu, se da sinna atu iɗa rakai, i susau dusku.³⁸Gaɗa lidda a dantauna yafa, daɗigau kǝma ma Biturus a ritun, akshi da wanyi n dawa shirin dayi da lagotaci, "Dani kaɗe kaɗe." ³⁹Biturus da di dayi na akshi. Lokwtu mi aci zade tun, dan na aci isusau diskugu. Gudugwamcin gu mak dan nakshi ibragǝri atka adan a tatkeci zananin, na papacin mi Tabita barikshi lokwtu mi atu na aro.⁴⁰Biturus daji nakshi i vuda da susaugu, se dapi kufu gǝri ɗa, da dlammagita se da musci iri guvugu da ramma, "Tabita, a tleu." Se da rubci dagara daki Biturus se da tli dan bashi. ⁴¹Biturus da baritu amai da suktatu, se da ɗaura da ɗaiga na gudugwamcin, da barna atu na arogra i akshi. ⁴²Bitku dlamugara gasgayak i lardi yafa dawa gawa barna jirewa i migiyi. ⁴³Se Biturus basu Jafa kǝ yiwan gawa i wanduwa Simon baci Kulɓa.

Chapter 10

¹Na nin ɗagai i kaisarya, baci dlugun Karailiyus aci marum askarabu ki Italiya. ²Aci nin baci kaluku na nakwana na gid wunduwa gǝri, abarar dakda gǝri gawa i Yahudaucin, fatawanke aci baci nakwana i suku.³Gafa ɗagai i gǝri karfe kwan kǝ aduwaw, se daki malarika suku i fatata ikum Lawan, datfai in ɗagiri da ramici ma, "Cikarniniyus" ⁴Aci dapilmala da ikum lakau sukusu da ramicima, masitaci na baraci jingora ikǝma suku, betanaul ke ikǝsiri. ⁵Awayi iɗa yafa dan da ɗaure Saminu, mi da ɗaurau Biturus. ⁶Aci danbasu i wundu wa Samini baci kulba ruvuk, mi wan duwa gǝri amiya am.⁷Loktu mi malaiku i vina rigǝrin, na askarabu gayi miwara aci a kalau na nakwana a suku dagadava aska rabaucingu wara a dlamawu wana. ⁸Karniniyus da ram dikshi gid bi miwaar wakatiw, dan da wanakshi i yafa.⁹Da tlanutun atka rakanshi, dana dantau na ɗa, se Biturus da gayingiri iɗa susau imaista afa aɗa. ¹⁰Maya jibna aci, maki da ci beɗagai. Loktumi da buna abingu, se da dlam lawan, ¹¹se daki dusku rustingara, be ɗagai a fuwayi ka marum Gwadam, datka za rayi da misa gara fudugu. ¹²Ikinu gara na zadak fayin da wanke, dǝk vaga badli, na ɗutatin.¹³Se dakam wura ɗagai ma, "Biturus, atli, kan ka ziji aci. ¹⁴Biturus da ramma, "Kasut kubai migyi; gada galte na ta be miwara haram bai ko bulanbai." ¹⁵Se da kimi wurauwam, kǝ ki mashirin ram mai, "Bimiwara suku sarka ketidu, karama ma haram bai." ¹⁶Da dlam su zigir kwan, se damina biwu i dusku.¹⁷Biturus atka dalura iɗa lawangu tam tun, natasinabai, dawami karni liyos wane tun, a miya mafgi, gaɗa akshi jayi na wunduwau siram. ¹⁸Akshin da dlam jaya ma, Simon mi da ɗaurau Biturus ambasi iwunduwa tkubi?¹⁹I loktugu Biiturus atka dalura ida lawangu, se nunuwa suku daramicima, "aki dawa a makaci. ²⁰Atli kiyi na akshi ka dlumta loktubai gada na waneshin iyu." ²¹Biturus dani iri dawan daram ma, "Ine nin kwa makaugu. Kwaɗe gaɗe gimo?"²²Se da ramici ma, "Askarabu dagai marum baci dlugun Karniliyos aci baci kakusuku, anakwana i suku, dawa kǝ Yahudaucin gid a rama kǝ haiggiri blan. Malaika suku da ramicima da makeci kana i wunduwa gǝri, gaɗa dakimi rama da miyaci." ²³Se Biturus da ramikshi datfai dabasi na a ci. Akshi wunitun se da dli puɗuk dayin gǝri na akshi, dakɗiga da yafa ke daɗ ɗigagshi.²⁴Da tlanin ntun se da zadai i Kaisariya, Karniliyos ke a dirashi, aci daure na mangitugirina yaganaucin gǝri.²⁵Loktu mi Biturus tufi wunduwa giritun, se Karniliyos da gut ki i rizirgiri da dlamawu na kwana. ²⁶Se Biturus dayina amigiri, da suktaci darami ci ma, "atlinaci! I cam nin kakici."²⁷Biturus a ramanaci tun, tufi wunduwaw daki ndawa gawa a dirakshi. ²⁸Da ramikshi ma, "Kun na aɗakun kasgadu, kakaibai nin bayahudacin dani wunduwa dawa mi Yahudaucin. Aman suku tatka na ɗauri nin wambai, nǝn mina aibu. ²⁹Gaɗa sutku ne nadau go rama ɗagai, loktu mi kwamakaga. Gada sun ne nanci nakǝmi kwamakaga gaɗa gimo.³⁰Karniliyos da ramma, Gusku Yuwan mafuɗu gǝri kere karfe kwan kǝn aduwaw, natka magita i wunduwaga, se naki nin dari ikǝmaga na arawai kare har ɗa. ³¹Darama ma, 'Kaniliyos, suku gumu dici magitaci, barci i dak tluwa ke kakasku taninaci na atu. ³²Gaɗasu awa nyi dawa i yafa, da ɗaureci din dagai mi da ɗaurau Simon na Biturus. Ambasu iwunduwa Saminu baci kulba ruvuk, I miya amku. ³³Gaɗa sun na tli dakaɗ, na wa nyi ndawa irici. Ka dlam da kaikal kadetun. Sotaija ja cacpinaja ikama suku, gaɗa jakǝmi bawara waneci na a tu."³⁴Biturus da rupci miya gǝri daram ma, jire gusku nasgadu suku akurnin wanbai. ³⁵Gid ɗawa tawanke na zadak tawanke git baci kalau gǝri, nabaci dlamma kalkal bi ginyi iri suku.³⁶Kwasgana rama mikakasku wane i ku tlai Israila, loktu mi wane rama herr dari Masihu Yeso miwara acine suku jawa ɗa tike, ³⁷Kum na aɗakun kosgana biwakatu, ilardi ɗa Yahudiya, miwara bandeu da Galili, Aku Baptisma mi Yahai dlam wazikgu; ³⁸wato labar Yǝso kǝ Nazarat, mi suku peci nunuwagǝri da karmai gǝri iɗa gǝri. Da rakinyi atka dlamma herr na gata nata ndawa na di zuuwawun da kak ndawa, gada suku adagayi naaci.³⁹Ja saida bidku gid mi aci dlamu i ɗa Yahudaucin na ikun Urshalima, acine Yǝso wara dadki, dak kumaci iɗa dumdliga. ⁴⁰Acine nin mi suku dla dli da mutu i ɗa yuwan makwan da ɗawaci da dlam gazigayak, ⁴¹idawa gid bai, se i dawa mi aci cikɗeu da blaɓa saida tun waci, wato ja kenan, mi jatau jashi na a ci aku dlayigǝri da mutu.⁴²Aci da rami ja ma jayi kun duniya, jadla wazik idawa na jabari seda iɗa aci ne mi suku cikɗeu gada da dlamigǝri baci sharia i ɗa dǝk aro na gamtak. ⁴³I da gǝrine gid nabaucin barr seida, gaɗa duk nin barjire na cinin abina tupta aipapin shi i kun dlugungǝri.⁴⁴Loktu mi Biturus atka ramatku, senunu wasuku dafuwai iɗa ndawa mi a kǝrimtagǝri. ⁴⁵Se Yahudaucin dak ɗiga mi deu na Biturus da dlam jabta, gaɗa birinunuwa suku fuwen gara i ɗa ndawa mi Yahudaucin bai.⁴⁶Gaɗa kǝma ndawa mi Yahudaucin aram na miya dama a sakǝrita suku. Se Biturus dauri ma, ⁴⁷"Na nin mi wara a dumu dabta am gaɗa da dlami idangu babtisma bai, ndawatku gina nunuwasuku kakija?" ⁴⁸Se da dlam rama da dlamaikshi baptisma ikun dlugun Yǝso. Se dajayaci da dlam yuwan jiwan jigab irikshi.

Chapter 11

¹Mawanaucin na yaganaucin wara ndak iman ke Yahudiya da kǝma ma ndawa wara zǝga Sǝku bai gǝnna telam Kakasku. ²Lakwtu Bitrus deu Urshalima tunu, ndak imman na Yeso wara yahudaucin da jǝb dlama bayibako gǝri. ³Akshi da ramma, "Ka nepki adaci na ndawa zǝga Sǝku bai hara kata ta na akshi!"⁴Bitrus da ɓanji pasaltekshi kurak-kurak ma, ⁵Na kunu magita a marǝm ɗa ke Joppa. Se na ki i kun suwan marǝm daɓǝr tufeu da dǝsku nda, da perci kǝmau. ⁶Na pi da naiki na dlam kuraram i ɗau. Naika fayuri ndak fuɗu, ke duniya, fayin kǝ pata, fayin ndak vaga tekakshi na dutatin ke dǝsku.⁷Se nekǝmi wura da dǝsku a rama ma, "Atlu Bitrus atki ka ki'yi!" ⁸Na wuri ma, Kasǝn bai, mǝgǝnyi: Gaɗa ngalte tlewi fayin vatku tuku tefi miya gabai." ⁹Amman wurau da wura da dǝsku ma, "Be wara kakasǝku ramdu ma cikas nin, ka rama bai ma bewu cikas bai" ¹⁰Bitku wakatu zǝgǝr kwan, se nda mina be tanke mi naika gu i dǝsku wam.¹¹Na tasena bai , se so ndawa kwan dar'i a miya mafgi wǝnduwa wara aca kunu nda waneshi i riga da kaisariya. ¹²Nǝnwa Sǝku rama nayi na akshi; ma na dlama nyanyakshi bai. Ndawa zǝdu tuku, dayi na iyu ja yi wǝnduwa warau. ¹³Daramija aci ika malaika Kakasǝku dar'i a wunduwa gǝri, mi ramici ma, "A wanyi ndawa i Joppa kani na Siman wara nda daura gǝri Bitrus. ¹⁴Sautu mi acaye ramau ani na rra i ci na ndak wǝnduwa.¹⁵Lakwtu na ɓandikshi rama tunu se Nǝnwa Sǝku da nai i aɗakshi kake wara deu adawa ke sǝkur. ¹⁶Se na tanuna telam mǝgǝnyi wara ramu ma, "Yahai dlamikun baptisma i jirewa, na am, amma ndaye dlamekun ikun Nǝnwa Sǝku"¹⁷To, Kakasǝku baridikshi kǝrmai Nǝnwa Sǝku kake wara aci bariwa lakwtu wa dlam iman na Mǝgǝnyi Yeso Masihu, tai wara a dlam gamdaya na Kakasku?" ¹⁸Akshi kǝma bitku tunu, da dlam rama wam bai, se akshi da banji saksakta Kakasǝku, a ramau ma, "So Kakasǝku barina tubi i ndawa zǝga Sǝku bai cam."¹⁹I lakwtu ndawa wara wayu nakshi gaɗa kabine mi bakshi aku mutu Istifanus, har i lardi Prisiya, Sapirus, na Antakiya amman akshi a rama sautu ke Yeso gu yahudaucin rukshi. ²⁰Amman gafkikshi, gamsak ɗa Saprrus, na Sirine da nai ɗa Antakiya, da rami da helenanci labar herr ke Mǝgǝnyi Yeso.

²²Labarshi danin gara i aguɗ ndak dǝga Yeso ke Urshlima, se akshi da wanyi Barnabas har dayi Antakiya. ²³A ci deu ika kǝrmai Kakasku tunu, se da dlam perdai, da dauzatakshi, ma akshi dan mbashi nakshi na Mǝgǝnyi na gǝshakshi mak. ²⁴Gaɗa a ci nen herr, kuma ganiyak na Nǝnwa Sǝku na iman; ndawa wara dlam iman na Yesu, da sukuni gawa.²⁵Barnabas da tli dayi Tasus i maka shawulu. ²⁶Banaci tunu ndanna aci Antakiya. Nda ritunu har aman gayi, akshi a cacpa aɗa gayi i coci, a gugza i ndawa gawa. Pakuraucin gu nda bandi daurakshi ma kirista sukur i Antakiya.²⁷Se so ikun yǝwangu, na nabaucin dagai wara deu da Urshalima da Antakiya. ²⁸Gayi da kunakshi, baci dlugun, Agabus, da tli dar'i da tattki darik Nǝnwa Sǝku ma, ndaye dlam marem lamlam i duniya mak. Sutku wakatu lakwtu garvak kilariyus.²⁹Gada kasǝn, pakuraucin gu nǝn tawanke da kunakshi, dami gǝshakshi da wanyi bana i ndak dǝga yaganaucin ki Yahudiya. ³⁰Akshi dlam sau, da wa'anyi dagwda i ndawa gasgaraucin ki coci gu da akwu gǝn Barnabas na Shawulu.

Chapter 12

¹To, i lakwtu dǝgǝm Hirdus jǝb na ndau jǝgab wara ndak nya i Coci, gada da barik shi kabine. ²Tǝkina Yakubu yagana Yahai na kasakar.³A ci i ka yahudaucin a pǝrdai na be aci dlamu tunu, se dayi da jebena Bitrus wam. sutuku gu lakwtu ngemuri ke burodi mi go yist. ⁴Aku a ci jǝbna Bitrus, dayina a ci delo da bari na a ci aikok askarabaucin da ankaltaci; a tuman nina a ci kǝma ndawa aku ngǝmuri paska.⁵Nda cǝmna Bitrus i delo, amman ndatka magita aɗau i Kakasǝku gaɗa gǝri i kun Coci. ⁶Yǝwan kapǝn Hiridus aye dayi gǝri vida, i kun diviɗ gu Bitrus a yǝwan da vǝji a gadava askarabaucin shirin, da tausina dangwal ke waya shirin. Ndak demi gǝri shirin dar'i a miya mafgi delo gu.⁷Se so malaika go tasǝna da pakai i ri gǝri, se wiɗa da beli parak i sǝsau gu. Acu da lǝnci Bitrus da baka gǝri, da tlatla ci da yǝwan, da ramma, "Atlu kadǝ-kadǝ" se dangwal wayau da pǝnakshi da aikok gǝri. ⁸Malaikau da rammi ma, "Aɗawu kare ci na tanke lapet i zǝgǝr ci" Bitrus da dlam kasǝn. malaikaucin da rami ci ma, "A ɗawina marǝm zanai ci ka dǝgai iyu."⁹Se Bitrus da dǝge malaikau da vǝrai nakshi vǝda. A ci zǝga ma be wara malaikau dlamu gu jire. A ca tuman be wara aci a lawangu ka sǝwan. ¹⁰Aku akshi bǝntuna baci ankalta gǝri ke sǝkur na ke ma shirin gu se akshi da nai i miya mafgi ki ɗuyak wara a di nakshi i kun ɗa gu: miya mafgu da rǝpci na aɗagara. Akshi da vǝri veɗa i tarbo ɗa gu, mailakau daivina aci riwu.¹¹Lakwtu Bitrus kate ankal gǝri tunu, se da ramma, "Gususku ke jirewa Kakasǝku wane malaika gǝri da rayu da aikok Hiridus, na da mǝradi ke Yahudaucin." ¹²Daku a ci sanutu sutku tunu, se danai i wǝnduwa Marryamu, mi Yahai wara nda daura gǝri Markus; Ndak dǝga Yeso cacpu nakshi riwu a magita.¹³Lakwtu a ci gwaktlu miya mafgu tunu, se wunya dagai mi dlugun Rohda danai dauri ci. ¹⁴Lakwtu atu sanutu warau ka Bitrus tunu, gaɗa thparr kuno dǝma rǝpta miya mafgu bai, se dayin gara na rawa i sǝsau wara ndau a kunu; da ramikshi ma Bitrus dar'i a miya mafgi. ¹⁵Ka kun ankal kǝm kuwa, "Amman wunyau da ramikshi nakad-nakad ma be mi ata ramǝkeshi gu kasunu. se akshi da ramma, "Malaika gǝri."¹⁶Bitrus da jeb gwagdla miya mafgu, akshi de rǝptu miya mafgu tunu, se dai ki a ci, akshi sukci aikok gǝri da tatkikshi ma akshi da dlama rama bai, se aci ramikshi kake mi Kakasǝku de aci da dǝlo . Aci da ramma, "Awana labar betuku mak i Yakubu na yagaucin ndak iman." Se daivina riwu, dayin gǝri ri dama.¹⁸Ɗa gu tlanu tunu, be wakati Bitrus da jǝktina askarabaucin gu har ankal shi da thlan gara. ¹⁹Aku Hiridus dawu nda makaci, nda ba ci bitunu, se da jayi ndak ankalta gǝri da ram wam ma nda tǝkǝ na akshi. Se Bitrus da tli da Judiya dayi Kaisariya dambasǝn gǝri riwu.²⁰Hiridus dlamin gǝri gǝshi tlaparr na ndak Taya na Sidon. Akshi dayi aɗagayi i ri gǝri. Da wili Bilasta, muwawak dǝgǝm gu, ma da banatakshi. Akshi da make mbasǝk Kilapiya; gaɗa lardakshi a gǝni bik ta da lardi dǝgǝm gu. ²¹Gafo gu Hiridus da tefen gǝri kachum garva, dan mbasǝn gǝri da gwajerek garva da dlamikshi rama.²²Ndau kǝma tunu se da dlam kurwa ma, "Sutku wura sǝ Kakasǝku beri wura nǝngaiwa bai." ²³Na tasǝna bai malaika mǝgǝnyi dakka ci gaɗa bari saksakta i Kakasǝku bai, tǝntok da tǝna aci riwu damcin gǝri.²⁴Amman tǝlam Kakasǝku se sukuna. ²⁵Barnabas na Shawulu da muna wanakshi tunu i Urshalima, da kacinakshi dasǝn; aɗa gayi na Yahai wara da daurau Markus cam.

Chapter 13

¹I lakwtu a coci kǝ Antiyok na nabancin na malamcin jəgab. kaja Barrnabas, Saminu, mi nda ɗaurau, 'Ayuwa' na Lukiyas kən kurane, na manaya wa a nda gudvaci i dagayi na dəgəm Hirridus na shawulu cam. ²Lakwtu wara akshi a kun magəta i məgəyi, a sham cam, se Nənwa səku da ramma, "A bərina da Barrnabas na shawulu, gada wana wara na daureshi gadau." ³A kuksən sen, akshi da dlam asham, na magəta, da mpi aikwak i adak n dawa shərin gu, nda wa'nyi na akshi.⁴Barrnabas na Shawulu da dlam na nakwana i Nənwa səku, da yi nakshi i sawkiya, da sən, dayi i kunu suwa wa am har i jəgam kə Kubrus. ⁵Zada ɗa marəm kə salamis tənu, akshi da dlam wagərmak tə lam səku i ku ləma cacpa Yahundaucin. Akshi yi nakshi na Yahai Markus da banacakshi⁶Lakwtu akshi jinakshi jəgam tawanke har kə papinus, se da bi baci dagwar dagai Bahusa nabi papiya kə Yahudaucin, nda daura gəri Ba Yəso. ⁷Baci dagwar gu a mantaukuna na baci barvariwu, Saryi yas Bulus, Nanne baci asəm/zəgaya. Baci garvau da daure Barrnabas na Shawulu, gada ancu da kəm təlam səku. ⁸Alimass Baci dagwar da makə da dabci da ci dlama man i gamau.⁹Amma Shawulu wara da daurau Bulus, ga nəyak na kərmai Nənwa səku, da pi dagəri i ɗa baci dagwarigu; ¹⁰da ramma, "Ci wən ləspər gəshaci niyin gara na gu be, na munafəkwəna. Ka gaba na bək adalta tawanke. Kaiva ɗlagda dəvu tərr kə məgənyin be ko?¹¹aiki aikwak məgənyi aɗa ci, ka dlugutanaci, ka dlam lawanbai kə yuwan gəgab." Na tasəna bai, se bee ka gabantino, ayawa, da vəge ɗa Alimas, da mɓanji ramka a vayak riwu, a jaya nda wa dajəb amigəri, da tatkici duvu. ¹²Baci garvau ika bee wakatutənu, da dlamna Iman, gada gugza i ada məgənyi baridici jabta.¹³Bulus na mangaucin wana gəri da tli i kin suwa am da Kubrus da nai i perriya a Pampiliya. Amma yahai dai ve na akshi da katen gəri Urrushalima. ¹⁴Bulus na mangaucin gəri da rakənai da perriya, danai i Antiyak kə pisidiya. Ariwu akshi dayi ikun ləma ri cacpa Yahudaucin gafa putu ndan mabashi. ¹⁵Aku kərrata kakkadi dumaya na kə Nabaucin, se ndawa gasgara ucin ke ləma ri cacpa Yahudaucin da wanekshi sautu ma, "Yaganaucin, kunna sautu dauzata ndawa wara a ritəku nin, a rama."¹⁶Se Bulus da tli da sakci amigəri, da ramina, "Kun ndak Isiraila na kun wara a saksak ta kakasəkun, a kəmina. ¹⁷Kakasə ndangu, Isiraila akɗu afətkənwa da dlamu nawa ndawa gawa lakwtu wara wara basi lardi Masar, na awuyak amigəri. ¹⁸I dantuk ama gunu fudi aca kanadi na akshi in fanfara pata.¹⁹Aku aci kambetuna larddin gatkasa kə lardi Ka'ana, da barna lardu gado i ndaawa. ²⁰Bətku cakcak wakatu i kun lakwtu wara dəka na aman danamak fudu na gumu vad. Kakasəku dan na nda garva kə lariya har Laktu Samaila, nabi.²¹Se ndau, da maki nda barikshi dəgəm, Kakasəku da barrikshi Shawulu, wən kish, nən da auduk Bilyami nu war dlam garra kə aman gumu fudu. ²²Dasən, Kakasəku dajinaci da garva, da tla tdai Dauda da dlamin gəri dəgəm shi. I adak Dauda ne Kakasəku da ramma, "Na bana Dauda wən Jesso nən kə gəshiga wara a dlama na bee mak wara nancaci dadla mi."²³kadugun nənangu, Kakasəku bacima i Isiraila; Yəso, kakə mi Kakasəku dlamu alkawar dlamau. ²⁴Sutku ɓandu wakata lakwtu lapən ni Yəsu; Yahai səkur dlam wagərmak tubi i nɗak Isiraila. ²⁵Yahai a dama wanagəri tənu, se da jami ma "Kwatuma i gu tai I ro acu bai. Amma a kərənta dagai mi aye ni da ku ga zayi sono zəgərgəringun na bata na fətki bai."²⁶Yagonaucinga, kə kadugu Ibrahim na ndawa da kunaku wara a nakwana i Kakasəku, i wane nda wane sakwtu rratəku. ²⁷Gada akshi wara dambasu a Urrushalima na nda sanuta ci bai har akshi da dlamna bee nda kərratu gafa putu Yahudaucin tawanke, daru kambe tagəri.²⁸ko da akshi ba ci na wala bai, akshi da Bilatus datkə naci. ²⁹Lakwtu akshi da muna bee na tarnu i adagəri cak-cak tənunda fuwe na guvu da dəm tləgau, nda dapgina aci.³⁰Amma Kakasəku da tlatli na aci dat mutu. ³¹Ndawa wara deu na aci da halili i Urrushalima ika ci ki yuwan gawa. Nadagu dlamu nakshi sa da gəri i dumiya bu.³²To sau jade dukun labarr herr kə alkawar wara nda dlami afafkənwa. ³³Kakasəku jəbna alkwartəku i wa, kutli khsi, gada watla Yəso na aro da mutu. Satku ye bee nda tarnu i sura shərin kə zabura: 'Ci wənga, gusku Na dlaminga afaci. ³⁴Zam i da rama ma aci tlatli na aci mutu gaɗa təkagəri du təraɓa Kakasəku ramu kasau.' Na barici barka na takci bar ka kə Dauda.'³⁵Gada kasən, da rami kun Zabura na, 'Kaiva nənci wara go aipu da tərabu bai.' ³⁶Gada Dauda i kun zaman gəri dlam nakwana i səku, da muturgəri, da dabgina a ci iri afat kəngəri, grvugəri gatə raɓak a gagai. ³⁷Amma aci wara Kakasəku tla tli da mutu təraɓu bai.³⁸Kaɗa kasən, yaganaucinja tike dazadu i ma dari Nənangu nə nda dlame kun agərma kə təpta aiba binkun ³⁹Nən tawan ke wara dlamina Iman na aci, nda dlabanaci akun go aipu, be wara dumaya Musa dəma dlamo bai.⁴⁰Se kura dlam ankal, gada bee wara nabanci ramagu gaɗa wakutu nakun bai. ⁴¹launa, kun nda muwa, kwa jabti se kwa ɗayi: Gada na wana i lakwta kun. Wana wara kwa dlama Iman na atu bai; ka ɗagai dlami kun labargu yage."⁴²Bulus na Barrnabas alva kiwutən, se ndau da makak shi da dlamkshi ramau wam i gafa putu Yahudaucin ⁴³Lakwtu cacpak kə lema ri cacpa Yahudaucin damingara tənu, Yahudaucin ga wa na ndawa wara Yahudaucin bai amma adəga aadakshi da ɗəgai Bulus na Barrnabas, akshi da dlamikshi rama, a dauzatakshi i dak ta kəma na mbasu ikun herr Kakasəku.⁴⁴Yuwan putu Yahudaucingu de tuna, ɗan tuk nda ɗa gu mak da cacpi nashi rigaya gada kə mu təlam məgənyi. ⁴⁵Yahudaucin ika algu tənu se da dlaminakshui guru, i ɗa bee ware Bulus ramu, a dləmtaci gəshigəri wam.⁴⁶Amma Buls na Barrnabas da dlam rama i patata parak da ramma, "Dlamingara kəske nda dlamikun rammak səku səkur. Gada kwa dabadu da rikun tənu kwa mana aɗa kun kwai bata bai aro mi go dadgəri gəri bai, a kina ja məstinaja ri kərdadin. ⁴⁷Kada kasən məgənyi ɗawuja, aramau ma. 'Nampa kun ka pitulla iri din gada kwanna ra pallalin duniya mak.'"⁴⁸Kərdadən kəma sutku tenu, da jən pərdai, a nakwana təlam maəgənyi. Gawak ndawa wara barrina adakshi i bi aro bi go dadəgəri, da dlamma iman. ⁴⁹Təlam məgənyi dayi gara i lardu mak.⁵⁰Amma Yahudaucingu da shəkshəkci Amati ndak martapa na gamsak nda dagu. Sugu danna gizata i Bulus na Barrnabas; har ɗausu ndaji na'akshi da kun ɗagu; ⁵¹Amma Bulus na Barrnabas da saspəna bərbər dagu da zəgərshi da dlamigara sai da i a dakshi. Dasən dayi nakshi marəm ɗa ikun Ikoniya. ⁵²Se pukurraucingu da niyi pər na Nənwa səku.

Chapter 14

¹Sartu Bulus na Barnaba I susu ri magiga Yahudaucin da jib ramai algi na Yahudaucin na helenaucin da barna jirewa. ²Amman Yahudaucin nda kuri kumu ramoda tiatli na hankal ndawa mi ziga kakasku bai dami gishi ma yaganaucinshi.³Akshi da sukakiyi I riwu ki gazibar lakwtu, a rama go kalau ikun krəmai məgənyi, aci a barikshi shaida labar herr mi kakasku dlami. Achi dlam sau da ri bar gagunawa ha dlam bi ajab da ri Bulus na Barnaba. ⁴Amma a‌ɗa gawa dak alkariya da buwungara: Wdau jiga a digayi ma yahudaucin ndau jiba a du digai na mawanaucin.⁵Se ndawa mi ziga kakasku bai na yahudaucin da shik shikti maru marninshi da dlam bi buka hanual da viəki Bulus na Barnaba. ⁶Akshi yakin tudu tunu da vəənakshi da rumunakshi I kun Lycaonia, Lystra na Dabe na gagzhon dawa wara a dan tau. ⁷A ritunke akshi da jib dlam zaazig labar hur gu.⁸A kun Lystra, na nən dagai bum basu, zigir giri go awayau, ‌ɗugu ten da Yawaci da kun migəri ngalte ari dlam rakan bai. ⁹Aci kuma locktu mi Bulus dlam rama. Bulus da pi ci da daki warauna bar Jirewa a kunu geri me a ngatun gəri. ¹⁰Se aci da dlami ci rama na awayu ma, "A tli ‌ɗak zigəci." Warau da katiri I disku da jib rakani rimu.¹¹Argu ika be mi Bulus dlam tunu, da elatli wurakshi I kun miya Lycaonia, "Zuwawin fuwe əiwa I kun ginawa nin gayuwa." ¹²Akshi da bar dlugun I Barnaba ma "Zeus" na Bulus ma "Hermes" ga‌ɗa aci ne marum baci rama. ¹³Perristaucin Zeus, mi ri munduwa səkakci a aku marum dagu danna matkam akshiyak, na kare garamcin na algi a dlamekshi sanam.¹⁴Lacktu mi muwanaucin Barnaba na Bulus kima tunu da tlipiyana zanikshi dayi rikshi kade kade I kun algu a‌ɗanau ¹⁵da ramma, "Dawa kwa dlam bituke ga‌ɗa gumo? Ja cam odawa kaki kun, na tamke ka kun, ja dedikun rama kurak ki hen gada kwai ivu na be blan bai, kwa dirag'e seky baci dlam disku na ‌ɗa, na anku na duk be na aro ikunu gara. ¹⁶Amman gawa I akau aci I vo lardi da rakim Ida duvu mi acshi chik‌ɗo.¹⁷Amman aci ivu ada geri go shaida bai, a dlame kun be blan a dlame kun am da disku kwa bi duman blan, kwa dlam dordai I gishakun fatawake." ¹⁸Na zada tilham tiku Bulus na Barnaba da dapa na algu gu dlamek shik sanam.¹⁹Amman yahudaucin kun Antioch na kun Iconium da nci da rarkina alau. Akshi da vəriki Bulus da iyu na aci da kun alkanya akshi a tumangu mutu gəri. ²⁰Zum pukurraucingu akshi dar I a buram geri, aci da tli dar ləfi geri I kun alkariya. Ɗa tlanu tunu, dagin giri I kun Derbe na Barnaba.²¹Aku akshi dlam wazik her I kun mane dagu tunu, dabi na pukurraucin gawa da kaci nakshi Ikonium na Antioch. ²²Ashi da jib awayu aro I Pukurraucingu da, dauzakshi da ci kiona na bar jiəewa, "Dole wa titi gawa seku dari sa bone gawa."²³Daku aci yai‌ɗidikshi ndawa gasgaraucin tunu, I kun susu, magita tunu, akshi da dlam magita na ashama, da barna akshi I aikwai məgynyi mi akshi barna jirewa na aci. ²⁴Se akshi da digi ‌ɗa kun Pesidia dani I kun Pamphilia. ²⁵Locktu akshi dlam rana tləlam gu I kun Perga, lei dai nakshi I Attalia. ²⁶Da sen akshi da tli dayi nakshi I Antioch, rimi wara akshi barna a‌ɗakshi ga‌ɗa herr seku ga‌ɗa wana geri mi akshi damu na dlamau.²⁷Akshi dew I kun Antioch tunu da cacpi dak ‌ɗiga I ‌ɗa gayi da barikshi labar duk be mi seky dlam na akshi na riptikshi duvu bar Jirewa I dawa mi ziga kakasku bai. ²⁸Akshi da sukakwiyi gawa na pukurraucingu.

Chapter 15

¹Se ndawa dam da Judea da gugzhi yaganaucin gu ma, "Se nda mudu kun kaki kilada Musa bon kwa bira bai." ²Lacktu mi Bulus na Barnaba dlam gamdaya I gadavakshi ten se yaganaucin gee da bar na Jirewa I Bulus na Barnaba na ndau jigab dayi urshalima na mawanak da ndawa gasgaraucingu gada jaya teku.³Ndak diga da wa nyinakshi akshi da digi da kun Phoenicia na Samariya, da bar Labar tubta ki ndawa mi ziga kakasku bai. Akshi dan na labar blan na pərdai I yaganaucingu. ⁴Akshi deu I Urushalima ten, ndak diga na mawanak, na ndaw gasgaraucin da gən nakshi na pərdi, da bar labar herr be mi kakasku, dlamiskshi.⁵Amman ndawa dagai mi bar jiwewa a da gayi na Parisancin da tli da ramma, "A dlaman gara kiske nda wudakshi zam akshi da digi dimaya Musa." ⁶Se mawanakshingu na ndawa gasgarau cingy da cacpi ga‌‌ɗa ramatuku.⁷Aku rama gawa I gadavakshi se Bitrus da tli dar, I, l gadavakshi da ramma, "Yaganacingu kwa zigadu locktu dagai I aku rab, Kakasku bari kun ndawa mi wara aci cik‌ɗo da wita kun, ma ndawa mi ziga Kakasku bai a kuma tilam seku dariga da bar na lirewa. ⁸Kakasku bwu zigayna gəshina, tike bar saida, na barikshi wənəa gəri kaki mi aci dlami ja. ⁹Aci bar kurack bai I gadava ja na akshi, dai vi gəsheshi bilan na lar Jirewa.¹⁰Gususku Gada gemo kwa katla Kakasku, kwampikshi duskshi i‌ɗa warak pukurraucin mi ko afulkin wa ko wa ngalte wa ma bai? ¹¹Amman ja barna jirewa ja bina aro da ri herr məgənyi Yeso kaki mi akshi bau."¹²Algu makshi da dlamnashi shira a kirimtau Barnaba na Bulus a rama gagnawa na bi ajab mi Kakasku dlamdaiskhi I kun ndawa mi wara ziga Kakasku bai.¹³Aku akshi Ivu rama se Yakubu da ngum da ramma, "Yaganaucinga a kərimlina iyu. ¹⁴Siman na baii ramdikum be mi Kakasku da sekur dlami ndawa mi ziga Kakasku bai, ga‌ɗa Intu gəri da kunakshi aci dabi nda kalu dlugungəri.¹⁵/v 15 Ramak nabaucin gəgu bar na jirewa kaki mi da tarna. ¹⁶Aku bitiku na kalactaye nin, na dlum na munduwa Dauda, mi wara dagamun gara, na tlatlidu na kalacte na atu I gatir gara. ¹⁷Ka gagzhin dawa da maki məgənyi, na ndawa mi ziga Kakasku bai nda daurakshi na dlugunga. ¹⁸Su be wara məgənyi ramu, nen mi dlam bituku tin zaman, waci.¹⁹Gada kasin, shawa əga ma wa ravina ndawami ziga Kakasku bai mi wara kate nakshi ri seku; ²⁰Amma wa tarnekshi ma, akshi da dlumta adakshi bai na bik garum, na, rifa; na, dlam tapai, na be me a dlum tanakshi, na didəm. ²¹Tən gagaya na ndawa gasgaraucin a kun lardi tawanke, a wazik na taran dumayo Musa ikun susu cacpa yahudaucin sibduwa tawanke."²²Ga‌ɗa kasən dlam bəlan dlapar muwanak na ndawa gasgaraucin na ndak ‌ɗəga mak da mi Judas nən wara da ‌ɗauragəri ma Barsabas na Silas da dlab nakshi marmamin ndak ‌ɗiga nda wanyakshi I Antiyok na Bulus na Barnaba. ²³Akshi da tarnyi ma: "Muwanak na ndawa gasgaraucin I ndawa mi Zəga Kakaskubai na yaganaucinkshi I Antiyok, Sinya na Sesiliya jan ndəmakun.²⁴Ja kəma ma ndawa ‌ɗagai mi jabankshi dumaya bai ju danja dajikci nakun na gugza mi jiktina arokun. ²⁵Ja lka dlamungara bəlan ija ja cik‌ɗi ndawa jawanyi kun Barnaba na Bulus, ²⁶Ndawa wara barna arokshi I mugənyi Yeso.²⁷Ja wanedikun Juda na Sila mi a ramekun be gaitak. ²⁸Dlamun gara bəlan I Nunuwak Səku na ja, janbekun bane maram bai mi dika jandau: ²⁹Ga‌ɗe kwa məstai da ‌ɗak bewara nda sanamtu I garamcin, didm, na rita na maka amatau. Kwau buzəna bitkun a dlamangara bəlan ikun. Anya."³⁰Aku wayakshi dan nakshi I Antiyok aku akshi cacpu algə Idagayi tuna da barikshi kakadugu. ³¹Akshi kəratu tunu se da dlam pərdai ga‌ɗa ‌ɗauzata mi akshi bau. ³²Juda na Sila akshike nabaucin da ‌ɗauzaci yaganacin na təlam da bankshi awayau.³³Akuk sukwakuyakshi Ifiwu tunu, da salamtunakshi iku salam da ri yaganaucingu, Ifi ndawa mi wane akshi. ³⁴Amman dlam bəlan I Sila da dlabi na akshi inwu. ³⁵Amman Bulus na Barnaba ri‌ɗe nakshi I Antiyok na gagzhin ndawa, a gugza na wazək təlam məgənyi.³⁶Aku yiwan rab se Bulus na Barnaba, "Klakalakta gususku waiki yaganaucin I kun Lardi tawanke mi waramik tləam məgənyi walke be akshakunu." ³⁷Barnaba ntutu dayinakshi na Yahai mi nda raragən ma Markus. ³⁸Amman Bulus da ramma dlam bəlam bai ndayi na Markus ga‌ɗa aci bəzəna akshi I Pampiliya da kKurna takəma na wana na akshi.³⁹Da sənu se gam‌ɗaya da dlingara I gadavakshi, se da bəri nakshi, Barnaba da muna Markus dai nakshi I Sapuros. ⁴⁰Se Bulus da muna Sila dai nakshi aku nda ban dik shi yarda da miya yaganaucingu ga‌ɗak herr məgənyi. ⁴¹Se dayi da kun Sinya na Sisiliya a ‌ɗauzata dak ‌ɗiga.

Chapter 16

¹Bulus ke da nin gǝri Darbe na Lystra; se so pakuraucin gayi ba ci dlugun Timotawas a riwu, wun amak yahudaucin me bar jirewa; Afik gǝri nǝn Grika. ²Da rama hal gǝri bǝlan i rik yaganaucin wara a kun lystra na i Konium. ³Bulus ancu dayin gǝri aci, se dami aci dayi da daji na aci gaɗa yahudaucin mi wara a riwu, gaɗa mak akshi zigadu Afǝk gǝri nen Grika⁴Lakwtu mi akshi adak dǝvakshi da kun Alkariya, da dlam gabdaɗ i ɗak ɗiga i da be mi wara akshi a ɗigau mi nda tarnikshi da ri mawanaucin gu na ndawa gasgaraucin gu i kun Urshalima. ⁵Se ndak ɗigau da jǝb sǝkuna na dauza i kun bar jirewa. Akshi da jǝb sǝkuna fatawanke da tlanu wai.⁶Bulus na dak rakan gǝri ɗadgi da lardǝk Phrygia na Galiliya, gada nǝnwak Sǝku rami shi ma dayi da dlam wazik tǝlam gu i lardi Asiya.

⁸Se da bǝnci da Mysiya, dan nakshi i kun Alkariya Troas.⁹Bulus daiki be ɗagai i kun sǝwan diviɗ: Nǝn Macedoniya da'i daura gǝri a rame ci ma, "A yen i kun Makadoniya ka banaci ja." ¹⁰Lakwtu mi Bulus ika biwu tunu akshi da sapara nye i Makadoniya zigadu Sǝku daurakshi dayi da dlam wazik herr i ndau.¹¹Akshi da tlai da Troas, i kun daragai am, irɗu bai se kun Semo Thrace, da tlanu dan nakshi i kun Neoplis. ¹²Dasǝn se dai na ja kun phillipi, mi wara atu ne marum Alkariya ke Makadoniya, da mi ɗǝka du i kun Alkariya cedik Roma mi tlanikshi aɗa ja sekukuyikun gara ki yǝwan gawa. ¹³Gafa subduwa jayi naja i akuk da i miya anku, ri ja tumangu ja bi na ri magita. jam mbasu naja ja jǝb rama na amatau mi ani i da gayi.¹⁴Amma ɗagai nda daura gara ma, Lidiya, atu a dubut Lomo dew da Alkariya Thyatira, mi ɗiga Sǝku a kurumta ja mǝgǝnyi rǝptu gǝshi gara dampi na ankal gara iɗak be wara Bulus a ramau. ¹⁵Nda dlamitu Baptisma na yalgara tunu, atu da ramikshi maya in har kwa tenakun kwa barna jirewa na in, gaɗa mǝgǝnyi, wada wǝnduwa ga kwa sukakuyi i riwu," Atu da iyu na hankal ja.¹⁶Zam kasǝn, ja tlai jayana ja i wǝnduwa magita, se so ama ɗagai gamgam mik zǝwak da tase ja. Atu dan na riba be mi baci wǝnduwa gara bau da gaza. ¹⁷Ammangu da jǝb ɗiga Bulus na ja, da jǝb kurwa, ramau ma, dangu guzabcin mǝgǝnyi Kakasǝku. Akshi a ramekun dǝvu raa. ¹⁸Atu dlam kasǝn ki yǝwan gawa. Amma Bulus, da dlmatǝn gara na atu, da mas ci da rami zǝwak gu ma, "Na ramikun i kun dlugun Yeso kristi averi da tǝka ' Se zǝwak gu da vǝrin gǝri.¹⁹Baci wǝnduwa garau i ka dǝvu bi rǝbakshi na bai, da jǝb na Bulus na Sila daji na akshi da kun asak ɗa gu, dadi aya nakshi i kima garva. ²⁰Lakwtu mi akshi jina akshi i kima garva tunu da ramma, "Ndangu yahudaucin akshi tlatla di ja hankal i kun Alkariya. ²¹Akshi a gugza be mi wara dlam kalkalbai i ja, da gǝn ko da ɗigi kakai ndak Roma.²²Se Algu da tli dar'i gaba na Bulus na Sila; nda garva da tlǝmpiyi na kachum shi da vǝrkidu da dawi da gubɗakshi na ngar. ²³Aku akshi daɗgakshi tunu, da ɗawanakshi i kun dǝlo da gubɗi ndak dǝri dlam hankal na akshi da rawa bai." ²⁴Lakwtu aci da gabaɗ tunu, babu dir mavgu, dilogu da dawunak shi i kwakunu da taksǝna zǝgǝr shi i kun dumbul.²⁵A gadavak dǝviɗ Bulus na Sila da jǝb magita a ruwa Kakasǝku se nda kun dǝlogu mi akshi a kunu a kǝrǝmtakshi. ²⁶Go tasina se so marǝm ɗa ikun dǝlo gu, se impi vukshi limagu dǝlo gu da dlam rǝb da jiggu na tasuna bai se nakat-nakat mavgi dǝlogu da rupcin gara se sarakak zǝgǝr da kun dǝlo go da fut ki nakshi da pinakshi i ɗa.²⁷Babu dǝmai dǝlo gu sartu a yǝwan tla tunu se daiki mafgu dǝlo gu ruptungar; A ci da zimtai kasakar gǝri an ci tikina aɗa gǝri. A ci a tuman ma da kun dǝlo rawa nakshi. ²⁸Amman Bulus da dlam kurwa da gǝrnyi na awayau ma, "Ka larita adaci bai, so ja, ja rawa bai ja rituku.²⁹Babu dumi delo gu da maki petila , da rawai i kun dǝlogu na kalau da vǝgi kǝma Bulus na Silas, ³⁰daji nakshi vǝda, da ramikshi ma, "Mallamcin na dlam gumo bi ra? ³¹Akshi da ramici ma, "A bar jirewa na mǝgǝnyi Yeso, ka bina ra naci na ndak wunduwa ci."³²Akshi da rami ci tǝlam mǝgǝnyi na tike i kun wǝnduwa gǝri. ³³Se babu dǝri dǝlo gu ngwakshi a lakwtu a kun dǝviɗ da jab jab takshi da vidikshi aci na yal gǝri da dlam dikshi Baptisma a riwu. ³⁴A ci dan na Bulus na Silas i kun wǝnduwa gǝri da barikshi ta. Akshi da dlam pǝrdai na yal gǝri gaɗa akshi duk gǝn na Seku.³⁵Da tlanu tunu, nda garvau danai na tǝlam i baci dǝrǝk delogu ma, "Taɗ na nda tunu dayi nakshi." ³⁶A ci da ram tǝlam wane i Bulus ma, "Ndak garva wane tǝlam ma na tadnakun kwai nakun" Gaɗa kasǝn a virina kwarda bai: ada i kun salam."³⁷Amman Bulus da ramikshi ma, "Akshi daɗgi ja bai, iɗa tike da mi Roma hagatakshi bai, da vǝrki na ja ikun dǝlo; gususku akshi anci daji naja go nǝn zǝgau? kasin bai jire akshi danna na aɗak shi da jija. ³⁸Baci dimi gu da ram tǝlam Bulus i ndak garvau; ndak garvau da dlamnakshi i kalau. Akshi kǝma ma Bulus na Silas akshi ye da Roma. ³⁹Se garvaucin gu dani i rikshi da barikshi kanadi: Da ji na akshi da kun dǝlo gu tunu da rami Bulus na Silas ma akshi daivi na Alkariyau dayi nakshi.⁴⁰Bulus na Silas da vǝrnakshi da kun dilo gu, dan nakshi i kun wǝnduwa Lidiya. Lakwtu Bulus na Silas ika yaganaucin tunu, da dauzakshi, se akshi daivi na kun Alkariyau.

Chapter 17

¹Lokwtu akshi dikgu da kun alkariya Amfipolis na Apoloniia, akshi danai I kun alkariya Teslonica, ri mi wara na susu cakpa Yahudaucin. ²Bulus dai rikshi kakimi aci kawangǝri dlamau. Dayin gǝri rikshi, har sabduwakwan akshi a rama dakun kakadu labar Herr.³Aci da rupci ramak seku da jib ramakshi ma dlamum gara kiske I Yǝso, da shi bone, zam da tlin gǝri da kun mutu. Aci da rama, "Su Yǝso mi na barikun labar gǝri aci ne Kristi." ⁴Ndau jǝjap da kun Yahudaucingu, aci da zimakshi dainakshi na Bulus na Silas, a kunakshi ke na Helinaucin mi bar na aɗakshi na marumamim amatau na aligi gawa.⁵Yahudaucin mi kurna bar jirewa, da jib ta gǝshi, damin ndawa dǝgai babu kimangar da miyak asǝk, da cacpai ndawa na algi da tlatli na ankal alkariya na ifu. Da jib nanga munduwa Jason akshi ancu danna Bulus na Barnabas I vǝda i ri ndawa. ⁶Amma, akshi bakshi bi tunu, akshi daji na Jason na Yahudaucingu ikama marmamin alkariyau akshi a aɗan ma, "Ndangu, mi Birtinuna Duniya kalkalbai zam de nakshi ritǝku." ⁷Akshi ne mi Jason gǝnakshi da kurna Dumayak Ceasar; Akshi ma na, dǝgǝm dama, ma-Yǝso.⁸Lokwtu mi Algu na marumamin alkariyau kima biwu tǝnu, da Jigti nakshi. ⁹Akuk akshi gǝnna dag da ri Jason na ndau jǝgab tǝnu, dai vunakshi dayi nakshi.¹⁰Divǝd tǝnu yaganaucingu da wanyi na Bulus na Silas I kun Berea. Akshi zadanakshi, riwu tǝnu dai nakshi kun susu cacpa Yahudaucin. ¹¹I ritǝnu. ndau na ankal ɗǝka dak Tesalonica gaɗa akshi gǝna tliamgu na gǝshak shi mak, akshi ɗǝga kakadu fatawanke gaɗa daiki ko be nda ramikshigu kasǝnbi. ¹²Gaɗa kasan gawakshi da bar na jirewa, a kunakshi har na, ndak zigaya da kun Helinaucin Gamaɗ na Gamsak gawa.¹³Amma, sartu mi Yahudaucin kun Tesalonica, zigadu, ma Bulus jina rama seku ikun Berea tǝnu zam da ɗǝgi na aci riwu dayi da shikshikti na ndak dagu da Jigci na algu. ¹⁴Se Yahudaucin riwu da wanyi na Bulus dayi gǝri miya anku, daivǝna Silas na Timotawus i ɗagu. ¹⁵Ndwa mi gurvu Bulus dayi na aci har kun akariua Athens. Akshi i ve na aci i riwu tǝnu, ashi da jib gǝn gabaɗ dari gǝri da ami Silas na Timotawus, i ɗa akshi danai i rikshi kaɗe-kaɗe.¹⁶Lokwtu mi Bulus a zagakshi ikun Athens, se aro gǝri da jigti na aci gaɗa aci ika ɗagu na garamcin gawa. ¹⁷Se da jib samana na Yahudaucin i kun susu cacpakshi na da dlam Nakana i sǝku zam na ndawa mi akshi a ndagǝmi fatawanke i kun a sǝk.¹⁸Amman ndawa jigab da kun Epikurawa na stok ndak zigaya da ndagm na aci. Jigab da rami ma, "Nanangu anci da ram ma tam?" Jigab da rama, "Aciu dlam gǝnawa na baci wa'azik sǝkumi nda zigabai," gaɗa aci a wa'azik i ɗa Yǝso na tlayi da mutu.¹⁹Akshi dami Bulus dai nakshi na aci i kun Areopagus, a ramau ma, "Jǝgina gugza karara mi ka ramau bi? ²⁰Gaɗa ka de dija, be karara i kun aguɗja, Gaɗa kasǝn jan ci ja zǝgi ko tam gugzau a kunu." ²¹(Se ndak Athans dǝk na magǝrabcin mi a mbasu I ɗagu a dlumta lokwtashi i be wambai sei i ramau na kǝrunta be karara).²²Se Bulus da tli i gadavak dak Areopagus da ramma, "Kun dak Athens, nai ka kwancu addini thlapar i kin dǝvu tawanke. ²³Sartu na bǝnta naika be mi kwa dlameci nakwana; se naki garum na tarna guva teku, "I kakasǝku mi nda zǝgaci." Be mi kwa dlamici nakwana i kun rashik zǝgaya na rame kun sau.²⁴Aci kakasǝku, mi dlam duniya tǝku, na tamke a kunugara, gaɗa, aci Mǝgǝnyi dǝsku na ɗa, A mbasu i kun susu cacpa bai, mi nda tlamu na aikwak. ²⁵Ngalte nǝn gayuwa dinaci na ami bai, kaki aci na jigtu be ɗagai, gaɗa aci ne a bar aro i ndawa, na mafiya na be tawanke.²⁶Zam da ri nǝn gaitak aci da dlam ndawa in kin lardi dam mbasu aɗagai da dlamdik shi lokwtu duman na bigǝla na dadigərik ri mbasakshi. ²⁷Gada kasen, akshi da maka seku, da wanange akshi a zajinakshi i rigǝri Akshi dabi na aci, kuru zam aciwu pǝɗəm bai, da ri nən tawanke wam.²⁸Gaɗa i kun geri, wa na aro, wa dabi wayi rawanke wabi be wacu. Kaki zəgi rama kun gayi ramma, "Gaɗa waye cam zuriya gəri." ²⁹Gaɗa kasen tənda wa zuriya kakasəku, wa mai gəshi wa bai ma, aci dlamingəri ka, azurfa ko zinariya ko guguyak ko dəm mi nda yau na wanak nən ko asim nən gaiwabai.³⁰Gada kasen, səku a lawam lokwtu aɗa ayubai, amman, gususku, aci a gaɓad ndawa i rawanke da dlam tubi. ³¹Aci dlam kasen, gaɗa aci impa na lokwtu, ko yuwan mi aci a jaya duniya i kun adalta da ri nən mi aci cikɗu; kakasəku bar na shaida iɗak warau da ri tlatligəri da kun dawa mi mutu."³²A lokwtu ndak ɗa Athens kuma rama tlai da mutu, njiggaɓ da ngarumci Bulus; amma, jigab da ramma, "Ja kirum ta ci wam adak rama təku." ³³Dakuk sen, Bulus dayigəri. ³⁴Amma ndau jigab dai nakshi rigəri, da barna jirewa, a kunakshi na, Dionussius nən Areopagite, na ama mi nda ɗaura gara ma Damaris na ndawa jigab na akshi.

Chapter 18

¹Akuk sunu Bulus da thli dayin gǝri i koranti. ²Iri tunu aci da ta shi nǝn ɗagai bayahude baci dlaugun ma Akila, nǝn Pantus, acu deu da Italiya na ama gǝri Briskila gaɗa Kalaudiyas ɗawu ma ndak yahudaucin dayinakshi da Roma; se Bulus danai i rikshi; ³Bulus dan mbasi da jǝb wana na akshi gaɗa akshi a zada saaniya gayi, akshi dǝk ndak tlama tanti⁴Se Bulus atlayi i kun susu cacpa Yahudacin gafa subduwa tawanke. Da jeb yuwa ankal yahudaucin na kirgaucin. ⁵Amman lakwtu mi Silas na TImoti deu da Makadoniya tunu, Bulus ganiyak na Nenuwa Kakasku da jeb rame yahudaucin maya Yeso a ci ne Masihu. ⁶Lakwtu mi yahudaucin kurna rama geri tunu, da nangaci se Bulus da thimpiyina kachum geri i rikshi da ramikshi maya, "Alaki dedem kun ada kun; I yu nayan ga iri ndawa wara ziga Suku bai.⁷Se daiyin gǝri wǝnduwa Titus Jastus baci wanak wǝnduwa Sǝku, wǝnduwa gǝri a dantau ri cacpa yahudaucin gu. Cirpurus marǝm sǝsau cacpa yahudaucin ⁸ wǝnduwa gǝri gǝd da barna jirewa na Kakasǝku. Ndak coranti kawa mi kǝrǝmatu Bulus da bar na jirewa na Kakasku da thlamikshi Baptisma.⁹Kakasǝku da thlam rama na Bulus i kun sǝwan, "Kakalwa bai, amman a tlam rama ka cǝma miyaci bai." ¹⁰I na ɗagayi na ci, na biza nǝn da laruti ci bai, gaɗa ina ndawa gawa a datku. ¹¹Bulus dambashi i ɗa gu har aman na tǝra zǝdu, a kugzek shi ramak Sǝku.¹²Amman lakwtu mi Galilio thlam gwamna Akaya tunu, yahudaucin da cacpi i aɗa gayi gaɗa Bulus dayi na ci kǝma shariya; ¹³da ramma, "Nangu a 'yuwa ankal ndawa ma da dlam nakwana i Sǝku wara kalkal bai na dumaya."¹⁴Amman Bulus aye tlama rama tunu, se Galiliyo da rami yahudaucin, "Da 'yuwina ramau, su be gabshu ko aibun da na thlam rama i aɗau. ¹⁵Amman tunda bǝk rama na dumaya ada kwa dalmi i wita kun. Nancu tlama rama i da zada saw bai."¹⁶Galiliyo da dawak shi dai vina shariyau. ¹⁷Se akshi da jǝbe Sastanisu, marǝm sǝsu cacpa yahudaucin, da gubɗaci iri rakik shariyau. Amman Galiliyo jiktu bai na be akshi thlamu.¹⁸Bulus thlaɓu ari tunu ki yǝwan gawa, se dabshi na yahudaucin da bǝntǝn gǝri iɗa Siriya na Briskila na Akila. kapǝn a ci daivi miya anku tunu se daskina aɗa gǝri, gaɗa a ci mana yinda na nǝn Nazarat. ¹⁹Akshi deu i Afisa tunu, Bulus daivina Briskila na Akila, a ci da bǝntǝn gǝri i kun sǝsu cacpa yauhudaucin da dlam salota na yahudaucin.²⁰Akshi da jayi Bulus ma dam mbasu na Bulus ki lakwtu gawa se a ci da kurdu. ²¹Amman a ci dayin gǝri da rikshi, da ramikshi maya, "Na katayi rikun wam Kakasǝku thlamdun." Se da palcin gǝri Afisa.²²Lakwtu mi Bulus za deu Kaisariya tunu, dayi dan dǝmi ndak Coci i Urshalima da bǝntǝn gǝri Antakiya. ²³Aku aci ma lakwtu iri tunu, se Bulus da kalaktǝn gǝri lardi Galatiya na Pilipiya da ɗagwaiti pakuraucin gǝri.²⁴Gusku na nǝn bayahude dlugun gǝri ma Apalos a ci nǝn Alezandiriya da Afisa. Gwani rama, zǝgana gugza rama Kakasǝku in ndawa. ²⁵Nda kawanakshi i ɗawa Apolos da gugze ramak Kakasǝku. Daniya na Nǝnuwa Kakasku, a ramau da gugzhi be ki rama Yeso amman a ci zǝga Baptisma Yahaya kawai. ²⁶Apolos da jǝb rama na awayau i kun sǝsu cacpa yahudaucin. Amman lakwtu Akila na Briskila kǝrǝmta ci tunu, akshi da dlam nakshi mangina na akshi da parakti ci rama Kakasǝku kalkal.²⁷A lakwtu a ci in tutu da dlama ngmurri i kun Akoniya, se yagauncin gǝri da dagwaita ci da tarni pakuraucin gǝri wara a Antakiya ma da thlami ci lale lakwtu mi a ci zaden. A ci zadeu tunu, da tambi ndawa mi wara barna jirewa da ri herr. ²⁸Apolos da sǝn da sǝna aɗa yahudaucin na awayau na dabar, idak rama Kakasku ma, Yeso a ci ne Masihu.

Chapter 19

¹Na lakwtu ɗagai mi Apolas a kun ɗa koranti , se Bulus da nuci da kun lardi mi a kǝmau. da nai i marǝm ɗa Afisawa, da bi pukuraucin jǝgab a riwu. ²Da ramikshi ma, "Kwa gǝn na Nǝnwa Sǝku bi, lakwtu kwa dlam iman tǝnu?" Se akshi da ramici ma, "O-o, ngalte ngun ja kǝma be i ɗak Nǝnwa Sǝku gu bai."³Bulus da ramma, "Wate nda dlamikun baptisma i kun gǝmo ?" Akshi da ramma, "I Kun baptismak Yahai." ⁴Bulus da ngumi ma, "Yahai dlam baptisma na baptismak tubi. Acu rami ndau ma akshi da dlam iman na nǝn mi aye ni kǝma gǝri"⁵Sartu mi ndau kǝma kasau tǝnu, se nda dlamiksh baptisma i kun dlugun Yeso. Se Bulus danpi amigǝri i aɗakshi, Nenwa Sǝku da fuwai i aɗakshi, se akshi da dlam rama i kun miya dama-dama, a rama be mi Sǝku ramikshi a wakata. ⁷Makshi dlamna ndawa guma ayau shirin.⁸Bulus da tǝfi kun lema cacpa yahudaucin. da dlam rama na awayau harr kǝ tǝrra kwan. Aca a kema ramau, lakwtu ndawa a teka rama i ɗa garva Seku tǝnu.⁹Amman yahudaucin jǝgab da dlam gaudak gaɗa da kur na arrdata, da banji rama gaɓshu i ɗa dǝvu Yeso i kǝma algiu. Se Bulus daivinakshi, dayi nakshi na ndak ndak iman na Yeso da rǝkshi. Da ɓanji rama gafa tawanke i kun sǝsu gugza kǝ Tarrganus. ¹⁰Kasau da ci kǝma harr aman shirin, gaɗa tike mi mbasu i Asiya kemau na telam Sǝku, Yahudaucin na Gǝrrkaucin mak.

¹²Gaɗa harr ndak dagas ngun ngatunakshi, zuwawin cam da vǝrinakshi da tǝka ndawa.¹⁴Ndak dlama sau akshi gatkasa, kutli marǝm pǝristaucin kǝ Yahudaucin baci dlugun Siba.¹⁵Gwaigwai da wurikshi ma, "Yeso na zǝgadu, Bulus ke na zǝgadu; amman ci gu tai?" ¹⁶Se gwaigwai mi a kun warrau da gǝrrgaci i ɗak nda gwampu, da cina awayukshi da dadgagshi. Akshi da rawi da kun wenduwau na shigaɗau da laruta. ¹⁷Tike i ɗagu da zǝgǝna be wakatu mak, harr Yahuducin na Gǝrrkaucin mi da mbasu i kun Afisu mak. Akshi da kalwunakshi, se dlugun Yeso Mǝgǝnyi dabi na saksakta.¹⁸Ndak iman gawa cam da nai da dlam tubi da laminci na bee gaɓshu warra akshi jeba dlamu. ¹⁹ Ndawa gawa mi a gwampi ke da ni na karai wanakshi mak, nda bakǝdu, i dak tike. Nda nau darraja karregu tǝnu, se ndaiki dlam na rǝpila dubu gumu vaɗ. ²⁰Se tǝlam Sǝku wayingara tlapar na kerrmai i rawanke.²¹Daku Bulus damu na wana Sǝku i Afisus, se da dlam darrurrak ɗǝga da kun makidoniya na Akoniya i nye Urrushalima, da ramma, " Na zadanga ni nutanga i Roma." ²²Bulus da wanyi pukurraucingǝri shirin i Makidoniya da tambaci; wato Timoti na Irrastus. Amman aci dar'yingǝri Asiya ku lakwtu rap.²³I damtau lakwtu, se ankal da tlingara tlaparr i Afisus gaɗa dǝvu. ²⁵Se da cacpai ndak zada wanagǝru da ramma, "Nguburro kun, kwa zǝgadu rro i kun zada wana wau, wa bi dagwda tlaparr.²⁸Akshi kǝma kasu tǝn, se shitǝnyinakshi da dlam kurwa ma, "Mi kǝrrmai nin Diyana kǝ Afisus." ²⁹Marǝm ɗagu mak da niyin gara tarrzuma, ndawa rawi kun ri cacpa. Da jǝbina ndak buwa Bulus; Gayus na Ariktakus mi deu da Makidoniya.³⁰Bulus anci tǝfe kun algu amman pukurraucingǝri da dapci na aci .³¹Cam na ndawa gazgaraucin kǝ lardi Asiya mi mangaucingǝri da wanyi na awayau ma aci da tǝfe kun ri cacpagu bipa.³²Ndawa a kurwa bee ɗagai, jǝgap a kurwa bee dama, gaɗa algu akun tlatli ankal. Ndau jǝgap ngun zǝga bee mi ɗawi akshi cacpegu bai.³³Yahudaucingu da de Alekzanda da kun algu da mpaci kǝma algu a ramau. Alekzanda da riɓi amigǝri da dlam bayani i ndawa. ³⁴Amman akshi yakintu ma achi nǝn yahudacin tin, akshi da dlam kurwa i ɗagayi harr kǝ awa shirin ma, "Mi kǝrrmai nǝn Diyana kǝ Afisus.'³⁵Lakwtu baci tarran kǝ ɗagu bǝzamu na algu tin, se da ramma, "Kun ndak Afisus, warrau tawan a riwu, zǝga bai ma, ɗa marǝm kǝ ja Afisaucingu; atune mi jǝba marǝm wǝnduwa Diyana, na kǝ gǝnawa mi vige ɗa da dǝsku? ³⁶ I lawan bayangu, mi a bari gamɗaya bai tǝnu. dolle kwa bǝzami kwa dlam ajala bai. ³⁷To kwa dena ndangu i liyari. akshi kuwa ndak pashi i kun wǝnduwawkn Seku bai ko ndak saɓo i Adiyana bai.³⁸To. Dimitrriyus na ndak sana'agǝri mi a ɗagayi na acu. na rama i ɗak dagai nin. shariyaramgu mak da rǝpta ke na liyararin. Se akshi dayi na ara. ³⁹Amman kwa maka bee i ɗak bee ɗagai nin. nda ɗalmadu i kun sǝsu cacpa kǝ kǝ fatawanke.⁴⁰Gaɗa jire ja kun ravan kǝ bi laipi gaɗa ngurrngurr tǝku. Na dalil tlatli ankal tǝku bai. zam ja demu parrakta aɗau bai." ⁴¹Aci ramna kasu tǝnu. se da rami na algu da yi wayinakshi.

Chapter 20

¹Aku tarzuma bǝntǝn gara tunu, Bulus da wani pakuraucin gǝri da ɗagwaitakshi. se da dlamik shi anya dan dayin gǝri kun Makadoniya. ²A ci da gilordu a da gwaita ndak bar jirewa thaparr, dayin gǝri greek. ³Aku a ci dlam tǝra kwan iri tunu, yahudaucin da jǝb na aibu iɗa gǝri aci ye nutan gǝri i nye Syriya, se da shawarti daɗge daku maidoniya.⁴A gurva gǝri i Asiya nin sopota wǝn pagurity da Beria; Antikas na Secondus dukshi deu da Tasalonika ndak bar jirewa. Gayus ki Derbe; Timatus na Toropimus da Asia. ⁵Amman akshi jinakshi a kǝmaja dara i Taras. ⁶Ja palci da pilipi aku ngumurri burodi mi na yist bai yǝwan vaɗ ki jatase akshi i Taros iri tunu jardi ki yǝwan katkasa.⁷Gafa yiwun sǝkur i magi, lakwtu mi ja cacpu aɗaja i da gayi. se jak thli kimo loja na burodi, Bulus da thlamikshi rama i nda bar jirewa. Aci ancu da yin gǝri da dlanu, se aci da jǝp dlama rama har gadava diviɗ. ⁸Na fetile gawa a sǝsau dǝsku wara ja japtu.⁹I miya taga na mafǝndi ɗagai dan mbasu a yǝwan, dlugun gǝri ma Eutypus, lakwtu Bulus a rama tunu a ci dlamin gǝri yǝwan, dafgai da hawa beni ki makwan, da ma ci guvu. ¹⁰Amman Bulus da cim gǝri i aɗa gǝri da barikshi zhirau da ramma ankal kun da thla bai acu na aro.¹¹Se da thli dar'i wam daci bǝk ta dakugu aci dlam rama na akshi har pǝdǝk se dayin gǝri. ¹²Akshi da mai mayin gu na aro gǝri ga gǝri.¹³Ja bǝnte na ja i kǝma na jirgu am gu ja balci naja i Aissos ri miwara ca ramma ca ma Bulus, i daragai am, kasǝn bi mi a ci ramu gaɗa aci in tutu dayin gǝri zǝgǝr. ¹⁴lakwtu aci ta se ja i Asisos tunu, se ja ma ci i kun daragai am gu jayi naja i Matiniya.¹⁵Se ja palci da sǝn, ɗa dlanu jayi baka subiri cihioss. Da dlanu dama tunu ja bǝn ci naja i sibiri samos, se daku gu jayi da milatus. ¹⁶Bulus intutu dayi Afisa kaɗa a ci dama lakwtu gawa bai i Asiya, an cu dayi i Urshalima gaɗa ngumurri sa aɗa thlaman gara dantau.17 Dukun milatus a ci da wani nda ɗaurai ndawa gasgaraucin dakun ndak dǝga.

¹⁹A jǝbina gǝdlap mǝgǝmyi i kun gǝshakun na surayai na bone wakatu na iyu gaɗa shiri yahudaucin. ²⁰Kwasgadu go be nabzu da kwau i ramekun be mi a paiditan kun, na yadda na gusgi kun i wǝnduwa wǝnduwa. ²¹Kwas gana yadda mi na gabɗu yahudaucin ndak na Girakaucin da tupci i ri Kakasǝku na bar jirewa i mǝgǝnyi Yeso.²²Aikina na ji na nunuwa Kakasǝku i Urshlima nazga be a wakata na i bai, ²³banda Nǝnuwa Sǝku a tatka na bone na takwas a diriga. ²⁴Amman nampa aro ga i dǝvo tawanke bai, be blan mi dika na iyu gaɗa na damina rawa ga na wana mi na gǝnu da ri Kakasǝku Yeso, na bar saida ki wazik herr ki Kakasǝku.²⁵To gusku, akina, dukkun da wita ndawa mi naju na dlamikshi wazik garva Sǝku, kwa sukuna lawan ga wan bai. ²⁶Gaɗa kasun na rame kun gusku ma ina alaki dǝdǝm tike bai. ²⁷Gada nabsu rame kun tanke bai dakun be mi Suku ancu.²⁸Gada kasun a dlamina ankal na ndawa mi Nǝnuwa Sǝku in pe kun dawakshi, a dlamina ankal na Coci Kakasǝku mi a ci masau na dǝdǝm gǝri. ²⁹Nasgadu daku zerma ga, dambatliur gawa mi a tife wita kun, amman dawaya ndawa bai. ³⁰A zigina ma koda wita kun na ndau jǝgab mi a tlayi da dlamci be gada da yǝwina pakuraucin akukshi.³¹A dlamina dǝmai. atanina, aman kwan nabzu gabada kun bai na saurai diviɗ na afa. ³²Gususku na biza nakun na i amai kakasǝku na herr rama gǝri mi aci lǝmikun, da bari kun gado i aɗa ndawa na mi na aibu bai.³³Kwa gǝna ripila, ko dǝnar, na kare dari nǝn wambai. ³⁴Kun na aɗa kun kwasgadu ma na intutu na dlam be nancu indai na ɗagayi na akshin, na bar saida wazik herr Kakasǝku. ³⁵I kun tanke mi na rame kun na ramdi kun ma gǝnawa mi kwa tamba ndawa na wana, na tana ramak Yeso Masihu mi aci na aɗa gǝri ramu ma, dǝkadu i barka ka bari damya ka gǝni.³⁶Aku aci ramu kasǝn tunu, dapi kufu gǝri da dlap magita na akshi duk. ³⁷Akshi da dani tlaparr da dagami nakshi iɗa gǝri da sumbataci. ³⁸Akshi gǝd da dlan nakshi shitan gaɗa rama mi aci ramikshi, ma akshi a sukuna lawan gǝri wambai. se akshi da gurva ci iri jirgig am ku.

Chapter 21

¹Ja ɓuru da rikshi tǝnu, ja jǝb rakan i kun sawu aam, ja ɗǝmi dǝvu nye marǝm ɗa Kos, ɗa tlanu se marǝm ɗa Rradusa, da sǝn se marǝm ɗa Batarra. ²Ja ba suwa aam mi a nye Fosiya tǝnu, se ja tǝfi kunu, ja jǝb rakan.³Ja duguri jigam kun aam Kuburrus tǝnu, se jaivi na atu i madlawai, ja bari naja i dǝvu Suriya, ja fǝwi i marǝm ɗaTaya gaɗa sawu aam gu a wǝrrta kakǝra gara i riwu. ⁴Lakwtu ja bau pukuraucin tenu, se ja mbashi i riwu kǝ yiwan gatkasa. Pukuraucin gu da rami Bulus da ri Nǝnwa Sǝku maya; aci da ɗaɗa zǝgǝr gǝri i Urrushalima bai.⁵Aku ja dlamu yiwan gawa tǝnu, se ja ci kǝma na rakan. Akshi mak; na amatinshi na mamukshi da gurvi ja i dǝvu harr aku marǝm ɗagu. Se ja pi kufaja, ja dlam magita, ja dlam anya i gatuja. ⁶Se ja tǝfǝ naja i sawu aam, akshi da kalakcinakshi wǝnduwa.⁷Ja damu na buwau da ɗak Taya tǝnu, ja zadai i ɗa Talamayas. I ritnǝu, ja ndǝmi yaganacin nda ɗǝga Yeso, ja zǝdapi rikshi kǝ yiwan gayi.⁸Ɗatlanu ja tli ja yi naja i ɗa Kaisarriya.Ja tǝfi wǝnduwa Filibus, baci wazeǝk rama herr, gayi da kun gatkasau, se ja mbashi na aci. ⁹Warrau na dabapkin huɗu mi zǝga gǝmsǝk bai a wenduwa gǝri, akshindak rama bee mi aye wakata.¹⁰Ja mbasi riwu kǝ yiwan rap tǝnu, nabi ɗagai baci dlugun Agabus deu da Yahudiya. ¹¹Danai i rikshi, da mi bik tawas aku Bulus, da taushi na amigǝri na zǝgǝr gǝri, da ramma, "Nǝnwa Sǝku ram maya, 'Kasau yahudaucin kun Urrushalima aye tawas na baci bi tawas tǝku, da da bari na aci i ami ndawa mi zǝga Kakasǝku bai.'"¹²Ja kǝma bayangu tǝnu, ja na ndawa mi a mbasu a riwu mak , ja bari kanadi Bulus da daa i Urrushalima bai. ¹³Se Bulus da ngumu ma; "Kwa dlama sau gaɗa gǝmo, kwa aɗan kwa kǝtli daa gǝshi ganai? Iyu rro ga sapǝrratak gaɗa tawas jaɓ bai, amman harr na mutu i Urrushalima, gaɗa dlugun Mǝgǝnyi Yeso." ¹⁴Bulus kurna nzǝma warra nda dlameci tǝnu, se jaivi na aɗangu ja ramma, "Aivi kǝlete Mǝgǝnyi da dlami(Bee mi Mǝgǝnyi ancu tǝnu, da dlaɓa)"¹⁵Da ku lakwtu, ja ngwi na jakakinja, jayi naja i Urrushalima.¹⁶Pukuraucin ɗagai jǝgap da Kaisarriya da ɗǝgi na ja. Akshi deu i ɗagayi na warrau ɗagai baci dlugun Manaso, nǝn Kuburus, gayi da kun ndawa mi tubatu sǝkurr, mi jaye mbasu na aci.¹⁷Ja zada Urrushalima tǝnu, yaganaucingu da gǝnyi na ja na arawi gǝshi. ¹⁸Se ɗatlanu, Bulus dayi na ja i ri Yakubu, na ndawa gazgarauci mak a riwu. ¹⁹Da ku aci ndǝmu na akshi tǝnu , se da barikshi labargu gayi-gayi, bee mi Kakasǝku dlamu i witak ndak duniya(al'umai) da ri wana mi aca tǝka dlamau.²⁰Lakwtu mi akshi kǝma kasau tǝnu, se akshi da sǝkarrci Kakasǝku, da ramici ma, "Aiki , yagana, ndawa dubu nawan baru jirewa(dlam iman/kasaktunakshi), ke gwiɗshi dlam na aniya ɗǝga dumaya kalkal. ²¹Ke nda dlamdikshi rama a ɗaci bi, ma; ka gugzau i yahudaucin mi dambasu a kun al'umai da dameta bai na nabi Musa. Ka gugzekshi ma da wuda mamukshi gamsak bai, ke da ɗǝga gamana aada bai.²²Wa dlam gǝmo? Taɓas, akshi a kǝmudu ma ka deu ²³Gaɗa kasǝn, a dlam bee warra ja rameci gususku. Ja na gamsak huɗu mi ta yinɗa.²⁴Aji na ndau kwa viyi na aɗakun(aibakun) na kakshi, ka ngumi dikshi bee warra akshi tǝku, gaɗa sǝka aɗakshi. Gaɗa tike da zǝgǝdu ma bee warra nda ramu i aɗacigu papiya. Akshi a zǝgǝdu ma, ci cam baci ɗǝga dumaya.²⁵Amman i ɗak al'umai warra dlam na iman, ja tarrnudikkshi saktu ma, akshi da dlama pǝɗǝm na bee warra nda bari garamcin bai, na dǝdǝm, na magvan(guvu) , na maka amatin. ²⁶Se Bulus da ngwi ndau, ɗatlanu, da viyi na aɗagǝri(aipugǝri) na kakkshi, da yi kun lǝma wenduwa Kakasǝku, da dlam rama i ɗa gafa viya aɗakshi(apukshi) , da dlam bari gaɗa viya apu tike da kunakshi.²⁷Lakwtu mi yiwan gatkasau gaza rap i dama tǝnu, se yahudaucin ɗagai da Asiya daiki Bulus i kun Wǝnduwa Sǝku, se akshi da da tlatli ankal ndiwa, da jǝbna aci. ²⁸Akshi da jǝb kurwa ma, "Ndak Israila a banatAna ja. Ai nǝnangu ne baci gugza bee mi a gabaniya na ndawa, na dumaya, harr na Wǝnduwa Sǝku tǝku; i rawanke. Banda kasǝn, harr dena Helinaucin i kun Wǝnduwa Sǝku tǝku, dlǝmtu na riwu warra goaipu ." ²⁹ Gaɗa akshi ika Tarrofimas nǝn Asiya i ɗagayi na Bulus i kun marǝm ɗa, akshi a tumangu ma Bulus gu deu na aci i kun Wǝnduwa Sǝkugu.³⁰Se alkal marǝm ɗa gu mak da tlingara, ndawa da vǝgai i ɗa Bulus. Akshi da vagǝ na aci, da kun Wǝnduwa Sǝku gu. Na tasǝna bai se nda cimna miya sǝsasingu. ³¹Akshi ancu tǝk na aci tǝnu, se labar gu da zaji na marǝm askarabacin ma Urrushalima mak a kun tlatli ankal.³²Na sǝkwakwiya bai se dangwi askarrabaucin na zhigwamcin da rawi i ri algu. Ndau ika marǝm askarrabaucingu na nda aɗagǝri tin, se davi na gubǝɗ Bulus gu.³³Marǝm askarrabaucingu da nai da jǝb Bulus da ɗawi nda takwshi na aci na sar'a shirin. Se da dlam jaya ma, acu tai, ke dlamu tam.³⁴Ndau jǝgab i kun algu a kurwa bee ɗagai, jǝgab a kurwa bee daama. Marǝm askarrabaucingu dǝma yakinta bee wambai gaɗa gawa rurau tǝnu, se da ɗawi nda nina Bulus i ngwapate askarrabaucin. ³⁵Nda zade jigam miya ngwapategu tǝnu, se askarrabaucin da sukci na Bulus gaɗa gawak shitan/dlimatu gǝshi/tliri kǝ ndiwa.

³⁷Nda dlam na damtu tǝfa na aci ngwapate askarrabaucingu, se Bulus da rami marǝm askarrabaucingu ma, "Na ramici bee ɗagi bi? Marrem askarrabaucingu da ramma, " Ka kǝmu miya Helinaucin bi?" ³⁸Ci gu, ci nǝn Masarr warra yuwan akau tlatla ankal ndiwa, harr da ngwi ndak tagǝdlawa dubu gumu huɗu dayi kun fanfarya pata?"³⁹Bulus da ramma, " Iyu nǝn yahudaucin da marǝm ɗa Tarrsus i larrdi Kilikiya. Iyu matkam marǝm ɗa mi gazǝgayak. Na wilici, aivayu na dam rama in ndau." ⁴⁰Marǝm askarrabaucin gu bardici dǝvu tǝnu, Se Bulus darr'yi ɗak jigam ngwapategu, da dlam ɗǝvara na amigǝri i gǝrre ndau. Da dlamikshi rama na miya yahudaucin, da ramma,

Chapter 22

¹"Yaganaucin na afafkin a kǝmuna dalili be mi wara na thlamau gada ra adaga." ²Algu kima Bulus a rama a kun ibraniyawachin tunu algu dǝk dar'yi nakshi sheru i kǝrǝmta gǝri. A ci maya,³"Iyu bayahude, nda 'yawayu a Tarsus ki Kilikiya, ama na ba zigaya akundatku dari Gamalied. Nda gugza nai kaki yanda da gugzu linok ki kakkancin wa. Nan ci na Kakasǝku kasau. ⁴Na thalmu be tawusu gamsak na amatau ndǝk na ɗawi nakshi i dǝvo. ⁵Marǝm pristaucin na gasgaraucin a barna shaida ma naba kakadadin, da rikshi, kutlhi afuk wa ki Damascus ma na ne i rituku. Da na dena ndawa da tausa i Urshalima gaɗa nda gǝsatakshi⁶Be mi wara wakatu sartu naya i dantau Damaskus, kaki afa aɗa sai bithla bayan da vure da fi chi iɗaga. ⁷Na dagamun ganai se nakǝmǝ wura maya, "Shawulu, Shawulu" ka gizata ga gaɗakǝmo?' ⁸Nau ri ci ima, "Ci tai, Mǝgǝnyi' Se da rammaya, 'Iyu Yeso ki Nazaret, mi wara ka gazatau.'⁹Ndawa mi wara jaɗa gayi i kana bithlau bayan gu, amman akshi sanutu babǝ thlama ramau. ¹⁰Na rami ci maya, 'Na thlangumo mǝgǝnyi? mǝgǝnyi da rammaya, athli kayi i Damaskus, kajina cin nda ramadici be mi wara dole ka thlamau. ¹¹Na launon bai gaɗa bithlau bayam gu napatin gara thlapar, gaɗa sunu ndawa da zara'yu i nye kun Damascus.¹²Se na tashi nǝn babu dlagun Ananias nǝn mi wara zǝgana kilado rankata ki yahudaucin, ti ke zǝganaci dan mbasu ariwu. ¹³Da nai iriga, dar'i i riga se da rami maya, "Yagana Shawulu, daci da thlama lawan. 'Lakwtu tunu se naka ci.¹⁴Se a ci da rammaya, 'Kakasku kakancinwa chiknci kazigi be mi wara a ci achu kaki nda jure wa. ka kǝmi rama gǝri da miya gǝri. ¹⁵Gaɗa ka thlab saida gǝri i ndawa duk i da be kakummau na ke kau. ¹⁶Gusku ka zaga gǝmo? a thli nda thlamici Baptisma, nda viya aiba ci duk na be ka thalmu, Da dauri thlagun gǝri.'¹⁷Aku na kalǝktau i Urshalima, se na magita a kun sǝsau magita se magita sai naki na thlan lawan. ¹⁸Nai ka ci a rama maya, 'Athlu kaɗe kaɗe, aivǝ na Urshalima gaɗa nda gini gugzaci i aɗa ga bai.'¹⁹Se na ram maya, "Mǝgǝnyi" akshi na aɗakshi zǝgadu na gubɗa ndawa, na tasashi gawa i kun dilo iri magitak shi gaɗa ndau bar na jirewa na gizatak shi.

²¹Se darama maya aivina riwu na wanyi na ci iri ndawa mi zǝga Sǝku bai.²²Ndau dai va ci da ram kunu gǝri. Amma se akshi da gǝrnyi na kurwa maya, "Ndaiva nangu i dǝsku gagai bai: kalkalbai ndaivi nangu na aro. ²³Kaki akshi arawa a kurwa avarka kachum shi i dǝsku a waya gagai i dǝsku. ²⁴se marim ki askarabu da ramma ma danna Bulus i kwakunu. Da dawi da gubdaci nda jayi ci, gaɗa a ci na aɗa gǝri da zigi dalil pirtik ki kurwa iɗa gǝri.²⁵Akshi tausi na ci i ɗagayi na akaraucin tunu, "Se Bulus da jayi babǝ ɗimai kǝ riwu, maya, "Kalkalbi kwa tausayi nǝn lardi gagai Roma mi wara ndaudo shariya mutu bai" ²⁶Bulus ɗimai ta riwu kǝma kasutunu, se dayi daram di marum askarabaucin maya, "Kaye thlamgǝmo? Na nǝn gafo nen Roma."²⁷Marǝm askarabaucin gu da nai da jayi ci, "A rama ci nǝn Roma bi, Bulus da rami ci ma, "awo" ²⁸Marǝm askarabaucin dauri, ci ka thlam ni Roma gaɗa ka bara dagwda gawa," Bulus maya nda 'yawayu i Roma. " ²⁹Se nǝn mi wara aye jaya gǝri daivi naci kaɗe-kaɗe. marim askarabaucin gu da kalwun gǝri. A ci kima ma Bulus nǝn Roma tunu, ga da a ci tausina chi sǝram.³⁰Ɗa thlanu pǝdǝk, maram askarabaucin an cu dazigi jirewa be mi wara yahudaucin thlami Bulus kalkal bai. Se da fitik na Bulus nda rami i marǝm parisaucin da ɗauri majalis nda thlam mbasu. Se nda na Bulus da mbashi i gadavakshi.

Chapter 23

¹Bulus da pǝk ɗa i ndak majalis dǝgǝm, se da rama maya, "Yaganaucin na mbasu na kalau Sǝku har gusku. ²Se marum pirist gu Ananiya nda rami ndawa mi aburam gǝri da kǝma ci i miya gǝri. ³Se Bulus da rami ci maya, "Ci ke Kakasǝku a wana ci, munafuk" ci babu shariya zam ka ram ma nda kǝmi yu, ai kalkal bai.⁴Ndawa mi wara a baka da ramma, "Ka thlamta gǝshi marum pirist?" ⁵Bulus se da ramma, "Ai nas gabai yaganaucin, ma aci marǝm ki piristaucin, Ai da tarnu maya, "Ka rama gabshi babǝ thlamekun garva bai.⁶Se Bulus i kau majalis ndo jǝgab sadukiyawa jǝgab parisawa, a ci da thlam rama na awayau i kun majalis. "Yaganaucin i parist, wun parasis. Gaɗak na samanu thlayi a kuwu mutu, atune nda thlam shariya i aɗau" ⁷A ci ram kasau tunu se gamɗaya da thlan gara i gadava parisaucin na sadaukiyaucin se algu da bǝrnak shi. ⁸Nda sadaukaucin maya nda thlayi bai da ku mutu, na malaika bai na Nǝnuwa Sǝku bai, ammman piristaucin ma dǝk wara.⁹Se rurau gawa i riu, nda taran jǝgab da kasaktinakshi parisaucin, se da thli dar'i i gamaɗaya maya, "Nangu thlam aibu bai thlam rama gabshu bai. Wate in rami ci Nǝnwa Sǝku ko malaiku nǝn wam. ¹⁰Zam wam gamɗaya da thli wam rankata, se marum askarbaucin da kalwin gǝri kar nda thlinpiyan Bulus i mutu. Se da rami askarabaucin maya da fuwi i wunduwa diɗa da gumbe Bulus da ri nda majalis gu ndana ci dǝsku.¹¹Diviɗ thlam tunu se Mǝgǝnyi dar'i a bǝran gǝri da rami ci maya, "Ka kalwa be bai tunda ka bar na labar ga i Urshalima, ka ye i Roma ka barikshi labar ga."¹²Da thlanu tunu, yahudaucin jǝgab da ci yinɗa maya, akshi a ta bǝk ta bai ko da shi am bai se akshi tuku Bulus. ¹³Nda ma yinɗau rǝmana gumu-fuɗu na ayawa.¹⁴Akshi dayi i ri marmamin piristaucin na gasgaraucin maya, "Ja mana yinɗa ja ta be bai se jatku Bulus. ¹⁵Gususku, majalis da rami i marǝm askarabaucin danna ci i ri ci, ka thlameci shariya ci. Ka kija ja sapiretina jat kina a ci.¹⁶Wǝn yagana Bulus kǝma na labar ma azaga mutu, se a ci da thli dayi riwu da rami Bulus. ¹⁷Bulus da dauri babǝ ɗimai riwu da ramaya, "Ami mapǝndi tuku ka yi na ci i ri marum askarabaucin gaɗa a ci na rama a rame ci.¹⁸Se babǝ ɗimigu da yi na mapǝndu iri askarabaucin gu se da ram maya, "Bulus a kun dilo da daura ja ma nanna mapǝndu tuku iri ci. A ci na be da rami ci. ¹⁹Marǝm askarabaucin gu da jǝbi ami mapindu da ɗibshi na ci iri mi wara nda lawan shi bai, da jaya ci, "Kancu rama nai tam?²⁰Mapǝndu gu da ramici maya, yahudaucin gu ardati nakshi ma kanna Bulus amzharu i kǝma majalis ka kaye jaya gǝri i ada abiwu gǝri. ²¹Amman ka barekshi adacibai, gaɗa na ndawa gummu fuɗu na aya a zaga tǝk gǝri. Ndawa tana yinɗa akshi atak tabai ko sa am, se akshi tǝkacin. Gusku kasau ndau a zagau karamik shi."²³Se a ci da daure ndak dimai shirin se da ramikshi maya, "A makina askarabaucin danamak shirin da shiryaci i nya fak i Kaisariya, na nda dukakin gumu gatkasa cam, ndak ngas danamak shirin. Kwa thlai gadava diviɗ." ²⁴A ci daramekshi ma da maki vaya mi Bulus agaya dainachi i ri Felis gwamna.²⁵Se aci da tarinyi kakkadi maya: ²⁶"Claudiya lysias i ba ci martapa felis, na ndima ci. ²⁷Nangu jǝbacin yahudaucin gaza rab da akshi tǝki na ci, na nukkaci askarabaucin, na ni na a ci, tǝn da nakkamau a ci nǝn Roma.²⁸Nan cu na zǝgi akshi a gaɗa gǝri gaɗa gǝmo? se nayi na a ci i ri garvakshi. ²⁹Na kǝmi maya nda gada gǝri ga da jaya i dayin kilado shi, amman a ci na aibu bai wara batana tǝk ko nye dulo bai. ³⁰Se ndarama ma ndanchu datkǝna warau, se na thlam kaɗe na wanne naci a ri ci. Na rame ci ndak gada gǝru akshiye na pǝrtǝk bai kǝ ramau i kǝma ci, ka thlap kilapiya.³¹Se askarabaucin gu daɗgi kaki mǝn daramikshi: da mi Bulus diviɗ dayi di Antipatiris. ³²Da thlanu tunu, askarabucin gu jǝgab daivi na dukakin daina a ci akshi gatukshi da kate nakshi i ɗakshi. ³³Sartu nda dukakin gu ji Kaisariya tunu da barna kakkadu i gwamnau, zam da bardi ci Bulus.³⁴Sartu gwamanau karantatu kakkadi tunu, da ji ma Bulus vure da lardi tawan, a ci kǝma ma Bulus vure da Ciliciya. ³⁵A ci da ramma, "Na kǝrǝmta na ci dǝk sartu nda gadachu nǝn. Se a ci ramma da dana ci i kun dilo wunduwa gwamana Hiridus.

Chapter 24

¹Aku yawan vad, Ananias na marim ke Pristau cin na gasgaraucin Jigad na babu zigi rama babu thliyun Tertullus, dayi i riu. Ndagu de na karam Bulus li ri gwamna. ²Sartu Bulus rriɗu i kuma gwamna, Tertullus da jib pi aɗa gǝri I kima ngwamau, Gada mbasu kklapiya na lawan kimo ci nabai de mista bellan a lardiwa duk. ³Gada kasuna duk ja jaa lale taci na sambarta ci i adau be mewara da ka thlamau baci martapa Felix.⁴Gaɗa kasunu na jiba thlaparbai, najaya ci, akimi yu na kanjino. ⁵Jabana nangu babu ɗawa Yahudaucin duk duniya da thlathli ankal. ⁶A ci ne babu kokari ɓura susau ri magita; ga sunu ja jibainaci, "Jan chu ka thlamici Hagata ikun Dumaya ja.⁷A ma'a Lysias marin gi nin na awyau da ginnaci da ami ja. ⁸Sai da wanneja a rici. In kajayu Bulus game na be mira Wakatun, ci na aɗau. ⁹Yahudaucin cham gada Bulus da ram maya dik be miwara ndaramu Jire.¹⁰Amman ngwanau da bari lakta I Bulus da tǝlam rama, "Na yakintudu ci ka gwamna ki amman gawa a lardiku na ramedi gishiga jirewa." ¹¹Ka zigadau dika yuwan goma ayawo shirinbai Nyaga i magita ikun Urshalima; ¹²akshi baiyu akun susau magita tun, na tǝlam jimjim na tikebai, na champtu bai ko ikun ɗa; ¹³akshi zigadu akshi bayu na aibu mi akshi a gada na atu bai gususku.¹⁴Ama na yarda tin ganai a ɗaa kuraku rak miwar a, I na magita I suku ki kakan chinga. Na yarda tinga na kilado ki kun be mieara Nabaucin tarnu. ¹⁵Na barna jirewa na kakasku, ka ndawa miwara a zaga thla i aku mutu nda jirewa na ndawa na Jirewa bai. ¹⁶Na wana gada wa yardat i gadavawa wa ba Laipi da ri suku bai, na ndawa aɗa bik duniya.¹⁷Aku aaman gawa nadewu na bari baana ga i lardiga, na barriskshi banak vaya dagda. ¹⁸Laktu wara na dlam kasin tunu Yahudaucin ɗagai da Asia da tase iyu i kun suu magita, na nin bai ariwa go algi na tlatli ankal. ¹⁹Ndangu dan ne kimaci a ritaku gususku da ramici be miwara na thlamikshi in na be daginin.²⁰In kasunbinin akshi ba aibu tawan ina atu sartu miwara da ji nayu i kama nda gaɗak digin cin Yahudawa yun; ²¹saidai gada be getak naramu na awayau sar na gadavashi tan, 'Gaɗa thlai daku mutu, gaɗa suns nda hagata yu I kima cigusku.'"²²Felix zigara ramau, sai aciye da dabina rammau I kuma. Aɗi maya. "Satu lysiaa maruw askarabaucin deu i Urshalima nin damana ranma ci." ²³sai da rami dak ɗimai da dlam Hankal na Bulus a kun dilo, amma nda dapta nadatshi na magaucin gǝri na Lawan gǝri ba.²⁴Aku yan rab, Felix da sakatai na Amagǝri Durusila Mairam Yahudaucin sai da daure Bulus, aci dakini bari Jirewa na masihu Yǝso. ²⁵Aman Bulus da Laune achia miwara, warau akunu game na Jirewa, jiba aɗa, na shanya mi ni, Felix da kimina kalau, da ram maya a jinachi gusuk u, amma na bana satun na wane ci ka nai.²⁶Aci a tuman Bulus a barici dakda, kulum a wani da daure Bulus da tǝlam ramma na aci. ²⁷Aku aman shirin, Porcius tǝlamin gǝri Ngwamna aku Felix, ama Felix anchu bana da rii Yahudaucin Bulus, kasunu sai aci da vina Bulus na babu da kima na mbasu ikum ditogu.

Chapter 25

¹Gusuku Festus tifingiri cidi gu aku yuwan kwan, dayin giri da caesarea har Urshalima. ²Marimdigim Piristauchin na marimamin Yahudaucindanna nanga iɗa Bulus gada Festus, da thlam rama na awayau i Festus. ³Akshi da jayi Festus i kimar gaɗa Bulus, gaɗa da ɗaracinye Urshalima gaɗa akshidat kinaci iɗak divu.⁴Amma Festus dan gumikshi maya Bulus da tausa a kaisariya, achina aɗa girike gususku a katayin giri. ⁵"Gaɗa kasin ndiwa mi athlan du"acima dayinakshi na ja. In nabe bilanbai na waron, kwan bas tachi.⁶Aku irɗi ki yuwan danda fudu ko ki yawan guma, sai dayin giri kaisaraya. Sai ɗa thlanu, dambasin giri ɗa gwajere Shariya sai da ɗawe ndan dikshi Bulus. ⁷Detin, Yahudaucin da Urshalima darɗi nakshi dantau, sai aksh danna karam sosai mi akshi adumu ta chi yinɗa aɗayim bai. ⁸Bulus darina aɗagiri, da ram maya. Na thlam be gaɓsha iɗa linok Yahudaucin ko iɗak susu magita ko iɗak kaisar.⁹Amman Festus anchu da yuwai hankal Yahudaucin, sai darami Bulus maya, "Kandu kayi hari Urshalima na thla michi shanya iɗak bi tuka?" ¹⁰Bulus darammaya, "Narɗi kima gwajen shariya kaisar rimi nda thlama shariya. Na thlimti ba yahudi bai kaki yadda kwasgau.¹¹Gada in na thlan be bilan bin ko na thlan na be mi nda tik nayu, i nakur mutu bai. Amma in mangakshi aɗa be bai, na nin me da ɗawayu i amikshi bai. Narameci kaisar." ¹²Aku Festus thlan rama na majahisa, da rammaya, "Aɗarima kaisar kwaya nakun iri kaisar.¹³Gususku aku yunanin, digim Agrippa, na Bernice zade nakshi ɗa caesar gaɗa zijara iri Festus. ¹⁴Aku tlapi ritin ki yuwangawan, Festus jina rama Bulus iri digimi daram maya, "Nin dagai ndab zedi akau ri Felix i dilo. ¹⁵Na kun Urshalima, digim dumaya na gazgaraucin Yahudaucin danna ara warau iri ga, akshi da jayi tik giri. ¹⁶I ritin na ramikshi maya alada Romawcin bai dabari martapa nini gaɗar dir kima ndak mbastigiri dar ɗi dak ramau.¹⁷Gaɗaksin ashi de ɗe thlanin na mbasi ɗa gwajere sharya nda ɗare nin mi ndadedu gu danai. ¹⁸Luktu ndak thlama ara thla daryi tin da thlam rama giri na tumangu go be mi nda nanga giri aɗau athlab sosai bai. ¹⁹Gadasin, ackshi da thlam gamɗaya ɗagai na aci gaɗa gaɗa adinakshi na be nda rami ɗa Yǝso mi mutin giri, me Bulus atuman na aro. ²⁰Najigtina (puzzled) gaɗa na withlgiɗa rama tin na jay a cin ko achi aye Urshlima, nda thlam ci shariya iɗa zada bi tun.²¹Amman laktu ndaɗare Bulus nda jih naci diɗa ɗinai digim (Emperor), na ɗawak shi da jipnaci sai ndaji naci ri kaisar." ²²Agrippa da thlam rame Festus, "I ye nanci na kimi nangu." "Anzharin", Festus daram ma kwa kimu na chi.²³Sai ɗa thlanu, Agrippa na Bernice danai na ngimuri gawa: akshi danai ku sugu na marimamin askarabu na marimamin ɗagu. Luktu Festus bar Linok gu, ndan dikshi Bulus. ²⁴Festus maya, "Digim Agrippa, na diwa me aritiku na ja chachak, kwekina nagu; algik Yahudaucin". Chakchak thlan rama na Iyu i Urshalima na rituku cham, Akshi da girnyi da ga ma aci da thlaɓa na aro wambai.²⁵Na kima ma aci thlam be mi nda tik giri bai, amman gaɗa aci ɗari garva, na shawarci taɗi giri. ²⁶Amma Ina be taɓas me na tarnyi i giri bai gada kasin, na de na ri kun, musamma ici digim Agrippa, gaɗa na bi be gawa mi natarnyi idak ramau. ²⁷Athlaɓa kalkalbai i iyu nayina chin dilo, naba be mi natarnyi ɗa girbai.

Chapter 26

¹Se Agrippa da rami Bulus, "A dlamu rama gaɗa aɗaci." Se Bulus da sukci ami gǝri da dlamu rama kǝ lata aɗa gǝri . ²Na dlamǝn ga baci pǝrɗai ii kǝmaci, Dǝgǝm Agrippa, na dlabi ii kimaci gusku gaɗa karam mi Yahudauci dlamu, ³ gaɗa ci baci zǝgaya ii kunu aada Yahudaucin na be mi akshi a jayau. Nancu ka kǝmtayu na kǝmar.⁴Kǝ jirewa Jahudaucin mak zǝgana mbasu ga tǝn iyu mapǝndi i kunu lardi ga na Urshalima cam. ⁵Akshi zigayu tun sukar gara, zam kasactǝ nakshi na mbasu ga kǝ Baparise, ndawa mi ɗawu na adini i gǝshakshi tlapar.⁶Gusku narɗu ii ritku gaɗa nda dlama kagala gaɗa naika alkawar mi Sǝku dlami afafkin wa. ⁷Sutuku rro alkawar kǝ auɗawa guma ayo shirin mi tumantu da gǝnyi gaɗa a nakwana kǝ jirewa ii Sǝku dǝviɗ na afa. Atǝro gaɗa tuman tuku, Dǝgǝm Agrippa, Yahudaucin a gaada ga. ⁸Gaɗa gǝmo go nǝn dakuna kun ardadatu ma Sǝku a tlatli ndawa wara gamtak?⁹I lakwtu ɗagai na kuraram i gishi ganai gaɗa na dlamu be gawa ki mbasta dlugun Yeso ki Nazareth.¹⁰ Na dlamu du i kun Jerusalem. Na chimu na ndag ɗiga gawa i kunu dǝlo iɗak linok mi na gǝneu dari Maramcin Priǝtaucin, Luktu mi nda rǝbakshi ke, na ɗǝga akuk dlama kasǝn. ¹¹Na tatkik shi butkǝna zǝgǝr gawa i kunu susuk dumaya na ɗawakshi da dlam rama gaɓshu. Gǝshi ga ga dlǝmatat tlapar gaɗak shi zam na ravǝnak shi har i lardaucin vǝda.¹²Laktu mi na dlama sutku tǝn, na yin ga i Damaskus na linok na dokka dari Maramcin Piristaucin; ¹³na ɗa duvu ga kǝ nya tunu, afa cit, Dǝgǝm, naiki wiɗa da dǝsku mi ɗǝkana afa i parak da ɓidli i baka ga na ndiwa mi a rakan na iyu. ¹⁴Lakwtu mi ja mak ja dagamu naja i ɗaa tunu, se na kǝmi wura ɗagai da dlama ni rama da miya Ibraniyaucin, 'Shawulu, Shawulu, ka ravan gani gaɗa gǝmo? A dlaɓa tǝta i ci ka jib kǝma be wara piɗpiɗ na zǝgǝr ci.'¹⁵Sai na ramma; "Sucitai migiyi? miginyi daucin maya Yǝso mi ka gizatau tin. ¹⁶Athlu darɗi zigirci, gaɗan pirtik tiku na vireci, ka thlabnaci guzub na be mi na tatkeci i kima; ¹⁷na rana cidari ndo na dari ndiwa mizga sukubai mi naye wanaci i rikshi; ¹⁸riptu dakshi tin sai damiste nakshi dari ayuwa iri wiɗa na dari iko lispir iri i kakasku, gaɗa akshi daginyi dari kakashi tubta aibabin nagadodin mi na barishi me wara napuri adaga dari bari jirewa kikunaga.¹⁹Gada kasin dagim Agrippa, namuwa be ne kau da dusku bai; ²⁰amman I ndiwe a Dimaskus sukur, na me a Urshalima, daji lardi Judea, na diwa me zigo suku bai, na thla mikshi wazik akshi dathlan tubi damistenashi ri kakasku, da thlan be kakel na tubi. ²¹Atu ne ɗawu Yahudaucin da Jiba yu dakun su magita da tǝlan kokari mi dat kani yu.²²Kakasku da banati naju har guskiyaye, sai nathli narami talakaucin na marimamin ndiwa iɗa bebai mi ɗikana be mi nabacin na Musa ramu ma awakata; ²³ma Yǝso aye sa bone, aye thlaɓa ki sukar babu thlayi da matu da thli dathlan wazik ɓayan i ndak Yahudaucin na ndiwa me ziga kakasku bai.²⁴Bulus damina ra aɗa giritin, Festu, darami na wura sosai, "Bulus cibaci zuwak, marum zigaya ci da tǝlan naci baci zuwak." ²⁵Amman Bulus daramma, "I zuwak bai, marum anatakau Festue; amman na ramau na awayau rama jirewa na hankal. ²⁶Digim ro zigana bituku dik, wate narameci na awaya, aturo ndamana hankal ga ma gobe mi da dibsa ari gǝri ndu dik dathlam da diɓsai bai.²⁷Kayarda tinaci nabaucin, Digim Agrippa? nazgadu ka yarda tina ci. ²⁸Agrippa darami Bulus, i Laktu rap ka mista na yu i Kirsta bi? ²⁹Bulus darammaya, "Na roɓatu kakasku, ma ko i laktu rap ka i laktu gazibir, ciruci bai, amman duk nin Kirimtayu gusku, a thlaɓa kakayu, amman kasinbin sai dilo na sarka.³⁰Sai digimgu dathli darɗi, na ngwamna, na Bernice cham, na diwa mi akshi dambasu na akshi aɗagayi; ³¹laktumi akshi buze susgu, da tǝlam rama igadavakshi maya, "Nangu tǝlan be mi ndatik kaci ko daci yinɗa bai." ³²Agrippa darami Festus ma, "Nangu da ndatad naci inde ɗigu kadi iri Kaisar bin."

Chapter 27

¹Lakwtu nda shartu ma waye Italiya, akshi da ɗawuna Buluus na ndak dilolingu jǝgab didak marǝm askarabu nda daro Julius ki ɓan gare Augustan. ²Ja gaye jirge am da Andramyttium; me anci nya da ɗa am Asiya. Dayi naje kun anku. Aristarda Tasolinika ki kun macadonia jayi ɗagayi.³Da thlanu ja fuyi alkariya Sidon, rime Julius dǝgi Bulus na hankal dabzaci dayi iri mangaucin gǝri dan da hankaltaci. ⁴Dasǝn, na jayi anku wun jirgi am mi am na zuwak a bi ja bai gaɗa zuwakgu dame tunaja, gada zuwak gu aye aɗakshi. ⁵Lakwtu ja rakine na jirgi da ɗak am da dantu Ciciliya na Pampaliya, jani i myra, dak Lycia. ⁶Iri tunu ne marim askarabau dabi jirgi am Alezandariya me aye nye Italiya. Da dawuja i kunu.⁷Lakwtu raki am na ankal ki yǝwan gawa harda ja zadai na bone i dantu Cridus, zuwo biza ja jayi bai, se jayi naja baka crete, i jambel Salmone. ⁸Ja thaldu miya gadirau na bone, se da jadeu iri riɗagai nda raro ma ri mbasu mi ko kalau, me a dantu mǝrǝm ɗa Lasiya.⁹Gususku jamana lakwtu gawa, lakwtu biki yahudaucin nutin gara, na bi thlamin gara bi kalau nda rakǝni, se Bulus da gabdakshi ¹⁰da ramma, "Ndawa, na lawan rakangu me waye thlamau a thlaɓa tǝta, na assar na kare kun jirgi na jirgi rugara bai, amman na arowa cham." ¹¹Amman marǝm askarabu barna hankal gǝri i marim babǝ 'yǝwau na babǝ jirgu iɗak be mi Bulus a ramau.¹²Gaɗa riyu tǝta wa thlam wuzina i riwu, gawa deribabin jirgu nda ramikshi daɗgi ɗa daritiu, in ko nana wa gaji nawe alkari Phoenix, wathlam wazik iriwu. Phonix ri dibsi crede, kuma alawan zǝgar ami chaɗ na aɗaw ami chaɗ. ¹³Lakwtu zuwak adau jǝbna ni na ankal, ndak kunu anku a tunani ma akshi bana be ancu. Akshi dami da rakininakshi da ɗa Crete, da dantu miya anku.¹⁴Amman aku lakwtu zǝwak rap, mi na awayau da thle da zǝgar ami chaɗ da guɓeb ja da da jigam. ¹⁵Nda jǝb jirgi dakǝma tǝn alawan ri zuwak gu bai, jat tufunaja kunu da yuwi na ja.

¹⁷Aku nda yuwe na gangam jirgi i kun marum jirgi. Akshi thlan paida na zayi gǝri da yuwai jirgi am gu. Akshi a kalau gaɗa da rawi gagi miya gadǝrak Syrtis, se akshi da ta na uguyau ja rakan ja. ¹⁸Ja kalwin na ja kanam gu, da thlanu nda kun jirgi amgu da jǝb vǝrǝk jirgi adak amgu.¹⁹Gafa yǝwan makwan ndakun jirgu da rarki weji da jǝb rota jirgu na aykwak shi. ²⁰Lakwtu afa ngishau bar ɓayan iɗakshi bai ki yǝwan gawa, marum kanam da nai da kǝmi ja, na tuman bi aro wam bai.²¹Akshi sukwakuyu nakshi na bi ta bai se Bulus da thli i gadava nda kun jirgu, da ramma, da kwa kǝrǝm tayu, da kwata de jirgi da crete bai, balle kwa kǝmi tǝta na dayu. ²²Gususku tunu na dauzagakun kwa dagwai ci, nda thlan taɗi aro bai i gada vakun, amman nda ni nda bi jirgu bai.²³Gada garbaca diviɗ lekawad Kakasku me na digzau thlame ci na kwana, malekawad gǝri irɗi baka ga. ²⁴daramaya, "Ka kalwa bai Bulus. Se karɗi kǝma kaisar, ka ki, Kakasku i kun herr gǝri bardi ci dǝk ndawa mi a 'yuwa jirgi na ci. ²⁵Gaɗa kasǝn, ndawa, amidina, gǝshakun na bar na jirewa i kakasǝku ma a wakata kaki yadda nda rama. ²⁶Wani wa dlam hatsari i kun jigam anku.²⁷Gafa yǝwan guma aya fuɗu vaikew, lakwtu ja kun rakan inye anku Adanetis i diviɗ ndak kun jirgu a tuman ma akshi gaza gawabai inye jigam. ²⁸Akshi ngwadatu pǝdǝm amgu tunu dabi guva gumoshirin akshi rakinu rap zam da kaktli guva amgu wam dabi guva gumavaɗ. ²⁹Akshi a kalau gaɗa aye kǝma guguyak gu. Se akshi dataɗ na ankwa jirgu, da magita ma ɗa da thlani kaɗe.³⁰Nda kun jirgu a maka dǝvu iva jirgu, se akshi da taɗna gangam darigu i kun anku, da futkina zayik takwas jirgu da tika gara . ³¹Amman Bulus darami jarimi na askarabaucin gu, "Se ndangu irdi kun jirgu, kwa ɓi rabai." ³²Se askarabucin dawujina zayi jirgu da tifin gara angu gaɗa da bi gara.³³Lakwtu afa avarayi tunu, Bulus darami shi tike dangwa baikta, daram maya, gusku iyuwan guma aywo fuɗu kwa diri zam kwa ta be wam bai. ³⁴A dlamina kanadi kwa ci ta, gaɗa a rokota na aro kun; ko yaɗ gayi da dakun i vugi bai. ³⁵Thlam ramatuku tunu dami burodi da godeti Sǝku i dak tike. Se da jǝb giji burodi da jǝb kiɗau.³⁶Nda dauzinakshi tunu se akshi dangu biktau da ci. ³⁷Ja ndawa danamak shirin na gumu gatkasa ayawo zidu (276) a kun jirgu. ³⁸Akshi tadu wayi nakshi tunu se akshi da pulutina dukshi jirgu a virga alkamau da kun jirgu i kun anku.³⁹Da tlanu tunu akshi daki gaba anku, ko akshi a dumu nyana jirgu i riwu. ⁴⁰Se akshi daudina ugiyau, akshi dabzinakshi i kun anku gu. Zam wam akshi da taɗna zayu lijam gu, akshi da tlathlina guva jirgu i jugam da sǝn akshi tarnyi jigam. ⁴¹Amman ndannakshi rime zuwawin shirin nubku, se jirgu davirin gara vǝda. kima jirgu da kumin gara i kun taɓo da budamun gara vǝra, se baka jirgu gayi da banji thlinpiya gaɗa duka am' mi awayu.⁴²Askarabaucin gu jǝmatu datkina dilolingu gaɗa ko gayakshi daniwa bai da rawun gǝri. ⁴³Amman jarumaucingu ancu da dari na Bulus, se darɗina shirakshi aci darami ndawa mi na niya da katǝri nakshi dak jirgu sukur dayinakshi ɗa. ⁴⁴Se gagzhin gamsak gu daɗgaci, jǝgab i ɗak zyriak, jǝgab i ɗak bewu jǝgab da jirgu. Na kasǝn ja fuwi ɗa kilapiya.

Chapter 28

¹Ja dena ja tunu, jakǝm maya nda ɗarak jugam ma malta. ²Nda riyu tlamija bari gawa, larhada fita aka gaɗa ga am dǝsku na mama.³Amman lakwtu wara Bitrus chacpina chachawa tunu ndan da pǝdu aka sai kan kakarcha davirai da kunu gaɗa fau akau, da yaydin gǝri aikok gǝri. ⁴Lakwtu wara nda auye ku ika kasǝn tunu se darami tikakshi maya, "Nanangu bacik tǝk gǝnǝn wara vire kun anku. Amman duk na kasǝn jirewa abza gǝri bai."⁵Amman achi virki na bǝkdau i kun akau gobe wara ba chi. ⁶Akshi a dǝri daki ko fura ajibana achi ko dan damcin gǝri. Amman aku lawtu akshi a lawana ci sosai na be wara ba chi bai, se akshi maya sutku baci garǝm.⁷I lakwtu a damtuna miyakam dǝgǝm dagu baci jijam mi nda dara gǝri ma Publius, Ginnaja da barija taa kiyiwan kwan. ⁸Lakwtu kumma afuk Publius dan dajibin gǝri na zazzapi guva na zawaɗ lawktu wara Bulus ji ri gǝri tunu sai da dlam magita dan dampi ammai i adag gǝri se dan dangacin gǝri. ⁹Aku sutunu, gagǝzhin ndawa ki ba ka jigam wara akshi chamin ga abai deu akshi da bina rama. ¹⁰Ndan tlami ja herr gawa i lakwtu wara jayanaja tunu, bari ja be min janchu.¹¹Aku tǝra kwan jan ja gayi daragai ki ndak Alezanda wara ndan guvutu dlagun maya, miyayin shirin. ¹²Sai jan jafuwe i syracuse, ja tlan yiwun kwan.¹³Da sunu sai jayi i ɗa mi da rarau gara ma, Rhegium. Aku yuwan gayi se zǝwak da aɗau da varai se ikun yuwan shirin ja aɗa puteoli. ¹⁴Iri tunu jabi yaganaucin gatkasa jambasu na akshi. Na kasǝn har ja zade i Roman. ¹⁵Dasǝn yagananin kǝma ma ja deu tunu, dani i rija har asik Appias na Tavern kwan. Lakwtu Bulus ika yaganancingu tunu, ndan da tlam godiya i Kakasǝku.¹⁶Jatfi i Roman tunu, ndan daivina Bulus na askarawa gǝri na ndak sirita gǝri. ¹⁷Se aku yuwan kwan Bulus da rari ndawa wara marmamin i kun yahudaucin. Lakwtu akshi deu iɗagayi se a ci da ramishi maya, "Yagananinga nai, ko da na tlam be gapshu bai in dawa ko kilado. Ndawa kiwaci. Nda barayu kaki dilo da Urshalima i amai Romaucin. ¹⁸Aku jaya ganai, akshi ntutu da taɗna iyu gaɗa nda bayu na linok bai miyara nda dawi ndat kayu.¹⁹Amman lakwtu wara yahudaucin anchu nda tlan be wara akshi anchu tunu, se dole na mi ara na yindi kaisar gaɗa kakika nan chu nayina ara ndaja bai. ²⁰Gaɗa zam ara gagu, gada naki chi, nan na tlamchi rama. Gaɗa ndak Israila a kun arawi gǝshi gaɗa tawasga na zayi tǝku.²¹Akshi da ramici ma, "Ja gǝn kakkadi bai dari ndak Judiya i aɗa ci, zam jawam jaika nǝn gayi bai dari yaganancin ci. ²²Amman jan chu ja kǝm da miya ci gaɗa na zadak ndantiku aramekshi i rawan ke.²³Lakwtu wara akshi shirya tuna yǝwan gayi i a ci tunu, ndawa gawa danai i ri gǝri ari mbasu gǝri. se a ci dan dan dik ramakshi bewara wara se dan dek shi rama wunduwa Sǝku. tkan ƙoƙari da yuweshi da zigi rama gamena Yeso, dari dumaya Musa na ki nabaucin, da pǝdǝk har aduwau. ²⁴Jǝgab da yardati nak shi na be wara nda ramikshi amman jǝgab in tutubai.²⁵Lakwtu wara akshi ba jirewa i gadavakshi bai, se dayi nakshi lakwtu wara Bulus tlan rama iɗak kalma gayi se nunuwa Sǝku da tlam rama da ri nabi Ishaya miyara achi nabaucin i ja afafkin shi ki sǝkur. ²⁶Rammaya ade i rikshi kwa ram maya, "I kunu kwa gǝndo amman kwa gane to bai na i lawan kwa lawandu amman kwa kǝrǝmto bai.²⁷Gada gǝshik ndawa tlamin gara ayiwa. Aguɗ shi tlamangara dukshi, chin na dakshi; Gaɗa a sanuta na dakshi bai da kǝme na aguɗ, Shi da genaci na gǝshak shi ndan da mistina akshi ndan gatakshi takshi²⁸Gaɗa sǝn, azgamaya rama Sǝku ndawa iri ndawa mi ziga Sǝku bai, akshi da kǝmi. ²⁹Lakwtu wara achi ranna siritin se yahudaucin dayi nakshi. A gamɗaya i gadavakshi.³⁰Bulus mbasu amman shirin a wunduwa haya. agǝn dǝk nǝn wara de iri gǝri. ³¹A chi a wazik garva Sǝku, a gugza iɗak mǝgǝnyi Masipu Yeso na kalu bai. Na nǝn mi rotachi bai.

Romans

Chapter 1

¹I Bulus, GuʒubYeso masipu, da ɗaura da dlaɓ muwanak, kuru ndampaci cam gaɗak muwanak herr Səku. ²Sutku atəne labar herr wara aci dlam alkawarr tun waci dari nabaucigiri da kunu kakkadi gəri mi go aipu. ³Gaɗa wungəri, wara nda 'yawu da kadugum Dauda da gəre təka.⁴Dari tlayi da kunu mutu zəgər gayi, dlaɓən gəri wun Səku baci kərmai dari Nənuwa Səku mi go aipu, Yeso Masihu Məgənyawa. ⁵Wa gənə herr na wanak muwanak gaɗa ladaɓ iman ikun ndaƙ duniya, gaɗa martapa dləgungəri. ⁶Nda ɗaure na kun ke da kunu duniyabu kwa dlaɓə nakun kə Yeso Masipu.⁷Taran təku ikun wara kwa kunu Roma, kun wara Səku ntutu, wara nda ɗaureu da dlaɓ go aipu. Herr da dlaɓa i kunakun na salam dari Səku afukwa na Masipu Yeso Məgənyi.⁸Sukur, na sambakatə Səku ga dari Yeso Masipu gaɗa kun, gaɗa bari jirewakun da zəgaya i kunu duniya mak. ⁹Baci saida wga nən Səku, wara na dlameci gusapəna na nunuwaga i kun labar herr ƙi wungiri, wara fatawanke na ramakun. ¹⁰Fatawanke na makau i kunu magitaga Səku da banatayu na zaji rikun kəlappiya.¹¹Atəro naci naiki kun, gaɗa na bari kun zəgaya dari Nənuwa Səku gaɗa ɗa na ɗauʒacikun. ¹²Na mpik gəshi nabi ɗauzata tlapar da kuna kun, dari bari jirewa tike, kukun na ka cam.¹³Nanci kwadlaɓa na rashi zəgaya bai, yaganaucinga, i fatawanke a gəshiga nanci nayi i rikun, amman naba laktu bai sai gusəsku. Nancu kasən gaɗa nabi kutlai i gadava kun kaki mi na bau da kunu ndawa mi ziga suku bai. ¹⁴Na dukshi a ɗaga ƙi nda helinaucin na gagzhin ndiwa, na nda asən na ndawa mi na asən bai. ¹⁵Iyiu ga shiryatak, na Yayaci labar herr i kunakun wara kwakun Roma.¹⁶Gaɗa I yu na kəmu zhuru labar herr kə masipu yeso bai, gaɗa atuu kərmai Səku ii nye rra i nən tawankə mi bari jirewa, gaɗa Yahudaucin sekur se Henaucin. ¹⁷Atəro ikun gara nda tatku jərewa səku dari bari jərewa i nye bari jərewa, kaƙi mi nda tarnu, "Baci adalta abi aaro dari bar jirewa "¹⁸Atəro shitan Səku viri i patata da dəsku gaɗa ndawa wara kə Səku bai na ndak buka adalta, ndawa mi dari buka adaltak shi da dəɓshi na jirewa. ¹⁹Gaɗa kasən be wara ndasgau i dak Səku virin gara i patata i akshi. Gaɗa Səku tatki dikshi.²⁰Gaɗa tun dlamk duniya lamari Səku mi a launa bai, akshi ne kərmai gəri na Kakaskukuina gəri gasgayak i patata, i kunu be mi aci dlamu.Gaɗa kasən ndawa na gamɗaya bai. ²¹Gaɗa kasən akshi zəga na Seku yaye, akshi saksaktaci kakə Səku bai akshi sambarkataci ke bai. Gaɗa kasən akshi dlaɓənakshi kakaɓawaɗ i kunu kuraramshi, gəshakshi mi go asən da dlaɓən gara aiwa pələk.²²Akshi mana aɗakshi ndak asən, amman da dlaɓə nakshi kakaɓawaɗ . ²³Akshi da misci na kərmai Səku mi a mutu bai na gə nawak nəngayiwa baci mutu, na ƙi ɗutatin, na fayin, na nda zəgir fuɗu, na nda vaga kunakshi.²⁴Gaɗa kasən Səku barna akshi da dlam be gabshi dari gabshi ntu gəshakshi harr a dlumuɗ na təkakshi i gatukshi. ²⁵Akshi ke paltəna jirewa Səku na papiya, harr da dlam nakwana i garəm i sərən Səku baci saksakta har dəmaro. Amin.²⁶Gaɗa kasən, Səku da barnakshi i dlama bik zhirau, her amatinshi paltina mbasakshi kə gagaya na kə zamam . ²⁷Gamsaɗin ke daivina mbasakshi kə gagaya na amatin shi, da kaci nakshi i maka təkakshi. Gəmsək na gəmsək a dlama bik zhirau harr akshi a sa kabine kalkal na dlagaɗ shi.²⁸Gada akshi kurna gənyi Səku i kunu zəgayakshi, Səku barna akshi i hal vatku, akshi da jib dlama be wara kalkal bai.²⁹Gishakshi ga niyak na buka adalta, kəmangar, ta gishi, na kalɓe, na tik gənən, na tlatliankal, munafukkwaina, na gaɓshi hall. ³⁰Nda ruburubu na ndak wuda ngadar, nda kuri Səku. Nda tlatli ankal na nda gauɗak aɗa, nda tlimatu, na nda wuda be gabshu tawanke, na nda kuri kərəmta ma'yawakshi . ³¹Nda aiwa gəshi; nda ta aman, na nda kuri ntu ndawa, na nda buka mugurəm.³²Akshi zəgana be mi Səku anci bai, ma mak nda dlama bitku a tuman mutu da jibna akshi. Amman akshi a dlama bitku rugara bai, harr a gudaf aku ndak dlama biwu.̇

Chapter 2

¹Gaɗa kasən ci na be karamo bai, ci nəngaiwa, baci hagata, gaɗa be mi wara ka hagatau i ndawa ci cam ka kunu, gaɗa ci baci hagatau ci cam ka dlama be akshi a dlamau. ²Amma wa zəgadu hagata Səku kə jirewa wara a vəgi i aɗa ndak dlama wana tuku.³Amma a dlam hankal na bitku, ci nəngaiwa, baci hagata nda dlama bitku, gaɗa ciye ka dlamau. Ka tumangu ka sana aɗa hagata Səku bi? ⁴Ko ka muwana gawa herr gəri, na rota kabine gəri, na ƙimar gəri? Ka zəga bai herr gəri dlamu gaɗa da yi nakun i tubi?⁵Amma gaɗa gauɗak aɗaci na gəshi ƙi kurik tubi ka 'yuwayi shitan Səku i aɗa ci i gafa shitan, wato, i gafa parakta hagata jirewa Səku. ⁶Aci a ngumu di tike kalkal na be mi a ci dlamu, ⁷Ii ndawa wara kulum a kunɗa wana herr bai, akshi a biina gədləɓ, na martapa, na rakan iiɗak jirewa, aci a bari dikshi aro mi go dadgəri.⁸Amma ii ndak ntuta aɗa, na nda kuri jirewa, na nda dlama buka adalta, shitan na dləməɗ gəshitlapar aani. ⁹Səku aani na dlamra na aiwa gəshi iiɗa ndawa wara a dlama ƙəmangar, ii Yahudaucin səkur se Hellinaucin.¹⁰Amma gədləɓ, na martapa, na salam aani i nən tawanke wara a wana herr, ii Yahudacin səkur sai Hellinaucin. ¹¹Gaɗa na ntu aɗa bai iri Səku. ¹²Gaɗa mak ndawa mi dlamu aipu lakwtu mi na dumaya bai, a kambeta nakshi go dumaya, mak ndawa mi dlam aipu i lakwtu dumaya nda dlameksh hagata na dumaya.¹³Gaɗa nda kəmu dumaya ro akshi nda adalta ii rik Səku bai, amman nda wana na atu akshi aa bina rra. ¹⁴Gaɗa ndawa wara zəga Səku bai wara akshi na dumaya bai, akshi dlamu na be kə dumaya, akshi na aɗakshi dlamu nakshi dumaya, ko da akshi na dumaya bai.¹⁵Gaɗa kasən akshi tatku be wara dumaya ancu dik da tarna akun gəshakshi. Be kuraramshi abar seda ii a dakshi, gəshakshi a gadakshi ko dar'i aɗakshi. ¹⁶Kasən ke ii rik Səku. Sutku a dlaɓa i gafa wara Səku aani da hagaci duniyabu mak, kakə labar herr mi na dlamu, i kun Yeso Masipu.¹⁷Amman ka ɗauri aɗaci Bayahude, ci dambasu a ɗak dumaya, ka kəma adla ci i kunu dləgun Səku nən, ¹⁸Ka zəga na ntu gəshi gəri, ka zəga na be tawanke mi kalkal gaɗa ka bana gugʒa da kun dumaya; ¹⁹harr ci na aɗa ci ka ardatinaci ma ci baci zari dluguyu, bayan i ndawa mi akun ayuwa, ²⁰ba ci ɗəma ndawa mi na asumbai, baci gugʒa i mamu gangamin, cina zigawa i kun dumaya kə zigaya na jirewa, sutku a dlama gəmo iiɗa mbasu wara ka dlamau?²¹Kun wara kwa gugze ndawatku kwa gugze i aɗakun bi? Kun wara kwa waʒik nda dlama kəra bai, kwa kəra bi? ²²Kun wara kwa wazik nda dlama tapai bai, kwa tapai bai? kun wara kwanci garəm bai, kwa kəra bi ii kunu susu magita?²³Kun wara kwa pariya na purdai i kun dumaya kwa bukə bari martapa ii Səku biko ii kunu rama mi kwa dlamau iiɗak dumaya? " ²⁴Atəro "nda bari martapa ii dlugun Səku bai ii gadava ndawa mi zəga Səku bai gaɗa kun," kaki mi nda tarnu.²⁵Lalle kuwa wuda kun na alpanu sosai i rikun, kwa ɗəgəna dumaya nən, amma kwa ɗəgə dumayau binən, wudakun dlamən gara wuda bai. ²⁶Nən da wuda binən amman ɗəgə na mak be wara dumaya ancu, kane nda ma buka wuda gəri i miya wuda bai? ²⁷Nən wara da wuda bai a raɓa kun bai aci ɗəgə na mak be wara dumaya anci nən? Sutku gaɗa kun na dumaya da tarn na wuda cam, amman kwa ɗəgau bai!²⁸Atəro Bayahuda kə jire acine mi nda 'yawa ci dari təka bai; wuda kə jirewa atine mi nda dlamu i kunu təka bai. ²⁹ammam aci mi Bayahude i gəshi, ai acine Bayahude kə jirewa, wuda kə jirewa atine wuda da gəshi, kə Nunuwa səku, dari wuda təka bai. zada nən tuku gədləb gəri ani dari ndawa bai, amman ani dari Səku.

Chapter 3

¹Yahudaucin rəma ndawa na tam? Zam riba wuda nən tam? ²Na alfano i duvu tawanke. Səkur gara, nda bari rama da parakta dari Səku i ami Yahudaucin.³Yahudawaucin jəgaɓ bari jirewa bin wam? Buka bari jirewakshi a daptana adalta Səku i wana bi? ⁴Ngalte a dlaɓa kasən bai. Ii sərin kasən, ndaiva Səku da dlaɓi baci jirewa koda nən tawanke mapapiyu. kaki mi nda tarnu, "Ma nda tatki ci na adalta i kunu ramamin ci, ka dlama na kənasar i lakwtu wara nda dena ci i kəma shariyaram".⁵Buka adalta wa a tatka adalta Səku nən, to wa rama gəmo? Wa rama du bi ma Səku baci buka adalta, gaɗa wane shitan gəri ii aɗa wa? (Na rama i kunu gamɗaya nəngaiwa). ⁶Su ngalte a wakata bai! Gaɗa kasən Səku a dlama hagata ii duniya nana?⁷Amman jirewa Səku dari papiya ga a bar gədləɓ ii Səku nən, to gaɗa gəmo nɗaa dlama da hagata ga ka baci aipu? ⁸ Nda ramo bi ma, mi nda wudii ja ngadar ma ja ramma, nakat ndo gafkai kasaktu nakshi ma ja ramma "Wa dlama be gaɓshu, gaɗa be bəlan da wakaci"? Hagatak shi dlamən gara kalkal.⁹To nana kenan? Wa ramo bi ma wa dlamo nana? ko rab. Gaɗa wa gaduna yahudacin na Helenaucin cam, ma akshi mak dlamu na aipu. ¹⁰Ka ki mi nda tarnu, "Go baci adalta, ko gayi".¹¹Go baci sanuta. Ko gayi na baci maka Səku bai. ¹²Akshi mak ivu na duvu, Akshi mak dlaɓu nakshi go paida. Go baci wana bəlan, a a nabai ko gayi.¹³Ngurtlatliyak shi fatawanke ka auɗu wara da rəbta. marnyakshi dlam na luvata. Gazapi mbikɗaɗin a dəɗa marnyakshi. ¹⁴Məyakshi kulum akunu ngwa barka ndawa na ɗugwagwak rama.¹⁵Zəgər shi fatawanke anci nya ii maka pik dədəm nɗawa. ¹⁶Duvakshi kə ɓaana na bone. ¹⁷Nɗatku zəga duvu salam bai. ¹⁸Akshi na kalu Səku bai ii dakshi."¹⁹Wa zəgadu mak bewara dumaya ramu, dumaya a rama ii mak ndawa wara a dəɗa gara. Sutku gaɗa nɗa cima məya tike, duniyabu ke mak a nina aɗakshi ii kəma Səku. ²⁰Sutku gaɗa go nən wara aa di aɗa gəri da rik wana dumaya ii kəma gəri. Atəro zəgaya aipu ani darik dumaya.²¹Amma gusku kasau banda adaltak Səka wara gazəgayak darik dumaya. Ga saidatak darik dumaya na nabaucin, ²²Wato, adlta Səku dari bari jərewa ii kunu Yeso Masipu ii ndawa mak wara bari na jirewa. Atəro damadama bai.²³Atəro ndawa mak dlamu na aipu martapak shi ke mbotən gara ii rik Səku. ²⁴Nda vəyi na akshi gaɗa bewambai dari herr gəri gaɗa dləgda wara Yeso Masipu dlamu.²⁵Amma Səku barna Yeso Masipu wara aci ne sanam rra dari bar jirewa i kunu dədəm gəri. Aci barina Masipu i mbasu tabbas adalta gəri, gaɗa shali aibabinwa kə akau. ²⁶I kunu kəmar gəri. Sutku mak wakatu gaɗa nda tatki adalta gəri i zaman tuku, gaɗa da tatki aɗa gəri baci jirewa, da tatki ke aci viyi na nən tawanke gaɗa bari jirewa ii kunu Yeso.²⁷To ənda pariya? Nabai. Gaɗa gəmo? Gaɗa wana? A'a, amman gaɗa bari jirewa. ²⁸Wa dama na ramau ma ndaa viya gənən dari bari jirewa amma gaɗa wana dumaya bai.²⁹Dugo Səku gu Səku Yahudaucin rukshi bi? Aci Səku ndawa mi ziga Səku bai cam? Kasən, Ki ndawa mi ziga Səku bai cam. ³⁰ Səku gayi nən, aci a viya na nda wuda dari bari jirewa, ndawa mi go wuda ke a viya na akshi da kunu bari jirewa.³¹Wa ma du bi ma dumaya na paida bai ii kun bari jirewa? Ngalte! Ii sərən gu, wa saksakta dumaya.

Chapter 4

¹To waramo matam iɗak Ibrahim, kakawa kə təka, aci batam? ²Da Ibrahim bana viya dari wana gəri nən, ai da aci bana dalil pariya, amman ii kəma Səku bai. ³Zam kakkadu Səku ramu ma tam?" Ibrahim bari na jirewa ii Səku, sai nda "nyi atu adalta ii aci."⁴Gusku kasau aci wara dlamu wana, lada wara nda bari ci ii vatku bai, amman be wara kəri. ⁵Amman ii nən wara dlamu wana bai amman ii sərən gu bari na jirawa ii baci viya ndak aipu, bari jirewa gəri dlaɓən gara adalta.⁶Dauda ke a barkawata nən wara səku ɗawuna aci ii kunu nda adalta wara go wana. ⁷Aci da ramma, "Nda barka ne ndawa wara nda təptu dikshi aipapin shi, na ndawa wara nda cimu na aipapin shi. ⁸Baci barka nən nən wara Məgənyi a naa aipu gəri bai."⁹To nda barkawatu ndawa wara dauda rukshi rra na ndawa wara dauda bai cam? Atəro wa ramu ma, "Nda dlam lissafi bari jirewa Ibrahim ii miya adalta." ¹⁰To nda dlamu lissafu ka nana? Lakwtu mi Ibrahim da wuda rra, lakwtu mi aci da wuda bai? Lakwtu mi aci a kunu wuda bai, amma a kunu buka wuda.¹¹Ibrahim gənu gənawa wuda. Sutku atune tabbas saida kə adalta kə bari jirewa wara aci na atu tun aci a kunu wuda bai. Paida gənawa tuku ɗawa ci da dlaɓən gəri afək mak ndawa wara bari na jərewa, ko da akshi a kunu wuda bai. Be ɗawu kenannda ɗawu akshi i kunu ndak adalta. ¹²Sutku cam be ɗawu Ibrahim dlaɓən gəri afək wuda i ndawa wara da wuda rugara bai, amman gaɗa ndawa wara a ɗəga aku bari jirewa afəkwa Ibrahim damba nda wuda ci.¹³Atəro alkawar wara nda dlami Ibrahim na kadugum gəri wara ma aci a dlaɓa baci gadota duniya gaɗa dumaya bai amman gaɗa adalta barik jirewa. ¹⁴Atəro ndawa wara a ɗəga dumaya a dlaɓa nakshi nda gadota nən, barik jirewa dlamən gara be wambai, alkawar ke be wambai. ¹⁵Atəro dumaya a nina dləmatu gəshi, amman ri wara na dumaya binən, riwu a dlaɓa na dlaɓa na be gaɓshu bai.¹⁶Atǝro be ɗawu su da wakaci dari bari jirewa, gaɗa alkawar gu da dlaɓi i ɗak herr mi nda bardu i kadugum Ibrahim tawanke, kuru gaɗa ndak dumaya rukshi bai, amman na ndawa wara na mpi gǝshi zada kǝ Ibrahim, aci wara afǝk wa mak. ¹⁷kakǝ wara da tarna, "Na ɗawu na ci afik kə lardi gawa." Ibrahim ke a kəma gəri wara ardatu na aci, wato Sǝku, wara a bari arro i ndawa wara gamtak kuru da ɗawi be wara a wakata bai da wakaci.¹⁸Dək a kunu hal wara nda kunu, Ibrahim barna jərewa tlapar ii Sǝku ii ɗa be wara aye wakata ii kǝma. Aci ke dlaɓǝn gəri afək kə lardi gawa, kakǝ mi nda ramu, " kadugum ci a dlaɓa kasən." ¹⁹Gafaka ta aci bai ii bar jərewa. Ibrahim sanutu du ii ɗa təƙa gəri na awayu kǝ bi kutli wambai (gaɗa aman gəri damtu danamaƙ). Aci zəga du Saratu ke a dǝmu ɗi kutli wambai.²⁰Amman gaɗa alkawar Sǝku, Ibrahim kasaktu bai na buka bari jirewa. Ii sǝrǝn gu, se aci daa bi na ɗauzata ii kunu bari jirewa kuru aci da bari saksakta ii Sǝku. ²¹Aci bari naa jiirewa tlapar ii ɗa bee wara Sǝku dlami ci alkawar dǝma naa jibkau. ²²Wate sutku dlaɓǝn gara adalta ii aci.²³Bitku nda tarrnu gaɗa ampata gəri rruugara bai, amman nda madii ci ii ɗa adalta. ²⁴Da tarrna gaɗa wa cam, wara nda naa wa ii kun ndawa wara bar na jirewa ii baci tlatli Yeso Məgənyi da mutu. Aci ke wara nda baru gaɗa aipawa kuru nɗa tlatla ci da kunu ndawa mi gamtak. ²⁵Aci ke wara nda barI na aci gaɗa aipawa, kuru nda tlatlaci gaɗawa.

Chapter 5

¹I Tunda wa ba naa gumba gaaɗa bari jirewa, wa ba naa salam na Səku dari Yeso Masipu. ²Dari gəri wa ba naa təfa ii herr waara waa kunu təku, gaɗa bari jirewa wa. Waa pərɗai naa bari awayau waara Səku bari wa sərən be waara aani aa waakaata, awayau wara waa biwu ikun saksakta Səku.³Amman gaaɗa su rugara bai, amman wa kuno naa sa boone wa. Wa zəgadu sa bone aa niina kasakta, ⁴Kasakta ke aa niina arrdaata, zam arrdatau ke aani naa bari awayau ii bewara aa wakata ii kəma. ⁵Atu bari awayau təku aa bari zhiru bai, gaɗa nda pa diiwa ntu Səku ii kunu gəshawa dari Nənuwa Səku, wara nda bariwa.⁶Lakwtu warra waa kunu tasku, ii kalkal lakwtu warra Masipu mutu gaɗa nɗawa warra zəga səku bai. ⁷Atərro a dlaɓa təta nən damci gaɗa baci jiirewa. Dawanange nda biina nən wara a dumuna mutu gaɗa baci adalta.⁸Amman Səku tatkə diwa ntau gəri, lakwtu warra wa kunu aipa wa, Masipu mutu gaɗaawa. ⁹To, wa bana aɗawa darik dədəm gəri tənu, atu a ra na wa da kunu shitan Səku¹⁰Atəro wa nda kuri Səku yaye, nda saloti na wa na aci dari mutu Wən gəri, to, nda saloti nawa tənu, waa bina ra dari aro gəri. ¹¹Gaɗa kasən rugara bai, amman wa kuno na Səku dari Məgənya wa Yeso Masipu, warra wa ba salota dari gəri.¹²Gaɗa kasən, aipu təfeu ii kunu duniya ɗari nən gayi, kasən ke mutu cam təfeu da rik aipu. Mutu ke dladlɓən gara ii gadava ndaawa mak, gaɗa ndawa mak dlamu na aipu. ¹³Tun damba duumaya, aipu aa kunu duuniya, amman nda ma aipu iiɗa be bai gaɗa naa duumaya bai.¹⁴Dək na kasən, mutu naa garva tən lakwtu Adamu kapa lakwtu Musa, kapa naa ndawa wara dlamu aipu buuka nakwana zada Adamu bai, aci warra nda tatku aye ni. ¹⁵Amman aayaɗ (bari) daama na aipu gu. Atəro gaɗa aipu nən gayi deena mutu ii ɗak ndawa gawa nən, kaane herr Səku na aayaɗ gu ke, herr gu ke barka nən gayi, Yeso Maspu, aa dlaɓa tlaparr ii ndawa gawa.¹⁶Atəro aayaɗ (bari) gu zada be waakatu kə baci aipu gu bai. Gaɗa kasən, hagata mutu warra nda dlamu gaɗa aipu nən gayi. Amman aayaɗ (bari) gu nda dlamu atu gaɗa aipapin gawa, dee na ra dari Səku nən atu. hagata mutu nən atu. ¹⁷Mətu dlamu garva gaɗa aipu nən gayi tən nən, kane herr gawa warra ndawa gənu naa aayaɗ (bari) kə adalta aaye dlama garva dari arro nən gayi gu, wato Yesu Masipu.¹⁸Gaɗa kasən, ka ki wara aipu nən gayi deena hagata ii ɗak ndawa mak, kasən ke dari wana adalta kə nən gayi aa niina bi aro ii ndawa mak. ¹⁹Atəro dari buuka nakwana nən gayi ndaawa gawa dlabu nakshi nda aipu, kasən ke zam darik nakwana nən gayi ndaawa gaawa aa biina adalta.²⁰Sharya rro deu, gaɗa aipu da dlaɓu gawa. Amman ri wara aipu dlaɓən gara gawa nən, herr ke aa dlaɓan gara gawa tlaparr. ²¹Sutku rro wakatu, tənda aipu dlamu garva naa mətu, kasən ke herr aaye dlama garva ii kunu adalta na aaro go dadəgəri dari Yeso Masipu Məgənya wa.

Chapter 6

¹Wate waa rama gəmo? waa ta kəma ii kunu aipu herr Səku ke da dladlɓi? ²A dlama bai. Wa warra wa mətu nawa ii kunu aipu, aa dlama nana wa dlama wa mbashi nawa ii kunu gara? ³Kwa zəga bai ndawa mak wara nda dlamikshi Baptisma ii kunu Masihu Yeso nda dlamdikshi baptisma i kunu mətu gəri?⁴Nda dabgənawa, naa aci, dari Baptisma ke dari mutu gəri. Sutku wakatu gaɗa nda tlatla naa Masipu da kunu mətu tənu, dari saksakta Afku, wa cam wate wa jiba rakan ii kunu kaarara arro. ⁵Wa kwabtəna aɗa naa aci ii kunu gənawa mətu gəri nən, wa kwabta naa aɗa naa tlayi gəri ɗa mətu.⁶Wa zəgaɗu, nda dləgəna nən gazgara wau naa aci ii ɗa gayi, gaɗa nda dləmci naa təka aipu. Nda dlamu kasən gaɗa wa dlaɓa guzabcin aipu wam bai. ⁷Nən wara dlamu naa mətu zada sutku, nda gumbə na aci dari mətu.⁸Amman wa mətu nawa naa Masipu nən, wa barna jiirewa aaɗa waye dlaɓa aaɗa gayi naa aci. ⁹Wa zəgadu nda tlatla na Masipu da kunu mətu sərram, aci gamtak wambai. Mətu na garva aaɗa gəri wambai.¹⁰Atəro mətu wara aci dlamu gaɗa nda aipu dlam zigər getak gaɗaƙ ndawa mak. Be aci aa kunu tawanke, mbasu gəri kə Səku. ¹¹Gaɗa kasən ci cam ka bari naa aɗaci ii mutu gaɗa aipu, amman ka dlaɓu na aaro ii kunu Səku ii kunu Masipu Yeso.¹²Gaɗa kasən kwaiva aipu da dlamu garva ii aɗa təka kun bai kapa kwa dlamu na gaɓshu mangarta gara. ¹³Kwa bara kurarin təka kun ii wana aipu bai, karre wana buka adalta ke. Amman a bari na aɗa kun ii Səku, kaa ndawa warra nda tləɗak shi daku mətu. A barina kurarin təka kun ii Səku kakə karre wana waarra ndaa dlama ampa ii wana adalta. ¹⁴Kwaiva aipu da dlamu garva ii aɗa kun bai. Atəro kwa dəɗa sharya bai, amman kwa dəɗa herr Səku.¹⁵Nana wate? Waa dlama aipu bi gaɗa waa dəɗa dumaya bai, amman aa dəɗa herr? Su ngalte aa dlama bai. ¹⁶Kwa zəga bai nən wara kwa bari aɗa kun kakə guzub ii aci kwa dlama nakwana ii aci, aci ke dolle kwa dlami ci nakwana? Jirewa ko kwa dlaɓi guzuɓ aipu waarra aya naa kun ii kunu mətu, ko kwa dlaɓi guzuɓ nakwana waarra aya na kun ii kunu adalta.¹⁷Amman sambakata tabbas kə Səku! Atəro waci kun guzaɓci aipu, amman kwa dlamu na nakwana na gəshi gayi ii ɗa zada gugza waarra nda dlami kun. ¹⁸Nda laatə na kun da kunu aipu, kwa dlaɓə na kun guzaɓcin adalta.¹⁹Na rama na kun kaa nəngaiwa gaɗa taskinkwina kə təka. Atəro kakə waarra kwa bari kurarin təka kun kakə guzuɓ ii bi nyanya na be gabshu, kasən wam, a barina kurarin təka kun guzuɓ ii adalta gaɗa kwa dlamu wana waarra goo aipu. ²⁰Atẹro lakwtu wara kun guzaɓcin aipu tənu, lambe kun bai na wana adalta. ²¹To kwa ba paida tawan ii lakwtu, iiɗa wana waarra kwa kəmu zhirau gu gusku kaasau? Atəro dadəgəri jandau nən mətu.²²Amman gusku kasau nda latə na kun da kunu aipu, kwa dlaɓu nakun guzaɓcin Səku, kwaa təka ta rrerre kə buuka adalta. Ampa gara nən arro waarra goo dadəgəri. ²³Atəro laada aipu nən mətu, amman aayaɗ (bari) Səku nən arro waarra go dadəgəri ii kunu Masipu Yeso Məgənyawa.

Chapter 7

¹Yaganaucin, kwasgabiko (iyu naa rama naa ndawa waarra zəga naa linok), ma linok naa garva ii ɗak nən fatawanke ii kunu mbasu gəri?²Atəro ama zəba da vaika naa sharya məsək gara aci na aro gəri nən, amman məsək gu mətən gəri nən atu naa sharya zəba gəri aa ɗa gara wambai. ³Gaɗa sən, məsək gu naa aro gəri nən, atu mbasu na ɗagai nən, dlaɓən gara mii tapai. Amman məsək gu mətən gəri nən, atu na sharya zəba ii aɗa gara bai, gaɗa kasən atu mii tapai bai mbasu na ɗagai nən.⁴Gaɗa kasən, yaganaucin ga, kun cam nda dlamu naa kun gamtak na dumaya ii kunu təka Masihu. Nda dlamu kasau gaaɗa wa dlaɓi be gayi, ii kunu nən wara tlau da kunu ndaawa gamtak, gaɗa wa dlamu be waarra naa ampa ii Səku. ⁵Laktu wa kunu təka tən, mbasawa kə mangarrta bik aipu, waarra aa niidu nən dumaya, waarra aa wana ii gadava wa waarra aa ɗi kutlai ii mətu.⁶Amman gusku kasau wa katu nawa darik sharya, Wa mətu nawa ii kunu be waarra jibu nawa. Sutku kasən gaɗa wa dlamu mbasu ii kunu karara nənuwa Səku, amman ii kunu gamana be waarra nda tarnu bai.⁷Wate waa ram gəmo? Sharrya naa aɗa gara aipu bi? Ngalte aa dlama bai. Dək na kasən, gaɗa sharrya biinən, daa na zəga aipu bai. Gaɗa sharrya da rama ma "Kwa dlama kalɓe bai." biinən da na zəga kalɓe bai. ⁸Amman aipu ba duvu darik linok, dani na mangarrta waarra aa kunu ga. Atərro gaɗa sharrya biinən, daa aipu rro gamtak.⁹Waaci iyu naa arro amman na sharrya bai, amman nda dena linok tənu, se aipu da dlɓən gara na arro, se iyu ke namcinga. ¹⁰Linok waarra kamatu ii ri ga danna arro, se da məscin gara ii mətu.¹¹Atərro aipu bana kaada dari linok da gəzaci na iyu. Dari linok atu da təkə na iyu. ¹²Wate sharrya na aipu bai, linok ke na aipu bai, jiirewa ke naa bəlan ke.¹³To be bəlan dlamən gara mətu kenan ii iyu? Ngalte aa dlama bai. Amman aipu waarra nda tatkə atu aipu darik be wara bəlan, se danna mətu ii aɗa ga. Sutku dlamən gara kasən gaɗa ɗarik linok, aipu da dlamən gara bik aipu tlaparr.

¹⁵Atərro be waarra naa dlamau, na saanutu bai ko rrap. Be waarra nancu dlamau na dlama gara bai, be waarra na nguptu ke na dlama gara. ¹⁶Amman na dlamu be waarra nancu bii nən, na kasaktən ga na sharrya iiɗa sharrya bəlan.¹⁷Amman gusku kasau na dlamo nən iyu wambai, amman aipu waarra da mbasu a kunu ga. ¹⁸Atərro na zəgadu go be bəlan da mbasu a kunu ga, wato ii kunu təka ga. Iyu naa ntu be bəlan ii kunu ga, amman na dəmu dlamo bai.¹⁹Be bəlan waarra nancu na dlami, naa dlamo bai, amman be gaɓshu waarra nancu dlamo bai, na dlama gara. ²⁰Gusku kasau be waarra nancu dlamo bai naa dlamo nən, to naa dlamo nən iyu naa aɗa ga wambai, amman aipu waarra aa kunu ga. ²¹Se naiki, kaane dlaɓen gara kasasau naa iyu, nancu dlama be waarra kalkal, amman se naiki be gaɓshu ii kunu ga.²²Iyu kam, ii kunu gəshi ga naa pərɗai naa linok Səku. ²³Amman naa lawan be daama ii kurarin təka ga. A tləri na be karara waarra aa kunu gəshi ga. harr kata naa iyu guzuɓ ii bik aipu waarra aa kunu kurarin təka ga.²⁴Na dlamən ga bii alaki! Aa laata ga nən tai da kunu təka waarra aaya naa iyu ii kunu mətu? ²⁵Amman naa sambarkata Səku dari Yeso Masipu Məgənyawa! kasən ke, Iyu naa aɗaga naa dumaya linok Səku ii kunu gəshi ga. Amman, naa təka ga nən naa linok naa bik aipu.

Chapter 8

¹Gaɗa kasən go kambeta iiɗa ndawa waarra aa kunu Masipu Yeso. ²Atərro duvu Nənuwa Səku kə aarro ii kunu Masipu Yeso gumbə na iyu da kunu duvu aipu na mətu.³Atərro be waarra dumaya aa dəmu dlamo bai ii kunu təka gaɗa təka na awayu bai, Səku dlamu du. Aci waneu Wən gəri kə aɗa gəri ii kunu gənawa təka mii aipu da dlaɓən gəri bii sanam gaɗa aipu, aci ke da gwapə naa aipu da kunu təka. ⁴Aci dlamu kasau gaɗa bee waarra ndacu ii kunu sharrya mak da jibkən gara ii kuna wa, wa waarra waa rakəna aa kunu təka bai, amman ii kunu Nənuwa Səku. ⁵Akshi waarra mbasak shi aa kunu təka ankal shi aaɗa be waarra kə təka, amman akshi waarra mbasak shi aa kunu Nənuwa Səku ankal shi aaɗa be waarra kə Nənwu Səku.⁶Atəro mpii arro iiɗa hal waarra kə təka dadəgəri nən mətu, amman mpi arro iiɗa bee waarra kə Nənwa Səku aani naa arro na salam. ⁷Mpi aarro iiɗa bee waarra kə təka aa gaaba na Səku, gaaɗa atu aa dəmu ɗəga sharrya Səku bai , kurru atu aa dəmu dlamo bai. ⁸Ndaama waarra aa kunu təka aa dəmu da mpi gəshi Səku bai.⁹Gaɗa kasən, kwa kunu təka bai amman kwa kunu Nənuwa Səku, Nənuwa Səku aa kuna kun jiirre nən. Amman nən na Nənuwa Masipu binən, aci kəri bai. ¹⁰Masihu a kuna ci nən, to təka gamtak ii gaaɗa aipu, amman Nənuwa Səku naa aarro gaɗa adalda.¹¹Nənuwa Səku waarra tlatla Yeso da kunu mətu da mbasu aa kuna ci nən, aci wara tlatla Masihu da kunu mutu aa bari naa aarro ii təka ci mi mutu dari Nənuwa gəri, waarra da mbasu aa kuna ci.¹²Gaɗa kaasən, yaaganaucin, hal təka naa paida wambai ii aɗa wa waarra harr wa mbasu ii dəɗa gara. ¹³Atərro kwa mbasu ii kunu təka nən, kwaaye mutu na kun, amma ii kunu Nənuwa Səku nən kwaa tək na wanak təka, kwaaye dlaɓa naa aarro.¹⁴Atərro mak ndawa waarra aa raakan ii kunu Nənuwa səku, akshi kutli Səku. ¹⁵Atərro kwa gənu nənuwa kə kabiine wambai waarra aa ɗaawa kun kwa dlamu kalau. Ii sərrin gu, kwa gənu Nənuwa Səku waarra kwa dlaɓə naakun kutlai, waarra waa ɗaurau, "Abba Afək"¹⁶Nənuwa Səku na aɗa gəri bari na saida iiɗa nənuwa wa maa wa kutli Səku. ¹⁷Wa kutli nən, kaane wa ndak ta gaado, ndak ta gaado Səku. Wa dlaɓə nawa ndak ta gaado ii ɗa gayi na Masipu, wate wa sa boone na aci nən waaye bii na saksakta cam na aci.¹⁸Atərro naa lawangu kabine kə gusku kasau bata bai nda kwabci na saksakta waarra ndaye tatke wa. ¹⁹Atərro kəmar kə mpi aarro waarra Səku dlamu aa dəri nda takki kutli Səku.²⁰Atərro bee mi nda dlamu katan gara kə vatku, gaɗa ntu gara bai, amman kǝ aci waarra ɗaawu atu. Dək naa kasən tabbas naa ɗawa aarro, ²¹bee nda dlamu ke nda laata naa atu da kunu guzəɓkwiina naa tərraɓu, gaɗa da bi aɗa gəra kə saksakta kə kutli Səku. ²²Wa zəgadu be waarra nda dlamu mak aa məzəm naa butkəna ii kunu dləra ii aɗa gayi harr yagənangu.²³Sən rrugara bai, amman ko wa naa aɗawa, wara kutli Nənuwa Səku Kə sukurr cam waa məzəm ii kunu gəsha wa, waa zaaga nda gənyi təka wa. ²⁴Atərro nda ra nawa dari mpi gəshi gu. Amman be mii waa mpi gəshi iiɗau gusku yaye waika bai, wate aa dərri bee waarra aci iika du nən tai? ²⁵Amman wa naa tabbas ii be waarra waika bi nən, to se wa dəri atu na kəmar.²⁶Kaasutku, Nənuwa Səku a baanaataawa ii kunu taskikwina wa. Gaɗa wa zəga dlama maagiita bai, amman Nənuwa Səku naa adagəri a maagiita gaaɗawa naa məzəm tlaparr. ²⁷Aci waarra aa bəɗiya kunu gəshi zəga naa bee waarra aa kunu gəshi Nənuwa Səku gu, gaɗa aci aa maagiita gaɗa nda ɗəga ii kunu ntu Səku.²⁸Wa zəga du ndaawa waarra aa ntu Səku rro, aci aa dlama tanke ii kunu adalta gaɗak shi waarra nda daurak shi dari bee mii aci ancu. ²⁹Gaaɗa kaasen ndaawa waarra aci cikɗu ii gagaya, aci ɗawu du daamə na gənawa Wungəri, waarra matkam sukur nən aci ii gadava yaganaucin gawa. ³⁰Ndaawa waarra aci ɗawu naa akshi ke aci aa ɗaura naa akshi. Ndawa wara aci ɗauru, aa ra naa akshi ke. Akshi waarra aci rakshi, aa saksakta naa aksi ke.³¹Wate waa rama gəmo iiɗa bitku? Seku aaɗa gayi naa wa nən, makuraawa nən tai? ³²Aci waarra iivu matkam gəri da shi bone amman da bara ci gaaɗa wa mak, gaɗa gəmo aci a bari ci naa wa cam tamke tlapar bai?³³Aa gaada ndaawa waarra Səku cikɗən tai? Səku naa aɗa gəri ram kasən. ³⁴Nən tawan baci hagatau? Masipu waarra mətu gaɗa wa, kasən rrugara bai, nda tlatla naa aci cam. Aci aa təka garva naa Səku ii wənduwak saksakta, kurru aa magita gaɗawa nən aci.³⁵Aa ɓəra gadava wa nən tai naa ntu Masipu? Bone bi, ko dləmatu gəshi, kabine bi, ko maya, buuka kaacum bi, ko bari kalau, ko ngaz? ³⁶ Kakə mii nda tarnu, "Ndaa rəba ja fatawanke gaɗa kwa ci rrerre gu. Nda katana ja kaa tumamkin Zayaɗ"³⁷Ii kunu bitku mak wa rəma na nda kənasar dari aci waarra ntutu wa. ³⁸Iyu naa tabbas ko mətu, ko aarro, ko malekawaɗ, ko garvaucin, ko lamar kə zaman, ko lamar be waarra aaye ni ii kəma, ko kərmai, ko dəsku, ³⁹ko pǝɗǝm ii dəɗa, pǝɗǝm ii ko mak be waarra nda dlamu, aa dəmu da ɓəri wa bai dari ntu Səku, waarra aa kunu Masipu Yeso Magənyawa.

Chapter 9

¹Naa rama jiirewa ii kunu Masipu. Naa dlama papiya bai, kurrarram ga dlamǝn gara saida ga ii kunu Nənuwa Səku ke. ²gaɗa iyu naa dlǝmatu gəshi tlaparr naa dləra gəshi ke.³Aa dlaman gara nən da ndaami na barrka gaanai nda ɓəri naa iyu naa Masipu gaɗa yaaganaucin ga, wara nda ganai kə təka. ⁴Waato akshi Israilaucin. Dlaɓə nakshi kutli Səku, na kərrmai gəri, na alkawarr, na aayaɗ (bari) shariya duumaya, na nakwana ii Səku, na gagzhin alkawarr mak kakshi. ⁵Atərro Masipu vəreu ii kunu təka dari kakancin shi- A ci warra Səku kə tiike. Saksakta da dlaɓa kəri harr dəmmarro. Amin⁶Atərro gaɗa alkawarr Səku mbotə bai. Atərro mak ndawa waarra a kunu Isrraila akshi Isrrailaucin kə jiirrewa bai. ⁷Kadugum Ibrrahim ke mak kutli gəri kə jiirrewa bai. Amman, "Nda ɗaura kadugum ci ke darik Ishaku."⁸Kaasən ke, kutli təka rro kutli Səku bai. Amman kutli alkawarr tənu kadugum nən akshi. ⁹Atərro rama alkawarr nən sutku; "Wayak yaagənangu naa katayi, Sarratu ke aa 'yawu naa wən gara."¹⁰Su tuku rrugara bai amman aku Rrifkatu cam dlamu na madau dari nən ɗagai, afək wa Ishaku - ¹¹atərro nda 'yawu mamu gu bai dəgo kurru akshi dlamu be bəlan ko gaɓshu ke bai, gaɗa be waarra Səku ancu dari cikəɗ da wakaci, gaɗa be mii nda dlamo bai, amman gaɗa baaci dlama ɗaura - ¹²nda rami tu ma, "Gazgarau aa dlama butkəna ii gədən gu." ¹³Kalkal kakə mii da tarrna: "Na ntutu Yakubu, amman na ngubtu Esua."¹⁴To waa ramau ma tam? Səku aa buuka adalta bi? Ngalte aa dlama bai. ¹⁵Atərro aci rami Musa, "Naa dlama kanjino ii nən waarra naa dlamawu kanjino, naa dlama mugurum ke ii nən waarra na dlamawu mugurum." ¹⁶Kasən nən, kaane gaɗa bee mii nəngaiwa ancu bai, ko gaɗa ɗaawa aɗa gəri bai, amman gaɗa Səku, baci dlama kanjino.¹⁷Kakkadi rama Səku ramu ii Firra'una, "Gaɗa kasən na saksaktə ci, gaɗa na tatki garva ga ii aɗa ci, gaɗa nda yayaci dləgun ii kunu duniya mak." ¹⁸Gaɗa sən, Səku aa dlama kanjino ii nən waarra aci ancu, nənwaarra aci ancu ke, aa ɗaawa na aci da dlaɓu baci gauɗak aɗa.¹⁹Kwaaye rama nai ke maya, "Gusku yaye aci aa maaka aipu gaɗa gəmo?" Aa dlama gamɗaya naa ntu gəri nən tai?" ²⁰Amman nən, ci tai ka dlam gamɗaya naa Səku? Be waarra nda ləmu aa dəmu naa rame baci ci ləma gəri bi maa, "Ka dlamu iyu kasau gaɗa gəmo? ²¹Ko ba ci ləma dawai a dəmu gu bai dangwi rəba zada gayi da ləmi dawai kə wana marrtapa, zam da ləmi dawai kə wana mii ga mbotak?²²Aa dlama bai Səku, aci ancu da tatki shiitan gəri da ɗawu garva gəri da dlaɓə gazəgayak, da dlami kəmarr tlaparr naa ndaawa waarra shiitan gəri aaɗak shi waarra aa dərri mətu? ²³Wate aci tatku gaawa saksakta gəri iiɗak ndawa waarra ba naa kanjino gəri nən wam, wato ndawa waarra waaci aci sapərrtə naa akshi gaɗa saksakta? ²⁴Wate aci dlami wa kasau nən wam, waarra aci ɗauru cam, da gadava Yahudauci rrukahi bai, amman kapa da gadava ndaawa waarra zəga Səku bai cam?²⁵Kakə mi aci rami ii kakkadi Hosaya: "Ndaawa waarra akshi kanai bai na kaci naa akshi da dlaɓə nakshi kaanai, naa ntuta naa atu mii waaci aa ntuta ga bai. ²⁶Aa dlaɓan gara rii waarra waaci nda ramikshi maa, 'kun ndaawa ga bai; nda ye daurak shi 'kutli Səku baaci arro."²⁷Nabi ishaya ngum suktə wura gəri iiɗak Isrraila da ramu maa, "Kutli Isrrailaucin gawa kakə aisawu miya anku yaye, dək na kasən aa bi ra nən rrap ɗagai da kunak shi." ²⁸Atərro Səku aa dlama naa hagata gəri iiɗak duuniya mak go dlimit laktu." ²⁹Kakə mii Nabi Ishaya ramu waci, "Daa Məgənyi baaci dəsku daive wa kadugum bai nən, daa waa dlama naawa kakə nda Sadoma, daa zam waa dlaɓu naawa kakə Gomarrata."³⁰Wate waa rama gəmo? Maa ndawa waarra Yahudaucin bai, waarra maakə adalta bai, da bi naa adalta, adalta da ri bari jiirrewa. ³¹Amman Isrraila, warra makə duumaya kə adalta, akshi dəma biwu bai.³²Gaɗa gəmo? Gaɗa akshi maku da dəvu jiirrewa bai, amman dari dlama wana laada. Akshi da kkəmu naa zəgər shi da dagamu nakshi iiɗa guguyak dagamu, ³³Kakə mii nda tarrnu, "Aikina, naa təka dəba guguyak kə dagamu ii Sihiyona naa guguyak kə dlama aipu ke. Nən waarra bari diitu jiirrewa nən nadaa ye zhirwa gəri bai."

Chapter 10

¹Yaganaucin, be mii gəshi ga ancu naa bae waarra naa makau dari Səku gaɗa akshi daa bi arro. ²Gaɗa na dlamu naa saida ii aɗakshi maa akshi naa ɗaawa aɗa ii ntu Səku, amman ii kun zəgaya bai. ³Atərro akshi zəga adalta Səku bai, akshi a maka dlama adalta kə aɗakshi. Akshi bari aɗakshi ii adalta Səku bai."⁴Atərro baaci jibka duuamaya adalta nən Masipu ii ndawa waarra bari na jiirrewa. ⁵Gaɗa Musa aa tarrnu iiaɗa adalta waarra vəreu dari dumaya: "Nən waarra aa dlama adalta kə duumaya nən aa dlaɓa na adalta tuku."⁶Amman adalta waarra deu dari iiman ramu kasau,"Ka rama ii gəsha ci bai maa, 'A ye kunu dəsku nən tai?' (waato da wurrtai Masipu ii ɗa); ⁷kurru kaa ramu bai ma, "A fuwa fak ii kunu gagai nən tai?" (waato da tlatli Masipu da gadava ndaawa waarra gamtak).⁸Amman kakkadi ramu maa tam? "Təlam gu aa dantu ci, aa miya ci naa kunu gəsha ci." Waato təlam iiman wara waa waazək iiɗau. ⁹Atərro ka ramu du naa miya ci maa, Yeso məgənyi nən, kurru ka dlamu naa iiman ii gəsha ci maa Səku tlatla naa aci da mutu nən, kaa bii naa ra. ¹⁰Atərro nən aa dlama iiman ii kunu gəshi ii adalta, kurru nən aa ramo maa aci ba na ra naa miya gəri.¹¹Atərro kakkadi Səku ramu ma, "Nən tawanke waarra aa iiman naa aci nən ndaa zhərwa gəri bai." ¹²Atərro Yahudaucin daama daama bai naa Girkaucin. Atərro Məgənyi gu aci Məgənyi kə tiike naa tiike, aci naa bərrəɗ kə aayaɗ (bari) ii nen tawanke waarra aa dlame ci maagita. ¹³Nən tawanke waarra aa daura dləgun Məgənyi nən ndaa ra naa aci.¹⁴ Aa dlama nana akshi aa ɗaura nən waarra akshi naa iiman naa aci bai? Akshi aa dlama iiman nana ii nən mii ngalte akshi kəma rama ii aɗa gəri bai? Akshi aa kəmu gu nana naa baaci dlamek shi wazək bii nən? ¹⁵To akshi aa dlama wazək nana nda wana akshi bii nən? Kakə mii nda tarnu, "Be belan rankata nən zəgər ndaawa waarra aa bari laabarr kaarak kə be bəlan!"¹⁶Amman akshi mak kərəmtu labarr herr gu bai. Atərro Ishaya ramma, "Məgənyi, dlamu iiman naa laabarr ja nən tai?" ¹⁷Iiman rro aani dari kəmu gu, kəmu gu ke dari təlam Masipu.¹⁸Amman na ramu ma, "Akshi kəma bai?" Auwo, tabbas. "Adərr shi jən gara ii larrdi tawan ke, təlam shi ke ii mak dadəgəri duniya."¹⁹Gusku yaye, na jayau, "Isrraila saanuutu bii ko?" Səkur Musa ramma, "Naa ɗaawa kun kwa dlamu guru naa ndaawa waarra akshi lardi bai, dari lardi mii aa saanuuta be bai, naa ɗawa ii kunu dləmid gəshi."²⁰Se Ishaya da vəre ii patata da ramu ma, "Ndawa waarra ngalte maka yu bai dabi na iyu. Na tatkə naa aɗa ga ii ndawa waarra ngalte maka yu bai." ²¹Amman aci rami Isrrailaucin ma, "I kunu yuwan gaawa naa ɗəvara aikwak ga ii ndak buka nakwana naa gauɗak aɗa."

Chapter 11

¹Naa ramu wam, Səku kuru naa ndaawa waarra kəri bi? Atərro iyu cam nən Israila, kadugum Ibrrahim naa miya Bilyaminu. ²Səku kuru ndaaw waarra kəri bai, wara aci zəga du tən waci. Kwa zəga be wara kakkadi Seku ramu bai ii ɗa Ilya, waarra dlamu wiili ii Səku iiɗa Israila? ³"Məgənyi, akshi rəbə na nabaucin ci, akshi rəbgə naa dababərak maagita ci. Gazan iyu rruganai, kuru akshi aa maka arro ga".⁴Amman Səku ngumii ci maa tam?,"Naivəna ndawa dubu gatkasa waarra ngalte pa kufu ii kəma baal bai".⁵Duk na kasən wam, ii zaaman waarra waa kunu na gagzhin wam waarra nda cikɗu gaɗa herr.⁶Amma gaɗa herr nən, to gaaɗa dlama wana wam bai, kasən bii nən, daa herr aa dlaɓan gara herr wam bai. ⁷Tam wam? Be wara Isrraila a makau tən waaci, atu ba bai, amman ndaawa mii nda cikɗu du badu, gagzhin gu ke nda kata na akshi nda aɗa gauɗak. ⁸Kaasən kalkal kakə mii nda tarrnu: "Səku barik shi ankal kə saanuuta be bai, barik shi da bai gaaɗa akshi da dlama lawan naa atu bai, barik shi aguɗ ke bai gaaɗa akshi da dlama kərrəmta naa atu bai, kapa yagənangu."⁹Dauda ke ramu maa, ndaiva tepərr gəri da dlamən gara dlaabən naa aaraakau, kurrtum ƙəma zəgər, kapa be mii aa gəshak shi da kacin gara ii aɗak shi. ¹⁰Nda ɗaawa naa dakshi da dlaməm gara aiwa gaaɗa akshi da dlama lawan bai, nda ɗəbadlu naa akuk shi ke kapa dəmmarro."¹¹Ii maaya, "Kurtəm gu kkəmak shi gaaɗa akshi dagamu nən da tla wam bii ko? Sutku aa waakaata bai, ii sərrin gu da dari dagamak shi ndaawa mii zəga Səku bai ba naa raa, gaaɗa da ɗaawak shi da dlamu guru. ¹²to, duuniya bərrɗən gara dari dagamak shi nən, aasarr shi ke dlaɓən gara bərəd ii ndaawa mii zəga Səku bai, Marrtapa mbasakshi aa dlama nana?¹³Amman, naa rama naa kun ndaawa mii zəga Səku bai, fatawan ke ii muwaanak kun nən, naa kkəma aadla ga ii kunu wana mii naa dlamau gaaɗa kun ¹⁴Daawanange naa ɗaawa ndaawa waarra nda ga kə təka da dlamu guru. Daawanange jaa ra na ndo jigaɓ da kunak shi.¹⁵Atərro nda salotə naa duuniya na Səku gaɗa nda kuri naa akshi nən, wate nda gəni naa akshi nən wam, wate see arro da kunu ndaawa mii gamtak bai? ¹⁶Nda ciriptə naa ləmamiya səkurr nən, gagzhin gu mak a dlaɓa kasən. Aru gu da ciripta nən to gaptatin gu mak aa dlaɓa kasən.¹⁷Amman nda salamtu naa gabtatin waka zaitun wunduwa gu jigaɓ nən, ci waarra gapta waka zaitun kə pata, nda takwsu diici zəba ii gatərr shi nən kurru ka tak ta da aaru wakau iiɗa gayi naa gagzhin gaptatin gu. ¹⁸Ka kkəma aadla iiɗa gagzhin gabtatin bai. Amman ka kkəmi aadla ci nən, aa taanyi du kaa rroota aaru gu nən ci bai , amman, aa rroota ci nən aaru gu.¹⁹Kaa dumu ka ramu ma,"nda darrtla naa gaptatingu gaɗa nda kkumi naa iyu ii gatərr gu".²⁰Sutku jiirre, nda darrtlak shi gaɗa buuka bari jiirrewa shi, ammab ci da kkuma gaaɗa bari jiirrewa ci. Ka kkəma aadla ci bai amman a kalwi Səku. ²¹Atərro Səku bəzu gaptatin zaitun biinən, ci ke aiva ci bai.²²Dugo aaiki na herr Səku naa napta bone gəri. Napta bone iiɗa ndaawa waarra katak shi dakau amman herr Səku aa dlaɓ aaɗa ci, ci da mbasu aa kunu herr Səku nən. Kaasən biinən ci cam nda karma na ci.²³In akshi ta kima na rashi bar jirewakshi, nda kalagta nakshi da kau i kunu, gaɗa kakasku a dumu da kalak ci nakshi wam. ²⁴In nda wudici da ddəm waka zaitun wara a pata, har wanage nda nibkinaci i kun waka zaitun blan gu, nana yahudaucin wara a gapta sukur, akshi a dlamanakshi in nda nipkakshi i kun waka zaitun ki sukur?.²⁵Nancu kwa dlaɓa a kun rashi zigaya bai, yaganaucinga i kun bik asir karf i kun kuraram kun kun aɗa kun nda səm. A ziginadu iɗak gaudɗak aɗa Israila ki laktu rab ne, sai laktudew ƙi ndawa wara Israila bai dew rikun.²⁶Da sunu Israila duk a bina raa, kaki miwara nda tarnu,"Dakun Sihiyona baci raa a virai. Aci a dina rashik zigaya kakasku da ri Yakubu.²⁷ Sartune alkawarga na aci, laktu wara na mana aipakshi.²⁸Da ami gayi labarb herr, nda kurnakshi gaɗa kun. da ami gayi wam aɗa cikiɗ ki kakasku, da intutakshi gaɗa akshi kakancin.²⁹Gaɗa ɗaura kakasku na bari gəri a patata bai.³⁰Gaɗa waci kwa ladab i kakasku bai, amman gususkukwa ba na kanjino gaɗa rashik ladab kun.³¹Dari gayiye, yahudaucingu dlam na rashi ladab gaɗa kanjino wara nda tatki kun akshi ye gususku bana kanjino.³²Gaɗa suku Cimna tike i kun rashi ladab gaɗa da tatki aɗagəri i tike.³³Nda dagəri bərəd na zigaya Kkakasku!, shariya gəri nən bata bai da budyakshi, duvugəri ye ɗika na awayu zigaya! ³⁴"Zigana kurakam Məgənyin tai? Nən tawan wam baci bari ci shawar?.³⁵Ko ̇ tawan bari be i Kakasku da sukur gaɗa nda ngumici?`³⁶Gaɗa darigəri,darigəri, i aci be mak nda bardi ci Saksakta wara go dadgəri, Amin.

Chapter 12

¹Be nancu na kun yaganaucin ga, gaɗa kanjino Kakasku, a bari na təka kun bi sanam mi go aibu, wara Kakasku a dəmu na gənyu.Sutku ro ngənpa kun kə jirewa. ² Kwa ntuta duniya bai amman a paltina i kun kuraram kun. A dlam sau gaɗa kazgi be wara bəlan, Kakasku da gənyi du gaɗa blan rankata i ri gəri.³Na rami kun gaɗa herr wara nda bara nai ,gaɗa nən tawanke da dlaɓa aro marəm bai daɗkəna ri wara Səku mpa ci. Gaɗa sənu, a dlami na kuraram na asən kakə wara Kakasku bari ́jirewa i tike kalkal na aci.⁴Kakə wara wa gawa be damadama ikun təka gayi, amman be tawanke na wana gəri. ⁵Kasən ke, wa wara na pali gawa amman təka gayi i kun Masipu, nən tawan ke wa təka nən tawanke.⁶Wa mak na bari wara Səku bari wa damadama i kun herr gəri. Nən wara bari gəri kə rama Nabi nən, se da dlami kaki gawa iman gəri. ⁷in nən bari gəri wana nən, da dlama wanau. In nən na bari gugza nən, da dlama gugzau.⁸In nən bari gəri dauzatan, da dlama dauzata. Nən bari gəri kə bari be nin, da bara na gishi gayi. Nən bari gəri kə garva nin, da shala na tike. in bari kə ɗagai, bari kanjino nin, da dlama na kunu gayi.⁹Ntuta da dlaɓa na munafək kwina bai. A kurina be wara gaɓshu, a jibina be wara bəlan. ¹⁰I ɗak rama ntau yaganaucin, antutina tike na tike. I ɗa bari martapa, a dlamina nakwana i gadava kun.¹¹I ɗak ɗauzata, kwa ɗuwatla bai, i ɗa Nunuwa Səku ye, an ntutina tlapar, iri Məgənyi ke, a dlamine ci nakwana.¹²A ɗawina aro kun bəlan i ɗa be wara ani i kəma. A dlamina kanadi i kun kabine kun. Kwarɗa bai na magita. ¹³A banata ndak ɗəga, a dlaɓina nakun ndak gənyi magərafcin.¹⁴A pina barka i aɗak nda bari kun kabine. A barkawatina akshi kwa tlaryak shi bai. ¹⁵A dlamina kuno na ndawa wara a kuno, A ɗanina na ndawa wara a aɗan. ¹⁶A dlamina mbasu kəlappiya i gadava kun, kwa sukta aɗa kun bai, se kwaiki tike ka rəma na kun. Kwama aɗa kun ka kwazga na tanke bai.¹⁷Kwa mguma kəmangar na kəmangar bai, a dlamina be bəlan i kəma tike. ¹⁸In a dlama garan, fatawanke i rikun, a dlamina mbasu kəlappiya na ndawa mak.¹⁹Yaganaucin, kwa dlama ngumu bai, se kwai və tanke i ami Seku, atəro da tarna maya, "Ngumu tanke kanai, nan ngumu na tike," me Məgənyi ramu. ²⁰Amman makuraci a kəmu maya nin, a bari ci bikta, a kəmu gəjin a bari ci amgəsa. in kwa dlami ci kasən nin, ka kwa cicpə dici avan aka i aɗa gəri. ²¹Kəmangar da ta awayu kun bai, amman a dlamina be wara bəlan tlapar i ɗa kəmangar.

Chapter 13

¹Nɗaiva baci aro tawanke ɗa ɗlam nakwana i nda garva, gaɗa garva tawanke abarin kakasku. Na garvavin wara aɗa garva barikshin kakasku. ²Gaɗa kasən ɗik nən wara muwa garva muwana Dumaya kakasku, kuma dik nɗawa wara kuru garva nɗa ɗlamekshi.³Gaɗa garvavin bi kalau bai inda ɗlama be jəre, amma inɗa ɗlama aipu bi kalau. Kwanci kwaɗlaɓ ndawa wara a kalu garva bai? A ɗlamina be jəre, kwa bina gəɗliɓ ɗari kasən. ⁴Gaɗa aci guzuɓ kakasku ikun gaɗa jərewakun. Amman in kwaɗlam ɓe bilan bin, a ɗlamina kalau, gaɗa aci ama kakaskar bai Dab gaɗa baci Adalta. Gaɗa aci guzuɓ kakasku, baci ngume nən baci ɗlama ƙimangar. ⁵Gaɗa kasən ka ɗlin ladab gaɗa ma gəshi bai, amma gaɗa Gəshaci. gaɗa sən ne.⁶ Kwa Ngumu arajo.Nɗa garva guzabcin kakasku, akshi wara a ɗlin kasən fatawanke. ⁷A ngumina tike be wara Kiri, arjo i baci arajo, dagwaɗa baci fito nɗa bari baci fito gu, kalau i baci kalau, saksakta nɗa ɗlame i nən wara nɗa saksaktau.⁸kaɗiga nən wambai i basa, saidai kwan ntuci tikakun. Dik nən wara an tuta yagana gəri ɗigəna be kaƙasku ramu. ⁹"Ma, kaɗlama tapə bai katka nən bai, kaɗlama ƙira bai, kaɗlama tagəshi bai," in har na dokau jəgab, nda pulutudu kasau;" ¹⁰Ntu ngalte ɗlam ɓana bai i bacu mbasu gənən. Gaɗa kasən, atu ntu ɗaga be ɗumaya ramu.¹¹Gaɗa kasən, kwasgana laktu, laktu ɗlamingara siram ki ɗlayi ɗada I yuwan Gəsuskuraawa ɗengara ɗamtai kaki wara sukur wa tumantu. ¹²Nɗafinakshi ikun ɗirti, ɗa kuma gaza rab ɗaɗlanin gara. Sai wampəna wana ki ɗa ayuwa i wa dawi kare mi bar ɓayan.¹³Sai waɗlan rakan tər ka ikun afa, kaki nən wara a kuyobai. waɗlama rakan i kun dlam. tapai bai. ¹⁴Amman Amina ɦalki məgənyina Yeso masiɦu, kwa ma ɦall təka bai. Gaɗa kwa ɗi gabshi mungarta.

Chapter 14

¹A gənina ndak gangamin barijərewa, na zam kwa tlatleci ankal bai. ²Dagai na bari jərewan ta tamke, nən wara na lan ata awawai jab.³Kar nən wara ata tamke ɗa muwi i nən wara ata tamke bai. kuru nən wara ata tamke bai da ɗlama sharya i nən wara ata tamke, gaɗa kakasku gənnanshi. ⁴Ci tai wara ka shariya i mayim wunduwa ɗagai? ko aci ɗatli ko aci ɗadagami ai aci ƙi baci wunduwa gəri. Amma nɗa ɗawa gəri ɗatli, gaɗa məgəyi ne aɗawa aci ɗatli.⁵Dagai mana yiwan ɗagai ɗika gayiu. Gayiu mana yiwan tawanke kakal. Tike ɗame gəshi gəri. ⁶Nən wara a kulata na yiwun, aci ɗa kulata gaɗa məgəyi. Kuru nən wara atu, tau gaɗa məgəyi ne, gaɗa ɗa goɗati kakasku. Aci wara tabai, kurna tau gaɗa məgəyi. Aci ye ɗlam na godiya i kakasku.⁷Gaɗa na baci mbasu aɗagəribai i kunawa, kura go nən wara mutu gaɗa aɗagəri. ⁸In wa na aron, wa na aro gaɗa məgəyi. In wa mutən, wamutu gaɗa məgəyi. Gəsusku kowana aro ko wagamtak, wa ƙi məgəyi. ⁹Gaɗa sən Yeso mutu na ɗa ɗlam na aro wam, gaɗa aci ɗa ɗlaɓ məgəyi ƙi gamtak na nda aro.¹⁰Amma ci,gaɗa gəmo ka ɗlam sharya i yaganaci? ka muwa yaganaci? Dik wani war'i i kima kirmai ƙi sharya kakasku. ¹¹Gaɗa nɗa tarna, "kaki mbasuga," rawin məgənyi, "i kimaga tike sai pa kufu gəri, na maryi tike sai gətliɓi kakasku."¹²Gaɗa tike ɗa kunawa ani ɗabar lissafi wana wara aci ɗlamu i kakasku. ¹³Gaɗa kasən, waɗlama sharya i nən bai, amma a ɗlamina kasau, kar kwaɗlab kaki kurtum kima gənən na sanaɗi taskinta yagana gəri.¹⁴Nazigadu kuru na barna jəre i məgəyi Yeso gaɗa go be mi gabshi a gadavaga na aci gaɗa tamke blan sai dai nən mi madu da ɗlam be gagzhin, gabshi rigəri. ¹⁵In har biktaci a dawa na yaganaci, dai vina duvu nən, ka rakan Ikun Intu bai, kwa ɗlimta nən wara Yeso masihu mutu gadau bai na bikta ci.¹⁶Gaɗakasən, kwaiva wanakun ƙi bilan daɗawi nɗawa ɗa mbasta ci, ndawa. ¹⁷Gaɗa garva kakasku ƙi bikta na biksa bai, amma gaɗa ɗa jərewa, na mbasu kilappəya, na murna, na aɗalta ikunniniwa kakasku.¹⁸Dik nən wara a ɗlin wana i Yeso i ɗuvu kasau kakasku a gəndu na ndawa gən nakshi. ¹⁹Gəsisku ɗai, sai wamaki bik salam na bewara a ɗlinnawa na awayau i gaɗavawa.²⁰Ka ɗlimta wana kakasku bai gaɗa bikta. tamke na aibu bai, amma na aibu i nən wara atau a ɗawunaci ɗaɗagamingəri. ²¹A ɗlam bilan ka kiɗa tliwi bai, ko ka shi am inabi, ko tamke wara yaganaci maɗu be bilan bai.²²Su bari jərewakun wara kun na atu, a jibinakshi gaɗavakun na kakasku. Baci barka ne nən wara gəshigərina aipu bai i ɗa bewara hankal gəri a lawangu kalkal. ²³Nən wara na kalau ɗlanna aipu in aci tan, gaɗa darik bari jərewa bai. Na bewara ɗik ɗari bari jerewa bin biwu aibu.

Chapter 15

¹Gususku wa ndak awayau, dlamən gara bəlan wa məna dukshi ndawa wara na awayu bai, kuru dlam bəlam bai wantuci aɗawa. ²Tike dantuci makaput gəri, sən ne be bəlan gaɗa da ləma ci .³Yeso ro ntutə aɗa gəri bai. serən sau, Nda tarnu, "nanga wara nda dlami ci kalakten gara i ɗa gəri". ⁴Gaɗa be wara nda tarnə i akau nda tarnu gaɗa da gaɓɗə wa, gaɗa da ri kəmar na ɗauzata kakkadadin wabi na awayau.⁵Gususku Səku baci kəmar na ɗauzata gəshi i tike kakə be wara Masipu Yeso ramu. ⁶Aci dlam kasən gu na gəshi gayi gaɗa miya kun da dlaɓ gayi kwami aɗa Səku i ɗa gayi. ⁷Gaɗa kwantuci aɗa kun, kakə wara Yeso ye gənu kun gaɗa da saksakci Kakasku.⁸Gaɗa na ram ma da Masipu guzuɓ wuda i sərən jirewa Kakasku. Aci dlam kasən ne gaɗa da jibkəna alkwar wara nda kakancin-kakancin wa. ⁹Na kə ndawa wara Yahudaucin bai, akshi da saksakci Kakasku gadɗa kanjino gəri kakə wara nda tarnu, "Gaɗa kasən, na gədləɓ na ci i kun ndawa wara Yahudaucin bai, na dlama ruwa gədləɓ dləgun ci."¹⁰Zam nda ramma, "A dlamina pərɗai i kun ndawa wara Yahudaucin bai, na nda gəri." ¹¹Kuru wan, "A gədlɓina Məgənyi, duk kun wara zəga Səku bai, ndawa mak da gədlɓa ci."¹²Zam Nabi Ishaya ramma, "A dlaman gəri kadugu Yessi, wara a tlayi da dlam garva i ɗa ndawa wara zəga Kakasku bai abi na ɗauzata da ri gəri."¹³Kakasku baci ɗauzata da niyi kun na pərɗai, na salam gaɗa bar jirewa kun, gaɗa kwa ɗauzaci na kərmai Nənuwa Səku.¹⁴Ina aɗa ga na kasaktənga na kun yaganaucin ga, na kasaktu na kun iɗa kun na aɗa kun kwa nəyi nakun na herr, na zəgaya rankata. Na bar na jirewa kwa bi na lakwtu kwa gaɓɗi təka kun.¹⁵Amman nda tarni kun i patata i ɗa biwu jigaɓ gaɗa na tani kun wam, gaɗa zəgaya wara Kakasku bara nai. ¹⁶Bari tuku, ma na dlamən ga guzuɓ Masipu Yeso wara nda wane gaɗa ndawa wara zəga Seku bai da dlaɓ ka Prəs baci wazək rama Səku. Na dlam kasau gaɗa bari kə ndawa wara zəga Səku bai, dabə nda gənak shi zam da ciriptu du dari Nunuwa Seəku wara go aibu.¹⁷Gaɗa kasən, na kima karak i kun Masihu Yeso gaɗa be wara ki kakasku. ¹⁸Gaɗa go bewara na rami sai be wara yeso dlamu da riga gaɗa ndawa wara ziga suku bai akshi da ladab da ri rama na wana.¹⁹Darik gagənawa na bik ajab na Nənwa kakasku wara na aipu bai.Da Urushlima na ɗa-ɗa ki dantau har i nye Ilirikun, nda jina labar herr ki yeso Masihu duk i rawanke.²⁰I kun duvu tuku, be nan cu na bar labar herr ki Masihub yeso i ri wara nda ziga dlugun gəri bai, gaɗa na dlam lima i ɗak impi lima ɗagi bai. ²¹kaki yadda da tarna,"ndawa wara ngalte kima labar gəri bai, da yakintudu, akshi wara kima labar gəri bai akshi da zigədu".²²Gaɗa kasən zəgər gawa nda daptuna 'yu i nye rikun.²³Amma, gususku 'yu na gagzshen ri bai, i lardi tuku, i kun amman gawa wara ani nayi ri kun.²⁴Duk laktu wara na ye Asbaniya, na ɗawa aro nai ki kun laktu wara na bənta, kwa gurvu 'yu aku na kima karak mbasu na kun ki laktu rab. ²⁵Amman, gususku na yan ganai i Urushalima nda dlam wana i ndak bar jirewa a wana.²⁶Gaɗa bi arawai gəshi ne nda Makadonniya na Akaya akshi da dlam bari gaɗa ndak tluwa, na ndak bar jirewa wara a Urushalima.²⁷Akshi a kimu karak rankata kaki basa a ɗakshi gaɗa ndawa wara ziga kakasku bai kwaptu aɗa na akshi i kun wana Səku.Dlamin gara kiske i ɗakshi akshi ke da banatakshi na bi amikshi.²⁸Gaɗa laktu wara na bardikshi be wara na dedikshi nən na ni i rikun i ɗa duvuga i nye Asbaniya.²⁹Na ziga du, laktu na de rikun nən, na ni i kun barkata wara nabau darik Masihu Yeso.³⁰Gususku na tarne kun yaganaucin ga, dari Məgənyi Yeso Masihu, na intu Nənwa Səku, na 'yu na kun wa dlam magita i kakasku. ³¹Adlami na magita gaɗa nnabi raa da aikwak ndawa wara a laɗdabɗa bai gaɗa na bi raa dari ndawa wara a ladab da ri yahudaucin,gaɗa wana ga i ɗak Urushalinma da bina gənyi. ³²Adlamina magita gaɗa na nai i rikun na arawai g əshi darik nupek Kakasku ma 'yu na kun wabi putu.Kakasku baci salam da dlaɓi i kuna kun dik Amin.³³Kakasuku baci salam da dlab na kun. Amin

Chapter 16

¹Iyu na raməkun, na ge, bu na fibi, yaganawa, wara awana i Ikilisya wara akun kankiriya; ²Gaɗa kwagənatu i kun məgəyi. I duvu wara bilan kaki wara i ndawa barna jərewa, Arɗina ɗlamau. i ɗa gara ikun jiktu gawa tawanke, gaɗa atu na aɗagara ɗa ɗlaməngara mə bana na ndawa gawa I kun na 'yu cam.³An nɗeminewa Bilkisu na Akila mangətu wana ikun Yesu masihu. ⁴wara gaɗaga akshi ɗabarna arokshi. Na goɗatinga ikun, i ruga bai, amman na ɗik Ikilisiyin Nda mi ziga savu bai. ⁵Nɗan ɗəma Ikilisaya wara a wunɗuwashi. Anɗəmina Abainitas mə wara nantutu.Wara aci ne ɓandu bari jərewa i Yeso i Asiya.⁶Anɗəmina Maryamu, wara ɗlamiku wana Rankata. ⁷Anɗəmina Anɗaranikas na Yuniyas, yaganaga na mangaga kə wunduwa dilo. Akshi gazigak na nɗawana Rankata ikun muwananin, wara akun Yeso kapan niga. ⁸Anɗəmina Amfiliyas wara nantutu ikun məgəyi.⁹An ɗəmina Urbanas manga wanawa ikun masihu, na Istakis wara nantutu. ¹⁰An ɗəmina Abalis baci kunu gayi i kun masihu, An ɗəmina nɗawa wara akun wunduwa Aristobulus. ¹¹An ɗəmi Hiruɗiya, yaganaga, na nɗawa wara a wunduwa Narkissa, wara akun məgəyi.¹²An ɗəmina nai Tarafina na Tarafusa, nɗa wana məgəyi. ¹³An ɗəmina Barsisa wara nantutu, wara ɗlam wana məgəyi gawa. An ɗəmina nai Rufas gacikɗaƙ i kun nɗa məgəyi na migəri na 'yu. ¹⁴An ɗəmina Asinkiritas na filiguna na Hasisa na Baturobas na Hamasa na wam yaganaucin wara aɗagayi na aƙshi.¹⁵An ɗəmina filulugusa na yuliya na Niriyas na yaganaucingəri, na ulumfas na wam ɗək nda səku na wara akshi aɗa gayi. ¹⁶Anɗəmina tikakun na ɗəma kwaɓta tika wara go aibu. Dək Ikilisiyayi masihu anɗəmakun.¹⁷Gəsisku na wila kun yaganaucin, A ɗlamina kuraram gaɗa nɗa ɗawa hankalkun ɗa ɓuringara har kwaivina gugza wara kwagugzu. A ɗlamina pəɗim na akshi. ¹⁸Gaɗa zaɗak nɗawa wara a ɗiga məgəyi yesu bai, sai i kunakshi. Na miya karakshi a livata gəshi wara go aibu.¹⁹Gaɗa mbasaskun kə laɗabi titun gara aguɗ tike ɗlan perɗai I kun amman nancu kwaɗlaɓ usən na be wara bilan, a ɗlaɓina nda kurik kəmangar. ²⁰Kakasku baci salam a ɗawa kun kwa takina ləspor i ɗəɗa zəgərkun Herr məgəyiyawa Yeso masihu ɗa ɗlaɓa na kun.²¹Timoti maga wanaga, a nɗəmakun, zam Lukiyas na yasən na Susibataras zam yaganaucin. ²²I Tartiyas wara tarnu wasikatku, ya nɗəmakun i kun məgəyi;²³Gayus patomaga na ɗək Ikilisiya, anɗəmakun. Arastas yeǰ baci impayi vaya kə ɗa anɗəmakun, na kawaryas. ²⁴Herr məgəyiwa Yeso masiɦu daɗlaɓ akunakun ɗək. Amina yaganawa.²⁵Saksakta I məgənyi baci kermu na ɗauzata I kun herr wa'azik Yeso masihu wara ɗarigəri ne nda tataki ɦeri mi da dimsa tun ƙade, ²⁶Amman gəsisku da zigaya ɗarək kakkaɗaɗin Nabawa cin ɗarik rama kakasku wara aci na ɗaɗgəribai gaɗa ladabi kə barijərewa i kun ndawa mi ziga ɗək.²⁷I kakasku baci asəm rugəri, ɗari Yeso masihu saksakta aɗagəri gara har Dadigəri Amin.

1 Corinthians

Chapter 1

¹Bulus mi wara nda ɗauru dari Masipu Yeso gaɗa da dlaɓi baci wanyi ikun Nənəwa Səku, na yaganaja Sastanisu, ²i nye nda ɗəga Səku kə Korinti, i nye ndawa wara nda ciriɓtə na akshi i kunu Masipu Yeso, ndawa wara nda ɗaure akshi gaɗa da dlaɓi nakshi duniyabu wara na aipu bai. Ja tarnau ke i ndawa mak wara a ɗaura dləgun Məgənyi Yesu Masipu i rawanke, wato Məgənyakshi na Məgənyaja ke. ³Herr na mbasu kəlappiya da nai i rikun dari Səku Afawa na Məgənyi Yeso Masipu.⁴Fatawanke na sambarka i Səku gaɗa kun, gaɗa herr Səku wara Masipu Yeso dlami kun. ⁵Aci bardi un ləman i duvu tawanke, i kun rama na zəgaya tawanke. ⁶Aci bəɗu na kun, kakə wara saida i ɗa Masipu kasaktən gara na jirewa i gadava kun.⁷Gaɗa kaseən kwa bukə bari kə ruhaniya bai lakwtu wara kun na dlakwi pakayai Məgənyawa Masipu Yeso.⁸A ɗauzata na kun harr i dadəgəri, gaɗa kwa dlaɓi go aipu i gafak Məgənyi Yeso Masipu. ⁹Səku baci jirewa ke wara ɗauri kun i kunu njimeɗ Wun gəri Yeso Masipu Məgənya wa.¹⁰Na ɗauzata kun, yaganaucin, i kunu dləgun Məgənyawa Masipu Yeso, a kasaktina na aɗakun tagadlawa da dlaɓa i gadava kun bai. Na ɗauzata kun wam a dlamina tanke na gəshi gayi miya kun ke da dlaɓə gayi. ¹¹Atəro kutli Kulaucin dedani rama kun ma tagadlawa təfun gara i gadava kun.¹²Nda dlamə nana: tike kun a ramo ma, "Iyu na aku Bulus," ko "Iyu na aku Apollos," ko "Iyu na aku Masipu. ¹³"Nda ɓurarəna Masipu gu bi? Nda dləgə Bulus gaɗa kun bi? Ko nda dlami kun Baptisma i kun dləgun Bulus?¹⁴Na dlam sambarta i Səku gaɗa na dlam Bastisma i nən wam bai, se i Kərispus na Gayus rukshi. ¹⁵Na dlamə kasən gaɗa karr ɗagai da ramə ma nda dlami kun Bastisma i kunu dləgun ganai. ¹⁶Na dlamə Bastisma i yal wunduwa Stipanas ke, kasən binən na tumantu na dlam Bastisma i ɗagai wam bai.¹⁷Atəro Masipu wane iyu gaɗa na dlam Bastisma bai, amman gaɗa na dlam wazək rama gəri. Aci wane iyu gaɗa na dlam wazək təlam ramak zəgayak nəngaiwa bai, gaɗa karr dləga wara nda dlami Masipu da bukəna kərmai gara.¹⁸Atəro wazək dləga kakaɓukwina i rik ndawa wara a rabu. Amman i rik ndawa wara Səku rakshi, kərmai gəri. ¹⁹Atəro da tarna maya, "Na waya na zəgayak nda zəgaya. Na dləməɗ na yakintak nda asən."²⁰Nda baci g ərayu? Nda baci zəgaya?Nda baci gamɗaya kə duniya təku? Səku məstə gərayək duniya i kakaɓukwina bi? ²¹Tənda duniya na zəgaya gara mak zəga Səku bai, Səku ika kalkal dari ndak bari jirewa mak dari kakaɓukwinak wazək.²²Atəro Yahudaucin anci daiki be wara kə ajab, Helinaucin ke kuru a maka zəgaya. ²³ Amman ja dlamak wazək Masipu wara nda dləga ci, guguyak kə dagamuk Yahudaucin irik Helinaucin ke kakaɓukwina²⁴Amman irik ndawa wara Səku ɗaurakshi, Yahudaucin na Helinaucin mak, ja wazək Masipu i mbasək kərmai na zəgayak Səku. ²⁵Atəro kakaɓukwinak Səku rəma na gərayuk ndawa, taskin gəri rəma na ndawa i awayau.²⁶Aikina ɗaura wara nda dlami kun, yaganaucin, mak kun bai nda zəgaya i rin ndawa wara a kaktla kun. Tike bai baci kərmai. mak kun bai wara nda 'yawu na garva. ²⁷Amman Səku cikɗaɗu be wara bata be wambai i duniya gaɗa da zhirwi ndak zəgaya. Səku cikɗu be wara na awayu bai gaɗa da zhirwi be wara na awayau.²⁸Səku cikɗu be wara go paida ga muwak i duniya ke. Aci cikɗaɗu be wara ndawa a lawangu i miya be wambai, gaɗa aci da mbasci na mak be wara nda lawangu na paida. ²⁹Aci dlamə kasau gaɗa karr nən ɗagai da dlaɓə na aro marəm i kəma gəri.³⁰Gaɗa be wara Səku dlamu kwa dlaɓu nakun i kunu Masipu Yeso, wara dlamən gara bi asən i wa darik Səku. Dlamən gara bi adalta i wa, vəyi na wa, da rə nawa ke. ³¹Gaɗa kasən, kakə wara nda tarnu i kunn rama Səku maya, "Baci kkəma adla, da kkəma adla gəri i kunu Məgənyi"

Chapter 2

¹Lakwtu wara nade i ri kun, yaganaucin, nade na zəgayak rama ko asən bai lakwtu wara na dlam wagərma bik jirewa wara da dəɓsa i ɗak Səku (Lakwtu wara na dlam saida i ɗa Səku). ²Gaɗa nampadu i gəshi ganai nazəga be wambai lakwtu wara na ɗa gayi na kun, se Yeso Masipu rugəri, wara nda dləga ci.³Na ɗa gayi nakun i kun taskinkwina, i kunu kalau na gafaka tlapar. ⁴Sakwtu ganai na wagərma wara na dlamau na təlam asən wara a tlatle kun ankal bai. Sərən kasən, ramau de da parakta dari Nənəwa Səku na kərmai, ⁵gaɗa barək jirewa kun da dlaɓa i kunuk asən nəngaiwa bai, amman i kunu kərmai Səku.⁶Gusku kasau ja dlama rama asən i ndawa wara garɗənakshi i kunu ramak Səku, amman i kunu asən duniya təku bai, ko kə nda garva kə zaman təku bai, wara a nutanakshi. ⁷Sərən kasən, ja dlamak rama asən Səku i kunu jirewa wara da dəɓsak, i kunu asən wara da dəɓsa wara Səku mpau tən nda dlamu zaman kərmai wa bai.⁸Na baci garva kə zaman təku wam bai wara zəga asən tuku, gaɗa da dlaɓa akshi na asən tuku i lakwtu nən, da akshi dləgə Məgənyi wara Səku saksaktu bai. ⁹Amman kakə wara da tarna, "Be wara dã ika bai, wara aguɗ kəma bai, na gəshi wara tumantu bai," be wara Səku sapəratu i ndawa wara ntutaci.¹⁰Jandu təku be wara Səku paraktiwa da rik Nunuwa gəri. Nunuwa Səku ro a bəɗiya tanke, harr wara pəɗəm kə Səku. ¹¹Atəro a zəgi rama kunu gənən nən tai, se nunuwa warau wara a kunu gəri? Kasən ke, go nən wara a lawan na be pəɗəm kə Səku, se Nunuwa Səku.¹²Atəro wa gənu nunuwa kunuk duniya bai, amman Nunuwa wara deu dari Səku, gaɗa wa zəgi be wara nda bari wa tlapar da rik Səku. ¹³Wa rama bitku mak təlam wara asən nəngaiwa a dumu gugzo bai, amman be wara Nunuwa Səku a gugze wa. Nunuwa Səku a parakta təlam kə Nunuwa Səku na asən kə Nunuwa Səku.¹⁴Nən wara na Nunuwa Səku bin a gənyi be wara deu dari Nunuwa Səku bai. Atəro akshi ari gəri kakaɓukwina. Aci a dumu sanutakshi bai gaɗa a paraktakshin Nunuwa Səku. ¹⁵Nən wara na Nunuwa Səku nən a dlama na kagala i be tawanke, amman aci a dəɗa kagala ndawa ɗagai wambai. ¹⁶"A dəmuna zəgi bi gəshi Məgənyin tai, wara harr da ɗawaci da dlam baya?" Amman wa na gəshi zada kə Masipu.

Chapter 3

¹Amman iyu, yaganaucin, na dəmu dlama rama na kun kakə ndawa wara na Nunuwa Səku a kunakshi bai, amman kakə ndawa wara a kunu təka, kakə kulaɓaɓin i kunu Masipu. ²Na dəɓa kun na anyi baya na bari kun tləwi bai, gaɗa kwa bata kiɗa tləwi bai, harr gususku yaye kwa bata bai.³Atəro gusku yaye kwa kunuk təka.Inde gusku yaye kwa ta gəshi kwa gamɗaya i gadava kun nən, kane gusku yaye kwa kunu təka bai, kwa rakan ke i kunu kaktla ndawa? ⁴Gaɗa ɗagai a ramo ma "Iyu na aku Bulus," ɗagai ke da ram maya, "Iyu na aku Apollas," kane kwa mbasu təkakwina bai? ⁵To Apollas nən tai? Bulus ke aci tai? Guzaɓcin ne wara kwa bari jirewa da rikshi, tikekshi ke Səku bardi ci wana.⁶Iyu na dlam zəm, Apollas ke da bari amm, amman a tlatlu nən Səku. ⁷Gaɗa kasən, baci zəgəm na baci bari amm, akshi mak bewam bai. Amman a tlatlun Səku.⁸Baci zəgəm gu na baci bari amm gu, makshi gayi, tike a gənyi na nuba gəri kalkal na wana wara aci dlamu. ⁹Atəro ja ndak wana Səku, kun ke mbasu kam Səku, ləmak Səku ke.¹⁰Gaɗa herr Səku harr na dlamənga gwanik baci ləma, nampa shi ləmau, ɗagai ke dampi ləma i ɗau. Se nən tawanke da nkalci na kakə wara aci ampi ləmau. ¹¹Atəro na nən wara a dəmu mpik shi ləma dama bai na wara nda mpau, wato Yeso Masipu.¹²Gusku kasau ro tike mpa ləma i ɗa kə səkur gu na zinariya, ko na azurpa, ko na guguyak wara na tumanja, ko na dəm, ko na azəm, ko na luma, ¹³wana gəri a paraktangara, gaɗa gafo tən a dina ashir gəri. Atəro nda tatka gəri i kunu aka. Akau ke a kaktla na bəlan wana wara tike dlamu.¹⁴Nən tawanke wara wana gəri dlamən gara bəlan nən, a gənyi na tumanja gəri, ¹⁵amman nən tawanke wara wana gəri bakən garan, a dlama na asar, amman aci na aɗagəri a katən gəri, sede ka aci vure da gadva aka.¹⁶Kane kwa zəga bai kun wunduwa Séku, Nunuwa Səku ke dambasu a kuna kun? ¹⁷Nən wara dləmtə wunduwa Səku kwaya, Səku a dləmta na aci. Atəro wunduwa Səku na aipu bai, kun ke kaseənu¹⁸Nən wan da ləvata aɗagəri bai, ɗagai a kunakun a lawangu ka aci baci asən i zaman təku nən, da dlɓan gəri "kakaɓu" gaɗa da dlaɓi baci asən. ¹⁹Atəro asən duniyatku kakaɓukwina i rik Səku. Atəro da tarna maya, "Aci a jəba na nda asən i kunu munafukkwinakshi". ²⁰Kasən ke wam, Məgənyi zəgana kuraram nda asən vadku".²¹Gaɗa kasən, nən wan dakəma adla iɗak ndawa bai. Gaɗa atəro tanke kukun, ²²ko Bulus, ko Apollas, ko Kepas, ko duniya, ko aro, ko mutu, ko bi gususku, ko be wara ani i kəma. Mak kukun. ²³Kun ke kə Masipu, Masipu ke kə Səku.

Chapter 4

¹Janci kwa mi ja kasau, kakə guzaɓcin Masipu na ndak jiba asir səku ke. ²Kasu ke, ndanci nda wana ke da dlaɓə na jirewa.³Amman i riganai, be gangam ne kwa dlama ni hagata, ko i shariyaram zada kə ndawa. Atəro na dlama hagata i aɗa ga bai. ⁴Na zəga bai ko iyu na bik rama i aɗaganai, amman sutku tatkə bai ma i na aipu. A dlama ni hagata nən Məgənyi.⁵Gaɗa kasən, kwa dlama hagata bai kapən lakwtu, kapən Məgənyi da katai. Aci a parakta na be wara da dəɓsa a kunuk aiwakwina mak. A bazarta na mak be wara da dəɓsa a kunu gəshi, wate tike a bina sapərata da rik səku.⁶To yaganaucin, na mpi duvu təku mak iɗa ganai na Apollas gaɗa kun, gaɗa da rija kwa gugza aɗak rama tuku wara ram maya " Kwa nuta be wara nda tarnu bai." Dlamən gara kasən gaɗa karr ɗagai da tlatlə aɗa gəri da tatki ka ɗagai rəma na ɗagai. ⁷To da kurak nən tai a gadava kun na ndo gafkai? Kun na tam wara nda bari kun i vatku bai? Nda bari kun i vatku nən, ɗawun tam kwa kəma adla ka nda dlam kasən bai?⁸Kwa bana be wara mak kwancu! kwa dlamu nakun nda ləman! kwa dlamu nakun nda garva - aɗa gayi na ja ke bai! Jirewa, dlakwi ganai atəne kwa dlam garva, gaɗa wa dlam garva aɗa gayi nakun. ⁹Ii lawan ganai, ja ndak wanyi, Səku sərmi naja kakə ndawa wara nda wudi dikshi hagata tək. Ja dlamə naja bi lawan i duniya, i rik malekawaɗ, na ndawa ke.¹⁰Ja dlaɓu naja kakaɓawaɗ gaɗa Masipu, amman kun nda asən i kunu Masipu. Ja taskin amman kun nda awayau. Ndaa lawan ja na saksakta bai, kun kwa nda saksakta. ¹¹Harr i lakwtutku, ja kəmu maya na gəji, ja na kacum bəlalmin bai, ja sa dadak tlapar, zam ja dlaɓu naja na wunduwawin bai.¹²Ja dlam kabine tlapar, jaa wana na amija. Lakwtu wara nda bari ja bone, jaa barkawatau. Lakwtu wara ndaa dlame ja kabine, jarɗə naja i miyau. ¹³Lakwtu wara nda nanga ja, jaa rama na gəshi gayi. Ja dlaɓə, kuru gusku yaye nda mana ja ka tluma kə duniya na be wara mak kə ɓəne.¹⁴Naa tarne bitku mak gaɗa na zhiwə kun bai, amman gaɗa na dlami kun ɗaɗam kakə kutli ganai bik ntuta. ¹⁵Ko kun na ndak jiba kun dubu guma i kunu Masipu yaye, kun na afafkin gawa bai. Atəro iyu na dlmən ga afuk kun i kunu Masipu Yeso da rik wazək. ¹⁶Gaɗa kasen, na ɗaura kun kwa dlaɓi nda gugza na be wara na dlamau.¹⁷Be ɗawu kenan na wane Timoti i rikun, wunga bi ntuta na baci dlamak jirewa i kunu Məgənyi. A tanadikun duvu kunu Masipu, kakə wara na gugzekshi i rawanke na kunu Susu Magita tawanke. ¹⁸Amman gusku kasau, ndo gafkai a kunakun dlam nakshi nda kəma adla, akshi a dlamau ka nade i rikun bai.¹⁹Amman nani iri kun go sukwakuya, Məgənyi ntutə nən. Kasən ke na lawan kunu ramak nda kəma adlakshi rankata, naiki kərmai shi ke. ²⁰Atəro Garva Səku arɗi i aɗa rama rugara bai, amman na kərmai cam. ²¹Kwan cu tam? Nani na zawa iri kun ra nani na ntuta na nunuwa kə ankal?

Chapter 5

¹Ndade dija rama kun ma na wanak nyən kə tapai ii gadava kun, zada wanak nyəm kə tapai wara ndaa kasakta na atu bai ko i kunuk nda buuka barik jirewa. Labar wara ndade dija atəne, harr wara ɗagai da kunakun a maka ama afuk gəri. ²Kwa kəma adla ke tlpar! Kwa dlaɓa na gəshi aiwa bai? Aci baci dlama bitku, dolle ndaaji na aci da kunakun.³Atəro ko naɗa gayi nakun ii kunuk təka bai, amman naɗa gayi nakun ii kunuk Nunuwa Səku, na dlam na hagata səram ii baci dlama wana təku, ka na riwu. ⁴Lakwtu wara kwa cicpunakun ii kunuk dləgun Məgənyi Yeso, nunuwa ganai aɗa gayi nakun ii kunu kərmai Məgənyi Yeso, na dlam na hagata səram ii warau. ⁵Na dlam kasau gaɗa na ɗəvarə na warangu ii Ləspər gaɗa nda ɗayi na təkau, gaɗa nunuwa gəri da kaci ii gafa Məgənyi.⁶Kəmak adla kun dlam bəlan bai. Par kwa zəga bai yisti rap ɗagai a dləmta na mak be wara nda ləmamiyu? ⁷A ciriɓtina na aɗakun dari gamanak yisti, gaɗa kwa dlaɓi nakun kararak ləmamiya kə gurasa wara na yisti bai. Atəro nda dlamna sanam Masipu, matkam gwamak wa kə ngumuri. ⁸Gaɗa kasən, wa dalma ngəmurawa na gamanak yisti bai, yisti kə muwa na kə kəmangar. I sərən sutku, wa dlama ngəmurawa na sənasən wara na yisti bai kə irr'i bəlan na jirewa ke.⁹Na tarni kun i kunuk sakwtu ganai maya kwa nəpka aɗa kun na nda tapi bai. ¹⁰Na rama na nda tapi kə duniya təku bai, ko nda kənama, ko nda katləm, ko nda zata garəm, gaɗa kapən kwa ɓəri na akshi se kwaivu duniya təku.¹¹Amman gususku kasau na tarne kun maya kwa nəpka aɗa kun na nən wara nda ɗaura gəri ma yagana ko ama wara nda ɗaura ma yagana i kunu Masipu amman aa mbasu i kunu tapai, ko baci kənama, ko baci zata garəm, ko baci shiyak ndawa, ko baci sa, ko baci katləm, ko bikta kwa ta na nəntən bai. ¹²Gaɗa na dukuk dlama hagata nana i ndawa wara bari jirewa bai? Sərən kasau, kwaa dlama hagata i ndawa wara barna jirewan kun bai? ¹³Amman a dlama hagata ii ndawa wara bari jirewa bin Səku. "Aa dina na munufuk gənən da kuna kun"

Chapter 6

¹Nən a gamɗaya na ɗagai a kunakun kwaya, se aci dayi ii shariyaram i kəma baci hagata, i sərin kəman nda ɗəga? Kwa zəga bai a dlama hagata i duniya nən nda ɗəga tən? kwaa dlama hagata i duniyan kun nən, se kwa ɓədamu nakun i salota aɗakun i ɗak gangamin baya? Kwa zəga bai wa dlama hagata ii malekaucin nən wa? Balle hagata i bik aro təku?⁴Kwa dlamak hagata i ɗak be kə fatawanke nən, kwa yana zada gamgamin bitku gaɗa gəmo irik ndawa wara nda ɗəga bai? ⁵Na rami sutku gaɗa na zhirwi kun. Na nən bai baci asən ko gayi a kunakun wara a dumuna salota tagadlawa təku i gadava kun bai yaganaucin? ⁶Amman kakə sutəku, baci ɗəga ayana araa baci ɗəga bai i shariyaram i kəma baci hagata wara baci ɗəga ke bai!⁷Mbasək tagadlawa i gadava nda ɗega a tatkau kwa mbotə nakun. Gaɗa gəmo ka ma aipu i aɗa ci bai? Gaɗa gəmo ka kasakta nda təmashi ci bai? ⁸Amman kun kwa dlam na aipu i ndawa kwa təmashi na akshi ke, akshi kwa yaganaucin kun ke.⁹Kwa zəga biko nən na adalta binən a gadota garva Səku bai? Kwa bara jirewa i ɗak papiya bai. Ndak tapai, na ndak zata garəm, na ndak maka amatau, na kəlakawaɗ gamsaɗin, na gamsak ndak maka gamsak, ¹⁰na akəraucin, na nda kənama, na ndak sa, na ndak nagag ndawa,na ndak katləm, go gayi da kunakshi wara a gadota garva Səku. ¹¹Kun ke na ndawa kasau a kunakun, amman nda vəyi nakun, nda ɗəvarə nakun i Səku, nda katana ər'ya kun kalkal i kəmak Səku i kunuk dləgun Məgənyi Yeso Masipu, da rik Nununwa Səkwawa ke.¹²"Be tawanke halak iri ganai," amman be tawanke bai wara na ampa. "Be tawanke halak iri ganai," amman na kasakta be ɗagai da dlaɓi na garva iɗaga bai. ¹³"Nda dlam bikta gaɗa bazhi, bazhi ke gaɗa bikta," amman Səku a wayana akshi mak. Nda dlam təka gaɗa tapi bai. Sərən kasən, nda dlam təka gaɗa Məgənyi. Məgənyi ke a dlama na kəntəpo i təka. '¹⁴Səku tlala na Məgənyi, zam aci da tlatlə na wa ke da rik kərmai gəri. ¹⁵Kwa zəga bai təka kun mak kurarin təka Masipu? Naama na kurak təka Masipu bi na nəɓkədu na kə kəlaki? Səku da dapta!¹⁶Par kwa zəga bai nən tawanke wara da nəpka na kəlakə nən dalmun gəri təka gayi na atu? Kakə wara kakkadə ramu, "Akshi shirin dlaɓu nakshi tləwi gayi." ¹⁷Amman nən wara na nəpka na Məgənyi nən dlaɓu nakshi nunuwa gayi na sci.¹⁸A rawina nakun da rik tapai! Aipu tawanke wara nən dlamu nən a kun təka gəri bai, amman nən wara q dlamak tapai a dlamak aipu wara a kuri na təka gəri.¹⁹Kwa zəga bai təka kun səsu magita kə Nunuwa Səku, wara dambasu a kunakun, wara kwa biwu darik Səku? Kwa zəga bai kun kə aɗa kun bi tənu? ²⁰Atəro nda masu kun na taman. Gaɗa kasən, amina aɗa Səku na təka kun.

Chapter 7

¹I ɗak be wara kwa tarneu; "Dlamən gara bəlan i nən da linta ama bai" ² Amman gaɗak jarabta kə dlamak tapai gawa, nən tawanke da dlaɓa na ama gəri, ama ke tawanke da dlaɓa na məsək gara.³Baci wunduwa tawanke da bara be wara kə ama gəri, ama ke tawanke da bara be wara kalkal kə məsək gara. ⁴amau na kərmai Iɗak təka gara bai se de məsək gara, məsək gu ke na kərmai i ɗak təka gəri bai se de amau.⁵Kwa dabta kwapta iɗa gayi i təkakun bai, se de na ntukun kə lakwtu rap. A dlami na kasau gaɗa kwa bari lakwtu magita i aɗa kun. Kasən ke kwa ndagəmə wan gaɗa Ləspər da jarapta kun bai gaɗa buka jiba aɗa. ⁶Amman na rame kun jandu təku gaɗa na tatki kun, amman dolle bai. ⁷Na ntutə tike da dlaɓu kakə iyu. Amman tike na bari wara Səku barici. Wara ɗagai nda barawu zada təku, ɗagai na barawu zada tiwu.⁸Irik ndawa wara na zəba bai na gudugwamcin, na ramekshi maya dlamən gara bəlan i akshi da dlaɓə go zəba, kakə iyu. ⁹Amman akshi a dəmu jiba aɗakshi binən, a dlaman gara bəlan akshi da dlam na zəba. Atəro rəma dikshi i bəlan da dlaɓə na zəba da miya aka da bakakshi iɗak ntu gəshi.¹⁰Gusku kasau i aɗak nda zəba na rame kun na awayau gaɗa aɗaga bai amman gaɗa Məgənyi: "Ama da ɓəra na məsək gara bai." ¹¹Amman harr ɓərən gara na məsək gara nən, se atu da dlam mbasə gara go zəba, ko atu da ɗaiməna zəba gara na aci, kasən ke gəmsək da taɗa ama gərəri bai."¹²Amman i aɗa gagzhin nadawa, na ramekshi ma - Iyu, məgənyi bai - na yagana wara ama gəri mi ɗəgabi nən, atu kasaktən gara da mbashin gara na aci nən, aci da taɗatu bai. ¹³Na ama wara məsək gara baci ɗəgabi nən, aci kasaktən gəri da mbashin gəri na atu nən, atu da təka zəba gara na aci bai. ¹⁴Atəro məsək wara bar jirewa bai nda vəya na aipu gəri gaɗa ama gəri mi barək jirewa, ama ke wara bari jirewa bai nda vəya na aipu gara gaɗak bari jirewa məsək gara. Kasən binən, kutlikun a dlaɓa nakshi na nyəm, amman kə jirewa akshi na aipu bai.¹⁵Amman Nən gayi da kunakshi wara a dega bai jin geri nen, to, ndaiva ci dayi. Ikun hal təku, yagana gəmsək ko gama na alkawar zəba a aɗakshi wambai. Səku ɗaurənawa i mbasək salam. ¹⁶Kəm ama, kazəga nana, ko ka rana məsakem? Ko ci məsək, ka zəga nana, ko ka rana amaci?¹⁷Aivina dai tike da dlam mbasu na be wara Məgənyi mpe ci , kakə mi wara Səku ɗaure ci. Sutku ro dəvuk mbasu Iklisiyaucin. ¹⁸Nən tawan dauada lakwtu wara nda ɗauraci i kunuk barik jirewa? Aci da takta bai ma aci dauda bai. Nən tawan dauda bai lakwtu wara nda dauraci i kunək barək jirewa? Nda maka wuda gəri bai. ¹⁹Atəro nən dauda ko dauda bai atə bine marəm biwu. Marəm biwu atəne nakwana na linok Səku.²⁰Tike darɗa i kunuk ɗaura wara a kunu lakwtu wara Səku ɗauraci i barik jirewa. ²¹Ci guzuɓ bi lakwtu wara Səku ɗaureci? Sən da dametaci bai. Amman cina lakwtu gumba aɗaci nən a dlam kasən. ²²Atəro nən wara Məgənyi ɗaure aci da kunu guzuɓkwina, aci ga gumbak da rik Səku. Kasən ke nən ga gubak lakwtu wara nda ɗauraci i kunuk barək jirewa, aci guzuɓ Masipu. ²³Nda masəna kun na taman, wate kwa dlaɓa guzaɓcin ndawa bai. ²⁴Yaganaucin, i kunu zadak mbasu tawanke wara wa kunu lakwtu wara nda ɗaure wa i barək jirewa, wa dlaɓa kasən.²⁵Gusku kasau i ɗak ndawa wara ngalte dlam zəba bai, i na linok ɗagi bai dari Məgənyi. Amman na bari kun shawar kakə nən wara ga kasaktak darik herr Məgənyi. ²⁶Gaɗa kasən, na lawangu gaɗa dlamra wara ani dlamən gara bəlan i nən da dlaɓi kakə wara aci a kunu.²⁷Ci ga takwsak i ama bi? Ka maka kabə aɗaci dari gara bai. Ka bana aɗaci da rik ama bi? Ka maka dlamak ama wanbai. ²⁸Amman ka dlam zəban, ka dlam aipu bai. Ama na zəba bin ke dlam zəba nən, atu dlam aipu bai. Zam, ndawa wara dlam zəba, na be gawa wara a jigtakshi i kunu mbasakshi, nancə na ɓərə nakun da kunuk jandau.²⁹Amman be na ramekun yaganauci: lakwtu dlamən gara rap. Daɗa gusku i nye kəmangu, Ndawa wara na zəba, da dlaɓa ka akshi na atu bai. ³⁰Ndawa wara a aɗan, da dlaɓa ka akshi a aɗan bai ndawa wara a pərɗi ke, da dlaɓa ka akshi a pərɗi bai ndawa wara a masa betawanke, da dlaɓa ka akshi na bewambai. ³¹Ndawa wara a paida na duniya, da dlaɓa ka akshi a dlamak paida na atə bai, gaɗa bik duniya təku anin gara i dadəgəri.³²Nancu kwa dlaɓa ga jəktak bai. Nən wara na zəba bin kwuraram gəri aɗa Məgənyi, gaɗa dampi ci gəshi gəri. ³³Amman nən na zəban, gəshi gəri aɗa bik duniya, gaɗa aci dampə gəshi amagəri, ³⁴ankal gəri ga ɓərak. Ama wara na zəba bai ko dabaku a tana bik Məgənyi gaɗa da jib aɗa gara i təka na Nunuwa Səku. Amman ama wara na zəba a tanak be wara nda dlamo i duniya gaɗa atu dampə gəshi məsək gara.³⁵Na dlama rama təku gaɗa paida kun baya, gaɗa na jikta kun bai. Na dlame kun ramau iɗa be wara kalkal, gaɗa kwa ɗəgə Məgənyi go ɓəra ankal.³⁶Amman ɗagai a kuraram iɗa ma aci dlam bekalkal i dabaku gəri binən-atu nutəna yuwan zəba nən, kasən jibən gara da dlam be aci ancu. Aci a kunu aipu bai. Da dlama zəbakshi. ³⁷Amman aci kasaktən gəri go zəba nən, aci ga jigtan binən, kuru aci a jiba na aɗa gəri nən, dlamən gara kalkal na aci da zəbatu bai. ³⁸Gaɗa kasən, nən wara zəbu dabaku gəri dlam du kalkal, kuru nən wara kasaktən gəri da kurə na zəba ɗəkadi bəlan.³⁹Ama ga takwsak irik məsək gara i mak lakwtu wara aci na aro. Amman məsək gu mutən gəri nən, atu a dumu na zəba nən tawanke wara atu ancu, amman i kunu Məgənyi. ⁴⁰Amman i lawanga, atu a ɗəkidu i gəshi arawai atu a mbasən gara kakə wara atu a kunu nən. Gaɗa iyu na kuraram ii na Nunuwa Seku.

Chapter 8

¹Gusku kasau i ɗa bikta kə sanam wara kwa bari garamcin: Ja zəgadu, "ja na zəgayau." Zəgaya anina sukta aɗa, amman ntau ləmau. ²Nən a kuraram ma aci zəga na beɗagi nən, nəntən zəga be wara aci a kunu bai. ³Amman nən a ntuta Səku nən, aci ga zəgayak dari gəri.⁴Wate iɗa bikta wara nda bari sanam i garəm, wa zəgadu "garəm bewambai i duniya təku," kasən ke, "na Səku dama bai se Aci rugəri." ⁵Atəro ma na səkwaicin a kunuk dusku na kunuk duniya, kakə wara na "səkwaicin na məgənyaucin gawa." ⁶"Amman iriwa, Səku getak gəri Afuk duniya mak," nda dlamə tanke dari gəri, wa dlaɓə ke dari gəri, Məgənyi Yeso Masipu ke getak gəri "wara tanke dlaɓu dari gəri, wa ke wa dlaɓu dari gəri."⁷Amman tike bai na zəgaya təku. gaɗa waci ndo jigaɓ a guzapəna i garamcin, akshi ke a ta bikta kakə wara nda ɗivari garamcin. Lamar gshakshi kwaɗən gara gaɗa atə ga kaktak.⁸Amman bikta ayana wa i rik Səku bai, Wa gaɓshi bai wata bi nən, wa tadu ke wa rəma bai i bəlan. ⁹Amman a dlamina ankal gaɗa bi'aɗa kun da dlaɓa duvu kalakta dakau kə ndawa wara na awayu bai i kunuk barik jirewa. ¹⁰Dawanange ɗagai wara na awayu bai a launa naci baci zəgaya ka ta bikta wara nda ɗəvari irik magita garamcin. Aci bana awayu bai kə tak be wara nda ɗəvari di garamcin?¹¹Gaɗa zəgaya ci kə jirewa iɗa garamcin, a ɗawana yagana gəmsək ko gama wara na awayu bai wara Masipu Yeso mutu gaɗagəri, da ɗayingəri. ¹²Gaɗa kasən, lakwtu wara ka dlam aipu i yaganaucin ci ka kanacina gəshakshi wara na awayu bai, ka dlamna aipu i Masipu. ¹³Bikta a ɗawa na yaganaucin ga da dagamu nən, na kiɗa tləwi wambai gaɗa na ɗawa yaganaucin ga da dagamə bai.

Chapter 9

¹I gataɗak bai? I mawanak bai? Naika Yeso Məgənyi bai? Na ɗawu kun i wana Səku nən i bi? ²I mawanak i ndo jigaɓ bi nən, amman i kun nən ai kasən. Gaɗa kun takanas saida muwanak ga i kunu Məgənyi.³Sutku irdiga i ndiawa wara a ngupta ga. ⁴Wana yarjik taa na saa bai? ⁵Wana yarjik maa ama wara barna jirewa bai, kakə gagzhin mawanaucin gu, na yaganauci Məgənyi, na Kepas? ⁶Ja dlamak wana iyu na Barnabas ja ruja bi?⁷A dlama wana askarabu nən tai da kunu lipə gəri? A zəgəma inabi nən tai amman aci ata ɗigu bai? A dawa tlaɗin nən tai amman aci a saa anyu bai? ⁸Na rama jandu təku gada kərmai nəngaiwa bi? Linok wam cam ramə kasən bai?⁹Atəro da tarna a kunuk ataura Musa maya, "Kwa ɗawa chambi i miya tlaɗin wara a tərkakəɗa aau bai." Amman Səku a rama i ɗak tlaɗin bi? ¹⁰Aci a rama i aɗawa bai? Nda tarni wa, gaɗa nən wara dlam ruwai a dlame kun tuman, baci ɗəka aau ke da dlama i kunuk tuman biwu. ¹¹Ja zəgəmu be wara kə Nunuwa Səku i kunaku nən, a dlama bai jabi bik duniya dari kun?¹²Ndo jigaɓ bana aɗakshi dari kun nən, wa ɗəkakshi i dlaɓa kalkal bai? Amman wa kasaktu bai, gaɗa kasən, wa dlamna kanadi da miya wa dapci na bari labar herr Yeso. ¹³Kwa zəga bai nda wana i kunək Susu Magita abi biktakshi dakunuk Susu Magita? Kwa zəga bai ndawa wara a wana i aɗak bagadi a ɓərak be wara nda barə i ɗak bagadi? ¹⁴Kalkal na kasən, Məgənyi barə linok iɗak nda nyana rama Səku abi biktakshi dariwu.¹⁵Amman na dlam paida na yanci tən bai. Na tarni kun sau gaɗa kwa dlama ni be ɗagai bai. Ngalko namcin ga da miya ɗagfai da dapca ni wana təku. ¹⁶Atəro na dlam wazək ramak Səku nən, na kəma adla ga bai, gaɗa dolle ga na dlami. Waddare ga na dlam wazək rama Səku bi nən!¹⁷Na dlam sau na ntugəshi gani nən, iina tumanja gawa. amman na dlm na ntugəshi binən, iina wana gukshi aɗaga. ¹⁸Wate tumanja ganinən tam? Atə̵̵ne na dlam wazək ramak Səku nən, na maka nda biyacayu bai, kasən ke na dlama paida na gənyi aɗa i kunuk rama Səku bai.¹⁹Ko dayake i ga gumbak darik tite, amman na dlamənga guzuɓ tike gaɗa na makai ndawa gawa. ²⁰I rik Yahudaucin, na dlaminga Bayahude, gaɗa na 'yuwe Yahudaucin. I rik ndawa wara a dəɗa linok, na dlamənga kakə akshi, gaɗa na 'yuwe ndawa wara a diɗa linok. Na dlam kasən gaɗa i daɗaga na dəɗa linok bai.²¹I rik ndawa wara a dəɗa linok bai, na dlamənga kakə akshi, ko gaɗa i daɗaga na vurə da kunu linok Seku bai, amman na dəɗa linok Masipu. Na dlam kasən gaɗa na 'yuwe ndawa wara a dəɗa linok bai. I rik ndawa wara na awayu bai, na mana aɗaga kakə nən wara na awayu bai, gaɗa na 'yuwe ndawa wara na awayu bai. Na mana aɗaga iɗak be chakchak i rik ndawa mak, gaɗa nabə lakwtu wara na 'yuwayi ndo jigaɓ dabə aaro. ²³Na dlam tanke gaɗak rama Səku, gaɗa zam nabə barka da kunu gara ke.²⁴Kwa zəga bai ndawa gawa a marmare, amman abik tumanjan nən getak? Gaɗa kasən a dlamina marmare gaɗa kwabi tumanja. ²⁵Baci kawa rawa ariɓ təkagəri na jibagaɗa. A dlamo kasən gaɗa da gənyi tumanja wara a dləmatən gara, amman wa dlamak marmare gaɗa wa gənyi tumanja wara a dləmatu bai. ²⁶gaɗa kasən na dlamak marmare ko dləgiɗ bai kakə baci wana vatku. ²⁷Amman na jəba təkaga na dlamənga kakə guzuɓ, gaɗa daku na dlam na wazək i ndawa nən, ii na aɗaga nda katanayu daku bai.

Chapter 10

¹⁰Nancu kwa dlaɓu na zəgaya, yaganaucin, gaɗa afafkinwa waci makshi a dəɗa kəraɓak wara nutu da aɗak anku. ²Chakchak nda dlam dikun baptisma i kunu Musa i kun kəraɓak na kunuk anku. ³chakchakshi taa bikta ramak Səku getak. ⁴makshi sa am ruhaniya jiri getak. Akshi sa da guguyak Ruhaniya wara ɗəgagshi, guguyak gu acine Masipu.⁵Amman Səku kəma karak gaawakshi bai, guvakshi gawa da waya a kunuk pata. Gususku bitku mak gənawa i riwa, wate wa dlam be gaɓshu wambai kakə akshi.⁷Kwa dlaɓa ndak zata garəm bai kakə jigaɓshi. Sutku da tarna, "Ndo mbasu da chi da shi ke, akshi a suwari na ntu tapai a gəshakshi." ⁸Wa dlama tapi bai, kakə gawakshi wara dlamu. Ndawa dubu guma ayawo shirin rabu gafa gayi gaɗau.⁹Gaɗa kasən, wa kaktla Masipu bai, kakə wara gawakshi dlamu mbikɗaɗin da jib rəbakshi. ¹⁰Kwa dlama ngurngur bai kakə wara gawakshi dlamu, gawakshi da jib rabu da rik maleka mutu.¹¹Gusku kasau bitku wakatə i akshi gaɗa da dlamən gara gənawa ii wa. Nda tarni wa gaɗa gugza i wa iɗak zaman dengara i dadigəri. ¹²Wate nən tawanke wara aci a lawangu ka aci dar'i da dlama ankal kar aci da dagamən gəri. ¹³Go jarabta wara nda dlami kun wara nda dlami nəngaiwa bai. Gaɗa kasən, Səku baci jirewa. A bəza kun da kaktlə kun da rəmə na awayu kun bai. Aci a tatka dikun duvu katu darik kaktla, gaɗa kwa dəmu kwar'i nakun i miyau.¹⁴Wate, ndak ntuganai, aivina na ɗega garamcin. ¹⁵Na rame kun gaɗa ndawa wara na zəgaya, gaɗa kwa kaktli be wara na ramau. ¹⁶Kambi kə barka wara wa barkawatau, atu ne be wara wa tarɓau i kunuk dədəm Masipu bai? Bərodi wara wa pəshashirau ke atu wam wa tarɓo bai i sərən təka Masipu? ¹⁷Amman gaɗa na bərodi gayi, wa gawa ke wa dlaɓə nawa təka gayi. Wa mak wa kiɗa bərodi gayi iɗa gayi.¹⁸Aikin ndak Israila: akshi ne ndak ta sanam i aɗak bagadi? Na rama gəmo wam zam? Ma garəm be ɗagi bi? Ko bikta wara nda ɗəvari garamcin ke be ɗgi bi?²⁰Amman na rama i aɗak ndawa wara zəga Səku bai kərdaucin a barik sanam shi, gaɗa bari bitku mak i zuwawin baya i Səku bai. Nancu kwa nəɓka aɗakun na zuwawin bai. ²¹Kwa dəmu sau da kunuk gərgiya Məgənyi kwa shi da kunuk gərgəyak zuwawin ke bai. Kwa dəmu nəɓka aɗa i tebur Məgənyi na tebur zuwawin ke bai. ²²Ko kwancu wa ɗawu na Məgənyi i guru? Wa rəma na aci i awayu bi?²³"Tanke kalkal," amman tanke bai na paida. "Tanke kalkal," amman tanke bai kə ləma gənən. ²⁴Nən da maka be wara a paideta gəri rugəri bai. Gaɗa kasən, tike da maka be bəlan i makaput gəri.²⁵Ka dəmu na ta be wara nda ɗuɓdu i asək go jaya gəshi. ²⁶"Duniya ro kə Məgənyi na bi kunu gara mak." ²⁷Nən bar jirewa binən, ɗauri ci i ta bikta nən, ka kasaktə naci nən, aci be wara ndampe ci i kəmaci go jaya da kunuk gəshi."²⁸Amman ɗagi rami ci ma, "Biktatəku ro dari sanam garamcin," ka ta bai. Su gaɗa nən mi rami ci, na gaɗa gəshaci. ²⁹Na ram bai ma gəsha ci amman kə baci rame ci. Gaɗa gəmo be gəshin ndawa ancu ma na dlami? ³⁰Nata biktau na sambarkata Səku nən nda nanga gaɗa gəmo i aɗau, gaɗa na dlam sambarka?³¹Gaɗa kasau, ko kata ko kasau, ko duk be ka dlamau, a dlamu gaɗa saksakta Səku. ³²Kwa dlaɓa duvu dagamu Yahudaucin, ko Helinaucin ko ndak Coci bai. ³³Na dlam azama na rri gəshik ndawa na makə sukuna aɗa ga bai amman kən ndawa mak. Na dlam kasən gaɗa akshi dabi rra.

Chapter 11

¹A gugzəna da riga, kakə iyu na gugzu darik Yeso. ²Gususku na gədləb kun gaɗa kwa tana ga i kunuk be tawanke. Na gədləb kun gaɗa kwa jiba sanam bəlan kakə wara na jubati kun akshi. ³Gususku nancu kwa zəgə du ma Masipu aci ne aɗak nən tawanke, nən ke aɗa ama gəri, Səku ke aɗa Masipu. ⁴Nən tawanke a dlamak magita ko aci a anabci aɗa gərə da cima nən, dlam na aipu i aɗa gəri.⁵Amman ama tawan ke dlam magita ko anabci na aɗa gara da cima bai dlam na aipu i aɗa gara. Atə ro dlamin gara kabe aɗa gara daska. ⁶Atəro ama a cima aɗa gara binən, atu da dartla na yaɗ aɗa gara. Atu a kəmu zhiru puluta yaɗ aɗa gara nən ko ndaskə nən, atu da cima na aɗa gara.⁷Atəro gəmsək a cima aɗa gəri bai, tənda aci gənawa Səku na kərmai gəri ke. Kərmai aman gəmsək. ⁸Atəro gəmsək nda dlama ci darik ama bai. Amman ama nda dlama tu darik gəmsək.⁹Balle nda dlam gəmsək gadɗa ama bai. Amman, nda dlam ama gaɗa gəmsək. ¹⁰Gaɗa kasən ne jibin gara ama da dlaɓə na gənawa linok i aɗa gara, gaɗa malekaucin.¹¹Dək na kasən, i kunuk Məgənyi, amau a mbasə aɗa gara bai darik gəmsu, ko gəmsu a mbasə aɗa gəri bai i rik amau. ¹²Kakə amau deu darik gəmsu, kasən ke gəsu deu da rik amau. Tanke deu da rik Səku ke.¹³A kagalatina na aɗa kun, kalkal bi ama da dlam magita i Səku na aɗa da cima bai? ¹⁴Biwu ndak waci gugzi wa ma bəza yaɗ aɗa gazbər i gəmsək bik zhiru bai? ¹⁵Zam kwa zəga bai wilək ama na yaɗ gazbarin nən atə na kərmai gara? Atəro nda bari tu yaɗ gazbarin gaɗa cima aɗa gara.

¹⁷I kunuk be wara na rame kun təku, na gədləɓ kun bai. Lakwtu wara kwa de iɗa gayi nən, sən kə bəlan bai, amman kə gaɓshu. ¹⁸Atəro tən da sukur gara, na kəmu ma kwa de iɗa gayi i kunuk coc nən, nda bi ɓəra aɗa i gadava kun, harr na ɓandə na ardata na ramau. ¹⁹Zam dolle na ɓəra aɗa i gadava kun, gaɗa ndawa wara nda gənakshi, dazgəna sau i gadava kun.²⁰Lakwtu wara kwa de iɗa gayin, kwa de i ta masana Məgənyi bai. ²¹Lakwtu wara kwa to nən, tike ata abən gəri damba jigaɓ dabə biktakshi. Ɗagai na maya, jigaɓ a kuyo. ²²Kun na wunduwawin bai kə takta na sa i kunu? Kwa kur na coc Səku harr kwa zhirwak ndawa wara ga tluwak? Wate na rame kun tam? Na gətlɓi kun bi? Na gədləɓ kun bai gaɗa sau.²³Atəro be wara na gəneu da rik Məgənyi na bari kun atu, gaɗa Masipu Yeso i dəviɗ wara nda bara ci da ci burodi. ²⁴Aku wara aci barkawatu, aci da pəshashiri, da ram ma, "Sutku təka ganai wara nda barə gaɗa kun, a dlamina kasən gaɗa tana ganai."²⁵Daku gu dami gəgiya aku ta masanau, da ram maya, "Gərgiya təku karara alkawar i kunu dədəm ga. A dlamina fatawanke kasau gaɗa tana ganai." ²⁶Lakwtu tawanke kwa kiɗa burodə təku nən, kwa sau da kunuk gərgəya təku nən, kwa labarta bakotak Meəgənyi harr se aci deu."²⁷Nn tawanke kiɗu burodi təku da shi da kunuk gərgiya təku kə Məgənyi i kunuk canduwa bi nən, dlam na aipu kə maskota təka na dədim Məgənyi. ²⁸Tike da kaktla aɗa gəri sukur, da sən aci da ki'i da shi da kunuk gərgéyau. ²⁹Atəro nən kiɗu dashi launi aɗa gəri binən, tau dashi i ɗak kagalata gəri. ³⁰Gaɗa sutku gawa da kunakun na awayu bai ngabai ke, jigaɓ ke dlam nakshi i yuwan.³¹Amman wa kaktla aɗa wa nən, da nda dlame wa kagala bai. ³²Amman Məgənyi kagalatə wa nən, nda gabaɗ wa gaɗa wa təfa i kunu dakənekəne iɗa gayi na ndak duniya bai.³³Wate, yaganaucin ga, kwa de i tak masana iɗa gayi nən, a dərina tike. ³⁴Na nən a kəmu maya nən, daa tina na abən da wunduwa gaɗa kwa de iɗa gayi nən a dlaɓa gaɗa kagalata bai. I aɗa be wara kwa tarneu, na rama dikun be wara kwa dlamau nade nən.

Chapter 12

¹I aɗak barik Nunu Səku yaganaucin, nancu kwa dlaɓə na buka zəgaya bai. ²Kwa zəgadu ro lakwtu kun ndak ɗəga Səku bai, ndaya na kun irik garamcin wara a rama bai, akshi a 'yuwa na kun da duv tawanke. ³Gaɗa kasən nancu kwa zəgi na nən bata bai da dlam rama na Səku (da mbasci Yeso) se da rik Nunuwa Səku.⁴Gususku na bari damadama, amman darik Nunuwa Səku gayi.

⁶Zam na zadak wana damadama, amman Səku getak ne a ɗawak shi da dlaɓə i kun tike.⁷Gususku i tike nda bari ci tatka wana kə Nunuwa Səku gaɗa paida tike. ⁸Atəro i ɗagai nda bari ci Nunuwak teəlam asən, i ɗagai kə təlam zəgaya darik zada Nunuwa gayi.⁹I ɗagai nda bari ci iman darik Nunuwa səku gayi, i ɗagai ke barik ngatu darik Nunuwa Səku gayi. ¹⁰I ɗagai nda bari ci dlamak wana kərmai, i ɗagai rama anabci, i ɗagai nda bari ci zəgayak ɓəra gadava Nunuwa Səku, i ndo jigaɓ mar'yi damadama, i ndo jigaɓ məstak marnyanyin. ¹¹Ndutku mak wanak nən gayi na nunuwa, wara nda bari i nən tawanke, kakə wara aci cikɗu.¹²Atəro kakə təka gayi na kurak damadama gawa a təka gayi, kasən ke na Masipu. ¹³Atəro da rik Nunuwa getak mak nda dlami wa baptisma i kunuk təka gayi ko Bayahude ko gərka, ko da tausa ko da ta'i, makshi nda ɗawakshi da shi da Nunuwa Səku gayi.¹⁴Atəro təka kurak gayi bai, amman gawa.¹⁵In zəgər ram ma, "Ii kurak təko bai." Sutku pulutitu mbasu gara i təka bai. ¹⁶Aguɗ ke ram ma, Gaɗa ii daa bai , i kurak təka bai, sutku ke pulutitu təka bai. ¹⁷Inde kurak təka mak daa nən, wate kurak kərəmta a dlaɓa da rawan? Inde təka mak aguɗ nən, wate kurak fona wam a rawan?¹⁸Amman Səku sərmu kurak təka tawanke kakə wara aci ancu. ¹⁹Inde makshi kurak gayi nən, wate təka a dlaɓə a rawan? ²⁰Gususku kurak gawa amman təka getak.²¹Daa a rame amai bai ma "na be na dlam na kəm bai. Ko aɗa da rami zəgər ma, "na be na dlam na kəm bai." ²²Amman kurak təka wara na awayu bai mak dlam nakshi na paida. ²³Kurak təka wara nda tumantu na paida tlapar bai, wa barik shi ma aɗa tlapar, kurak wara wa makshi i ɗa be wambai, na martapa tlapar. ²⁴Gususku kurak wara wa ma aɗakshi dlam bai wa mi aɗakshi na kərmai. Amman Səku nəpkəna tike iɗa gayi, aci barə kərmai tlapar i nən wara na atu bai.²⁵Aci dlam kasau gaɗa go ɓəra i təka, amman kurak tawanke da ankalci yagana gara na ntuta. ²⁶Wate lakwtu kurak gu a bone nən, gagzhin kurak gu mak asau, ko nda lawan kurak gayi martapa nən, gagzhin gu mak a pərɗai aɗa gayi. ²⁷Gususku kun təka Masipu zam tike kurak gəri.²⁸Səku bari mawanak sukur i coc, mashirin nabaucin, makwan malamcin, ndawa wara dlam be na kərmai tlapar, na bərəɗ ngata, jigaɓ a bari bana,ndawa wara rakən na wana, na ndawa wara na marnyi damadama. ²⁹Makshi mawanaucin bi? Makshi nabaucin bi? Makshi malamcin bi? Makshi a wana kərmai bi?³⁰Akshi mak na barik ngata gənən bi? Makshi a rama na maryi bi? Makshi a parakta maryi bi? ³¹Amakina bari gawa na awayuk təka. Amman na tatka dikun duvu wara chanduwa.

Chapter 13

¹Dama na dumuna rama na marnyi I ndiwa kaki malekawaɗ.Amman iyu na inyu bin na dlaminga kaki ganga mi adir, ko kuge mi a aɗan gawa. ²kaki ina bari ki be aye wakata,zam na sanuta na jirewa mi gadibsak na zigaya, zam ina barik jirewa mi na dumuna jumbula guguyayin. Amman i nancu nin bin na dlamin ga be wambai. ³koda na barna be kanai mak naci na ndak tluwa, zam na barna aɗaga nda dligədu, amman in 'yu na intau bin, na sukunu be wambai.⁴Intau atu a kimar na ankal. Intau atu a taa gəshi bai ko marəm aɗa. Atu ke kakaɓu bai. ⁵Ko aɗa gauɗak. Atike intu aɗa bai. Atu a gəshi kaɗe bai, anaa gabshu bai. ⁶Akəmu karak rashik jirewa bai. I sərum kasin a pərɗai i kun jirewa.⁷Intau a kakar tamke ardatingara na tamke, barna jirewa i aɗa tamke, na kanadi i kun tamke.⁸Intau a dama bai, inde na be nda ramau damba da dlamin gwiɗ a nutangara in na marnyi nin arɗingara.zigayanin gwiɗ a nutangara. ⁹Aturo wa ziga jigab zam wa anabtata jigab.¹⁰lakwtu b wtu babu zigayau dew nin, be mi damu bən a nutangara.¹¹Lakwtu i mayum tunu, na rama kaki mayim, na kuraram kaki mayum. Lakwtu na dlaminga marum tunu, nampa na mayum kwina i baka. ¹²Atiro gususku wa lawan maganu da shi ngaled, amman lakwtugu daa na daa gususku na ziga rap da kunu,amman na zigadu chakchak kaki iyu da zigaya chakchak. ¹³Amman gusuku gaza be kwan tuku; Barik jirewa, irɗawa i nye kima, na intau. Amman marəm kunakshin intau.

Chapter 14

¹A ɗicina intau kwa dlam dama-dama na bari dari Nənwa Səku təmbai be wara ye ramau. ²Aturo baci ram i kun təlam marnyi a rama i ndiwa bai amman i Səku. Na nən a sanutageri bai gaɗa aci a rama na miya ga dibsak be mi a kun Nənwa. ³Amman ndiwa mi a anabtatau a rama i ndiwa gaɗa da ləmakshi da ɗagwaitakshi na impikshi gəshakshi. ⁴Nən mi a rama na maryi a ləma aɗagəri, amman baci anabta a ləma church.⁵Da nantutu tike da dlam rama na marnyi. Amman ko da ɗikina kasin, nantutu da a dlamangaran kwa dlam anatata. Baci anabtata ɗika na baci ram na təlam marnyi. (sai ko nda ba baci məsta gaɗa nda ləmi church).⁶Amman gususku yaganaucinga, na dew i rikun na rama na marnyin kwa dlam nana kwa sukuni da riga? Na dumugu bai, sai dai in na dlami kun rama na pahimtata, ko zigaya na anabtata, ko tatika.⁷In dai be na aro bai barna adir nin, kaki ja shila na guge a dumu bar adir dama-dama bin nda zigi nana su wurra shila su wura guge? ⁸In nda fiyu makum na adir mi nda zigabin nin a zigiwu nana ma lakwtu saparetak nye zha dlamin gara? ⁹Atiro a rikun. In ka ram be na asəm bin, a zigi be ka ramin tai? Nən tawan adumu na sanuta be ka ramu? ka jiba rama na nən a sanutau bai.¹⁰Go shakka na miya dama-dama a duniya tawanke na paida. ¹¹Amman in nazga paida miyo bin, na dlamin ga magəraf i baci ramau, baci ramau ke a dlamangəri magəraf i iyu.¹²Kasin ke na kun, tunda kwa kuno ni Nənwa Səku, a dlamina kaɗe i kun bari wara aləma na coci. ¹³Gaɗa nən a rama na marnyi da dlama magita mi a dumu na məstau. ¹⁴Atiro in na dlam magita na marnyi nənwa gaye na dlam na magita amman gəshiga bar sukuna bai.¹⁵Na dlam gəmo? Na dlam magita na nənwaga, amman na dlam magita na gəshi gaye, zam na dlam ruwa nana zam na dlam ruwa na gəshiga. ¹⁶In kasin bən na gədlib Səku na nunwa ndawa mi avida a ramau ma tam, "Amin".lakwtu mi kwa sambarkatau in aci ziga be ka ramu bən?.¹⁷Ka bar sambarka rankata ,amman waro ba sukuna bai. ¹⁸Na godetu i səku gaɗa na rama na marnyi na rama na kun mak. ¹⁹Amman i kun church nin ngalko nda dlam rama na təlam vaɗ i kun sanuta ga gaɗa na gugzi ndo jigab, ɗikana dlam təlam dubu guma da kun marnyi.²⁰Yaganaucin, kwa dlaɓa mamu bai i kun i kun kuraram kun. I ɗa be gabshu ngalko kwa dlab nakun kula ɓaɓin. Amman i kun kuraram a dlaɓina marumamin. ²¹Nda tarnu i kun dumaya ma, dari ndiwa mi magərafcin marnyi na dari magərafcin pirshi na dlam rame ndangu".Duk na kasin akshi a kərəmta ga bai, ramun məgənyi.²²Wate atiro, maryayin gənawa,i ndak bari jirewa rukshi bai, amman,i ndiwa mak na ndiwa mi bar jirewa bai. Amman ki anabchachin gənawa kin ndiwa mi bar jirewa, amman na ndak buka barik jirewa cham amman anabtata atiye gənawa i dak bari jirewa.²³In wate, coci mak de ɗa gayin da dlam rama i kun marnyi gayi, ndak vəda na ndiwa mi bar jirewa bai dattəfai i kunu, akshi a ramau bai ma kwa dlam na kun zuwawin?.²⁴Amman, in kun mak kwa anabtata sei nin bar jirewa ba na baci ni da vəda nda ravəna ci dari be mi mak aci kimau.Nda kakalatana aci dari be mak nda ramu.²⁵Ashir gəshi gəri dik nda didu. Gaɗa kasin a gutka i ɗa dibakima gəri da dlam nakwane Səku. Aci da ramma ma Kakasku jirewa a gadava wa.²⁶Gazan tam wate, yaganaucin? lakwtu kwa de ɗa gayin, tike kun na zabaru, a gugza, i parakta ki marnyi, na məsta miya . Adlamina be tawanke gaɗa kwa ləmi church.²⁷In nin tawanke dlam rama na marnyin, da dlaɓa na ndawa shirin ko kwan i nin gayi da kunakshi da mikshi be nda ramau. ²⁸Amman in na nin a dumugu bin, tike da cim na miya gəri i kun church gu. tike da dlama rama i aɗagəri rugəri na kakasku.²⁹Abuzina nabaucin shirin ko kwan ́da dlam rama kwa buzi jigab da kərumci bəlan daji kurak be mi aci ramu.³⁰Amman kunu ramau nda bardi nin mi dambasu a ri nakwanan, to baci dlama ramau nda katadu be bai.³¹Atiro tike da kunu a dumu na anabtatau gayi-gayi gaɗa tiye dagugzi zam da dlabɓa gawayau. ³²Atiro nənwa nabaucin a diɗak nabaucin. ³³Kakaskuro kakaskuk kima aɗa bai amman k salam.Sutukuro linok ki churchacin mak kin ndak ɗiga.³⁴Amatau da katana miyakshi i kun church gaɗa nda barikshi dəvu rama bai gaɗa kasau akshi da bara aɗakshi kaki be dumaya ramu. ³⁵In na be mi akshi ancu da zigi nin akshi da jaya məsaskinshi a wunduwa. Atiro bik zhirau ama da dlam rama i kun church. ³⁶Biwu təlam Kakasku dew da rici bi? zade ci ruci bi?³⁷Indeɗ nin alawan aɗagəri aci baci nabin ko Nənwa Səkun, aci dazigadu be ma na tarne kun dik rama dariMəgənyi.³⁸Amman in nin sanutu bitku bin, aci da sanuta bai.³⁹Gaɗa kasin yaganaucin jirewa amakina anabta, kwa dabta nin wambai i kun dlama rama na marnyi. ⁴⁰Amman nda dlama be tawanke bəlan i ɗak dəvu.

Chapter 15

¹Gususku, na tarne kun yaganaucin, i ɗak rama Səku wara na rami kun, wara kwa gənu kwar;i nakun aɗau. ²Darik ramak herr təku, kwa ba rra da riwu, kwa jib ramo na awayu wara na dlami kun wazək gu, kwa bar jirewa binən vatku.³Atəro be wara naji dikun gu be sukur bəlan wara iye na gənu gaɗa Masipu mutu gaɗa aibawa darik rama Bebəl. ⁴Nda dabgəna aci, da tlən gəri aku yuwan kwan inji Bebəl.⁵Masipu pakeu i Kepas, zam i pukuraucin guma ayawo shirin. ⁶zam aci da pakai i yaganaucin wara a dusku na danamak vaɗ i lakwtu gayi. Gawakshi zam na aaro, amman jigaɓ vədənakshi i yuwan. ⁷Zam da pakai i Yakubu, daku gu i mawanaucin mak.⁸Da akugu mak da pakai i iyu, kakə i matkam wara nda 'yawu i lakwtu ɗəga bai. ⁹Ii ro gaji mawanaucin nən iyu. Ii na batabai nda ɗaurayu ma mawanak gaɗa na barə bone i coci Səku.¹⁰Amman da rik herr Səku na dlaɓən ga be na dlaɓu. herr gəri kə kunu ga kə vatku bai. Gaɗa kasən, na dlam wana tlapar wara ɗəkana kakshi. Gusku yaye ii bai, amman herr Səku wara a kunu ga. ¹¹Dasən ko iyu ko akshi, ja dlam wazək kun ke kwa bari jirewa.¹²Gususku in kwa dlam wazək tlayi Masipu da kunuk ndawa gamtak nən, nda dlam nana jigaɓ da kunu kun aramo ma na tlayi da kunu mutu bai? ¹³Amman in na tlayi da kunu mutu binən, ashe Masipu tla bai; ¹⁴inde Masipu tlabinən, wazək wa mak vatku, iman kun cham vatku.¹⁵Zam nda bana wa ndak papiya iɗak Səku, gaɗa wa dlam na papiya iɗak Səku, ma tlatla na Masipu amman tlatla ci bai. ¹⁶Inde nda tlatla gamtatin binən, Masipu Masipu ke nda tlatla bai; ¹⁷inde nda tlatla Masipu binən, iman kun a dlaɓan gara vatku gusku yaye kwa kunu aipa kun.¹⁸Wate ndawa wara mutu a kunu Masipu kambetə nakshi ke. ¹⁹Harr i kunuk arro təku rugara wa na awayu gəshi i kəmatəku i kun Masipu nen, wa dlaɓə nawa mak bi kanjino.²⁰Amman gususku Masipu tlan gəri da kunuk gamtak ndawa tən, nən kə sukur da kunuk nda mutu. ²¹Mutu deu darik nəngaiwa tənu, tlayi da mutu ke deu darik nəngaiwa.²²Kakə tike gamtak darik Adamu, kasən ke tike dlaɓən gəri baci arro i kunk Masipu. ²³Amman tike i kunuk duvu gəri; Masipu matkam kə sukur, se na ndawa wara kə masipu a dlaɓa nakshi na arroi lakwtu katayi gəri.²⁴Wate a dlaman gara dadəgəru, lakwtu wara Masipu a barna garva i Səku Afək. Su lakwtu wara aci a bizhga na linok garva mak na kərmai. ²⁵Aci ro a jiba dlama garva harr se aci katena nda kurə gəri i dəɗa zəgər gəri. ²⁶Makurə gəri wara nda dləmtau daku nən atu ne mutu.²⁷"Aciro takɗəna be tawanke i dəɗa zəgər gəri." Amman lakwtu nda ramma "Aci takɗəna be tawanke." Atəro da zəgaya ma sutku nəɓkə na nən wara mpa betawanke i dəɗa gəri bai. ²⁸Lakwtu nda bari ci be tawanke i dəɗa gəri, lakwtu ne Wungu na aɗa gəri, a bar na aɗa gəri i nən wara tanke a dəɗa gəri, su a wakata gaɗa Səku Afək a dlaɓa i kunuk tanke na tanke.²⁹In kasən binən nda tən a dlama gəmo i ndawa wara dlam baptisma i nən gamtak? In ndawa wara mutu tla bai samsam, nda dlamek shi baptisma i tam? ³⁰A dlaɓa nana wa dlaɓi kunuk fau lakwtu tawanke?³¹Ɗa tlanu wai kaa na miya mutu, su tabbas ka kəmə i kunaci wara i na atu i kunuk Masipu Məgənyi. ³²Na səkunu na tam daku lawan nəngaiwa, na dlam tləri na bi pata təku i kunuk Afisus nən, in gamtatin tla binən? "Wata washi, atəro amzharu wa mutu nawa."³³Nda ləvata kun bai, "Gaɓshashin ndawa a dləməɗ nda gəsh bəlan." ³⁴A dlamina na ankal! Kwa dlam mbasu adalta! Kwa ta kəma na aipu bai. Jigaɓ kun na zəgaya Səku bai. Na ram sau gaɗa na zhirwə kun.³⁵Amman nən ɗagai a rama ma, "A dlama nana gamtak da tli, akshi a nina zadak təko tawan?" ³⁶Kun na zəgaya bai! Be wara kwa zəgəmu a ɓanda vəra bai se mutu nən.³⁷Be wara kwa zəgəmə nən a dlaɓa təka bai amman zadak ne. A dlaman gara alkama ko be ɗagai dama. ³⁸Amman Səku a bar dawu təka wara aci cikɗu i zadak tawanke a bar dici təka gəri. ³⁹Təka tawanke zada gayi, gaɗa kasən na tləwi təka nəngaiwa na tləwi təka kə vaya, na tləwi təka ɗutatin, zam na vənakau.⁴⁰Zam na təka kə dusku na təkakin kə duniya. Amman kərmai təka kə dusku zam dama na kərmai kə duniya cam. ⁴¹Na kərmai dama kə afa kuru na kərmai kə təra, na kərmai kə gəshawu. Atəro gəshawu gayi dama na gəshawu ɗagai i kərmai.⁴²Kasən ke tlatlək ndawa damadama da mutu. Be nda zəgəmu a mutu nakshi wara tla nakshi a mutu bai. ⁴³Nda zəgəmu bəlan bai amman tla i kunu kərmai. Nda zəgəmu i kunu kəmangar da tli i kunu garva.⁴⁴Nda zəgəmu i təka nəngaiwa da tli i təka Nunuwa səku. In na təka wara wa lawan gu təku, to na təka kə Nunuwa Səku.⁴⁵Kasən ke da tarna, 'Nən kə sukur Adamu dlaɓən gəri na arro." Adamu kə akau bari arro i kunu Nunuwa Səku. ⁴⁶Amman kə Nunuwa Səku da sukur bai amman kə nəngaiwa se Nunuwa Səku.⁴⁷Nən kə sukur kə duniya nda dlamaci da gagai. Kə mashirin da dəsku. ⁴⁸Kakə nən wara nda dlam da kunu gagai cam kakə ndawa wara nda dlamakshi da gagai, kasən ke nən da dusku a dlaɓa kakə ndawa da dusku. ⁴⁹Kakə wara wa ma gənawa gənən da kunu gagai wa mana gənawa gənən kə dusku.⁵⁰Gususku na rame kun yaganaucin, iɗa təka na dədəm a dému gadota Səku bai, ko gayi a dləməɗ da gadoci wara a dləməɗ bai. ⁵¹Aikina! Na rame kun jirewa da dəɓsa: Wa mutu bai amman mak wa palta nawa.⁵²Wa palta nawa gususku, i kunu wɗak daa, i fiya makəm ke dakau. Makəm guro a dlamak adərr, gamtatin a tlayi na təraɓu bai, nda palta na wa. Təka kə təraɓu təku nda ɗawa ditu wara kə təraɓu bai, təka wara a mutu nda ɗawa ditu wara mutu bai.⁵⁴Amman lakwtu wara təka təraɓu nda ɗawa ditu wara a təraɓu bai, zam lakwtu wara təka a mutu nda ɗawa dawu wara mutu bai, wate ani kakə wara nda tarnu maya, "Nda ntəna mutu i kunu kənasar" ⁵⁵"Mutu ənda kənasar kəm arawan? Mutu ənda yaɓa kem?"⁵⁶Yaɓə mutu nən aipu, awayu aipu nən linok. ⁵⁷Amman godeta kə Səku, wara bari wa kənasar da rik Masipu Yeso.⁵⁸Wate, yaganaucin ganai, arɗina bəlan kwa daba bai. Fatawanke kwa dlam wana i Məgənyi gaɗa kwa zəgadu wana kun i kunu ̱Məgənyi kə vatku bai.

Chapter 16

¹Gususku i ɗak chacpa ndak ɗiga kaki mi na ramu i ndak ɗiga Galatiya, be kwa dlamau cham. ²I ɗak yuwan gayi ki magi, tike dampi be ɗagai i baka mi aci a dumudu. Adlamina kasau gaɗa lakwtu na den nda dlama chacpa wambai.³Na zaden, dik nin mi kwa chikɗin, na wayu na taran dayina baraa kun i urushalima. ⁴Inde jibəngara na yin, akshi aya na iyu.⁵Amman nanininri kun lakwtu na nuta da Makdoniya nin Atiro na nuta da Makadoniya. ⁶Da wanange nar i rikun har waci kima na wazik gaɗa kwa banatayu i kun rakanga i rawanke na jin.⁷Atiro nancu lawankun bai digo ki lakwtu rap. Atiro nanci na dlimci lakwtu i rikun, in Məgənyi dlamdin.⁸Amman narɗi i Ephesus se gafa pentacost. ⁹Atiro mavgi maəm ruptingara i iyu na makuraucin gawa.¹⁰Gususku ri Timothy dew nin, aci a dlaɓa na kun da kalwa bai aci ro a wanak Məgənyi, kaki mi na dlamau. ¹¹kwa buza tiye da mowaci bai. Abanatinaci i kun ddəvugəri ki salam, gaɗa danai i riga. Atiro na tuman gəri da nai i ɗa gayi na yaganaucin. ¹²Gususku i aɗak yaganawa Apollos na ɗauzatagəri tlapar dayi rikun na yaganaucin. Amman intugəri bai dan danai gususku ɗikana kasin aci ani in lakwtu dlamingara nin.¹³Aikina bəlan, arɗina bəlan i kun jirewa, a dlama ka gamsak, adlaɓa na awayau. ¹⁴Be kwa dlamau tawanke da dlaɓa ƙin intau.¹⁵Kwa ziga na yal Stephanas, akshi ne ndak bari jirewa ki səkur i Achaia, da barna aɗakshi i wanak ndak ɗiga. Gususku na wilakun yaganaucin. ¹⁶Kwa bar aɗakun i ndatin na tike tamba kun na wana da dlan wana na wa.¹⁷Na dlam pərɗai na ni Stephanas, Fartunatus na Achaicus. Akshi dlamna tamke kwa riwu bi tunu.¹⁸Aɗauzatina gəshaja na kukun. kasin ke a yakintina na ndiwa ka jandau.¹⁹Churchachi Asia wane kun ndiwa. Aquila na presilla a nduma kun i kun Məgənyi, na church ki wunduwawinshi. ²⁰Yaganaucin mak a nduma kun. An ndumna tike na nduma kwiyak intau.²¹I Bulus, na tarne kun na ami ga. ²²In nin intutu Məgənyi bin, nda tlarya na aci. Məgənyi, ayen! ²³Herr Məgənyi Yeso dadlaɓa na kun. Intuga da dlaɓa na kun gwiɗ i kun Masihu Yeso.

2 Corinthians

Chapter 1

¹Bulus mawanak Masihu Yeso Dari nufi kakasǝku, Na Timotawus yaganawa, dayi i ekilisiya kakasku mi a kun Korontus,duk Na yaganaucin mi a kun chidi Gagi Akaya.²Herr da dlaɓi i ɗakun na salam dari Kakasku afawa na kuru mugǝnyi yeso Masihu.³giɗlib da dlaɓi i kakasku na afik mugǝnyawa yeso masihu. acine afik ki duk ndak jigyayi, na kakasǝku ki duk ndak impi gǝshi.⁴kakasǝku impa diwa gǝshawa da kun duk kabinewa gaɗa wampi gǝshi ndawa mi a kun kabine. wampi gǝshi ndawa mi aci dlamiwa.⁵Kalkal kaki bone wara Masihu sukunu gaɗawa , kasǝn ke mpi gǝshawa da sukuni gawa i kun Masihu. ⁶Amman in Jasa bone gaɗa mpi gǝshakun na rra kun, nǝn kasinke ndampadija gǝshajan gaɗa mpi gǝsha kun.Mpi ĝǝshakun a wana kalkal sartu mi kwa dlam na kanadi na zada bone mi ja tǝka sau. ⁷zam ɗawa aroja i kunakun kiske ne. gaɗa kwa ja zigadu kaki mi kwa ɗa gayi naja i kun sa bone,kasǝn ke kwa dlaɓ a ɗa gayi i kun mpi gǝshi 'u.⁸gaɗa kwa jancu kwa dlaɓ na ayuwa aɗa bai 'yaganaucin,a ɗak bone mi baja i kun ɗa Asira.nda dirmisi naja cacak har kapa ngum biwu ɗika na gawayuja, kai har kapa ngum ja da na mpi aro iɗa ja katu bai. ⁹katanas,ja na kagala ki tǝk aɗaja bai. Amman sau wakatu gaɗa kada kar war i i ɗawa bai se dai i ɗak kakasǝku , mi aci ne a tlatli ndak mutu.¹⁰dana ja da kun gaɓshi tǝk,zam a palta na ja wam. Ja padici da i ɗagǝri ga ɗa a dina ja wam.¹¹A dlam na sau sartu mi kwa banata ja i kun magitakun.Sartu ne, ndawa gawa a bar na gǝdlǝɓ.I surǝm ja gaɗa marǝm herr mi nda dlami ja da ri magita ndawa gawa.¹²Ja fariya na kasǝn;su atune saida lamar gǝsha ja.Gaɗa na tuman blan ƙi ntu kakasǝku ja raƙini na lamarja i duniya.Ja dlam sǝn gaɗa zigaya duniya bai,amman da ri herr kakasǝku. ¹³Gaɗa ja tarne kun be mi kwa dumu kiratu bai ko yakintau bai,na ɗawa aro kwa yakintadu gwǝɗ kun.¹⁴Kaki mi kwa yakintu ja disku -disku gususku,A sartu nǝn, a gafa mǝgǝnyi yesu ja dlama naja dǝvu pǝrɗai i kun kaki mi wara kwa dlama na kun kija.¹⁵Gaɗa ɗawa gǝshi miwara iyu na atu gaɗa sǝn,na ntulu na nai na aɗaga i rikun,gaɗa kwa bi sukuna nya ga i rikun ki mashirin.¹⁶I nancu nye rikun i ɗa dǝvuga nye makadoniya zam na kalaktaiyi da ri kun gaɗa kwa wanyi ga i yahudiya.¹⁷Sartu mi na zadak jajum tuku na wasiwasi bi?Be mi wara na kunu tuku ki nḍawa bi? Har wara na kasapi "Auwo Auwo"ko "oo"oo"duk a sartu gayi?¹⁸Amman kaki mi kakasǝku aci ne baci jirewa amman,ja ramau "auwo" ko "oo"i sartu gayi bai.¹⁹Gaɗa wǝm kakasǝku yesu masihu,wara iyu,na sila, na timoti mija wazig gǝri i rikun, aci Auwo na"oo "bai ,amman aci fatanwake "Auwo".Gaɗa kwa duk alkawar kakasǝku l kungǝri Auwo ne.²⁰Gaɗa sǝn zam, i kun gǝri ja rammau ma "Amin" i nye sasakta kakasǝku.²¹Gususku dai kakasǝku ne dawu na ja kun i kun masihu ,zam dawu na wa.²²Dawu na aikwak i ɗawa, zam bardiwa nǝnwa kakasǝku i kun gǝshiwa takanas be mi wara ceci a ye bariwa i kimangu.²³Gaɗo kasǝn,na ǝauǝ kakasǝku,da dlaɓ saida gaɗaga , be ɗamu mi wara na dew i kun karantos bai,gaɗa na cirupci kun ne.²⁴Ja ɗawa kun i awayau i bar jirewa kun kaki a dlaɓa bai ne.Gaɗa kasǝn, ja wana a ɗagayi na kun ne gaɗa perɗai kun i kun bar jirewa kun.

Chapter 2

¹Gaɗa kasǝn, na wudu na shawar i ɗaga,na ni rikun i kun tita lamar bai.²in na dlumdlitidikun aro kun nen, a ɗauzaga nǝn tai? aku nǝn na dlumtidici?.³Na tardekun kaki miwara na dlamu gaɗa in na de rikun nǝn na ba dheonatu aro bai i ri ndawa iru,kamatu da parakta aro.I na awayau gishi gaɗa kun,i ɗa perdai mi ina atu,atune kundikun na atu.⁴Gaɗa na tarne kun i kun bane na dlimut aro na saurai dawa .Na ntuta na dlam tikun aro kun wambai,amman nan ci kwa zigi na zadak zazibi ntau mi iyu na atu gaɗa kun.⁵I ɗagai de nasanadi dlumt aro nen, gaɗa ga ru gabai aci de na dlumut aro gu amman da ri jigab gaɗa kar nda jumbali na aci tita i ɗakun mak.⁶Be mi ndawa wudidu i da warau batadu.⁷Amman sǝrumgu kwa wuduci se kwa tubdici kwa kwampici gǝshi gǝri.⁸Gaɗa kasǝn,dauzata kun kwa tatikishi zadak ntau mi kun na atu gaɗa gǝri i patata.⁹Sane be mi ɗauru na tarnekun,gaɗa na kaktli kun,ko kwa ladab i kun tamkeu¹⁰Duk nǝn mi kwa tubti dici nan, iye na tabtidici.Bemi na tabtidin -bi har na tabti na be dagai nǝn,nda tab ti dun gaɗa kun i kima masihu.¹¹Su nda dlam kasǝn gaɗa kar lespir da gizata ta wa bai .Gaɗa wa magirab haligeri ki munafik bai.¹²Na bana mavgi da ruf ta dari mǝgǝnyi sartu mi na de i kun maslion ɗa Tarwasa na dlam waazik herr masihu i ritǝn.¹³duk na kasǝn,aro ga vicdu bai,gaɗa nai ka yaganaga Titus bai i riwu.Be nai va nakshi i riwu;na katenga i kun makadoniya.¹⁴Amma na gode tu i kakasǝku mi aci ne i kun masihu;aya nawa i kun nasr fatawanke.Mida ri wa wayu na fonk zigigiri karak i rawan ke.¹⁵kaɗa wa i kun kakasǝku ton pe mi karak na masihu,na iheona gadava ndawa mi a ɗasu.¹⁶I ndawa mi a ɗasu,fonk ne da ri mutu nye ri mutu.I dawa mi bar na raa,kuma fonk ne da ri aro i nye aro.Nǝn tanawan mi kalkal a bina bi tuku?¹⁷Gaɗa wa kaki gagshin ndawa bai, ndak ɗubiɗ na rama kakasǝku gaɗa da bi sukuna gawa.Ammana buri blan,ja rama i kun masihu,kaki mi kakasǝku wana ja,ja dlam ramau i kuma gǝri.

Chapter 3

¹Ja bandu gǝtliɓ aɗa bi? Jan wanyi taron i ɗa ja da ri kun ko ja ni i rikun kaki ndawa ɗagai, ko kasǝn bai?²Kun na aɗa kun ne kakadu a ɗa kun i rija.Mi wara nda tarnu kun gǝshaja, kasǝn ke a karantau.³Zan kwa tatku kun tarian ne da ri masihu ,mi ja dedikun.Nda tarnu na kwankasak bai amman na nǝnwa kakasǝku babu aro.Mi nda tarnau duk guguyak bai amman i ɗa gǝshi ndawa.⁴Sune awayau gǝshaja mi ja na atu i kun kakasǝku da ri masihu.⁵Jana zigaya aɗa ja bai mi ja dlam gaɗa ra be dagai mi de da rija.Surum sǝn, zigayaja da ri kakasǝku ne⁶kakasǝku dawuja mi batadu da dlam nakshi guzab cin alkawar.Alkawar mi ki taran sǝku.Gaɗa taran shariya a tu a tǝk , amman Nǝnwasǝku a bar aro.⁷To wana mutu mi nda tarnu i kun shariya i ɗa guguyak dew na zadak saksakta har ndak israila a dumu lawan da musa cacac bai.Su kwa gaɗa zadak saksakca mi a da musa,saksakta mi a daman gara .⁸Balle ngum nǝnwa kakassǝku a ɗiki su bai i saksakta?⁹To in wana papiya na saksaktan,to balle wana adalci mi wara sukunungara nda saksakci.¹⁰Go shaka ba mi nda kata du bai saksaktǝa i waci,na gagǝhǝn saksakta bai irimu,gada zaɗak saksakta mi ɗika na atu.¹¹To in dai har mi dama nǝn,sǝn na saksakta;balle kuma zadak saksakta mi'a nadadigǝri bai?¹²Tunda wana awayuk gǝshi tuku, wana awayuk gǝshi rankata.¹³Wa kaki musa bai,mi damu bargo da cim na da gǝri, su ne ,dabtina kutli israila da launyi dadigǝrik saksakta tun mi dama.¹⁴Gaɗa kasǝn tuna nak shi da dlamingara da cuma.guski yaye cima na bargogu nda dlamau a lokwtu mi nda karam tata gamana alkawar nǝn.Ndai i vatuda rupta bai,gaɗa a kun masihu ne rigǝri nda jumbulu nasǝn.¹⁵Amman ko i gusku yaye duk sartu mi pda karata,kakadu musan,na bargo da cima a kun gǝshakshi¹⁶Amman in nǝn mǝgǝnyi nǝn,nda ruptun bargogu da da gǝri.¹⁷To mǝgǝnyi aci ne nǝnwa kakasǝku.Ri mi nǝnwa mǝgǝnyi a riwun, na dligda.¹⁸Duk wa gususku,na puska mi go bargo,lawan saksakta mǝgǝnyi.Wa bi zaɗa saksakta tuku,da mataki tuku ki saksakta i nye matake,kaki dai da ri mǝgǝnyi,mi aci ne nǝnwa kakasǝku.

Chapter 4

¹Kasǝn ke gaɗa jana wana tuku,kaki mi ja gǝn kanjino da gishaja bai,²Gaɗa kasǝn,jaivu duk duvu mi ki zhirau mi nda dlamau da dibsa,ja dlam mbasu rashik jirewa bai,zam ja bar martapa i rama kakasǝku.Gaɗa ja tatka jirewa,ja kuwa ja bar na aɗaja i kun hal blan i tike i kuma kakasǝku.³Amman in waazaja da cuma nǝn,da cuma ne gaɗa ndawa mi a ɗasu.⁴I kun lamar shi,kakasǝku zaman tuku cim dukshi gishaki mi rashi bar jirewa;Gaɗa kasǝn,akshi duma lawan ɓayan ki labar herr ki masihu bai,mi aci ne wak sǝku.⁵Gaɗa ja bar labar adaja bai,amman masihu yeso mi aci ne mǝgǝnyi zam guzabcin kun gaɗa yeso.⁶Kakasǝku ne rammaɓayan a pakai da kun ɗa ayuwa"da dlam parak na gishawa,gaɗa da bariwa,kada zigawa saksakta kakasǝku ikun yeso masihu.⁷Amman jana birǝɗ tuku i kun vakinak riba mi a dlaɓa i patata mi ɗika du i marum kirmai kakasǝku ne kija bai.⁸Ja sa bone da duvu tawanke,nda damuja cacac bai.Hankal ja tlangara amman, gishaja tatulu bai, nda tatikija bone amman nda wayi ja bai.⁹nda tatikija bone amman,nda vurkija bai.Nda dadgija amman,da lalatu bai.¹⁰Ja dai i fatawanke ja mana mutu yeso i kun tikaja,gaɗa nda tatiki aro yeso i kunaja.¹¹Ja mi ja na aro fatawanke nda baraja i mutu gaɗa yeso da dlabi i patata i kun tikaja ki nǝn gayuwa.¹²Gaɗa kasǝn,mutu a wana i gadavaja, amman aro a wana i kuna kun.¹³Amman dai ja na nǝnwa sǝku ki bar jirewa kaki mi nda tarnu."Na bar na jirewa gaɗa kasin ja ramau ke"Ja ke ja barna jirewa jake zam ja rammau.¹⁴Ja na zigawa ma,nǝn mi i tatla yeso da kun mutu,a sukuna na tlatla ja i ɗa gayi na aci.Ja zigdu a takkana ja na kun i kima geri.¹⁵Be tawawke gada ku gaɗa sarta mi nda tatku herr i ndawa gawan,giɗliɓ suku ,nǝn gara,sasksaktǝ kakasǝku.¹⁶Kasǝn ke ja gishaja tatlu bai,ko gada kasin ki jijewa ja tika dlimatu i kun nǝnwa sǝku nda kacinaja karara fatanwanke.¹⁷Gaɗa sǝn,sabone ki sartu rab, a saparataja i nye saksakta mi go dadigǝri mi dukshi mi dikana gawayu rama.g¹⁸Gaɗa ja zaga be mi nda lawangu bine ,amman be mi nda lawangu ,be mi a sukakaya bai amman be mi nda lawangu bai atune go dadigǝri.

Chapter 5

¹Ja zigadu i ɗa cewan in munduwa tuku mi ja dambasu i kunu rubungara nǝn, ja na zaka luma ɗagai da ri kaksǝku munduwa ne mi nda lumna aikwak nǝn gayuwa bai.²Gaɗa a kun tuka ja ngurgur,ja zagau nda cirupci ja na ri mbasaja ki disku.³Ja zaga sune gaɗa da ri curuptaja nda bi ja na tuka gaɗu bai.⁴To sǝn go'yuwa, sartunǝn ja kun baga tuku,ja ngurgur gaɗa dukshi, gaɗa ma jancu nda cirupci ja,gaɗa aro danci na bi mi ƙi mutu.⁵Nǝn mi a saparata ja gaɗa sǝn aci ne kakasǝku ne mi bardija nǝnwa gǝri i miyak alkawar bi mi aye ni.⁶Gaɗa sǝn ja na awayu gishi fatawnke.Jampi ankal i ɗa gafa mi ja dlam kawa I kun tǝkatukin ja puɗǝn na mǝgǝnyi.⁷Gada ja rakan ikun bar jirewa,amma dari lawan da bai.⁸Gaɗa sǝn jana awayuk gǝshi.Ngalgo ja bur na ja na tika tuku jam mbasu na mǝgǝnyi.⁹Se ja kaci naaci buraja,ko ja kun tika ko ja piɗǝm,dlam be mi aci ancu.¹⁰Gaɗa katanas tike a akitta i kuma gwajere sheria ki masihu.Gaɗa tike da gǝn ladek wana gǝri kal_kal na be aci dlamu saturni mi aci kun tika tuku.Ko be blan ne ,ko be gaɓshui.¹¹Gaɗa ja ziga na kalu mǝgǝnyi,ja iwa ankal ndawa.kakasǝku a lawan be wara wa kunu i patata,na tumangu kasǝngu ne a patatai kun kuraram kun.¹²Gaɗa ma jance ja i wi ankal kun gaɗa kwaki i dak ja ndak jirewa bai,amman ja bari kun auva dlam maɗe na ja.Gaɗa jabi amsa ml kwa bari ndawa mi fariya na wanakshi,mi a dlamau ammanvda kun gishakshi bai.¹³To ko da ngum ja vernaja,gaɗa kun ankalja,gaɗa kakasǝku ne amman in ja kun ankalja to gaɗa kun ne.¹⁴Gaɗa ntu masihu katanas ne ija gȧɗa ja zigana sau ma:nda ramma,nǝn gayi mutu gaɗa tike,zam gaɗa sǝn duk nda mutu nakshi.¹⁵Gaɗa masihu mutu gaɗak tike,ndawa mi na aro akshi a aro gaɗa aɗakshi bai.sǝrum sǝn akshi na aro gaɗa aci mi mutu zam da tlingǝri.¹⁶Gaɗa sen ne, da gususku ja sukuna hagata nǝn wambai i dak ka i dak kilado nǝngaiwa ko da waci i kau ja taɓatu lawan masihu na sǝn .Amman gususku,jaivu na hagata ta tike kasǝn.¹⁷gaɗa kasǝn,duk nǝn mi akun masihu nǝn ,aci karakara dlama ne gamana wana duk na bai ɗasǝngara,nabi dlamnakshi karara gususǝku.¹⁸Duk bi tuku da ri kakasǝku ne,mi aci salotuwa na aɗagǝri da ri masihu,dan da bardiwa wanak dlam salo ¹⁹Wato,i kun masihu,kakasǝku salotu duniya i nye ri gǝri,lambe gǝri bai na zadak aibabin nǝn gayuwa, sai aci da bardiwa wanak salo.²⁰Gaɗa kasǝn nda cikɗuwa i sǝrum dak wanyi masihu,ƙabe kakasǝku a wila ndawa da riwa.Ja wilakun gaɗa masihu,"adlamina salo na kakasǝku"²¹Aci ƙata na masihu da dlam gǝri bik samsam gada aibawa,mi aci ngalte-dlam aipu bai gaɗa i kun masihu wa bi mbasu adalta kakasǝku.

Chapter 6

¹Gaɗa wa wana a ɗa gayi na wila kun,kwa waya herr sǝku bai.²Gaɗa aci ramma,"Lockutu herr na kirumtukun kun"zam gafa raa na batakun" gususku ne fa locwktu herr.Zam gusku yaye lockwtu̵ raa.³Ja ɗawa bi vugi i kima nǝn wanbai da kuna kun,gaɗa jancu wana ja da dlaɓai vatuku bai.⁴A sǝrum sǝn, ja takki aɗaja da ri wana ja, i ɗak ja guzabicin kakasǝku ne ja guzabcin gǝri dari gaw kamadaja ,na bone jiktu na bone.⁵Daak ,dilo,tltti ankal,wana go rankata,rashik yuwan,divid tawanke,na kun maya.⁶i kun be blan,zigaya,kanadi, hal blan ,i kun nǝnwa kakasǝku na intau ki jirewa.⁷Ja guzabcin gǝri i kun dlam jirewa i kun ƙǝrmai kakasǝku.wa na bizha a mata na matlawai.⁸Ja wana ikun martapa ,na kun rashik martapa,ngufta na giɗliɓ.Nda nguftaja i dak ja dak gube, duk na kasǝn da ndak jirewa .⁹Ja wana kaki ndawa mi da zigakshi bai amma ja a zigakshi a wana ka dawa mi a mutu gawa har gususku jana aro Ja wana ka ndawa mi da hakagatinakshi amma hagata ki tǝk bai.¹⁰Ja wana kaki ndawa mi na dlimit aro, amma fatawanke ja kun perrdai, ja wana ka ki ndaktluwa amman ja dawu ndawa gawa da dlam nakshi ndak birǝɗ. jawana kaki janabebai amman ja na tamke.¹¹Jarami kun jirewa duk ndak karantus,zan gishikja da rufta.¹²Ja tagsu gǝshaja bai,kun ne kwa tagsu nagǝshakun gaɗa ja ¹³gususku na ramma,na kun kaki mamau a ruftineja gǝshakun.¹⁴Kwa kabta aɗa kun na duk rashi bar jirewa bai kwaɓtu babu adaci na babu kumangar nǝn tam?ko kwa gwaɓtu afa na divid nǝn tam?Akawar tawan a gadaavk masihu na lǝspǝr?kwa kwaɓtu dak bar jirewa na ndak rashik bar jirewan tam?¹⁶Ko kwa alkawar tawan a gaɗavak susu magata kakasǝku na garǝm?Gaɗa wa susu magata kakasǝku mi na aro ,kaki ani kakasǝku ramma"Na mbasu ga ikunakshi ,na diam rakan i gaɗavakshi.Na dlamanga kakasǝku kakshi,akshi ki a dlananakshi nda ganai"¹⁷Gaɗa kasǝn,"Avirina da kunakshi kwa ciripci aɗa kun"ramun magǝnyi."kwa linta be gashi bai,na gǝnnakun.¹⁸Nadlammanga a fik i kun,kun nye kwa dlaɓa naku kutli gamsak na amatau i riga ra mun mǝgǝnyi baci kirmai duk.

Chapter 7

¹Nda in tau,gaɗa wana zadak alkawar tuku,warɗa wa dlami aɗawa da kun duk be mi a dlimtadiwana nǝnwak suku mi akuna wa warɗa wa dlam mbasu blan i kun kalau kakasǝku.²A bari na ja lokutu! ja diamtu gǝshi nǝn wam bai , ja cutati nǝn wan bai, ko ja zaɓatatu nǝn bai.³Na ran sau gaɗa na karɗa nǝn wambai,gaɗa na wurmu na randikun,ma kun kwa kun gishakaja.Ko mutu ko aro wa ɗa gayi.⁴I na awayau gishi ikuna kun,na fahari na kun .Iyu da niya wa jigyayi.Aro gishiga niyin gara pal duk na rasik awayukja.v 5 Sartu mi ja dew i kun make duniya tikaja bai futu bai gadak sǝn,ja tufi kun jiktu da duvu tawanke,tlatli ankal da vuda kalau da kwakunu.⁶Amman kakasǝku bai dlam tazaiya na ndawa iri go awayau dlam dija tazaiya da rini Titus.⁷Da ri ni geri gara bai kakasǝku dlamija tazaiya bai,amma gaɗa zadak tazaiya mi Titus bau da ri kun.Aci ram di ja intau mi aci nati gaɗakun,dlimut gǝshakun,na zadak gazubur kulatakun gaɗa ga, na dlam na perrdai rankata.⁸Ko gaɗa kak kadu ga dlam tidikun arokun,na dlam na zigaya ga bai,amma sartu mi na yakintu kakkadu dlimti dikun aro kun ten na dlam na da gafa.sai dai dlumut aro kun ƙi sartu rabɗagai ne.⁹Gususku kwa na perrɗai gaɗa dlumut aro kun bai,amma gaɗa d.lumut aro kun dena kun i tubi.Kwai ka na dlumut aro da rigi kakasǝku kun ke kwa buku be bai gaɗa ja.¹⁰Gaɗa dlumut aro da ri kakasǝku a ni na tubi mi a ni na raa, mi go da gafa.dlumut aro i kun duniya kwa ani na mutu.¹¹Akina zadak niya blan mi kakasǝku dlami kun da ri dlimut aro i kuna kun.Na zadak myakun mi a tatkun i dak kun go aibu,nana zadak marum dlumut arokun kalau kun,na ɗawa gishaka kun kwarokun na marmarakun ki lawan i dak adalci i kun tawanke,kwa tata aɗa kun dak hal blan i kun tamke.¹²Duk da na tarnekun,na tarnekun gaɗa babu aibu bi ne ko nǝn mi nda dlamici aipugu. Natarne ne gaɗa,ardaja gaɗa kun da dlaɓi ga zigayak i kǝma kakasǝku.¹³Gadak sǝn ne ja ba ɗauzuta.Zam na kasǝn gaɗa jiba ami ja,ja dlam na rawi gǝshi Titus,gaɗa kararak nǝnwa sǝku ki gǝri da ri kun guniɗ.¹⁴Gaɗa kwa in na dlam fariya na kun i kǝma gǝrrin,na kǝmu zhirau bai amman kaki mi ja rami kun tamke jirewa ne.Fariya ja da ri Titus dlamun gara katanas.,¹⁵Intau geri i ri kun tlapar, kaki mi aci a tunakun da ri ladab kun duk, kaki mi kwa gǝnashi na kalau na jiganta tǝka.¹⁶I na pǝrrɗai rankata,gada ina marum ɗawa gǝshi a kuna kun.

Chapter 8

¹Jan cu kwa zigidu,i yaganawun ga gamasak na gamaɗ gaɗa herr kakasǝku mi bari ndak ɗiga ki makadoniya.²A lawan marum kaktla kabe n,gawa perrɗaikshi na tita tluwakshi yaudikshi marum bǝriɗ bari go iyuwa aikwak.³Gaɗa i na saida akshi a dumu na baru da kun ntu gǝshak shi.⁴Na wila gawa akshi da naceshi ma nda barikshi sartu akshi da dawi aikwak i kun marum wana tuku i ndawa mi barna jirewa.⁵Dlaɓu kasǝn kaki mi ja dlam tumangu bai i sǝrum sǝn akshi da ɓanji barik aɗakshi i mǝgǝnyi. kuru barna aɗakshi i ja gaɗa intu rama sǝku.⁶Sǝi akshi da dauzi Titus,mi baditu na wana bari tuku gaɗa da dlamu na wana bari tiku i kuna kun.⁷Amman kwa sukunu na kun i kun tamke i kun barjijewa i kun rama i kun zigaya,i kun wana rankata i kun intukun gaɗa ja kasǝn zam kwa sukana kun i kun wana ki bari go "yuwa aikwak.⁸Na ram kasǝn ka ki mi na ɗawa kun i awayau bai i serum sǝn na ram kasǝn gaɗa na kaktli jirewa intukun da ri kakla amman kun na gagzhǝn ndawa.⁹Gaɗa kana zigana herr mǝgǝnyinyawa yeso masihu.Aci babu burǝd amman da dlamin gǝri tlatlawa gaɗa kun.Gaɗa da ri tluwa gǝri kwa dlam na ndak burǝd.¹⁰I kun lamar tuku na bari kun shawar mi a banata na kun.Amman mi buntu,kwa ɓandu be ɗagci bi ne,amma kwa dlam kasǝn.Gususku a¹¹ dami adu kaki mi kwa ɗawi kuna kun i sartu a dlama wana kwa damu du i kun duk be kwa dumu na dlamau.¹²In kwa dlam niya kwa dlam wanatukun,be blalan ne zam ga gǝnakwam.Katanas dlamun gara kalkal na be mi nǝn na atu amma be mi nǝn na bai ne.¹³Gaɗa wana tuku gaɗa ndampi kun dukshi bai ne mi ndau jigab da bi rrama.A serum sǝn,dlam blan tamke da dlami gara kalkal.¹⁴Bayakun a sartu a dlaman gara bi banatakshi.kasǝnke bayakshi da dlamun gara bi banatakun,gaɗa kasǝn se tamke da dlamun gara kalkal. ¹⁵Ari tun kaki mi nda tarnu mi nǝn na atu gawan,ba puluta bai ko funcik,zam nǝn mi na atu bai buku tamke bai"¹⁶Amman gǝɗliɓ ikakasǝku,mi ɗawi kun gǝshi Titus intu hankal takun kaki mi i na atu gaɗa kun .¹⁷Gada aci gǝn wila ja jab bai, amma dlam na jirewa gaɗa kasǝn.Dew rikunne a ɗa intugǝri.¹⁸Ja wane aci i ɗagayi na yagana mi da gǝɗliɓgeri kun ndak diga mak gaɗa wana gǝri ki wazik.¹⁹Gaɗa sǝn jab bai,amman ndak ɗiga ne cikɗaci dayi naja i ɗa gayi i kun wana marum tuku.Sune gasaksakta mǝgǝnyi na dagǝri zam gaɗa aniyaja ki banata.²⁰Ja rawau gaɗa kar tike dampi aipu bai gaɗa be blan mi ja na atu.²¹Niya ja ne iɗa ja dlam be blan,ba i kuma magǝnyi rugǝri bai, amman i kima ndiwa ke.²²Zam ja wana yagana ɗagai ida gayi na kashi.Ja sa kaktla gori,ja baci na kokari a kun wana gǝri duk.Gususku kwa sukunu na himma gaɗa marum yarda gǝri i ri kun.²³Idak Titus,aci manga babu rakan aɗa gayi,zam manga wana ga gaɗa ku.Idak yaganaucin wa,nda wane akshi ne da ri ndak ɗiga,akshi kwa dak martaba ne i masihu.²⁴Gaɗa kasǝn a tatkinenshi intau,a tatkine dak ɗiga tsababi mi na arɗtinga na kun.

Chapter 9

¹I gaɗa wana intu seku,dlam, katanas bai na tarni kun .²Na zaga na muradakun,miwara na atu i kuma ndak makadoniya.Na ramdikshi akaya akshi hagata tinakshi tun madafun.wanakun ɗawuna gawakshi tufu nakshi, i dlam wana.³In na wane di kun yaganaucin gaɗakar wana ja da dlabi vatuku bai,gaɗa kunke kwa dlabi na shiri,kaki mi na rami kun kwa dlami.⁴In kasǝn bin,in na ɗagai da kun makadoniya ɗi go i yin,tase kun kwa dlam bin,wa kumu na zhirau,na rama tanke bai gaɗa kun,gaɗa i na katanas i aɗa kun.⁵sei naiki dlam blan na dabe yaganaucin da nai i ri kun dede sartu da dlami akshi da dlam saparata i dak bari mi kwa dlam alkawari gu dlam kasǝn ne gaɗa na saparaci sǝrum bari,da kun gǝshakun gayi,gaɗa na ɗawa kun i bari i awayau bai.⁶Biwu ata ne nǝn mi zigimu damak nǝn,a karma funcik,nǝn mi zigimu gaɗa dabi barkan a bina barka.⁷ndaiva tike da bara kaki mi aci dlam niya i kun gǝshi gǝri kar da bari kaki aci anci baru bai.Ko kabe nda ɗawaci dole.Gaɗa kakasǝku ancu bari na arawi gǝshi.⁸Kakasǝku dumana tamke aci a ɗawau kwa sukuni ikun barka,gaɗa fatawanke,i kun be tawanke,kun na duk be mi kwancu,gaɗa kwa sukuni i kun wana blan tawanke.⁹Kaki mi nda tarnu ma,aciɓur na birǝɗ gǝri da tarɓu di ndak tluwa,adalta gǝri dam mbasu gara har dumaro.¹⁰Aci mi abar zadak i babu zǝgim na sinasin gaɗa bikta,aci ne abaru zada kun da sukuningara gaɗa zǝgim zam da ɗawi karam adalta da sǝkunungara.¹¹Kwa bina birǝd da duvu tawanke gaɗa kwadlam dak bari,su kwa a ɗawu nda dlami kakasǝku sambarka darija.¹²Gaɗa wanatuku a ngumu jiktu ndawa mi go aipu jab bai,amma a sukuna,na "yayu gawa bar sambarka i kakasǝku.¹³Gaɗa na kaktliku nda ziganakun i ɗa wanatku.Kwa gidliɓ kakasǝku da ri ladab kun i kun dlam rama labar herr ki masihu.Na gawa bari kun i rikshi na tike duk¹⁴Zam akshi ancu lawan kun sartu mi akshi a ta kimana dlamekun magita gaɗa gawa marum herr kakasǝku mi a ɗa kun.¹⁵Gdliɓ i kakasǝku gaɗa bar gǝri mi ɗika na bik rama!.

Chapter 10

¹Iyu Bulus na aɗaga na wila kun dari suna aɗa na ankal zada ki masihu ina gauɗak aɗa bai sartu mi na kǝmakun,amman ina awayau sartu mi na aɗa gayi na kun bai.²Na wila kun sartu mi na kǝma kun,nancu na dlaɓa baci hal bai.Amman i awayau ne na dlabi baci gauɗak aɗa iɗak ndawa mi a tuman ja mbasu i ɗak hal nǝn gayuwa.³Ko da ja raƙan i datǝka,ja dlam zha zada ki tǝka bai.⁴Gaɗa kare zha mi ja zha na atu baigu,zada ki tǝka bai,i sǝrum sǝn,bikzha ki sǝku mi na kǝrmai kǝn rǝbga kǝrmai kǝn lǝsper.A rǝbguna na duk tlatli ankal mi anina dlagad.⁵Ja rǝbga na duk be mi a ni na kuri zigaya sǝku.Ja jiba zadak kuraram tawanke i nye ladab i masihu.⁶Ja saparatu naja ja hagati zadak wana tawanke na kur ladab,sartu mi ladabkun mbasungara nǝn.⁷Ai ki be mi nda ɗawu i patata i kimakun .In zam ɗagikun, aci ki masihun nǝn,aci da tana kaki mi aci ki masihu jake kasǝn.⁸Na dlam fahariya da ri kǝrmai mi mǝnyi dlamija gaɗa ja jauzi kun,bama ja rǝbgǝnakun bai,na kimu zhǝrau bai.⁹Nancu da dlama ka,na tlatlikun ankalkun na kakadu mina tarnukun bai.¹⁰Gaɗa ndau jigab a rammau ma,kakadu mi aci tarna na kǝrmai ki tlatli ankal,amma in kaikacin ga mawayak .Tilam gǝri bi kǝrumta bai".¹¹Ndangu da ziga ma be mi ja ramau i kun tilam kakada mi ja tarnu sartu mi ja riwu bai,ja dlamau kasǝn in ja riwun.¹²Janibki ada ja na nǝn wambai,ko ja kaktli aɗaja na dak gǝdliɓ aɗakshi.Amman sartu mi nǝn,akshi kaktli aɗakshi gatukshi nǝn,akshi da tatki aɗakshi gatukshin akshi na zigaya bai.¹³Duk na kasǝn ja dai ja dlam fariya da ɗaki kaki mi dlam kalkal bai.Sǝrum sǝn,ja dlamu kalkal kaki mi sǝku mpeja akwaja.Akwagu nǝn kun.¹⁴Gaɗa ja dikakun bai lokartu mi ja dew i ri kun.Jadadi kun labar herr ki masihu sǝkun nǝn ja.¹⁵Ja fahariya gawa bai gaɗa wana ndau bariwa kun da sǝkunyi gaɗa pala wana ja da tlipapunyi lapar bar dadigǝri gara.¹⁶Jancu kasǝn,gaɗa jayi na labar herr i nye chidi mi a kǝma na ku kun.Dlam fahariya na wana minda dlami i chidi ɗagi bai.¹⁷" Amman nǝn tawanke a dlam fahariya nǝn,da dlamatu i kun mǝgǝnyi".

Chapter 11

¹Natumangu kwa ardata na kun na iyu i kun dlibgǝnu rab.na zigadu kwa ardatu na yu!²Gaɗa na guru gaɗa kun.guruga ni zadak kǝ sǝku gaɗa kun.Tun da na dlam na alkawar ziba gǝmsǝk gayi na kun .Na dlam na alkawar tatkakun kaki dabaku mi go aipu i masihu.³Gaɗa na gafaka i ɗakun da wana nge kaki mi mbikɗa,luvatu Hauwa'u da ri papiya da dlamingara i kuraram da dlagjingara,da ɗa jirewa go aipu ki dlam nakwana i masihu.⁴bi misal,in ɗagai de na labar wagirma rama yeso dama na mi ja dlami kun wa'azigǝri nǝn,ko kwa gǝn na nǝnwa sǝku dama na mi wara wa ramun wagǝrmau nǝn,ko kwa gǝn labar herr dama na mi wara ja gǝn nǝn.Arɗa kun mi kwa dlamijandau batadubi?⁵Gaɗa na tumangu,iyu ki aku bai i kun ndawa mi nda ɗarau ma marumamin,mawanaucin. ⁶Ko da nda gagza bai i dak dlam waazi, na buku gugza zigaya bai.da duvu tawanke ja ram di kun tamke idak sǝn.⁷Na dlam aipu bi gaɗa na katana aɗaga be bai gaɗa nda getliɓi kun?gaɗana dlam dikun waazik herr sǝku gaɗau.⁸Na gumbu be bi da rik nɗak ɗiga gaɗa na dlami kun wana.⁹Sartu mi na ɗa gayi na kun na ba aɗaga i kun jiktu,nanpe nǝn wam dukshi bai ,Gaɗa yaganancinga mi dew da makadoniya ngum da duk jituga.Ikun tamke na iyu na aɗaga nampa dukshi i ɗa kun bai.Zam nata kǝma na kasǝn.¹⁰Ka ki mi jirewa masihu a kun ga nai,na dlam shiru bai na fariya na sau zam na ta kima kasǝn i kun lardi akaya.¹¹Gaɗa gǝmo?Gaɗa nan ci kun bai?sǝku zigadu.¹²Amman be mi na dlamau,na ta kima na dlamau.Na dlam kasǝn gaɗa na giji na sartu ndawa mi ancu dabi sartu kaki wa idak be mi akshi a fahari na atu.¹³Gaɗa zadak ndawa tuku mawanaucin papiya dak jirekǝn.Akshi a dayu na gǝnawa gaɗa ndamakshi i ɗa akshi mawanaucin masihu.¹⁴Su bi ajab bai,gaɗa lǝspir ke a ɗayu na gǝnawa da vǝrai kaki malaika ɓayan ¹⁵Su bi maram ajab bai in guzabcingǝri ɗayu na gǝnawakshi,gaɗa ndamakshin ka akshi guzabcin adalta.Dadigǝrakshi a dlaɓan be mi akshi dlamu.¹⁶Na sǝkuna ramau: Nǝn wam da dlama tuman bai ma iyu kakaɓu.¹⁷Be mi na ramau i dak dlam fahariya go kalaugu gaɗa intu mǝgǝnyi bai amman na ramau i miyak kakabu.¹⁸Gaɗa ndawa gawa a fariya ikun tǝka,iyu ye na dam fariya.¹⁹Gaɗa kwa perɗai i ɗa gayi na kakaɓucin kun dak asǝmbi! ²⁰Zam kwa dlamna kanadi na nǝn mi dew a dawakun i kun gusapuna in dena ɓura-ɓura i gadavakun nǝn a paida na kun gaɗa sukuna aɗagǝri,in mana aɗagǝri aci ɗika na tika nǝn,ko da maskalati kun i gunshakun.²¹Na rama sau na zhirau,wa laratu nawa rakata idak dlam sau.²²Akshi yahudanci bi? iyu ke kasǝn,Akshi kadugu Ibrahim bi? Iyu ke kasǝn.²³Akshi guzabcin masihu bi? narama kabena kun ankalgabai,na ɗika na akshi ngum.Na dlama na wana akshi duk i tife dilo na ɗika tike, i nye devu mutu zigir gawa.²⁴Da aikwak yahudancin na sa lakodi zigir vaɗ."gumu fuɗu na bi gayi"²⁵Nda dlakata 'yu zigir kwan na zawa.Nda vǝrka 'yu zigir gayi na guguwayayin.Na dlam hatsari na sawu am zigir kwan.Na dlam yuwan gayi na nawa gayi ikun gadak anku.²⁶Na sa raƙina i kun hatsari ankwakwin,i kun hatsari ki dak pashi,ikun ndaganai,i kun ndawa mi ziga sǝku bai,ikun alkariya,i kun pata,na kun anku,i kun hatsari yaganaucin duk papiya.²⁷Na ba aɗaga i kun wana rankata,i kun hal mi tita,i kun diviɗ go yuwan,i kun maya na giji,i kun dlam asham,i kun mama na tǝka gaɗau.²⁸Daku jandau mak na dukshi a ɗaga fatawanke gaɗa jiktiwa i dak ndak ɗiga mak.²⁹Ga mbotak nǝn tai mi na adlci i mbotu bai?dawa dagai nǝn tai i dlam aibu mi, baka iyu bai?³⁰In na dlam fahari nǝn,na dlam fahari idak be mi a tatika rashik gawayuga.³¹kakasǝku.Afǝkmǝgǝnyawa yeso,mi bata na gǝdliɓ har dumaro,zigadu na dlam papiya bai.³²i kun damadka Gwamna mi a gawa i diɗa Aritas dawa nda dlam ɗumar i kunalkariya Damasku,gaɗa nda jiɓaiyu.³³Amman nda ɗawe iyu da window ikun daɓur nda rafke iyu dak garu ɗagu,na gumbunga da aikwak gǝri.

Chapter 12

¹Jibin gara na dlam fariya, ko da na riba bai;Amman na ta kǝma na wahayi ruyayin da ri mǝgǝnyi.²Na ziga na nǝn dagai i kun masihu,mi dlamman guma ayawa fudu,mi buntu,ko i kun tǝka,ko i kun tǝka bai,wa ziga bai,sǝku zigadu nda mana aci i nye disku ma kwan.³Zam na ziga na warau ko i kun tǝka ko i vǝda,na ziga bai sǝku zigadu.⁴Nda mana aci i nye janna Kuma bi saksakta lamar mi go nǝn a dumu da rami.⁵Na dlam fariya i zadak nǝn tunu.Amman i sǝrum ga na dlam fariya bai.Sai dai na dlam gaɗa tatlu ga.⁶In nancu na dlam maɗe nǝn,a dlaɓ dliɓgǝnu bai,gaɗa na jiba rama jirewa.Amman na dlam ruwa fariya,gaɗa dau jigab da kuna kun dami iyu da ɗikina be akshi kǝmau ko i kun i ɗaga.⁷Na ruwa dlam fariya gaɗa be mi ɗika na ginawa ruyayin,gaɗa na dlaɓa baci gauɗak aɗa bai,nda bar da jijm mi dukshi i tǝka ga mi a dlapiga.Mawak gu ga tikai di ri lǝspir,gaɗa da ravinyi iyu gaɗa kar na dlaɓi baci gaɗak aɗa.⁸Na tabtli mǝgǝnyi herr zǝgǝr kwan,gaɗa da iyu da nai bitiku.⁹Amman da ra mma,."herr ga nai bata na ci gaɗa da ri rashik awayau ga a miya".Gaɗa kasǝn na kasuktinga na maɗe ga gaɗa kasataga,gaɗa kǝrmai masihu da dam mbashi l kunuga.¹⁰Gaɗa kasǝn i sanadik masihu na kumu karak,ikun gangam kwinaga.Ko mowa,ko jiktu,na jaraba, na dukshi.Gaɗa fatawanke na kumu tita i na awayau zam.¹¹Na dlamunga kakaɓu!Amman kun ne kwa ɗawa 'yu kasǝn.Ca da kwa gǝtleɓaga gaɗa na mbotu bai, i dak ndawa mi na ɗauraikshi ma marumamin muwanaucin bai koda 'yu be wam bai.¹²na cacak alamak za -man wakatu i gadava kun,na cacak kanadi,alama na bi ajab na marumamin wana.¹³Dlam nana kwa dlam nakun go paida i ɗak gagzhǝn dak ɗiga,sai gaɗa na dlamga bik jiktu i rikun bi?a tubti na iyu i dak aipu tuku.¹⁴'yu na niya ni i rikun ki zigir makwan.Na intutau na dlam dukshi bai i ɗakun nancu karekun bai,nancu kun gaɗa mamune a dlam tanadi i ma 'yawakshi bai saidai ma 'yawakshi da dlamikshi tandi. ¹⁵Na dlam pǝrɗai na ngum jikta kun,ko a dlaman gara na bar aro ga .In na intutu kun rankata nǝn sai 'yu ne nda intutau fincik?¹⁶Amman kasǝn ko nampe kun dukshi bai,amman gaɗa i ke baci kasǝn, na 'yu ne kun na luvata bi?¹⁷ko na cucetu kun bi dari ndawami na wane kun?

¹⁹kwa tumanga a lowktu mak ja kareta aɗa jabi i rikun? Ja ram tamke i kima sǝku gaɗa ja ɗauzi kun i kun masihu .²⁰Na kalau gaɗa in na dew rikun nǝn na tasayakun kaki mi na dlam tuman bai,Na kalau zam kwa de rigan kwa tase ga kaki mi kwa dlam tumangu bai, Na kalau nda bi na gamɗaya,ngurngur,tlatligǝshi,burik intuaɗa,nyau,marumaɗa,na tlatliaɗa na tlai ankal;²¹Na kalau i dak aku na kalakten,kakasǝkuga a kacina 'yu be bai i kimakun,na kalu ndak na dlam ayugǝshi na ndawa gawa mi dlam tuɓu dade gususku,na ndawa mi kur na dlamtubi dari rakanblanbai kitapai napaskanci nawana intugǝshi miakshi adlamau.

Chapter 13

¹su zigirga ma kwan i ni rikun,aipu,damiya nǝnshirin kokwan.²Na dlamnarama na awayau i dak aibu nagafikai sartu mi na ɗagayi na kun zigirshirin zamna sukunu ramau wami in na sukunu ni nin na pultekshi bai.³Na rame kun sune gaɗa kwa maka saida ko masihu ne a rama da miyaga, aci ga mbotak bai irkun, amman, baci kirmai irkun. ⁴Gaɗa nda tliggi na ac i ikunrakshi awayau amma aci na arodari kirmaisuku gada wa gambotak i kunugeri,amman, ja dlam na aro i kun kirmai suku i gadavakun.⁵A kaktli na aɗa kun kwai ki ko kwa kun bari jirewa.Akaktlina aɗa kun kwai ki masihu a gadvakun bai? i ɗak yeso masihu a kuna kunbai?A kuna kun,Sai dai in kwa tabbatu bin.⁶gaɗa ina awayau gǝshi ida sǝn nda tabbata naja.⁷Namagita i seku nda bikun go aibu.Bama na wila kaki wakana kaktlaugu bai. i sǝrum gu ,na magita kwa dlam be kalkal.,ko da shike wa dlam kawa vǝgi nawa taɓatlgu.⁸Gaɗawa duma dlambe ɗagai mi gabshi na jirawa bai,sǝi dai wadlami gaɗa jirewa.⁹Ja pǝrɗai in ja dumabin,kunke kwa dlamna aibu.zam ja magita gaɗa kwa cirupci.¹⁰Na tarnu jandau sartu mi na ɗagayi na kun bai .Gaɗa sartu mi na dew rikunnin na dlaɓaka babu tliri na kun bai.nan cu na dlama paida na marum mi mǝgǝnyi bara gaɗa na dlinci kun bai,sǝi dai gaɗa na limkun.¹¹I dadigǝri ,i yaganaucin gamsak na gamad ,adlami na pǝrdai,a dlam wana gaɗa kwa dlab karara a lama na awayau,kwa ardaci na aɗakun ,kwam mbashi i kun salam.zam kakasǝku intau na salam a dlaɓa a ɗa gayi na kun .¹²Andumi na aɗakun na sumba blan.¹³Ndak barjirewa gwed a ndumakun,¹⁴Herr mǝgǝnyi yeso masihu,na intausǝku,nazumunci Nǝnwasǝku da dlabi ɗagayinakun.

Galatians

Chapter 1

¹Su Bulus muwanak - Muwanak da dari nən bai amman mawanak ganai dari Yeso Masipu na Kakasəku Afək, waara tlatla ci da mutu. ²Na duk yaganaucin mii waara aɗa gayi na 'iyu, Na tarnau I kilisiya kǝ Galatiya.³Herr Yeso Məgənyi na salama məgənyi afawa da dlaɓi i aɗa kun. ⁴Mii barr aɗa gəri gaɗa aibawa gaɗa dariwa da kun gabshi zaman tuku, i dak intau kǝ Afawa. ⁵Saksata da dlaɓi kǝri harr dumara.Amina.⁶Na jabtu be waara ɗawu kwa kalakcina kun kaɗe i nye zadak labarr herr dama. Na jabtu iɗak məsta kun dari nən Waara ɗaure kun da rii herr Masihu. ⁷Na labarr herr dama bai, amman na ndawa ɗagai dedi kun tlatli ankal gaɗa da dlǝmcina labarr herr Masipu.⁸Amman, ko ja ko Malaikawaucin da dəsku dlamikun wagərma dama ii labarr herr dama na mii ja dlam nǝn, Məgənyi da tlarya na aci. ⁹Ka kǝ mii ja rami kun tǝn waci gususku zam na sukna rame kun, "I ɗagai ani dikun wazərma dama kǝ labarr herr dama na mii ja dedi kun nǝn, Məgənyi da tlarya na aci." ¹⁰Na maka saida ndawa ko kǝ Kakasəku? nan cu ndawa dakǝmi karak gabi? zam gusuku nan cu ndawa dakəmi karak ga nǝn, zam i gǝzub ki Masipu bai.¹¹Nancu kwa zǝgi, yaganaucin, labarr herr mii na wagərma garau dari nən gaiwa bai. ¹²Na gǝne atu da ri nən bai, na nən gugza atu bai, I sərum kasənu, dari tatka Yeso Masipu ii riga.¹³Kwa kəma na labarr mbasu ii kunu yahudaucin, ka kǝ mii na tatku bone ii Ikilisiya Kakasəku, kuru na dlǝmtu na atu. ¹⁴Na kəma-kəma i kunu Yahudaucin na ii kunu nda ganai ii Galatiya. Na ɗawa aɗa gawa ii kunu kǝlado Afafkin ga.¹⁵Amman dlamin gara bəlan ii rii Kakasəku da cikɗa 'yu da kunu ma 'yawu ga. Da ɗaura 'yu da rii herr gəri. ¹⁶Tatkǝ wən gəri da kunu ga, gaɗa na dlam wagərma gəri ii kunu ndawa mii zǝga Səku bai go tasina, na maki shawar nən bai. ¹⁷Na ji Urshalima bai ii rii ndawa mii dlamnakshi mawanaucin kafin 'iyu. I sərum kasənu, se na yinga ii Arebiya, da sunu se na ninga ii Damasku.¹⁸Aku aaman kwaan na yinga ii Urshalima gaɗa na zǝgi Kefas, nan mbashi na aci kǝ 'yuwan guuma ayawa vaaɗ. ¹⁹Amman naika ko gayi bai da kunu mawanaucin bai sai Yakubu rugeri, yagana Məgənyi. ²⁰ii kunu be natarne kun ii kəma Səku, na dlam ngadar bai.²¹Da sunu se na yin ga ii cidi Siriga na Silisiya. ²²I sartu na nən mii zəga 'iyu da na da bai ii kunu Ikilisiya Yahudaucin mii a kunu Masipu. ²³Amman se akshi a kumu labarr ga, "Nən mii waci a barikshi bone gususku a tǝka wagərma barr jirewa mii waci aci a tǝka rǝbgau." ²⁴Akshi a gədləɓ Səku gaɗa ga.

Chapter 2

¹Da ri tunu aku aman guma aya huɗu na kalaktanga i kun Urshalima na Barnabas. Na Titus i ɗagayi na ja. ²Na kalaktu nayi gaɗa Səku tatki na kalakci. Se na tatkik shi wagərma herr mi na dlamau i kun ndawa mi zəga Kakasəku bai. Na dlam kasen gaɗa na tatki iɗa rawa mi na dlamu ki vataku bai.³Amman ko i Titus mi na ɗa gayi na aci, nən halinaucin, go nən mi ɗawa ci i awayau na wudaci. ⁴Rama tuku tlew dari yaganaucin ndak papiya mi dew i kunawa da dəbsa daiki dligda ndawa i kunu Yeso Masihu. Akshi ntutu da kaci nawa guzabcin dumaya. ⁵Ja barr aɗaja i kun ladab bai i rikshi ko ki sartu gayi, gaɗa jirewa herr da dlaɓi go talta gaɗa kun.⁶Amman akshi mi nda lawan shi na martapa bana ta 'iyu na be wambai. Akshin tai yaye jiktu 'iyu bai. Kakasəku a genyi nən mi wara ndawa ntutu bai. ⁷I sərum kasunu, Akshi daki nda barda wagərma herr i ndawa mi da wudakshi bai kaki mi nda baru i Bitrus wagərma herr i ndawa mi ndawa da wuda. ⁸Atoru Kakasəku mi a awana i kun Bitrus gaɗa muwanak i ndak wuda, kasən zam a wana i kunu ga i ri ndawa mi ziga Səku bai.⁹Dada Yakub, Kefas, na Yahai ndawa mi nda lawangu a ləma Ikilisiya, akshi da yakinci herr mi nda bara, akshi da barija aikwak mata ki zamanci na 'iyu na Barnabas, akshi dlam kasən jab gaɗa jayi naja i ri ndawa mi ziga Kakasəku bai akshi ye dai nakshi i ri ndawa mi nda wuda. ¹⁰Akshi zam ancu ja tani na ndak tluwa. 'Iyu na nye dlam kasənu¹¹Lakwtu Kefas zadan gəri Antakiya, na dlam ramma na acii dana da gaɗa acii dlam be bəlan bai. ¹² Gaɗa ndo jigab dede da nai dari yakubu aci a tata na ndawa mii ziga suku bai aakshi zaden tunu aci da 'yu na tika giri a kalau ndak duvu ndawa mii nda wudaakshi.¹³Kasən ke gagzhin yahudaucin gu mii aɗa gayi na acii da ɗigi na munafək gəri. Kasən ke Barnabas da ɗigi na munafakshi. ¹⁴Nai ka akshi a ɗiga mii a kun labar herr bai na rami Kefas i kimakshi duk, "In ci Bayahudun nən ka ɗiga ka rayata kaki ndawa mi ziga Səku bin i sərum rayata ka ki yahudaucinwa to a dlam nana ka dawi ndawa mi zəga Səku bai da dlam mbasu ka ki yahudaucin?"¹⁵Ja mi wara nda 'yawuja ja yahudaucin, ja ndawa mi zəga Səku ndak aibu bai. ¹⁶Gaɗa jazgadu , na nən mi a bik rra da kun wana dumaya bai, i sərum sən, nda rra na akshi da ri bari jirewa i kun Yeso Masihu amman jawun ja barr na jirewa ikun yeso masihu gada jabi rra da ri suku dari barr jirewa ga masihu ba dari wana dumaya bai. Gaɗa dari wana dumaya nin go nən mi wara a bi rra.¹⁷In dlamin gara tsartu mi wa maku Səku da ri Yeso Masihu nin, wa dlam nawa ndak aibu ke nan. Masihu dlamingəri guzub aibu bi? sutuku da wakata bai. ¹⁸In na bar na jirewa ga i ɗak dumaya nən, be mi na barditu akau, na tatki i baci kelte dumaya kenan. ¹⁹Da ri dumaya i gamtak i atu, gaɗa na dlam mbasu zadak ki Səku.²⁰Nda tligǝ na 'iyu aɗa gayi na Masihu, gususku 'iyu na mbasu ki aɗa ga bai, amman Masihu ne a mbasu i kunuga. Mbasu mi na dlamau gususku kasau i kunu təka, na dlama gara ne i kunu bari jirewa gaɗa wən Seku, mi aci ntutu 'iyu da bar aɗa gəri gaɗa ga. ²¹Na dlam vatuku na herr ki Səku bai gaɗa in adalta sukunu dari dumaya nin to da ai Masihu dlam mutu vatku kenan.

Chapter 3

¹Kun kakaɓaucin ndak Galatiyaucin madikun ankal kun nin tai? kun mii nda tatki kun Yeso Masipu mii nda dlǝgu rank at a. ²Na jayakun be gaitak. kwa ba nǝnwa sǝku gaɗa ɗiga dumaiya bi ko dari barr jirewa mii kwa kǝmau? ³ka ne rashik ankal kun jina kasau? Kwa ɓandu na Nǝnwa sǝku gususku kwa damau na hal ningayuwa bi?⁴Kwa sa bone dama-dama i vatuku bi! ⁵ Aci ɓaci ɓarikun nənwau, a dlama bik ajab i kuna kun gaɗa kwa ɗiga dumaiya bi? da gaɗa barr jirewa na rama mii kwa kimau?⁶Ibrahim Barna jirewa I səku, sunu nda nadici I serum adalta" ⁷kwaika ashe ndak barr jirewa, akshi kutli Ibrahim" ⁸kadadi ɗidke na ƙəma ma, da ri barr jirewa sǝku a dligda na ndawa mii zega səku bai. Nda dlamdi Ibrahim tin kade;" I kuna ci duk ndawa a bina barka". ⁹Gaɗa kasunu, ndawa mi bar na jirewa, ndak barka ne I da gayi na Ibrahim wara aci na barjirewa.¹⁰ Nda tlaryi na ndawa mii Irdi I ɗak wana dumaya" gaɗa da tarna ma " nda tlaryu na nənmi Irɗu I ɗak be nda tarnu I kunu kakadu dumaya amma dlam wana na atu gwid bin". ¹¹Gasusku a patata, səku a rra nən wambai dari dumaya Gaɗa " Baci adalta a katu dari ɓarjirewa" ¹²Dumaya dari bar jirewa bai amman I sərum sunu Aci baci dlam zada be ƙandau I kun dumaiya, da dlamangeri da tlarya gaɗa wa. ƙaki mi nda tarnu" Nen nda dligaci I dak dəm nən nda tlaryi na aci"¹³Masiɦu ranawa da kun tlarya dumaya, aci dlamin geri da tlarya gaɗa wa kaki mi nda tarnu," nən mi nda dligaci I dak dəm nən nda tlaryi na aci. ¹⁴Aɗak sau atu ne barka mi a aɗa Ibrahim dengara I ɗak ndawa mi ziga səku bai I kun masihu yeso. Gaɗa wa ba alkawar nənwa dari barjirewa.¹⁵Yaganaucin, na rama I dak kilado ndawa. kasaktu nakshi I ɗau nin, go nin mi a paltau ko da sukuni. ¹⁶Gususku kasau fa nda ram alkawargu i Ibrahim na ciɗi gəri. Ram bai, ma auɗa ci bai" natuma min gawa, amman I sərum kasunu I gaitakgeri, I auɗaci" wara aci ne Masipu.¹⁷Gusuku na ram sau. dumaya tuku, mi atu dew amman, 430 da kau, atu jumbuly alkawar mi kakasku dlam bai tən da sukur. ¹⁸Aturo da gadogu dew da ri dumaya nin, da atu dew da duvu alkawar bai, amman kakasku bari Ibrahim I vataku da ri alkawar.¹⁹Dawun tam wan nda bar dumaya tuku? Nda sakunatu gaɗa aibabin, har səi audu Ibrahim gu dew I ri ndawa nda ndlamekshi alkawargu, nda barna kərmai dumayau dari makkaucin, dari baci təfa I gadavavi. ²⁰To baci tufa I gadavau, a tuman nin ɗika na gayi, dak na kasən, səku gayi, dak na kasən, səku gayi tak geri.²¹Kasin nen dumaya a kur na alkanbr səku bi? ko robi, Aturo da nda bar dumaya mi a dumana bar aro nən da go tamtama da adalta dew da ri dumaya tuku. ²²I sərum ka sən, Rama səku amna tamke I ƙun aibabin. Amma ƙakasku dlam kasin ga alkawar geri ki rə a wa.da ri barjirewa I kun yeso masiɦu da ɗawi nda bari I ndawa mi barna jirewa.²³Amman kafin bar jirewa I kun yeso masiɦu da nai" nda cimna wanda roci na wa I kun dumaya har I ni ɗiɗka barjirewa. ²⁴Dasən dumaya dlamin gara mi Iyawa kima bar sei hakwtu masihu dew, aada wa bi ra da ri barjirewa. ²⁵Gusku barjirewa dew tanu, wa diɗa ndak zari wambai. ²⁶Gada kun duk kutli səku dari ɓarjirewa I kun masiɦu yeso.²⁷Dak kun war nda dlami kun baptisma I kun masiɦu, kwa cimna aɗa kun na masiɦu. ²⁸Na yahudancin bai ko Helinaucin, auzuɓ ko nin mi da rau; Na gəm bai ko amma, aturo duk kun be gayi I kun masiɦu yeso. ²⁹In kun ƙi masiɦu nin kenan kun audu Ibrahim ndak dari alkawar.

Chapter 4

¹Nda tuman, baci gadofa, harr in a mayǝn ɗika guzǝb bini da acii na tamke na tamke yaye.²A aami dnak jiba gǝri harr gafa mii afǝk gǝri ɗawu.³ka sunu i rilwa, gada wa ka mamau i kunu diga awayuk aada duniya.⁴A mman lokutu dlamun gara rankata tunu, sai sǝku da wanne wǝngǝri, 'wara aama na 'yawari i kunu sharia.⁵Gada acii da dlǝgde ndawa mii a kunu sharia nda kaci na wa i sǝrǝn kutci sǝku.⁶Tunda kun kutli tunu, sai sǝku da wanne nǝnwa wǝngǝri i kunu gǝshawa, a ɗaura Baba! Afǝk! . ⁷Gada kasunu ci gǝzǝb wambai, amman matkam,gaɗa ci matkam tunu, ci baci gadofa gada kǝrmai sǝku.⁸Waci kwa zǝga sǝku bai kwa ɗiga, garamcin mii tun waci akshi a miya be wambai.⁹amman kususku kwa zǝgana sǝku tunu, da ngum nde ramma sǝku zǝga na kun tunu , a dlama nana kwa kalakci i rii acida mii na awayu bai , mii banata be bai harr kwa maka kalakta i digakshi?¹⁰So aada yuwan, na turarǝn, na kǝ luktu na kǝ aaman a bǝntakun bai!. ¹¹Amman kwa barr dani kalau , da dlaba na dlam bone i da kun kǝ vatku bai!.¹²Na wilata kun, yaganaucin, a dlaɓina kǝki 'iyu, gaɗa i ke na dlabi kǝki kun.Ngalte Kwa dlama aibu bai . ¹³Kwa zǝgadu i dǝrǝ rashik kǝlapiya, na dlami kun wagǝrma i niga kǝ sǝkur. ¹⁴Gada rashik kǝlapiya dabdikun saket dǝkna kasunu kwa tatka, mowa na nyanya bai sai dai kwa gǝnayu ka malaika sǝku, ko masipu na adagǝri ngum .¹⁵Zadak karak tawan kwa kǝmau gadaga? gada na zǝgadu da a dlamangara nin kwa kutkǝde na daakun kwa barr da nai! ¹⁶ka sǝninna dlabǝnga, baci kura kun bi gada na rami kun jirewa ?¹⁷Ndangu ancu kun ka be dagai amman aniya bǝlan bai. intuk shi da bǝr na kun na ja, gad kun ke intutukshi. ¹⁸In na niya bǝlan nin ai bǝlan fatawanke, nda intuci nin, gada sai na ada gayi na kun rukun bai.¹⁹Annina mamuga gangamin, na tsukuna sabone i ɗa kufu ka aama mi ɗi gada kun gada masihu da dlaɓi ii gǝshakun ! /v 20 Da dlaɓu a ɗa gayi na kun, ii gususku, na paki na wura ga! gaa mumutǝnga gada bǝ wara kwa dlamau.²¹A ramina ,kun mii kwancu sheria da dlaɓi na kǝrmai i ɗa kun, kwa kǝrǝm ta sheria bai? ²²Gada da tarna ma, ibrahim na kutli gamsak shirin, gayi wun kuyanga, gayi kuwa wun wunya gaama. ²³Wǝn kuyangau nda "yawaci da dǝru aada, wǝn wunya gaamau kwa nda 'yawaci ii niya alkawar.²⁴Sutuk mak gaɗa gabaɗ gada aaqmatugu a ɗa alk awar shirin, gayi vǝkshi guguyak sinnai warra a ɗi gǝzabcin, atuu Hajaratu. ²⁵Hajara atu ka guguyak sinai i lardi larabaucin, atu ne gagǝnawak urushalima kǝ gususku, gada atu na kutli gara mak gǝzabcin.²⁶Amman urushalima kǝ dǝsku atu ne wunya gamau, atu ne miiwa²⁷Gada da tarnu ma, A dlam kujno kǝm dǝgǝru mii ka ɗi bai, A dlam kurwa, kǝm mii ka ɗa kufu bai gada ɗi, gada be mii nda vǝrkǝdu dika aama mii mǝsǝk ii kutli. "²⁸Yaganaucinga, wake kutli alkawr kakǝ ishaku . ²⁹Ka mayǝn mii nda 'yawu da dǝvu aada a tatka bone ii mayǝn mii nda 'yawu dari kǝrmai Nǝnwa sǝku har gususku kasunu .³⁰Amman kakkadu ramma tam? na wungara gaɗa ko rab mayǝm kuyangau aata gado aɗa gayi na matakam wunya gamau bai." ³¹Gada ka sinu yaganaucin wa kutli kuyangau bai amman kutli wunya gaamau.

Chapter 5

¹Masipu dlǝdu nawa dlǝgdau kǝ jire.gaɗa kasunu sai kwaɗi blǝlan kwa sukuna kaci da kau bai ii kunu guzapina wam bai. ²To iyu Bulus na rame kun kwa yardatu nda dlami kun wuda, Masipu a banata kun na be wambai ke nan.³ Na sukuna nana te kun duk nǝn mii yardatu nda dlamici wudan, iɗa jibǝngara da ɗigǝ sheria. ⁴Kun mii kwa maka rra da ri Sǝku dari ɗiga sheria, kwa dlagdina kun dari Masipu ke nan, kwa kurna herr Sǝku. .⁵ Gaɗa wa dari kǝrmai Nǝnwa Sǝku, wa ɗawa gǝshi iɗa wabi adalta Sǝku gaɗa barr jirewa. ⁶ Wa kunu Masipu Yeso nin, wuda na buka wuda a akshi a miya be bai.Barjirewa mii tattka intau atu ne be. ⁷waci kwata kǝma rankata.Dabtu kun na ɗiga jirewan tai? ⁸saksakta mii nda dlame kun da rii nǝn mii ɗauri kun bai.⁹Gangam yeasti a ɗawa be fincik da tlatlari. ¹⁰Na ardatunga na kun i kunu Mǝgǝnyi, kwa ɗiga rama ɗagai dama na ka bai,sutku mii a tlatli ankal kun a saa hagata ko acin tai.¹¹Amman yaganaucinga, da gusku yaye na dlam wagǝrma wudan, to gaɗa gǝmo gusku yaye nda boneta ga? da ka sunu nin da nda dabana kuri na dǝm dlǝga Masipu mii a ɗawau! ¹²da nda ramma ndak tlatli ankal tunu da dlamnakshi dǝgurarin!¹³Yaganaucin nda ɗauren kun gaɗa rra, kwa ma dlǝdda mii nda dlami kun iɗa haal Nǝn gaiwa bai, sai dai kwa ɗǝgǝ tǝka kun na intau. ¹⁴Gaɗa nda kwabtuna sheria i kunu tǝlam gaitaik atu ne " Antuci makapukci kaki aɗa ci" ¹⁵Amman kwa ngubta tǝka kun nin, aa ma ankal gaɗa ɗayu aɗakun.¹⁶ Ramaga nin atu ne a dlamina mbasu Nǝnwa Sǝku amma kwa ɗigǝ haal Nǝn gaiwa bai. ¹⁷Gaɗa haal Nən gaiwa aa gaba na Nǝnwa Sǝku, Nǝnwa Sǝku ke a gaba na haal Nǝn gaiwa. Akshi shirin tuku aa gaba na tǝkakshi harr kwa dǝmu bee mii kwan cu bai.¹⁸In Nǝnwa Sǝku aɗa gayi na kun nin, kane sheria a kǝrmai na kun bai.¹⁹Wana haal Nən gaiwa a patata, akshi ne, wana tapai na wana maka aamatu, na bik dlǝamatu, ²⁰Na gusapuna na garvamcin, na aasirr na kurri na gam,ɗaya na gurru, na ma gǝshi, na inntu aɗa, na rabata aɗa, na, gamɗaya, na ma gəzhi, buka nibka aɗa. ²¹Na ta gǝshi, na kuyo, na wana vatku, na kakǝni zadakshi. Na gabaɗ kun kakǝ mii na gabɗikun waci, na ramekun maya ndak dlama jandau, akshi na nuba bai ii kunu garvak Sǝku.²² Barka Nənwa Sǝku atune, inntau, kunno, na salam, na kanadi, na dlama be bǝlan, buka kǝmangar, na tatka jirewa, ²³Na kasakta, na jiba aɗa. Ndak dlama zadak wana tuku, ngalte sheria a jibakshi bai. ²⁴Nwawa mii kǝ Masipu Yeso nin, akshi dlǝgǝ na haal nǝn gaiwa na gabshi intau dama-dama.²⁵In lamar mbasawa kǝ Nənwa Sǝkun, sai wa rakǝni na lamar wa dari kǝrmai Nənwa Sǝku. ²⁶Wa dlaɓa ndak ruburubu bai, wa maka miya tǝkawa, wa kǝman gar ii tǝkawa.

Chapter 6

¹⁷Da gususku i nye kima, nǝn wan da jig ra yu bai gaɗa i na mana gǝnawa yesu i tǝkaga. ¹⁸Herr ƙi mǝgǝnyawa yesu masihu da dlarɓa na gishakun yaganancin Amina.¹yaganaucin in da jib nǝn, a wana aibun, kun mii nǝnwa Sǝku sai kwa kalakte na aci i ɗak dǝvu i kunu ankal, teke da dlam ankal na aɗa gǝri kar aci ke da bǝrmǝn gǝri. ²Ammina kabine ndakun, na kasunu kwa niiya na sheria Masipu.³ Duk nǝn ma na aɗagǝri aci be ɗagi nin, gaɗa kasau aci be wanbai, a lǝvata aɗa gǝri. ⁴ Tike da kaktla wana gǝri, daiki, da ritunu aci a dǝmu na kima aadla na marǝm kwina gǝri, aci na aɗa gǝri, sai aci kaktlu adagari na nǝn ɗagi bai. ⁵ lalle tike kǝma na kare gǝri.⁶Nǝn mii nda gugzawu ramau, data karak kare herr gǝri na baci gugzawu. . ⁷Ka dakangu nda lǝvata kun bai gaɗa nda lǝvata Kakasku bai. Duk be mii nǝn zǝgǝmu, aci a karma gara. ⁸Nǝn mii zǝgǝmu intu gǝshigǝrin a karam ga tǝraɓak.Nǝn mii zegǝmu i kunu nǝnwa Sǝkun, a karam arro mii go dadǝgǝri.⁹Kwar bai na dlama be bǝlan, wa dlam karam aɗa lokwatu bǝlan, in wa ɗuwatlu bin. ¹⁰Gada kasǝnu, Kakasku dlamin, sai wa banaci tike, tǝn ba ndiwa mii barnajirewa na Yeso.¹¹Aikina zadak taran mii na tarnu marǝm-marǝm mii na tarnu a amiga. ¹²Ndawa mii ancuu tatka nda zǝggashi ii kunu, ii kun teka akshin ne a ɗawakun ii dlam wuda, gaɗa raawa sa bone ii dak dlǝga masipu. ¹³Ai ko ndawa mii dlamikshi wuda nguum akshi a ɗiga sheria intukshi ne nda dlamii kun wuda, gaɗa akshi da dlam farii na kun ii ɗa nda dlamii kun wuda. .¹⁴Amman 'yu ko rrap na fariiya bai, sai ii ɗak dlǝga Mǝgǝnyawa Yeso Masipu, mii da barka mǝtǝ dlǝga gǝri ne na wayii na tamke keǝ duniya, duniya ke waayina bee kaa. ¹⁵Wuda ko buka wuda a miiya bee waambai, sai dai karara lǝma atune baaya.¹⁶ Salam na jǝgyayi da dlaɓi ii ɗak ndak ɗiga, akshi ne Israila kǝ Mǝgǝnyi.¹⁷Da gusku,tike da jǝkta 'yu bai, gaɗa a tǝka ga ii na mbaaled mii tatkau ma, gǝzǝb Mǝgǝnyi yeso ne. ¹⁸Herr kǝ Mǝgǝnyawa Yesu Masihu da dlaɓa a ɗakun yaganaucin Aminaa

Ephesians

Chapter 1

¹Bulus, muwanak Yeso Masihu da ri nǝpi(ntu) Kakasǝku, i ndawa mi gacikɗak kǝ Sǝku, warra a Afisa, akshi ke a iman naYeso Masihu. ²Herr da dlaɓe kun, na saalam da ri Kakasǝku Afǝkwa, na Mǝgǝnyi Yeso Masihu.³Kakasǝku Afǝk Mǝgǝnyi Yeso, katanas, da baa sakǝrrta. Aci ne bari wa barkakin tawanke kǝ Nǝnwa Sǝku da dǝsku i kun Yersu Masihu. ⁴Kapǝn dlama duniya, Kakasǝku cikɗu wa, warra mi dlam iman na Yeso. aci cikɗu wa gaɗa wa dlaɓi goaipu i da gǝri.⁵I kun mantukwina,Kakasǝku cikɗu wa tin sǝkurr, da mǝsci na wa i kutligǝri da ri Yeso. Dlam kasau gaɗa aci a kǝmu karak bee mi aci a ndǝlamgu.

⁷Aturro gaɗa ntukwinaGǝri ne, wa ba ra da ri payi dǝdẹm Gǝri, na tupta aipapin wa, da ri bǝrǝɗ herrGǝri.⁸Acu baru herr tǝku nak-kada bai i kun zǝgaya na asǝm mak i wa.⁹Kakasǝku da-diwa ashǝrr ga-dǝɓsak sapǝrraGǝri kǝ jirrewa, i ɗak ndǝlamGǝri, kǝ bee mi Aci ancu da tatki ndawa da ri Masihu. ¹⁰Lakwtu dama sapǝraGǝri dengara nin, Kakasǝku a ni na betawanke mi a dǝsku na ɗa mak i ɗagayi i kun dlǝgun Yeso.¹¹I kun Masihu ne nda cikɗu wa, wa dlaɓ bi gado i Kakasǝku. Kakasǝku dlamiwa sapǝrra tǝku, gaɗa Aci ne a dlama tamke mi a ci ancu. ¹²Kakasǝku dlamu sau gaɗa wa kaci gaɗa sakǝrtaGǝri na saksaktaGǝri. Wa ne kǝ sǝkurr warra a tlǝraɓu i kun Yeso Masihu.¹³ Aturro da ri Masihu cam kwa kǝmau tǝlam kǝ jirrewa, labarr herr da ri Yeso kǝ ra kun. Kwa dlam na iman na aci cam, wate nda cimna(sǝmu na) kun na Nǝnwa Sǝku warra nda dlam alkawargu.¹⁴Nǝnwa Sǝku ne a tatkewa katanas wǝ na gado wǝnduwa Sǝku, kapǝn wa bi. Sutku, gaɗa sakǝrrta saksaktaGǝri.¹⁵Gaɗa kasǝn, tin lakwtu mi na kǝma labarr iman kun i Mǝgǝnyi Yeso, na tatka ntukun i ndawa mi kǝ Sǝku. ¹⁶ Na bǝzu sambarrkata Sǝku bai gaɗa kun, na tana kun i kun magita ga fatawanke.¹⁷Na magita i Kakasǝku Mǝgǝnyi Yesu, Afǝk wa kǝ saksakta, da barekun Nǝnwa asǝm na kǝ parrakta zǝgayaGǝri. ¹⁸Na tǝka magita gaɗa gǝshakun da bi parrakta, kwa zǝgi dalil ɗaurakun katanas. Na tǝka magita gaɗa kwa zǝgi bǝrrǝɗ kǝ saksakta garva gadoGǝri i kun ndawa mi kǝ Sǝku.¹⁹Na magita gaɗa kwa zǝgi marǝmkwina kǝrrmiGǝri warra ɗǝkana tawanke, mi a kunawa; ndak iman. Marǝmkwina tǝku, dlaɓu dari wana awayu kǝrrmiGǝri rro. ²⁰Na aci ke Sutku kǝrrmai warra dlam wana i kun Yeso, lakwtu mi Kakasǝku tlatla ci da mutu da mpi na aci, i bakaGǝri da mata i kun dǝsku.²¹Aci mpa na Masihu fak i dǝsku garva, na kǝrrmai, na awayau, na baci tamke i dǝsku dlugun tawanke. Aci mpa Masihu rro gaɗa zaman tǝku rrugara bai, amman harr gaɗa zaman warra a ni.²³Coci ne tǝkaGǝri, ganiyak, ke a niya betawnke i kun tamke.

Chapter 2

¹Gaɗa kungu gamtak ikun aipapin kun. ²Ikun aipapinkun ke waci kwatlam mbasu iɗak zaman duniyabu. kwa tlam mbasakun i kun kərmai lesper aci ne nunuwa wara a wana i gezhi kutli mi a kəmu rama bai. ³Waci gəd ja tlam mbasu i kunakshi ja tlam be gabshi mi gezhaja anchu, ja tlam be təkaja anchu nabe mi adaja ntutu ja tlam naja kutli shaidan Səku, kaki ga gezhin ndawa.⁴Amman Səku ikun kanjino gəri gaɗa marem ntau kwina mi tatkew. ⁵Lakwatu mi wa gamtak ikun aibabin wa tlitnawa iɗa gayina Yeso, gaɗa herr da ri nakun. ⁶Səku tlatli nawa i ɗa gayi na Masihu, da bariwa ri mbasu ikun janna gaɗa Yeso. ⁷Gaɗa zaman mi ni da tatkija liman herr gəri mi wara da demu kaktlaubai dari Masihu Yeso.⁸Gaɗa dara kun dari herr na bar jirewa sutku wana aɗakun bai, atu barine dari Səku. ⁹Herr wanakunbai. Gaɗa sun, nən tawanke da tlam varariyabai. ¹⁰Gaɗa wa wana ami gəri, da tlamiwa ikun Yeso gaɗa ja tlam wana bəlan wara duku seperati wa tun waci gaɗa wa tlam rakan i kunu.¹¹Kasən asgina waci kun dawami zəga Səku bai ikun təka. Da daurukun, "Ndawa mi go wuda" be da daurau "wuda" ikun təka da dlamau na amai. ¹²Gaɗa i lakwtu kun ga barak na Masihu. Gaɗa kun magirafccin i nɗak Israila. kun megerafccin i kun alkawar ki Səku. Kun na Suku bai i kun Duniya.¹³Gaɗa waci kun pədəm na Səku da de nakun i dantau dari dədəm ke Masihu. ¹⁴Gaɗa Masihu acine salamwa aci mi dawu na gəd shiringu iɗa gayi, aci rubgina garu mi bira na gadavaja na Yahudauccin. ¹⁵Gaɗa tlapina linok dumaya dari bar tika gəri gaɗa da tlam kararanin ikunu gəri, gaɗa sun da tlam salam. ¹⁶Masihu salantu shiringu, da tlam nakshi təka gayi i kun Suku dari dəm tliga, da sunu dar'yi na gabau.¹⁷Yeso dew tlamikun albishir salam kun dak pədəm na dek dantau. ¹⁸Gaɗa dari Yeso gəd na dəvo ikun Nunuwa herr i ri Afak.¹⁹To gaɗa kasən, kerdadin, kun chan kun magirafccin bai, kwa tlam nakun mangitu ke bi aɗa na ndawa mi go aibu, yal Səku cham. ²⁰Miwara nda ləmu i vəkshi dama ke muwanauccin na nabauccin, Masihu Yeso achi ne marum guguyak mi ndampa ləmau. ²¹I kun gəri gəɗ ləmau jəb təkakshi atkarawa da tlam nakshi səsu nakwana ke Səku. ²²Ikunu gəri ne gəd kun da tlamkun ida gayi ri mbasu ke Səku ikun Nunuwa gəri.

Chapter 3

¹Gaɗa kasən, I Bulus pərsina Yeso Kiristi gaɗa kun ndawa mi ziga Səku bai. ²Na tumantu kwa kəmadu na kərmai Səku na tlam ga na babu wanagəri gaɗa kun.³Na tarnu kaki yanda nda tatikanai da ri məgənyi na zigi. Su jirewa mi wara da dəpsu na tarini kun. ⁴In kwa karantatun, kwa ganetana be miwara ne kau a kun jirewa mi wara da dəpsa game na Masihu. ⁵Zaiya nda wachi jirewa tuku akshi kutli nəngayawa ba zigaba. Ama gusuku kasau Nunuwa Səku da tatkidu i ndawa muwanauccin na nabauccin da thlan wana tuku.⁶Jirewa nda dəpsi ndawa miwara zəga Səku bai, wa na akshi duk be gayi, wa na gado akun alkawar Yeso Masihu da ri kəmu herr gəri. ⁷Na thlan mugu guzub herr tuku da ri bari Səku gaɗa wana na awayau gəri.⁸Kakasku bara bari tuku, ko yaye i gamgam akunu ndawa na aibu bai ki Səku. Baritiku ma nayi na labar i ndawa mi ziga Səku bai. ⁹Bari Kakasəku mi bara ma nayi na labar gəri i rawanke i tike. Be wara Kakasəku shiryatu shiri tuku amman na aman da dəpsa wachi nda tlam be tawanke.¹⁰Shiri tuku, da wana tuku da ri Ikilisiya gaɗa garvauccin na nda iko da zigi na tanke be miwara Səku anchu. ¹¹Su a wakatu gaɗa kaki ntu Yeso məgənyi.¹²Gaɗa Masihu wa tlam nawa be getak na wa na awayau gaɗa bari jirewa i kun gəri. ¹³Gaɗa kasunu kwa lolotanbai gada kabine na ravan mi wara na sau gadakun. Su gu gaɗa sasaktakun.¹⁴Gada kasən napa kufu i ɗa, i afawa Səku, ¹⁵babu thlama yal tawanke ki dəsku na ɗa mi wara achi bariwa dlugun. ¹⁶Na magita Səku da bari kun liman a kun kərmai gəri, da dauzi kun na awayau Nunuwa ki Kakasəku mi wara a kuna kun.¹⁷Na thlam migita da tlabi a gizhakun na aro kun i kun jirewa ntau, da thlam aro i kunakun. ¹⁸Kwa bi awayau na sanuta kun dakun na ndak bar jirewa, kwazigi na datu nana, na gazibir na atlau ntu Masihu. ¹⁹Ma kazigi ntau məgənyi Yeso rima na awayau zəgaya, Səku aniya chi na niya gəri ki Səku.²⁰To i aci wara a dəmuna tlama be dəkana be wa jayau ko wa kararamtau dari kunawa. ²¹saksakta da tlabi ikun Coci na i Masihu Yeso i zaman mak wara go dadegiri. Amin

Chapter 4

¹I gada kasən, wun Sarka gaɗa məgənyi, na wilakun kun kwa thlan rakan kalkal na daura mi nda daurikun. ²Na wilakun kwan mbasi na gizhi getak na ankal na kəmar, kwantuti tike na gizhi gayi. ³A thlamina tanke mi kwadu mudu aɗakun ikun Nunuwa Səku gaɗa kwambasi kəlapiya.⁴Na təka gayi na Nunuwa Səku gayi, kaki mi nda darikun ikun dawa aro gayi na daura mi nda thlamu. ⁵A tiro wane Məgəngyi gayi, bari jirewa gayi, Baptisma gayi, ⁶na Kakasəku gayi afək tike, aɗa tike, darik tike na kun tike.⁷I nən tawanke i kunawa dabar dici herr kalkal mi məgəngyi ngaltici barik Yeso. ⁸Ati kaki mi kakkadi Səku maya: "Lakwtu mi gayi duskunin, dayina guzabccin gu ikun guzapina sai aci da thlan bari i ndawa".⁹Ma'ana, "Ahci thlangiri", kwa fahimtatu tam, in gaɗa ma waci fuwen gəri ɗa bin? ¹⁰A chi me fuwe gu nən getak mi zam aye gaya wam i dəsku pədəm, gaɗa achi gafa aniya na tanke.¹¹Masihu bari jəgab da thlabi mawanauccin, jəgab da thlab Nabauccin, jəgab ndak nyana rama Səku i ndawa, jəgab makwatauccin, jəgab mallamccin. ¹²Aci barikshi wana tuku gaɗa da kilci nda gəri mina aibu bai. iɗak wana mi akshi a thlamo gaɗa dalmi təka Masihu. ¹³Daci kəma na ləma tika gəri se rime duk wazada nipka aɗa bar jirewa na zigak wun Kakasəku, zam wathlam zigaya suki mi aniya na bar jirewa wa ikun Masihu.¹⁴Masihu limanawa i dizku gaɗa wa thlaba mamu wambai me nda babatakshi bai kaki zuwak mi aye kəma na akau, zuwak tawanke ki gugza da wuye du na dabarak ndawa ikun shiyata papiya. ¹⁵Gaɗa kasən aramina jirewa ikun ntau, wa rawayi ikun dəvu tawanke i kunu gəri achi babu aɗau, Masihu kenan. ¹⁶Masihu ləmu təka gayi nda nəbkədu da thlan wana gayi da dawi təkau darawi dalmi aɗa gara ikun ntau.¹⁷To na rame kun, katanas na rame kun wam ikun dlugun Səku, gaɗa kwambasa kaki kirɗauchin bai me zəga be bəlan bai i kun agithikshi ¹⁸Ndawa ayiwa ikun zigaya aro. Riksu gaɗa rashik zigaya mi akunakshi, gaɗa gaudak gəzhi gəri. ¹⁹Akshi a zhurubai da barna aɗakshi rashik ankal, da jəb thlama be bəlan bai tawanke.²⁰Amman sun be mikwa gugza aɗak Masihu bai. ²¹Da thlaba ka be kwakimana koko gəri, kuma nda thlamikun gugza i kunu gəri, kaki jirewa akunu Yeso. ²²Nda gugzhikun kwabzina zada mbasukun ku wachi kwai vina gamana be bəlan bai mi kwa thlamau waci. Gamana be bəlan bigu mi a thlimid kun kwa thlam be bəlan mi a thlimikun kwa thlam be bilan bai.²³Na gugzikun kwa thlab karara ikun Nunuwa Seku ki gizhakun, ²⁴kwa thlan nakun karara ndawa mi Suku thlamak shi ikun ginawa geri, ikun jirewa adalta na rashi aibu.²⁵Gada kasin, kwa thlama papiya bai, tike da rama jirewa i makaput geri gada wa be gayi. ²⁶Amina gizhi amman kwa thlama aibu bai. kwabza afa davgi bai kwakwun gizhi. ²⁷Kwabza lakwtu bai i lispir.²⁸Nin me achi a kiran da thlama kira wambai. Da thlama wana, da thlama wana na aikwak geri, gada aci dabi be mi wara aci a baaru i nda mi na jigtu. ²⁹Kwabza rama mi bilan bai da virai da miyakun. A thlamina paida na tilam mi alum ndawa i disku, idak be mi akshi anchu, gada be mi kwaramo da thlap da banaci ndak kirimta kun. ³⁰Kwa thlimta aro Nunuwa Kakasku, dari geri na wabik ra.³¹Awayina na dugwagwak aro da gizhakun na gishi, na thlira, na nanga, na be mi wara duk ki lispir. ³²Athlaba ndak ankal i gadava kun, kwalawan tausayi adakun, kwa tipta aibukun, kaki mi Kakasku ikun Masihu tuptiwa

Chapter 5

¹Gada sutuku a dlabina dek guguza dari Suku, kaki kutlai ki ntau. ²Kwa dlama rakan ikun ntau kaki mi Masihu ntutuwa da bar na aro geri gadaja sanam mi karak fawa i Suku.³Nda kema ramatapai bai i witakunn ko rama ke mi belanbai, ko mbamba, gada sugu kalkal bai ikun dawa mi go aibu ki Suku. ⁴Da dlabana wana watkubai na rama gatla na gawa dlebgenu gid sutuku kalkalbai. Gada kasen nda dlaba na saksakta Suku i gadava kun.⁵Azigina na sutku, go baci tapai ko baci wana vatku ko baci mbamba, gada atu cham zata garen na gadabai i wunduwa Suku. ⁶Kwaiva nin wambai dalivacikun na rama vatku gada sune shitan Suku afuwayi ada mamu mi a kemurabai. ⁷Gada kasen, kwanupka ada na akshi bai.⁸Gada waci kwakun basu ayuwa pelik, amman gusku kwakun bayan ke Suku, arakina na ka kutli bayan. ⁹Gada kutli bayan nupkina kalu Suku, adalta na jirewa. ¹⁰Na maka be mi Kakasku anchu. ¹¹Kwa nupka ada na ndak gezhi ayuwa bai ikun wanakshi mi go kutlai, gadasu adina nakshi i patata. ¹²Gada dlamin gara bi shirau da rami be mi akshi a dlamau i kun asir.¹³Gada be tawanke da dena aci iri bidla, aviran gara i patata. ¹⁴Gada be tawanke mi a patata ni dlamingara bidla. Gada sen da rama, "Adlinaci baci yuwan, na aldi mutu, Masihu ke abidla adakun",¹⁵Gada kasun, a dlamina ankal na mbasa kun, kwa dlaba ka kakabauccin bai, se ndak asen. ¹⁶A dlamina wana na lakwtu tlapar, gada yuwangu belan bai. ¹⁷Gada sutku, kwa dlaba kakabauccin bai amman azigina be Kakasku anchu.¹⁸Kwa dlam kuyo na sema bai, gada sutku aya nakun i halvatku, gada kasen, a niya na Nunuwa Suku. ¹⁹Kwa rama i gatukun ikun zabura na ruwa ke zabura na ruwa ke Nunuwa Suku, kwa ruwa ke sakarta Suku. ²¹A jibina adakun gada lawan kermai Masihu.²²Amatin, a barina adakun i masaskin kun, kwa kake mi kwa dlamau i Suku. ²³Gada misik, acine ada coci, wato teka geri,acina ada geri baci ra teka geri. ²⁴Ka ke mi coci a dega Masihu, amatinke dolle da degi misaskishi i kun betawanke.²⁵Misaskin, a ntutina amatinkun, kakemi Masihu ntutu coci, har da bari ada geri gada gara. ²⁶Gada Masihu barna ada geri gada coci, gada atugu da dlaba go aibu, gada aci viyinatu na am, da vi rama geri. ²⁷Masihu vinatu gada dabari ada geri i coci bi saksakta, go aibu ko be dagai ginawa kusu, gada da dlab mi go aibu.²⁸Gada kasen gamsadin, dlamungara dolle da ntutuci amatukshi ka adakshi. Nin mi ntutu amagiri ntutu ada geri. ²⁹Gada, na nin mi galte kuru ada geri bai, se dai da ankaltatu, da baritu be mi atu anchu kake mi Masihu a dlamau na coci. ³⁰Gada gwidwa teka Masihu.³¹Gada sutku, nin aiva na afej geri na mi geri da nipkinakshi ida gayi akshi a dlaba nakshi tika gayi. ³²Asertuku marem, na rama Masihu na coci. ³³Gwid na kasen, Amau ke dolle da dlam ladab i misik gara.

Chapter 6

¹Mamau, adgina afafkin kun ki kun miginyi, atiro kalkal. "²Abarina marim kwina i afafkin na miwancinkun" (A turo dilo ki sukur na alkawar), ³" gada da thlab bilan nakun kwan kwamani gawa i duniya".⁴Afafkin, kwa thlinta gizhi mamu kun bai dami gezhi, gada kasin, a gabdinakshi ikun dima na gabad ki miginyi.⁵Guzabcin, asina adakun i ndak wunduwakun ki duniya na ladap sosai na gagintak tika, ikun jirewa gizha ci. A thlaminakshi ladab ka ki me kwa thlame Masihu. ⁶Kwa thlama ladab kawai gada afafkin wunduwa kun a lawan kun kwa thlamekshi be bilan. Gada kasin, a thlama ladab kaki guzub Masihu, me thlam be mi Kakasku anchu da gizhikun. ⁷Athlamina dakun gizhakun dakun gizhikun chakchak, kaki kwa thlame i miginyi ammani ndawa bai. ⁸Gada jazgadu be bilan me nin tawanke thlamu, a ganni lada gara dari miginyi ko aci guzub ko aci guzub bai.⁹Ndak wunduwa, a thlamine guzabcinkun i divu gayi. kwa bonetakshi bai. kwazgadu ro nin me achi afak ikun chakcahk afik duk a dusku, a chi a tatka kwarak bai.¹⁰Idama, a thlaba na awayau ikun miginyi na ikun awayuk marum geri. ¹¹A dawina kare zhiya ki Suku, gada kwardi sosai i da gabshu sapire lispir.¹²Atiro thligid wa adak thliwai na didim bai, gada i adak gwamnati na kirmai zuwawin na ndak yuwa lijam lispir, na i adak lispir ki disku. ¹³Gada kasin adawina kare thliri ki Kakasku, gada kwadimuna irdi i lakwtu ki lispir, na aku kwa thlamana tanke kwardi bilan.¹⁴Ardina digo, aku kwadawuna zayi a sulki jirewa. ¹⁵Se kaki sonok zigir, kwadawi shiri nye wazik ki salami. ¹⁶Banda kasin wan, amina parto ki bar jirewa mi kwadumuna tik be gawa aka baci kimangar tina na atu.¹⁷Kwa mi aryafik ra, na kasakar Nunuwa Suku, wato ramak Suku. ¹⁸Fatawanke ikun nakwana na jaya, a thlama nakwana ikun dlugun Nunuwa Suku, ikun gizhakun, kullum kwa jib lawan na kimar kwa magita i miginyi gada ndawa na aibu bai.¹⁹Iye a thlamina magitau, na bi mina ramau, na thlan rama na awayau, na thlam rama go kalau na rami ashir herr Suku. ²⁰Gada hergu i baci wanik me gatausak na sarka, gada na ram na awayau, kaki mi kullum na ramau.²¹I gususku kuwa, kwazgina iya na be na kunu. na halme nakunu, i tikikus, yaganau ga ki intau ikun Sukur aramadi kun tanke na chi kun gada sin. ²²Na wane na aci rikun musamman gada kwazigi yadda jakunu da karpapatikun.²³Salama Kakasku na intu bar jirewa dari Kakasaku afawa na miginyi Yeso kiristi. ²⁴Herr da thlaba na ndak ntu miginyi Yeso Masihu na ntau me a dama bai.

Philippians

Chapter 1

¹Dari Bulus na Timoty, guzabcin Masipu Yeso, i nye ndawa mii go aipu ii kunu Masipu Yeso mii a kunu filibi, na ndak ankalta na coci na ndak wana kunu. ²Herr na salam kǝ Sǝku Afǝkwa na Mǝgǝngyi Masipu da dlaɓa na kun.³Na sabarkata kakasǝku ga fatawanke na tani na kun nǝn. ⁴Fatawanke i kunu magita mii na dlamau kun gǝd, na arawai gǝshi na dlamau. ⁵Na sabarka gaɗa ɗawa aami kun na 'yu ii rii wagǝr herr Sǝku tun gafa sǝkur harr i nye gusku. ⁶ Na barna jirewa i ɗa bitku, A ci mii ɓandi wana bǝlan i kuna kun a dama duhar ii nye gafa Masipu Yeso.⁷Dlamun gara ii riga na jǝb tanakun kasau, kun dǝk, gaɗa kwa gǝshi ga, gaɗa gǝd kun kwa dlam na kun mangǝtu wana ga kǝ herr Sǝku dari mǝɗa mii nda dlama, zam na kare ta wagǝr na nanata gara ⁸Gaɗa Kakasǝku a ci ne saida ga ii ɗa ɗawa gǝshi ga ii ɗakun gǝd, na zadak intu mii Masipu Yeso dlamu.⁹Magitaga atune intukun da jǝb sukuna na zǝgaya na asǝm mii go dadǝgǝri. ¹⁰ Gaɗa kwa kwa cikdi be mii bǝlalmin, kwa dlam nda kalau Sǝku ndawa mii go aipu harr ii nye gafa Masipu. ¹¹ Kwa dlab na tuamanja wana adalta mii a bayi dari Yeso Masipu, sutuku gǝd gaɗa saksakta Sǝku na gǝdliɓ gǝri.¹²Yaganaucin nancu kwa zǝgi, lamarr mii wakatu na 'yu, dlam na bana ii wagǝrma. ¹³ Harr dlamǝn gara ga zǝgayak ii ri Askarabu ngwapate na kakǝni ndawa, ma mǝɗa ga gaɗa Masipu ne. ¹⁴Harr ngum yaganaucin ii kunu mǝgǝnyi bana ɗauzata gaɗa mǝɗa mii nda dlama, harr da vǝrai ii patata, da ram rama Sǝku go kalau.¹⁵Tabbas ndawa jǝgab dlam wagirma herr Sǝku i kunu ta gǝshi na gamɗaya, jǝgab na bǝlan ufta. ¹⁶Ndawa mi a wagirma herr Sǝku i kunu ntu, Zǝgadu ndanpayu i ri tuku gaɗa nan na dlab baci kareta labar herr Sǝku. ¹⁷Amman ndawa jǝgab a wagirma herr Sǝku ntu aɗa na rashi jirewa. I tumanshi a bara nai bone i kunu dilo ga.¹⁸Se tam? da dǝvu tawanke , ko na jirewa bai ko na jirewa wagirma Masipu nda dlamau, I yu na kuno, na sunu kasunu na dlam kuno. ¹⁹Gaɗa nasgadu su ayadu i di ga dari magita na lata dari Nǝnuwa yseo Masipu.²⁰I ɗa be na gǝshi na tuman gu na kasakta na kǝmu zhirau gaɗa kasunu, na awayugu gǝshi gǝd ka ki fatawanke, na gusku cam, i na buri ni na saksakta i Masipu i kunu tǝka. iyu na dawa aro Masipu dabi saksakta i kunu tǝka ga ko i kunu aro ko i kunu mutu. ²¹Gaɗa I yu i ri ga aro a tune Masipu, mutu ye sukuna.²²Amman mbasu ga i kunu tǝka nin, dlamungara gaɗa wana Sǝku tlaparr nin. Nasga be na cikɗu bai. ²³Gaɗa na gadava be shirin. Buri ga nai naivi na tǝka gaɗa na dlaɓ i da gayi na Masipu mi ɗikadu tlapar, ²⁴amman mbasu ga i kunu tǝka dǝkadu i bǝlan gaɗa kun.²⁵Tunda Iyu na tabas i ɗa sau, Nasgadu Iyu na aro i kǝma wam, na ci kǝma na dlaɓa na kun gaɗa ta kǝma wam, na ci kǝma na dlaɓa na kun gaɗa ta kǝmakun, na purdai i kunu iman kun. ²⁶Gaɗa i kunu ga kwabi na sukuna kǝ takama kun kǝ fariya i kunu Masipu Yeso na de i ri kun nin wam. ²⁷Se de a dlamina mbasa kun kalkal na rama kǝk herr Suku, gaɗa ko nade na ki kun, ko na riwu bai na kǝmi kwa mbasu i kunu Nǝnuwa gayi, na nufi gayi kwa wana dlaparr i da gayi gaɗa iman tuku kǝ herr Sǝku.²⁸Kwa kalwabai da pali tawanke gaɗa ndak kurakun su a dlaɓa gǝnawa kǝ damakshi, amman kǝ ra i kun, sutuku ro da ri Sǝku. ²⁹Gaɗa da dlame kun herr, gaɗa Masipu, bar jirewa i Masipu rugara bai har na sa bone gaɗa gǝri. ³⁰Kun na sa bone zadaka mi kwa i kau, na mi kwa kǝmau na sau har gusku.

Chapter 2

¹Na bik ɗauzata ɗagai i kunu masipu nin, in na bik jǝba ami dari intu kwina gǝri in na mantu kwina dagai dari Nǝnuwa Sǝku, in na kǝmu kanjino. ²Aniyi na kuno ga dari kuraram gayi, kun na ntu zada gayi, kwaɗa gayi i kunu Nǝnuwa Sǝku kun na manufa gayi.³Kwa dlama be na intu aɗa ko Marǝm aɗa bai. I sǝrum sunu tike dami yaganagǝri ɗika na aci. ⁴Nǝn tawanke da ma jiktu gǝri rugǝri bai, amman da ankalci na kǝ yaganagǝri.⁵A mina hal kǝ Masipu Yeso. ⁶Mi dlam mbasu i kunu gǝnawa Sǝku, Amman ma mbasu gǝri kalkal na Sǝku be mi a ci a jǝbau bai. ⁷I sǝrǝm sunu, ma aɗa gǝri be ɗagibai. Dami gǝnawa gabayi. Dan da pakai i kunu gǝnawa nǝn. ⁸A ci sinna aɗa gǝri da dlaɓ baci ladab har i nye mutu, mutu kǝ dum dlǝga.⁹Gaɗa kasunu Kakasǝku da bari ci marǝm saksakta. Bari ci dlǝgun mi a dǝsku na dlǝgun tawanke. ¹⁰Dlam sunu gaɗa i kunu dlǝgun Yeso kufu tawanke, gutka i kǝma gǝri, kufu kǝ kunu dǝsku na kǝ ɗa na kǝ diɗa ɗa. ¹¹Dlam sunu gaɗa marnyi tawanke da ram ma Yeso Masipu Mǝgǝngyi, i nye saksakta Kakasǝku Afǝk.¹²Gaɗa kasu ndak ntu ganai, ka ki mi kwa ladaɓ ba ma se na riwu ruga bai balle gususku na riwu bai, a dlamina wana ra kun na kalau na impi ankal. ¹³Gaɗa Kakasǝku ne a wana i kuna kun, gaɗa kwa dlam be mi aci ancu zam kwa dlam wana mi bǝlan i kǝma gǝri.¹⁴Kwa dlama tamke kwa dlama ngurngur na gamɗaya bai. ¹⁵Gaɗa kwa dlaɓa na bi gada bai ndak jirewa, kutli Sǝku mi go aipu. I zaman tuku mi ndawa gaɗɓadlak na gadlumatak mi kun dambasu ka ɓayan kǝ petilla I duniya tukum. ¹⁶kwa jǝb na rama aro na awayau har gaga pakayi Mǝgǝnyi Yeso Masihu gaɗa na bi dalil saksakta I sartugu na zǝgidu na dlam wana vatku na fama vatku bai.¹⁷Ko da da yayiga ka bari kǝ sanam na kuma hidima bar jirwa kun, na dlam kuno, na sukuna kuno wam i ɗa gayi na kun gǝd. ¹⁸kun ke dlam bǝlan kwa dlam arawai gǝshi, kwa tambayu na kuno.¹⁹Ina niya I kunu masihu yeso na Dabe kun Timothy ƙǝrat gaɗa nabi ɗauzata na labarr kun da rigǝri. ²⁰Gaɗa ina nǝn ɗagai bai mi halja ji kalkal na kǝ ri, mi a kǝmu kanjino kun na jirewa ka aci. ²¹Dukshi tike a wana kima gǝri, Amman kǝ Masihu bai.²²Amman ai kwa zǝgana daraja Timotawus, ka ki mi we dlam wana Herr ka wǝn na Afǝk gǝri. ²³A cune Nancy na wane sci, in naika yadda wana ga a rakan nin. ²⁴Na ardatinga har na Mǝgǝnyi, iyu na aɗaga ngum na ni go sukwakwiya.²⁵Amman naika jibǝgara na wane kun Abafaroditas yagana ga, manga wana ga manga fama ga mi kwa wane aci da dlama wana. ²⁶Acuu kun rank at a har jiktingǝri gaɗa kwa kǝma ma aci ngabai. ²⁷Lalle acuu dlam rashi kǝlappiya ka da mǝci, Amman kakasku kǝmana kanjino gǝri, acuu rugǝri bai, har iyu ngum, gaɗa na dlama dlǝmǝd arro iɗa dlǝmǝd arro bai.²⁸Gaɗa kasu na dlam niya wana gǝri, gaɗa kwa dlam kuno lawan gǝri, iyu ke dlǝmǝd arro ga da puluci. ²⁹Gaɗa kasunu a gǝni naci na gǝshi arawai rankata gaɗa Mǝgǝnyi, kwa dlam ladab I jiri ndangu. ³⁰Gaɗa gaza rab da mǝcingǝri gaɗa wana Masihu, ɗibdi na arro gǝri gaɗa da dlamikun wana I riga.

Chapter 3

¹I dadǝgǝri. 'yaganaucinga. a dlamina kuno i kunu mǝgǝnyi na sukuna tarnekun bitku be ɗagai dukshibai i riga. Bitku a cirǝptanakun.² A dlamina ankal na jaɗin. A dlamina ankal na ndak wana kǝmangar. Adlamina ankal na ndak Wuda tika tuku ³ Gaɗa jane nda wuda kǝ sǝkur. Gaɖa jane ndak nakwana i kakasku dari nunwa gǝri. Jane ndak fariya ikun masihu yeso, jana ɗawa aɗabai i kunu lawan da.⁴ Koda iyew na aɗaga nabik fariya i kunu tǝka. In nancudu nin, ɗagai adumu na kuraram fariya i kunu tǝka nin iyew na ɗikana aci. ⁵ Nda wuda 'yu gafa yuwan dandahuɗu, iyew nǝn Israila, Kǝ Kadugum Biliyaminu Bayahude Kǝ yahudaucin; I fara shariya Iyew Bafarise.⁶ Iri himma na gǝzati i coci. I ri wana adalta ke Kǝ dumaya. Iyew go bik aipu. ⁷Amman gǝd bitku mi dlamingara sukuna i riga, namanakshi asar gaɗa Mashihu.⁸Auwo, Kansunu na mana tamke asar gaɗa dukshi zǝgaya Masihu yeso mǝgǝnyi ga. Gaɗa gǝri ne na dlamna asar betawanke. Na katinakshi bebai gaɗa na dlab kǝ Masihu ⁹ Ndabayu i kunugǝri na adalta aɗagabai dari dumaya Isirǝm gu, iyew na adalta dari barijirewa i kunu Masihu adalta mi dari Suku dari barjirewa. ¹⁰Intuga nin na zǝgi Masihu na Kǝrmai tlayigǝri da mutu na dlab i ɗagayi na Aci iǝ kunu sa dakinekinegǝri. Na dlaɓi ka Aci dari mutu gǝri ¹¹ Gaɗa da dǝvǝ taw anke nabi na tlayi da kunu mutu.¹² Na ramma na bana bitkubai dugo, ko na dlamga nai ganiyak o'o Amman na naceta i ɗǝga gaɗa na jib na be mi Masihu yeso jibe iyew gaɗau ¹³Yaganaucin, na ramma na najib na biwubai dugo, amman nabe gayi mina dlamau na tuwayu na beǝ mi a akau na ɗawa aɗa i ɗa be mi a kǝma. ¹⁴Iyew na ɗawa aɗa i kǝma gaɗa nabi lada ɗaura mi nda dlama i dǝsku mi Sǝku dari Masihu.¹⁵Gaɗa kasunu, duk wa mi wa ardatinawa se wa ɗǝgi rama, tuku.in miya kun dlab gayi bai i ɗa be ɗagai nin to suku a tatǝkedikun sunu. ¹⁶Se dai ri wa jidu nin, war i kasunu.¹⁷Yaganaucinga duk kun a gugzina da riga, kwaki ndawa wara mbasakshi bǝlan na gatǝr wara na buzikun . ¹⁸Ndawa gawa wara na sa ramekun, gusku yaye na ramekin har na samurai, akshi ma a ɗiga Yeso injakshi, Amman ndak kur dǝm dliga Yeso. ¹⁹Dadǝgǝrakshi nin hagata, Sukwakshin nin bashakshi bik zhirukshi nin atune bǝdlǝ, impana arokshi i ɗa bik duniya.20 Wa ndak garva dǝsku da sun ne dǝr back rawa Mǝgǝnyi Yeso Masihu. ²¹A palta na tǝkawa kǝ mbotu, da dlaɓi ka kǝri mi saksakta, na kǝrmai, gǝri mi a ɗawa na tamke I diɗa gǝri.

Chapter 4

¹Gaɗa kasunu yaganaucin ndak intuga, mi nancu na aryapu ga i ɗa dǝvu tuku arɗa na kun tǝrr i kunu mǝgǝnyiga mi nancu. ²Na wila Afodiya, na wila Sintiki, wa dlama mbasu gǝshi gayi i kunu mǝgǝnyi. ³Ci manga guzapuna, na wila ci, a lati amatin tuku. Gaɗa dlam wana na iyu i bar labar herr Sǝku har na kilimas na gagǝshin mangitu wana ga, mi dlǝgun shi da tarna i kunu kakadu aro.⁴Adlamina kuno i kunu mǝgǝnyi fatawanke zam na ramma a dlamina kuno. ⁵Aivina ndawa daki kanadakun, mǝgǝngyi a dantu na ni. ⁶Kwa jiktabai i da be tawanke. I sǝrəm sunu, i kunu be tawanke na magita na wila kun da dlaɓa ga zəgayak i ri Sǝku. ⁷Salam mi nuti na zəgaya gǝd, a rota na gǝshakun na kuraram i kunu Masihu Yeso.⁸I dadəgəri be tawanke yaganaucin ga, be tawanke mi na jirewa, be tawanke mi na martapa, be tawanke mina adalta, be tawnke mi go aipu, be tawanke mina ntuta, be tawanke mi bəlan, na be ɗagai mi bəlan rankata nin, na be ɗagai kə saksakta nin, a dlamina kuraram i aɗakshi. ⁹Jandu tuku mi kwa gugzhi mi kwa gǝnu mi kwa kǝrimtu mi kwai kau da riga a dlamina jandu tuku. Kakasǝku ba ci salam da dlaɓa na kun.¹⁰Na dlam kuno tlapar i kunu mǝgǝnyi gaɗa məgurum kun sukuningara i ɗa ga. Wa ci yaye kun na məgurum i ɗaga, amman kwa ba lokwatu banata ga bai. ¹¹Narame kun sau gaɗa ma na kunu jǝktu bai. Gaɗa na gugzina mbasu na vəji gǝshi i kunu be tawanke. ¹²Na zəgana mbasu i kunu tluwa na bumtu. Da dǝvu tawanke i kunu be tawanke na gugzu na asər kə mbasu maya na wayu, na gugzi na mabsu kunu bərəd na tluwa. ¹³Na dəmuna dlam be tawanke darigeri baci ɗauzata ga.¹⁴Duk na kasunu, kwa dlam bəlan i kunu sak bone ga. ¹⁵Kun ndak Filibiyaucin kwa zəgadu tunda səkur wagərma herr Sǝku, lakwtu mi naive Makadoniya go coci mi banatayu da ri bari na genyi se kun rukun. ¹⁶Ko i lakwtu mi iyu na Tassalonika, kwa wana bana kə ngumu jəktu ga ɗəkana zǝgǝr gayi. ¹⁷Gaɗa na maki banatabai ro. I surəm sunu, na make kun be mi sukuna kun, da sukunyi i ɗak sukuna.¹⁸Na gǝnna be gawa mi kwa wanew da ami Abaforatus, karak ka atirshan kə sanam mi Suku ancu. ¹⁹Kakasuku ga a niya na jəkta kun dari bərədgǝri i kunu saksakta i kunu Masihu Yeso. ²⁰Gədlib i suku Afǝkwa baci kǝrma har dumaro. Amin.²¹A ndumina tike baci ɗǝga i kunu Masihu Yeso. Gǝd yaganaucin mi a ɗa ɗagai na iyu a ndǝma kun. ²² Ndak ɗəga ri tuku a ndǝma, tumba ndak wǝnduwa Kaisar bai. ²³Herr Mǝgǝnyi Yeso Masihu da dlaɓi I ɗakun.

Colossians

Chapter 1

¹Darii Bulus mawanak Masipu Yesona intu Səku na Timoti yaganawa. ²I nyee rii ndak iman na jirewa yaganaucin ii kunu Masipu mii a Kolosiya. Herr na salam Səku afaawa da dlaɓa a ɗa kun. ³Fatawanke jaa sambarkata Səku Afawa, Məgənyawa Yeso Masipu,dǝk lakwtu mii ja dla me kun magita.⁴gaɗa Ja kəma labarr jirewa kun ii kunu Masipu Yeso, na ntau mii kun na atu ii ndawa waarra barr na aɗakshi ii Səku. ⁵gaɗa ɗawa gǝshi waarra ndampe kun ii dǝsku.kwa kǝma na labarrgu ii kunu rama jirewa ⁶Atu ne labarr wagǝrma mii dekun, kaki mii dew ii duniya mak aa tlǝpapǝna, zam atu aa sǝkuna pǝtlayu, kaki mii a dlamau ii gadavakun tǝn gafa warra kwa kǝmau, kwa yakintu na rama herr Sǝku kǝ jirewa.⁷Ka sunu ke kwa gugzu dari Afaburus, mantau baci gǝzapuna wa. Aci baci aaman, baci wana kǝ Masipu ii sǝrrǝm wa. ⁸Aci ramdija ntu mii kwa dlamu ii kunu nǝnwa Sǝku.⁹Gaɗa bee ɗawu tǝn gafa waarra ja kəmau labarrgu ja bəzə dlame kun magita bai, Ja wiila nda niyi kun na zəgayak ntu Sǝku na aasǝm na zǝgyak nǝnwa Sǝku. ¹⁰Gaɗa kwa dlam mbasu waarra kalkal na gǝzapǝna Mǝgǝnyi kwa parraktici da dǝvǝ tawanke, kwa barr paida ii kunu wana tawanke, kwa sǝkunyi na zǝgayak Sǝku.¹¹Kasku da ɗauzatu kun na awayau, tlaparr da rii awayu martapa gǝri, gaɗa warii tǝrr ii kunu kanadi na arawai gǝshi. ¹²Kwa sambarkate Afǝk,wararra ɗawu wa wa bacii bii nuba ii kunu gado kǝ ndak kalu gǝri mii a kun ɗa ayuwa bai.¹³Aci danawa da kunu ayuwak garva, da kaci nawa ii kunu garva wǝngǝri waarra aci ntutu. ¹⁴waarra wa ba rra da rigǝri tǝnu, da tǝbtidiwa aipawa..¹⁵Wun gəru aci ne gənawa Səku wara wa lawan gu bai aci ne matkam kə sukur da kunu be wara nda dlamu. ¹⁶Atəro nda dlam tanke dari gəri, be wara a dusku na be wara aɗa gagiwak, wara nda lawan gu na wara nda lawan gu bai . Ko nda aɗa gwajere nda nta ndawa , ko nda garva ko kərmai, jandu təku dlamən aci gaɗa aɗa gəri. ¹⁷Aci a kəma na tanke, kuru be tawanke ga jibak i kunu gəri.¹⁸Aci aɗa i təka ikilisiya gu, aci ne kə sukur kuru matkam sukur i kunu ndak mutu, aci ne rai kə sukur i kunu be mak, ¹⁹Gaɗa Səku a pərɗai iɗa be ga jibak tawanke a dlaɓa i kunu gəri. ²⁰Kuru aci saloti tanke dari Wungəri, be tawanke aɗa gəri. Səku dlam salam darik dədəm kə dləga gəri. Səku kalakte na be mak iɗa gəri, ko be wara aɗa ko wara a kunu dəsku²¹A sartu ɗagai kun cam kun magərafcin i Səku na nda kuri gəri i gəshi na gaɓshu wana. ²²Amman gususku aci kalakte na kun da rik təka gəri wara nda lawangu da duvu mutu. Aci dlam kasən gaɗa daiki kun ga vuyak go aipu, go bik ngupta i kəma gəri. ²³In kwa tana kəma i kunu iman, arɗina tərr kwa dlagda da ɗa duvu kə awayu tuman jirewa wazək wara kwa kəmau. Sutku ne wazək wara nda bari labar gu i nən wara nda dlama ci i dusku. Sutku ne wazək wara iyu Bulus, na dlaɓən ga guzuɓ.²⁴Gususku iyu na pərɗai i kunu bone ga gaɗa kun, na niyi na təka ga wara mbotu i kunuk sa bone kə Massipu gaɗa təka gəri wara atə ne coci. ²⁵Atəro gaɗa coci təku na dlaɓə guzuɓ dari wana wara Səku baranai gaɗa kun gaɗak jibka təlam Səku. ²⁶Sutku ne ashir kə jirewa wara nda dəɓsu du zaman na ndak tlayi. Amman gususku nda paraktu du i dək ndawa wara dlam na iman na aci. ²⁷Akshi ne Səku ntutu da tatkik shi bərəɗ kə kərmai kə ashir jirewa təku da gadava ndawa wara a ɗəga bai. Atəro Masipu a kunakun, tuman kərmai kəma.²⁸Sutku aci ne wara wa barə labarr gu, wa gaɓ'i nən tawanke, wara wa gugza wu na asən mak gaɗa da tatki nən tawanke canduwa i kunu Masipu. ²⁹Gaɗa sən ne na dlam gənpu na ɗawa aɗa darik awayu gəri wara a wana i kunu ga i kunu kərmai.

Chapter 2

¹Gaɗa nancu kwa zəgi zada gawak ravan wara na dlam gaɗa kun, na ndawa wara a Laudekiya, na ndawa gawa wara ika daga bai ikunu təka. ²Na dlam wana gaɗa gəshakshi da ɗagwaici darik cacpa iɗa gayi i kunu ntau na kunu bərəɗ kə tabbas na kə sanuta, i kunu zəgaya kə ashir jirewa kə Səku, atəne Masipu. ³I kunu gəri mak bərəɗ kə asən na zəgaya da dəɓsa.⁴Na rami kun sau gaɗa nən wan da tatke gərayu bai na təlam i zamɓata kun. ⁵Ko da naɗa gayi nakun i kunu təka bai amman naɗa gayi na kun i kunu Nunuwa Səku, na kuno lawan kun bəlan na awayu iman i kunu Masipu.⁶Kakə wara kwa gənu Masipu Məgənyi, a rakənina i kunu gəri. ⁷Arɗina na awayau, a sukuni na i aɗa gəri, akkumina i kunu iman kakə wara nda gugze kun, a dlaɓina i kunu sambarkata.⁸Aikina nən wan da jiba kun bai da duvu papiya na alkawar papiya da rik kəlado ndawa kə duniya, na wara kə Masipu bai. ⁹Atəro i kunu gəri ne mak jibka təka Səku.¹⁰Nda niyi na kun i kunu gəri. Aci ne aɗa awayau na garva tawanke. ¹¹Ndaudu kun cam i kunu gəri na wuda wara nda dlamudarik nəngaiwa bai kə təlɗa tləwik təka, amman da kunu wuda kə Masipu. ¹²Nda dabgəna kun na aci i kunu baptisma, kuru i kunu gəri ne nda tlatla kundarik iman na kərmai Səku, wara tlatla ci da kunuk nda mutu.¹³Sartu wara kun gamtak i kunu aipapin kun na buka wuda kun i kunu təka, aci dlam na kun na aro iɗa gayi na aci da təptə diwa aipapin wa. ¹⁴Aci saspə na basasin wara nda tarnu na linok mak wara ndampe təka wa aci ngwa du mak da dləgə du i təka dəm dləga. ¹⁵Aci səltə na awayau na garvavin, da tatkəna buka awayuk shi i patata dari kənasar i aɗakshi darik dəm dləga.¹⁶Gaɗa kasən, nən ɗagai da kagalata kun bai i kunu ta ko i kunu sa ko gafak ngəmuri ko i kararak təra ko gafak ngəmuri kə Yahudaucin. ¹⁷Sutku atəne gənawa bewara ani i kəma, amman jirewan Masipu.¹⁸Kwa bəza nən da mboti na nakwanak malekawaɗ da kagalaci kun da kunuk dləgda kun bai. Zadak nən təku a təfa i kunu be wara aci ikau da dlam arro marəm ikunu kuraram gəri təka. ¹⁹Da təpa na aɗo ke bai. Atəro darik aɗau wara təkau ga təpak na dəzhi ga vaikak da jiba ke aɗa gayi; Atə rawa na rawa wara barən Səku.²⁰Inde kwa mutu iɗa gayi na Masipu nən i ndak duniya, gaɗa gəmo kwa dlaɓa iɗa gayi na kare duniya? ²¹Kwa jiba bai, ko kwa kaktla bai ko kwa linci. ²²Jandut ku mak ayana kun mak i kunu dləməɗ dari kərəmta na gugza ndawa. ²³Linok təku na asən nəngaiwa kə duvu ɗəga na səna aɗa na bonetak təka. Amman go paida iɗak ngənitak təkakwina.

Chapter 3

¹In de nda tlatla na kun na Masipu nin, amakina be kǝ dǝsku, ri mi Masipu dan mbasu a ami mata Kakasǝku. ²A dlamina kuraram be kǝ dǝsku, amman be kǝ gagiwak bai. ³Aturo kwamtǝna kun, aro kun da dǝpsa a ri Masipu i kunu Kakasǝku. ⁴Lakwtu wara Masipu pake nin, aci ne aro kun, kun ye kwa pakayi na aci i kunu kǝrmai.⁵Awayi na wana duniya tuku da gǝsha kun wato, mi a ɗa gagiwak ndak dlama tapai ndak aipapin ndak yayi gabshi ntau na ngwasa atu ne garǝm. ⁶Gaɗa zaɗa jandau shitan Kakasǝku Afǝkwa ye i aɗa kata yi mi akǝmu rama bai. ⁷I aɗak zada tuku ne kun gǝɗ kwa dlame rakan lakwtu gǝɗ kwadagayi na akshi. ⁸Amman gususku dolle kwa wayina zadak be jandau fau aro, shitan, gabshi ufta, nanga-nanga, na gabshi rama da miya kun.⁹Kwa dlama papiya i wita kun bai, aturo kwa seltina gamana gǝ nǝn na wana dama geri. ¹⁰kwa dawuna karara gǝnǝn wara nda dlandu karara i kunu jigayu dari gǝnawa gǝri ba ci dlamau. ¹¹Su tuku ne ri wara Greeka bai na Bayahude bai ko nǝn da wuda ko da wuda bai, ko nǝn baci badǝra ko na badira bai, ko guzub ko nǝn da dligɗa, amman Masipu ne mak, kuru a kunu mak.¹²A dawi na, zam, ka ki ndawa mi Kakasǝku cikdu go aipu na ndak ntau se ndak kanjino herr, wana kǝrki, lalai aɗa, jǝba miya, na kanadi. ¹³A dlamin kanadi na tike i wita kun. A dlamina herr i wita kun. In de dagai na jiktu na dagai nin da tufta du ka ki mi mǝgǝngyi atupte kun. ¹⁴I dǝsku na be jandau mak, a dlaba ndak ntau, wara atu ne jibi be blan.¹⁵Aivina salam Masipu da dlam garva i gǝsha kun gaɗa sallam tuku ne da dauri kun i kunu tǝka gayi a dlabi ndak sambarkata. ¹⁶Abzina tǝlam Masipu da dlabi i kuna kun tlapar. Na asen mak kǝ gugza na gabɗa i wita kun na zabura ruwa na rama gǝdlab kǝ Nǝnuwa Sǝku kwa ruwa iɗa gayi na sambarkata i kunu gǝsha kun i Kakasǝku. ¹⁷Be kwa dlamau tawanke, i kunu tǝlam ko i kunu wana, a dlamina mak i kunu dlǝgun mǝgǝngyi Yeso. A sambarkata kakasǝku Afǝk dari gǝri.¹⁸Amatau, a barina aɗa kun mǝsaskin kun, ka ki mi kalkal i kunu Mǝgǝngyi. ¹⁹Gamsadin, a ntutina amatau kun, kwa dlama be fau i aɗakshi bai. ²⁰Mamau adgina afǝfkin kun i kunu tanke, gaɗa kasen ne abar arawai gǝshi i Mǝgǝngyi. ²¹Afǝfkin, kwa gupta kutlai kun bai, gaɗa akshi daba kǝtla gǝshi bai.²²Guzabcin, adgina afǝfkin wǝnduwa kun kǝ tǝka i kunu tanke, kǝ lawan daa bai ka ki ndak bari arawi gǝshi ndawa amman na jirewa, akalwina Mǝgǝngyi. ²³Be tawanke kwa dlamau, a dlamina wana da kunu aro kun i mǝgǝngyi amman ka ki i ndawa bai. ²⁴Kwas gadu kwaye gǝnu da ri mǝgǝngyi da kunu gado mǝgǝngyi Masipu wara kwa dlame ci guzapuna. ²⁵Gaɗa nǝn tawanke wara dlam wana a buka adalta aye be gawa ka ki buka adalta mi a ci dlamu, a tǝro na tatǝka kurak bai.

Chapter 4

¹Afafkin wunduwawin a barine guzabcin kun be wara kalkal kakshi kwasgadu kun cham kun na baci wunduwa adəsku.²Atina ɓakima na dlama magita.Adlaɓa darɗi i kun sakarta. ³Adlamina magita i ɗa gayi gaɗaja cham gaɗa Kakasku da rəpci mafgi gaɗa təlamgu da ram ashir jirewa masihu. Gaɗa sune nda pa sir-sir i amiga.⁴Adlamina magita gaɗa na paraktadii, sartu na rama nin.⁵Arakinina na ankal i ri ndawa mi a vəda, Adlamina paida na sartu. ⁶Aivina təlam kun fatawanke da dlaɓi kə herr. Aivina da dlaɓi karak kaki beza, gaɗa kwazigi dəvu mi kwa tatka na rama i tike.⁷I ɗa be game na iyuTychicus a rama dikun. Aci yagana ki intau baci kə jirewa, guzub i kun məgənyi.⁸Na wana aci i ri kun gaɗa kasau ma kwazigi be da kunu, na gaɗa aci da ɗauzati gəsha kun. ⁹Na wana aci ɗa gayi na Onesimus, ba ci imman na yagan intau kə jirewa. wara aci cham gayi da kuna kun, akshi a rama di kun be wakatu mak i ri tuku.¹⁰Anstkus baci dəlo na iyu a nduma kun na markus cham, yagana Barnabas(wara kwa gəni izini sartu aci dew i ri kun a gəninaci).¹¹Na yeso cham wara ndə ɗaura gəri ma Justus Ndan gu ne da kunu ndawa dauda magita wanaga kə garva Səku, dlamnashi ndak impi gəshiga.¹²Abafaras a nduma kun, aci gayi da kuna kun guzəb masihuYeso. Aci fatawanke a tana kun i kun magita gaɗa kwar i tir kwa zigi be kakasku ancu. ¹³Iyu saida gəri acuw a wana tlapar gaɗa kun na ndawa mi a Laudikiya na ndawa mi a Herafolis. ¹⁴Lukka marəm likta na Dimas a ndəma kun.¹⁵An ndəmina yaganaucin wara a kun Laudikiya, na Nyapha, na colimi a wənduwa gara.

¹⁷Aramine Arkiba"da dlam ankal na wana mi aci gənu i kun Məgənyi gaɗa aci da jibkədu".¹⁸Nduma tuku da miyaga I Bulus na tarne kun da kun dəlo ga. Herr ga da dlaɓa na kun.

1 Thessalonians

Chapter 1

¹Bulus, Sila na Timoty i coci ki Tassalonicaucin i kun Kakasəku Afək na Məgəngyi Yeso Masihu. Herr na salam i kun.²Fatawanke ja gode ta i Kakasəku gaɗa kun ka ki mi ja sana kun i Məgəngyi ta ja. ³Ja tana kun fatawanke i kəma Səku wa na afək wa, na wana kun ki tuman be mi a kəma i kun Məgəngyi Yeso Masihu.⁴Yaganaucin bi ntau Səku, jasgana daura mi da dlami kun, ⁵ka ki mi yadda labar herr da ndew iri kun i təlam rugara bai, amman i kun kərmai, i Nənuwa Səku, kasən dari tatka. Kasən ke kwaz gana ja zada ndawa tawan ja wita kun kaɗa kun.⁶Kwa dlam na kun nda gugza na ja na ki məgəngyi ka ki mi kwa gənu təlam gu i kun kabine na kuno darik Nənuwa Səku . ⁷Gaɗa kasən, kwa dlam na kun bik gugza i ndawa wara a Makidoniya na Akaya wara bar na i man mak.⁸Dari kun ne ramak Səku da zaji na rawanke, i Makadoniya na Akaya rukshi bai. Cham kasau, na ntau rame kun be dama bai. ⁹Akshi na aɗak shi a bar labar ni ja i ri kun. Akshi ramu ri zata garəm gaɗa Səku bar aro. ¹⁰Akshi a ramau ma kwa zaga ni wən Səku da dəsku wara aci tla-tlau da mutu. A ci ne Yeso, wara ra wa da shitan mi aye ni.

Chapter 2

¹Gaɗa kun na aɗa kun kwaz gadu, yaganaucin, ni ja iri kun ki vatku bai. ²Kwas gana yadda nda gizatu ja, kuru nda zhərwi ja i Filibi ka ki mi kwasgau. Ja na awayau gəzhi i kun Kakasəku gaɗa dlam rama labar herr ki Səku i kun ravan.³Gaɗa gabaɗ ja i kun ki gabshu bai, ko i kun rashi aibu bai, kuma ki babata gə nən bai. ⁴Gaɗa sen, ka ki mi Suku yakintu ja, da barija aman ki labar herr gəri ja ramau kasən. Ja ramau gaɗa ja bərgeti ndawa bai amman gaɗa ja bərgeti Səku. Gaɗa aci ne a gwadata gəzha wa.⁵Ngalte ja dlami kun miya karak bai, ko zəger gayi, ka ki yadda kwasgau, ko kwaɗayi da ɗəbsa, ka ki mi Səku ne saida ja. ⁶Ja maki gətlap da ri kun ko ri ndawa dama bai. Da jan chin da ja morota kərmai ki mbasu mawanaucin Masihu.⁷Amman, ja sa na aɗa ja a wita kun ka ki mi mai a ntu kutli gara. ⁸Gaɗa kasau ja na ntau kun. Rama labar herr ki Səku rugara bai ne ja kəmu karak dlamau kun bai. Amman har na barik aroja gada kun. Gaɗa kwa dlam na kun bik ntau i ja. ⁹Atani na, yaganaucin, gaɗa wana wa na bəder wa. Dəviɗ na afa ja wana tlapar gaɗa ja jekta nən wambai. I lakwtu ja dlame kun wagərma labar herr ki Kakasəku.¹⁰Kun saida, Səku ke kasən, ka ki mbasa ja mi go aibu, na ki adalta, na bik nyuwa bai i ri kun wara kwa dlam iman. ¹¹Kasən ke, kwas gana ka ki mi ja dlamau kun gabaɗ na dauzata ka ki afək na gutlai gəri, ja willa kun kuru ja dauzata na bari kun awayau, ja saidati, ¹²gada kwa dlam rakan i dəvo bəlan ki Səku, wara dauri kun i garva gəri.¹³Gaɗa kasən ne ja sanbarkata Səku fatawanke. Gaɗa kwa gənu saktu Səku darija, wara kwa kəmau kwa gəni rama Səku ka ki rama gə nən bai, amman kwa gə ni na jirewa ka ki rama gə nən bai na jire, ka ki mi rama Səku. Təlam tuku a tune a wana i wita kun ndawa wara kasaktu.¹⁴Gaɗa kun yaganaucin, kwa dlam nakun bi gugza i cochachin Səku wara a Yahudiya i kun Masihu Yeso gaɗa kwa sa bone zada ki ja dari ndak larda kun ka ki mi akshi ke sau i aikwak Yahudaucin. Yahudaucin gu ne təki Yeso Məgənyi na nabaucin. Yahudaucin gu ne raika ja a saksakta Səku bai. Amman akshi na hal ki kuri ndawa. ¹⁶Kuma haramtidiwa rama na kərdadin gaɗa akshi daba rra bai. Gaɗa sən fatawanke akshi a kun aibu. Dakine-kine afuwayi aɗakshi i dama.¹⁷Ja kuwa yaganaucin, nda bərnaja darik kun ke lakwtu rap, ki jirewa i gəzhi bai. Ja sa awayau ja na pərdi lawan jampel i ci. ¹⁸Ja ntutu iri kun. I'u Bulus, zəker gayi bai, amman lispir daptina ja. ¹⁹Wa pək ɗa i tam i kəma, ko pərdai, ko wa i arpuk pariya i kəma Yeso Məgəngyi gafa ni gəri? kun bi ko, na kakinai ndawa? ²⁰Gaɗa kun ne kərmai ja na pərdai ja.

Chapter 3

¹Gaɗa kasən, jadəma kəmarta bai se ja dlam kuraram ma kalkal jadi Atania dugo. ²Se ja wani Timoty yagana ja, baci wana ja i wazik Masihu gaɗa dagwaita na jəba ammi kun i kun bar jirewa. ³Ja dlam kasau gaɗa dagai da kuna kun dalalwa bai i kun bone tuku. Gaɗa kun na aɗa kun kwas gadu da ɗari ja gaɗa sən.⁴Jirewa sartu ja ɗa gayi na kun, ja ran di kun ja dantau sa bone. Kasən dlamin gara ka ki mi kwasgau. ⁵Gaɗa kasən na dəmu kəmarta bai se na wanai gaɗa na kəmi awayau kasakta kun i Səku. Nasgabai ko lispir yəwina kun, se da dlabin gara sa bone wa i vatku.⁶Amman Timoty kateu da ri kun se dan di ja labar karak i aɗak kasakta kun na ntu kun. Ra mi ja ma kwa kuraram bəlan i aɗa ja, kuru kwa pərdai lawan ja ka ki me ja pərdai lawan kun. ⁷Gaɗa kasau, yaganaucin, ja ba na dagwaita dari kun gaɗa bar jirewa kun, i kun duk awayu gəzhi na sa bone ja.⁸Gusku wana aro, in wardi nawa bəlan i kun Məgənyi. ⁹Wate zaɗa gətlab tawan ja bari i Səku gaɗa kun, gaɗa pərɗai wara jana atu i kəma Kakasəku gaɗa kun. ¹⁰Dəvid na afa ja dlame kun magita tlapar gaɗa ja ki ɗa kun, ke ja jəbki kun be kwa buku i kun bari jirewa kun.¹¹Kakasəku Afəwa na aɗa gəri, na Məgənyi Yeso, dan pi ja aɗak dəvo i nye i ri kun. ¹²Məgənyi das kuna kun, ntau kun da dlam tlaparr i yaganaucin na ndawa mak, ka ki mi ja dlame kun. ¹³Da dlama kasau gaɗa daskuni kun awayau gəzgha kun wara na bi nanga bai i ri Kakasəku Afawa. Lakwtu ni Yeso Məgəngyi na duk ndawa mi go aibu.

Chapter 4

¹I dama, yaganaucin, ja dagwaita kun na gabaɗ i kun Məgəngyi Yeso ka ki mi kwa gə ni yarji da ri ja i aɗak mi dolle kwa dlam rakan bəlan ki ntu Kakasəku, kuru iɗa dəvo tuku rakan kasən. ²Gaɗa kwas gana yarji wara ja bari kun dari Məgəngyi Yeso.³Sau dlama Səku: bira kun ma kwagapi damiya tapai na dababkin, ⁴Maya tike dazigi jəba i kun rashi aibu na saksakta. ⁵Ka tlame tu i kun ramak ntu bai ka ki kərdaucin me zəga Səku bai. ⁶Nən wam da ta aman yagana gəri bai iɗak zaɗak sau. Məgəngyi ba ci rama i aɗak zadak lamar tuku, ka ki mi i akau ja gabɗi kun, kuru wa shaiditudu.⁷Kakasəku dauri wa i be mi na aibu bai amman wa dlab be go aibu. ⁸Gaɗa kasən, nən tawanke wara kuru sau kuru nən bai, amman kuru Kakasəku wara bar Nənwa gəri mi ko aibu i kun.⁹A tiro i da ntau yaganaucin, kun na jəgtu dagai da tarni kun wam bai, kun na aɗa kun Kakasəku gusgudi kun ntau yaganaucin. ¹⁰Tabbas, kwa dlama sau i yaganaucin mak wara akun Makidoniya chakchak. Amman ja dauzata kun yaganaucin, a dlama wana dəka kasau. ¹¹Zam wam ja gabaɗ yaganaucin, kwa dlam mbasu ki bəlan, ampa ankal i aɗak lamar kun, kwa dlam wana na aikwak kun ka ki wara ja dlami kun kashedi waci. ¹²A dlama kasau gaɗa rakan kun da dlab bəlan iri ndawa wara dlam i man, gaɗa da dlabi go jəkta wam bai.¹³Jan cu kwa buka sanuta bai yaganaucin i aɗak iman wara bakotu nakshi gaɗa dlab na dlimət aro bai ka ki ndawa wara na tabbas be wara a wakata i kəma bai. ¹⁴Gaɗa in wa dlama iman na mutu na tlayi kasau ke aɗak gayi na Yeso Kakasəku a katayi na ndawa wara mutu i kun iman gəri. ¹⁵A turo ja rame kun sau da ri rama Məgəngyi ma, wa wara na aro har ni Məgəngyi, tabbaswa wurma ndawa wara bakotu i kun iman bai.¹⁶Gaɗa Məgəngyi na aɗa gəri a fuwayi da dəsku a ni na adər, marəm ki wura Maleka, na adər gazhi ki Kakasəku, se ndawa wara mutu ikun iman Masihu da banji tlayi. ¹⁷Se wa wara na aro, wara dabzhu i aɗa gayi, nda tlatlinakshi i nye dəsku, wa ta shi Məgəngyi i kun dəsku. Ka sən wa dlaɓa aɗa gayi. ¹⁸Gaɗa kasən, adagwaitina aɗa kun na rama tuku.

Chapter 5

²⁵Yaganaucin a dlamina magita gaɗa ja. ²⁶An dima yaganaucin na ndak iman. ²⁷Na jaya kun gaɗa Məgənyi kwa karata sakwtu tuku i yaganaucin mak. ²⁸Herr Məgənyi wa Yeso Masihu da dlabi na kun.¹Amman rama ki sartu na zaman, yaganaucin, kun na jəktu da tarnyi kun be wan bai. ²Kun na aɗa kun kwa zəgadu gafa ni Məgəngyi ka ki ni akər i dəvid. ³Nda kun rama mbasu kalapiya na veji aro nin, se kwabeta da nai go tasena, a dlab ka ama maɗau aɗa kufu; na dəvo di aɗa bai.⁴Amman kun yaganaucin ai kwa kun ayuwa aɗa bai har yuwan gu datase kun go zəgaya ka nik akər. ⁵Gaɗa mak kun kutli bedla na kutli afa. Wa kutli dəvid bai ko ki lemakenim. ⁶Gaɗa kasən wa dlam yuwan bai ka ki ndawa jəgab a dlamau. i sərin sən, wa dlama mbasu ki demai, na ke kanadi. ⁷Ndak dlama yuwan a dlamau dəvid, ndak kuyo ke a dlamau kasən.⁸Gaɗa wa ndak afa, aryi wambasu i da zəgaya, aryi wa ɗawi salke ki iman na ntau na tabbas jakuwak zha ke rra wa. ⁹Gaɗa Kakasəku dawi wa i dəvo hagata bai, se dəvo bi rra Məgəngyi Yeso Masihu. ¹⁰Aci ne wara mutu gaɗa wa, gaɗa ko wana aro ko wa gamtak, wa dlaba iɗa gayi na a ci. ¹¹Gaɗa kasən, a barina kanadi i gatukun, ka ki mi kwa dlamau.¹²Ja taptla kun yaganaucin, a shalina na ndak wana Səku i wita kun na mərmamin i kun Məgəngyi wara ke a gabɗa kun. ¹³Ja rame kun, a saksaktinakshi, kwa ntutakshi gaɗa za da wanakshi kwa dlab mbasu kalapiya i wita kun. ¹⁴Ja dlame kun gabaɗ yaganaucin a yuwina aguɗ ndawa mi a kəmu rama bai, aɗa gwaitinakshi nda gəzhi gamtak, a banatina taskaucin kwa dlam mbasu kanadi na tike.¹⁵A ankaltina nən wam danguma kəmangar na kəmangar bai, gaɗa kasən, ata kəma na dlama be bəlan i wita kun na tike mak. ¹⁶A dlamina pərdai fatawanke. ¹⁷A dlamina migita na pashi bai. ¹⁸I be tawanke a godota. Gaɗa satku ne ntu Səku i kun Yeso Məgəngyi gaɗa kun.¹⁹Kwa dapta wana Nənuwa Səku bai i wita kun. ²⁰Kwa muwa anabci bai. ²¹A kaktla be tawanke; kwa jəb be wara kuna ntu bəlan. ²²A gwapina na kun i be wara genawa na kəmangar.²³Kakasəku baci salam da dlama na kun ndawa mi ko aibu. Nənuwa, na gəzha kun, na təka kun da dlabi bəlan, ko aibu, gaɗa ni Məgəngyi Yeso Masihu. ²⁴Baci daura kun baci jirewa, ke ba ci dlamau.²⁵Yaganaucin a dlamina magita gaɗa ja. ²⁶An dima yaganaucin na ndak iman. ²⁷Na jaya kun, gaɗa Mǝgǝnyi kwa karati saktu tuku i yaganaucin mak. ²⁸Herr Mǝgǝngyi wa Yeso Masihu da dlaɓi na kun

2 Thessalonians

Chapter 1

¹Bulus, Sila na Timoty ii nye iklisiya kǝ Tassaloniyaucin ii kunu Sǝku Afǝk wa na Mǝgǝnyi Yeso Masipu. ²Herr da dlaɓi ii ri kun na salam da ri Sǝku Afǝk wa na mǝgǝnyi Yeso Masipu.³Fatawanke jaa dlama sambarka ii Sǝku gaɗa kun, yaganaucin. Kasau dlamən gara kalkal, gaɗa iiman kun aa sǝkuna tlapar, zam ntuk tike dlaɓən gara aa wita kun. ⁴Ja na aɗa ja jaa pariya na kun ii kunuk iklisiyayin Sǝku. Jaa rama iiɗa kǝmar kun na iiman kun ii kunu dakənekəne mak wara kwa kunu na aiwa gǝshi wara kwa sau. ⁵Sutku atune gənawa kagala jirewa kə Mǝgǝnyi. Sutku atune be wara aa ɗawau kwa dlaɓa nakun ii kunu garvak mǝgǝnyi gaɗa kabine wara kwa sau.⁶Atəro a kalaktayi na sa bone kun i aɗa nda bari kun ravan nən adaltak Səku. ⁷Zam da dlam dikun rama ravan mi kwa sau aaɗa gayi na ja. Aci a dlama na sutku ii pakayi Mǝgǝnyi Yeso da dǝsku na Malekaucin kə kərmai gǝri. ⁸Aci a ngumu di ndawa wara zǝga Sǝku bai na ndawa wara kurna wazik Yeso Masipu ii kunu marnyi aka.⁹ Akshi aye sa butkǝna ki bakota har dumaro mi pəɗəm darik Mǝgǝnyi na saksakta kə kǝrmai gǝri. ¹⁰Aci aa dlama sutku ii gafa mi aci zadeu gaɗa nda ɗǝga gǝri da saksakta ci kuru aci da dlaɓə bik jabta ii rik ndawa wara barna jirewa. Atəro kwa barna jirewa iiɗa be mi ja rami kun.¹¹Gaɗa kasən fatawanke ja magita gaɗa kun. Ja magita gaɗa Sǝkwa wa da gənyi kun kalkal na ɗaura mi nda dlami kun. Jaa magita gaɗa aci da jəbki na be tawanke mi nda dlamau ii kunu jirewa na wanak iiman na kərmai. ¹²Ja dlamak magita gaɗa dlugun Mǝgənya wa Yeso daa bi saksakta iiri kun. Ja magita gaɗa kun ke kwabi saksakta da ri gǝri, gaɗa herr Səku na mǝgǝnya wa Yeso Masipu.

Chapter 2

¹Gusku kasau iiɗak ni Mǝgǝngyi Yeso Masipu na capta wa gaɗa wa dlaɓi iiɗa gayi na a ci: jaa rame kun yaganaucin, ²kwa dlaɓa na tlatlə ankal bai kwa jikta ke bai, ko darik Nǝnuwa, ko darik sakwtu, ko darik kakkadi mi kabe vire dari ja, mi a tatkau ka yuwan nik Mǝgǝnyi zaden gara səram.³Kwaiva ɗagai da lǝvati kun bai ko rap. Atəro yuwan gu aani bai se gafo gu jibku, nda tatki baci tlatli ankal, wato baci ɓaana. ⁴Sutku acine baci gaaba aa gǝtlap aɗa gǝri ke iiɗak be mi gǝɗ aa gənawa na dləgun Sǝku ko be mi nda dlamawu nakwana. Gaɗa kasǝn mbasǝn gǝri iiɗak rii mbasuk Sǝku harr aci da tatkə aɗa gǝri ma aci Sǝku.⁵Kwaa dǝmu tano bai lakwtu mi naaɗa gayi na kun na rami kun iiɗak zaɗa bitku mak? ⁶Gusku kasau kwa zǝgana be wara rrotaci, gaɗa nda tatkaci iiɗak kalkal lakwtu. ⁷Atəro baci tlatli ankal wara da zəgaya bai ɓandədu səram, amman na baci rrota gəri gusku kasau se nda gwapə na aci da ɗak duvu.⁸Watee nda tatka na baci tlatli ankal gu, wara Yeso Mǝgǝnyi aa tǝk na aci na mafiya miya gǝri. Mǝgǝnyi aa kaci na aci be wambai, darik tatka lakwtu ni gǝri. ⁹Baci tlatli ankal gu aani ii kunu kǝrmai kə lǝspər, na tatka gənawa, na tatka bik dagwar kǝ papiya, ¹⁰zam na lǝvata mak kə ngadarkwina. Bitku mak aa dlaɓa nakshi kǝ ndawa wara a ɗayi nakshi, gaɗa akshi kurna gǝnyi ntau kə jirewa gaɗa akshi dabə rra.¹¹Gaɗa sutku Sǝku ɗayi na asən shi gaɗa akshi da bari jirewa ii papiya. ¹²Be mi aye wakata atu ne akshi mak nda dlama dikshi hagata, ndiwa wara kurna jirewa gaɗa ii sərən gu akshi a kǝmu karak ii kunu buka adalta.¹³Amman jaa dlama sambarka ii Sǝku fatawanke gaɗa kun, yaganaucin wara wara Sǝku ntutu. Mǝgǝnyi rro cikɗi kun in mbasu kutli sǝkur gaɗa rra dari viya aipa kun dari Nǝnuwa Sǝku na ntuta bari jirewa wa kun. ¹⁴Sutku atu ne be ɗawu nda ɗauri kun da rik labarr herr gaɗa kwaabi saksakta ki Mǝgǝnya wa Yeso Masipu. ¹⁵Gusku kasau, yaganaucin, arɗina bǝlan. A jibina be tawanke wara na gugzi kun, ko darik tǝlam ko darik sakwtu mi ja wane kun.¹⁶Gusku kasau Mǝgǝnya wa Yeso Masipu na aɗa gəri na Sǝku Afǝk wa wara ntutu wa da bariwa vəji gǝshi mi go dadəgəri mpik arro ii kəma təku da rik herr, ¹⁷da ɗauzaci kun da mpi arro kun ii kunu wana bəlan tawanke na kunu tǝlam.

Chapter 3

¹Gusku kasau, yaganaucin, a dlamine ja magita gaɗa rama mǝgǝnyi da ci kǝma da dlaɓə na kərmai, kakǝ mi dlaɓən gara aari kun. ²A dlamina magita gaɗa ja bi lata darik nda kǝmangar na nda kunu gabshu, gaɗa akshi mak bai ndak bari jirewa. ³Amman Mǝgǝnyi baci adalta, aci a kkuma na kun kuru da rri na kun dari nda kunu gabshu.⁴Kunaja ga vudak ii kunu Mǝgǝnyi iiɗa kun, gaɗa kwa dlami kuru kwarɗa bai na dlama be mi wara ja rami kun. ⁵Mǝgǝnyi da ɗǝma gǝsha kun kwa ntuci Sǝku na kǝmar zada kə Masipu.⁶Gusku kasau be mi jaa rame kun, yaganaucin wa, ii kunu dləgun Mǝgǝnyi Yeso Masipu, aivina na nǝn wara a mbasu vatku wara a rakan iiɗa be mi kwa ba dari ja bai. ⁷Atəro kun na aɗa kun kwa zəgadu dlamǝn gara bǝlan kwa gugzi zada mbasa ja. Ja dlam mbasu ii gadava kun kakə ndawa wara go ladaɓ bai. ⁸Ja ta taa nən wambai wara ja ngumi ci bai. I serǝn gu jaa wana dǝvid na afa ii kunu ɗafau na kabine tlapar mak, gaɗa ja mpa duksha ja iiɗa kun bai. ⁹Ja dlamu kasau gu gaɗa ja bukəna kǝrmai bai. Amman ja dlamu sutku gaɗa ja dlaɓi bii gugza iiri kun gaɗa kwa gugzhi da riija.¹⁰Lakwtu mi jaaɗa gayi na kun tən, jaa rame kun, "Nǝn tawanke wara ancu wana bin, da ta bikta bai." ¹¹Atəro jaa kǝmu gu ma na ndawa aa kuna kun wara anci wana bai. Akshi aa wana bai se rrəbu rrəbu. ¹²Zada ndangu jaa ramekshi zam jaa gabaɗ shi ii kunu Mǝgǝnyi Yeso Masipu, maya akshi da dlama wana na ankal akshi daci ta na aɗakshi.¹³Amman kun, yaganaucin, kwaiva dlamak be wara kal-kal bai. ¹⁴Nǝn wara kuri na bari aɗa gǝri ii tǝlamcin saktu tuku nən, a dlamina yakin na aci zam kwa nəɓka aɗa na aci bai, gaɗa aci da zhirwin gəri. ¹⁵Kwa ma aci iiɗa makuri bai, amman a gaɓɗina ci iiɗa yagana.¹⁶Mǝgǝnyi baci salam na aɗa gǝri da bari kun salam fatawanke na dǝvu tawanke. Mǝgǝnyi da dlaɓa iiri kun mak. ¹⁷Sutku rro ndima dari ga, Bulus, na aikwak ga, wara na tarnu na aikwak ga i saktu tawanke. Na tarnau kasau. ¹⁸Herr Mǝgǝnyi Yeso Masipu da dlaɓi na kun mak.

1 Timothy

Chapter 1

¹Bulus muwanak masihu Yeso i aɗak ramak Səku babu raa wa, na Masihu Yeso mi wa lawan dəvo gəri, ²I nye Timoty wunga ikun barik jirewa: Herr na kanjino na salam dari Kakasəku na Masihu Yeso məgənyi.³Kaki mi naskunu rameci ka thlami na yanga i Makadoniya, sai ka dirayu ii Afisa gaɗa ka dawi ndawa jəgab da gugza gugza dama bai. ⁴Da thlinta lakwtashi i kərəmta zinzin na wathlingida ki dama bai. Su a nina zurba aɗa iɗak labenta shirik Kakasəku, dari bar jirewa.⁵Be mi kagala ancu kuwa ntau dakun gizhi me gaviyak na gizhi bəlan na barik jirewa getak. ⁶Ndo jigab thlakdinak shi da ɗak dəvo bəlan miste nakshi ɗak ramamin vatku. ⁷An chi da thlab nakshi malamccin shariya, amman akshi thlan yakin na be mi akshi aramo bai; na be mi akshi irdi aɗau. ⁸Amman jazgadu shariya bəlan in nda thlamna paida na atu iɗak shariyan.⁹Aturo jazgana sin, shariyoro gaɗa babu gizhi gayi bai, amman gaɗak ndawa mi adigo linok bai, ndawa ndak thlathli hankal, ndak diga Səku bai, na ndak aibu, ndawa mi na Səku bai, na ndak wudak ngandar, nda bari shariya gaɗak ndak tək mayawawin gamasak na gamaɗ, na ndak tək aɗa, ¹⁰Gaɗa ndak thlimatu na ndak maka təkak shi, gaɗak mapapiyauccin, na ndak pipiye da gainin, na ndak be mi a GABA na ramak jirewa. ¹¹Ramak tuku iɗak saksakta ramak Səku mi barka, me ndabara i aman.¹²Na sambarka Masihu Yeso afək wa. Mi dauzatu, aturo ginayu ikun jirewa, da dawu na iyu ikun ndak wanak Səku. ¹³Tun waci i babu thlimit dlugun Səku, babu barik bone ke na thlathli hankal. Amman duk na kasin nda thlanda rama gaɗa na thlami kun rashi zigaya na rashi bar jirewa. ¹⁴Amman herr məgənyi da pe ɗaga na bari jirewa na ntaume akun Masihu Yeso.¹⁵Sutuku ramak Səku mi gaginak, batadu tike daginyi, gaɗa Masihu Yeso deu kun duniya gaɗa bar aro i ndak aibu, i kunnakshi gathlatak nin iyu. ¹⁶Gaɗa kasən ne nabi herr, gaɗa dariga i ki sukur, ki tatika kəmar Yeso Masihu. Thlan Kasau gaɗa na thlab gənawa i ndawa ndak bari jirewa inye aro go dadigiri. ¹⁷Gusku, so dəgəm zaman me a mutu bai, gadəbsak Kakasəku getak gəri, marim na saksakta da thlab dək ki ri i chakchak. Amin.¹⁸Na bar ramatuku i chi, wənga, Timoty. In ka sinin gaɗak rama be mi awakate kəma me nda thlamu dakau gaɗa ci, gaɗa ka ti fi zhiya bəlan na jirewa na gizhi bəlan. Ndo jəgab kurna kərəmtau da bukuna bari jirewakshi. ²⁰Ka ki ja Himinayus na Iskandari, ndangu na barnakshi lisper gaɗa da foraci da gugzi da thlam babu wudak ngadar bai.

Chapter 2

¹Na kasin sukur na kanjino kun, nda thlama kanjino na magita, na thlamak kanjino gaɗa ndo jəgab, na bari sambarka, nda thlama kasau gaɗak ndawa chakchak. ²Gaɗa digamccin na ndak garva, gaɗa wathlam mbasu kəlapiya na mbasu na hankal i kun Kakasəku na DARAJA. ³Sutuku bəlan, gaginak i ri Səku baci ra wa. ⁴Ancu dawa chakchak dabi aro dayi di zigaya jirewa.⁵Gaɗa Kakasəku getak gəri, babu witau getak gadava Səku na nin, waro nin Yeso Masihu. ⁶Bar aɗa gəri i raa gaɗa tike, gaɗa saida idak lakwatu kalkal. ⁷Gaɗa kasau, nda dawayu na aɗaga, na thlaminga babu ramak labar herr na mawanak. Na rama jirewa, na rama papiya bai. I babu gugza i ndawa me ziga Səku bai i kun iman na jire.⁸Gaɗa kasin, nan cu gamsak me a rawanke da thlan magita ke da suktu na amikshi mi na aibu bai i dəsku, go gizhi go gardama. ⁹Kasin ke, nan ci amatau da dawi kare mi bəlan na akshi na kachum mi ginanakshi na jibak aɗa. Kar da thlab nakshi ndak lima aɗak shi na zinari na azurfa na karek dakwda gawa. ¹⁰Nan cu akshi da dawu kare mi kalkal na amatu me a rakan kaki mi Kakasəku ancu dari be bəlan mi akshi a thlamau.¹¹Ama da gugza i kun hankal na SAUKI ADA ikun tanke. ¹²Na bar dəvo i ama da gugzhi ko da tatki kərmai iɗa gəmsik bai, amman dambasa hankal gavdak.¹³Nda jəb thlama Adamu damba nda thlan Hauwa'u. ¹⁴Nda jəb lavata Adamu bai, amman amo ne nda livatu chakchak ikun aibu. ¹⁵Duk na kasin abina aro darik di kwithlai, in takima ikun barik jirewa, na ntau na rashi aibu na kunu gayi

Chapter 3

¹Ramatuku tabbas: in de nən ntutu da thlab marum ko babu nute kəma i səsau magita, a ntuta wana bəlan rankata. ²Gaɗa kasən, dolle ne marəm Iklilisiya da thlab na bik nanga bai. Da thlab babu aama gayi. Dolle da thlab babujiba aɗa gəri babu ankal, babu ntu gəni magirafccin. Dole da thlab baci gugza. ³Da thlab baci sa səma bai, na baci gamdaya bai. Gaɗa kasən, da thlaba babu jəba aɗa gəri, baci salam. Baci ntu dokwada bai.⁴Dolle da ankalti na wənduwa gəri bəlan, kuthli gəri da thlab ndak ladab na bari marum kwina. ⁵Gaɗa in nən zəga digana wənduwa gəri bin, a thlan nana da ankaltci Iklisiya Kakasəku?v 6 Da thlaba babu kararak tubi bai, gaɗa kar aɗa gəri da thlathari daɗtifin gəri ikun hagata mi nda thlamu lisper. ⁷Dolle da thlab babu dlugun bəlan ikun ndak ɗa, gada kar davgən gəri kun zhirau na kun arakau lisper.⁸Kasən ke deaconauccin da thlaba ndak hal bəlan, ndak rama shirin bai. Mbasu bai da thlab ndak sa səma ko ndak mbamba. ⁹Da thlab ndak jəba jirewa na gizhi bəlan sosai. ¹⁰Kalkal ke da jəbna tatkakshi tabas, dasin da jəb thlama wana gaɗa akshi na bi nanga bai aɗakshi.¹¹Zam na kasin amatu da thlaba ndak jəba aɗa. Thlam bai akshi da thlab ndak ngadar. Amman ndak jəba aɗa na jirewa ikun tanke. ¹²Dole marmamin ndak wazik da thlab ndak ammatu gayi gayi: Da shalina kuthlikshi na wənduwawinshi. ¹³Atiro ndawa mi thlan wana bəlan bana irdi bəlan gizhi getak ikun bari jirewa kəkun Masihu Yeso.¹⁴Na tarne kun bituku, na dawa gizhi na ni ri ci yəwan dantau. ¹⁵Amman in naskwakwiyin ga nin, na tarne ci gaɗa kazigi yadda ka rakina na be mi ka thlamau ikun wənduwa Səku. Wato ndak diga Kakasəku mi na aro, awayau na jimbila aku jirewa.¹⁶Go gamɗaya idak virayu jirewa Kakasəku kwina na marim virew ikun təka, Nunuwaksəku gumbenaci, melekawaɗ dai kaci, nda Kassaktina aci i duniya, da sən ndami na ci dəsku ikun garva.

Chapter 4

¹To Nunuwa Səku randi patata maya, i damak zaman ndo jəgab a thlakdanakshi da ɗak jirewa, dampina ankal shi iɗak nunuwa lisper ndak lirata na gugza aljan, ²i kun papiya na munafirci. Gizhakshi a thlaba gamɗak.³A dabta na ziba na gini bikta mi Səku thlamu gaɗakshi da biri na sambarka ta i gadavak ndak bari jirewa mi zigana jirewau. ⁴A tiro duk be Səku thlamu ro bəlan. Gaɗa chakchak be mi wagunu na sambarka akunu, kalkal bai wakuri. ⁵A turo nda divaru dari ramak Səku na magita.⁶In katani yaganauccin bitiku nin ka thlapanaci guzub jirewa ki Masihu. Gaɗa nda təka thlathlaci darik ramak bari jirewa na gugza bəlan mi ka digau. ⁷Amman akurna labar duniya mi gwangurauccin ammatua ancu. Gaɗa kasən se ka gabɗi adaci ikun Kakasəku kwina. ⁸Gaɗa dema tika na paida rab. Amman dena aɗa ikun Kakasəku kwina, na paida ikun tanke. Atiro ikon gara na alkawar gaɗa aro tiku na aro mi ani.⁹Ramatuku ki jirewa batana gəni i chakchak. ¹⁰Be dawu ja wana tukuro thlapar. Gaɗa jana dawa aro iɗak Kakasəku baci aro, babu rak ndawa mak, amman musamman ndak bari jirewa.¹¹Arami ka gugzi bituku. ¹²Ka kasak tabai tiye da mowi mapindi kwina ci. Gaɗa kasən a thlab naci bi gugza indak diga, iri rama, hal, ntau, jirewa na Nunuwa Səku. ¹³Har se na dew, kar ɗabai na karatu na wazik, na gugze ndawa.¹⁴Ka thlama ngesta bai na bari me ci na atu me nda barici darik anabci lakwtu mi gazgaruccin barkawatici. ¹⁵Ankalci na bitiku. Abar awayau ikunakshi, Gaɗa takəma ci da thlab dazgaya iɗak tike. ¹⁶A shalina aɗaci na gugza mi ka thlamau. Atikina ikunak shi. Gaɗa darik thlamo kasin ka rana aɗaci na ndak kərəmta ci.

Chapter 5

¹Ka gərne aɗa nən gazgara bai. se de ka gabɗakshi ka ki mayauwu. A gabɗi mapindawad kaki yaganauccin ²A gabɗina gwangurauccin amatau kaki miwanuccin gamaɗ, dababkin kaki yaganuccin gamaɗ ikun be bəlan.³A sasakci i gudugwamccin, gudugwamccin ki jirewa. ⁴Amman gudum mina kwithlai ko kakanccin, akshi da jəba tatika marim kwina ikun yagananin shi. Akshi da jəba tatka be bəlan i gazgaruccin shi, gaɗa Kakasəku akəmu ka raggu.⁵Amman gwangurak ki jirewa mi getak gara, dampa gizhi gara iɗak Kakasəku. Fatawanke asukuna a wili na magita dəvid na afa. ⁶Amman ama mi ntu karak nabai mutən gara, ko atu na aro.⁷A thlam wazik bitiku gaɗa da thlaba bi nanga bai. ⁸Amman nən me adumu biyata ki jikti yaganauccin gəri bin, musamman yal wənduwa gəri,thlan na gamɗaya bar jirewa gəri, wate ngara nən me a ɗiga bai iɗa gəri.⁹Aama a thlab gudugum bai se thlan aman gumu-zədu (60), aama mi misək gayi. ¹⁰Ndaz gatu na wananin canduwa, gaɗa da shalina kwthli gara, ko atu mi gini magirafccin, ko mi viya zəgir magirafccin, ko mi banata ndawa mi nda ravanshi, mi dawa aɗa ikun thlama be bəlan tawanke.¹¹Amman i aɗak gudugwamccin dababkin kwadawakshi kun naa bai. Gaɗa aviginakshi kun ntau ki təka kwina mi ate funa gayi bai na Masihu, a ntutina zəba. ¹²Da ritiku ne akshi chachpuna ngubta i aɗakshi thlathlana alkawarshi ki səkur. ¹³Thlan na hal ki taski kwina, ayawo wənduwa-wənduwa. Akshi athlaba taskin jab bai. Amman har a thlaba ndak rubu-rubu ndak tife kun be akshi zigabai, ndak akaktəka. A rama be atu bai.¹⁴Gaɗa kasau, nanci gudugwamccin mi akun awayukshi da thlan zəba, da yawi kuthlai, da ankalci na wənduwa, gaɗa da bara lakwtu nda nangawa na wana kəmangar bai. ¹⁵Gaɗa jəgab na bai thlag dinakshi aɗiga lisper. ¹⁶Inde aama mi ɗiga na gudugwamccin nin da tambakshi gaɗa dampak dukshi iɗa Iklisiya bai, gaɗa Iklisiya dabanaci gudugwamccin ki jirewa.¹⁷Gazgarauccin me a garva bəlan kalkal nda barici marum kwina zəgir shirin, musamman ndawa mi a wana na marnyi bəlan na ndak gugza in dawa. ¹⁸Atiro rama Suku ma, "Kwaɗawa chambi i miyak thla lakwtu mi a dika au nin," gada "ngawanak kalkal nda bari ci miya nginpu gəri."¹⁹Ka gəna na gabai i aɗak nən gazgara bai se na saidadin shirin ko kwan. ²⁰A girnyi i aɗa ndak aibu i kəma tiye gaɗa gagizhingu dakəmi kalau.²¹Na nibkakun na Səku, na Masihu Yeso, na melakawaɗ mi nda chikɗu, a digi kayidadin tuku banda thlimiɗ dlugun, kwa thlama tanke na bamabmta bai. ²²Ka thlama wuzgaya pi ammai i aɗa ginən bai. ka nipka aɗaci ikun aibuk ɗagai bai. Ari adaci ikun canduwak thlama.

²⁴Aibun ndo jigab datatika, a patata tun da hagatakshi. Amman ndo jəgab aibakshi aɗiga akau. ²⁵Kasən ke ndak thlama wana bəlan wanakshi a patata, amman jəgab adibis bai.

Chapter 6

²⁰Timoti, ankalchi na be mi nda bariciu. Athlab pudum dari rama thibginu na be mi anna gamdaya mi ndak papiya adaro ma zigaya. ²¹Ndo jigab ayayata sau amman har da gwapi nakshi da duvo jirewa. Her da thlaba na ci.¹Abzina ndawa mi guzabcin a diɗa afafkin wənduwakshi da thlab na martapa. Da thlam kasau gaɗa kar nda nangi dlugun Kakasəku na gugza gəri. ²Guzabcin me na afafkin wənduwa ndak ɗiga, akshi da muwekshi bai gaɗa akshi yaganauccin. Gaɗa kasən, da thlamici wana na fatawanke. Atiro afafkin wənduwakshi mi ata barka wanakshi ndak diga, kuru nda tutau na gugza wara thlan rama tuku.³Inde thlabin gara dagai agugza be daman, kuma kasaktu bai na gugza chanduwa tuku bai, wato rama afəkwa Yeso Masihu. Amman akshi kasaktu na gugza mi aɗau gaɗa Səku bai. ⁴Nən tunu baci aɗa gauɗak, kuru gobe zəgau gaɗa kasən aci baci 'yuwa rama na gamɗaya idak ramau. Rama tuku anna ta gizhi 'yuwa rama na nanga na gabshu tuman. ⁵Gawak thliri i gadavak ndawa wara na təka i gadavan ndawa ndak gatirabak ankal kurna jirewa. Atuman ma dəga Səku dəvuk birid. " A birna aɗaci da gadavakshi.⁶Gususku adalta na impi aro i Səku marum riba. ⁷Atiro wade na be bai i duniya, wakaci na be bai. ⁸Gaɗa kasən wa thlama kəmar na bikta na kachum.⁹To in ndawa mi anchu burid aviginakshi kun jarabta na kun arakau avigi kun be ki thlibginu na bithladu mi na kur betawanke mi ara anina thlimiɗ na dagu. ¹⁰Aturo ntu dagwda atune aro kəmangar tawanke. Ndo jəgab iri maka dagwda thlagdinakshi da jirewa, da dlapina aɗakshi na ayuwa kunu gawa.¹¹Amman ci, nən Səku, arawunaci da miyakshi, adgi jirewa, dəga Səku na gizhi gayi na ntau na kardi tər, na aro marum bai. ¹²A thlamina dligəd, dligəd bəlan ki bari jirewa. A jəb aro mi go dadigiri me nda darici i aɗau. I aɗakasən ka bar saida i kima saidadain gawa i aɗa be bəlan.¹³Na barici linok tuku i kəma Kakasəku baci thlid be na aro tawanke na kəma Masihu Yeso baci rama jirewa i Bilatus Babanti. ¹⁴A dəgəm dumaya bəlan, na bi nanga bai har ni afawa Yeso Masihu¹⁵Kakaseku a tatkana pakayi gerti kalkal lawktu, Kakaseku baci barka, getak geri na kermai, digim baci garva, afuk babu garva. ¹⁶Aci rugeri me mutu bai, babu mbasikun bayan mi ndye dantugu bai. Gonin a lawan geri, ko da sanuta ci. Marim na kermai duk kiri. Amin.¹⁷A ramik ndak birid ki duniya tuku akshi da sukta ada bai, akshi danpa aro idak birid wara go pirtik bai. Amman dampa arokshi i adak Suku mi abariwa birid ki jirewa gada kimu karak. ¹⁸A ramikshi da thlam bilan, da birdi i kun wana bilan, da thlaba ndak bari na gizhi getak. ¹⁹Dari kasin akshi ki jirewa.²⁰Timoti, ankalchi na be mi nda bariciu. Athlab pudum dari rama thibginu na be mi anna gamdaya mi ndak papiya adaro ma zigaya. ²¹Ndo jigab ayayata sau amman har da gwapi nakshi da duvo jirewa. Her da thlaba na ci.

2 Timothy

Chapter 1

¹'Iyu Bulus muwanak Masihu Yeso dari ntuta Sǝku, da ri alkawar əi aro wara a kunu Masihu Yeso. ²I Timoty, matkam ntuta: Herr, mugurum, na salam da rik Sǝku Afǝkwa na Masihu Yeso Mǝgǝnyawa.³Na sambarkata Sǝku wara na dlami ci nakwana da ri kakancin ga na gəshi bǝlan sartu tawanke na tana ci ii kunu magita ga dǝviɗ na afa. ⁴Sartu mi na tanə saurai ci nən, ii na kuno lawan ci gaɗa na dlaɓ na pǝrɗai. ⁵Nda tana ni bari jirewa imanci mi ba asali dari kaka ci Loyis na mi ci Afiniki. Ii na tabas nasgadu dambasu a kuna ci cam.⁶Su tuku ne be dawu na tana ci ma ka səkunyi aɗa bari Sǝku wara a kuna ci mi kabau dari impi aikwak ga i aɗa ci. ⁷Atəro Sǝku bariwa Nǝnuwa ki kalau bai, amman bariwa kǝ kǝrmai na ntau na jǝba aɗa.⁸Gaɗa kasǝn ka dlama zhiru saida i ɗa Mǝgǝngyi bai, ko 'Iyu, Bulus, mi nda takwsu gaɗa gǝri, gaɗa kasǝn a dlam shiri ka shi bone iɗa wazik darik kǝrmai Sǝku. ⁹Sǝku ke rra wa kuru da dauriwa na daura mi go aipu. A ci dlam kasau, gaɗak wana wa bai, amman gaɗa sapre gǝri na herr gǝri bariwa sau i kun Masihu Yeso damba zaman kə sǝkur zaman. ¹⁰Amman gususku nda rǝptidiwa rra Sǝku dari pakayi baci rra wa Masihu Yeso, Masihu ke de na dadəgəri mutu da ni na aro mi go dadigiri wara deu da ri wazik. ¹¹Gaɗa kasau, nda ɗawuna iyu ba ci wazik, na mawanak, na malum.¹²Gaɗa su ne na sa bone iɗa bitku mak. Amman na kǝmo zhirau bai, gaɗa nazgana aci nən wara na bar jirewa ii kunu gəri. Na barna jirewa aci nkalta na be mi na bari ci harr i gafo tunu. ¹³Ankalci gǝnawa jirewa saktu mi ka kǝma dariga, da ri bar jirewa na ntu mi a kun Masihu Yeso. ¹⁴Be bǝlan wara Sǝku ba ri ci, a cirəpci du da ri Nǝnuwa Sǝku, wara da mbasu a kunawa.¹⁵Gasgana sau, ndak mbasu ii Asiya gwapənakshi da aku ga. I kunu cappau na Fasalas na Harmajanas. ¹⁶Sǝku da dlama kanjino ii yal Onisfarus, gaɗa aci a dlama ni wana tlapar, kuru kǝma zhirau takwas ga bai. ¹⁷Gaɗa kasǝn, sartu mi aci a Roma, makayu na gəshi gayi, kuru dabina Iyu. ¹⁸Mǝgǝngyi da dawi dabi kanjino dari gǝri i gafau. Duvu mak wara aci banatayu ii lardi Afisa kwasgadu.

Chapter 2

¹Gaɗa kasǝn, ci wunga, a dlaɓi naci gaɗagwaitak ii kun herr mi akun Masihu Yeso. ²Be mi ka kǝma dari ga da wita saidaucin gawa, a jubaci ii ndak jirewa wara a dumu na gugze ndawa dama cam.³Ashi ravan iɗa gayi kakə askarabu jirewa kǝ Masipu Yeso. ⁴Go askarabu wara a dlam guzapǝna sartu mi aci a kunu wəjir təkakwina, sannan dampi gǝshi marum gǝri. ⁵Nǝn wara a marmare rawa nin, nda ba ri ci lada bai dǝgo, se damu marmare da ri ɗǝga dumaya rawa gu.⁶A dlaman gara kalkal baci kampuwai ruwai da gǝnyi kurak kare kam gəri kə sǝkur. ⁷A dlam kuraram iɗa be mi na rame ci, Sǝku ro a bar di ci parakta i kunu be tawanke.⁸A tanyi Yeso Masipu, da zadak Dawuda wara nda tlatlau da kunu ndawa wara gamtak. Kakǝ mi labar herr ga ramu, ⁹wara na sa kabine herr nye takwas ka ba ci aipu. Amman tǝlam Sǝku da takwsa bai. ¹⁰Gaɗa kasǝn na kasaktən ga na be mak gaɗa ndawa wara Sǝku cikɗu, gaɗa akshi ke da bi rra wara a kunu Yeso Masipu, na saksakta harr dəmaro.¹¹Rama tuku ro kə jirewa: "Wa mutu na Aci nən, waye dlaɓa na aro na aci wam. ¹²Wa dlam kəmar nən, waye dlama garva na aci. Wa dlam gamɗaya zəgi gǝri nən Aci ke a dlama na gamɗaya zǝgi wa. ¹³Wa ndak jirewa nən, Aci caman baci jirewa, atəro Aci a dlama gamɗaya aɗa gǝri bai.¹⁴A jǝb tanek shi bitku mak. A gaɓdak shi ii kǝma Sǝku, da dlama tləri ii ɗa tǝlam bai. Gaɗa su tuku go be wara na paida. Gaɗa sautku a dlaɓa na kambeta ii nda kǝrǝmtau. ¹⁵A dlam azama gaɗa ka bari aɗaci wara Səku gənidu, baci wana wara go be a ɗawau da kəmə zhirau, Wara a gubza təlam jirewa kalkal.¹⁶Ka nəbka aɗa ci na nda rama vatku bai, wara a ɗawa naci ii kunu be wara kə Səku bai. ¹⁷Ramakshi a dladlɓa ka dlaya. Himinayus na Filitus a witakshi. ¹⁸Ndangu ro gwapu nakshi darik jirewa. Akshi a ramo ma tlayi da mutu wakatən gara saram. Akshi bəzhgəna iiman ndawa jǝgab.¹⁹Duk na kasǝn, ləma wara Səku mpa shu gu kasaktəngara. Aɗagara na taran tuku: "Sǝku zǝgana ndawa wara kəri" kuru "Nən tawanke wara sanəna dlugun Səku nən aivana mak be wara kalkal bai." ²⁰Ii kunu wunduwa mi na bǝrǝɗ nin, gərgiya dinar na azurfa rukshi bai. Na dəm na rǝba cam da cacpa a baka. Gərgiyayin gafkai nda wana na akshi ii bik martapa, gafki ke kə wana wara ga muwayak ²¹Nǝn ciriɓtə na aɗa gǝri darik wana wara gamuyayak nən, aci dlaɓən gəri gərgiya wara kə wana martapa.mbasu mi go martapa nin a dlaɓa kǝ karak wana mi na martapa. Nda ciriɓta na aci, da baci paida ii baciwunduwa gǝri, aci ga saparata gaɗa wana bǝlan tawanke.²²A rawi naci dari jarapta ki mapǝndi kwina. A ntuci adalta, iman, ntau, na mbasə kəlappiya na ndawa wara a ɗaura dlǝgun Mǝgǝngyi da gǝshi gayi. ²³Amman kwa dlama jaya kakaɓukwina na rashi zǝgaya bai. Atəro kwa zǝgadu a nina gamɗaya gawa.²⁴Gabayi Sǝku da dlama tliri bai. Da miya kasǝn, da dlaɓa ba ci sǝna aɗa i tike, da dlam gugza na kanadi. ²⁵Dolle, da bari aɗa gǝri da gugzhi nda kuri gǝri. Dawanange Sǝku a bari dikshi lakwtu da dlam tubi ii kunu zəgaya jirewa. ²⁶Akshi da kalakci nakshi ii kun ankal shi, daivəna arakuk lǝspǝr, lakwtu mi aci jebna akshi gaɗa ntu aɗa gǝri.

Chapter 3

¹Amman a zəgina sau: i damak zaman ndaye dlama sartu kabine tlapar. ²Ndawa a dlaɓa nakshi nda ntu aɗakshi, ndak ntu dagwda, ndak aro marəm, ndak dlǝmiɗ dlugun Sǝku, ndak muwa ma'yawaucin shi, ndak kuri godeta, na ndak aipu. ³Adlaɓa nakshi na mugurum bai, ndak jiba ndawa ii gəshakshi, ndak rubu-rubu, na jǝba aɗa bai, ndak tarzuma, ndak kuri be bǝlan. ⁴A dlama nakshi ndak ta zǝger, nda aɗa gauɗak, ndak arro marəm, ndak ntu bik bədlaɗu ii kǝma na ntu Sǝku.⁵Akshi a dlaɓa na gǝnawa ɗǝga Sǝku, amman a dlama na gamɗaya na kərmi gu. A gwapina naci dari zaɗak ndangu. ⁶I A kunakshi na ndawa jǝgab wara a təfa ii wunduwawin a gizatak amatin wara gagərayak bai. Jandu ne amatin wara ganiyak na aipu, gwapənakshi ke da ɗak dǝvu gaɗa ntu be damadama kə arokshi. ⁷Amatu tuku a jiba gugzau, amman ngalte a ayana akshi ii zǝgi jirewa bai.⁸Ka ki mi Yannisu na Yumbirisu dlam gamɗaya na Musa. Kasǝn ke malamcin papiya tuku fatawanke a gamɗaya na jirewa. Akshi ne ndawa wara gəshakshi gadləmatak, gabshu ii kunu bari jirewa. ⁹Amman akshi aya pǝɗǝm bai. Atəro dləɓgənakshi a vǝrayin gara ii patata ii tiye, kakə ndatiwu.¹⁰Amman ci tən, ka ɗəgəna be mi na gugzi ci, na halga, na be mi na ɗawi kəma ga, na bari jirewa ga, na irɗi tir ga, na ntuta ga, na kanadi ga. ¹¹gǝzata, na kabine, na mak be mi wakatu na iyu ii Antakiya, na Koniya, na Listra cham. Na dəmana sa gǝzata mak. Amman i kunu makshi Mǝgǝngyi rra na Iyu. ¹²Ndawa mak wara ancu da dlam mbasu kə nakwana ii kun Masipu aye sa gǝzata. ¹³ Nda kəmangar na ndak lǝvata ke a dlaɓa nakshi gaɓshu tlapar. A jǝba ɗawa ndawa ii pata. Akshi na aɗakshi ke nda jǝba ɗawa nakshi ii pata.¹⁴Amman ci tən, aci kǝma na be wara ka gugzu zam kabar na jirewa na gǝshi gayi. Ka zǝgana ndawa mi ka gugzu da rikshi. ¹⁵Tən ci mayim gamgam ka zəgana kakkadi tuku mi go aipu. Jandau a dumuna dlaɓa na ci baci zǝgaya gaɗa rra ii bari jirewa i kun Masipu Yeso.¹⁶Mak rama Sǝku da fiya dari gəri. Na paiɗa gaɗa gugza, gaɗa kasakta, gaɗa ɗaɗam kuru gaɗa lǝma ii kunu adalta. ¹⁷Su tuku gaɗa nǝn Sǝku da dlaɓ gazgayak tlapar, ga sapratak gaɗa duk wana bǝlan.

Chapter 4

¹Na bari ci linok tuku i kǝma Sǝku na Yeso Masipu, wara a dlama hagata ii ndawa mi na aro na ndawa gamtak, kuru gaɗa pakayi gəri na garva gǝri: ²A dlam wazik ramau. Ka dlap ga sapəratak ko na lakwtu ka na lakwtu bai. Agǝrnyi, a gab'i a ka rami, na kanadi mak na gugza.³Atəro na saktu aye ni mi ndawa a dǝmu kanadi na gugza kǝ jirewa bai. Gaɗa kasǝn, akshi a cacpayi malamcin gaɗa gaɗakshi ii ntu gǝshakshi. Akshi a jǝbak tlaɗa aguɗshi, ⁴Akshi a mǝsta nakshi darik jirewa, da vuci nakshi irik zənzən kǝ vatku. ⁵Amman ci, ampi ankal ii ɗa be tawanke. A dlam kanadi ii sa bone; a dlam wana baci wazək; a damə na guzapəna ci.⁶Atəro nda vəngəna iyu. Sartu nya ganai den gara. ⁷Na dlam na marmare ga kalkal; na damə na rawa ganai; na jǝb na barik jirewa. ⁸Ndampa dani aryapu jirewa, wara Mǝgǝnyi, liyari ba ci adalta, aye bara nai ii gafo gu, gaɗa ii ruga bai, amman ii ndawa mak wara ntutə na pakayi gǝri.⁹A dlam kərat kanai kaɗe-kaɗe. ¹⁰Gaɗa Demas ivəna iyu. A ci ntutu na duniya tuku jingəri ii Tassalonika, Krescens jingəri Galatiya, Titus ke jingəri ii Dalmatiya.¹¹A riga nən Luka rugəri. Amaken Markus kwanai i ɗaga gayi gaɗa a ci na paida ii riga ii kunu wanau. ¹²Na wana na Tikikus ii Afisu. ¹³Ayan dani gwadam mi naive ii Taruwas iri Karbus, ka ni nən a yan naci na atu, na rəvək kə taran tən cam.¹⁴Iskandiriya baci zəma tatka hal gaɓshu rankata, Mǝgǝnyi a ngumu dici kakǝ mi aci dlamu. ¹⁵Cike a dlam ankal na aci, gaɗa aci a gamɗaya tlapar na wana wau. ¹⁶Ii rra aɗa ga ki sǝkur, na nǝn irɗi ɗaga bai. Gaɗa kasǝn, tike rawan gǝri daivi na Iyu. Amman ndampekshi sau i aɗak shi bai.¹⁷Amman Mǝgǝnyi irɗin gǝri ii ɗaga kuru da ɗagwaici na Iyu ke, gaɗa dariga, wazik da mbashi na vəkshi gara gaɗa duniya mak da kǝmi. Nda gumbe na Iyu da miya jagadlaw. ¹⁸Sǝku a gumba na iyu dari wana gabshu tawanke da rri na iyu kǝ gaɗa garva gǝri kǝ dǝsku. Saksakta da dlaɓ kəri harr dəmmaro. Amen.¹⁹Andimi Biriskila, na Akila na wǝnduwa Onisifurus. ²⁰Arastus dan mbasu a Koranti, amman nabze Turufimus ngabai a Militus. ²¹A dlam kərat kanai kapǝn sartu mama. Yubulus a ndima ci, kasǝn ke Bundis, na Lenus na kalafidiya, na yaganaucin mak. ²²Mǝgǝnyi da dlaɓa na Nǝnuwa ci. Herr ke da dlaɓa na ci.

Titus

Chapter 1

¹Iyu Bulus guzub Kakasəku mawanak Yeso Masihu, gaɗa iman ndawa wara kakasəku cikɗu na zəgaya ki jirewa waci arditin gara na Kakasəku kwina. ²Na tabbas kə aro mi go dadigiri wara Kakasəku mi apapiya bai wara alkwar tuku tin kabən zaman da nai. ³I kalkal lakwtu wara a ci arditingiri na Iyu na wargerci. Na dlama sugu ada Kakasuku ba ci rawa dawa Iyu.⁴I Titus, matikam kə jirewa i kunu iman. Herr, na salam, dari Kakasəku Afək na Masihu Yeso ba ci ra wa. ⁵Gaɗa su tuku na na deu i ri ci i Kanta Makadoniya be wara jibke bai kayaidi gasgaraucin i kunu duk ɗa maranani ka ki mi na dawu ci.⁶Nən gasgara da dlaɓa na aipu bai, məsək ama gayi, na kutlai nda iman wara nda lawanshi na aipu bai kuru jəbna aɗakshi. ⁷Jəbbən gara ba ci jiba coci i masiyigeri ke ba ci jiba wunduwa Səku da dlaɓa ba ci aipu bai, ngrurau, ko baci buka kəmar. Nda dlaɓa ba ci ma gəshi kade bai, ko masək səma bai, ko ba ci ruruta, ko ba ci kənama bai.⁸Gaɗa kasən, da dlaɓa ba ci wurta magəraf, ba ci ntu be bəlan. ba ci ankal, adalta, ba ci dəga Kakasəku na jəba aɗa gəri. ⁹Da dlaɓa ba ci jəba saktuk jirewa nən wara yardatunakshi na atu wara nda gugzu bəlan da dalmi ndawami ma kuru gəri.¹⁰Gaɗa na gabdamak ndawa gawa, məsamman yahudaucin marak shi mak ke vatku. A levatak ndawa, aɗa wakshi i kunu dəvo bəlan bai. ¹¹Dlamen gara dolle nda dabti nakshi. Akshi a tattaka be wara atlan bai akshi da tattiki; Gaɗa ntu aɗakshi ke bek zhərau na rubga yal ndawa.¹²Gayi da kunakshi, nən gaggerayak kunakshi ramma, kirawa nda papiya, galalatak ndawa, gamshaucin fayin, ndak kuru wana na ndak kənama." ¹³Rama tuku jire, nda dlamikshi gabaɗ mi awayau mi wara aku manakshi i kunu iman.¹⁴Ka bara ankal i zenzen yahudaucin bai ko linok ndawa mi barna akau i jirewa.¹⁵I ndawa mi go aipu tanke kakshi go aipu, amman i ndawa na aipu na burak imun tanke na aipu. Gaɗa gəshakshi na nənwakshi ga dlimatak. ¹⁶Akshi a ramau ma akshi zəgana Kakasəku amman akshi dlama gamɗaya gəri dari wanakshi dlamanakshi ndak yen ya a nakwana bai. Nda getlibakshi bai i kunu wana bəlan tawanke.

Chapter 2

¹Amman ci Titus, a rami bee mi gambasak na gugza kə jirrewa. ²Ndawa gazgaraucin da dlaɓa ndak jəba aɗakshi na martapa,ndak ankal, ndak jirewa i kun iman, na ntau, na kəmarr.³Kasən ke, gazgaraucin amatin da jəba aɗakshi na martapa, da dlaɓa ndak nyuu gənən bai, ke da dlaɓa guzaɓcin sak səma bai,da da dlaɓa ndak gugza bee bəlan. ⁴Gaɗa da gugzhi gangamin amatau da tatki ntau i misaskinshi na mamukshi, ⁵akshi da gugzikshi dəvu warra akshi da dlaɓi na ankal, gacəltak, ndak ankalta tamke i wənduwakshi, da dlam nakwana i musaskinshi. Akshi da dlam kasən gaɗa təlam Səku da baa muwa bai.⁶Kasẹn ke, a ɗauzatina mapəndawaɗ, da dlaɓi na ankal. ⁷Game na ci, Titus wənga, i dəvu tawanke a tatki aɗaci bi gugza, gaɗa bee mi ka dlamau nin, da dlaɓa kalkal, ke na jirrewa. Ke ka dlama gugza nin, a tatki gazgarakwina na martapa. ⁸A dlam rama sakwtu warra go nən a nanga ci i ɗau.Da dlaɓi ko ɗagi a nangaci i ɗau, ndiwa da dlam tliri i warrau,⁹Guzaɓcin da dlama nakwana i nda wənduwaksh i ɗa betawanke. Akshi da ɗawakshi da dlaɓ na gishi arawai, ke da dlama gamɗaya na akshi bai, ¹⁰Ashi da kəra ko bee gangam bai kə baci wənduwakshi. Da miya kasən, akshi da tatka iman bəlan i ɗak tamke. gaɗa ndaiki gugza warra wa dlamo i ɗa kakasǝku baci ra wa gu, da dlaɓ na ado.

¹¹Atərro herr kakasəku pakengara i ndawa mak. ¹²A təka gugzewa kuri, kə rama gaɓshu game na kakasəku, na kuri bayangu duniya tawanke. A gugzewa, wa dlam mbasu ankal, go aipu, i dəvu Səku i zaman təku, ¹³lakwtu warra wa təka lawan kema gaɗa gən barka wa, kə lawan kima, gaɗa pakayi kakasəku mulah, baci raa wa; Yeso Masihu, ikun saksakta.¹⁴Yeso baru aɗa gəri gaɗa wa, gaɗa da gumbe wa da kunu kuru ɗəga linok, ke da celti wa, gaɗa wa dlabi ndawa gəri, mi a kalɓe dlama wana bəlan.¹⁵A gugzhi bayangu ka dauzaci nda kemu bayangu, A dalmi be kalkbai na kerrmai tlaparr. Ka buza dagai bai muwi ci.

Chapter 3

¹Atanikshi da bar ɗakshi i garva na ndak martapa , da dlamikshi ngubro, da dlaɓ ga saparatak i wana bəlan tawanke. ²Atanikshi da nanga nən wam bai, dai véna gamɗaya, daivé ndawa da ɗigi dəvakshi da tatiki intau i ndawa mak.³Gaɗa waci wana aɗawa ginwa ndawa wara a kuraram bai, kuru ndak ndak ɗiga ko kima wa gwa punawada ɗa duvu wa dlab nawa ndak intu bik duniya wam mbasu i kunbudliɗa na kimangar na guru, wana duvawa bai, wa nda kuri tawanke.⁴Amman na herr Səku baci rawa na intu go ki kutlai Adamu tatkiwa pakeu.⁵Ba gaɗa wana herr wara wa dlam bai, amman gaɗa kanjino gəri aci raa wa da ri viyak karara dina na kararakwina i kun Nənwa Kakasku.⁶Kakasku pewa nənwa mi go aipu gawa dari yeso masihu baci rawa. ⁷Aci dlam kasau gaɗa wa bi ta i da ri herr gəri, wa dlab ndak ta gado dari irɗi da aro mi go dadəgəri.⁸Sutku saktu jirewa, nan cu ka dlam rama na awayau iɗa bətuku, gaɗa ndawa mi bar jirewa na Kakasku a dlam na niya dlama wana bəlan wara Aci barikshi bətku bəlan kuru səkuna i ndwa mak.⁹Amman, ai vəna gamɗaya ki vatəku na ndak lalas na tləri, na gawa rama i ɗa linok jandau mak na paida bai, kuru̵ na səkuna bai.¹⁰Akur na dək nən mi anina bəra aɗa da witakun, aku ka dlanikshi gaba zəgir gayi ko shirən.¹¹ Azəgədu ma zada nən tunu dlagdingəri da ɗaduvu jirewa a dlama ipu, zam darəbgi na adagəri.¹²Sartu mi na wana Artimas na Kilikus i ri ci, a dlam kirat ka nai i ri ga i Nikobolis, i ri tunu na dlan na niya dlaɓa ariwu i laktu ma-ma.¹³Adlam, kərat ka wane Zinas wara aci gwanik shariya, na Apolos i ɗa duvu mi akshi buku be bai.¹⁴Adlaman gara bəlan, ndawa da gugzi wana bəlanmin gaɗa da ngum jiktakshi kərat gaɗa akshi da dlama mbasu vatuku bai.¹⁵Mak ndawa wara aɗa gayi na,yu a ndəma ci.A ndəmi ndawa mi anciwa i kun iman .Herr da dlaɓa na kun mak.

Philemon

Chapter 1

¹Iyu. Bulus. baci delo gaɗa Masihu Yeso. na yagana Timoti. i Pilimon mangaja na baci wanaja.²na Aufiya yagana ja gama.na Arrkibus mangaja. na coci mi a cape wǝnduwaci.³Herr da dlaɓa na kum na salamKakasǝku afǝkwa na Mǝgǝnyi Yeso Msihu.⁴Fatawanke. na sambarrkata Kakasku. na taanaci kun magitaga. ⁵gaɗa na kǝmu labarr ǝntau na iman mi ci na atu i kun mǝgenyi Yesu i ndak lman kakǝ ci. ⁶Na magita gaɗa iman kun da dlaɓi na awayau i kun zigaya tamke mi bǝlan i wita kun i kun Masihu Yeso Mǝgǝnyi ni. ⁷Na kema pǝrrɗai tlaparr na karak gaɗa ǝntu ci. gaɗa gǝshi ndak lman ngatungara da rici.⁸Gaɗa kasǝn. koda i naawayau i kun Masihu kǝ ɗawaci ka ka dlam bee warra kamatu ka dlami,⁹amman gaɗa ǝntau na wilaci dǝgo-iyu, Bulus nǝn gazgara, ke gusku nǝn dǝlo kǝ Masihu Yeso.¹⁰ Na jaya ci gaɗa matkamga Anisimos, mi i afǝkgǝri kun ravanga. ¹¹Gaɗa waci aci na paida bai i ci, amman gususku aci na paida ici na iyu cam. ¹²Na kata na aci ri ci, aci mi katanas gǝshiga. ¹³Da na mpina aci, gaɗa da dlama wana i miya kǝci, lakwtu mi na dǝlo gaɗa bari labarr herr.¹⁴Amman, nancu na dlam bee bai, se na zigayaci . ke nanci dlama bee bǝlan i dolle bai, se gaɗa herr. ¹⁵ Da wanange gaɗa kasǝn ne kwa ɓǝru nakun kǝ lakwtu , gaɗa ka kate na aci har dǝmarro.¹⁶Ngalte, ka guzǝɓ wambai, da ɗiki na guzǝɓ, yagana kə ǝntau. Aci bik ǝntau katanas i ci, zam da rǝmidu kasǝn i ci, mak i kun tẹka na Mǝgǝnyi.¹⁷To ka jǝb nayu ka manga wana nin, a gǝnyaci kakǝ iyu. ¹⁸Ac dlǝtu dici gǝsh, ko ka ɗǝga gǝri ibasa tamke nin, a mistendu i aɗaga. ¹⁹Iyu, Bulus , tarrnneci sau na amiga; na nguma dici. Amman na rame ci ,ci na aɗaci ka ɗǝga ga basa bai. ²⁰To, yagana ga, a dlama herr i kun Mǝgǝnyi; ka bara putu i gǝshiga i kun Masihu.²¹Na kalu bai gaɗa nakwana ci, na tarne ci. Na zǝgadu , ka dlama na bee mi ɗǝka na warra na jayu. ²² Zam , a ɗalmina sǝsu magǝraf , gaɗa na zǝgadu gaɗa magitakun nda kaci na iyu i kun.²³Abafaras, baci dǝlo i kun Masihu Yeso, a ndǝma ci, ²⁴Kasǝn ke Markus, na Arristakus, na Dumas, Lukka, mangitau nda ana ga. ²⁵Herr kǝ Meǝgǝnyawa Yeso Msihu da dlaɓi a arroci. Amin!

Hebrews

Chapter 1

¹I lakwtu waci, Sǝku dlam rama i Kakancin wa da dǝvo gawa damama, da miya nabaucin. ²Amman i zaman kǝ dadigiri duniya, a ci dlam rama da wun gǝri wara a ci dawaci ba ci ta gaɗo betawan ke, da ri gǝri ne Sǝku dlam be tawanke kǝ duniyabu. ³A ci jub na kǝrmai be tawanke dari rama gǝri. Aku mi a ci dlam wana viya aipapinja, se dan mbashin gǝri i amai mata kǝ Mulu Sǝku i dǝsku.⁴Dlamin gǝri martapa ina da malekaucin zam, gaɗa dlugun mi a ci gadoti dika na kakshi pǝɗǝm. ⁵Gaɗa i kunu malekaucin gu tawan Sǝku rama, "Ci wǝn ga, gusku na dlam ganai Afǝkci" kuru na dlam ganai Afǝk i ci, A ci ke a dlama wǝn i Iyu"?⁶Gaɗa lakwtu mi Sǝku wane wǝn gǝri i kunu duniya ramma, "Gǝd malekaucin da dlami ci nakwana." ⁷I da malekaucin rama, "A ci ne ba ci dawa Malekaucin da dlaba Nǝnuwa Sǝku na mawanaucin gǝri marnyi aka."⁸I da wǝn gǝri ramma, "Karvaci, Kakasǝku, go dadigǝri zawa garva ci zawa kǝ adalta na jirewa. ⁹Ka ntutu wana adalta ka kakurena wana vatku gaɗa su ne Sǝku, Kakaskwa ci pe ci murak ke purdai karmana ndawa gǝd."¹⁰Tun sukur Megengyi ci ne ka dlam duniya mak, dusku na da. ¹¹A kambeta nakshi. Amman ci godadigiri. Agarinakshi ka kachum. ¹²Ka yaida nakshi ka gwadam, aye palta nakshi kachum. Aman ci fatawanke ka palta bai amananin ci a dama bai."¹³I malaikau tawan Kakasuku rami ci i lakwtu tawanke ma, "Am mbasi i ami mata ga se na dawi da kura ci dan mbasi idida zeger ga"? ¹⁴Ase malekaucin gu ged muwanaucin biko, mi wara da wanakshi gada da alkaltina dawami abi na gado i kunu janna?

Chapter 2

¹Gada su dolle waskuni bar ankal i da bemi wara wa kirimtu, gada waiva devo bai.²Gada rama mi da rami miya malaikaucin basin gara, tabbas herr nin tawanke mi kurna digau agini dakine-kine mi wara a kalkal na be a ci dlamu, ³a dlaba na na wabi na ra, in wa kurna marum wana ran? su tuku ne ra wara da sukur Megengyi ramu kuru da tabbatati diwa dari ndawa wara kemau. ⁴I lakwtu cam Kakasuku da ri gaginaucin na bi ajab na wana kermai gawa na da ri tarba bari ke Nunuwa Suku dari ntu geri.⁵Aturo dari malaikaucin bai Kakasuku dawi garva duniya mi daya dlamau, mi ramau. ⁶Da gai rami i ri dagai ma, "Nen gum tam, mikanpina gesha ci ida geri? ko wun ge nin wara herka ankalta geri?⁷Ka dlam na nin ganbatak na Malaikaucin rab, ka yaidi di ci i na garva na martapa? ⁸Kadawana be tawanke i dida zigir geri." Gada i a cine Suku dawu garva be tawnke. Go be miwara Suku ivu i baka mi a mi geri bai. Amman gusku yaye wakau betawnke bai wara da bardici.⁹Amman waika na nen wara batin geri malaikaucin kunu gangam lakwtu : Yeso, mi wara dari sa dakine na mutu geri, dabar di ci martapa na garva. Sutuku ged dari her Suku Yeso mutu gada nin tawanke. ¹⁰Gada sutuku kalkal iri Suku da dlam be tawanke gada geri dari geri, gada danna kutli i kunu garva. Gada sutuku dlamau garva kalkal a ci da dlame digim barikshi ra sa dakinekine mi aci dlamu.¹¹Gada a ci ba ci bar ada geri i sanmgu na wara da dlam sanamgu gada geri, gid fure dari gayi. Gada su tuku a kemu zhurubai da daurakshi yaganaucin. ¹²A ci ram ma "Na dlam wagirma dlugunci i yaganaucin ga, na dlam ruwa dlugun ci i kan chachapa algi."¹³Zam wam her gusku, "Na dlam iman na ci" zamwam, "Aiki so Iyu na mamau mi Suku baranai. ¹⁴Gada sunu tunda kutkli Kakasuku dari tluwi tika na didim, Yeso kam be gayi na akshi gada dari mutu a kambeta na aci baci kermai mutu wato lesper. ¹⁵Su tukugada a ci a gumba na ndawa mak anbasu i kunu gabayi gada kalau mutu.¹⁶Tabbas a lata malaikaucin bai, se kadugum Ibrahim. ¹⁷Gada ka u tuku, dolle ne da mi da dlabi ka yaganaucin geri dari tawanke, gada da dlabi marum perist ba ci herr, ba ci jirewa i kunu be suku, dabar sanam salor kek tupta aipapin ndawa. ¹⁸Gada Yeso cam na ada geri sana ravan lakwtu mi lesper kaktlaci, gada su tuku a lata na nawa mi a kunu kaktla.

Chapter 3

¹Gada kasau, yaganaucinga mi go aipu, mangitu daura i desku. A jibina Yeso mi a cine mawanak na marum pirist kek seda bari jirewa kun. ²A ci ne wara Suku dlam aaman na ci, mi Suku bari ci guzapina keki nabi Musa Suku dlam na aci wunduwa Suku. ³Gada Yeso batan geri martapa tlapar i da nabi Musa. Gada nin mi lumi wunduwa nin, dika na wunduwau i martapa. ⁴Gada wunduwa tawanke na nin mi limatu, amman baci limau betwanke a ci ne Suku.⁵Musa cam ba ci aaman guzub i wunduwa Suku, a bar saida ida be mi wakata i kema . ⁶Amman Masihu Yeso a cine ba ci garva i wunduwa Suku. Wa ne wunduwau ja jeb na bari jirewa na ged gesha nin.⁷Gada ka sunu, kaki mi Nunuwa Suku ramu, "Gusku in kwa ke ma na wura geri nin, ⁸Kwa dlamana gishi gaudak bai ka ki kutlai Israila dlam i kunu tlatli ankal i lakwtu kaktlakshi i kunu pata.⁹Ilakwtu kakancinkun da ri tlatli ankal da ri kaksha ga uku aman gumuhudu a lawan wanaga? ¹⁰Gada ka sau ina geshi ayuwa i da dak zaman ku, se na ramma, i fatwanke a gawa alkawar i geshakshi. zaga duvu ganai bai. ¹¹Gada kasu na yinda i kunu putugabai.¹²Adlamina ankal yaganucin daa ba gabshi geshi mi go bar jirewai gatukun bai, geshi mi a gwapa da diga Suku baci aro. ¹³Gada kasau, kwa dauzata tikakun fatwanke, mudin ja kun afaunin daba dagai da kunakun da laviti geshi geri bai gada livata ke aipu.¹⁴Gada ja dalam naja mangitu wana na Yeso, in ja jib na bari jirewa i kunu geri na awayau nin, tun sukur her in ye dama. ¹⁵I da sutuku , da ramma, "Gusku ka kema na wura geri nin, kwa dana gishakun bai, kaki mi Israila dlamu tltli ankal."¹⁶Ja gaye kirimti wura Suku da tlatli ankal? Akshi mi nabi Musa yiwishi zawa kek vira da masar bi ko? ¹⁷kuma natai Suku dlam shitan na akshi her kek aman gumuhudu? In na ndawa mi dlam aipu biko, mi wara guvakshi da waya pata biko? ¹⁸Na jagey Suku ta yinda ma atufa i kunu putu geri bai? ndawa mi dlam na shari kirimtarama geri biko? ¹⁹Jaikadu ba tufa i kunu putu geri bai gada rashik bar jirewa.

Chapter 4

¹Gada kasunu, se kwa dlam ankal tlapar gada dagai da kuna kun da budamu i tufa kunu putu mi Suku dlame kun alkawar. ²Gada wa kimi na albishir in da putu kek Suku kaki mi da ramikkshi amman sakwtu tiyu dlam wana bai in ndawa mi kirimti amman ka sakti na ramau bai.³Ai wa miwa kasaktina wa, wane wa tufa i kunu pututku kaki mi a ci rami, "Kakimi na dlam tayinda i kunu shitan ga, a tufa i kunu putuga bai." rami kasu, ko da damina wana dlama duniya tun sukur duniya. ⁴Gada rami i ri dagai ida afa kek gatkasa, "Suku dlam putu ida gafa gatkasa ke ged wana geri." ⁵Sukuni ramau ma, "Akshi a tufa i kunu putu gabai ko rab."⁶Gada kasau, putu Suku ga kebeta i ndawa mi a tufa, kuma gada ndak Israilaucin gawa mi kirimti Sutuku blan kek putu geri tufi bai gada rashi kemu rama, ⁷Suku saketi gafa dagai mi da daurau ma, "Gusku" Daku yuwan gawa dlam rama dari Dauda . mi ra mu tun waci da banji ramau, "Gusku kwa kemi na wura geri nin, kwauda na gesha kun bai."⁸Gada da Joshua barikshi putu nin, da Suku a sukuna rama i da gafa damabai. ⁹Gada kasau, na putu kek subduwa mi dabzu i ndak diga Suku. ¹⁰Gada a ci mi tufi i kunu putu Suku nin a ci cam putatin geri na kiri wanau, ka ki mi Suku putati i kiri wanau. ¹¹Gada sutku wa dlam marmari kek tufa putu tiyu, gada nin tawanke ndak vugubai in kun rashi kirimta rama mi akshi dlamu.¹²Rama suku na aro na kirmai na yanau dikana kasakar mi miya shirin i yanau. Anuta da gadava aro na Nunuwa nin, anuta her da gadava shiya. Adumuna bidiya kuraram geshik nin na be mi gishu nufatubai. ¹³Gobe mi da dibsa ida Suku. se dai, be tawanke a patata, be tawanke a patata ida geri a ci midlamun gara dolle war'i i kema bar lisafi wana mi wa dlamu.¹⁴Gada wa na marum pirest wara nuteu desku, Yeso wun Suku, se wajbi bar jirewa ja na awayau. ¹⁵Gada marum pirest wa buku kanjino mbotuwa bai, gada da kaktli ci da devo tawanke zada mi wara da dlami wa, se dai baci na aipu bai. ¹⁶Se wani ri gwajere garva herr go kalau, gada da dlamiwa kanjino kuru wabi herr mi a lata naja i lakwtu jiktu.

Chapter 5

¹Marum pirest tawanke, gada da cikdaci da kunu ndawa, da dawaci i da wakiltaci ndawa i kunu lamari suku, gada dan da bar sadaka na sanam gada da gwapina aipapin. ²Adamu na diga na ndak ada ayuwa na ndawa mi gadlakdak i kunu ankal, gada a ci cam na wayu bai darawanke. ³Gada kasun, dolle da bar sanam, gada apapin ndawa rukshi bai amman ged na ada geri.⁴Go nen mi aya na ada geri i marum basutku, se de Suku daura ci i adau, ka ki mi da dauri Haruna. ⁵Kasau ke, Masihu, ma ada geri bai da dlab i marum pirest, se de dawancin sau, mi ramici ma, "Ci wun ganai kusku na dlam ganai Afuk iri ci."⁶Ka ki mi i ri dagai ramma, "Ci pirest har dumaro, ida genawa malkisawak."⁷Masihu lakwtu mbasi geri i duniya, dlam na magita na wila, na adan tlaparr, har na saurai, a ci mi kerim da ci gada bar ada geri mi a ci dlamu tlaparr. ⁸Koda a ci wun, guzina diga dari dakinekine mi a ci sau.⁹dlamin geri kalkal, i tike mi digina a ci, duvu bi aro mi go dadigiri. ¹⁰Suku dauri geri marum pirest i da devo malkisadak. ¹¹wana be gawa wan ci wa rame kun i da Yeso, amman dlamingara tita pasaltekun gada asumkun dasin gara.¹²da isartuku kamateu kwa dlam na kun ndak gugza, duk na kasan kwarma dagai da gugzikun devo sukur kasen suku bai? har dlaminga se da bari kun anyi baya abun bai. ¹³To, ged nen mi anyi atune ta geri nin, a ci na gagizhin i rama adalta, a ci ka kulabi. ¹⁴Gada abin me na awayau se ndawa gaskaraucin, wato ndawa mi ankalshi na horata gusku na fatawanke, a bura gadava adalta na wana kimangar.

Chapter 6

¹Gada kasau, se waci kema i da kaidadin kek sukur ke lamar Masihu, her i nye dama, gada se wa kaci wambai ida gugza jigajigantuku kek tubi na wana suku na iman i suku, mi go paidana kek kasakta na suku, ²na gugza ida baptisma, impi amai, tlayi kun mutu, na hagata kek suku. ³Wa dlama na suga Suku bardi ja lakwtu nin.⁴Gada ndawa mi ndak bayantina gizhakshi tlapara, her da lintina bari kek dusku, her da genna Nunuwa Suku. ⁵herr da tanbikarak rama suku, na kemai zaman mi ni, ⁶Amman da ka ci nakshi da akau a dlama wambai dani na akshi i tuba , gada akshi dligina wun Suku wam, da bari ci shirau i patata.⁷Gada gagi mi aam i dau i dau, i di zada be tawanke mi na paida i ndawa mi a ruwi gara, Kakasku a pitu barka. ⁸Amman be mi atu a diwu dlamu gara jijim na azumvatku, atu na faida dagai bai, a dantau ma laanta, damagare se barka.⁹Ko da wa ram kasau, i da kun wam, yaganaucin ja tabatinaja kwa dlam be blanlamin kek rama ra. ¹⁰Gada Suku baci rashi adalta bai, har atuwaina na wanakun, na ntu dlugun geri mi kwa dlamau, i ri dlama wana i ndak wana Suku, har i gusku yaye kwa dlamau.¹¹Jan cu nen tawanke da kunakun da tatki zada girita kek dlama dawa gishi tlapar, dlamun gara gatanas, har inye dama. ¹²Gada kwa dlaba taskenbai, se dai kwa dlam gugza na ndawa mi gen na alkawar tuku, da ri bar jirewa na kanadikshi.¹³Lakwtu mi Suku dlami i nabi Ibrahim alkawar, gada na nen mi a kema na aci bai se da ci yinda na ada geri. ¹⁴Ramma, "jirewa na pici barka, na dawa kadugumci da dlam nakshi gawa ." ¹⁵Dari kasu Ibrahim, aku mi a ci jumretin geri na kanadi, dagin na niya alkawargu.¹⁶Jirewa ndawa a ta yinda na be mi dika nakshi. I dama rama tawanke, a tla yinda gada dasgi ko biwu jire ko jire bai. ¹⁷Gada kasun, lakwtu Sukur a ciu dan da tabatidu i ndak ta gado alkawargu biwu jire ma nufi geri mi a mustabai ko rab, se da nupkina ta yinda .

¹⁹Jana dawa gishi, ka ki mi na aro, dakkuma, na tabbas, a ci ne baci tufa har i aku babrum. ²⁰Gada, gadajne Yeso wurminaja i tufa, gada dlamun geri marum prist mi go dadogiri, i ginawa makisadak.

Chapter 7

¹A ci ne Malkisadak, degem salam, prist kek Kakasuku Mula, wara dagami na Ibrahim lakwtu a katayi da ri zhiya na degem cin jigab se dapi dici barka. ²Ibrahim da barawu zakka be a ci be da ri zhiya. dlugun geri, "Malkisadak," ma'ana gara degem adalta," ma'ana degem salam cam a tine degem salam," ³A ci na Afuk bai na mi bai, a ci na naa asal kadugum geri bai, aci na sukur bai na ri dama geri bai. A ci dlam na genawa na wun suku, gada a ci prist ne har dimaro.⁴Gusku a ki zada marum kwina nentiku. kakawa nabi Ibrahim dabari zakka be mi aci beu dari zhiya i warau. ⁵ Da ami dama, mamu levi wara gen wana prist akshi na lonok dari dumaya da gen zakka dari ndawa, wato yaganaucinshi, ko da akshi cam kadugun Ibrahim. ⁶Da ami dama wam, malkizadak, mio dasga sukur gibai ko kadum geri bai, gen na zakka dari nabi Ibrahim, dan da dawuci barka a ci mi na alkawar gu.⁷Gop yuwa, gamgam a cine ba ci gen barka dari nen gasgara. ⁸I da duvutku se kaki ndawa mi a gen zakka i lakwtu dagai se kekemi mutunakshi, amman makizadak mi gen zakka dari Ibrahim da tabatatinma har gusku acina aro. ⁹da dumu darami ko levi na ada geri, ba ci gen zakka aci nwam barna zakka dari Ibrahim, ¹⁰gada levi a tika kaka geri nabi Ibrahim lakwtu mi degemi na malizadak.¹¹Gusku da dadumu bi dlam kalkal i kema suku da ri wana prist kek leviyaucin (gada darikshi ne da bare dumaya), to fa'idau tam prist dahai dani i da duvu Malkizadak, a dlam rama duvu Haruna wam bai? ¹²Gada ged lakwtu da paltina prist nin, dlamungara dolle da palti na linokke.¹³Gada nen mi daram bitku i ada geri audu dama, mi go nen dlam wana i da bagadi. ¹⁴Sutku a patata migengyi deu da kadugum yahuza, audu Musa galte dlam rama ma akshi perist cam.¹⁵Be mi waramau a patata in prist dagai tleu i kunu genawa malkisadak. ¹⁶Karara prist tuku, prist bai mi dla da kaida kadugum nen ayuwa, amman dlamun geri prist kek mbasu mi kermai mi go dadigiri. ¹⁷Gada datarna i da geri i kunu kakkadu Suku, "Ci prist mi go dimaro i da duvu kaki malkisadak."¹⁸Gada linok ke sukur danpina atu i baka gada na awayau bai ke go paida. ¹⁹Gaa dumaya duma dlama be tawanke da dlaba kalkal bai. Amman pa na dawa gishi i kema mi darigirine jabina ni ri Suku.²⁰Amman marum dawa gishitku a dlambai se na tayinda, gada akshi ke waci tayindabai. ²¹Amman suku tayinda ida Yeso ma, "suku tana yinda a patata nufi geri a paltabai ci prist mi go dadigiri."²²Dari dlama kasau Yeso ke da dlamun geri takanas kek alkawar mi aawayau kek Suku. ²³Jirewa, mutu dabtina pristaucin dlama wanakshi mi har dimaro, sutku atune dawu na pristaucin gawa gayi i ku gayi. ²⁴Amman gada Yeso na aro har diamro, wana geri kek prist da paltau bai ko rab.²⁵Gada kasau a ci na kermai kek ra ndawa mi ani ri Suku dari geri, gada fatawanke aci na aro a wili gadakshi. ²⁶Gada zada marum pristuku aci ne dlamingeri kalkal na wa. A ci na aipu bai, go bi bik nanga, go aipu, da bura da kunu da dlama aipu, a dusku kek dusku ged.²⁷A ci na jiktubai, ka ki kek gagizhin marumamin pristgu, mi a bar sanam fatawanke, kek sukur gada aipu adakshi, se aipapin gagizhin ndawa, amman Yeso dlam si zigir gayi go ke Masshirin gada kikena tike, lakwtu mi bar ada geri. ²⁸Gada dumaya na ndawa mi na botinakshi i da gwajere prist, amman rama tayinda wara deu da aku dumaya, na wun, mi kalkalmi go aipu har dimaro.

Chapter 8

¹Gusuku be wancu warami atu ne: jana marum perist mi dan mbasu i ami mata ke garva mi martapa mi a dusku. ²A ci kuwa gabayi ne irimi go aipu, ri cacpa kek jirewa mi SDuku dlamu nen gaiwa dagi bai.³Marum perist tawanke a bar bari na sanam gada sun kamatingara dabi na bik sanam. ⁴Da masihu a danuya nen da aci dlam marum prist bai ke rab. ⁵Gada na dakbar sanam kaki mi dumaya ramu. a hidima milsa nunuwa mi a duskune. Ka ki mi suku gabdi Musa lakwtu mi ashiri lema susau chacpaa:"iki" Suku ramaya, "A dlama betawanke kaki mi da tatki ci ida guguyak.⁶Amma gususku wana mi Yeso genu dikana kakshi ged, gada acine baci rili gadava kek alkawar bilangu, mi da damu ada alkawar bilan. ⁷gada in alkawar sukurgu go aipu, da go rama kek mashiringubai.⁸Da Suku ba aipu ida ndawa, se da rama, "na dlam na karara alkawar na wunduwa israila na yahuza. ⁹A dlama ka ki mi na dlam na kakacinkubai ka ki zarakshi mi na dlam i kunu aikok ga na de na akshi da gagi masar. Akshi ta kema na alkawargabai, i kuwa na dlam na watku na akshi," ramun muginyi.¹⁰gasu atune alkawar mi na dlamau na wunduwa Israila uku Yuwan tuku, ramun megingyi, na dawa ramaga i miyakshi ke na tarnau i gizhakshi, na dlamanga suku i akshi, akshi ke a dlama nakshi nda ganai.¹¹A gugzabai i makaputshi na yaganaucin shi ma, "asgina Suku" gada gedshi a ziginayu, tunu da da gaggamm kunakshi her 'nye da marumgu. ¹²Na tatka kanjino ida wanakshi kek rahi adalta, naskunatana aipapinshi bai.¹³Dari ramau ka ra ra," kek sukurgu dlamungara gamana. Be mi dlamungara gamana adantauna.

Chapter 9

¹To ko alkawar sukurgu na linok na ri chacpa. ²Gada i cube nakwana susau mi da sapartiu, susau ke sukur, ri ampayi tutulam, na kwajere na borodi, da daurau ma ri mi go aipu.³Da aku baburam ke mashirin na susu dagai mi da daurau ri mi dikadu go aipu. ⁴A tuna bagadi dinarr gada aturshan, atu na akwati alkawar, mi da saspitu na dinarr kunu na wurzu. I kunu gara na dawi ke dinarr mina manna i kunu, sawa Haruna mi dlam na duwayu, na allolin guguyak kek alkawar. ⁵I dusku na akwate alkawar na ginawa ke rubobi dak saksakta mi a nunuwa i miya akwate gu. Da dumu dlama bayani tlaparr i adakshibai i gususku.⁶Da aku da saparti na bitku, pristaucin fatawanke afupa i susau kek vida kek cube nakwana da dlam wanakshi. ⁷Amman marum prist rugiri atufa i susau ke mashirin, zigir gayi i aman, amman dolle datfi na didim sanam kek ada geri na kek ndawa mi da dlamu aipu na zagayubai.⁸Nunuwa Suku tatkiwa ma dawurmi da tatkiwa nye ri mi nikadu i go aipabai muddin cube nakwana kek Sukur tun dar'i. ⁹Sutku dlamungara bayani ida lakwtu gususku na bari na sanam ged mi da bari'u akshi batabai da dawi da lura kek baci nakwana da dlabi kalkal. ¹⁰Bikta na kek sa rugara da nupka na gemuri kek viya dama-dama. Sutku ged saparta saparta ne mi da dlam gada da jib dlamau i patata herr se da ddlam na karara devu.¹¹masihu deu i basu marum prist kek be bilan me deu dari marum cube nakwana , da dama mi go aipu tlapar mi dalmatu na ami ndawa bai, mi da dlamatu dari duniya tuku bai. ¹²dari didim akwakwin kek kutli tladin bai, amman masihu na didim geri tufi rigo aipu tlapar zigir gaya gada tike na tike da gine diwa ra mi go dadigiri.¹³To in didim akwakin na kek tladin na pi bubud ke akshiyak i da ndawa mi na aipu a dlama nakshi go aipu nin daviyi nakshi, ¹⁴to balle didim masihu, mi dari Nunuwa mi go dadigiri da bar na adagiri sanam migo aipu i suku, mi aviya lamirawa dakun gamtak wana gada wa dlam guszapuna i kakasuku baci aro? ¹⁵Gada dalil tuku, masihu aci ne kwargum kararsa alkawar tuku. Sutku wakatune gada da dlam na mutu mi dlikdina nen tawanke mi a digana alkawar dari sakamako aipapinshi, gada ndawa mi Suku daurakshi dagin alkawar godokshi mi go dadigiri.¹⁶Gada ged ri mi nen dagai tarni wasiyu daividu, dolle ne da tabbatati na mutu baci wasiyau. ¹⁷Gada se ri da dlam mutu kapin da dlam wana na wasiya, amman na paida wambai in baci tarnau na aron.¹⁸Ko alkawar sukur tabbatatibai se na didim. ¹⁹Gada aku nabi musa barna dumaya i ged ndawa, se dami didim akwaken nagi tladin, ged na am, na buu yadi na gabta waladoddoya mi soso, da wurwura i da ndawa na kakkadu dumaya. ²⁰Dari tunu da ramma, "su ne didim alkawargu da ri Suku bare na dumaya i kunu."²¹da kasun, da wuwura didim i da cube nakwana na ged kare mi akunu na mi wana pristaucin na atu. ²²Kuru dari dumaya, kasun ged be na didim da dlama natu go aipu. In na pi didimben na tupta aipu bai.²³Gada kasun dlamun gara dolle karetku kek genawa kek be mi a dusku da dlam nakshi go aipu dari sanam ke fayin. ged na kasunu kek dusku dolle da dlami na akshi go aipu bi sanam blan tlabarr. ²⁴Gada masihu tufi iri migo aipu tlaparr mi da dlam a amibai, mi wara genawa kurum ke be mi ko jirewa. Isurinsu, tufin geri i kunu dusku na adagara, sanam dayi i kema Suku gadawa.²⁵Ji ri tunu gada dabar ada geri zigir gawabai, kaki mi prist kek cube nakwana a dlamau, mi atufa ri mi go aipu tlapar ged aman na didim fayin. ²⁶In kasunin, dolle dashi bone i dau i dau tun sukur duniya. Amman gususku da tatki ci zighir gayi i dama zaman gada da tupti aipu dari bar sanam a da geri.²⁷Aturo da kadartidu i nen tawanke damti zigir gayi daku sunu se kagala. ²⁸Kasu cam Masihu mi da baraci zigir getak gada damu na aipapin ndawa gawa, a pakayi kek mashirin, gada wana tupta aipapin bai amman gada ra ndawa mi adigiri na kemar.

Chapter 10

¹Gada dumaya nunuwa be blan mi ani, ba atune bewara da ramma anigubai. Ndawa wara ani dantu na Suku galte a lumabai dari bari sanam mi prist abaru aman aman. ²In kasu bin, base dabzina bari sanam ba? Gada alamar tuku, in de dlam nakshi go aipu zigir getak da dak nakwana da ziga be ma aipu bai. ³Amman sanam tuku dlamin gara bik tana aipu ke aman na aman. ⁴Gada dlam bai didim kwamin na garau da tuptina aipapin.⁵Lakwtu Masihu de duniya rama, "Ba sanam ko baribai mi kancu bai. gada kaunu, a sapira tina tika gada sanam. ⁶Ka kuno bai gada bari na sanam ke baka gada aipu. ⁷Se na ramma, aki so iyu na denga gada na dlam be kancu, ka ki mi tarnu i ada ga."⁸Sukur ramma , "sanam bai ko bari ko sanam ke baka gada aipu kan ci bai, ka kemu karakshi bai, ndawa akshi ne sanam mi da baru ka ke be dumaya tatki. ⁹Se aci da ramma, " So iyu na denga na dlam be kancu" wayina alkawar sukurgu gada danna kek ma shirin. ¹⁰I alkawar kek ma shirin, da dlam nawa go aipu dari bari tika Yeso Megengyi zigir getak.¹¹Ka sunu prist tawanke dar'i fatwanke da dlam gusapuna i suku. I fatawanke da abar sanam geri getak, ko a dumu tupta aipapin bai. ¹²Da duvu dama, Masihu bar sanam zigir getak gada aipapin har dumaro, basin geri i ami mata Suku. ¹³Aduru her da dawa na da kurgeri i dida zigir geri. ¹⁴Gada dari sanam gayitku damudu her dumaro ndawa mi bar na adak shi i Suku.¹⁵Nunuwa Suku ke ram diwa maya, ¹⁶" Sutuku ne alkawar mi na dlamu na akshi da aku yuwanin tuku, ramun migingyi na dawa na linok ga i gizhishakshi, ke na tarnu i gizhakshi.¹⁷Na tana aipainshi na kurakuraishi bai." ¹⁸Gususku pa ged ri daba tuta gada bayangu, na gagizhin sanam wambai gada aipu.¹⁹Gada kasunu, yaganaucin, jana shakka tufayi i ri mi go aipu gada Yeso. ²⁰Sutku atune karara duvu mi na aro mi aci rubtiwa dari dabarum, wato da ri tika geri. ²¹Gada wana marum prist i wunduwa Suku. ²²Ardi wadabe datau na gizhi getak, na iman tabas, na gizhiwa mi da viyu dari gabshi kuraram, na tikawa ga viyak na amm mi go aipu.²³Arda wa jib na awayau sheda bar jirewa wa, go rub, gada Kakasuku, mi dlam alkawar baci amaan. ²⁴Ardi wa dlam ankalta ka ki mi wa dauzata tikawa na ntu wana mi blan. ²⁵Waiva kunda cacpa ida gayi bai, ka ki mi ndawa jigab a dlamau i sirin kasunu arda wa dauzati tikawa fatawanke ka ki mi kwalawan debai yuwangu a dantau.²⁶Gada wata kema na aipu wawi nen aku waba na rama jire watku, na gezhin sanambai kek tuta aipu gu. ²⁷Gada kasunu se gafaka kek marum hugagat, na aka mi fau tlapar mi atana nda kur suku.²⁸Ged nen mi kurna diga dumaya nabi Musa nen a mutin geri gokanjino dari sheda shirin ko kwan. ²⁹Zada hagata tawan kwa tumangu mi basin gara na ndawa mi muwana wun Suku, na ged ndawa mi musti na didim alkawar tunu kaki mi go aipu bai, dari didim gu ne da kebetina aci i Kakasuku mi wulakantina nunu herr?³⁰Gada jasgia nen mi ram ma, "Ramata kanai, A dlam na sakaiyau aci," zam wam miginyi a hagata nda geri." ³¹Bi kalau tlapar nen dafgi i ami Kakasuku baci aro!³²Amman atanina na yuwan akau, aku mi kwa bana bayan, ka ki mi kwardi na kun blan i kunu marum bone. ³³Da zhurwa na kun i kema ndawa, dari ngarremta na darari, kwa sa zada bone na ndawa mi tufi kunu. ³⁴Gada kun na kanjino kek ndawa mi a kunu dillo, na piirdai, kwa amintatina kun na gumba liman kun mi da dlamu, kwa bana be blan i ada kun mi har dumaro.³⁵Kasunu kwa vurka na kasakta kun bai, gada na tumanja gawa. ³⁶Gada kun bukata kanadi gada kwabi be mi Suku dlam alkawar, in kwa dlam be mi aci ancin gada i lakwtu rab, baci ni gu ani go dlumud lakwtu.³⁸Baci adalta, dari bar jirewa a dlam aro, amman katan geri dakun na kemu karak geri bai." ³⁹Amman wa wakunu ndak ka ci dakau bai in nye dayu. wakunu ndak iman mi aya nawa i ra arowa.

Chapter 11

¹Iman atu ne tabbas alama mi wa tumangu. A tune tabbas alamari be mi da ika bai. ²Gada dari gara ne kakancin wa ba geni dari Suku. ³da ri gara ne nda tlan duniya na bi kunu gara dari ramak Suku har na be mi nda lawangu nda dlamikshi dari be mi akshi dlabu bai.⁴Dari iman ne Habila divari i Suku sanam mi dika di bilan Kayinu. Gada ka sunu nda gidlbaci i ada ma aci adali bana geni Suku gada sanam giri mi baru. Gada kasin ke har gusku Habila a rama, ko da mutungiri.⁵To darik bari imman damina Anuhu i nye dusku gada dai ka mutu bai. " Nda baci bai ro, gada Kakasuku mana ci." Damba nda ma ci nda shaidatu maya. ⁶A dlaba tita ranakatr na payan gizhi kakasuku in i da gayi na iman bin. Gada kamatu dik ni ani ri Suku, dolle ne da bari jirewa na tlaba giri kuma aci baci ramata chakchak ndak maka geri.⁷Dari immanik Nuhu, gini sakwtu dari Suku i ada lamarikbe mi nde bai dari bari marim kwina na rib tika. Lemu suwa amm gada dari yal geri. Gada kasu kuwa, Kakasuku da kanbeti na dumaya, Nuhu kuwa gado tu adalta dari iman⁸Darik iman ne Ibrahim, lakwtu mi nda dara ci, dlam nakwana dayi ri me a gini ri gadota. A ci da veringiri ziga ri aya bai. ⁹Darik dalil iman ke mbasu magiraf a lkardi alkawar. Dlan mbasu kuku cube i dagayi na Ishaku na Yakubu, ndak gadota alkawar gayi na aci. ¹⁰Gada a didka da mi na asali, Alkariya mi babu nya gara na lawan gara se aci kakasuku.¹¹Darik bari iman, Ibrahim bana di, ko da shike aci na amageri dlan nakshi pidim i kunu amananin kuma saratu duguri nutuna lakwtu di. Tun da shike akshi bar na jirewa na nin mi tlamik alkawar ki jirewa. ¹²Gada kasin, darik nin tuku , mi wara ka aci gamtak, nda yawi zadak gawa rankata, da dlab nakshi gawa ka ngishau desku kaki aisawu miyak anku, mi ana bai.¹³Dik shi kwa damtinakshi i kunu iman, akshi genu alkawar bai. I sirim sin akshi did kew kuru dawutayi miyakshi da pidim, se akshi da yardatinakshi akshi magirafcin kuma ndak rakan ne i duniya. ¹⁴Aturo ndak ramau kasau tatikidu i patata ma akshi ancu lardak shi.¹⁵Da kabe akshi a kuraram ka ki mi akshi vureu ka kunu, da akshi kalaktanakshi wam. ¹⁶Amman ka ki mi akunu, akshi ancu ka ki mi dikadi blan, wato mi a dusku. Gada kasau ne kakasuku kema zhurau dauraci kakaskwak shi bai, gada a sapiretina da marim gadak shi.¹⁷Darik dalili imman ne Ibrahim lakwtu mi nda kakitla ci idak dabarna Ishaku wun geri i sanam. ¹⁸A ci ne kwa wun geri getak geri, me nda mici alkawar ma, "Da ri geri ndaye dara kadugum ci." ¹⁹Ibrahim tlan kuraram i da Kakasuku na kermai tlatli Ishaku daku ndawa gamtak, tlabu kasin kuwa i kunu genawa dakun gamtatin me Sukunu gini geri.²⁰Darik bari iman ne wam Ishaku barkawatu Yakubu na Isuwa gada be mi ani a kima. ²¹gada iman ne Yakubu lakwtu mi amiya mutu, pa barka i kutli Yusuf shirin cham. Yakubu da dlam nakwana da tirnishin geri adak zawa geri. ²²Gada bari jirewak Yusufu, lakwtu dasu aman geri dlam rama i adak virayi kutli Israila da Masar har da ramikshi akshi da nipki na awuk geri.²³Gada barik jirewa Musa, lakwtu mi nda yawu chi, ma yawuk geri da dibsina ci ki tiraram kwan gada aci mayum bilan, kuru akshi a kunu kalu linok digim bai. ²⁴Darik bari iman i Musa, lakwtu rawan geri tin, kurdu nda daura ci wun Fir'auna. ²⁵I gadavak yarda tin geri dasi bone ada ga gayi na ndawa Kakasku, i ka adak kumu karak aipu ki lakwtu rap. ²⁶Ya kintudu i adak sa bone gada diga Masihu marim birid dika na birid Masar. A turo pana da geri i da tumanja mi a kema.²⁷dari bari iman Musa buzina Masar kima kalau tlimit aro digim bai, irdin geri tirr ka a lawan sau, me nda dumu lawan gu bai. ²⁸Dari dallil bari iman dlam gumuri sa ada na wuwura didim, gada kar babu dama kutli sukur da linci kutli sukur ki Israila.²⁹Gada dalil iman akshi da nuci da Baharum maliya ka ki da gaudak da lakwtu mi masaraucin deu i nuta anku dancinakshi. ³⁰Darik barik jirewa garuwak Jariko da damungara, aku akshi vaykatu har ki yuwan katkasa. ³¹Darik iman Rahab kalili kambe tubai ida gayi na ndawa mi na ladab bai, gada wurtu ndak didka ashir lardi i wunduwa gara, atu kuma sallame tinakshi kilapiya.³²wate waramo ma tam? A turo lakwtu dlamn gara rap inde na dlam rama ada Gidiyon nin, Barak, Samson, Yefta, Dauda, Samaila, na nabaucin. ³³Darik dalil iman akshi na kinasar i adak lardadin, da dlaqm na wana adalta, zam akshi dagina alkawar. Da cimna miyak jaka tlatlin, ³⁴Datkina awayau aka, da gumbin geri damiya kasakari da bina ngatu dari furarin, da dlam nakshi jarimaucin zhiya, dasin akshi dacina kenasar i adak gawa askarabaucin ki ndawa mi ziga Suku bai.³⁵Amatau ke dagina gamtak shi mi nda tlatla da mutu. nda bari bone i jigabshi, akshi maku nda bari bone i jigabshi, akshi na dawa aro tlayi da mutu. ³⁶Ndawa jigab kuwa da si geri na kwairpak, har na sarka dilo. ³⁷Nda virkaka shi ndaudinnakshi kurak shirin ndatkinakshi na kasakar. A rakan dawuna rivik yad tumamkin na ki garau, da riginakshi da jiktinakshi, da bonetinakshi ³⁸(akshi di kana awayau dam mbasi i kunu duniya), Akshi da jib rakan i kunu pata na ada guguyayin, awuna i kunu girid na vek.³⁹duk na kasin Suku dlam na saidakshi akshi na iman, akshi gin alkawar bai digo. ⁴⁰Gada Kakasuku saperetu ndawa be dagai mi dikadi bilan akshi kwa a jibka bai se nawa ida gayi.

Chapter 12

¹Gada sutuku pa wa kuma, gada wa da vaika na algi shaidadin, se wavurkania be a dlama diwa dukshi mak, na aipu mi sa datlibga i tikawa, wa dlama na rawutku ke maremare mi a kema wa ida gayi na kemar. ²Se wa bar ankalwa i Yeso, baci banda na dama i manwa. Gada kuno mi danpi i kema geri, kemar tina geri na dimdliga, damuwina dlugurugara, dan mbasu i ami mata kek garva Suku. ³Ke atanina na aci, mi kemartin geri na na kuru ndawa dak aipu, gada kwaduwak dlabai i gezhak kun her kwaivina duvu.⁴Har gusku kwa dlam dliged na aipu har wara dayi na kun i dantau na mutubai. ⁵Kwa tuwaina gabad mi Kakasuku dlame kun i adakun kun tligiri, wato, "Ci wun ga, ka muwa gabad migengyi bai ka tada geshi shi bailakwtu midawuci ida duvu nen. ⁶Gada Kakasuku, a gabad i nen mi aci ancu na aduma i ged wun mi aci a gandu."⁷Bone mikwasau ai ged gada duma kune. Suku jib nakun kun ka kutli geri. To mayungu tawan mi Afuk a dumai bai? ⁸In kun na dumabai ka ki mi da dlamau i nen tawanke, to, kwa dlam nakun kutli babilok ke nan, baya kutli halal bai.⁹I kemangu, wanaa afafkinwa ke tika mi a pija i da duvu klkal bai wadhgi afuk wa ke Nunuwa Suku wabi aro? ¹⁰Da fali dama, afakinwa dumiwa ke laktu rab mi dlam gara kalakal i lawanshi da pali dama Suku a dlame wa kasunu gafda da dlab bilan iwa gada wa dlab ida gayi i kunu mbasu go aipu. ¹¹Go duma mi karak i lakwtu dlamagara, amman fau, amman da kuk sunu ani na kutli mbasu go aipu i dawa mi da damuna atu.¹²Gada kasun adumina, na amikun migo awayau na kufafin kun mi fuwun gara. ¹³A digina duvu gadumak na zigirkun, gada ndak digis da gurdeta bai se de dan ga ci.¹⁴Adgina mbasu kilapiya na tike, na mbasu go aipu migo aunin go nen a lawan Suku. ¹⁵A dlamina ankal gada go nen da buki herr Suku, kwaiva digwagwak gizhi da duwai i wita kun bai da dlamcikun adlamina ankal gada gawakun da dlumata bai dari gara. ¹⁶A dlamina ankjal dlaba na baci tapai i wita kun bai, ko baci nanga Suku ka isuwa mi dubdu matkam Sukur kwina geri ida gada kuwa abin getak. ¹⁷Gada kwadgadu lakwtu mi anci gaen na barkau dakur na bareci , gada ba sartu da dlam tubi bai, ko da a ci maki har na adan.¹⁸Gada kwade i ri ziga mi da lintabai, mi a bidlayina aka inye da ayuwa na damakenum na kanam. ¹⁹Na adir fuwak , na wura ramamin mi ndak kemugara kurna dasku nikshi rama dama. ²⁰Gada akshi dima ri imiya be da hasgita bai ma, duk be mi mi linta guguyakgu ko vaya da vurka na a ci na guguyak. ²¹Gada lawan biutku na kalau tlapar! Har nabi Musa cam rama, "Na jinga gada kalau tlapar."²²Amman i serum kasunu kwade nakun ida guguyak sihiyona ne, na alkariya kek Suku baci aro, Urshalima ke dusku, ri dubaucin malaikaucin a gimuri. ²³Kwazadena kun iri cacpa kutli sukur kek Suku wara dlunshi da tarna i dusku. Kwa zade nakun iri Suku baci hagata tike, na i Nunuwa dawa mi go aipu, wara da dlamnakshi kalkal. ²⁴Kwa dena kun ri yeso, baci ridi i gadava karara alkawar, na dari dimdim tipta aipu, mi arama tlapar dikana didim Habila.²⁵Ankaltafa, kwa kurna baci ramatkubai. gada akshi kutubai sartu mi akshi kuru na nen mi dlamikshi gaban i duniya, to wakatu nana in wa kurna baci dlamewa gabad da desku nin? ²⁶I sartu tunu, wara giri rib na duniya amman gususku aci dlam na alkawar ma, " zam gusku yaye na rib duniya rugarabai har na dusku cam."²⁷To ramtku ma, "Zaam wam zigir getak tatke na gwapina be mi darbu, atune be mi da dlamu, gada be mi da lawangu bai da dlabi. ²⁸Gada kasun, se wa sikarci gada wabana garva mi a rubbai. Se wa dlam sekarta dari sun ke wa dlam nakwana i Kakasuku i kunu kalau na martapa tlapar, ²⁹gada Kakasukawa aka ne mi baka.

Chapter 13

¹Aivina ntu yaganaucin daci kema . ²Kwa tuwayuna martapa magirafcin, gada dari dlama kasunu , ndawa jigab wuritina malaikawad na zigaya bai.³A tanina na ndawa mi akunu dilo, ka ki mi kwasagayi na akshi. Atanina na ndak sakabine ka ki mi kwada gayi na akshi i kunu halgu. ⁴Tike da bar martapa i zuba , raki zuba da dlaba go aipu, gada Suku a hafgatqa ndak tapai na ndak wuna vatku.⁵I vina hal mbasu kun da dlaba na ntu dakwda bai. Aridina i dabe mi kun na atu, gada Kakasuku na ada geri ramma, "Na tabata ivakun bai, na kurakun bai," ⁶Warda ida be wana atu gada wabi awayau rama, "Kakasuku acine baci lataga, na kemu kalaubai. Nen gayiwa a dlamatam?"⁷Akaltina fa na marumamin kun , ndawa mi gugzikun rama Suku, akina hal mbasukshi agugzina imanshi. ⁸yeso Masipu kasun gusku na anzharun na fatawanke.⁹Kwa gwapabai i diga magirafcin karararin gugza damadama, gada dlugun gara bla gizhi da dlab na awayau i kunu herr Suku, amman dari linok ida abunbai mi lata ndawa mi digatubai. ¹⁰Wana bagadi minduwa akshi na garmai da cibai da da gara. ¹¹Gada didm vaya mi datku gada aipu anidin marum prist i kunu ri mi go aipu, amma tluwikshi da yadu i aku sansani dan da bakedu.¹²Gada kasu yeso ke sana bone aku miya mafgi da, gada da viyi nandawa na didim geri. ¹³gada kasau arda wayi ri geri i aku sansani dama na zhuru geri. ¹⁴Gada wana alkariya dagaibai i surin su wa pi da i da mi ani.¹⁵dari geri ke arda fatawanke wa bar sanam kek gedlub kakasuku, ged dlubgu atune tilam miyawa mi a gedbub dlugun geri. ¹⁶Waiva watuwaya wana bilan na banata tikawa, gada suku purdai tlapar na zadak sanam tuku. ¹⁷Adgina kwabar adkun i maruma minkun, gada akshine adawa kun, ka ki ndawa mi abar lisafi. Adgina gada marumamni kun a dlama wanau na kuno , na gizhi gabzhu matak bai mi a dlama go paida i kun.¹⁸A dlami newa magita, gada tabasa wana lamar bilan kuru wanci wa dlam mbasu mi go aipu i kunu tanke. ¹⁹na dauzata kun gedku kwa dlam kasu gada nabi nai iri kun kerat.²⁰Gususku kakasuku baci salam, mi dladta marum makwatk kek fayingu da mutu yeso megingyi, da ri didim marum alkawar, ²¹mi jib ke kun i kun wana bilan gada kwa dlam be bilan mi aci anceu. ivina da dlam wana i kunwa mi a ci ancu, dari yeso masipu, mi kirimai ki ri her nye dumaro. Amin.²²Yaganaucin na dagaitakun, ardina na rama dagaita mi na tarnu rab. ²³gususku gada yaganawa timoty da tadedu, ja tasayakun na a ci zden geri kade kade nin.²⁴Andimina marumamin kunakun ged na ndsk iman ged. Yaganaucin ki Italiya adumakun. ²⁵herr da dlaba nakun ged.

James

Chapter 1

¹Yakubu baci guzapuna I kakasku Na Mula Yeso Mǝgənyi, na nduma auɗu guma ayawa shirin wara da waya a vəda.²A minadu mak bi pərɗai, yaganaucinga, lakwtu wara kwa təfi kun bone dama-dama.³Azigadu i ɗak kaktla iman kun a ɗidi kun gawayau kwina.⁴Ai vi gawayau kana ci da damuna wana gara,gaɗa ka dlama naci ba ci,baciaɗagǝri wara buku bǝtawanke.⁵Amman in na nin agadakun ba ci maka assǝm,to aci da jayi da ri sǝku,nǝn mi wara abarici go kurumta a i nǝn mi jayu kum abardici.⁶Amman aci da jayu ikun iman,da dlama shakka be wan bai, gaɗa baci dlama shakka aci ka zayi am mi akun anku wara rakan zuwak mi a tam balta irawanke.⁷Ga ɗa nun tunu da tu mantabai ma aci aye gǝni be ɗagai dari mugǝnyi.⁸ Za da nǝn tunu baci gǝshi shirin kuru aci iɗak duvu gayi bai.⁹Amma yagana wara da tliwak da dlama maya nari aci akunu.¹⁰Amman ba ci liman na ri dida wara aci akunu,ga ɗa aci a nutan gǝri pitlayu fatu wara akun azum.¹¹Gaɗa afa a tlaya na fu gara da bakudu kara azumgu dauingara.Sǝi pitlayi da pinak shi,bǝlan gara da ɗayin gara,ka sǝnke baci brrid a dabun gǝri luktu mi aci a gadava rakan yiwangǝri.¹²Barka i nǝn wara dimana rota kaktla,gaɗa aku aci nu tuna awayu kaktla,aci aye gǝni aryapo ki aro wara da dlam alkawar i ndak itu sǝku.¹³Nǝn wan da rama bai luktu da jarabtaci ma'jarabtayun sǝku'.Gada jarabta sǝku na gabshi bai,kuru aci jarabci nǝn wanbai.¹⁴Amman nǝn tawan ke a jarabta na bi intu gǝshigǝri,wara azar gǝri da kuyotu na aci.¹⁵Aku intu gǝshigǝri madutungara da yawici aipo,bagastin gara da yawici mutu.¹⁶Nda liritakun bai,yaganaucin ga intu ga.¹⁷Bari bulan tawanke na dik chanduwa bare avere da disku,kuru ani dari afǝk ki ɓayel.Dari gayi na sakaltabai ko nǝnwa gaɗa mista.

¹⁹Kwasga nasau yaganaucin intu ga,nǝn tawanke dlamokapowai kǝrǝmta,ɗigwad rama bai digwad gǝshibai.²⁰Gaɗa dlmuk gǝshigǝ nǝn a dlam wana sǝku bai.²¹Ga ɗa kasǝn,a sǝltina na aipo mak;na nyǝm na gawa be gabshu.Ikun kanjiro agǝnina,tizigimi kun dlam mi wara a dumuna rra aro kun.²²A dlaɓa ndak dlama wana na tilanbu,amma ban da ndak krremtau na ndak livata afakshi.²³Gaɗa nǝn tawanke baci kerimta tlanbu amma baci dlama wana na atubai,aci dlmungǝri kaƙi nǝn alawan aɗagǝri ikun kukutram.²⁴Aci alawan adagǝri aku aci ivu na riwun sai tinin da twai gagənawagǝri .²⁵Amman baci lawan na ankal ikun chan duwak dumaiyak dligda ada,kuru irrɗu bai na dlamak kasǝn nu am,ma baci kidding an na tuwai bai.Nǝn tunu da pici barka ikun dlama gǝri.²⁶Amman nǝn tawanke a lawan tawan aɗa gǝri baci adatta,amman a rota marigǝri gopaida.²⁷Gaviyak ɗaga go aipo,ikima kakaskuwa na afik nǝn sau.ka bana ci ikun fiktakshi na jiba ɗaci go aipo ikun duniya.

Chapter 2

¹Yaganaucin ga,kwa jiba iman bai ikun mola yeso magǝnyi ,mola ki kirmai, na tatiko intuado in ndawa ɗagai bai.

³In ke ka baci dawa kachum bǝlangu sǝi ka ramici ma,''mallam ambashi ritiku wara bǝlan''Amma ka rime baci tliwa,''ci atlu i ri teu''ko ''ambashi dida zigirga''⁴Kwa tika hagata bai i gadava? kwa dlam naku nda hagata na gabshu kuraram bai.⁵A kirimtanau yaganaucin intoga,beuwu kakasku chikɗo ndak tliwa kǝ kun duniya tuku da dlapo nakshi ndak birid ikun iman da nabnashi nda gadota wuduwa gǝri wara aci alkawartatu ndak intu gǝri bai?⁶Amman kwa karna ndak tliwau beuwu ndak lemangu bai wara a takadkun? Akshi bai wara aya nakun i shanram? Akshi ne bai wara a nanga dligum bolan wara kwa kunu?⁸Dik na kasǝnu,in kwa chiribtuna garrak dumaya,ka ki be tǝlamgu ramu 'kwan tuci makabot kun kaki ada kun.''kwa dlam na bolan.⁹Amman in kwa tsaktsakta ndawa dagǝri,kwa dlam na aipo,nda hagatina kun da diro dumaya kaki ndak kitli dumaya.¹⁰A tiro in nǝn tawanke wara chiribtuna dumaya mak amman da shi na aɗa gayi to nda tibna aci na cinok kǝ kitli dumayau mak.¹¹Gaɗa nǝn baci rame ma ''ka dlama tapai bai'' kuru da rami ci ma ''ka tika nǝn bai''Amman sǝi ka kurci dlama tapai,Aman sǝi katikina nǝn to ka dlam na ci baci kitli dumaya.¹²A dlam rama na wana kaki ndawa wara daye kagalatakshi da divo dumaya ki tlikda aɗa.¹³Gaɗa kagalata ani mugurum i ndawa wara tatiki mugurum bai mugurum.Mugurum a disku kagalata.¹⁴Paidam tam yaganaucin ga,in nǝn ɗagai ramma aci na iman ,amman in aci na wana bai?Iman tunu aro na aci?¹⁵In har aci yaganau ko atu yaganau na kachun bǝlan bai kuru na biktu bai gafu.¹⁶sǝi nǝn gayi da kunakun da ramikshi ma ''a ji kun salam.A dapi kuɗǝm na wayu''In kwa barikshi bǝ wara gafiɓak i tika bin zada bǝlan tawan sungu?¹⁷Ka sǝn ke iman na aɗa gara na wana bǝn gamtak.¹⁸Zawan nǝn ɗagai arama ma ci na iman,kuruma iyu na wana atakka iman ci go wanakuru, iwu ye na tatkadici imanga dari wana ga¹⁹Karka bara na jirewa na kakasǝku gayi ka dlama na bǝlan amman ko lispur bara na jirewa wara akshi a jiganta²⁰Kancu kasgaci nǝn vatku;ma iman go wana dlamun gara vatku?²¹Bǝu Ibrahim afawa bai wara tatku wana gǝri da ritu bata Ishaku,wun gǝri sanam a i sǝku?kwe kadu iman a dlama wana na wana?kuru dari wana iman gǝri ga ban kwasatak.²³Marum sǝku jibkingara wara ramma,''Ibrahim bari jirewa i sǝku gada sǝn gasaunuci baci adalta''kuru da daura gǝri manga kakasǝku.²⁴Kwekwadu da zigir go nǝn dan tuta wanagǝri amman dari iman rugarabai .²⁵Ba ikun kasǝn ne Rahab kilaki aɗu gara da ri wana taktu atu zitapo na mawanaucin,da kugu da jinblinnakshi da duro damu bai?²⁶Kaki mi wara tiku aɗa gayi na nǝnwa bin gamtak?kasǝn ke iman aɗa gayi na wana bi gamtak .

Chapter 3

¹Ba mak ndawa gawa ne adlama nakshi mallam cin yaganaucinga,i nasgadu waye gǝni adalta meshapar.²Gaɗa wamak wavugi ikun ndawa gawain har na nǝn mi vugu bai ikun tlam acu nǝn gawayak adumu na ciripta tika gǝri mak³Gusku in waduvu lijam i miya dokakin nǝn gaɗa dadguwa wa dumu miska tikakshi tawanke.⁴Akinawam idak da ragi am,ko da akshi marumamin yaye kuru ajumu bilakshi i zuwak mi awayam data aɗakshi na tipele gangam dagai har baci iyau dayiudu iri ancu.⁵Kasen ke mari be gangam da kun tika,amman a pakai na be marum,aki na be iɗa be gangam kaki cecka nda bitlinin atu na marum pata.⁶Mariyi atiye akka, duniya mi aibu ndak peu ikun guvutikawa,atlimta na guvutikau mak in danpe akanata na aro atu na aɗa gara aka da mazgai⁷ikun zada marmamin bipada tawanke,ɗutatin gangamin bi pata,nabi kun anku wara dajiba,nǝn ayuwa a dimuna jibau wunduwa.⁸Amman í́da maryi,na nǝn bai mi adimu na aɗau;ga myak na tsirika mi tikgǝnǝn⁹Na atu wa gǝtlip migǝnyi na afuk,kuru na atu wakaram miya in ndawa wara da dlam nakshi ikun gagǝnawakshi ¹⁰Zam da kun miyatunwan averayin barka nakaran miya yaganaucingu jamdau da wakata bai.¹¹Biwu pakai am a verai da miya dladik da tunu,gawai ka na dunimnim na ɗigwagwak bi?¹²Biwu yaganaucinga,wakaayawu adlama na zaitun bi?ko wa ki mabi a dlama ayawu?kasǝnke ambeza abar am dinnimnim bai.¹³Nda ba ci gǝrayu na samuta ikuna kun?Ndaira nǝn tungu da tatki mbasugǝri bǝlan da ri kun asim na laitli ada.¹⁴Amman in kun ayuwakta gǝshi na azamak bik be igǝshakun,kwa dlama pariya na ngaɗar i dak jirewa bai.¹⁵Su za da asim mi a fuwayi da disku bai gaɗa kasǝn ki duniya mi go nǝnwa suku,amman ki lespirr.¹⁶Gaɗa gid ri ta gǝshe akunun na ayuwak malca bǝ i ri tin ne nda bi tlatli ankal na zadak wana kimangar tawanke.¹⁸Kuru kutlai wara a fuwa ji ikun salam i gadawak nda tawas amanma.

Chapter 4

¹Biwu tliri na gamɗaya i wita kun a verayi da rawan?akshi averayi da ri intu gǝshi kun wara a tliri a gaɗava kun bai?.²Kwan tunu amman kwa be bai kwa tik ammankwa cimau,kwa dumu biwu bai kwa tika tliri na gamɗaya kwa dumu bi biyu bai gaɗa kwa jayi bai.³Kwa jayi nda bari kun bai kwa jayi bǝlan bai,gaɗa kwa te dlama wana na atu i dak intu gǝsha kun.⁴Kun ndak tapai kwasga bai mangina na duniya bar akau i kakasǝku?Gaɗa kasǝn,duk nǝn taksuna mangǝna na duniya nin dlamin gǝri baci makuri sǝku.⁵Ko kwa tuman gu tilam sǝku dlam ramau kasǝngu i vattku nǝnwa sǝku wara npe tunawa makuruk sosai.⁶Amman kakasǝku bar na sukuna har atune be dawa tlamgu ram ma ''kakasǝku an cu baci tlatli aɗa bai,amma abar har i baci tsini aɗa.⁷Gaɗa kasǝn,ajibata aɗa kun i kakasǝku.A dlam mina ridi na lespirr a rawan gǝri da ri kun.⁸Adabina dantau na kakasǝku aci ne a dabaigǝri dantau na kun a viyina ami kun, kun nda aipo,a dalmina gǝshakun kun nda gǝshi shirin.⁹Adal mina ayuwa gǝshi,gigiyayi na adan,a mitsitsina gamas kun da kacin gara ayuwa gǝshi,arawai gǝsha kun ke iye a yuwa gǝshi.¹⁰A tsinana aɗa kun i kima mǝgǝnyi,aci ye a tsatsata na kun.¹¹Kwa jiba mbasta tika kun bai yaganaucin ga,ba ci mbasata yaganaucin gǝri ko ba ci galata yaganaucin gǝri,na rama be bǝlan bai i duk dumaya na galatak dumaya.In ci ka glatak dumayanin,ci baci wana na dumayabai,amman baci lagatau.¹²Nǝnge tak baci bari dumaya na lagatau.aci ne getak gǝri baci dumura na dlimidgu.Ci tai,baci lagata maƙwabta ci?¹³To,a kirima, ci baci ramau ma ''gusku ko anzharu jaye ikun marin ɗa,janai iri tunu da dlam asik,ja ci riba''.¹⁴Zagan tai na beawakata anzharu,kun aro ci tam?be ci gaban tino miapayi i ikun laktu rapi da wayin gara.¹⁵Gada kasau ai jibin gara karamma ''iri mǝgǝnyi intitun jaye dla mak sau ko tseu ''.¹⁶Amman gusku kasau pariya na sapare a kakima dla zada pariya tuku gabshu be.¹⁷Gada kasǝn iri nǝn wara zigǝmu bǝ chanduwa amma dlam bai,dlamun gara aipo iri gǝri.

Chapter 5

¹Anna gusku,kun nda birid, aɗanina na kurwa gaɗa zada ayiwa gǝshi mi wara ani ƙimakun.²liman kun aturaɓugara,kachunku mak dlamingara bik tak tarwa.³Zinariya na azurfa kun dlaminakshi na njanju njadau a dlamanakshi saida i dakun .Atana tliwi tikakun kaki aka kwatlikina vayakun gaɗa gafa dama yiwan.⁴Aka ngumu ndak wana atika adan,tsirim dabta ngumu ndak dlame kun karam ikun kaminkun kuru adan ndak karamgu zadangara i agud mǝgǝnǝu ba ci kirmai.⁵Kwa dlam mbasa kun go buka be ikun duniya,kuru kwa dawu na aɗakun ikun ƙimu karak.kwa wayina gǝshakun gaɗa gafa zayad.⁶Kwa hagatau na tik ba ci adalta waradlanmi kun be bai⁷Gaɗa kasǝn a dlamina kimar,yaganaucin,har sǝi laktu ni mǝgǝnǝu ''Akina kaki baci ciwai bigila mi annina karǝ kam na kanadi a diri gara da karmi tun da pi am sukur har iye dadigiru.⁸Kun ye,a dlamina kanadi.Adauzautina gǝshakun,gadu ni mǝgǝnǝu degara dantau kwa dlama ngurgur bai yaganaucin,i gadava kun.⁹Gaɗa na lagata kun bai akina,baci lagata ɗaidi amiya mafgǝ.¹⁰Akina ba,''yaganaucin dari sa bone,na kanadi na baucin,wara dlam rama ikun dligun mǝgẹnǝu.¹¹Akina, waraura ndawa dlama ƙimar,ndak barka.kwakima na zadairrdi mi Ayuba dlamu,kwasga na kurarum mǝgǝnǝu,kaki aci baci gawa mugurum nakanjino.¹²Diga na be tawanke,yaganaucinga,kwa tayiɗa bai,ko na disku ko na ɗa,ko na zada tayin ɗa tawanke.Itsirin kasǝnu aivina ''auwa''kun da dlapangara ''auwo''in kwa ram ma ''oon''da dlapangara ''oo''gaɗa kwafgǝ kun haguta bai.¹³Na nǝn ,agavakun a tikasa bone bi? da dlama magita na pirɗi bi? da dlama ruwa gitlib.¹⁴Nabaci dagas bi agadava kun?da ɗaurina ndawa gasgaraucin ri magita da dlamia magita i aɗa giri dampi amai da zuwici mirak ikun dligun mǝgǝnǝu.¹⁵Magitak baci iman a gatu na baci dagas.mǝgǝnǝu a sukta na aci.In aci dlamana aipo nin kakasǝku a tabta dici.¹⁶Gaɗa kasǝn,a ramina aipo kun i gadava kun,kwa magita i kuna kun gada ndan ngata na kun.Magitak baci a dalta na awayau wana rankata.¹⁷Iliya nǝn gauwa ka ki wa,amman riɗi bai na magita gada da dlama am bai,kuru nda dlamu amgu bai i lardu har ƙi amman kwan na tira zudu.¹⁸Sǝi Iliya daskunyi dlama magita .Disku da pǝ am gaygeu da bari paida gara.¹⁹Yaganaucin ga,in har na nǝn nakdingiri da girewa nǝn dagai da kalaktina aci.²⁰Nǝn tunu dasgadu idak,dik nǝn galakte na baci aipo da divo dlagadgiri a ra na aci da ri mutu.kuru a cimana aipopin gawa.

1 Peter

Chapter 1

¹Bitrus mawanak yeso masihu,i nye magərafcin wara nda cikɗu mi da wana ikun Bantus,Galatiya,Kapadukiya,Asiya na batiniya. ²Dari zigayak kakasǝku Afek da cirupta nǝnwa sǝku, i nye dladab na yaiyapata dǝdǝm masihu.Herr,salam da sukuni i rikun.³kasən ke budlaɗakun da dlaba ki ɗaɗam ləma yaɗ aɗa ki veda bai,kare repila ko zani mi dagda⁴Amman budlaɗakun da dlaɓa ki nən mi akun gəshi,zam budladu da dlaɓa kare mi a ɗatsu bai,ki jiba aɗa na tsina ankal nən wa mi na paida i kəma səku.⁵kasən ke amatu mi go aipu dlam budlaɗu kasən .akshi irdi ɗa səku da dlam ladab na məsaskinshi.⁶Na kasən saratu dlam ladab i ibrahim da dauraci ma məgənyi''.gususku kun kutli gara nein kwa dlam wana bəlan nən,in zam kwa dlam kalau nənku bin.⁷kaki mi na rami amtau zəba kasən ke kun məsaskin,ammbasa na amatau i dak ziga ma akshi na awayau bai,mangita mbasu ki gən bari dlam aro.⁸i dadigəri,mak kun a nibkina ankalkun,kwa dlam ndak gəshi bəlan,ndak sina aɗa.⁹Kwa ngu kəmangar na kəmangar bai,ko nanga na nanga.i sərən kasən a ta kəma na pi barka,gaɗa kasən nda ɗauri kun bən gaɗau gaɗa kwa gadoci barka.¹⁰''nən mi ancu dakəmi karak aro nən zam daki yuwanmi herr,to fa,aci da jibana marngəri dari kəmangar,na miyagəri da kun rama vatuku.¹¹Akshi da maki da zǝgi ko nǝntawan zam ko sartu tawan n nǝnwa masihu mi akunakshi a tatkeshi.Sutuku wakatu i sartu mi ramaramekshi tǝn kaɗe i dak sa bone masihu na saksakta mi aye mi akudu.¹²Nda ramdi nabaucingu,maya akshi a wana gaɗakshi bai amman akshi a dlam kun wana.Sutuku ne be mi akshi a tǝka dlamau i dak be mi nda wurmu nda ramdikun,dari ndiwa min nǝnwa sǝku tatkikshi be mi wara maleka sǝku maki daki.¹³Gaɗa kasǝn pa ampina ankal kun.kwa dlam tlamad i ankal kun,kwa ɗawi gǝshakun i ɗak herr mi nda nidikun i sartu pakayi yeso masihu. ¹⁴Kaki kutlai ndak ladab,kwa ɗiga kǝn magartakun ki waci mi kwa kun rashik ziga bai.¹⁵I sərin kasin aciribtana məgəyi ikun gəsha kun idak aci go aipo.Fatawanke sapare gaɗa kwa wuri dak jaya kun be mi dawu dawa ikun gəshakun.Amma dlamina kasən ikun tsina aɗa na barmarəm kwina.¹⁶Adlaɓina na gəshi bəlan gaɗan dawa mi a nyu ki bəlan ikun masihu,akshi da gəmi zherau gaɗa akshi arama i ɗakun kakin ndak gəmangar .¹⁷Dikkadi bəlan da shi bone idak dlam wana bəlan,i mǝgǝni an ci kasǝnin,i dak dashi bone i dak wana ƙimangar.¹⁸masihu sa bone zhegir gayi tak gɗaipo bin.Aci mi baci adalta sa bone gaɗawa mi go adalta,gaɗa dan nawa iri sǝku.nda tapǝ na aci ikun tǝka,amman da tlatlina aci ikun nǝnwa sǝku.¹⁹Ikun nǝnwa sǝku ne,juda dlam wa'azi i nǝnwawin mi gususku akun dilo.²⁰Akshi dlam rashik ladab ne sartu mi kanadi sǝku a zagak shi a luktu,Nuhu a zaman yak daragi am,sai sǝku dari ndawa rab,wato aro dandafudu dakun amgu.²¹Su tuku gagǝnawa baptisima mi arawa i gususku.Kaki mi ƙi viya nyum da tǝka bai,sai dai ƙi wita sǝku na gǝshi bǝlan da ri tlai yesu masihu da mutu.²²Ngalte aci dlam aipo bai,ngalte nda daƙima rama vatuku bai da miya gǝri.²³Nda nangaci aci katana nanga bai,aci sabone,aci katadu bai,amman aci barna aɗa gǝri inǝn wara adlama shariya na adalta.²⁴Aci na aɗa gǝri mana aipapinwa ikun tika gǝri dayidu i ɗak dǝm,gaɗa na bai ikun aipu amma wa dlamaro ikun adlta.²⁵Duk waci kwa ɗai na kun kwawuɗadir kaƙi tumamin mi ɗainakshi,amman gususku kwakatinakun iri makwatak na ba ci rra na aro kun.

Chapter 2

¹Gaɗa kasinsei kwa jina duk kǝmangar,tlathi ankal,guru na rama gabshu.²kaki kulaɓabin mi nda yamu kara ra adlamina intau anyi ninwa sǝku kijirewa gaɗa da rigara kwa yawi innyera.³in kwa kaklunin mẹgǝnyi baci lurr ne.⁴Aninai rigǝri aci guguyak mi ndiwa kur,amman da cukɗa mi martapa iri sǝku. ⁵Kun ke kaki guguyak mi na aro nda luma kum munduwa nǝnwa sǝku ,gada kwa dlabi prufaucin mi go aipo,gada kwa dlam bbari mi darikalu suku bi gǝnyi i kakasku dari yeso masihu.⁶Gaɗa rama sǝku ramma,''s0tai nampa na guguyak aɗak dugu ga cikɗak mimartapa ikun sihiyona.Duk nǝnmi bar na jiriwa na acin ngalte a zhirwa bai.⁷Martapa a rikun kunmi kwa bar jirewa.aguguyak mi ndak luma kur atu ne nda katadu i ɗa dungu.

⁹Amman kun ga cukɗak zadak pristaucin dǝgǝmcin ,Algi mi go aipo ndiwa mi ki sǝku gaɗa kwa ram be marǝm mi daurukun da kumu da ayuwa kun bayan mi bik ajab.¹¹ndak intau, na wilatakun kaki magərafcin ndak buwa a rawina dari mangarta təka mi a zha na aro.¹²Adlabina na hal bəlan in kun ndawa mi ziga səku bai, gaɗa sartu mi akshi a nyu kun kaki ndak dlam k əmangar sei akshi daki wanna kun mi bəlan akshi da gəlɓi kakasku gafa ni gəri.¹³Adlamina ladab na zadak garva tawanke, ki ndawa gaɗa məgənyi ko i dəgəm gaɗa aci ne marəm.¹⁴Ko i ndak garva gaɗa wane akshi nin məgənyi da foroci ndak dlam kəmangar da gəlɓi ndawa mi a wana bəlan.¹⁵gaɗa sutuku intu səku ne dari wana kirka kun kwa gabɗi rashi ankal ki ndiwa mi na asəm bai.¹⁶ka ndiwa mi nda dligdu kwa dlama wana na dligdakun kaki gwadam dlam kəmangar bai amman a dlaɓa ka guzaɓcin kakasku.¹⁷A barina marəm kwina i ndawa mak. A intutina yaganaucin, kwa kimi kalau səku, kwa bar marəm kwina i dəgəm.¹⁸Kun guzabcin a dlama ladab na nda wunduwakun, na duk bar marəm kwina ba i ndak dlam be bəlan na ndak aɗa lai-lai bai amman har na ndak ndak rashik ankal. ¹⁹Gaɗa bi gədlib ne in nən wara na gəshi bəlan mi a kalau səku ke a sa bone gaɗau nin. ²⁰Gaɗa zada sukuna tawan in kwa dlam aipu nda gabɗi kun kwar i i miya hagatau nin.Amman in kwa dlam wana bəlan kwa shi bone gaɗau, kwa dlamna kanadi su bi gənyi i ri səku.²¹Gaɗa nda ɗauri kun gaɗau ,gaɗa Masihu ngum sa bone gaɗa kun,aci buzi dikun gatərgu kwa ɗigi zəgər gəri. ²²Ngalte aci dlam aipu bai , ngalte nda kima rama vatuku bai da miya gəri. ²³Nda nangaci aci katana nanga bai, Aci sa bone, aci katadu bai, amman aci barna aɗagəri i nən wara a dlam sheriya na adalta.²⁴Aci na aɗagəri mana aipapinwa i kun təka gəri dayidu i ɗak dəm gaɗa wa na bai i kun aipu amma wa dlam aro i kun adalta.²⁵Duk waci kwa ɗaina kun kwa wudadar kaki tumamkin mi ɗainashi, amman gususku kwa kate na kun i ri makwatak na baci rra aro kun.

Chapter 3

¹Kasin ke kun amatau zəba,a dlamina ladab na musaskin kun ki zəba, gaɗa ko da gafikaishi a ladab na rama səku bai hal amatukshi a sai na aɗakshi da ri halshi. ²Gaɗa akshi ikana halshi ki bəlan na ladab shi.³kasin ke budlaɗakun da dlaɓa ki ɗaɗam ləma yaɗ aɗa ki vəda bai, kare repila ko zani midagda. ⁴Amman budlaɗakun da dlaɓa ki nin mi a kun gəshi, zam budlaɗu da dlaɓa kare mi a ɗasu bai, ki jiba aɗa na səna ankal nənwa səku mi na paida i kəma səku.⁵Kasin ke amatu mi go aipu dlam budlaɗu kasin. Akshi irɗi ɗa səku da dlam ladab na məsaskinshi. ⁶Na kasinsaratu dlam ladab i Ibrahim da ɗauraci ma,"məgənyi". Gususku kun kutli gara ne in kwa dlam wana bəlan nən, in zam kwa dlam kalau ngənpu bin.⁷Kaki mi na rami amatau zəba kasin ke kun məsaskin, an mbasa na amatau i ɗak zigaya ma akshi na awayau bai,mangitu mbasu ki gən bari dlam aro.⁸I dadigəri,makkun a nibkina ankal kun kwa dlam ndak jigyayi ,ndak intau kaki yaganaucin ndak gəshi bəlan ndak səna aɗa. ⁹Kwa nguma kəmangar na kəmangar bai,ko nanga na nanga. Isərum kasin atakəma na pi barka,gaɗa kasin nda ɗaure kun ɓin gaɗau gaɗa kwa gadoci barka.¹⁰"Nən mi ancu da kəmi karak aro nən zam daki 'yuwan mi herr,to fa,aci da jiba na marnyigəri dari kəmangar, na miya gəri da kun rama vatuku. ¹¹Da buza na kəmangar da dlam wana bəlan. Aci da maki mbasu salam aci da zigatu. ¹²Da Məgənyi a lawan ndak adalta, aguɗ gəri ke a kərumta aɗanshi, amman, da Məgənyi a kur ndak dlam kəmangar".¹³Tai batadu da kəmi kun tita in kwa dlam be bəlan nən?.¹⁴Amman in sa bone gaɗa adalta nin, kun ndak barka ne ,kwa kima kalau be mi akshi a kalu gu bai. kwa jikta bai.¹⁵I sərum kasin, a cirəpta na Məgənyi i kun gəshakun i ɗak aci go aipu.Fatawanke an mbasina na sapare gaɗa kwa wurri ndak jayakun be mi ɗawu ɗawa gəshakun i kun səku.Amman a dlamina kasin i kun tsina aɗa na barmarəm kwina. ¹⁶Adlaɓina na gəshi bəlan gaɗa ndawa mi a nyu mbasa kun ki bəlan i kun Masihu, akshi da kəmi zhirau gaɗa akshi a rama aɗakun ka kun ndak kəmangar. ¹⁷Dikadi bəlan, nda shi bone i ɗak dlam wana bəlan, in Məgənyi ancu kasin nin, i ɗak nda shi bone i ɗakwana kəmagar.¹⁸Masihu sa bone zigər gaitak gaɗa aiapin.ACI mi baci adalta sa bone gaɗa dan nawa i ri Səku. Nda təkina aci i kun təka amman nda tlatli na aci i kun Nənwa Səku.

¹⁹I kun Nənwa Səkune ju da dlam wazik i kun Nənwawin mi gususku a kun dilo. ²⁰Akshi dlam rashik ladab ne sartu mi kanadi Səku a zagakshi a lakwtu Nuhu a zaman yak daragai am, sei Səku daa ri ndawa rab, wato aro dandafuɗu da kun amgu.²¹Sutuku gagənawa baptisma mi a rawa i gususku, kaki mi ki viya nyum da təka bai, sai dai ki wila Səku na gəshi bəlan dari tlai Yeso masihu da mutu. ²²Gayin gəri dəsku. A mata Səku. Malaikaucin, na garvavin na ndaj kərmai katanas da dlamici ladab.

Chapter 4

¹Gaɗa kasin tunda masihu ƙǝma tita,i ikun taka.A kasamina tika kun ƙi dlama kasin.Duk nǝn mi sa bone ikun teka nin ivina dlam aipo.²warangu kwa a sakuna mbasu ki ɗaga be bǝlan bai ƙi intu.Nǝngayuwa,amman sǝi be mi sǝku ancu duk yuwan mi aci a dlamau ikun duniya.³Na bai tacktu dikingara mi ziga sǝku bai ancu dlamau mi ka ki intu aɗa gabshi gawa inyu be,na kuyo,na na bi vatuku,na gawa sa,na ɗiga garamcin,na bi nyamya.⁴Akshi a tumangu magiraf be ne kwa nibku aɗa na akshi bai ikun be mi akshi adlamau sǝi akshi arama be bǝlan bai iɗakun.⁵Akshi a barna gawa i nǝn mi ga saparatak da dlam kagala i ndawa mi na an na gamtak.⁶Gaɗa kasǝn nda dlam wa'zik herr i ndawa ngantak,maya dik na kasǝn nda dlamitikshi kagalata ikunuk pika ka ki nǝnguiwa.Akshi a mbasu nakshi ka suku i kun nǝnwa suku.⁷Dadi gǝrik take atika nǝn dantau.Gaɗa kasǝn ampina ankal kun,ikun be akun gǝshakun gaɗa dlama magita.⁸Ikun tam ke,antuttu aɗa kun,gaɗa nantau,aci ma aipo bai ndawa jigab bai.⁹A ginina tika kun bǝlan na be mi bǝlan mi go ngurgur.¹⁰Kaki mi tike da ƙunakun na zadak bari gǝri,a dlamina paida na atu gaɗa kwa banci aɗakun,kaƙin ndak jiaba aman zadak bari sǝku,mi aci bariwa i vatuku.¹¹In ɗagai adlam wa'zik aci arama be misǝku ramu,in ɗagai a wana nin,acvi da dlama na awayu wara sǝku barici,gaɗa ikun sǝku dabi saksakta dari yeso masihu.Gǝdliɓ na ƙir mai ƙiri ne har dimaro amina.¹²Aɗak intau,kwa dlama tuman matita bone mi dew da kakti magiraf bene,ko magiraf bene awakata ne kun.¹³In har kwa ɗa gayi na masihunin,ikun sa bone gǝri,a dlamina pǝrɗai gaɗa kwa dlam na arawai gǝshi na pǝrɗai zaman mi na tatka saksakta gǝrinn.¹⁴Ina da gaɗa kun dugun masihu nin,kun nda barka ne,gaɗa nǝnwa saksakta na nǝnwa sǝku ada kun.¹⁵Amman tike da kunakun dashi bone gaɗa aci baci tikgǝ nǝn,ko aci akir,ko baci kǝmangar, ko baci adalama bai.Amman in ɗagai asa bone gaɗa aci ƙi masihunin,aci da ƙima zhirau bai,amma gǝtlɓa sǝku ikun dlugun tuku.¹⁷Gaɗa luktu dlamin gara mi nda banda kagala da kun yal sǝku,awakatan tam na ndiwa wara kjwanci bari jirewa narama sǝku?¹⁸I nǝn,abaci adalta a bira da kir,to,awakatanin tam ne ndawa mi aɗiga sǝku bai na ndak aipo?¹⁹Gaɗa kasǝn ndawa mi asa bone gaɗa intu sǝku, akshi da bara arokshi i ba ci dlamakshi ikun dlama be bǝlan.

Chapter 5

¹Na gabaf ndawa gasgaraucin kun na nakun iyau mi nən gasgara yagang kun,babu sai sa bone masihu, ike nən mi abina nuba ɗakun saksakta mi ndaye tatkau.²gaɗa kasən na gabɗa kun ndawa gasgaraucin,a ɗawina bərik seku mi a ɗa gayi na kun.kwa ankal taks

³kwa dlaɓa kaki ndauk tatka awayau bai idak aɗawa mi a aikwak kun,amman a dlabina bi gugza i bǝrew.⁴Zaman mi nda ye tatka dǝgǝm ɗawu nǝn kwa gǝn arayafu mi paida mi ngalta a aɗasu bai.⁵Kasin ke mapǝndiwat adlamina ladab na ndawa gasgaraucin.Duk kun a dlamina kasma na sina aɗa,kwa dlam gusapina aɗa kun,gaɗa sǝku aci ba ci ƙima adla bai, amma na herr i ndawa mi sǝn na aɗakshi.⁶Gaɗa kasǝn asǝmina na aɗa kun i diɗa aikwak sǝku baci kərmai gawa gaɗa da saksakcikun ,ikalkal sartu.⁷Ampina dichimak jigtu gǝshi na kun,gaɗa aci a ankalta na kun.⁸An pina anknal,kwa dlaɓi na zhigaya baci kurakun ləspir,ka jagadlau babu ngurgur''gərən''avayak-vayak a maka nən wara aci dacidu.⁹A kurina na aci,a dlamina na awayau ikun bar jinawakun.A zhina du i dak magitaukun mi kwa ɗagayi na akshi ikun duniya ke kanadi na zhadak bane mi kwa sau.¹⁰Akuk sa bone,kun sartu rab,səku baci herr migo dadigəri,mi dauri kun saksakta gəri mi go dama ikun masihu,adaurana kun,dakən na kun,zan adaura na kun.¹¹Garva dlaɓu i rigǝri bar dumaro.Amina.¹²Naardadinga na Silas,yagana babu jirewa,zam na tame kun,fincin da aikwak gǝri.Na dlame kun gabaɗa,zam na saidatakunma,be mi na tarnekun herr səkune ki jirewa.A kimina i kun gara.¹³Amman mi a Babila mi nda cikdu aɗa gayi na kun a ndama kun,na Markus,wanga,adi ke a nduma kun.¹⁴A dlamina nduma kwuya intau.Salam da dlaɓa na kun makmia kun masihu.

1 John

Chapter 1

¹Be wara tən gagaya - wara wa kəmauk, wara wai ka na dawa, wara launu, na wara wa amiwa ləntu - atəne rama arro. ²Zan wam, nda tatk ə diwa arro, waikadu, kuru wabar na saida. Ja bari kun labar kə arro war go dadigəri, wara na afawa na wara nda tatkədiwa.³Be wara jaikau na ja kəmau jaya ja bari kun labar gu, kun ye kwa kwabci aɗa na ja. Nəpka aɗa wa na afuk na wun gəri, Yeso Masipu.⁴zan wam, ja tarne bitku gaɗa arawi gəshawa da dlaɓ kalkal.⁵Sutku atəne sakwtu wara wa kəmau dari gəri ja rame kun ke: Səku ɓayan, i ri gəri na ɗa aiwa bai ko rap. ⁶Wa ram ma wa nəpka aɗa na aci nən kuma wa rakan i kunu ɗa aiwa nən, wa dlamak papiya zam wa ramak jire bai. ⁷Amman in wa rakan i kunu ɓayan kakə wara aci a kunu ɓayan, wa na nəpka aɗa i gadava wa, dədəm Yeso Wungəri a vəya na wa da kunuk aipa wa.⁸In wa ram ma wana aipu bi nən, wa babata aɗa wa, wana jirewa baiu ko rap. ⁹Amman in wa rama na aipa wa nən, aci baci jirewa na adalta da təpci diwa aipa wa zam a viya nawa da kunu buka adalta. ¹⁰In wa ram ma wa na aipu banən, wa lawan gəri ka mapapəyau kenan, rama gəri zam a kuna wa bai.

Chapter 2

¹Mamau, na tarne bitku gaɗa kwa dlama aipu bai. Amman nən dlam aipu nən, na nən wara darɗi i gadava wa na afək, Yeso Masipu, nən wara baci jirewa. ²Aci baci təpta aipa wa, kuwa rugara bai amman kə duniya mak. ³Da rik sau wa zəga na aci in wa dəgə na linok gəri nən.⁴Nən wara ram ma, "na zəga na Səku," amman a ɗəga linok gəri binən aci baci papiya, kuru jirewa a kunu gəri bai. ⁵Amman dək nən wara a ɗəga na rama gəri nən, jirewa i kunu nəntən ntu Səku vərən gara i patata. Na kasən wa zəga du wa kunu gəri. ⁶Nən wara aci ram ma aci nən Səku jibən gara aci da dlam rakan kakə wara Yeso Masipu rakənu.⁷Yaganaucin ga, na tarne kun karak linok dama bai, amman gamana linok wara gwa zəga du tən gagaya. gaɗa linok gu rama wara kwa kəma du. ⁸gussku na tarne kun karara linok wara kə jirewa i kunu Masipu na kuna kun, gaɗa ɗa aiwa a bəntan gara, na be ɓayan kə jjirewa a wiɗa.⁹Nən wara ram ma aci a kunu ɓayan amman kurə na yagana gəri nən aci a kunu aiwa gusku yaye. ¹⁰Nən wara an ntuta yagana gəri nən aci a kunu ɓayan gu go lakwtu wara aci dagamu. ¹¹Nən wara kuru na yagana gəri nən a kunu aiwa zam a rakan a kunu aiwa; aci zəga ri wara aci aya bai, gaɗa aiwau zam na aci dluguyu.¹²Na tarne kun kutli ga wara nancu, gaɗa aipapin kun nda təptu du gaɗa dləgun gəri. ¹³Na tarne kun afafkin, gaɗa kwa tana awayu be baɓshu. Na tarni dikun, gangamin mamau gaɗa kwa zəga na afuk gu. ¹⁴Na tarni dikun, afafkin, gaɗa kwa zəga na nən wara tun gagaya. Na tarnə dikun, mapəndawaɗ, gaɗa kun na awayau, na rama Səku da dlaɓa a kunakun, kwa tana awayu be gaɓshu ke.¹⁵Kwa ntuta duniya bai na bi kunu gara mak . Nən dik ntutə duniya nən, ntu afək a kunu gəri bai. ¹⁶Dək be wara a kunu duniya - be wara təka ancu, na da ancu, na tlaltə aɗa dək darik afək bai amman kə duniya. ¹⁷Duniya na be wara atu ancu mak a bəntan gara. Amman dək nən wara a dlama be wara Səku ancu nən aci a dlaɓa go dadəgəri.¹⁸Mamu gangamin, su dadəgəri sartu, kakə wara kwa kəmau ma makuri Masipu ani, gususku nda kurə Masipu gawa de nakshi i kunu duniya. Kasən ke wa zəgadu wa de nawa idadəgəri sartu. ¹⁹Akshi vərə dari wa, amman akshi a kunawa bai. Akshi a kunawa nən da akshi aɗa gayi nawa. Amman akshi ji nakshi, su tatkə akshi a kunawa bai.²⁰Amman kwa ba barkata darik Səku wara go aipu, na kun mak kwa zəga na jirewa. ²¹Na tarne kun bai gaɗa kwa zəga jirewa bai amman kwa zəga du wa go ngadar darik jirewa.²²Baci ngadar tawan wara barə jirewa bai ma Yeso aci ne Masipu? Nən təku aci ne makuri Masipu tənda aci bari jirewa i Afuk na Wungu bai. ²³Go nən wara barə jirewa baii Wungu da dlaɓ na Afuk. Dək nən wara zəgana Wungu nən zəga na Afku cam.²⁴Gaɗa ci aivə giɗ be wara kə waci ka kəmau da dlaɓ naci. In be wara ka kəma tən da gagaya a kuna ci nən, ciye ka dlaɓa i kunu Wungu na Afuk gu cam. ²⁵Sutku atəne alkawar wara aci bari wa: Aro wara go dadəgəri. ²⁶Na wurma na tarnyi di kun bitku gaɗa ndawa wara a 'yuwa na kun kwa ɗayi nakun.²⁷Gaɗa ci, sambakata wara ka gənu dari gəri a kuna ci, ka ntutata ɗagi wam bai nda gugzi ci. Amman kakə sambarkata gugze ci tanke zamjire na papiya bai, kakə wara nda gugzi ci, da dlaɓ naci. ²⁸Gususku, mamu ga wara nancu, a dlaɓi na aci, gaɗa lakwtu wara aci paken, wa dlaɓ na awayau wa dlama zhiru ke bai i kəma gəri i lakwtu ni gəri. ²⁹In ka zəgadu aci baci jirewa nən, ka zəga du ma nən tawanke wara dlam be kalkal nən nda 'yawaci dari gəri.

Chapter 3

¹Aiki zada ntau wara Afǝk dlami wa har nda dau ri wa ma kutli Kakasǝku, su ne be wara wana atu. Gaɗa su tuku, duniya zǝga wa bai, gaɗa atu zǝga ci bai. ²Ndak ntau ga, gususku wa kutli kakasǝku, gususku yaye nda tatǝkewa be wara wani wa dlaɓi bai. wasgadu ma lakwtu wara Masipu paken, wa dlaɓa ka a ci, gaɗa wa lawan na a ci ka ki wara a ci a kunu. ³Nǝn tawan ke wara na awayau gǝshi i da bi kǝma jǝbin gara a ci da jǝb aɗa gǝri da dlab go aipu, ka ki aci ye go aipu.⁴Nǝn wara dlan aipu nin aci adiga linok bai; gaɗa aipu atu rashik linok. ⁵Kwasgadu ma masipu tatke aɗagǝri gaɗa dami na aipu, aci wara go aipu. ⁶Go nǝn wara ma aci kǝri ata kǝma na dlama aipu. Go nǝn wara ata kǝma na dlama aipu i ka na aci ko zǝgana aci.⁷Mamuga wara nan cu, kwaiva nǝn wam bai da ɗayi kun. Nǝn wara ba ci dlama jirewa aci jirewa, ka kǝ masipu aci ne jirewa. ⁸Nǝn baci dlama aipu aci dari lǝspǝr, aci lǝspǝr ba ci aipu tun da gagaya. Gaɗa kasǝn ne wǝn Sǝku daverai, gaɗa aci da dlan kwargun wana lǝspǝr.⁹Duk nǝn wara nda 'yawu darik Sǝku ata kǝma na dlama aipu bai, gaɗa rama Sǝku a kunu gǝri. A ci ata kǝma na dlama aipu bai gaɗa nda 'yawaci da ri Sǝku. ¹⁰I kunu sau kutli Sǝku na kutli lǝspǝr vǝre nakshi i patata. Duk nǝn wara a dlama be jirewa bai aci da ri Sǝku bai; balle nǝn wara a ntuta yagana gǝri bai.¹¹Sutuku a tune saktu wara kwa kǝmau tun da gagaya: ma wa ntu ci tike, ¹²ka ki Kainu bai, da ri ba ci kǝmangar wara tǝkǝna yagana gǝri. A ci tǝka ci gaɗa gǝmo? Gaɗa wana gǝri wara gabshu, ki yagana gǝri ke jirewa.¹³Kwa jabta bai, yaganaucin ga, in duniya kurna kun nin,¹⁴ Wasgadu wa vure nawa da kunu mutu i nye kunu aro, gaɗa wa ntu ci yaganaucin. Nǝn wara zǝga ntuta ben aci fatawan ke a kunu mutu. ¹⁵Nǝn wara a kuri yagana gǝri nin ba ci tǝk gǝnǝn. Kwasgadu go baci tǝk gǝnǝn wara abi aro wara go dadigiri mi dadlaɓa a kunu gǝri.¹⁶Wasga ntau da ri sau, gaɗa Masipu barna aro gǝri i wa. Waye dlamin gara blan wa bar aro wa gaɗa yaganaucin wa. ¹⁷Amman duk nǝn wara na bik duniya, amman a lawan yagana gǝri ancu baya, amman kǝma jǝgiyayi ben ko rab, to ntu Kakasǝku a dlaba a kunu gǝri nana? ¹⁸To mamuganai, wara nancu wa dlama ntau na miya bai ko na marnyawa, amman wa dlama wana ntau na jirewa.¹⁹Gaɗa kasǝn ne wasgadu wa ndak jirewa, wa tatkena gǝshawa i kǝma gǝri. ²⁰In de gǝshawa tatki bi jirewa bin, kakasǝku dikana awayau gǝshawa, aci zǝgana tanke. ²¹Yagaucinga wara nancu, in de gǝshawa tatkiwa rashi jirewa bin, wana awayau gǝshi i kǝma kakasǝku. ²²Duk lakwtu wara wa jayin wa bidu da ri gǝri, gaɗa wadiga linok gǝri na dlama be wara a dlan gǝshi gǝri parak.²³Sotai linok gu: ma wa bar jirewa i dlǝgun wǝn gǝri Yeso kiristi na ka ntu ci nǝn tawanke, ka ki aci bariwa linok gu. ²⁴Nǝn wara a diga linok Sǝku nin a ci kǝ ri, Sǝku ye a dlab kǝ ri: Da kasǝn ne wasgadu a ci a kuna wa, i kunu Nǝnuwa gǝri wara aci bari wa.

Chapter 4

¹Ndak ntu ga, kwa bara jirewa i zadak nǝn tawanke bai, i serǝm gu, a kaktlina nǝnuwa tawanke kwai ki ko atu nǝnuwa da ri Sǝku gaɗa nabaucin papiya gawa da se nakshi i kunu duniya. ²Na su tuku kwa zǝgina nǝnuwa-Sǝku nǝnuwa tawanke wara zǝga ma Yeso Masipu dew da ri tǝka aci da ri Sǝku, ³nǝnuwa tawanke wara zǝga ma Yeso da ri Sǝku bin. Su tuku ne nǝnuwa nda kuru Masipu wara kwa kǝma ma aye ni, gusuku tufenakshi seram i kunu duniya.⁴Kun da ri Sǝku, mamau ga wara na ntutu, watana awayukshi, gaɗa nǝn wara a kuna kun dikana nǝn wara a kunu duniya. ⁵Akshi nda kunu duniya; gaɗa sanu be duk akshi ramin da ri duniya ke a kǝrimtakshi. ⁶Wa da ri Sǝɗku. Nǝn wara zǝga Sǝku bin a kǝrmita wa bai. Dasau wasgana nǝnuwa kǝ jirewa na nǝnuwa kǝ papiya.⁷Ndak ntau ga, wa ntuta tike, gaɗa atu da ri Sǝku, nǝn tawanke wara ba ci ntau nda 'yawaci da ri Sǝku zǝgana Sǝku ke. ⁸Nǝn wara zǝga ntau bin zǝga Sǝku bai, gaɗa Sǝku aci ntau.⁹Gaɗa kasǝn ntau Sǝku da vǝren gara i patata i gadava, ma Sǝku wane na wǝn gǝri getak gǝri i kunu duniya gaɗa wa dlab na aro gaɗa gǝri. ¹⁰I kunu ntau tuku na ntau gaɗa ntau Kakasǝku bai, amman gaɗa a ci ne ntutu wan aci da wane wǝn gǝri da dlab ba ci tupta aipapin wa.¹¹Ndak ntau ga, in kakasǝku ntutu wan waye katanas wa ntuci tǝka wa. ¹²Ngalte go nǝn wara launi Sǝku, in wa ntutu na tǝkawan, kakasǝku fatawanke a dlaba i kuna wa gaɗa ntau gǝri kǝ jirewa a kuna wa. ¹³Gaɗa Sǝnu wasgadu wa kunu gǝri aci ke a kuna wa, gaɗa aci bardiwa nǝnuwa gǝri jǝgab. ¹⁴Zam wai kadu wa barna saida i aɗak Afǝk wane na wǝn gǝri ba ci raa kǝ duniya.¹⁵Nǝn wara zǝgadu ma Yeso wǝn kakasǝku nin Sǝku a kunu gǝri a ci ke a kunu Sǝku. ¹⁶Zam was gana bari jirewa ntau wara Kakasǝku dlami wa. kakasǝku na aɗa gǝri ntau, nǝn wara lakwtu tawanke na ntau kun Sǝku nin Kakasǝku ke fatawanke a kunu gǝri.¹⁷Gaɗa kasǝn, ntau tuku nda tatki ndawa i patata i gadava wa, gaɗa wa dlab na awayau gǝshi i lakwtui shariya kǝ masgai gaɗa aci kasǝn wa ke kasǝn wara wa kunu duniya. ¹⁸Na kalu wambai i gǝre ntau. Gaɗa kasǝn ntau jirewa ani na hagata. Amman nǝn wara makalau a dlaba ba ci ntau kǝ jirewa bai.¹⁹Wa ntuta gaɗa Sǝku sukur ntutu wa. ²⁰In nǝn ramma, Na ntuta Sǝku" amman akuru yagana gǝrin, aci ga papiyak. Duk nǝn wara ntuti yagana gǝri bai, wara aci alawangu fatwanke a dumu ntuta Sǝku bai, wara aci a dumu lawan gu bai. ²¹Zam su tuku a tune linok wana Afǝk wa da ri gǝri: Duk nǝn wara ntutu Sǝku katanas da ntu ci yagana gǝri.

Chapter 5

¹Nen wara dik barna jirewa ma Yeso aci ne Masihu nin, nda 'yawaci dari Səku, nən wara intutu na Afigu ye intutuna mayumgu nda 'yawaci dari gəri.²Gaɗa kasunu wasgadu wa intutuna mamau Kakasku:Lakwtu wara wa intutu səkun wa ɗigəna linok gəri.

⁴In nin tawanke wara nda 'yawaci dari Səku nin, tana awayau duniya. Sutku atune kənasir wara tana awayau duniya:bari jirewa. ⁵ Nən tawan wara tana kənasir na duniya? Nən wara barna jirewa ma Yeso wən Səku nən.⁶Sutku aci ne baci ni dari amm na dədəm: Yeso Masihu.Aci dew dari amm bai rugara, amman dari amm na dədəm.⁷Gaɗa ndawa kwan barna saidagu: ⁸Aci Nənwa, ammgu, na dədəmgu.Akshi kwangu dik kasaktinakshi.⁹In wa gən na saida ndawan, atu saida Səku ɗəkadu tlapar. Sutku atune be səku ramu i ɗa wəngəri, ma aci barna saida i ɗak wəngəri ¹⁰Nən tawanke wara barna jirewa i wən səku nin aci na saida i ɗagəri. Nən wara dik bari jirewa i səku bin aci dlamingəri mapapiyu, gaɗa aci bar jirewa bai i ɗak saida wara səku baru i ɗa wəngəri.¹¹Na saida te kun sau: Kakasku bardiwa aro wara go dadəgeri, arogu a kun wəngəri. ¹²Nən wara na wəngun na aro. Nən wara dik na wən səku bin na aro bai.¹³Natarne kun jandutuku gaɗa kwasgadu ma kun na aro wara go dadəgəri i kun wara barna jirewa i kundlugun wən səku ¹⁴Zam, suktu atune awayu wara wana atu i rigəri, ma in wa tabtli tamke kaki bewara aci ancin, aci a kərəmtanawa. ¹⁵Zam in wasgadu ma aci a kərəmtana dik be wara wa tabtlu da rigərin wasgadu wa bina dik be wara wa jayaci.¹⁶Dik nən wara ika yaganagəri wara dlam na aipu wara bata tək bin, katanas aci da dlam magita, səku a bar dici aro. ¹⁷Na rama i ɗak ndawa wara aipakshi bata nda təkakshi bai na aipu wara batana tək; Na rame kun bai ma aci da dlam magita gaɗau. Dik be wara na jire bin aipu ne, amman,na aipu wara aɗawa tək bai.¹⁸Wasgau ma dik nən wara nda 'yawaci dari səkun a dlam aipu bai.Amman nin wara nda 'yawaci da dari səku nin go be davgi da gəri, nda kunu gabshu a dlameci be bai.¹⁹Wasgadu wa dari səku, wasgadu ma duniya mak a ami nin gabshi.²⁰Amman wasgadu ma wən səku dew da bardiwa zəgaya gaɗa wasgina nin wara jire, zam wa kunu nən wara jire, i kun wəngəri Yeso masihu. aci kakasku jire na aro mi go dadgəri.²¹Mamuga, kwade i ri garəm bai.

2 John

Chapter 1

¹Damiga nǝngasgara, i magǝra mi wǝnduga na kutligara wara na ntutu, na jirewa, ayu ruga bai amman na dǝk ndawa mi zǝgana jirewa. ²Gadak jirewa wara a kunajala a dlaɓa na kwa har dumaro. ³Herr, kanjǝno na salam a dlaɓa na wa, dami kakasǝku afek na dami Yeso masihu wǝn, i kun jirewa na ntau.⁴Na pǝrɗai tlapar lakwtu na ba kutle kǝm jǝgab a rakan i kun jirewa; kaka wara wa gǝnu ramatku dami afǝk. ⁵Miwǝnduwa amarci, na tarne kǝm karara rama dama bai amman wara wa bau tǝn warci, mi ram ma wa ntuti aɗawa. ⁶Sutku ne ntugu. Ma na wa rakǝnyi kakǝ be m i aci rami wa. so be aci ramiwa. kakǝ wara kwa kǝmau kǝ sǝkur, ma kwa rakǝnyi ikunu (kusǝn),⁷Gada ndak mbalasta gawa tǝfe nakshi i duniya wara ardati bai ma yeso deu i kun tǝka nǝngaiwa. Stkugu baci mbalasta, na baci yabak Yeso. ⁸Adlamina ankal ma adakun gada kwa buka be wara kwa dlam na waria i adua bai amman gada kwa gǝnyina tumanmau.⁹Dǝk nǝn wara ta kǝna bai i kun gugza, masi̇ hu bǝn, aci na kakasǝku bai. nǝn wara mbasingǝm i kun gugzo nin aci dagayi na afǝk, na wǝngu . ¹⁰Nǝn tawanke demci, amman de na gugzatǝku bin ka gǝnaci wǝnduwaci bai kan dǝmaci bai. ¹¹Gada nǝn wara ndəmacin, dlam mantukwina na aci i kun waragǝm kəmangar.¹²Ina be gawa wara nanci na tarnyi kǝm amman, am tawarda kǝ tanan na kakkachi a dumu man bai, amman dǝk na kasǝn na tuman ni iri kǝm gada wa dlam rama, da na da. gada pǝrdaiwa da niyin gara lakcak. ¹³Kutli uya mi kǝ mi imari, an dǝmakǝm.

3 John

Chapter 1

¹Kasgana Iyu ka ki marim nən gasgara, na təka dlame ci taran tuku, manga ntau ga Gayus wara jirewa na ntutu. ²Manga ga jayu Kakasəku, i aɗa be tawanke da rakini bəlan na ci da dəvo tawanke. Na bi kəlapiya təka ci ka ki mi ci kəlapiya i kunu dlama nakwana i Səku. ³Iyu na arawai gəshi gaɗa yaganaucin nda ɗiga deu i ri tuku da rama nai ma kam mbasa ci kalkal i aɗa jirewa ramak Masihu. Akshi rama ma, ka tatika mbasa ci wara gajibak na jirewa Səku. ⁴I na arawai gəshi lakwtu na kəmau ma ndawa wara na banatu da bar jirewa i kunu Masihu a mbasakshi i aɗa dəvo kalkal na jirewa.⁵Manga ga, ka guzapana yeso kalkal lakwtu wara dlama be gaɗa banata nda bari jirewa, har na magərafcin wara kasgagum bai, wara a rakan i rawanke a dlama wana Səku. ⁶Karɗa bai na banata zada ndangu da dlam wanakshi i kunu dəvo martapatak Səku. ⁷Lakwtu nda bari iman tunu ji vəda da rami ndawa i aɗa labar Yeso, Akshi kure na gəngyi dagwda dari ndawa wara kuru na bari iman i Masihu. ⁸Gaɗa kasən, wa wara wa barna iman i masihu jəbin gara i wa, wa bari abin na dagwda i zada ndangu ka sau wa dlam wana na akshi nda banata ndawa jəgab da zəgi jirewa təlam Səku.⁹Na tarnu kakkadi i cacpa ndak dəga kə ri tunu na ramikshi i aɗa da banati nda bari jirewa jəgab. Amman Diyotarifis kurna gəngyi kakkdu gagu, gaɗa a ci ancu dlaman gəri ba ci ngərzəlma aɗa kun. ¹⁰To lakwtu na zadan ga i ri tunu nin na ramadu i patata i tike be a ci a dlamau. A ci a rama be gabshu i ndawa gaɗa da dlami ci wa dari be a ci a ramau, a ci ɗiwatli na dlama sən rugara bai, amman a ci na aɗa gəri kurna gənyi duk bari jirewa wara a rakan i riwu a wanak Səku. Na ndawa wara ancu gənyakshi, a ci dabtina akshi dari dawakshi daivina kunu ndak dəga Səku.¹¹Manga, ka tatəka zada hal gabshu ka su bai amman kar ɗa bai na tatəka hal bəlan na tanke i aɗa ndawa duk dlama be belan jirewa akshi, kə Kakasəku nin tawanke ridi bai na dlama be gabshu ngalte i ka Səku bai. ¹²Duk nda dəga wa zəgana Dimitiriyas a ramau ma a ci nən bəlan. In jire gə nən, a ci ye a ramau kasən. Wa ramau ma a ci bəlan. Kuru kasgadu wa dlam rama i ɗa gəri ramawa jire.¹³Lakwtu na jəb taran kakkadi tuku, Iyu na be gawa nancu rame ci amman gusku nan cu rame ci i kunu kakkadu bai. ¹⁴Gaɗa kasənu Iyu na tuman nye i ri ci yuwan dantau. I lakwtu wa dlamana rama miya na miya. ¹⁵Na magita i aɗa Kakasəku da bari ci salam. magitu wa ki ri tuku a jubate ci dimakshi.

Jude

Chapter 1

¹Yahuʒa, guʒib Yəso masipu ʒam yaganak Yakubu, i ndawa mi ndaɗarak sɦi, mantaucin ikun kakasku Afik, da chicəpta gaɗa Yəso kristi; ²Abʒi kanjino na salam nantau datlpapin; ikuna kun.³⁴Mantauwaɗ, natika ɗawa aɗu ga natarnikun gaɗa raa wa duk, Haminyara dolle na yuwi aguɗ kun sosai gada barjirewa mi ndabari ndak ɗiga ʒəgir gətuk na sukuna bai. Gaɗa ndo jigaɓ simɗenakshi dattifenakshi dadiɓsa ndiwa me nda tarnə gaɗa agatakshi tun gaskwakwiyak ndiwa mi na Iman bai, ndiwa mi paltu herr kakasku i guɓthu wanas ʒam akshi gamɗaya tina shugaba getak na miginyi, Yəso masihu.⁵Nancu na tanikkun ko gaɗa daman na bi kwaʒgadaa biyu, I ɗa kakasku ranaa ndo jigaɓ da lardi masar, amman dakugu da kambetina ndiwa mə najire bai. ⁶Zam malekawaɗ mi jiɓ irdi garvakshi bai, amman dabʒina rii mbasakshi ki sukur-kakasku mi taa aɗakshi da sar a migo dadigiri ikun ɗa ayuwa pələk gaɗa gafa shariya.⁷Akshi ariyu kaki saduma na awamarata na ɗa-ɗa mi vaikakshi, ndiwa mi barna aɗakshi i tapai a ɗiga sha"awawin miki diga bai. Nda mistinak shi bik ginawa akshi dashi aka mi na dadigiri bai. ⁸Zan wan, ndagu ndak suwantuku a thlimta tikakshi. A muwa ndak garva ʒam a rama gaɓshashin be i dak ndawa mi nda sak-saktau.⁹Amman ko mikailu marum maleƙawaɗ, ilakwatu mi a yuwa rama na samana na lispir i aɗak guvu musa, tlan kuskure bai da rami tilam hukunci i aɗagiri bai. Isiringu maya, Abʒi miginyi da girnyi aɗa ci. ¹⁰Amman ndatin anna tlimit i aɗa be mi akshi sanutu bai. Ndo ndak hal fayin, ayuwayi kambeta i aɗakshi. ¹¹Wadarekshi! Gaɗa akshi ɗigina divu kayinu, ʒam panakshi wam ikun Bal amu gaɗa bik sukuna. Da kambeta iku gamɗaya jiri ki kora.¹²Sutuku ɓana dadiɓsa akun bukakin kun ki ntau A shagalakshi go ʒhirau ko kalau, atona aɗakshi rukshi. Akshi ka kanam vatku kunu go amma, mi ʒuwak a rakau. Akshi wakakun jirim go ɗi, mutu ʒəgir shirin, dabta tin da arau. ¹³Akshi tligimamin anku ndak ʒuwak, amarim aro ikun kumpak ʒhirushi. Akshi ka ngishau ndak wudadar. Ndawa mi nda kinchikatekshi ɗa iayuwa pələk go dadigəri.¹⁴"Ahnuhu , nin ki gatkasa dari Adamu , thlam rama mi age wakatana "Aiki, Miginyi aye nii na nuk nddiwa mi na aibu bai kiri duburam. ¹⁵Gada daudina shariya i adak tike ,da maki miyak duk ndiwa mi a ladab bai Ikun duk wananin shi na ladab bai mi akshi tlamu da diru mi tlam bilan bai, ʒam na tilam mi na yanan na ndak ʒunupi mi rami. ađa giri". ¹⁶Ndangu ndak gamɗaya, ndak ngurngur, ndak ɗiga tlama kimangar, ndak maya na pariya, ndak ma aɗakshi gaɗa sukuna aɗakshi.¹⁷Amman kun mantanchinga, atanina na tilam mi mawanauchi yəso masihu ramikun tinwaci. ¹⁸Ramikun maya, Ikun damak duniya, nda bina ndak nyau, ndawa mi aɗiga ntu be ki rashi ɗiga suku". ¹⁹Ndan gu ndak nina, ɓirak aɗa, kuma akshi ndak duniya, akshi kuma na nunuwa suku bai.²⁰Amman kun, mantauchinga, almina aɗakun Ikun rama ɗiga suku mik martapa, kwa magitatinkun ikun Nunuwa suku. ²¹A jibina aɗakun ikun intu suku, kwa diri kanjino miginyi yəso masihu mi anna aro go dadigiri.²²A tatikina kanjino i ndak marwai. Ara ndo jigaɓ dari yuwayakshi dakun aka. ²³I ndo jigaɓ ke atatikina kanjino na jigantak tiƙa, atlamina nyanya ko kare tikakshigun.²⁴Gususku, i nye ri mi na kirmai ki daptekun dagamu, da ɗawin kun kwardi i kima tsatsakta nigiri, na bi nanga bai na pirɗai gawa. ²⁵I kakasku getak baci raa wa darik yəso masihu afik wa, ma aɗa na marim na garva na kirmai da tlamɓi, damba duk lakwtu, gususku na har dumaro.

Revelation

Chapter 1

¹Sutuku be wara kakasǝku bari Yeso Masipu da tatki guzubcin gǝri be wara aye wakata go sukwakuya tatku sau dari wanayi Maleka gǝri i ri guzeb gǝri Yahai. ²Yahai bari saida be tuku i aɗa tǝlam Sǝku na saida be nda ramu ndak Yeso Masipu, na be wara a ci ikau mak. ³Barka a dlaɓa i nǝn wara karatu kakkadi tǝku na wura marem sǝtuku na ndawa wara dlam nakwana na be nda tarnu i kunu, gaɗa lakwtu den gara dantau.⁴Dari Yahai, i cocacin gatkasa wara a lardi Asiya. Herr i kun, salam, dari nǝn wara kǝ gususku, kǝ waci, wara aye pakayi, na Nǝnuwawin gatkasa wara a kǝma ri garva gǝri, ⁵Darik Yeso Masipu baci saida jirewa baci tlayi ki sǝkur da kunu nda mutu. baci garvak dǝgamcin kǝ duniya. I a ci wara ntutu wa, da viyu na wa dakunu aipapin wa, na dǝdǝm gǝri. ⁶dlam nawa ndak garva, pristaucin kǝ Kakasǝku gǝri na Afǝk gǝri saksakta, na garva da dlama gara ki ci go da degiri. Amin⁷Aikina, aci ani na kǝrabak; da tawanke a launa na a ci, har na ndawa wara dlapapaci na zaɗak duniya mak, danu gaɗa gǝri. Auwo, Amin. ⁸"Iyu kǝ sukur, na kǝ akau' rama Mǝgǝngyi kakasǝku, "Wara aci gususku, kǝ waci, na wara aye ni, Baci garva."⁹Iyu Yahai, yaganakun wara a mantukwina na kun i kunu ka bine, na garva, na kanadi wara a kunu Yeso na ndak gǝguwu wara am vaiki du wara nda daurau barmusa gaɗa rama Sǝku na wagǝrmau saida Yeso. ¹⁰Na kunu Nǝnuwa Sǝku gafa yǝwan Sǝku, se na kǝmi wura marem mi awayau da kuga ka adǝr makem. ¹¹A rama ma, "A tarni be kai kau i kunu kakkadi ka wanyi cocacin gatkasa kǝ Afisu, na kǝ Birgamus, na kǝ Tayatira, na kǝ Sardisu, na kǝ Filadiya, na kǝ Laudikiya cam.¹²Na mestu gaɗa naiki nǝn wara wura gǝri a rama na iyu gu, na mestaten se naiki petike gatkasa aɗa bek mpayakshi. ¹³A gadavak petilalingu, na nǝn wara dlam gǝnawa na wǝn gǝnin ɗawuna zanai mi da atu har amna zǝger gǝri, na ambo kǝ dinarr da yayyida adla gǝri.¹⁴Aɗa gǝri na yaɗ gǝri arawai pek na abakuwa arawai pek ka ayayi, daagǝri ka marnyi aka. ¹⁵Zǝgǝr gǝri a weɗa ka tagula wara nda dawi aka, daji na nyum tǝkau nda saspedu, ader wura gǝri ka marem ganjau kǝ anku; ¹⁶Jǝb na gǝshawawin gatkasa i aikwa gǝri kǝ mata; kasakar mi miya da pipeɗa shirin vere da miya gǝri jampel gǝri a weɗa ka afa mi a weɗa tlapar.¹⁷Lakwtu neka ci tunu, na da gǝminga i kǝma gǝri ka guvu. Ndampi aikwak gǝri kǝ mata i ɗa ga da ramma, "Ka kalwabai iyu ne sukur na kǝ akau; ¹⁸wara na aro. Namtu, amman iyu na aro har dumaro! So wam i na suram bek cima mutu na kǝ hades.¹⁹Gaɗa kasunu, a tarnyi be wara kai kau, kǝ gususku, na be wara aye wakata aku sau; ²⁰I aɗak kunu ramak gǝshawawin gatkasa wara da dǝpsa, wara kaika aikwak ga kǝ mata, na be mpi petila gatkasa ke zinariya gǝshawawin gatkasa ke cocacin gatkasa, zam wam, bi mpi petila gatkasa gu cocacin gatkasa

Chapter 2

¹A tarnyi i melaka kǝ coci mi a Afisa: sutuku tǝlam kǝ nǝn wara jǝbu gǝshawawin gatkasa i kunu aikwak gǝri kǝ mata, wara a rakan i wita bi mpi Petile ke zinary gatkasa. ²Nasgana be wara ka dlamu na kabine ci na wana tǝta wara ka dlamu na ka nadaci, nasga du ka dema mbasu na nɗak kela da bai. Nasgadu ka kaktlu ndawa wara ramu ma akshi muwanaucin amman kasunu bai,zam ka banakshi ndak papiya.³Nasgana ci na gawa kanadi kasa kabine tlapar gaɗa dlǝgun ga so wam duwatlu bai. ⁴Amman na gǝshi na kǝm gaɗa kai vina ntu kǝm kǝ sukur. ⁵Gaɗa kasunu, a tanyi dari wara wafgu. A dlam tubi, ka dlam be wara kǝ sukur ka dlam tubi bin, Na ni ri kǝm na bacina ri mpi petila kǝm dari mbasu gara.⁶Amman kǝm na sau: ka nguptuna be wara Nikolatawa dlamu. Mi i camna ngupta. ⁷Nen wara na aguɗ kǝ mutu rama, se da kǝrem ci be mi Nǝnuwa Sǝku a rame i coci. Nǝn wara dlam na kǝnasarr nin na bari dici manawa daci da waka aro, wara ari mbasu Kakasǝku (Janna).⁸A tarnyi maleka kǝ coci Samirina ma: Su ne tǝlam kǝ nǝn wara a ci kǝ sukur na kǝ akau; wara mutu, da dlabi gǝri aro wam: ⁹"Na zǝgana kabine kǝm, na bered na zǝgana nda nyuwau wara a ramau ma akshi yahudaucin, amman kasen bai. Akshi ri cacpa lǝspǝr.¹⁰Ka dlam kalau kabine wara kwaye sau i kǝmatku bai. Aikina lǝspǝr aye dawa gafkai da kuna kun i dǝlo gaɗa da gwadati kun, zam kwa sa bone kǝ yuwan guma. A dlamina iman har mutu. Ike na ba ri dikum, aryapu kǝ aro. ¹¹Nǝn wara na agud, da kǝremta be mi Nǝnuwa Sǝku a rame coci. Nǝn wara dlamna kǝnasarr, a tafe kabine kǝ mutu ma shirin bai.¹²A tarnyi melaka coci kǝ Burgamas ma, "Sutuku tǝlam kǝ nǝn wara na kasakarr mi na yanau shirin. ¹³Nasgana ri wara ka mbasu fak i ri wara garva lǝspǝr a riwu. Duk na kasunu ka jǝb na dlǝgun ga na awayau nazegadu, kaivu iman kǝm bai na iyu. Har lakwtu Anifas baci saida ga, baci iman na iyu wara nda tuku a wita kun i ri wara lǝspǝr mbasu.¹⁴Amman i na be rap a ɗa ci cina ndawa jǝgab ari ci wara jǝbna gugza kǝ Bilamu na awayau wara gugzi Balak da mpi kurtǝm i kǝma mamau Israila, gaɗa akshi da ci garamcin, nda dlam tapai. ¹⁵Kasunu cam, ka dawu ndau jǝgab da jǝbna gugza kǝ Nikotalawan na awayau.¹⁶Gaɗa kasau, a dlam tupi ka dlam binin, na ni ri kǝm kade-kade na tlatli i ɗa kǝm na kasakar miyaga. ¹⁷Nǝn wara Nǝnuwa Sǝku a tǝka rame Cocacin. I nǝn wara dlamna kanasar, na bardi ci senasik wara ga dǝbsak guguyak, na kararak dlǝgun da tarna aɗa guguyak gu dlǝgun wara na nǝn a zǝgigu bai se baci gǝnu.¹⁸A tarnyi melaka cocin ke Tiyatira ma, "Sutuku ne tǝlam wǝn kakasǝku wara na daa ka marnyi aka, zǝgǝr gǝri ka gorara mi wiɗa rankata. ¹⁹Na zǝgana be wara ka dlamu ntu kǝm, na iman kǝm, na wana ke na gawak kanada kǝm. Nazegana be wara ka dlamu gususku, deka na wara ka dlamu kǝ sukur.²⁰Amman so be wara na kǝma karakgu bai a ɗakǝm. ka raptu na ama tuku a daa kǝm, Ka rǝptu na amatu ku, Yezebel, wara a daura aɗa gara nabi. Dari gugza gara, mbalastina gabayayinga da dlam tabai, da ci ta wara nda dlam sanam i garamcin. ²¹Na baritu lakwtu, gaɗa atu da dlam tubi, amman atu kuruna beza mbasu gara kǝ tabai gu.²²Aiki! Na verika na atu i rakǝk matla, na ndawa wara dlam tabai na atu i kunu dakǝnekǝne tlapar; se pa akshi dlam tubi dari wana vatkakshu. ²³Na teki na kutli gara, cocacin mak da zegi du ma iyu baci bidiya kuraram na gǝshi. Na bari nǝn tawanke kalkal wana gǝri.²⁴Amman i gagǝzhin kun wara a Tayatira, i nǝn tawanke kun wara jǝbu gugza tuku bin, zam ke zǝga be wara ndau jǝgab a dauro, bi zǝrduk kǝ lǝspǝr i kunu na ramau ma, 'nampe dukshi ɗagai wambai.' ²⁵Duk na kasǝn, dolle kwa jǝb be kunna atu, na awayau, kapǝn na nai.²⁶Nǝn wara dlam kǝnasar, a dlam be wara na dlamu har dadigiri, na bari ci kǝrmai iɗak lardadin. ²⁷A dlam garva na zawak duyak; ka kǝ garwak rǝba a tatlu pecipeci. ²⁸Ka ki mi na gǝnyi dari Afǝk ga, i ke na bar di ci gǝshawu kǝ pǝɗek.. ²⁹Nǝn wara na aguɗ da kǝrǝmta be wara Nǝnuwa Sǝku a rame cocacin.

Chapter 3

¹A tarnyi maleka kǝ coci Sardisu: sutuku tǝlam kǝ nǝn wara na Nǝnuwa gatkasa kǝ Kakasǝku da jǝba a aikwak gǝri. "nazǝgana be wara ka dlamu. ka varayak ma cina aro, amman ci gamtak. ²A gǝradu, ka dauzati be gazam amman a maka mutu; gaɗa na ba wanaci dlam cikas bai i kǝma Kakaksǝku ga.³Gaɗa kasǝn, se ka ta'yi, be wara ka gǝnu, na ka kǝmau; ka dlam nakwana na atu, ka dlam tubi. Amman ka gǝradu bi nin, na ni ka ki akǝr, ka zegi sartu wara na vǝgayi bai. ⁴Amman na dlugun ndawa rap i Sardisu wara dlemtu kacum shi na nyum bai. Akshi dlam rakan na iyu, in kunu ambo kare arawai, gaɗa akshi bata du.⁵Wara dlam na kǝnasarr, nda daweci arawai kacum, ike alambaram na saspa dlǝgun gǝri bai da kunu kakkadi aro; na dlam rama dlǝgun gǝri i kǝma Afǝk ga na i kǝma malekaucin gǝri.⁶ Se nǝn wara na aguɗ da kǝremti be wara Nǝnuwa Sǝku a rame cocacin.⁷A tarnyi maleka coci kǝ Fuladeljiya ma, "Sutuku tǝlam kǝ a ci, wara go aipu, baci jirewa a ci jǝba suram kǝ Dauda a ci reptin na ba ci cimau bai. Aci cimin na nǝn bata da rebci bai. ⁸Naze gana be wara ka dlamau. Nampa kǝmaci mafgi da repta wara nǝn bata bai da cimi. Nazgadu awayu ci rap ɗagai, duk na kasen ka dlam na nakwana i tǝlam ga; ka dlam gamɗaya dlǝgun ga bai.⁹Aika! ndawa wara kǝ ri cacpa lǝspǝr, nda ramau ma akshi yahudaucin amman kasǝn bai. Akshi a papiyakshi kurum. Na ɗawakshi da nai da gutkǝ ɗa i kǝma zǝgǝr ci aksha ni da zegidu ma ntu kun. ¹⁰Gaɗa ka dlam na kanadi i dlama nakwana na rama ga ike na ra na ci i sartu jarapta wara aye ni duniya gaɗa da gwadatu ndawa wara a duniya tuku. ¹¹Naye ni go sukwakuya. A jǝbna be wara cina atu na awayau.¹²Na dlam na nǝn wara dlamana kanaserr, wacila i wǝnduwa Kakasǝku ga karara Urshalima wara ani da dǝsku dari kakasǝku na garva dlǝgun ga. ¹³Nǝn wara na aguɗ, da kǝremta be wara Nǝnuwa Sǝku a rame cocacin gu.¹⁴A tarnyi maleka coci kǝ Lawudikya ma, " Sutuku tǝlam kǝ baci Amin. Nǝn wara nda shukuratu a ci, ba ci saida jirewa; baci garva iɗak aluutak Sǝku. ¹⁵Naz gana be wara ka dlam, ci fau bai, ci lai bai na ntutu ka dlaɓ fau ko lailai! ¹⁶Amman gaɗa ci zemzem, ci lai lai bai, ci fau bai, na dantuk pura na ci da miya ga.¹⁷Gaɗa karam ma, 'I gabǝrɗak, i na lǝman gawa, na maka be wambai." Amman ka zǝga bai ma ci bik ngǝnǝpu, bik kanjeno, ga tluwak, dlǝguyu, zǝmbǝlǝm ke. ¹⁸A kǝmi shawar ga tǝku; A mashi dinar dariga, wara nda zǝmandu rankata gaɗa ka dlam na ci baci bǝrǝd; ka dawi kacum arawai mi weɗa gaɗa ka tatka mbasuk zhǝrau kǝ ngwalade ci bai; na matak gaɗa ka zuwi daa ci ka dlama lawan.¹⁹Na tǝmata nǝn tawanke wara na ntutau, na gugzeci dǝvuk mbasu. Gaɗa kasǝn, a dlam kade-kade, ka dlam tubi. ²⁰Aiki, iyu dar'yi a miya mafgi na awagdlam nǝn wara kǝma na wuraga nai da repci na miya mafgu na ni i kunu wǝnduwa gǝri, na ci ta na aci, aci ke na iyu.²¹Nǝn wara dlam na kǝnasarr nin, na bari di ci manawa da mbashi na iyu iri mbasu garva ka ki i ke na dlam kǝnasar, na mbasu na Afǝk ga iri garva gǝri. ²²Nǝn wara na agud, da kǝrǝmta be wara Nǝnuwa Sǝku a rame cocacin gu.

Chapter 4

¹Akuk be tuku wara nai kau, se mafgi da repti i dǝsku, wura kǝ sukur wara na kǝmau, gaazhi a ramau ma, "Ayen dǝsku i ri tuku, na tatkeci be wara aye wakata akuk be tuku. ²Na tuman bai se na ki gwajere garva dampayi a dǝsku, na nǝn gayi dan mbasu aɗau. ³Nǝn wara dan mbasu dlam gǝnawa na yasfa, na yakutu gwajere garva da vaika na ngarmisǝku. Gǝnawa ngarnisǝku gu ka zumurudu.⁴Da vaika na gwajere garva gu wam nin, gwajere garvavin gumu shirin ayawo fudu, dan mbasu aɗau nin ndawa gasgaraucin gumu shirin ayawo fuɗu; a kunu kachum arawai na aryapu kǝ dinarr aɗakshi. ⁵Dari gwajerek garvau, bǝdlak wǝɗa da jǝb vǝrayi, geren na ader. Fitile katkasa atka ta i kǝma urus gu, fitile wara ki Nǝnuwa Kakasǝku katkasa.⁶I kǝma gwajerek, na ariku mi a wiɗa ka kukutǝram; i gadavak gwajerek garvau na atutak Sǝku fudu vaiki na gwajerek garvau.⁷Aluutak Sǝku kǝ sukur dlam gǝnawa ki jaunak aluutak Sǝku kǝ ma kwan na jampel kǝ nǝn gaiwa, amman aluutak Sǝku ki ma fudu gu dlam gǝgenawa na shikwak. ⁸Aluutak Sǝku fudu gu tawanke na gaptatin zǝdu, na dadin a dǝsku na dǝɗa gaptatingu. Dǝvik na afa akshi bǝzu ramau bai ma, Go aipu go aipu, go aipu, kakasǝku mulah a ci waci, a ci kǝ gususku, a ci ba ci ni.⁹Fatawanke allutak Sǝku gu bari saksakta, martapa, na sambarkata i Nenuwa dan mbasu aɗak gwajerek garvau, nin wara na aro pata alambaram na pata-pata, ¹⁰ndawa gasgaraucin gumu shirin ayawo fuɗu gu da pǝna kufakshi i kǝma nǝn wara dan mbasu aɗak gwajerek garvau. Da gutki da na kwana i nǝn wara a ci wara na aro alambaram na pata-pata; akshi ampi aryapakshi i kǝma gwajerek garvau, a ramau ma, ¹¹"Ka batadu, mǝgǝngyi na kakaksǝku ja; ka gǝngyi saksakta martapaa na kǝrmai, gaɗa a ni ka dlam be mak, kaɗak ntu ci ne aksha a dlaɓa, nda dlamakshi gaɗa kasen ke.

Chapter 5

¹Dasǝn, se na ki a aikwak mata kǝ nǝn wara dan mbasu aɗak gwajerek garvau, kakkadi wara na taran da palla kǝma na pallau da akau nda semudu na bi sema. da sema na bek semau gatkasa. ²Naiki wam, maleka ɗagai baci awayau, a wagǝrma na wura marem ma batadin tai da repti kakkadu tuku ko da kǝtli na bik sǝmau?³Na nǝn bai a dǝsku, ko ɗa ko da deɗak ɗa wara zǝga na rǝpta kakkadu ko da kerantaci be wara a kunu. ⁴Na danu tlapar, gaɗa nda ba nǝn wambai wara batadu da repti kakkadu, ko dai ki be wara a kunu. ⁵Amman gayi da kunu ndawa gasgaraucin gu da rama, "Ka ɗana bai, aiki! jagadlau kǝ auɗu Yahuda, Aruk Dauda, dlamna kǝnasar. Aci a dumuna repta kakkadu na bek semau gatkasa gu.⁶I wita gwajere garvau na aluutak Sǝku fudut gu i gadavak ndawa gasgaraucin gu zam wam, na matkam gomak, dar'yi, ka be nda zǝda, na fuwak gatkasa, na daa gatkasa, Nǝnuwa Suku gatkasa wara nda wane i kunu duniyatku mak. ⁷Dayi, da gǝngyi kakkadu da aikwak mata kǝ nǝn wara dan mbasu aɗa gwajerek garvau.⁸Lakwtu wara matkam garvaku ma kakkadu tunu, aluutak Sǝku fudu gu, na ndawa gasgaraucin shirin awayu fudu gu da pi na kufakshi i kǝma gǝri. tawankekshi na gaazhi, na kwayak finarr da niya na artǝrshan, wara atu ne magita kǝ ndak iman.⁹Akshi da jǝb ruwa karara, akshi ramau ma, "Ka batadu ka mi kakkadu, ka reptci na bek sǝmau. Gaɗa nda teki ci darik pǝk dǝdǝmci ka mase ndawa i Kakasǝku, da kunu zadak, da kunu miya da kunu ndawa na da kunu lardi. ¹⁰Ka dlam nakshi algi na pirisaucin dlama nakwana i Kakasǝkwa wa; zam wam akshi aye dlama garva i duniya."¹¹Dasǝn na launyi, se na kǝmi wura malekaucin gawa vaiki na gwajerek garavau, na aluutak Sukǝ gu, na ndawa gasgaraucin gumu shirin ayawo fudu gu. Gawakshi dlamna miliyayi nakadabai wara nda dǝmu nau bai. ¹²Da tlatli wurakshi na awayau, a ramau ma, "Gomak wara nda zidu gu batadu da gǝngyi garva; lǝman, asǝn, awayau, martapa saksakta na sekarta."¹³Na kǝmi aluuta tawanke wara a dǝsku na wara a ɗa, na wara a ɗidak ɗa, na wara a kunu madlaram, na be wara mak a kunakshi, a ramau ma, "sau a ci wara dan mbasu aɗak gwajerek garavau, na matkam gomak gu, sakarta, martapa, saksakta na awayau kǝ garva wara go dadigiri. ¹⁴Se aluuta fudu wara na aro, da ramma, "Amin!" ndawa gasgaraucin gu da pi kufakshi, da jǝb dlama nakwana i matkam gomak gu.

Chapter 6

¹Na launyi matkam gomak gu da rǝpci gayi da kunu bek sǝma gatkasau; se na kǝmi gayi da kunu aluutak fudu gu ramu i kunu wura wara adǝrgu ka adǝr madǝrdǝra, "Ayen!" ²Na lau'nyi, se so guvarakau (duka). Ba ci gaya dukau na abak a aikwak gǝri; nda bardi ci aryapu ke. A ci vǝreu ka ki baci kǝnasar gaɗa da dlam kǝnaserr.³Lakwtu matkam gomakgu rǝptu bek sǝma kǝ ma shirin gu tunu, se na kǝmi aluuta Sǝku ma shirin gu, ramu ma, "Ayen" ⁴Se duka ɗagai da verai bau cid. I baci gaya gǝri, da bar di ci awayuk mana salam da kunu duniya gaɗa ndak duniya da rubuna aɗakshi. Baci gaya dukau, ke da bar di ci marem kasakar.⁵Lakwtu matkam gomak gu rǝptu bek sǝma kǝ ma kwan gu tunu se na kǝmi aluuta Sǝku kǝ makwan ramu ma, "Ayen" nai ki duka ayuwa baci gaya gǝru jǝbna bi galta a aikwak gǝri. ⁶Se na kǝmi be ka wura da wuta aluuta Sǝku fudu gu ma, "Kuyangi gayi kǝ alkama iɗak dagwda barema yuwan gayi. Amman ka dlǝmta mǝrak, na amm i inabi gu bai.⁷Matkam gomak gu rǝptu bek sǝma kǝ fudu tunu, na kǝma wura kǝ aluuta Sǝku kǝ fudu gu ramma, "Ayen" ⁸Se naiki duka mi gajawasak. Nda daura dlǝgun baci gaya gǝri ma mutu; auɗu a dadigiri. Nda bar dikshi awayau iɗak kurak gayi da kunu fudu kǝ duniya akshi datke du na kasakar, na lamlam, na fǝra na darik tlǝwawǝn pata kǝ duniya.⁹Lakwtu wara matkam gomak gu rǝptu bik sǝma kǝ vaɗ tunu se nai ki i ɗeɗa kǝ baga sanaam, dagu aro ndawa wara nda tuku gaɗak tǝlam Sǝku, na saida wara akshi jǝbu. ¹⁰Akshi ndanu na wura marǝm ma, "Se fatawan, baci garva mak, wara go aipu bacik jirewa se ka hagata ndak duniya, ka mi ja pansa dǝdǝɗm ja? ¹¹Se nǝn tawanke da kunakshi nda bari ci zanai arawai, zam nda ramikshi ma akshi dadǝri ki lakwtu rap, harr se gagǝzhin gabayayin na gamaɗ tase matakshi ka ki wara nda tǝkakshi.¹²Lakwtu matkam gomak gu rǝptu bek sǝma kǝ ma zǝdu tunu, nanpa daa ga se so marǝm rǝbga gagawik. Afa da dlamin gara ayuwa pelik, ka ayuwak zanai tǝra ke dadlamin gara ka dedem ¹³Gǝshawawin wara a dǝsku a bi vǝgayi ɗa ka ki di avǝrdamu wara nawabai a vagayi zǝwak na awayau rǝbun. ¹⁴Dǝsku ke a dayin gara ka buci wara nda yaydidu. guguyak tawanke na zǝgawu wara am vaiki du mak da dabadu darǝk mbasakshi.¹⁵Dasǝn dǝgamcin duniya, na ndawa dak martapa, na maremamin, na ndak awayau garva, na nǝn tawanke, guzub na wara ga ɗlǝdak, gu dǝbsak i kunu gǝrid na i witak gangamin na marǝmamin guguyayin. ¹⁶A rame gangamin na maremmamin guguyakgu ma, 'Afgǝne a daja, kwa dǝbshi naja da jampel a dak gwajere garva na darik shitan kǝ matkam gomak gu. ¹⁷Gaɗa marǝm yuwan ki shitan shi den gara. A dumu i'reu tai?

Chapter 7

¹Aku sau, nai ki malekaucin fudu dar'yi, i ri fudu kǝ duniya tuku- zǝgǝr aɗau, dǝkǝma na chaɗ, jǝb na zǝwak kǝ duniya gaɗa zǝwak gu da fiya bai iɗa gagǝwak i aɗak anku ko rǝb ga waka dage bai. ²Se nai ki malekaucin ɗagai a ni da ɗa caɗ wara na bik sǝma kǝ Kakasǝku ba ci aro; da rǝpci wura gǝri na awayau i malekaucin fudu gu, wara nda ardatudikshi da katatu ɗa na anku. ³Aramau ma, "Kwa kalata ɗa ko anku, ko wakakin bai dugo; se ja sǝmu na dǝbakǝma guzabcin Kakasǝkuwa wa."⁴Se na kǝmi gawak ndawa wara nda mpekshi bik sǝma i dǝba kǝmakshi gu, ndawa (144,000) dubu danamak na gumu fudu ayawau fudu wara nda mpekshi bik sǝma i dǝba kǝmakshi da kunu audu Israila mak. ⁵Da kunu audu Yahuza, ndampa bik sǝma i dǝba kǝma ndawa dubu guma ayawau shirin da kunu audu Ruben dubu guma ayawau shirin. Da kunu audu Gad,⁶dumu guma ayawau shirin da kunu audu Ashiru, dubu guma ayawau shirin da kunu audu Naftali, dubu guma ayawau shirin ke da kunu audu Manassa.⁷Dubu guma ayawau shirin da kunu audu Saminu, dubu guma ayawau shirin da kunu audu Lawi; dubu guma ayawau shirin da kunu audu Issaka, ⁸Dubu guma ayawau shirin da kunu audu Zabuluna, dubu goma ayawau shirin da kunu audu Isubu. Da kunu audu kǝ Bilayaminu ke ndampa bik sǝma i dǝbak kǝma ndawa dubu goma ayawau shirin.⁹Aku sau, se so nai ki marǝm algi, wara dǝkana awayuk nna- da kunu audu tawanke, na ndawa na miyayin, dar'yi kǝma gwajere garva kǝ matkam gomak. Makshi na kare arawai a tǝkakshi, na gapta awik dibino a aikwakshi. ¹⁰Akshi suktu wurakshi na awayau a ramau ma, "Rra kǝ Kakasǝkuwa wara dan mbasu a aɗak gwajere kǝ garva na kǝ matkam gomak.¹¹Malekaucin mak dar'yi vai ki na kwajere garvau, na ndawa gasgaraucin guma ayawau fudu, na aluutaucin fudu gu pana kufakshi, jampelshi a lawan ɗa, i kǝma gwajere garvau; A nakwana i Kakasǝku. ¹²Aramau ma, "Amin, gǝdleb, saksakta, asǝm, sambarkata, martapa, garva, na awayau, dlaɓen gara kǝ Kakasǝkuwa wa go dadigiri! Amin.¹³Se gayi da kunu, ndawa gaskaraucin da jayayu ma, "Sugu jagaye wara na kare atǝkakshi arawai tuku; akshu vare da rawan? ¹⁴Se na rami ci ma, "Alanguboro, ai ka zǝgadu," se da rama ma, "Akshi ne wara vǝreu da kunu marǝm kabene. Akshi viyu karek shi i kunu dǝdǝm matkam gomak gu¹⁵Gaɗa kasǝn ne akshi a kǝma gwajere garva kǝ Kakasǝku; zam wam akshi a dlame ci nakwana dǝviɗ na afa i kunu lǝma ri na kwana. Nǝn wara dan mbasu aɗa gwajere garvagu pertina cube gǝri i aɗakshi. ¹⁶Akshi a kǝmu maya ko gǝji sa amm wambai. Afa ke a dlayi aɗakshi balle faugu da bakakshi. ¹⁷Gaɗa matkam gomak gu wara a gadava gwajere garau a dlaban gǝri makwatakshi, aya nakshi iri am mi bari aro; Kakasǝku a saspa dikshi saurai da daakshi mak."

Chapter 8

¹Lakwtu wara matkam gomak gu rǝptu bǝk sǝma gatkasa tǝnu, se dǝsku da bǝzamungara kǝ rǝta awa gayi. ²Se maiki malekacaucin gatkasa wara audi i kǝma Kakasǝku, nda barikshi gazhi gatkasa.³Malekaucin dama danai na kwayak mi nda dlamu na dinarr kǝ baka atǝrshan dar'yi a baga kǝ ri baka atǝrshan. Nda ba ri ci gawa, gaɗa aci da ɗǝvarikshi, d gayi na magita ndawa wara dlamu na iman, i da baga kǝ baka atǝrshan wara nda lamu na dinarr i kǝma gwajere garvau. ⁴Zawuk kǝ atǝrshan wara ndak bakugu, na mayǝtak nda iman, datli dǝsku i kǝma Kakasǝku da aikwak malekau. ⁵Malekau da mi kwayak baka atǝrshan gu, da ni yi du na avan aka, da ɗa bagau. Dasǝn se da varkaidu i ɗak duniya, se sau adǝr use-use, ma gǝrǝn, na wǝda wara na ɓǝdla tlapar na rǝb gagiwak.⁶Malekau gatkasa gu, wara na gazhi gatkasa da kasǝmu i fiya gatkasa da kasǝmu i fiya gazhigu. ⁷Maleka kǝ sǝkur gu fiyu gazhigǝri; se sau ayayi da a mǝbka na aka, na dǝdǝm. Nda vǝke di ɗa, se kurak gayi da kunu kwan kǝ duniya da bakǝn gara; kurak gayi da kunu kwam kǝ wakakin ke da bakǝnakshi na azǝm gatla cam mak da bakǝnakshi.⁸Malekau kǝ ma shirin da fiyu gazhigǝri, se be ɗagai ka marǝm guguyak, a baka na aka, nda vǝrkidu i kunu madlaram. Kurak gayi da kunu kwam kǝ madlaramgu da dlamingara dǝdǝm, ⁹kurak gayi da kunu kwan kǝ aluutak Sǝku wara na aro kǝ kunu madlaramgu da mutu nakshi kurak gayi da kunu kwan kǝ sawuu am, ke da kambǝtunakshi.¹⁰Maleka kǝ ma kwan da fiyi gazhigǝri, se marǝm gǝshauu da vǝgai da dǝsku, ata ka tochila, i da kurak gayi da kunu kwan kǝ anku na mak wara am avǝrayi. ¹¹Dlǝgun gǝshau gu ma dugwagwak. Kurak gayi da kunu kwan kǝ amgu da dlaminakshi ɗugwagwak, se ndawa gawa da mutunakshi, gaɗa amgu dlamingara ɗugwakgwak.¹²Maleka kǝ mafudu da fiyi gazhigǝri, se kurak gayi da kunu kwan kǝ afa da vǝu gara na kurak gayi da kunu kwan kǝ tǝra, na kurak gayi da kunu kwan kǝ gǝshawu. Se kurak gayi da kunu kwan kǝ cakcakshi da dlaminakshi ayuwa; kurak gayi da kunu kwan kakshi mak da bukǝna ɓǝdlakshi.¹³Naiki ka na kǝmi shikwak wara a vayak ri gaɗavak dǝsku, a ɗaura ma wara mǝrǝm, ma, "wadare, wadre, wadare, i ndawa wara ambasi duniya tuku, gaɗa gagǝshin gazhi wara malekaucin kwan mi gazau, aye fiyau.

Chapter 9

¹Se maleka kǝ ma vaɗ da fiyi gazhigǝri. Naiki gǝshawu da dǝsku wara vǝge ɗa. Gǝshawu gu nda baridi ci suram kǝ nya i vǝk wara go dadigǝri. ²Da rǝpci miya vǝk mi go dadigirigu, se zǝwak da vǝrai da miya nafgu ka zǝwak da marǝm vǝk aka. Afa na zǝwak mǝstinakshi ayuwa, gaɗa zuwak wara a vǝrayi da miya vǝkgu.³Da kunu zuwak gu, an gwam da vǝrai i duniya, nda bar di ci awayau ka kǝ warji i kunu duniya. ⁴Nda ramikshi ma akshi da dlama be bai i azǝm, ko i waka gadla tawanke; amman se ndawa wara na bǝk sǝma kǝ Kakasǝku bai a debakǝmakshi⁵Nda ardatikshi bai da tǝki ndau, amman da guzapǝnakshi kǝ tǝra vaɗ. Kabinekshi a dlaɓa ka viyak wurji lakwtu wara va nǝn gaiwa. I lwaktu gu, ndawa a maka mutu nakad amman a biwu bai. Akshi aye ndǝelan mutu tlaparr amma mutu a rawan gara da rikshi.⁷Angwam ka gagǝnawak dukakin wara nda sǝparatitu iye zha. Na be a aɗakshi ka aryapuk dinarr, jampelshi ka jampel nǝn gaiwa. ⁸Akshi na yad ka kǝ yad aɗa amatǝn; yanukshi ka yanuk jaunak. ⁹Akshi na Kǝ ɗuyak, adǝr wara avǝrayi darikgawa ka ki kǝ zha, na dukakin arawa.¹⁰Akshi na kutǝr, na bik vayi ka ki wurji. I kunu kutǝr shu, akshi na awayuk kambetak dlimta kǝ tǝra vaɗ. ¹¹Akshi na nǝn k dǝgǝm aɗakshi, maleka wara kǝ vǝg wara go dadǝgǝri. Dlǝgun gǝri nda daura da miya yudaucin ma Abadon da miya Girikaucin ma Afollyon. ¹²Wadare kǝ sǝkur nutǝn gara. Aika! Akusau, zam na ngǝnǝpu shirin wara ayeni.¹³Maleka kǝ ma zǝdu da fiyi gazhigǝri, se na kǝmi wura a vǝrayi da makǝm kǝ baya mi nda zamu na dinarr wara a kǝma na dinarr wara a kǝma kakasǝku. ¹⁴Se wurau da rami maleka na zǝdu wara na gazhi ma, "A tayi na malekaucin fudugu wara da tausau s madlram kǝ Afaritus. ¹⁵Malekaucin fudugu wara nda sǝpǝrtunakshi gaɗak lakwtu tǝn, yuwan tǝnu nda ta'yi nakshi gaɗa da tǝkina kurak gayi da kunu kwan kǝ nǝngaiwa.¹⁶Gawak askarabu wara aɗak duka dlam na miliyan danamak shirin (200,000,000). Na kǝma na gawakshi. ¹⁷Sau, ka kǝ naika dukakingu i kunu lawangu, na ndawa wara a gayakshi. kuma kumikshi bau irr ka aka; ayawak repilla, na ka guguyak mi nda bkǝdu, na mi am awaya. Gagǝnawak aɗajagadlau, aka avǝrayi da miyakshi na zǝwak na arawik aka.¹⁸Da kunu kurak kwan kǝ ndau se dlabrarin datkǝna kurak gayi da kunu na aka, na zawuk, na marnyi aka, mi vǝreu da miyakshi. ¹⁹Gaɗa awayau chikakingu, a miyakshi na darik marakshi na kutǝrshi-Gaɗa kutǝrshu ka mbidadin; sau na aɗa wara aksha a matla i ndawa.²⁰Gugǝzhahin nǝngaiwa wara mutu bai darik dlam ramrau, dlam tubi bai darik aipapinshi wara akshi dlamu ko daivi na nakwana i malekawad, na garamcin kǝ dinarr, mǝndǝlma, gwarara na kǝ guguyak, na dǝm be wara a lawan bai, a kǝmu rama bai, ko rakan. ²¹Adumu dlamak tubi i iɗak tǝk ndawa; na gwapi, mbasǝk tapai ko wanak kǝ kǝra.

Chapter 10

¹Se na ki marǝm maleka ɗagai a fuwayi da dǝsku, kǝrabak chimna aci, vawu Kakasǝku a dǝsku aɗa gǝri. Dǝba kǝma gǝri ka ki afa, zǝgǝr gǝri ka ki wachila aka. ²Na kakkadi gangam a aikwak gǝri da ribta, zǝgǝr ki mata a kun anku kuru zǝgǝr gǝri ki madlawai a da gagai.³Se aci da gǝrnyi wura marǝm ka ki ngurngur wurak. Lakwtu aci gǝnu tunu, gǝrin kakasǝku gatkasa da dlam rama na adǝrshi. ⁴lakwtu gǝrin Kakasǝku dlam rama tunu, se na ye ɓanda tarǝn, amman na kǝmǝ wura gatkasa tuku ramu, "Ka tarna bai."⁵Se maleka wara nǝkau darɗi a kunu anku na ɗaa, da sukci ami mata gǝri i dǝsku. ⁶Da ci yinɗa na nǝn mi wara dan mbasu har dadigǝri, ba ci dlamak dǝsku na be kunu mak, ɗa na bi aɗo mak, na anku na be kunu mak, se malekaucin da rama maya, "Da ye dlama gǝstu wambai. ⁷Amman gafa maleka ma gatkasa aye fiya makǝm gǝrin gafo gu bi ajab Kakasǝku a damangara ka ki mi aci nabaucin guzubcin gǝri."⁸Wura wara na kǝmau da dǝsku da dlama rama wam: "A ji ka gǝni kakadi mi a aikwak maleka wara darɗi aɗa anku na aɗa gagai." ⁹Se na yi ri malekau na rami ci da baranai gangam kakadu, A ci da rama ni ma, Amina kakakkadu ka kididu. A dlama na bazhaci ɗigwakwak, amman i kunu miyaci a dlaɓa ɗinim nim ka ki zhabuwa."¹⁰Se na mai na gangam kakkadu da aikwak malekau na kiɗidu. Atu karak ka kǝ zhabuwa i miyaga amman aku na kiɗidu, ba zhiga da dlamungara ɗigwawak. ¹¹Se nǝn ɗagai da ramma ni ma, "Se ka dlam nabita wam i ɗak ndawa gawa, algi gagai, mar'nyi na dǝgamcin.

Chapter 11

¹Nda baranai bik kaktla ka ki zawa gaɗa na dlam wana atu. Nda rama nai ma, "Atlu kaktli tsǝsǝu magitak Sǝku na alta, na ndawa wara a nakwana i kunu. ²Amman ka kaktla patata vǝda bai, ki sǝsǝu gu, gaɗa nda bardu i ndawa mi wara yahudaucin. Akshi a takdai marǝm da mi go aipu kǝ tǝra gumu hudu ayau shirin.³Na ye bari i saidadina shirin kǝrmai kǝ dlama wana kǝ nabi kǝ yuwan dubu na danamak shirin na gumu hudu, akshi mak a kunu zani buhu." ⁴Saidadin tuku akshi ne waka zaitun shirin, na dim dliga pitilǝ shirin mi ɗarɗi a kǝma mǝgǝngyi kǝ gagai. ⁵In har nǝn maku da larutakshi nin, aka a virayi da miyakshi da cina makurakshi. Nǝn mi ntutu maka lanitak shin nda tǝk na aci da dǝvo sau.⁶Saidadin tuku na kǝrmai kǝ cima dǝsku, gaɗa nda dlama am bai lakwtu mi akshi a wana nabita. Akshi na kǝrmai gagai na zada dlama tawanke mi akshi ancu. ⁷Aku akshi damuna bari saidak shin, vaya ɗagai a virai da ɗiɗa vǝk, da dlam zha na akshi. A tana akshi da tikǝ na akshi.⁸Guvavinshi a dlaɓa a dak tarɓo kǝ marim ɗagu (wara a tatika gǝnawa Sadom na Masar) ri wara nda dligu mǝgǝngyi. ⁹I kunu yǝwan na rǝta, jǝgab da kunu algi aye lawan guvavinshi. Ndaivakshi nda dabgagshi i kunu auɗu bai.¹⁰Ndawa mi dan mbasu a duniya a jǝba pǝrɗaui na ngumuri i aɗakshi. A jǝba jubata bari be i gadavakshi gaɗa nabaucin shirin tuku barikshi bone lakwtu mi akshi a duniya. ¹¹Amman aku na yǝwan kwan na reta, mafgi ki aro da ri Sǝku a tifa i kunakshi, se akshi da tli i da zhirau. Marǝm kalau a vigayi i ɗak ndawa mi i kakashi. ¹²Se akshi da kǝmi marǝm wura da dǝsku da ramikshi ma, "Anna i ri tuku" se akshi dayi nakshi i kunu kǝraɓak lakwtu mi makuraucin shi a lawan.¹³I lakwtu tunu ndaye dlama rǝb gagǝwak, mi kashi gayi da kunu palla ɗagu a rǝbgan gara. Ndawa dubu gatkasa a mutunakshi gaɗa rǝb gagai gu. Ndawa mi katu a jǝba jiganta a bar gǝtlib i Kakasǝku mi a dǝsku. ¹⁴Wadare kǝ ma shirin nutingara. Ai kina! wadare kǝ ma kwan atǝka nin gususku.¹⁵Se maleka ma gatkasau a fiya makǝm gǝri. Se marǝmamin wura da dlam rama da dǝsku da ram ma, "Garvak duniya dlamungara garvak mǝgǝngyawa na kǝ masihu. Aci a garvakuna har dadigiri."¹⁶Se ndawa gasgaraucin gumu shirin ayawau hudu wara dan mbasu aɗa kurusshi a kǝma Kakasǝku da fuwai na ɗiba kǝmakshi da guɗka a nakwana i Kakasǝku. ¹⁷Akshi aramau ma, "Ja sambarka ta ci, mǝgǝngyi Kakasǝku ba ci kǝrmai, nǝn war aci ne waci yaye aci. Gaɗa ka mana marǝm kǝrmai ci har jǝbna garva kunu.¹⁸Algi duniya da mina shǝtan amman dlimatu gǝsha ci dangara lakwtu dǝngara mi ka ye kagalata nda mutu kuru na lakwtu ba ri kambi guzabcin ci nabaucin, na ndak bari ci jirewa na nda kalu dligunci, gamgam na marǝm mak. lakwtu ndawa mi a dlimiɗ duniya."¹⁹Se nda rǝbtu na sǝsau magita Sǝku da kunu dǝsku. Se so akwatǝ alkawar a kunu sǝsugu se wiɗa payan a adir, na jubba a gǝrǝn a rǝb gagai, na ayayi.

Chapter 12

¹Nekau marəm gənawa i dəsku; ma nda cima na afa na tira,a diɗa zəgir gara na aryapu ki gəshawu guma ayawa-shirin a aɗa gara ²Atu na madau, atika muzum titak ɗi, i kun bone, dugɗa matkam.³Sei na ki gagənawa dama Aiki!sitai marəm mbikɗa wara na aɗa gatkasa na fuwak guma na aryapu aɗa gatkasa aɗagəri.⁴kutir gəri kasina gayi da kun kwan ƙi gəshashin ki dəsku da pedu i ɗa. mbikɗau darɗin gəri i kima Ama wara adantu na ɗi gaɗa lakwtu atu'yawu matkam.⁵Atu ba ɗi matkam, mayim gəm,aye garva algək duniya na zawak ɗuyak nda gumbuna matkam garau ndayi du i kakasku ɗa gwajere garvagəri.⁶Sei away darawun gara i kun pata, i ri wara kakasku dlamitu nda ankaltatu, ki yiwan dubu gayi na dana mak shirin na gumu zədu.⁷Gusku na zha a ɗəsku. minkailu na maleikaucin gəri da tifi i tliriu na ləsper:ləsper ye na maleikaucin gəri da kalak ci na tliriu. ⁸Amman vaya patau da cakshi na zha bai. Gaɗa kasin, akshi na ri wambai i dəsku aci na maleikaucin gəri. ⁹Marəm vayau mi nda ɗaurau ma gwangərak mbikɗa ləsper ko shetan, wara ləvatu duniya mak,nda vərkə na aci iɗa, maleikaucin gəri cham nda vərki na akshi na aci.¹⁰Sei na kəmi wura marəm da dəsku ma:Gusku de nin rra, kərmai, Garva kakaskawa, na kərmai masihu, gaɗa nda karam yaganaucin. wa nda vərki di ɗa, baci karam ci dəvəd na afa.11 Akshi tana aci nɗa dədəm gwamak na dari təlam saidakshi gaɗa akshi intutu ma arakshi ngum bai har imutu. ¹²Gaɗa kasin, a dlama pərɗai kun dik dəsku, na mak ndawa mi dambasu na akshi.Amman wadare i gagai na anku gaɗa ləsper na tlangəri ri kun.¹³ lakwtu vayau yakintudu nda vərkina aci i ɗa, aci daɗidu .Amma wara 'yawu mayim gəmsəkgu. ¹⁴Amman nda bar na gapta zugta shirin i ammau, gaɗa atu a dumu na tlayi i kun patami nda ɗalmitu, sutuku atu ne ri wara atu aya dlaɓa gaɗa ankalta, ki lakwtu, rəta lakwtugaɗa vəra da kun ami ləsper.¹⁵mbikɗau da pe am da miya gəri kaki gadira, ma aci aye dlama ganjau gaɗa dayin gara na atu.¹⁶Amman gagigu da bana ci na atu.¹⁷Sei mbikɗau da bina dləmit gəshi na amau, dayi da jib zha na zadak gara a kumu rama kakaasku, wara akshi jibna saida i ɗak Yeso. ¹⁸Sei ləsper dar in gəri i ɗak aisa, i kima anku.

Chapter 13

¹Se na ki vayak pata a virayi da kunu amm. Atu na fawawin guma na aɗa gatkasa. I aɗak fuwawin gu na aryapapin, zam aɗa tawanke na nagag dlǝgun. ²Vayak pata mi nekau aci ka ki jagadlau. Zǝgǝr gǝri ka ki dambadlura, miyau ka ki ki miya wurak. Lǝspǝr dabar di ci kǝrmai gǝri, na kurus gǝri, na mǝrǝm kǝrmai garva.³Gayi da kunu vaya patau aɗau vireu ka ndatǝkǝdu, amman damdlau ngatingara. Gǝd duniya a jabtau akshi aɗiga vaya patau tin. Akshi a dlama nakwana i vaya patau. ⁴Akshi dlam nakwana i lǝspǝr cham, a ciro barna kǝrmai gǝri patau cham, akshi da jǝb, "ka ki vaya pata tikin tai?" zam a dlame ci dlǝrin tai?"⁵Vaya patau nda bardici miya me a dlamn dauramak ma aɗa na ki dlimit dlǝgun. Dabzidu da dlan kǝrmai gǝri ki tǝra gumu fudu ayawau shirin. ⁶Se vayak patau da ripci miya gǝri da dlam rama dlimit i aɗa Kakasǝku: a dlimta dlǝgun gǝri, ri me aci dan mbasu, na ndawa mi dan mbasu a dǝsku.⁷Vayapatau ndabazina ci da dlan zhiya na ndawa me barna jirewa aci dacina awayuk shi; zam kǝrmai nda bardi zadak tawanke, ndawa miya na cidai. ⁸mak nǝn a mbasi duniya a dlame ci nakwana, nǝn tawanke mi dlǝgun gǝri datarna bai, tin dlamak duniya, i kunu kakkadi aro, mi kǝ matkam gomak, mi nda zidu.⁹In nǝn tawanke na aguɗ nin, aci da kǝma. ¹⁰In nǝn tawanke nda yadi kunu dilo, i kunu dilo aci ye nya. In nǝn tawanke nda tuku na kasakar nin, na kasakar ndaye tǝk gǝri. So ɗaura kǝmimar ɗauzata na ki bar jirewa kǝn ndawa mi go aipu.¹¹Se na ki vaya patau a tǝkani da kunu duniya. A ci na fuwak shirin ka ki matkam gomak, atu aram ka ki lǝspǝr. ¹²Atu dlamna wana kǝrmai ki vaya pata kǝ Sǝkur iri gǝri, zam atu da dlam na duniya na ndawa mi a mbasu kunu da dlam nakwana i vayak pata kǝ sǝkur-gayi mi matla gǝri nawan gara.¹³Aci dlam marǝmamin bi ajaɓ. A ci ɗawi aka da pai i duniya da dǝsku i kǝma ndawa. ¹⁴Dari gǝnawa ndabzaci da dlami. Gubete ndawa mi dan mbasu a duniya. Aci da ramikshi da dlam gǝnawa i ma aɗak vaya pata mi nda kǝma dau tǝta amman guskiyaye na aro.¹⁵Ndabzina dabar mafiye i gǝnawak vaya pata gaɗa gǝnawa a dumu da dlamna rama da dawi ndawa mak mi kurna dlam nakwana vayak pata ndat kidu. ¹⁶Aci ɗawi nǝn tawanke go ampa na marimamin, ndak bǝrid na gadluwawin, nǝn aɗa jire na guzub, dan dagin gǝnawa i amikshi kǝ mata ko aɗa diba kǝma. ¹⁷A dlama bai i tike da masi ko daɗibji se aci ganawa ki vaya pata, atune lamba mi aserin dlǝgun gǝri.¹⁸Daura zigaya tuku, in nǝn tawanke a lawan kǝman, aci da cacpa lambabin vaya patau. A tiro lambabin ndawa. Lambabingun 666.

Chapter 14

¹Na launu se naiki matkam gwamak dar'i aɗa guguyak Sihiyona. Ari gəri na ndawa 144,000 wara dləgun gəri na dləgun afək gəri da tarna a dəba kəmakshi. ²Na kəma wura da dusku na adərr kakə adərr vaga aam na adərr use-use. Adər wara na kəmau kakə ndak kəma yakandi.³Akshi da dlam ruwa karara ruwa i wunduwa Səku i kəma nadak arro fuɗu na ndawa gazgaraucin. Go nən da gugzhi ruwau se ndawa 144,000 wara nda masakshi da kunu duniya. ⁴Sutku ndawa wara dləmtə aɗakshi na amatu bai, akshi ro jib na aɗakshi gavəyak darik tapai. Sutku ne ndawa wara dəgə na Matkam Gwamak iri wara mak aci ju. ⁵Go papiya wara nda ba da rikshi, akshi go aipu.⁶Naika mala'ika ɗagai wam tlan gəri na gapta i dusku, wara na de na sakwtu aaro kə dadəgəri na labarr bəlan da rami ndawa wara a kunu duniya - na lardi tawanke, na marnyi, na miya na ndawa. ⁷Da dlam ɗaura na adərr, "A kalwina Səku kwa bari ci saksakta, atəro lakwtu kagalata gər den gara. A dlamine ci nakwana, baci dlamak dusku, na duniya, na anku, na gadərarin wara na aam.⁸Mala'ika dama-Mala'ika kə mashirin-a rakan aramo maya, "Dagamən gara, Babila na aɗa gara dagamən gara, wara 'yuwe na ankal lardadin mak dashi səma garama kə margarta təka."⁹Mala'ika dama-Mala'ika kə makwan - da ɗə na akshi da dlam rama na awayau, "Nən tawanke dla nakwana i vayak pata na gənawa gəri nən, zam ka gənyi lamba gəri i dəbakəma ci ko i ami ci, ¹⁰aci a sana səma dləməɗ aaro Səku, səma wara nda pau da chichka bai i kunuk gərgəya dləməɗ aaro gəri. Nən wara sa nən nda bari ci bone na aka, na marnyi aka i kəma Mal'iku Səku wara na aipu bai na kəma Matkam Gwamak.¹¹Zawuk da kunu kabinek shi a tlayi i dəsku harr dəmaro, zam akshi na di mafəya bai dəviɗ na afa-ndangu ndak nakwana i vayak pata na gənawa gəri na ndawa mak wara gənə gənawa dləgun gəri. ¹²Sutku atəne ɗaura gaɗa kanadik ndawa wara na aipu bai, ndawa wara a ladab na linok Səku na barik jirewa i kunuk Yeso.¹³Na kəma wura da dəsku may, "A tarnyi kasau: Ndak barka ne nda wara gamtak wara mətu i kunuk Məgənyi." Nunuwa Səku maya, "auwo, akshi putatə nakshi da kunuk bonek shi, gaɗa wanakshi a ɗəga na akshi."¹⁴Nai launu se naiki arawi kəraɓ. Aɗa kəraɓak gu na ɗagai dambasu kakə Wun Gənən. Aci na kambi zinariya a ɗa gəri na sukwai wara na yanau a ami gəri. ¹⁵Se Mala'ika ɗagai da vərai da kunuk susu magita, da dlam ɗaura na wura na awayau i nən wara dambasu a ɗa kəraɓak gu - "Ami səkwi ci ka jib tlapat gaɗa lakwtu tlapt duniya dlamən gara." ¹⁶Se bacik mbasu i ɗa kəraɓak gu da vərkə səkwi gəri iɗak duniya, da rəɓgəna duniya.¹⁷Mala'ika ɗagai da vəre da susu magita da dəsku, aci ke na səkwai wara na yanau. ¹⁸Se Mala'ika ɗagai da vəre da bagadi kə baka atrishan, wara na kərmai aɗa akau. Da alam ɗaura na awayau i baci jiba səkwi wara na yanu gu, "Amə sekwi ci wara na a yanu gu ka chachpi tukunyok inabi da waka inabi kə duniya, atəro inabi gu nawan gara.¹⁹Mala'ika gu vərkə sukwi gu i kunuk duniya da chachpe inabi kə duniya wara nda tlaptu. Da pədu i kunuk marəm funa tərɗa inabi kə dləməɗ gəshi Səku. ²⁰Nda tərkakɗə na rik tərɗa inabi i akuk ɗa, dədəm da jib vaga da rik tərɗa inabi wara jina datək lijam duka, harr mel danamak vaɗ.

Chapter 15

¹Se naiki gənawa ɗagai a dusku, marəm bik ajab: Na malekaucin gatkasa da jiba na dlamra gatkasa, wara akshi ne dlamra kə dadəgəri gaɗa na akshi ne dləməɗ gəshi Səku a jibka.²Naika be ɗagai wara waci paraktu wara gənawa anku kukutəram wara a wiɗa nda nəpkə na aka. Ndawa awara tana kənasar dar'i a bakak anku iɗak vaya na gənawa gəri, iɗak gawa be wara a sərən dləgun gəri. Akshi da jib na makəm wara Səku barik shi.³Akshi a dlamak ruwa Musa, guzuɓ Səku, na ruwa Matkam Gwamak; "Wana marmamin na bik ajab, Məgənyi Səku, Baci kərmai gawa. Adalta na jirewa akshi ne duva ci, Dəgəm duniyabu. ⁴Nən tawan a kalu ci bai Məgənyi, Nda gədlɓə dləgun ci? Gaɗa ci ruci wara go aipu. Duniyabu mak ani da dlam kərmai i kəma ci. Gaɗa wana ci kə adalta paraktən nakshi.⁵Aku jandutku mak nai ki, zam nda rəpci na susu magitak bakak saida i dəsku. ⁶Da rik ri wara go aipu, Malekaucin gatkasa ndak jiba dlamra gatkasa da nai. Akshi ɗawe na kachum chanduwa, linin ləfiɗ mi wiɗa, akshi da vaikə na gwadam kə zinariya i adlak shi.⁷Gayi da kunuk be wara na aaro fuɗu bari funani gatkasa wara na fau gəshi Səku i Malekaucin gatkasa, wara na aaro harr dəmmaro. ⁸Rik magitau da niyin gara na zawuk saksakta Səku na kərmai gəri. Go nən wara a dəmu təfa i kunu se dlamra gatkasa kə Malekaucin damu.

Chapter 16

¹Se na kǝmi wura mǝrǝm a ɗaura da kunu sǝsu magita a rame malekaucin gatkadsau, "Aɗa kwa vangi i dak duniya tuna gatkasa kǝ dlǝmǝt gǝshi Sǝku."²Maleka kǝ sǝkur dayi da vangi funa gǝri i dak duniya; gabshu dlaya da vǝgai i dak ndawa mi na gǝnawa bik pata wara dlam nakwan i gǝna gǝri.³maleka ma shirin da vangi funa gǝri i kunu anku da dlamingara dǝdǝm ka ki dǝdǝm nǝn wara mǝtun gǝri; zam duk be mi na aro mi a kunu ankugu da mutunakshi.⁴maleak kǝ ma kwan da vǝngi funa ri i kunu gumbak, na gadǝrarin ri am a rawa, se da dlaminakshi i dǝdǝm. ⁵Na kǝma maleka am rama, "Ci baci adalta-mi aci ne gususku, mi waci ke aci, go aipu tunu gaɗa ka dlam kagala bituku mak. ⁶Gaɗa akshi pana dǝdǝm ndak bari jirewa na nabaucin, ka bar di ci dǝdǝm akshi da shi; A tune be dlamingara kalkal na akshi. ⁷Na kǝma bagadi ngum ma, Kasǝn mǝgǝengyi Kakasǝku ba ci kǝrmai shariya ci kǝ jirewa na adalta."⁸Maleka kǝ fudu da vǝngi funa gǝri i dak afa, zam da bar di ci kǝrmai da baikna ndawa na aka. ⁹Akshi da bakinakshi na fau rankata, zam akshi da nangi dlǝgun Sǝku, mi aci na kǝrmai i dak dlamrak, akshi tubtu bai ko da gǝldbaci.¹⁰Se malekau kǝ ma vaɗ da vǝngi funa gǝri i dak kursi fayingu, se ɗa ayuwa da cimna garvagǝri. ¹¹Se akshi da nangi Sǝku gaɗa fu dlayakshi akshi da kurna tlam tubi da kunu be akshi dlamu.¹²Maleka kǝ zǝdu da vǝngǝ funa gǝri i kunu marǝm gumbak, yufiretis. Amgara da shingara gaɗa nda sapa ra ci dǝvu wara dǝgamcin mi ani da caɗ. ¹³Naiki gashawun nǝnuwawin kwan gǝnawa dǝndi wara a varai da miya dragon, na nabi baci papiya. ¹⁴Gaɗa akshi nǝnuwawin zǝwawin ndak wana gǝnawa na ajab vǝrenakshi i nye ri dǝgamcin duniya mak gaɗa akshi da cacpe akshi iɗa gayi gaɗa zha i gafa marǝm ki Kakasǝku ba ci kǝrmai.¹⁵("Aiki! Na ni ka kǝ akǝr! ba ci barka nǝn wara dan mbasu ga sapartak, wara ɗawu na zanigǝri aci a vǝra na tǝka gǝri gaɗau"). ¹⁶Ndan na akshi i ɗa gayi i ri wara nda ɗaurau ma armag adlan da miya Ibraniyaucin.¹⁷Maleka kǝ gatkasa da vǝngi funa gǝri i kunu kwaktak. Dasǝn marǝm wura da vǝrai da kunu sǝsu magita na zam da kunu kurub maya, "Damǝngara!" ¹⁸Nda dlam wiɗa, na gǝrǝn marǝm, na arduwa na marǝm rǝb ɗa rǝb ɗagu dǝka na zada tawanke tǝn nda dlam nǝn gayuwa i kunu duniya, rǝbgu marǝm tlaparr. ¹⁹Marǝm ɗagu burin gara kurak kwan, zam ɗa ndawa mi ziga Sǝku bai da rǝbgǝngara. Se Sǝku da tanyi na Babila da marǝm, se da bari dagu gǝrgiya da niya na am inabi wara nda dlam da kunu dlimatu aro mi tǝta.²⁰Mbazai tawankle da ɗayingara, fak nda sukunu lawan guguyak wambai. ²¹Marǝmamin am ayayi, mi na dukshi talanti, da vǝgai da dǝsku i dak ndawa. Akshi da nangi Sǝku gaɗa dlamrak ayayi gaɗa dlamrakgu tǝta tlaparr.

Chapter 17

¹Gayi da kunu malekaucingu gatkasa wara na kwayak gatkasa a ami gǝri da ni da rama ma, "Ayan", ne tatǝki ci hagata wara naye dlamau i marǝm kilaki mi dam bazu a ɗak ami gawa. ²Dǝgamcin duniga dlam tapai na atu. Na am inabi gara ki dlam tapai mi bǝlan bai atu ɗawu ndak mbasu duniya da dlam kuyo."³Se malekau dami na iyu dayi na lyu l kunu pata, sai nai ki ama da mbasu i ɗak bik pata bau da nyi na dlǝgun aipu. Fayin gu na aɗa gatkasa na fuwak guma. ⁴Amau dawu kare mi awaya na garura bau atu dlamna budlaɗu na kare repila ne guguyak mi na martapa na lu'uluai. Atu jǝbna girgiya repita a ami gara da niya na kare 'yanya na kǝ nyum tapai gara mi kalkal bai. ⁵I ɗak dǝba kǝmǝ gara nda tarna dlǝgun ɗagai mi da dǝbsa: "Babila marǝm, mai kitakakin na gabshashin na bik duniya."⁶Se naiki amau a kuyo na dǝdǝm ndawa wara nda tǝkakshi gaɗa Yeso. Da nai katu, na jabtu rakanta. ⁷Amma malekau da rama na, "Gaɗa gamo ka jabtau? Na rama di ci be amau a kunu na fayin mi atu mau, fayin gu mi na aɗa gatkasa na fuwak guma.⁸Fayin wara kai kau wa ci gususku na bai, amman a dantau gaya da kunu vǝk mi go dadǝgeri. Dasǝn atu aye ri hagata. Ndawa mi da mbasu i kunu duniya, wara nda tarnu dlǝgunshi i kunu kakkadu aro bǝn tun ndampa duniya-akshi a ye sabtau in akshi ika fayingu mi dlaɓi waci, gususku atu a ri wu bai amman a dantau na ni.⁹Bayan gu a maka zǝga. Aɗa gatka sau, jǝgam gatkasa wara amau da mbasu a ɗau. ¹⁰Akshi ye dǝgamcin gatkasa ne. Dǝgamcin vaɗ vǝgǝnakshi, gayi a riwu, amman gayi de bai dǝgo; sartu mi dew nin, a dlaɓa kǝ lakwtu rab.¹¹Fayin wara dlaɓu waci amman gususku na aci bai, aci ke dǝgǝm ke ki danda fuɗu; amman, aci kǝ gayi da kunu dǝgamcin gatkasa tenu, zam a tǝfan gǝri i kunu hagata.¹²Fuwak guma mi kai kau tunu dǝgamcin guma wara dugo nda yaiɗakshi bai, amma akshi a gǝna kǝrmai ka ki dǝgamcin ki sartu gayi iɗa gayi na fayingu. ¹³Dukshu na gǝshi gayi akshi a barna garvakshi na kǝrmai shi i fayingu. ¹⁴Akshi a dlam zha na matkam Gomakgu. Matkam Gomakgu ata na kǝnasir i ɗakshi, gaɗa aci mǝgǝnyi ne dǝgǝm dǝgamcin. Aɗa gayi na ndawa wara nda dawu, ga cikɗak, na ndawa mi nda an ardatinakshi na akshi."¹⁵Malǝkau da rama ma, "Ruya wara kai kau, ni wara kilaku da mbasu gu, ndawa ne, na algi wara gawa tlaparr na ndawa wara zǝga Sǝku bai na marnyi gawa.¹⁶gumak wara kai kau--akshi na fayin gu a kurna kilakigu. Akshi a kurna atu da tsilci na atu tǝka gaɗau, akshi a tana tlǝwi gara, akshi a baka na atu cacak na aka. ¹⁷Gaɗa kakasǝku ɗauwu di kunu gǝshakshi akshi da dlam wara aci ancu na ntau gǝri, da kasakci nakshi na kǝrmai garva gǝri i fayin gu har se rami sǝku jǝbku.¹⁸Ama wara kai ka gu atu ne marǝm ɗa mi a garva i ɗak dǝgamcin duniya."

Chapter 18

¹Aku jandau, na ki maleaka ɗagai a fuwayi i ɗa da kunu dǝsku. Aci na kǝrmai sosai, duniya a tatika kǝrmai payan gǝri. ²Da dlam na wura mi awayau da rami ma, "Dagamin gara, Babila marǝm ɗa dagamun gara, dlamungara ri mbasu aljan na ri chachapa ruhu mi na nyim tawanke kuru na ri mbasu ɗotatin mi nda yanyu tawanke. ³Aturo algaucin mak sana am kǝ inabi tapijara. Garvaucin duniya dlam na tapai na atu, ndak lǝman duniya ɓirdinakshi da dǝvo kǝmu karak."⁴Se na kǝmi wura ɗagai da dǝsku da ramma, "A viri na da kunu gara, ndawa ga gaɗa kwa dlama aipu bai zada gara, gada kar dlamra da vigǝ kun. ⁵Aipapin gara chachipinakshi dlam na ɗa tik har dǝsku kakasǝku tani na gabshu wana gara. ⁶Ndan gumǝto kalkal na be atu gumeu ndawa. Nda gumetu na rǝbta shirin iɗa be wara atu tamtlu nda tamtletu zǝgǝr shirin.⁷Ka ki mi atu bari karak i aɗa gara nda barǝtu bone na kabine na ayiwa kunu kasǝn. Gaɗa atu rimi gǝshi gara ma, "Iyu na mbasu ga ka ki Maryam, Iyu gudugum bai, kuru na dlama ada bai. ⁸Gaɗa kasǝn i gafa gǝtak dlamara a vǝgayitu: mutu, aɗan namaya. Aka a baka na atu kurus, gaɗa mǝgǝngyi Kakasǝku aci ne ba ci kǝrmai na ba ci kalata."⁹Dǝgǝmcin duniya wara dlam tapai na atu, har da dlagdunakshi iɗa gayi na atu, a dlamnakshi na ihu gaɗa lakwtu mi akshi ika zǝwak bakǝn gara. ¹⁰Akshi ardi nakshi pǝdǝm gaɗa akshhi a kalau bone gara, akshi a ramau ma, wadarǝ, da marǝm Babila ɗa mi na awayau gaɗa i kunu getak nda hagata na atu.¹¹Marmamin nda asik duniya aye dlama adan na ayiwa gǝshi gaɗa gara, gaɗa na ba ci masa kare gara wambai. ¹²Kare zinari, azurfa na gwigwiyak alparma, na lu'u-lu-u, na lilin mi lifid, na karǝ hajjakim mi am garuɗa na siliki, na bu alherini na dǝm mi fowa karak dam-dama na kare mi da sassakatu da tǝka dǝm mi taman na gorara, na ayiwa ɗoyak, na guguyak mi wiɗa, ¹³na kanam pari, na kare batara, na atǝrshan ki aka, na mur na lubban na am innabi, na mǝrak na apta alkama, na alkamau, na tlidin na tumamin, na garau, na karusak doka n guzabcin na aro kutli adam.¹⁴Kare kamin mi mak kampa ara kǝm i ɗau na mak awayau m virinakshio da tǝka kǝm. Mak kǝmu karak kǝm na martapa kǝm datsǝn nakshi, nda sakuna ɓikshi wambai.¹⁵Marmamin ndak asǝk kǝ kare tuku wara akshi ɓirɗo da ri gara, arɗinakshi pǝdǝm da ri gara kalu bone mi atu a kunu, adan na i luk ayuwakunu. ¹⁶Akshi a ramau ma, wadare, wadare kǝ ɗa mǝrǝm mi dawǝna lilin mi lifid na kachum na buk guraru na buk adherini, mi tana ado na kare zinari na guguyak ndak taman na lu-u-lu-u. ¹⁷I kunu lakwtu gǝtak lǝman tuku mak da ɗasǝnrinakshi. Ba ci zara daragai am tawanke na ndak kunu na kare mi akunu na bik aro wara da dlamakshi da kunu anku darɗaifak da pǝdǝm.¹⁸Akshi da dani lakwtu mi akshi i ka zǝwak baka gara. Akshi da ramma, "Zadak ɗa ka ki marǝm ɗa tuku? ¹⁹Akshi da wayi ɓǝrɓer i aɗakshi da jǝb adan na saurai a mayau. Wadare, wadare i ɗa marǝm ri wara mak ndawa na daragǝkshi a kunu anku dlapu ndak ɓiriɗ da kunu lǝman gara i kunu lakwtu gǝtak da dlamatungara." ²⁰Pǝrdai i ɗa gar, nda dǝsku, kunu ndak bar jirewa, mawanaucin na nabaucin gaɗa Kakasǝku dǝditu hagata kun i ɗa gara!"²¹Maleka ba ci awayau da mi guguyak i dǝsku marǝm ka ki guguyak vinyi naya da vǝrkidu i kunu anku, da ram maya, "I dǝvo kasǝn ke, Babila, da marǝm nda ye vǝrka natu na adǝr mi nda ye lawan gara wam bai. ²²Adǝr nda guzǝ nda nganga, nda fiya shila makǝm nda ye kǝmugu wambai i kuna kǝm. Ndak zada wanna ami tawanke a bi bai i kuna kǝm nda kǝmu koko nay wambai i kuna kǝm.²³nda lawan payan kǝ pitile wambai i kuna kǝm. Nda kǝm wara gǝmsak zaba na ki ama aama wambai i kuna kǝm gaɗa ndak karama kǝm nin kutli ɗǝgamcin duniya. ²⁴I kunu gara dǝdǝm nabaucin na nda ba ri jirewa nda beu na dǝdǝm kǝ bal mi ndatǝku i duniya."

Chapter 19

¹Da ku bitku na kəma adər ɗagai kakə wuran ndawa gawa a dəsku a ramo may, "Haleluya. Raa, saksakta na kərmai kasakti nakshi i Səkwa wa." ²hagata gəri jirewa na adalta, gaɗa da hagaci marəm kəlaki wara a dləmta duniya na tapi gara. Aci ngumə na dədəm guzaɓcin gəri, wara atə pau."³Akshi da dlam rama kə mashirin: "Haliluya! Zawuk a tlayi dari gara harr dəmaro." ⁴Ndawa gazgaraucin gumu shirin ayawo huɗuna aləkta Səku huɗu wara Səku dlamu, da gutki dapə kufakshi da saksakci Səku wara aci da mbasə aɗa gwajere garva gəri. Akshi a ramo ma, "Amin Haliluya."⁵Se wura ɗagai da vəre da garvau, maya, "Amina aɗa Səku, kun guzaɓcin gəri mak, kun wara kwa kalu gəri, na wara na kərmai mak na wara na kərmai bai."⁶Se na kəmə wura kakə kə marəm algə ndawa, kakə adər gadəra na am gawa, zam kakə gərən useuse, maya, "Haliluya! Atəro Məgənyi a garva, Səku baci kərmai mak.⁷Wa dlama kuno, wa dlam gəshi arawai rankata wa dlami saksakta gaɗa ngumuri zəbak matkam gwamak den gara, amarya gəri sapratə na aɗa gara. ⁸Nda kasaktənakshi atu da ɗawu kachum gara wara arawai go nyim, kə linin wara ləfiɗ." (linin wara ləfiɗ gu atəne wana adalta na kə ndawa wara na aipu bai).⁹Mala'ika da rama ni maya, "A tarnyi sau: Ndak barka ne ndawa wara nda mpakshi i nye ngəmuri zəbak matkam gwamak." Se da rama nai, "Təlalmin Səku təku kə jirewa." ¹⁰Na dagami i kəma gəri gaɗa na dlami ci nakwana, amman da rama ni maya, "Ka dlama kasu bai! Ii ke manga guzapəna ci na yagananin ci wara da jiba na saida aɗak Yeso. A dlam nakwana i Səku, gaɗa saida aɗak Yeso aci ne Nunuwak anabtata.¹¹Se naikə dusks rəptən gara, so duka arawai. Nda ɗaura baci gaya gəri ma bacik dlamk jirewa na baci ramak jirewa. Aci a dlamak kagala na adalta a dlamak zha ke. ¹²Da gəri ka marnyi aka, aɗa gəri da yaiɗa na kambi gawa. Na dlugun ta tarna a təka gəri wara na nən wara zəga bai se aci rugəri. ¹³Ɗawu na zanai wara nda ɗawu du i kunuk dədəm, zam nda ɗaura dləgun gəri ma Təlam Səku.¹⁴Askarabaucin dəsku a ɗəga gəri na dukakin arawai, akshi ɗawu na lininwara ləfiɗ, arawai wara go nyim. ¹⁵Kasakar mik yanau a vərayi da kunuk miya gəri, a karam ndawa wara zəga Səku bai na atu, a dlamek shi garva na zawa ɗuyak. A takɗ rik tərɗa am inabi fuk gəshi Səku baci kərmai mak. ¹⁶Na dləgun da tarna aɗa zani gəri na gəma gəri: Dəgəm dəgamcin na Məgənyi məgənyaucin.¹⁷Naika mala'ika dar'i a da afa. Da dlam ɗaura na wura na awayau i ɗutatin mak wara a tlayi dəsku. ¹⁸Anina kwa chichpi gaɗa ngəmurik Səku. Anina kwa ki'i tluwi dəgamcin, na tluwik dəgamci zha, na tluwik marmanin ndawa, na tluwik dukakin, na kə nda gaya shi, na tluwik ndawa mak, wara raa du na guzaɓcin.¹⁹ Neka vaya kǝ digamcin duniya na askarabaucinshi. Akshi acacpa gaɗa da dlam zha na askarabaucin wara aɗak dukakin. ²⁰Se nda jibna vayau na nabaucin ndak papiya wara dlam gǝnawa iɗa gayi na aci. Aci da babaci ndawa na ginawa waraa aci ginu dari vaya wara dlam nawana i gǝnawagǝru. Nda rirkina akshi na arokshi cam ikunuk anku aka wara ata.²¹Ndarǝbuna gagzhingu na kasarar wara vǝre damiya baci gaya dukau. ɗutatin mak da kina tluwiksh.

Chapter 20

¹Naika maleika ani da dəsku tunu, aci na shuwaram kə vək mwara go dəgeri, aci na marəm sir-sir i kun amigəri.²Aci da jibna mbikɗau aci ne mbikɗa wara tun waci, mi waraci ne ləsper, da tagshi na aci kə amman dubu.³Nda vərkina aci i kunu bik hagata, gaɗa kar da sukunyi babata ndawa wara ziga səku bai har sei aman dubu gayigu damu.⁴Da sunu sei nai ki gwajrek garva Səku na nwa wara nda bardikshi kərmai kə hagata, dan mbasu a ɗau. har gusku zam nai ki aro wara nda wudu aɗakshi, gaɗa saida wara akshi na atu gaɗa yeso, na rama Səku, akshi dlam nakwana bai i fayingu na gənawa gəri, akshi zam ardatu na dlamici gənawa gəri bai i dəba kimakshi ko i amikshi, akshi zam na arokshi, a dlam garva aɗa gayi na Masihu har aman dubu.⁵Gagzhin ndawa wara gamtak kwa, akshi sukunu dlam aro wambai, sai aku aman dubugu jibku.Sutuku atune tlai da kun mutu kə sukur.⁶Dik nən wara na nuba i kun tlai kə sukurgu, aci baci barka ne ga viyak ke. mutu ki mashirin na kərmai bai i ɗak zadak nda tunu. Amman akshi dlama nakshi priestaucin Səku na kə Masihu.⁷Aku aman dubugu damungaran, sei nda taɗ na ləsper da ri takwasgəri. ⁸ Aci a vərai da babaci ndawa wara ziga səku baiwara a kun auɗu fuɗu kə duniya tuku wato Godog na Magog. Da cacpe akshi gaɗa zha, gawakshi kaki aisawu miyak anku.⁹Sei akshi da wayi nakshi, da niyi na kun Duniya, akshi da vaiki ri mbasu ndawa mi go aipu da dlamditu zobe, sai aka da dəsku da pai da ci na akshi.¹⁰Aci ləsper baci babatakshi sei nda vərki na aci i kun na kibiratu i ri wara fayin tin na nabaucin papiya a kunu, nda jiba tatkeshi bone divəɗ na Afa har dumaro.¹¹Dasin sei nai ki marəm gwajere arawai, na nən wara dambasu a ɗau, sei dəsku na ɗa da rau nakshi da miya kəmai gəri, da ɗainakshi.¹²sei naiki ndawa wara mutu, dar i i kima gwajere garva səku, nda rəpci kakkadadin, sei nda rəpci kakkadu ɗagai, wara atu ne kakkadu aro, nda dlam sheriya i ndawa wara mutu i ɗak be wara nda i kunu kakkadugu, kalkal wana wara tike dlamu.¹³Sei anku da barai ndawa wara mutu da kunu gara, mutu na masgai ke da barai ndawa wara mutu kə rikshi, dan nda dlami tike sheriya kalkal wana wara aci dlamu. ¹⁴Dasin sei nda vərkina mutu na masgai i kunu anku aka, sutuku atu ne mutu kə ma shirin, wato anku aka.¹⁵Dik nən wara nda ba dləgun gəri i kunu kakkadi arobin, sei nda vərkina aci i kunu anku akagu.

Chapter 21

¹Se na ki karak dəsku kə səkur na duniya kə səkur na bai ɗasən gara; səkur na anku wambai. ²Nai ka alkariya wara go aipu, Ushalima, wara fuweu da dəsku dari Səku, ga saparatak kaki dlamitu duldlaɗu gaɗa məsək gara.³Da kəma marəm wura da ri gwajer garva Səku a ramau ma, "Aiki ri mbasu Səku aɗa gayi na kə nən gaiwa, aci a mbasu i ɗak gayi na akshi, akshi a dlaɓa nakshi nda gəri, Kakasəku ke na aɗa gəri a dlaɓa aɗa gayi na akshi aci da dlabin gəri kakshi. ⁴A sauɗa dikshi saurai da daakshi, zam na gagzhin mutu wambai, ko dlimatu gəshi, ko aɗan, ko bone. Be waci mak nutən gara.⁵Aci wara da mbasu aɗak gwajere regu da ramma, "Aiki! ka tana tanke kara" Da ramma, "A tarnyi jandau gaɗa təlam gu bəlan zam atu jirewa. ⁶Da rama ni ma, "Bayangu mak nda damu du! Iyu ne Alpha na Omega, kə səkur na kə dakau. I nən wara a kəmu gəji na bardi i vatku da kunu am aro.⁷Nən wara dlam na kənasar, aci a sambarkata na bayangu, Iyu ye na dlaɓan ga Kakasəku gəri, aci ke da dlaɓin gəri wən ga. ⁸Amman i ɗak kalau, na ndak rashik bari jirewa, na nda yim, na ndak tək ndak dlama bi dabo, na ndak zata garəm na duk ndak papiya, ri mbasak shi a dlaɓa a kunu anku mi ta na aka arawai. Mutu kə ma shirin ke nan."⁹Gayi da kunu malekaucin gatkasa danai i riga, wara a na kwayak gatkasa da niya da dlamar gatkasa ki dakau, da rami ma, "Ayen i rituku; na tatkeci amarya ama matkam gomak." ¹⁰Se aci dama 'yu i kunu marəm Nənuwa i nye ri marəm guguyak mi gazibər da tatka alkariya mi go aipu, Urshalima, atu a fuwai da dəsku da ri Səku.¹¹Urshalima atu ne saksakta Səku, wiɗa gara dlam gənawa na guguyak mi paida, ka ramau ma, guguyak yasfa, gadak ka karo. ¹²Atu na marəm gara mi dati na mafgə guma ayawu shirin, na malekaucin guma aywau shirin i mafgu. I ɗak mafgeu nda tarnu ma dləgun auɗu guma ayawa shirin kə Israila. ¹³Jaɗ na mafgə kwan, zəgər na mafgə, na dəkəma ke na mafgə kwan.¹⁴Garu alkariya na vəkshi ləma guma aywa shirin, iɗak shi na dləgun guma ayawu shirin kə mawanaucin guma ayawu shirin kə matkam. ¹⁵Aci wara dlam rama na Iyu na zawa kə ngalta na repila gaɗa da kakli alkariya; na mafgən gara, na garu gara.¹⁶Alkariyariyau: na dati gara na paɗi gara zadak gaitak. da kakatli alkariya na zaulak kakatla, mil dubu guma ayawa shirin dar'i (fachi gara, na datigaara, duk getak). ¹⁷aci zam da kaklti garu gara, ammi 144, I ɗak kaktlu nən ayuwa. (wara tune kaktla maleka).¹⁸Nda ləm garu na yasfa, alkariyau na repila kə jirewa, wara dlam gənawa na kukutəram mi wiɗa. ¹⁹Nda damu vəshi garu na zadak guguyak mi paida. Kə səkur yasfa, kə shirin saffir, kə fuduemarald. ²⁰Kə vaɗ Onis, kə zədu sardiyus, kə gatkasa Kirissolat, kə danda-fuɗu berit, kə kuɗkuvəda tofas, kə guma kirisog=faras, kə guma ayawu gayi yakinta, kə ma guma aywau shirin kə ametis.²¹Mafgə guma ayawu shirin lu-u-lu'u ai guma ayawu shirin; Lu'u-lu'u guma ayawa shirin; tawanke da kunu mafgu nda dlam da kunu lu'u-lu'ai getak. tarbo alkariya kwa kə repiya kə jirewa, ka ramau ma kukutəram karo. ²²Naiki səsu magita bai i kunu alkariyau, gaɗa Kakasəku baci kərmai na matkam gomak gu akshi ne səsu magita gara.²³Alakriyau lambe gara bai na afa ko təra da baritu ɓayan gaɗa saksakta Kakasəku a bari ditu ɓayangu, zam petila gara matkam gomak. ²⁴algi a dlam rakan i kunu ɓayan alkariyau, dəgamcin duniya ani na skasaktshi i kunu gara. ²⁵Mafgi ke nda cimau afa bai, go dəvəɗ a ru tən.²⁶Akshi anina saksakta na martapak duniyabu i kunu gara. ²⁷Go be wara na nyim wara a dəmu təfa i kunu gara. ko baci dlama bi zhirau na papiya, se ndawa wara nda tarnu na dləgunshi i kunu kakkadu aro kə matkam gomak ru gəri.

Chapter 22

¹Dasin sei nda tatka anku am aro, a wiɗa kaki aɗan waka, a rawa da ra gwajere gaarva səku aci na ki matkam gwamak. ²Da gadava dəvu ɗagu ke da palla anku tawanke, na wakakin aro wara aɗi kutlai zadak guma ayawa shirin, akshi a ɗi tira tawanke awi wakau ke gaɗa kilapiya ndawa.³Go gagshin bi tlarya amman gwajere garva səku kə səku aci na matkam gwamak, a dlaɓa i kunu gəri, gabayi gəri a dlame ci nakwana.⁴Akshi a lawan puskagəri, dləgungəri a dlaɓa i dak dəba kima gəri. ⁵Nda sukuna dlam dəvəd wambai fak, akshi a maka petila kaki afa bai, gaɗa səku aci ne a haskakatakshi, akshi asa karak dlam garva na aci har dumaro.⁶Sei da rama ma," rama tuku katanas, ki jirewa ne, zam məgənyi kakasku Nənwa na nabaucin, wane maleikaucin gəri da tatki i guzabcin gəri, be wara katanas aye wakata, go sukwakwiya. ⁷Atiro na təka ni kaɗe, barka a ɗak nən wara aci a ɗiga rama wara nda rami i kun kakkadi tuku.⁸Iyu Yahai, Iyu ne na kərumtew, zam na ike na bituku. Sartu wara na kimakshi tunu, na ikakshi tunu, sei na dagamunga i kəma maleika wara tatka akshi gaɗa na dlami ci nakwana.⁹Amman sei aci da ramani ma," ko rab ka dlama kasin bai! iyu manga guzub baci wanaci, na yaganaucin ci nabaucin na dik ndawa wara a ɗiga rama kakkadi tuku,Səku rugəri ka dlameci na kwana.¹⁰Aci da rama wam ma,ka cima rama ki anabta kakkadi tuku bai, gaɗa sartu dengara i dantau.¹¹Babuk rashik jirewa data kima na rashik jirewa gəri, baci intau bi gəshigəri ke data kima na intu bi gəshi gəri, baci adalta ke data kima na wana adalta gəri, Nən wara dan mbasu gəri go aipu, aci ye data kima na mbasu gəri go aipu.¹²Aiki! na tika ni kaɗe-kaɗe, na tumanjaga wara na bari tike kalkal be wara aci dlamu. ¹³Iyu ne Alfa, Iyu ne Omega, Iyu ki Sukur, Iyu ki akau".¹⁴Barka a ɗak ndawa wara a viya karekshi, gaɗa akshi da bi rai da ci da kun waka aro, akshi da təfi i kun alkariya da miya mafgi. ¹⁵Ndawa wara nda dabtinakshi i təfa i kun alkariya, akshi ne ndak gaza na ndak dlam dabo, na ndak tapai, na ndak təkgə nən, na ndak zata garəm, na mak ndawa wara ancu dlam papiya, zam aci a dlamagara.¹⁶"Iyu yeso na wane maleikaga i ri ci, na saidatici gaɗa eklisiyayin.Iyu ne auɗu Dauda na zadak gəri, gəshawu baci bar ɓayan".¹⁷Nənwa na amarya a ramau ma,"Ayen"Dik nən wara akimu giji da dina, Dik babu jiktu,aci da dla am aro i vatku.¹⁸Na dlame tike babu kərumta rama anabta kakkadi tuku gabaɗ, In nən tawanke sukunu be ɗagai i ɗagaranin , kakasku asukuna dici bone wara nda tarnu i kkunu kakkadi tuku.¹⁹In zam Nən twanke pulutu be da kunu kakkadi tuku nən, kakasku amana nuba gəri kə kun waka aro na kə alkariya mi go aipu wara nda tarnu kakkadu i kunu riwu.²⁰Aci wara saidatu bayangu da ram ma,"jirewa na tika ni gususku-gususku"Amin! Ayen Məgənyi Yeso. ²¹Herr kə Məgənyi Yeso Masihu da dlaɓi i ɗak ndawa wara nda chiɗu Amin!.